
PREFAŢĂ 


Dezvoltarea în ultimele patru decenii a activităţii de cer- 
cetare geologică și geofizică din țara noastră, diversificarea 
şi intensificarea lucrărilor geologice de toate tipurile au de- 
terminat acumularea unui fond impresionant de date privind 
structura de mică și de mare adincime a teritoriului naţional. 
Acest fapt face posibilă abordarea, pe baze moderne, a nu- 
meroase probleme de geotectonică ce se referă atit la Carpaţi 
cît și la teritoriile din afara lor. 

Realizarea unei sinteze geotectonice regionale, cum este 
cea care se referă la teritoriul României, nu poate să înceapă 
decît prin parcurgerea drumului pe care cunoașterea în acest 
domeniu l-a străbătut, de la primele contribuţii pină la cele 
mai recente împliniri. Istoria cunoașterii este, în același timp, 
și istoria înțelegerii. 

Caracterizarea alcătuirii geologice a teritoriului românesc 
și integrarea acestuia într-un context mai general presupun 
utilizarea adecvată și totodată nuanțată a tuturor noțiunilor 
și principiilor geotectonicii. Din acest motiv am simțit nevoia 
să acord atenţie discutării unora dintre cele mai importante 
probleme de geotectonică, în primul rînd pentru a introduce 
cititorul în ambianța teoretică pe care autorul o adoptă pentru 
tratarea lor. Desigur că această parte de teorie comentată este, 
prin forța lucrurilor, restrînsă şi, foarte probabil, insuficientă. 
Am ales însă acele aspecte care fie sînt fundamentale pentru 

înțelegerea concepţiilor autorului, fie au o tangenţă marcată 
cu problemele cele mai spinoase ale geotectonicii României. 
Modul lor de aplicare la realităţile structurii Carpaţilor şi a 
vorlandului acestora constituie şi o piatră de încercare a vala- 
bilității lor, 

In analiza structurii şi evoluţiei marilor unităţi tectonice 


care se întilnesc pe teritoriul românesc s-a impus păstrarea 
unui echilibru, adeseori greu de realizat, între partea descrip- 


tivă şi cea interpretativă. În multe cazuri necesitatea preci- 
zării ambianţei geotectonice în care s-au dezvoltat anumite 
porțiuni ale teritoriului țării noastre a condus la prezentarea 
mai amănunţită a unor aspecte privind sedimentarea şi cadrul 
paleogeografic și/sau paleotectonic corespunzător. Unul din 
exemplele cele mai la îndemină privește litostratigrafia şi ca- 
racterul ariilor de sedimentare a succesiunilor de fliș, mai 
ales din Carpaţi. Detaliile, care pot apărea pînă la un punct 
inutile, servesc fără îndoială la fundamentarea și precizarea 
contextului evolutiv al teritoriului României. 

In măsura posibilităţilor şi încercînd o selectare cit mai 
obiectivă am utilizat cît mai multe date primare, provenind 
din lucrările geologice de suprafaţă, dar, ori de cite ori a fost 
nevoie, şi din lucrările de foraj sau din cercetările geofizice. 
Imegalitatea distribuţiei areale a acestora şi diferența privind 
detaliile obținute s-au reflectat în mod obiectiv în lucrare. 

În descrierea unităţilor, de diferite ordine de mărime, am 
plecat de la principiul prezentării succesive în primul rind a 
continutului sau alcătuirii lor, apoi a arhitecturii (sau struc- 
turii) şi în sfirşit a proceselor evolutive care au condus la 
desăvirşirea acesteia din urmă. De cite ori a fost posibil am 
încercat să încadrez unitățile structurale într-un context ge- 
neral care, de muite ori, a depășit limitele teritoriului naţio- 
nal. Această necesitate m-a împins pină la abordarea unei inte- 
grări a teritoriului României într-un cadru foarte general, pri- 
vind Europa centrală şi de sud-est. 

Indirect, posibilitatea de a realiza lucrarea aceasta o dato- 
rez dascălului meu, Profesorul Ion Dumitrescu, primul profesor 
de geologie structurală şi geotectonică pe care l-a avut geolo- 
gia românească și căruia îi dedic cu respect și recunoștință 
această carte. 


AUTORUL 


GEOTECTONICS OR ROMANIA 
by 
Mircea Săndulescu 


“Geotectonics of Romania” is an up-to-date synthesis of 
the actual structure as well as of the tectonic history of the 
Romanian Carpathians and their Foreland. Presenting mainly 
the facts the book is partially also a comment and/or a 
checking of the general principles of geotectonics, especially 
of the plate-tectonic concept. 

After a selected and synthetic presentation of the histo- 
rical development of the Romanian school of tectonics (chap- 
ter 1) an interesting part — “Commented geotectonic princi- 
ples” (chapter 2) — deals with a review of some problems 
(orogenesis, tectogenesis, flysch, molasse, wildflysch versus 
olistostrome,  plate-tectonics versus “classical”  geotecto- 
nics, etc.) important for a better understanding of the descrip- 
tive chapters. 

The important part of the book concerns the description 
and analysis of the structure of the platforms (chapter 4) and 
the Alpine Orogenic Belts (chapter 5) (North Dobrogea and 
the Carpathians). There are mostly data concerning the Ro- 
manian territory as well as the surrounding areas (USSR, 
Poland, Czechoslovakia, Hungary, Bulgaria, Yugoslavia). Ge- 
neral and regional correlations of the old pre-Alpine struc- 

tures of the Foreland and of the Alpine chains are also 
presented. 

The major tectonic units of the Romanian territory are 
analysed as regards their detail structure, the general evo- 
lution and genetical framework. Recent geological and geophy- 
sical researches as well as drilling data are used to support 
the tectonic conclusions. 

The last part (chapter 6) is dedicated to a general geo- 
tectonic correlation of the Alpine chains of the Central and 
South-Eastern Europe, followed by a geodynamic analysis of 
the Alpine history of the area. 

The graphics are mostly original, showing important de- 
tails and illustrating the structure, correlations and retro- 
tectonic pictures of the study area. The coloured plates — 
Geotectonic Map of Romania and Geneto-tectonic Map of the 
Central and South-Eastern Europe — complete the graphics. 

A rich bibliography accompanies the book. 

The author of “Geotectonics of Romania” is Doctor of 
Sciences, Head of the Geological Map Department of the 
Romanian Institute of Geology and Geophysics, President of 
the Geological Map Commission of the Carpatho-Balkan Geo- 
logical Association, member of the Redactional Board on the 
Tectonic Map of Europe and on the Tectonic Map of the Car- 
patho-Balkan Area, member of working groups of several in- 
ternational programmes (IGCP, Geodynamic Programme and 
Lithosphere Programme). He has accumulated experience by 
visiting important and complex folded chains, e.g. Carpathians. 
Balkans, Dinarids, Alps, Pyrenees, Jura, Betic Cordillera, Rif, 
Caucasus, Tian-Shan, Tibet and North Himalaya, Eastern Aus- 
tralia. He is “associé étranger” of the Geological Society of 
France and ex-vicepresident of this Society, as well as a 
member of the Geological Society of Romania and of the 
"Geological Society of Poland. 

„Pămintul nu poate fi în același 
timp şi static și mobil“ 


TUZO WILSON 


INTRODUCERE 


Preocuparea geologiei tectonice sau a geotectonicii este 
descifrarea structurii şi evoluţiei învelișului superior al Pă- 
miîntului, cunoscut sub denumirea de tectonosferă, a defor- 
mărilor pe care aceasta le-a suferit, a tipurilor de deformare 
ce au rezultat în urma desfăşurării proceselor tectonogene- 
tice. 

Sub acest aspect, geotectonica este una din ramurile 
geoștiințelor ce se situează la intersecția a numeroase alte 
domenii. Ea folosește, sintetizează şi analizează, direct sau 
indirect, rezultate foarte diverse, în scopul rezolvării pro- 
blemelor privind forma, caracterele și evoluţia marilor uni- 
tăți tectonice ale scoarței, ca de exemplu a regiunilor cutate, 
a platformelor sau bazinelor oceanice, cit și a Pămîntului luat 
ca un tot. 

În condiţiile evidentei complexităţi a geotectonicii se 
pot înțelege destul de ușor dificultăţile ce le întimpină ana- 
liza unei arii limitate, cu alte cuvinte o analiză geotectonică 
regională. Aceasta în primul rînd pentru că gradul de cu- 
noaştere a diferitelor aspecte ce interesează geotectonica re- 
gională este inegal atît din punctul de vedere al omogenităţii 
areale, cît şi din acela al detaliului sau al profunzimii inves- 
tigaţiei. Dependentă de stadiul la care a ajuns cunoaşterea 
în celelalte domenii ale geoştiințelor într-un teritoriu limi- 
tat, subordonată progreselor geotectonicii generale sau teo- 
retice, precum și dilemelor acesteia, geotectonica regională își 


conturează limitele, dar în același timp și tăria, fiind o piatră 
de încercare a principiilor generale și un punct de plecare al 
schimbării sau îmbunătăţirii lor. 

Teritoriul românesc excelează printr-o structură geolo- 
gică complexă şi complicată, rezultat al unei evoluţii îndelun- 
gate şi al unor procese diverse. Unităţile geotectonice majore 
ce se întilnesc în acest areal — platforme vechi și platfor- 
me tinere, catene intra- şi pericratonice — oferă un cadru 
excelent pentru o analiză aprofundată a principiilor de geo- 
tectonică, pentru testarea modelelor geotectonice și geodina- 
mice „clasice“ şi/sau „neoclasice“. În aceeaşi măsură, difi- 
cultatea rezolvării unor controverse, a clarificării unor pro- 
bleme cruciale, a găsirii unor soluţii acceptabile și fundamen- 
tate creşte substanţial. În acest context trebuie înţeleasă op- 
țiunea autorului de a prezenta uneori mai multe ipoteze 
pentru unele situații în care nedeterminarea este mai mult 
sau mai puţin evidentă. 

Carpaţii ocupă două treimi din teritoriul românesc. Nu 
numai din acest motiv, dar mai ales ţinind seama de extrem 
de complicata structură a lor, analiza geotectonică a lor are 
explicabil o pondere mărită. Din aceleaşi motive, autorul a 
simţit nevoia să extindă sfera analizei. încercînd să înca- 
dreze acest sector al ramurii nordice a regiunii cutate alpine 
din Europa în contextul geotectonic general al părţii cen- 
trale şi de sud-est a continentului, precum şi în dorința de a 
lămuri unele probleme spinoase într-un cadru mai larg. Ple- 
cînd de pe această bază, s-a considerat oportun să se încerce 
și aplicarea modelelor tectonicii plăcilor atit pentru terito- 
riul Carpaţilor, cît şi pentru ansamblul Europei alpine, mai 
ales sub aspectul analizei comparative a acestora cu alte 
segmente bine cunoscute ale celei mai tinere regiuni cutate ce 
se dezvoltă în jurul Bazinului Mediteranean. 

Elaborarea unei lucrări ca cea de față impune atit selec- 
tarea, cît și, mai ales, sintetizarea unui fond de date hete- 
roclit și neomogen. Implicit o sumă de detalii se pierd, inte- 
grindu-se anonim în trăsăturile generale şi definitorii, mult 
mai importante. Este evident însă că doar progresul unei 
întregi școli de geologie, în speţă al celei românești, poate 
conduce la posibilitatea unei analize obiective și aprofundate, 
aşa cum a încercat să o facă autorul acestei cărți. 

ISTORIA CUNOAŞTERII STRUCTURII GENERALE 
A TERITORIULUI ROMÂNESC 


Orice analiză istorică a cunoașterii științifice poate urma două căi: 
prezentarea cronologică fără comentarii a etapelor parcurse, subliniind 
cele mai importante contribuţii și mai ales acelea care au marcat schim- 
bări fundamentale în concepții sau în maniera de interpretare a datelor, 
sau prezentarea selectivă sau comentată a diferitelor conceptii, uneori 
contradictorii. Deşi între aceste două maniere nu există limite precise şi 
nici diferenţe totale, este greu să fie păstrat un echilibru satisfăcător. 
Caracterul necesar obiectiv al unei analize istorice este totdeauna mar- 
cat — tot atît de obiectiv — și de poziţia concepţiilor autorului. 

Referindu-ne la analiza structurală generală a teritoriului româ- 
nesc, este evident că primele sinteze care au privit porţiuni însem- 
nate ale acestuia se datoresc lui Murgoci, pe de o parte, şi lui Mrazec 
şi Popescu-Voiteșşti, pe de altă parte. Totodată, Uhlig este cel care ela- 
borează o primă sinteză structurală a Carpaţilor în ansamblul lor. Desi- 
gur că referinţe la anumite aspecte structurale ale unor porţiuni res- 
trinse din teritoriul carpatic sau din vorlandul acestuia se regăsesc în 
multe din articolele publicate în secolul al XIX-lea, începînd cu primele 
generalizări (Lilienbach, 1833 ; Hauer şi Stache, 1863). Este tot atit de 
adevărat însă că o concepție tectonică propriu-zisă se întilnește pentru 
prima dată la autorii menţionaţi mai sus. 

Murgoci (1905, 1910) a deschis epoca „eroică“ a marilor cuceriri 
tectonice cu magistrala descoperire şi conturare a piunzei getice din Car- 
paţii Meridionali (fig. 1). Plecînd de la separarea celor două grupe crista- 
lofiliene făcută de Mrazec (1903) și mai ales de la conturarea peticelor 
Godeanu, Bahna şi Mehedinţi, Murgoci a fundamentat impecabil pinza 
getică, pe care o considera o pinză de supracutare (cu flanc invers), influ- 
ențat fără îndoială de modelul prezentat de Lugeon la Congresul Geoio- 
gic Internaţional de la Viena (1903), unde concepţia pinzelor s-a impus 
definitiv şi a fost recunoscută oficial. Murgoci este primul tectonician 
care, după cei francezi și elvețieni, distinge şi conturează o pinză în 
spațiul catenelor alpine din Europa; meritul său este mai mare, întru- 
cît conturul piînzei getice nu a suferit, practic, nici o modificare după 
mai multe decenii de cercetare modernă. 

Fig.l. „Secţiuni de-a curmezişul Carpaţilor Meridionali arătind Pinza de supracutare Getică” 
(după Murgoci, 1910): 
1 - şisturi cristaline în autohton; 2- granite autohtone; 3 - gnaise (mai ales în pinză); 4 - formațiuni paleozoice şi 
mezozoice in autohton; 3 - formaţiuni paleozoice și mezozoice în pinză; O - formațiuni cretacice superioare; 7 - pro- 
filul pinzei de supracutare; 6 - suprafaţa de şariaj a Pinzei Getice; 9 - rădăcină; A - autohton; F - frunte; T- pi- 
țină; 5 - solzi; P - petice de acoperire; /? - fereastră; f - falie. 


Fig. 2. Schița tectonică a catenei chimerice (simplificată după Murgoci, 1911): 


] - catene dacice; 2 - pinzele flișului; 3 - zone de aflorare a catenei chimerice; J - principalele direcții 
anticlinale ale catenei chimerice. 


În lucrarea asupra catenelor chimerice, Murgoci (1911), plecînd de 
la structura Dobrogei de nord, realizează o sinteză remarcabilă a vor- 
landului carpatic din Moldova și pînă în sudul Munteniei (fig. 2). Este 
de remarcat că în această sinteză Murgoci a intuit — fără a avea la 
dispoziţie nici date provenite din foraje şi nici date geofizice (care nu 
existau în acea perioadă) — existenţa depresiunii predobrogene, pe care 
o denumește Depresiunea Moldovenească. Așa cum a arătat Suess, de- 
numirea de „cutări chimerice“ i se datorează tot lui Murgoci. 

Lucrările lui Murgoci privind Carpaţii Meridionali sau Dobrogea 
rămîn pînă astăzi puncte de referință nepierzindu-și decit în parte actua- 
litatea. 

De numele lui Mrazec este legată în primul rind definirea cute- 
lor cu sîimbure de străpungere, a cutelor diapire (Mrazec, 1910) (fig. 3). 
Chiar dacă ulterior mecanismul de formare a cutelor diapire s-a dove- 
dit a fi mai complex decît cel imaginat de Mrazec, savantul român rămîne 
în istoria geologiei cel care a descifrat și definit pentru prima dată aceste 
forme structurale. De o mare importanţă pentru acea vreme, teoria dia- 
pirismului a avut aplicaţii imediate în geologia petrolului, fapt care a 
făcut ca Mrazec să fie invitat ca expert în multe regiuni ale globului 
unde au fost identificate aceste structuri particulare. 

Mrazec este și acela care a intuit și exemplificat principiul denu- 
mit astăzi al polarităţii orogenice (Aubouin, 1965), referindu-se la migra- 

Fig.3. Diferite tipuri de cute diapire (cute cu simbure 
de străpungere) (după Mrazec): 


S = simburrle diapir; 7. II. ILI -formațiuni mai noi decit sarea traversate 
de simburele diapir. 


rea cutării, de la interior spre exterior, în Carpaţii Orientali (Mrazec, 
1910). Este eronată afirmaţia conform căreia migrarea cutării a fost defi- 
nită prima oară de Grabau (1925). Totodată, Mrazec a subliniat rolul 
activ al vorlandului în formara structurii Carpaţilor — în speţă a Carpa- 
ților Orientali —, teorie foarte modernă pentru acele vremuri şi care 
se dovedește a avea confirmări deosebit de importante în ultimul timp. 

In 1914, împreună cu Popescu-Voitești, Mrazec a dezvoltat teoria 
pînzelor în zona flișului din Carpaţii Orientali, distingînd mai multe 
pinze ce se încalecă succesiv de la interior spre exterior. Este de remar- 
cat că aceşti autori, ca şi mai tîrziu Mrazec (1931) singur, au figurat 
pînzele flișului ca fiind constituite din depozite sedimentare (fig. 4), pre- 
faţind astfel modelul pînzelor de cuvertură din partea externă a Carpa- 
ților. De la Uhlig (1907), care distingea în zona flișului două pînze (beski- 
dică şi subbeskidică), Mrazec și Popescu-Voiteşti deosebesc cinci (internă, 
a marnelor roşii, de Fusaru-Tarcău, marginală și pericarpatică). 

Mrazec și Popescu-Voitești (1914) sînt primii autori ai unei hărți 
tectonice a României pe care disting aria carpatică cu unităţile ei prin- 

cipale şi vorlandul acesteia cu principalele ei elemente structurale (fig. 5). 
Se poate remarca că o sumă de fracturi importante din vorlandul carpatic 
era figurată pe această hartă (falia Peceneaga-Camena, falia Trotuşu- 
lui etc.). 

Cu implicaţii importante în istoria descoperirii pînzelor în Carpaţii 
Orientali centrali (zona cristalino-mezozoică) este lucrarea lui Uhlig 
(1907) privind tectonica Carpaţilor. Acest autor, care după ce cu puțin 


Fig. 4. Structura Carpaţilor moldavi (după Mrazec, 1931): 
7 - pinza cristalino mezozoică ; 2 - Cretacic inferior (Valanginian-Apțian) în pinză; 
3 - pînza gresiei de Tarcău (strate de Audia, Apţian, Sencnian cenușiu, gresie de 
Tarcău-elemente de origine carpatică, Oligocen); 4 - pinza marginală (strate de 
Audia, strate de Tisaru, Eocen, Oligocen cu șisturi disodilice și gresie de Kliwa, 
apariţia elementelor chimerice); 5 - formațiunea cu sare; 6 -klippe paleogene la 
contact cu Platforma Moldovenească, 7 - Subcarpați Moldavi (elemente exclusiv 
chimerice), 8 - Platforma Moldovenească, 9 - subasment chimeric, 70 - subasment 
al Platformei Moldovenești. 


timp înainte (Uhlig, 1903) a publicat o amplă monografie a Carpaţilor în 
care nu recunoaște nici o pînză, după Congresul Geologic de la Viena 
(1903) și-a reconsiderat concepţia, mai ales după ce Lugeon a descoperit 
pînzele subtatrice în Carpaţii Occidentali. Uhlig distinge în zona crista- 
lino-mezozoică două pinze, bucovinică şi transilvană, bazîndu-se mai 
ales pe faciesurile diferite ale depozitelor triasice și, în parte, ale celor 
jurasice superioare. 

Nu lipsite de interes istoric sînt contribuţiile lui Drăghiceanu (1937), 
care se remarcă mai ales prin încercările de generalizare şi de încadrare 
a structurii teritoriului românesc într-un context tectonic mai general. 

O importanță marcată are sinteza lui Popescu-Voitești (1921) pri- 
vind ansamblul Carpaţilor românești. Cu această ocazie el defineşte 
catenele dacice (caracterizate de o cutare cretacică) și le deosebește de 
zona flișului pentru care vîrsta cutării o consideră mai nouă, neomogenă. 
Această contribuţie a lui Popescu-Voitești este punctul de plecare al 
separării Dacidelor şi Moldavidelor de mai tîrziu. Tot cu această ocazie 
Popescu-Voitești încearcă să coreleze pînzele din Carpaţii interni (cate- 
nele dacice) cu cele din Alpii Orientali. 

Anul 1922, care înseamnă anul înființării Asociaţiei pentru Avan- 
sarea Geologiei Carpaţilor (la care participau Cehoslovacia, Polonia, Ro- 
mânia și Iugoslavia), viitoarea Asociaţie Geologică Carpato-Balcanică, 
marchează implicarea școlii tectonice româneşti într-o dezbatere inter- 
naţională organizată, mai activă şi mai sistematică. 

Congresul al II-lea al Asociaţiei pentru Avansarea Geologiei Car- 
paţilor, care a avut loc în România (în 1927), a constituit prilejul unor 
confruntări serioase între concepţia pînzistă (Mrazec, Popescu-Voitești) 

Fig.3. Schița tectonică a României (simplificată după Mrazec 


și Popescu-Voitești (1914), 


și cea nepînzită (Macovei, Atanasiu). La acest congres au participat 
numeroși .tectonicieni din ţările carpatice, dar și tectonicieni cunoscători 
ai structurii Alpilor (Staub, Termier, Leon Bertrand) și susținători ai 
teoriei pînzelor. 

Controversa între concepţiile pînzistă şi nepinzistă a fost în fapt 
de scurtă durată, întrucît după 1927 au apărut cîteva lucrări importante 
care au dat un răspuns definitiv afirmativ privind existența pînzelor în 
Carpaţii românești. În acest context trebuie menţionat în primul rînd 
Termier (1927), care publică un articol ca urmare a vizitării Carpaţilor 
românești pe care îi denumeşte „o ţară a pînzelor“ („une pays de 
nappes“). Imediat după congresul din 1927, Popescu-Voiteşti (1929) inter- 
pretează datele lui Atanasiu (1927), arătînd că în Carpaţii Orientali 
centrali există două pînze constituite din șisturi cristaline (bucovinică și 

transilvană) şi schimbă, din păcate, sensul dat iniţial de Uhlig pinzei 
transilvane (pe care acesta din urmă o considera lipsită de formaţiuni 
cristalofiliene). 

Au urmat în cîţiva ani mai multe lucrări monografice sau de sin- 
teză care au arătat prezența pinzelor în diferite sectoare ale Carpaţilor 
românești, întregind şi dezvoltînd jaloanele puse de Murgoci, Mrazec 
şi Popescu-Voiteşti. 

Streckeisen (1934) este cel care confirmă pinza genetică în forma 
distinsă de Murgoci. Acest autor merge mai departe în stabilirea cadru- 
lui tectonic al Carpaţilor Meridionali, separind deasupra pînzei getice un 
grup de pînze supragetice în Banat, în Valea Oltului și la est de aceasta 
pină în Tara Birsei. Tot în Carpaţii Meridionali, Codarcea (1934) pune 
în evidenţă pînza de Severin, constituită din strate de Sinaia şi roci ofio- 
litice, situată între pinza getică și „autohtonul“* danubian și deschide 
calea pentru interpretarea complexă a acestui segment carpatic pe care 
o va desăvirşi mai tîrziu (Codarcea, 1940). 

Murgeanu (1934) aduce, pe lingă contribuţii stratigrafice privind 
flișurile cretacice de la curbura Carpaţilor, o importantă contribuţie 
tectonică descriind — pentru prima dată în Carpaţii românești şi printre 
primii în Europa — pînze de decolare (dezlipire) gravitațională. Într-a- 
devăr, francezul Schneegans, care este considerat cel care a descope- 
rit acest mecanism de formare a pinzelor, a făcut publică concepţia sa 
cam în același timp cu Murgeanu. 


Tot la începutul deceniului al patrulea, Murgeanu şi Filipescu 
(1937) conturează cartografic partea de sud a semiferestrei Vrancea, mar- 
cînd încă o contribuţie la fundamentarea concepției pinziste în zona fli- 
șului din Carpaţii Orientali. 

Preda, care la un moment dat a înclinat să accepte ipotezele nepin- 
zite avansate de Macovei, Atanasiu și alţii, a aderat fără echivoc, 
după 1927, la grupul tectonicieniior pinziști, ilustrindu-și poziţia prin 
modele mobiliste atît în partea externă, cit şi în partea internă a zonei 
flișului din Carpaţii Orientali (Preda, 1927, 1939). În 1940, Preda aplică 
teoria pinzelor şi în zona cristalino-mezozoică a Carpaţilor Orientali, 
distingînd în sinclinalele Rarău și Hăghimaș pinze constituite din depo- 
zite sedimentare și roci eruptive pe care încearcă să le paralelizeze cu 
cele din Alpii Orientali, apropiindu-se în acest fel de concepția lui Uhlig 
privind pinza transilvană (diferită de cea a lui Popescu-Voitești). 

Este de remarcat și contribuția lui Krăutner (1938) care distinge 
pinza de Rodna, pe care o consideră hercinică, și o generalizează pe tot 
ansamblul zonei cristalino-mezozoice ; această unitate șariată se apropie 
de ceea ce Popescu-Voitești (1929, 1935) considera ca „pînză transilvană“, 
cu deosebirea că Krăutner îi atribuie o vîrstă mult mai veche. 

În cunoașterea structurii Munţilor Apuseni, perioada de după 1927 
este marcată de lucrările lui Ilie (1935), care descrie în Munţii Metali- 
feri o pinză de șariaj constituită din ofiolite și calcare jurasice superi- 
oare (pînza Munţilor Metaliferi), pe care o recunoaște mai întîi în Tras- 
cău-Bedeleu și apoi o generalizează și în Metaliferii centrali. 

În Apusenii nordici, Roszlozsnik (1915, 1936), Paucă (1941) şi 
Krăutner (1941a,b) recunosc pinze de şariaj în masivele Biharia, Codru- 
Moma şi Pădurea Craiului, în mare măsură apropiate de unităţile care 
sint actualmente cunoscute şi conturate. 

Nu poate fi trecută cu vederea sinteza lui Kober (1931) asupra 
Europei alpine, în cuprinsul căreia abordează, bineînţeles, și structura 
Carpaţilor, evident de pe poziția concepției pînziste. Acest autor — care 
preia majoritatea informaţiilor de la Murgoci, Mrazec, Popescu-Voitești 
şi Uhlig, dar şi din observaţii proprii, făcute în cursul unor excursii 
geologice generale — încadrează unităţile cunoscute atunci în Carpaţi 
în modelul său general de divizare a unui sistem orogenetic, și anume : 
Centralide (ca de exemplu pinza getică, pinza bucovinică I și II), Meta- 
morfide (fereastra Parîng — autohtonul danubian), Externide (piînzele 
flișului) și Masive mediane (,„,Zwischengebirge“) la care încadrează Mun- 
ţii Apuseni. 

La începutul deceniului al cincilea, pinzele erau recunoscute în 
toate segmentele carpatice ; 

— în Carpaţii Orientali mai multe pînze în zona flișului şi una sau 
mai multe pînze suprapuse în zona cristalino-mezozoică ; 

— în Carpaţii Meridionali pinza getică, pînza de Severin şi autoh- 
tonul danubian (complicat de mai multe duplicaturi — fig. 6); 

— în Munţii Apuseni mai multe pînze în partea lor nordică şi o 
pînză în Munţii Metaliferi. 

Natura şi mecanismul de formare ale pinzelor din Carpaţi erau 
diferit acceptate de autori. 


Mrazec şi Popescu-Voitești (1914) considerau pînzele din zona fli- 
șului ca fiind datorate subîmpingerii vorlandului, mecanism căruia îi 
acordau o mare însemnătate în desăviîrşirea structurii Carpaţilor. Ca și 
Murgoci pentru pinza getică, Mrazec și Popescu-Voiteşti considerau pîn- 
zele ca fiind de supracutare, influenţaţi fără îndoială și de modul general 
în care se accepta mecanismul de formare a pînzelor în primele decenii 
ale secolului nostru. Atanasiu (1939, 1943), atunci cînd s-a convertit la 
ideea acceptării piînzelor în zona flișului, a fost de asemenea un adept 
al pînzelor de supracutare, acordind — mai tîrziu (Atanasiu, 1952) — 
o importanță primordială supraîmpingerii masivului cristalin al Carpa- 
ților Orientali (zona cristalino-mezozoică). 

Tot pînze de supracutare sînt admise în Carpaţii Meridionali de 
Streckeisen (1934), Ghika-Budești (1939), Codarcea (1940), Manolescu 
(1937) și Gherasi (1937). 

De la Murgoci (1911), care a făcut prima sinteză tectonică a vor- 
landului carpatic, și pînă după al doilea război mondial, exceptîind Do- 
brogea, au fost relativ puţine contribuţii care să completeze cunoștințele 
asupra structurii platformelor. 

Consideraţiile făcute de Murgoci (1911) asupra stilului tectonic al 
Dobrogei septentrionale — în care distinge cute-solzi imbricate şi rela- 
tiv verticale — rămîn valabile, autorii ulteriori neschimbînd multă vreme 
această imagine. Importanţa și configuraţia faliei Peceneaga-Camena au 

Fig.6. Evoluţia geotectonică a Carpaţilor Meridionali (după Codarcea, 1940). 


fost subliniate atît de Murgoci (1911), 
cît și de Mrazec şi Pascu (1912) sau 
Macovei (1912). O problemă dezbătută, 
cu implicaţii tectonice regionale, a fost 
virsta șisturilor verzi din Dobrogea 
centrală și implicit a cutării și meta- 
morfismului lor. Macovei (1912) şi Po- 
pescu-Voitești (1935) le consideră silu- 
riene (implicit cutarea ar fi caledoni- 
ană). Atanasiu (1940) admite, în schimb, 
ca posibilă virsta lor precambriană. 
Mai tîrziu Stilie (1953) admite pentru 
cutarea șisturilor verzi (şi deci şi pen- 
tru metamorfismul lor) virsta caledo- 
niană, legîndu-le, pe sub Marea Neagră 
(fig. 7), cu formaţiuni asemănătoare 
din masivul Djiruli (situat între Cau- 
cazul Mare şi Caucazul Mic), în care 
| se recunoşteau resturi de Archeociaţide. 
Pină la al doilea război mondial 
Fig. 7. Cadrul general al vorlandului structura marilor depresiuni mola- 
Carpaţilor (după Stilie, 1953), sice — în special a Depresiunii Tran- 
silvaniei —, cît şi a subasmentului lor 
nu a fost cercetată de prea mulţi autori. Mrazec şi Jekelius (1927) ela- 
borează o importantă sinteză a Depresiunii Transilvaniei în care disting 
două feluri de cute: cute diapire pe marginile depresiunii (urmărind, 
după acești autori, paralel conturul ei) și domuri de sare în centrul 
depresiunii. Abia după 1946 cercetările mai detaliate de teren vor relua 
această problemă. În ceea ce privește subasmentul Depresiunii Transi!- 
vaniei sint de remarcat sintezele lui Popescu-Voitești (1921, 1929, 
1935), care consideră (fig. 8) că depresiunea terţiară este suprapusă pin- 
zelor dacidice (cretacice) care constituie întreaga parte internă a Carpa- 
ților. Concepţia lui Popescu-Voiteşti privind subasmentul Depresiunii 
Transilvaniei a fost reluată și de Kober (1931) şi s-a confirmat în ultima 
vreme prin lucrări de foraj și cercetări geofizice. 

pinze ale catenelor dacice (după Voitești, 1935): 


7 - Mesozoic in pinză; 2 - cristalin în piuză; 3 - Mesozoic autohton (strate de Sinaia). 

Se poate considera că în general pină la începutul deceniului al 
cincilea au fost puse în discuţie toate marile probleme privind structura 
de ansamblu a teritoriului românesc. În linii mari, unele au fost pozi- 
tiv dezlegate, în chiar sensul în care mai tirziu cercetări amănunțite 
le-au rezolvat. 

După al.doilea război mondial şi pînă în 1950 contribuţii mai im- 
portante la descifrarea structurii Carpaţilor şi a vorlandului lor au fost 
marcate în special de cîteva lucrări de doctorat, începute încă înainte de 
război, sau de unele lucrări de sinteză bazate de asemenea pe date 
mai vechi. 


Dumitrescu (1948, 1952) este cel care, pe baza unor studii litostra- 


tigrafice detaliate, defineşte pînza de Tarcău — din zona flișului Car- 
paţilor Orientali — ca o pinză plurifacială, formată din mai multe digi- 


taţii (noţiuni nou introduse la acea vreme în literatura geologică româ- 
nească). Băncilă (1952), Joja (1948, 1952) şi Cernea (1952) au contribuţii 
esenţiale la precizarea unora din pînzele zonei flişului. 

Murgeanu și Oncescu (fide Grigoraş, 1955) susţin existența unei 
pinze de decolare în zona flişului (pînza Buzăului) în care faciesuri ex- 
terne ale Paleogenului erau plasate paleogeografic la interiorul celor: 
interne. Contestată, pe bună dreptate, de toți cunoscătorii geologiei zonei 
flișului, această încercare rămîne totuşi prima în care se imaginează o 
pînză „ultra“ în zona flişului. 

În această perioadă, Atanasiu (1952) abordează o problemă geotec- 
tonică de ansamblu privind flișul și molasa din Carpaţii Orientali şi 
legătura lor cu orogeneza, ajungind din păcate la concluzii cel puţin 
discutabile (gresia de Tarcău era considerată molasă, iar formațiunile 
sarmaţian-pliocene erau fliş). Rămiîne totuși unul dintre primii (poate 
chiar primul) care abordează aceste probleme într-un mod sistematic. 

În anul 1953 apare lucrarea monografică de sinteză a lui Hans 
Stille asupra dezvoltării geotectonice a Carpaţilor (Stille, 1953), care 
îmbrățişează o multitudine de probleme privind structura, evoluţia oro- 
genetică şi geosinclinală, legătura magmatismului cu tectonica, meca- 
nismul de formare a pînzelor, divizarea geotectonică a catenei, alcătuirea 
şi dezvoltarea geotectonică a vorlandului etc. Lucrarea lui Stille mar- 
chează o etapă însemnată în istoria descifrării geotectonicii Carpaţilor, 
întrucit ea abordează, la nivelul cel mai modern pentru acea perioadă, 
toate problemele acestei catene. Unele din modelele propuse de Stille 
mai sînt și astăzi destul de actuale. Merită să fie subliniat, de exemplu, 
faptul că explicarea magmatismului andezitic din Carpaţii Orientali a 
fost pusă de acest autor pe seama topirii vorlandului carpatic, împins 
dedesubtul pînzelor flișului (fig. 9); este o prefigurare, bineînțeles de 
pe alte baze, a modelului actual al consumului de scoarță care conduce 
la formarea magmatismului calco-alcalin. 

În deceniul al șaselea cercetarea geologică în România capătă o 
amploare remarcabilă în raport cu ceea ce cunoscuse pînă atunci. Creş- 
terea însemnată a numărului geologilor, necesitatea realizării unor mari 
lucrări la scară naţională, cu caracter fundamental sau economic, au 

mărit sensibil fondul de date de detaliu privind toate regiunile ţării. 
În acest context au apărut şi o seamă de sinteze mai mult sau mai puţin 
* cuprinzătoare privind diferitele segmente carpatice sau ale unităţilor 
vorlandului acestuia. Un rol însemnat pentru lămurirea problemelor 
structurale au avut, încă din această perioadă, lucrările de foraj, precum 
și cercetările geofizice. În anumite segmente carpatice sînt realizate sin- 


Mii.Gutin 


Fig. 9. Geneza “rulcanismului neogen prin procesul 
subșariajului și topirii “orlandului carpatic (după 
Stille; 1953). 


teze, multe cu caracter preliminar (privite mai ales prin prisma Ccunoş- 
tințelor de mai tirziu). 

În zona flișului din Carpaţii Orientali și în Subcarpaţi, o sumă de 
contribuţii regionale (Băncilă, 1955 ; Filipescu, 1955; Dumitrescu, 1952; 
Joja, 1952; Popescu, 1958; Olteanu, 1958) prefigurează sintezele care 
vor apărea la sfîrşitul deceniului. Este vorba mai ales de clarificarea și 
detalierea configurației, conţinutului și caracterului pînzelor de șariaj 
din această zonă. 

În aceeași perioadă intră în circuitul disputelor, şi deci al cunoaș- 
terii ie e o zonă mai puţin investigată pînă atunci, și anume Mara- 
mureșul și Tara Lăpuşului. Dumitrescu (1957) distinge mai multe pinze 
de șariaj în cea de a doua zonă, ca şi parţial Mutihac (1956) 'și Atanasiu 
1956 ; Atanasiu, 1956; Patrulius, 1956“, pînza de Petrova fiind distinsă 
Maramureşului, în timp ce Ciornei (1970) cartează primele ferestre în 
zona cristalino-mezozoică din bazinul Văii Vaserului. În bazinul văilor 
Vișeului și Izei, descifrarea structurii tectonice este mai ezitantă (Motaș, 
1956 ; Atanasiu, 1956; Patrulius, 1956), pînza de Petrova fiind distinsă 
doar ca „blocul Petrova“. 

În zona de curbură (internă) a Carpaţilor Orientali cercetările tui 
Murgeanu și Patrulius (1957) conduc la concluzia că „pinza conglome- 
ratelor de Bucegi“ nu poate fi susţinută (în forma în care era conside- 
rată atunci), conglomeratele acoperind în contact normal formațiunile 
zonei flişului. Mai la interior, Ilie (1953, 1954) conturează şi demonstrează 
pinza munţilor Perșani (care corespunde cu unele dintre pinzele tran- 

silvane distinse mai tirziu). În același context merită să fie menţionată 
contribuţia lui Popescu și Patrulius (1964), care susțin caracterul alohton 
al unor formațiuni mezozoice din sinclinalul Rarău, în timp ce, surprin- 
zător, Ilie (1957) pledează pentru o structură „normală“. 


În Munţii Apuseni este de semnalat sinteza privind Apusenii nor- 
dici (Bleahu, Dimitrescu, 1957) în care este prezentată sintetic structura 
caracterizată de prezenţa piînzelor într-o perioadă în care specialiștii 
sovietici care lucrau în aceeași zonă susțineau o structură lipsită de pro- 
cese de șariaj. 

În Carpaţii Meridionali cercetările sînt concentrate în Banat și 
Mehedinţi. În perioada la care ne referim se înregistrează cu precădere 


progrese stratigrafice. Cadrul tectonic general acceptat este cel conturat 
de Codarcea (1940). 


Anul 1958 este marcat de două evenimente în istoria dezvoltării 
cunoașterii structurale din România. Unul este apariţia lucrării privind 
geologia Carpaţilor Orientali a lui Băncilă, celălalt, elaborarea primei 
hărţi tectonice a României, scara 1 : 500.000, prezentată (în manuscris) 
la Congresul al IV-lea al Asociaţiei  Geologice Carpato-Balcanice de 
Dumitrescu et al. (Kiev, 1958). 


Sinteza geologică a Carpaţilor Orientali elaborată de Băncilă (1958) 
însumează o multitudine de date de detaliu într-un context omogen. 
Contribuţia esenţială privește zona flișului și Subcarpaţii, unde structura 
pînzelor de șariaj este susținută cu date furnizate şi de primele foraje 
adinci. Pe lîngă descrierea structurii de detaliu a fiecărei unităţi, auto- 
rul se pronunţă pentru un model conform căruia pînzele din zona fli- 
șului și Subcarpaţi sînt pinze de forfecare care implică și subasmentul 
cristalin care „cade în trepte“ de la interior spre exterior. Băncilă adoptă 
pentru unitățile flișului o nomenclatură proprie (vest-internă, est-internă, 
medio-internă, medio-marginală, externă), iar în Subcarpaţi distinge o 
singură unitate (pericarpatică). Acest sistem de nomenclatură s-a dovedit 
mai tîrziu a fi rigid, orice unitate nouă pusă în evidenţă fiind greu de 
încadrat. Pentru zona cristalino-mezozoică a Carpaţilor Orientali, Băn- 
cilă recunoaște doar o singură unitate (unitatea centrală), minimalizînd 
în primul rînd elementele alohtone, recunoscute deja în munţii Perșani 
şi Rarău. El acordă importanță doar încălecării ce se poate urmări pe 
marginea externă a unităţii centrale, pe care o- corelează cu conturul de 
șariaj al piînzei getice. 

Sinteza Carpaţilor Orientali elaborată de Băncilă a marcat un im- 
portant moment în cunoașterea structurii acestui segment carpatic, indi- 
ferent de criticile care i-au fost aduse atunci sau mai tîrziu. 


Harta tectonică a României, elaborată mai întîi la scara 1 : 500 000 
şi tipărită mai tirziu la scara 1 : 1 000 000, împreună cu un text explica- 
tiv (Dumitrescu et al., 1962), se datorează lui Dumitrescu care a condus 
în această lucrare un colectiv de geologi tineri (Lăzărescu, Săndulescu, 
Mirăuţă, Pauliuc, Georgescu). La elaborarea hărții s-au avut în vedere 
toate datele noi privind structura diverselor segmente carpatice, a Do- 
brogei de nord sau a platformelor, precum și o sumă de elemente mo- 

derne ale teoriilor geotectonice, discutate şi disputate în literatura 
europeană a timpului. În această lucrare se remarcă, printre altele : 

— divizarea după principii geotectonice moderne a teritoriului 
României ; 

— vehicularea, pentru prima dată în literatura structurală româ- 
nească, a noţiunilor de eu- şi miogeosinclinal, a noţiunii de subasment 
regenerat, a noțiunii moderne de platformă, a etajelor structurale, a noţi- 
unii de depresiune sau a celei de avanfosă ; 

— reconsiderarea, în lumina datelor moderne, a distingerii zonelor 
interne, materializate în timpul tectogenezelor cretacice sub denumirea 
de Dacide, și, în acelaşi timp. definirea Moldavidelor (zone externe, gene- 
rate de tectogenezele miocene) ; 

— reprezentarea magmatismului alpin în funcţie de relaţiile cu 
perioadele majore de deformare a Carpaţilor ; 

— divizarea etajelor structurale în subetaje, corespunzătoare prin- 
cipalelor faze de deformare (faze tectogenetice) recunoscute în Carpaţi, 
element pe care se va baza în parte legenda următoarei ediții a hărţii 
tectonice. 

Realizarea primei hărți tectonice moderne a României a fost în cea 
mai mare parte opera profesorului Ion Dumitrescu, care a fost şi auto- 
rul primului curs de geologie structurală din România (Dumitrescu, 1962), 
experiența sa în acest domeniu stind la baza elaborării hărţii. 

Ca şi în deceniul al treilea, desfășurarea Congresului Carpato-Bal- 
canic in România, în anul 1961, a însemnat un eveniment important şi 
a prilejuit o largă sintetizare a cunoștințelor geologice acumulate pînă 
la data respectivă. Asociaţia pentru Avansarea Geologiei Carpaţilor se 
transformase (în 1956, la Congresul Geologic Internaţional din Mexic) în 
Asociaţia Geologică Carpato-Balcanică, a cărui prim congres postbelic a 
avut loc în Ucraina (1958) (Congresul al IV-lea). Al V-lea Congres al 
AGCB, desfășurat în România în 1961, a fost prima manifestare geolo- 
gică internaţională de amploare de după al doilea război mondial pe care 
a găzduit-o țara noastră. Cu această ocazie s-au realizat mai multe sin- 
teze regionale (materializate în ghidurile excursiilor) în Carpaţii Orien- 
tali (Murgeanu, Filipescu et. al), în Carpaţii Meridionali (Codarcea, Răi- 
leanu et. al.), în Dobrogea (lanovici et al.) sau în zona vulcanică din 
Baia Mare (Giuşcă et al.). Cu precădere în Carpaţii Meridionali, con- 
cepția pînzistă susținută de geologii români s-a confruntat cu ideile 
antipînziste ale unor geologi sovietici, bulgari și, în parte, iugoslavi; 
concepţia pînzistă în structura Carpaţilor este larg susţinută, în schimb, 
de geologi din Cehoslovacia şi Polonia, precum și de alţi geologi străini, 
participanţi la congres (din Austria, Franţa și Anglia). 

În publicaţiile congresului numeroase articole marchează stadiul 
cunoașterii privind atît structura unora dintre regiunile carpatice, cit 
şi a platformelor (Băncilă, Hristescu, 1963; Dumitrescu, 1963; Grigoraș 
et al., 1963; Pătruţ et al., 1963; Murgeanu et al., 1963; Filipescu et 
al., 1963). 

Deceniul al şaptelea a însemnat o etapă de progrese substanţiale 
în cunoașterea structurii de detaliu a diferitelor segmente carpatice sau 

a Dobrogei, în primul rind în contextul redactării primei hîrți a Româ- 
niei, la scara 1 : 200 000, dar și prin dezvoltarea investigaţiilor prin foraje 
din ce în ce mai adinci şi mai numeroase și prin cercetările de geofizică. 

În Carpaţii Orientali, în a doua jumătate a deceniului al șaptelea 
sînt puse în discuție din ce în ce mai susţinut pinzele suprapuse din zona 
cristalino-mezozoică (Săndulescu, 1967b, 1968; Mureșan, 1967; Joja et 
al., 1968: Dumitrescu, Săndulescu, 1968, 1970; Bercia et al., 1971) în 
care sînt implicate formațiunile metamorfice şi cele sedimentare mezo- 
zoice sau numai cele mezozoice. În zona flișului, imaginea pinzelor este 
din ce în ce mai complexă, mai ales în zona internă (Săndulescu, 1964a ; 
Săndulescu, Săndulescu, 1965 ; Ștefănescu, 1967, 1969), unde sînt dis- 
tinse mai multe subunități în cadrul unora dintre pînzele cunoscute 
anterior. 


Un progres evident s-a făcut în această perioadă în definirea şi 
recunoaşterea formațiunilor de wildflysch în zona cristalino-mezozoică 
(Popescu, Patrulius, 1964 ; Patrulius et al., 1966 ; Săndulescu, 1968, 1969; 
Mutihac,. 1968), precum și în înţelegerea semnificației lor geotectonice. 
Asemenea formaţiuni sint recunoscute și în Carpaţii Meridionali (Năs- 
tăseanu, 1967 ; Pop, 1973) sau în Munţii Metaliferi (Bleahu, Lupu, 1967). 
În unele sectoare din Carpaţii Orientali și Carpaţii Meridionali dezvol- 
tarea formațiunilor de wildflysch este „acordată“ cu prezenţa pinzelor 
în cuprinsul ariilor în care ea aflorează, în schimb în Munţii Metaliferi 
este nejustificat folosită pentru a adopta o atitudine antipînzistă. 

O preocupare sistematică, dublată 'de studii specifice, a constituit-o 
cercetarea surselor pentru arenitele flișului, în special a celor din Car- 
paţii Orientali. Principalele lucrări (Contescu et al., 1963, 1968; Con- 
tescu, Mihăilescu, 1970 ; Dumitriu, Dumitriu, 1965 ; Dumitriu, 1964) con- 
duc fa concluzii uneori contradictorii în aspectele de detaliu, dar în gene- 
ral se admite că principalele surse pentru flișul est-carpatic rămîn, pe 
de o parte, vorlandul și marginea internă a zonei de sedimentare (adică 
zona cristalino-mezozoică sau presupuse masive mediane), iar, pe de altă 
parte, cordilierele intrageosinclinale. 


În Carpaţii Meridionali, în perioada corespunzătoare deceniului al 
șaptelea sînt făcute progrese evidente în cunoașterea structurii de deta- 
liu a pînzei getice, a pînzei de Severin şi a domeniului danubian, toate 
fiind sintetizate în ghidul excursiei organizate cu ocazia celui de-al 
XXI-lea Congres Geologic Internaţional din 1968 (Codarcea et al., 1968). 
De asemenea, este de remarcat că în această perioadă au fost reconsi- 


derate pînzele supragetice (Codarcea et al., 1967). 

În Munţii Apuseni cercetările sînt concentrate în special în Mun- 
tii Metaliferi, unde însă structura generală este încă tratată ca fiind 
lipsită de procese de șariaj (Lupu, 1965; Bleahu, Lupu, 1967; Bleahu, 
1968), deşi unele încercări de reconsiderare a pinzelor separate de Mir- 
cea Ilie sînt făcute în Munţii Trascău (Bordea et al., 1967). O lucrare 
monografică de anvergură sintetizează gradul de cunoaștere a structu- 
rii Munţilor Metaliferi spre sfîrșitul deceniului (lanovici et al., 1969), 
fără a marca o schimbare substanţială în promovarea concepției pînziste. 

În deceniul al șaptelea a fost tot mai frecvent dezbătută în litera- 
tura de specialitate posibilitatea distingerii mai multor cicluri suprapuse 
de metamorfism, deci şi de tectogeneză, în cuprinsul formațiunilor cris- 
taline din România. Problema fusese sporadic abordată și mai înainte, 
formațiunile metamorfice fiind atribuite în totalitate fie tectogenezelor 
paleozoice, fie celor precambriene, sau chiar celor arhaice (Macovei, 1947). 
In unele reconstituiri retrotectonice se admitea existenţa mai multor ci- 
cluri de cutări prealpine în Carpaţi (Popescu-Voitești, 1935 ; Ilie, 1956; 
Dumitrescu et al., 1962) care ar fi putut fi interpretate indirect că repre- 
zintă și metamorfisme diferite. 


Dezbaterea este deschisă însă de citeva contribuţii privind șisturile 
cristaline din Carpaţii Meridionali centrali (Dessila-Codarcea, 1962) şi 
cele din Carpaţii Orientali (Dessila-Codarcea et al., 1964), în care sînt 
distinse serii metaforfice de vîrste diferite, separate de discordanţe (meta- 
morfice şi/sau structurale) ce ar corespunde unor cicluri tectogenetice 
diferite. Este de remarcat că în Dobrogea de nord, Mirăuţă (in lanovici 
et al., 1961) distinsese anterior cel puţin două succesiuni metamorfice 
suprapuse, pe care le atribuie unor tectogeneze diferite. Introducerea în 
studiul formațiunilor metamorfice a cercetărilor de microtectonică (Ber- 
cia, Bercia, 1964) şi dezvoltarea acestora, precum şi a cercetărilor pali- 
nologice permit o mai largă abordare a divizării terenurilor metamor- 
fice după vîrsta metamorfismului și a tectogenezelor suprapuse. O primă 
sintetizare a cunoștințelor acumulate a fost făcută spre sfîrşitul dece- 
niului al șaptelea (Giușcă et al., 1969) cu ocazia Congresului al IX-lea 
al Asociaţiei Geologice Carpato-Balcanice (Budapesta, 1969). 

Dezvoltarea continuă și intensivă a lucrărilor de foraj şi a celor 
geofizice — în special seismometrice — în ariile de platformă au dus la 
cumularea unui mare fond de date noi privind structura acestora. Ele 
au fost sintetizate în mai multe note prezentate fie la Congresele AGCB 
(Pătruţ et al., 1965 ; Popescu et al., 1965; Barbu, Vasilescu, 1967; Dicea, 
1967 ; Barbu et al., 1969), fie în alte publicaţii (Gavăt et al., 1963; Soco- 
lescu et al., 1963 ; Ciocîrdel et al., 1967 ; Ciocîrdel, Socolescu, 1969 ; Visa- 
rion et al., 1969), unele dintre ele privind teritorii mai înainse în care 
se încadrează şi cel al platformelor din ţara noastră. Toate aceste lucrări 
au însemnat o cunoaștere mai detaliată în primul rind a sistemelor de 
fracturi care afectează platformele, dar și delimitarea acestora din urmă. 
Dintre progresele realizate în această perioadă în cunoașterea vorlandu- 
lui carpatic se pot reţine : 

— recunoaşterea extinderii direcționale, nord-vestice a domeniului 
șisturilor verzi din Dobrogea centrală, care ajunge să fie adiacent Plat- 
formei Moldoveneşti ; 

— recunoașterea limitei sudice a Platformei Moldovenești în secto- 
rul dintre Siret și Prut ; 

— recunoașterea afundării treptate a vorlandului în subasmentul 
pînzelor flișului din Carpaţii Orientali ; 

— recunoașterea prelungirii nord-vestice a faliei Peceneaga-Ca- 
mena și implicit a Dobrogei nordice (promontoriul nord-dobrogean) ; 

— determinarea, în mare măsură punctuală, a vîrstei minime a 
soclului cutat al platformei moesice. 


Prin dezvoltarea lucrărilor de foraj şi geofizice s-a progresat şi în 
cunoașterea alcătuirii subasmentului Depresiunii Transilvaniei (Gavăt 
et al., 1963, 1969; Taloş et al., 1968; Ciupagea et al., 1970), deşi în cu- 
prinsul acestuia nu erau încă recunoscute elementele structurale, în 
special pinzele de șariaj, ce aflorau pe marginea depresiunii (în Carpaţii 
Orientali, Carpaţii Meridionali și în Munţii Apuseni). Pentru toţi aceşti 
autori, ca şi pentru mulți alţii, Depresiunea Transilvaniei cuprindea în 
mod eronat toate depozitele sedimentare, mezozoice și terțiare, recunos- 
cute în aria dintre segmentele muntoase carpatice. În fapt, ea trebuia 
privită doar ca o depresiune molasică neogenă (Dumitrescu et al., 1962; 
Dumitrescu, Săndulescu, 1968), suprapusă unor structuri mai vechi care 
nu mai aparţineau acesteia. Totuși, pe unele reprezentări cartografice 
de sinteză (Săndulescu, Popescu, 1968) prelungirea unora dintre elemen- 
tele structurale majore din Carpaţi în subasmentul Depresiunii Transil- 
vaniei, ca şi în cel al depresiunii pannonice erau deja figurate; este 
vorba în primul rînd de continuarea atit spre nord-est, cît și spre vest și 
sud-vest a elementelor structurale din Munţii Metaliferi și, în al doilea 
rînd, de prelungirea spre vest a unora din pînzele cunoscute în Apuse- 
nii nordici. Însumînd datele cunoscute despre subasmentul Depresiunii 
Transilvaniei, principalele progrese făcute în cunoașterea acestuia con- 
stau în : 


— recunoașterea depozitelor triasice, jurasice şi cretacice, unele 
dezvoltate în faciesuri diferite ; 


— recunoașterea în mai multe puncte a formațiunilor magmatice 
asemănătoare ofiolitelor din Munţii Metaliferi ; 

— recunoașterea unei structuri rupturale anterioară depunerii tufu- 
lui de Dej (și în general a formațiunilor neogene) și diferită de cea 
determinată de tectonica sării (superioară tufului de Dej). 


La sfîrșitul deceniului al șaptelea, sinteza celor mai importante 
progrese făcute în cunoașterea structurii și evoluţiei geotectonice a teri- 
toriului românesc o reprezintă Harta tectonică a României, ediţia a Il-a 
(Dumitrescu, Săndulescu, 1970). În plus, ea constituie și o nouă modali- 
tate de elaborare a hărților tectonice. Principiile care au stat la baza 
întocmirii acestei ediţii au fost materializate într-o schemă de divizare 
a catenelor cutate (Dumitrescu, Săndulescu, 1969) (fig. 10). Întocmirea 
hărţii se fundamentează pe principiul separării elementelor structurale 
majore după virsta deformării (tectogenezei) principale. Sînt astfel dis- 
tinse etajele tectogenetice sau etajele de deformare diferite de etajele 
structurale care au fost adoptate pentru întocmirea primei ediții a hăr- 
ţii tectonice. În afara etajelor tectogenetice, mai sînt distinse cuvertu- 
rile post-tectonice şi depresiunile de diferite tipuri. Toate aceste ele- 
mente au fost adoptate cîţiva ani mai tirziu şi pentru întocmirea ediției 
a doua a Hărţii tectonice a Europei, după ce au fost prezentate în mai 
multe ședințe ale Comitetului de redacţie (1966, 1969, 1970) de unul din 
autorii Hărţii tectonice a României. În afara distingerii etajelor tecto- 

Fig.10. Schema de divizare a sistemelor cmate după priscipinl virstici icctogenezei principale, 


genetice şi a cuverturilor, cele mai însemnate progrese consemnate pe 
cea de a doua ediţie a Hărţii tectonice a României privesc : 

— conturul și numărul pînzelor de şariaj recunoscute în Carpaţi 
(în special în zona cristalino-mezozoică și în Munţii Metaliferi) ; 

— detalierea ciclurilor tectogenetice și de metamorfism în cuprinsul 
terenurilor metamorfice ; 

— încadrarea Dobrogei de nord în cuprinsul regiunilor de cutare 
alpină ca o catenă intracratonică, deosebită de Carpaţi (care sînt distinși 
ca o catenă pericratonică) ; 

— distingerea unor zone cu tectogeneze suprapuse de diferite 
virste (printre acestea remarcindu-se în special elementele care consti- 
tuie ceea ce mai tirziu au fost separate ca Pienide) ; 

— detalierea structurii proprii a Depresiunii Transilvaniei și De- 
presiunii Pannonice ; 

— detalierea structurii platformelor din fața Carpaţilor și diversi- 
ficarea lor după virsta soclului. 

Deceniul al optulea, ultimul care va fi analizat în acest capitol ce 
privește istoric evoluţia concepţiilor și a cunoașterii structurii teritoriu- 
lui românesc, a fost marcat în primul rind de impactul principiilor tec- 
tonicii plăcilor asupra gîndirii geologice din ţara noastră. Înainte de a 
trece în revistă acest aspect, vom încerca să rezumăm principalele pro- 
grese făcute în cunoașterea structurii diferitelor segmente carpatice și a 
elementelor din vorlandul lor. Desigur că, așa cum este și normal, creș- 
terea numărului geologilor, diversificarea domemiilor de cercetare, inten- 
sificarea lucrărilor în toate domeniile științelor Pămîntului, precum și 
complexarea acestora fac tot mai dificilă o prezentare exhaustivă și în 
aceeași măsură sintetică a tuturor contribuţiilor înregistrate. De aceea ne 
vom referi mai ales la lucrările de sinteză care cuprind și o bogată biblio- 
grafie ce poate constitui un important ajutor în completarea imaginii 
întregului efort de cunoaștere făcut în acești ultimi ani. 

Problema recunoașterii, conturării și descifrării din punct de ve- 
dere genetic a structurii în pînze de șariaj a teritoriului carpatic, ce a 
constituit o permanentă preocupare a școlii tectonice românești, și-a 
găsit pe deplin rezolvarea în studiile făcute în ultimul deceniu. 


Atit sintezele generale privind ansamblul sau segmentele impor- 
tante ale Carpaţilor (Băncilă, Marinescu, 1971 ; Săndulescu, 1972, 1975 b, 
1980 b ; Ianovici et al., 1976; Rădulescu et al., 1976; Năstăseanu, 1975: 
Bercia et al., 1976); cit și lucrările ce se referă la regiuni mai restrinse 
(Krăutner, 1972 ; Ștefănescu, 1976, 1978; Balintoni, Gheucă, 1977; Săn- 
dulescu et al., 1980; Dicea et al., 1980 — în Carpaţii Orientali ; Bercia, 
1975; Năstăseanu, 1978, 1980; Stănoiu, 1973; Pop, 1973; Berza et al, 
1983 — în Carpaţii Meridionali ; Lupu, 1972, 1976; Bordea et al., 1975; 
Patrulius et al., 1971; Patrulius, 1976; Bleahu, 1976; Mantea, 1981 — 
în Munţii Apuseni) detaliază, completează și fundamentează pinzele de 
șariaj, dintre care unele de mare amploare. Acum problema nu se mai 
pune în a argumenta pinzele, ci în a le defini cît mai precis conținutul 
și extinderea areală, în a le corela cu unităţi din afara teritoriului româ- 

nesc și în a aprecia amploarea deplasărilor orizontale pe care le-au sufe- 
rit pînzele, odată cu precizarea, pentru unele dintre ele, a domeniului 
din care provin. 

Un pas însemnat în întregirea cunoașterii pînzelor din Carpaţi a 
fost marcat de precizarea existenţei celor prealpine (Săndulescu, 1972, 
1975 b ; Balintoni et al., 1983), deși, fără îndoială, în acest domeniu se 
vor face în continuare progrese interesante. 

Tot în contextul conturării pinzelor de șariaj este de remarcat 
distingerea acestora în Dobrogea de nord, prin aducerea la cunoștință 
a unon date inedite aparţinînd lui Oreste Mirăuţă sau a presupunerii 
lor chiar în Dobrogea centrală (Mureșan, 1971). 

Un „inventar“ aproape complet al pînzelor din Carpaţii românești 
este cuprins în cîteva din ghidurile excursiilor organizate cu ocazia celui 
de al XII-lea Congres al Asociaţiei Geologice Carpato-Balcanice ce a avut 
loc în România în 1981 (Săndulescu et al., 1981 a, b; Năstăseanu et al., 
1981 ; Bleahu et al., 1981). 

Fără îndoială că drumul parcurs de la concepţiile lui Murgoci, 
Popescu-Voiteşti și Mrazec pînă la imaginea actuală a pînzelor din Car- 
paţi a fost lung, uneori dificil și nu o dată supus unor crtici mai mult 
sau mai puţin justificate. Tot atît de adevărat este și faptul că concep- 
ţia șariajelor s-a îmbogăţit şi s-a maturizat fără încetare în sînul și cu 
contribuţia directă a școlii tectonice româneşti. O confirmare de prin- 
cipiu în acest sens o oferă ideile tectonicii plăcilor în care deplasările 
orizontale și procesele de scurtare a crustei joacă un rol primordial. 

Mai mult ca înainte, necesitatea aprofundării cunoașterii diferite- 
lor segmente carpatice, a platformelor sau a Dobrogei de nord au nece- 
sitat comparații cu structuri similare din ţările învecinate. Una dintre 
sintezele structurale care a permis acest lucru si care a fost o lucrare 
rezultată dintr-o largă colaborare internațională a fost Harta tectonică 
a spaţiului Carpato-Balcanic şi Dinaric, eiaborată în cadrul Asociaţiei 
Geologice Carpato-Balcanice și apărută în 1974. Harta tectonică a Româ- 
niei (Dumitrescu, Săndulescu, 1970) a constituit un element de bază în 
întocmirea hărții carpato-balcanice, principiile folosite la întocmirea ei 
fiind preluate și de aceasta din urmă. Volumul explicativ care a însoţit 
Harta tectonică carpato-balcanică a cuprins mai multe articole de sin- 
teză care au abordat structura diferitelor segmente carpatice (Dumitrescu, 
Săndulescu, 1974; Săndulescu, Bercia, 1974; Săndulescu et al, 1974; 
Bleahu, 1974 ; Lupu, 1974), magmatismul alpin legat de acestea (Borcoș, 
1974) și vorlandul carpatic, inclusiv Dobrogea de nord (Săndulescu, 1974). 

Corelările făcute de diferiţi autori pentru unităţile cunoscute în 
Carpaţii românești au mers atît spre Carpaţii Occidentali și Alpii Orien- 
tali (Băncilă, Marinescu, 1971 ; Patrulius et al., 1971; Săndulescu, 1972, 
1975, 1980; Patrulius, 1976; Bleahu, 1976), cît și spre Balcani (Săndu- 
lescu, 1975, 1980; Bleahu, 1976) sau spre zona Vardar (Andjelković, 
Lupu, 1976 ; Săndulescu, 1975, 1980). Dacă pentru zona flișului diferen- 
tele dintre autori nu se remarcă decît la corelarea pinzei de Măgura, 
pentru zonele mai interne diferențele sînt mai marcate, contradictorii 
chiar. Analiza mai detaliată a acestor corelări va face obiectul unui capi- 

tol aparte ; deocamdată menţionăm doar faptul că principalele contra- 
dicţii provin de la concepţia diferită de corelare a elementelor din zona 
klippelor pienine, din zona cristalino-mezozoică și din Apusenii de nord. 
Corelarea cu Balcanii, mai puţin dezbătută, nu arată diferenţe notabile ; 
sub acest aspect este de remarcat doar că autorii români sint cei care 
au extins modelul structural al Carpaţilor Meridionali, cu pînze de șariaj, 
pină în Balcani. 

Desigur că nu numai autorii români au încercat să coreleze unită- 
tile carpatice, balcanice și dinarice. Dintre autorii străini care au înca- 
drat și teritoriul românesc în schemele lor de corelare sînt de menţionat, 
în primul rînd, Andrusov (1960—1963) cu două lucrări mai vechi şi 
Ksiaszkiewicz (1960—1963). Ulterior, printre alţii, Wdowiarz (1963), 
Tollmann (1969), Mahel (1974), Unrhug (1980), Wein (1978), Gocev (1979) 
sau Durand Delga (1980) au realizat (lucrări de corelare în concepţia 
existenţei pînzelor de șariaj. O poziţie particulară o ocupă lucrările lui 
Boncev (1965, 1974) care, plecînd de la o structură nepinzistă pentru 
Balcani, a încercat, fără succes de altfel, să o extindă şi la unele seg- 
mente carpatice (Carpaţii Meridionali). 

Ca și în perioadele precedente, progresele de cunoaştere a structu- 
rii platformelor şi a subasmentului Depresiunii Transilvaniei sau a celei 
Pannonice se datoresc în mare măsură lucrărilor de foraj și celor 
geofizice. 

Sintetizînd rezultatele obţinute mai ales în cercetarea legată de 
zăcămintele de hidrocarburi, Paraschiv (1975, 1979) a realizat două lu- 
crări în care sînt consemnate cele mai importante progrese făcute în 
cunoașterea structurii platformelor (Moesică și Moldovenească) sau a 
subasmentului depresiunilor menţionate mai sus; pentru acestea din 
urmă el rămine însă la o imagine neconformă cu cadrul general al dome- 
niului carpatic, nereușind să găsească prelungirea elementelor șariate de 
pe margine în subasmentul lor. 

Analiza corelată a datelor de foraj, geofizice și geologice a permis 
(Săndulescu, 1975; Rădulescu et al., 1976; Săndulescu, Visarion, 1978); 
unor autori să recunoască atît în subasmentull Depresiunii Transilvaniei 
cit şi în cel al Depresiunii Pannonice (Bleahu et al., 1971; Săndulescu, 
1975 ; Visarion, Săndulescu, 1979; Dimitrescu, 1980) aproape toate ele- 
mentele structurale majore ce aflorează pe marginile lor. 

În ultimii ani, analiza structurii adinci a teritoriului României s-a 
materializat în mai multe lucrări, dintre care doar o parte sînt publicate 
(Constantinescu et al., 1972, 1973; Rădulescu et al., 1976), faţă de multe 
rămase în arhive la care au contribuit atit geotectonicieni (M. Săndu- 
lescu, V. Lăzărescu, M. Ştefănescu), cît și geofizicieni (L. Constantinescu, 
M. Visarion, V. Cornea, V. Vâjdea, P. Constantinescu, $. Veliciu, S. Spi- 
noche şi alții) și care au condus la o mai bună cunoaștere în special a 
regiunii de curbură a Carpaților, dar și a structurii zonelor externe în 
general și a relaţiilor între orogen și platformele din faţa lui. 

Printre direcţiile de cercetare care au marcat o dezvoltare sensi- 
bilă în deceniul al optulea se poate socoti și cea care privește separarea 
diferitelor cicluri de metamorfism și implicit de tectogeneză, care au 

fost denumite nejustificat de unii autori cicluri tectono-magmatice. Atit 
în Carpaţii Orientali (Bercia et al., 1976; Kriutner, 1972, 1980; Balin- 
toni, 1981), cît și Carpaţii Meridionali (Savu, 1970, 1975; Kräutner, 1970, 
1980 ; Maier, 1974; Berza, 1978; Stan, 1979; Solomon, 1976 etc.) sau 
în Munţii Apuseni (Dimitrescu, 1976) cercetările au confirmat existenta 
a cel puţin trei cicluri de metamorfism încadrate fie două în Precambrian 
și unul în Paleozoic (hercinic), fie două în Paleozoic, în care caz primul 
este caledonian și al doilea hercinic. Problematica este firește complexă 
şi nu va fi abordată în detaliu în cuprinsul acestei analize istorice. 

Revenind la principalul eveniment al istoriei dezvoltării cunoaște- 
rii geotectonicii României în deceniul al optulea, ne vom opri asupra 
principalelor momente care au marcat adoptarea și dezvoltarea tecto- 
nicii plăcilor în ţara noastră. 

Cu excepția unor lucrări de popularizare asupra principiilor tec- 
tonicii plăcilor (Bleahu, 1970, 1971) prima aplicare a acestei noi teorii 
geotectonice la teritoriul românesc aparţine lui Roman (1970) care în- 
cearcă explicarea zonei seismice Vrancea prin procese de subducţie pe 
un plan Benioff, situat nejustificat sub avanfosa externă (depresiunea 
Focşani). O variantă a acestei ipoteze este prezentată și mai tîrziu (Con- 
stantinescu et.al., 1973, 1975), dar fără o subducţie clasică, ci doar prin 
imaginara unor „curenți descendenţi de subducţie“. Și într-un caz și 
in celălalt, aplicarea principiilor tectonicii plăcilor este greu de susținut. 
În anii 1973 și 1974 apar mai multe articole care privesc ansamblul teri- 
toriului sau porțiunii din acesta (Dewey et al., 1973; Rădulescu, Săn- 
dulescu, 1973 ; Bleahu et al., 1973 ; Boccaletti et al., 1973; Bleahu, 1974 ; 
Herz, Savu, 1974). Ele au fost urmate de alte contribuţii (Constantinescu 
et'al., 1975 ; Morelli et al., 1976; Rădulescu et al., 1976; Bleahu, 1976; 
Airinei, 1976 ; Biju-Duval et al., 1977 ; Chanell et al., 1979 etc.), cu impli- 
cații mai mult sau mai puţin directe asupra teritoriului românesc. Mo- 
delele propuse sînt destul de diferite, principalele contradicții provenind 
de la mai mulţi factori care privesc ; 

— modul cum au fost adaptate principiile tectonicii plăcilor la 
realitățile structurii carpatice sau cum a fost forțat interpretată această 
structură pentru a se înscrie în canoanele tectonicii plăcilor ; 

— modul cum au fost corelate unităţile cu asociaţii ofiolitice în 
lungul arcului carpatic, de unde și acceptarea unei sau a mai mul- 
tor suturi ; 

— modul cum a fost interpretată evoluţia terțiară a Depresiunii 
Transilvaniei, pe care unii o considerau, nejustificat, ca un bazin back- 
arc și o comparau, tot atît de nejustificat, cu Depresiunea Pannonică ; 

— modul cum a fost acceptată sau respinsă legătura Dobrogei de 
nord cu unele elemente carpatice ; 

— modul cum este înţeleasă noţiunea de microplacă şi cum sint 
acceptate limitele acestora în cazul particular al Carpaţilor şi/sau al vor- 
landului lor ; 

— modul cum este plasată sutura majoră tethysiană în cuprinsul 
ariei carpatice și implicit modelul de corelare al unităților aparţinind 
zonei Vardar, la nord de Dunăre ; 

— modul cum sînt interpretate relaţiile primare ale zonelor de 
expansiune generatoare de asociații ofiolitice cu zonele caracterizate de 
crustă continentală și poziţia lor mutuală ; 


— modul cum este înțeles procesul de subducție și legătura mag- 
matismului calco-alcalin alpin din Carpaţi cu acest proces. 


Toate aceste aspecte, ca și alte detalii privind aplicarea principiilor 
tectonicii plăcilor la interpretarea evoluţiei geodinamice a Carpaţilor, vor 
fi mai larg analizate în alt capitol. Ceea ce merită subliniat aici este 
faptul că regiunea carpatică a constituit un punct nodal în analizele 
retrotectonice făcute în conformitate cu principiile tectonicii plăcilor și că 
înţelegerea corectă a structurii şi evoluției ei este indispensabilă pentru 
o corectă aplicare a acestor principii. 

Aplicarea tectonici plăcilor la analiza structurii teritoriului româ- 
nesc îmbracă și aspecte diferite în raport cu marile reconstrucţii retro- 
tectonice. Așa, de exemplu, au fost de un real interes lucrările care au 
dezbătut caracterele petrologice şi geochimice ale asociaţiilor de roci 
bazice și ultrabazice din Carpaţii românești şi care se datorează lui 
H. Savu, G. Cioflica, D. Russo-Săndulescu, I. Nicolae și alţii, lucrări ce 
au fost utilizate pentru susținerea diferitelor reconstituiri mobilistice. 
De asemenea, documentarea legăturii între magmatismul banatitic sau 
neogen și procesele de subductie, realizată în primul rind de D. Rădu- 
lescu și susținută mai ales de D. Russo-Săndulescu, Ș. Vlad, S. Peltz și 
M. Borcoș a reprezentat un real sprijin pentru analiza geotectonică ba- 
zată pe teoria tectonicii plăcilor. 


Toate aspectele legate le aplicarea principiilor mobilistice ale tec- 
tonicii plăcilor sînt în acest moment extrem de actuale și pot suferi în 
viitor perfecționări mai mult sau mai puţin importante. Este de subli- 
niat faptul că ele au intrat în gîndirea curentă a unei mari părți a spe- 
cialiştilor români și că din confruntarea ipotezelor avansate pînă acum 
sau care vor fi emise în viitorul apropiat se va putea ajunge la o îmbo- 
găţire substanţială a cunoaşterii evoluţiei  geodinamice a teritoriului 
naţional, fapt ce va avea implicaţii de prim ordin atit teoretice, cit și 
practice. Ţinînd seama numai de cele mai recente contribuţii prezentate 
la al XII-lea Congres al Asociaţiei Geologice Carpato-Balcanice de la 
București din 1981 (M. Săndulescu, M. Lupu, V. Lăzărescu și C. Dinu, 
M. Bleahu, H. Savu, D. Russo-Săndulescu şi colaboratorii, citind numai 
autorii români), se poate conchide că impactul principiilor tectonicii plă- 
cilor a fost pozitiv, deşi poate uneori aplicarea lor a fost contradictorie. 
Este vorba în primul rînd de contradicții de cunoaștere și de înțelegere 
care aparţin autorilor și doar în ultima instanţă de contradicții ce se 
ivesc între principiile generale și structura de detaliu. 

PRINCIPII COMENTATE DE GEOTECTONICĂ 
GENERALA 


Trecerea în revistă a unora dintre principiile fundamentale ale 
geotectonicii, compararea acestora cu cele mai noi teorii și în primul 
rînd cu cea a tectonicii plăcilor, precizarea opţională a unor noţiuni de 
geologie structurală şi/sau geotectonică, discutarea unor concepţii contro- 
versate derivă din necesitatea de a stabili un cadru teoretic pentru ana- 
liza geotectonică regională. 

Desigur, nu este nici locul, nici cazul să fie făcută o analiză com- 
pletă a tuturor aspectelor geotectonicii. Este mai degrabă ocazia de a fi 
comentate și precizate acele noţiuni care au fost mai larg şi mai acut dis- 
putate în ultima vreme. Precizarea conținutului lor este deosebit de 
importantă pentru a putea fi înțeleasă mai bine şi mai precis aplicarea 
lor în analiza regională. 


OROGENEZĂ, TECTOGENEZĂ ȘI MORFOGENEZĂ 


Disputa ce avut loc între Stille și Gilluly la începutul deceniului al 
șaselea (1952) constituie un moment important în precizarea și fixarea 
unora dintre ideile fundamentale și a limitelor naturale între care tre- 
buie să fie acceptat caracterul episodic al deformării și implicit în care 
trebuie să fie înțeleasă noţiunea de fază de cutare (sau tectogenetică, 
orogenetică, structogenetică etc.). Analizele și sintezele făcute la scara 
continentelor au arătat, în deceniile care au urmat, că timpul geologic 
a putut într-adevăr să fie împărţit, în afară de criteriul cronostratigra- 
fic, și după criteriul cronotectonic, distingîndu-se în primul rînd erele 
(sau ciclurile) geotectonice (alpin, hercinic, caledonian, cadomian etc.). 
Limitele dintre ele nu sînt nici mai mult, nici mai puţin discutate sau 
precizate decit cele între subdiviziunile stratigrafice. 


În sensul clasic, subdivizunea erei grotectonice este faza. Ea a fost 
distinsă sub diferite denumiri, care vor fi analizate mai departe, și co- 

respunde unui moment de deformare mai mult sau mai puțin extins 
areal (la scara globului). Tendința în ultimele decenii este aceea de a 
lua în considerare, pentru definirea fazei, deformările produse de forţe 
de compresiune, care au determinat cu intensități variabile scurtarea 
crustei (fie oceanică, fie continentală). 

Denumirea adoptată în lucrarea aceasta pentru momentul de de- 
formare este cea de fază sau moment tectogenetic. Ea este preferată, 
întrucît corespunde cel mai bine sensului în care este utilizată. Totodată, 
ea este preferată denumirii de fază orogenetică, deoarece tectogeneza (și 
nu tectorogeneza, cum a fost denumită la un moment dat de școala fran- 
ceză) este o parte a orogenezei. 

Orogeneza grupează totalitatea proceselor care conduc la formarea 
unei catene cutate şi se desfășoară in limitele de timp ale unui ciclu 
geotectonic sau eră geotectonică. Cele două categorii principale ale pro- 
ceselor orogenetice sînt tectogenezele și morfogenezele. Primele duc la 
formarea structurilor — mai mult sau mai puţin complicate — ce alcă- 
tuiesc catena cutată (sau catena orogenică, lanţul orogenic, sistemul oro- 
genic etc.), iar ultimele, la formarea reliefului catenei. Atît tectogenezele, 
cît și morfogenezele se pot repeta la intervale diferite de timp (în limi- 
tele unui ciclu geotectonic), pot avea intensități diferite şi pot afecta 
numai anumite părţi din aria mobilă (geosinclinală) din care a rezultat 
catena respectivă. 

Urmărind virsta principalelor structuri ale unei catene orogenetice, 
devine evident faptul că ele au fost generate în intervale relativ scurte 
de timp, în raport cu cele care le separă. Este de fapt și ideea generală 
a lui Stille, care a condus la susţinerea discontinuităţii deformării. Un 
exemplu dintr-o arie carpatică poate fi edificator (fig. 11). Raportate la 
durata unui ciclu geotectonic, momentele sau fazele de tectogeneză se 
pot grupa în perioade de tectogeneză. Așa sînt, de exemplu, perioadele 
dacidică și moldavidică din Carpaţi (Dumitrescu, Săndulescu, 1968, 1969), 
care grupează momentele cretacice de tectogeneză și, respectiv, pe cele 
miocene. O grupare intermediară între fază (sau moment) și perioadă 
este intervalul tectogenetic care poate cuprinde mai multe momente de 
tectogeneză succesive, relativ apropiate, a căror efecte se conjugă pen- 
tru a definitiva acelaşi grup de structuri. Un exemplu de interval tec- 
togenetic este cel care a format Dacidele mediane în Carpaţii Orientali. 

O concluzie fundamentală care trebuie reținută este aceea că oro- 
geneza și tectogeneza sînt două noţiuni diferite, ultima fiind o parte a 
primei. În consecință, un proces sinorogenetic poate fi în același timp 
și sintectogenetic (tectogeneza făcînd parte din 'orogeneză), dar poate tot 
atît de bine să nu fie sincron cu tectogeneza, ci cu morfogeneza (și ea 
parte a orogenezei) sau să fie independent și de una și de alta. Cu alte 
cuvinte, sinorogenetic și sintectogenetic nu sînt noțiuni echivalente. 

În desfășurarea cronologică a proceselor orogenetice, pentru o anu- 
mită regiune a ariei mobile geosincdlinale, procesele morfogenetice ur- 
mează celor tectogenetice (fig. 11), fiind însoţite de instalarea consecu- 
tivă a proceselor de eroziune. Intensitatea proceselor morfogenetice este 
în general proporţională cu cea a celor tectogenetice, mai ales cind, 

Fig.l. Diagrama desfăşurării episodice și discontinue a tectogenezelor 
carpatice: 
s - sedimentare; ew - exondare; fr - fracturare; tect - tectogeneză, 


datorită ultimelor, a avut loc şi o importantă scurtare a crustei. Feno- 
menul are o explicație geofizică, legată de tendința de redobindire a 
echilibrului izostatic. În relaţia tectogeneză-morfogeneză este de remar- 
cat și faptul că atunci cînd se constată migrarea tectogenezei în timp și 
spațiu (polaritate orogenetică, în sensul Aubouin) și morfogeneza are ace- 
lași sens de migrare. 


ELEMENTELE GEOTECTONICE MAJORE 
ALE CONTINENTELOR 


Pină în timpurile noastre este obiectiv imposibil să fie ignorată 
sintetica şi geniala divizare a continentelor făcută de Argand în „pays 
plisses“ (terenuri cutate) şi „pays tabulaires“ (terenuri tabulare). Mai tîr- 
ziu, primele au fost denumite regiuni cutate, regiuni orogenice, lanţuri 


36 


orogenice (orogenic belts), catene cutate (chaînes plissees) sau catene 
orogenice (chaînes orogeniques), iar ultimele, platforme, cratone, vor- 
landuri (sau avant-pays). Orice reprezentare tectono-cartografică a con- 
tinentelor nu poate să ignore această divizare. Ea reprezintă unul din 
cele mai obiective principii, întrucît cele două mari diviziuni (terenurile 
cutate şi terenurile tabulare) pot fi diferenţiate prin observația directă 
făcută la suprafaţa continentelor, cu alte cuvinte cel mai la îndemiîna 
geologilor. 

Distingerea regiunilor (sistemelor) cutate sau orogenice și a plat- 
formelor are la bază criterii structural-spaţiale şi ca referință temporală, 
momentul actual. Sub acest aspect, în cuprinsul ariilor continentale (dar 
și al platformelor continentale ale oceanelor și mărilor) se pot distinge : 

— regiuni cutate sau orogenice sau, mai simplu, orogene de dife- 
rite virste, corespunzătoare ciclurilor sau erelor geotectonice, şi 

— piatforme de diferite virste, diferenţiate după virsta soclului 
or cutat, acoperit de o cuvertură mai mult sau mai puţin tabulară, 
sedimentară. 


Evoluţia în timp a actualelor arii continentale arată că în timpul 
fiecărui ciclu sau eră geotectonică coexistau două elemente geotectonice 
de ordinul întîi : 

— zonele (ariile, regiunile) mobile sau geosinclinale, care prin de- 
formări succesive vor ajunge să se transforme în regiuni orogenice sau 
orogene, și 

— zonele stabile sau cratonele, care pentru momentul luat în con- 
sideraţie reprezintă platformele corespunzătoare. 


Unei anumite ere geotectonice (sau ciclu geotectonic) îi corespunde 
un anumit ansamblu, constituit din zone mobile, geosinclinale, și din 
zone stabile, cratonice. 

Desigur că acest concept „clasic“ trebuie confruntat cu conceptul 
tectonicii plăcilor și adaptat acestuia, analiză ce va fi făcută mai departe. 
Rămiîne în orice caz valabil faptul că orogenele, corespunzătoare zone- 
lor mobile, geosinclinale, și platformele, corespunzătoare cratonelor, ră- 
mân elementele geotectonice majore ale ariilor continentale actuale. 

În sensul celor de mai sus ar mai fi interesant de abordat problema 
eu- și miogeosinclinalelor. Definite de Stille (1940), în urma analizei 
catenelor nord-americane, ele ar reprezenta cele două subdiviziuni ma- 
jore ale ortogeosinclinalelor (în sensul aceluiași autor). 

Eugeosinclinalul ar avea poziţia mai internă (în raport cu vorlan- 
dul) și ar fi caracterizat de prezenţa ofiolitelor și a formațiunilor de fliș, 
fapte care ar trăda caracterul mai mobil al scoarței care le corespunde. 

Miogeosinclinalele sînt zone mai mult sau mai puţin subsidente, 
situate la marginea cratonului (vorlandului), caracterizate de o sedimen- 
tare predominant de tip șelf. Aubouin (1965) dezvoltă pragmatic concep- 
tul lui Stille, considerîind că geosinclinalele — în speță ortogeosincli- 
nalele — sînt constituite, obligatoriu (?), dintr-un cuplu eu-miogeosin- 
clinal, separate între ele de un rid. 

Este util să fie amintit că Stille (1940) a vorbit de o stare (zustand) 
eu- sau miogeosinclinală, sugerind astfel că aplicarea dogmatică a mo- 
delului catenelor nord-americane nu este obligatorie și mai curind atrage 
atenția asupra posibilității distingerii a două tipuri de mobilitate a crus- 
tei, corespunzătoare zonelor mobile geosinclinale : una „mai adevărat 
geosinclinală“ (traducerea cuvîntului eugeosinclinal), iar alta „mai puţin 
geosinclinală“ (echivalentă cuvîntului  miogeosinclinal). Judecată sub 
acest aspect, repartizarea spaţială a acestor două stări geosinclinale nu 
mai apare ca fiind obligatorie sub formă de cuplu (în sens transversal), 
nici că trebuie să coexiste obligatoriu într-o anumită arie, nici că tre- 
buie să fie prezente în tot lungul catenelor orogenice (mai ales miogeo- 
sinclinalul). 


PROBLEMA FLIȘULUI 


Dezbaterea ce a privit semnificaţia geotectonică şi geneza flişului 
a fost lungă, stufoasă, înverșunată şi, uneori, inutilă. Prezenţa forma- 
țiunilor de fliș în toate catenele orogenice, mai ales cele tinere, alpine, 
dar și în cele paleozoice și mai vechi, a condus la o concluzie generală, 
dar pripită, că ele sînt legate direct de procesele de deformare ce duc 
nemijlocit ila formarea acestor catene. S-a ajuns astfel la o anumită 
vulgarizare a semnificației geotectonice a flișului, care a fost considerat, 
automat, sinorogenic. Desigur, generalizind noțiunea de orogeneză şi 
fără să sesizeze complexitatea și pluralitatea proceselor care o compun, 
unii autori au considerat flișul și mai ales geneza lui în directă legă- 
tură cu procesele de cutare. Antrenat în procesele de șariaj și avind o 
structură internă adesea complicată, el apărea ca o materializare a aces- 
tor procese. 

În fapt problema trebuie să fie tratată mult mai nuanţat şi doar 
în contextul unei analize detaliate a relaţiilor ce se pot stabili între 
procesele de deformare şi cele legate de sedimentarea seriilor de fliș sau 
în legătură cu analiza poziţiei flişurilor în raport cu momentul princi- 
pal de deformare a zonei în care ele au fost depuse. 

Dintre trăsăturile cele mai importante ce definesc formațiunile de 
fliș se pot reţine citeva mai importante. 

Cea mai evidentă și mai definitorie caracteristică a flișului este 
ritmicitatea. Ea este pozitivă şi asimetrică, ortotipul flișului putind fi 
considerat acela ale cărui ritmuri, de grosime relativ mică (5—20 cm), 
sînt formate din doi componenți — arenit și lutit — care participă cu 
grosimi egale la fiecare ritm. Acest timp de fliș este cunoscut în lite- 
ratura geologică carpatică sub denumirea de strate cu hieroglife. În ra- 
port cu acest tip de bază, se pot recunoaște flișuri grezoase, la care 
componenta arenitică a ritmurilor predomină larg asupra celei lutitice, 


38 


sau flişuri şistoase, la care lutitele predomină (fig. 12). În general, flișul 
calcaros este un tip aparte al ortoflişului, în care, pe lingă cei doi com- 
ponenţi, se individualizează un al treilea, calcaros sau marnocalcaros. 
Pe lingă aceste tipuri, care pot fi denumite de bază, se mai pot avea în 
vedere și unele tipuri particulare, ca de exemplu : flișul vărgai (la care 
lutitele au culori diferite în cadrul acreluiași ritm sau în ritmuri dife- 
rite), flișul silicios (în care arenitele sînt cuarţoase și cu ciment silicios, 
iar lutitele adesea silicifiate) sau flișul curbicortical (caracterizat de pre- 


Fig.12. Principalele tipuri de fliș: 


I - ortofliş (fli; tip strate cu hieroglife); 77a și 77 - tlisuri grezoase; 
111 - îliş şistos, IV - fliş calcaros. 


dominarea stratificaţiei convolute a arenitelor). Deși par a fi destul de 
variate, toate tipurile de fliș enumerate mai sus, la care s-ar adăuga 
multe categorii de trecere între tipurile da bază, se caracterizează prin 
prezenţa ritmicităţii accentuate, fie că ritmurile sînt subţiri (ca la stra- 
tele cu hieroglife), fie groase (ca la flişurile grezoase). 

Ritmicitatea flișului este o rezultantă a sedimentării la intervale 
de timp relativ regulate a nivelelor de arenite, într-un mediu de sedi- 
mentare pelagică. Cu alte cuvinte, flișul este o serie pelagică a cărei 
sedimentare este întreruptă ritmic de aportul unor depozite arenitice, 
transportate prin curenţi (dovadă sînt tipurile de hieroglife legate de 
urmele de transport) și care provin din erodarea marginilor zonei de 
sedimentare. Această intervenție ritmică a transportului de arenite este 
pusă astăzi în general în legătură cu o mobilitate accentuată a zonei de 
alimentare a arenitelor flișului, precum și cu întreţinerea unui relief 
activ al sursei. Aceste două condiţii trebuie să fie îndelung prezente, 
întrucît serii de fliş omogene din punctul de vedere al caracterelor lito- 
logice (deci cu aceeași sursă) ocupă intervale de timp ce însumează une- 

ori zeci de milioane de ani. Această „neliniște“ tectonică a ariilor sursă 
a arenitelor flișului, este cea mai marcată trăsătură ce leagă sedimentarea 
seriilor de fliș cu procesele tectonice. Trebuie precizat însă că aceste 
procese nu sint procese de deformare accentuată, adică acele procese ce 
sînt catalogate drept faze  tectogenetic, întrucît flișurile fie preced, fie 
succed aceste faze. 

O altă trăsătură definitorie a seriilor de fliș este caracterul lor 
marin, fapt subliniat de trăsăturile microfaunelor ce se găsesc în luti- 
tele acestora. Adincimea de sedimentare a flișurilor nu poate fi prea 
mică, dacă se ţine seama de caracterul microfaunelor (bineînțeles a celor 
autohtone, nu a celor redepuse !), precum și de necesitatea unui taluz 
care să faciliteze nașterea curenților (de turbiditate) care conduc la apor- 
tul pe arii întinse a arenitelor fiecărui ritm de fliș în parte. 

Subsidenţa relativ accentuată a ariei de depunere caracterizează 
fără îndoială formațiunile de fliș, acest caracter fiind însă comun și altor 
tipuri de formațiuni, ca de exemplu molaselor. 

Mult mai interesant de analizat sînt relaţiile formațiunilor de fliș 
cu structura și evoluția catenelor orogenice. Ca urmare, citeva concluzii 
vor defini şi mai bine poziţia și importanţa flișurilor. 

1. Flișurile nu au o poziţie prejerenţială. Luînd drept exemplu Car- 
paţii, dar în aceeaşi măsură şi alte catene alpine din Europa, se poate 
constata că formațiunile de fliş s-au depus atît în zone caracterizate de 
o crustă de tip oceanic, cît și de tip continental. Această concluzie este 
valabilă pentru practic toate flișurile, fără a avea o legătură cu virsta 
lor, deși este mai clar exprimată în general, inclusiv pentru Carpaţi, de 
flișurile cretacice. 

În același context se poate reţine de asemenea ideea că flișul se 
dezvoltă atit în arii foarte externe ale zonei geosinclinale, cît şi în unele 
avînd o poziţie internă. În multe cazuri se poate constata că sedimenta- 
rea de tip fliș migrează în cuprinsul aceleiaşi arii de sedimentare sau 
de la o arie la alta (de la o fosă la alta). 

2. Flişurile preced sau succed tectogenezele. În general flișurile de 
diferite virste sînt antrenate în pînze de șariaj sau sînt cel puţin puter- 
nic cutate. Prin urmare, ele au cel mai adesea o poziţie pretectogenetică. 
În această situație se pot distinge două cazuri : flișul precede cea mai 
veche tectogeneză ce a afectat aria sa de depunere sau flișul succede 
unui moment de tectogeneză, dar precede altul, cel puţin la fel de im- 
portant. Această distincţie nu este legată de vîrsta flişului ; serii de acest 
tip de aceeași virstă, dar depuse în zone diferite, se pot găsi în cele două 
situații menţionate. 

Există însă și flișuri care fac parte din succesiuni sedimentare ce 
acoperă discordant arii deformate puternic şi care nu au mai suferit la 
rîndul lor deformări importante. 

Contorm cu cele trei situaţii în care se pot găsi flișurile în raport 
cu tectogenezele, se pot distinge trei categorii : 

— flișuri pretectogenetice, corespunzind primului caz prezentat ; 

— flișuri intertectogenetice, asimilate celui de al doilea caz ; 

— flișuri post-tectogenetice, conforme cu cel de al treilea caz. 

În legătură cu această clasificare a flişurilor trebuie reamintit că 
tectogeneza şi orogeneza nu sint noţiuni similare, tectogeneza fiind un 
aspect al orogenezei. În acest sens, flișul poate fi sinorogenetic, întrucît 
este contemporan cu desfăşurarea unui ciclu geotectonic. Dar caracterul 
sinorogenetic s-a aplicat flişului de diferiţi autori nu din acest punct de 
vedere, ci prin echivalarea noţională nejustificată a orogenezei şi tec- 
togenezei. Sub acest aspect însă flişul, așa cum am arătat mai sus, nu 
este sintectogenetic (respectiv sin-,,orogenetic“, în sensul confuziei men- 
ționate mai înainte), ci s-a depus în perioade de timp diferite de fazele 
tectogenetice și în orice caz mai lungi. 


PROBLEMA MOLASEI 


Ca şi pentru formațiunile de fliş, definirea depozitelor de molasă 
este preferabil să fie făcută după criterii descriptive și nu genetica. in 
general, molasele sint constituite din depozite terigene a căror structură 
internă este destul de variabilă. Deşi în unele tipuri de molasă se inre- 
gistrează secvenţe ritmice (cu ritmuri prograde asimetrice), totuși sint 
foarte frecvente ritmurile inverse (retrograde asimetrice) sau ciclote- 
mele complete (simetrice). 

Cele mai caracteristice tipuri de molasă sint cele conglomeratice, 
grezo-conglomeratice sau grezoase. Molasele grezo-marnoase sau grezo- 
argiloase sint de obicei cele care au un caracter ritmic mai pronunțat 
(fig. 13). 


Fig. 13. Principalele ti- 
puri de molasă: 

I - moiasă canglomeratic-arezoasă ; 

II - mulasă grezoasă ; III. schlier. 


Condiţiile de depunere a molaselor sint mai variate decit cele ale 
flișului. În timp ce flișul prin definiţie este doar marin, molasele pot fi 
marine, salmastre, lacustre sau fluviolacustre. În unele molase se inter- 
calează nivele de cărbuni sau de evaporite, care lipsesc total în forma- 
țiunile de fliş. 

Din punct de vedere temporal, fromaţiunile de molasă pot fi pre- 
tectogenetice sau post-tectogenetice. Criteriul de diferențiere în acest caz 

este virsta tectogenezei principale care a deformat aria de depunere a 
unei anumite formaţiuni de molasă. 

Molasele post-tectogenetice nu sint sau sînt foarte slab deformate, 
constituind din punct de vedere geotectonic cele mai „clasice“ molase. 
Există însă în Carpaţii românești destule exemple care arată că o forma- 
țiune de molasă cu caractere post-tectogenetice pentru o anumită zonă 
poate fi pretectogenetică pentru zona de sedimentare adiacentă (în gene- 
ral spre exterior, în sensul vergenţei generale a cutenei). Raportate la 
clasificarea promovată de Aubouin (1964) privind catenele cutate, cea 
mai mare parte a molaselor post-tectogenetice se înscriu în categoria 
celor postgeosinclinale. Există însă excepţii majore, ca de exemplu mola- 
sele neosarmaţian-pliocene din avanfosa carpatică care ar fi tardigeosin- 
ciinale din punctul de vedere al clasificării lui Aubouin și care au un 
caracter evident post-tectogenetic, deși avanfosa are o orientare paralelă 
cu cea a catenei cutate (caracter considerat de Aubouin definitoriu pen- 
tru zonele cu molase tardiorogene). 


O mare parte din depozitele cu caractere litologice molasice care 
iau parte la alcătuirea unora dintre cuverturile post-pinză sînt de ase- 
menea molase post-tectogenetice (ca și cuverturile de altfel). Ele pot fi 
precedate sau urmate de alte tipuri de formaţiuni, de exemplu pelagice, 
carbonatice sau chiar de tip fliș. Cu unele excepţii, depozitele molasice 
post-tectogenetice care constituie cuverturile post-pinză (post-tectogene- 
tice) se extind și în arii învecinate, unde sub același facies sau cu facie- 
suri schimbate sînt antrenate în deformări importante și reprezintă, în 
cazul din urmă, molase pretectogenetice. 


Caracterul duplicitar, în raport cu deformarea principală, al unor 
molase — cel puţin în aria carpatică, dar foarte probabil şi în alte ca- 
tene — se datorește polarităţii orogenice, adică migrării spre exterior a 
deformărilor majore. 


O deosebire parțială a molaselor post-tectogenetice tardigeosincli- 
nale faţă de cele post-tectogenetice postgeosinclinale este aceea că pri- 
mele sint pe alocuri cutate sau faliate. Deformările nu ajung însă 
niciodată la amploarea care poate determina scurtări ale scoarței, aşa 
cum sînt cele produse de tectogenezele majore. 


În linii generale, molasele succed depunerea formațiunilor de fliș, 
dar se pot forma și în arii în care nu au existat depozite de fliș. Apari- 
ţia molaselor este determinată de sfîrşitul unei faze sau perioade de tec- 
togeneză majoră, care este urmată de formarea de relief activ (morfo- 
geneză activă) chiar în zona de depunere a molasei sau, mai frecvent, 
în zone învecinate celei în care se depune molasa. Acest model explică 
de ce maolasele pot fi într-o zonă posttectogenetice și în alta, alăturată, 
pretectogenetice și, de asemenea, de ce molase pot coexista temporal cu 
flișurile. 

Ariile-sursă ale depozitelor de molasă sînt, după modelul carpatic, 
de două feluri : situate în interiorul catenei cutate sau în vorlandul aces- 
teia. Cel mai adesea și conform definiţiei clasice a molaselor cea mai ti- 
pică este prima sursă. Cea de-a doua poate alimenta mai rar depozite de 

molasă și, fără excepţie, a produs doar molase pretectogenetice. Prima 
poate genera atit molase pre-, cit și post-tectogenetice. 


În problema molasei pot fi formulate cîteva concluzii generale : 

— molasele nu au o poziţie unică — în timp și spațiu — în evo- 
luţia și structura unei catene cutate ; ele succed (aproape) toate momen- 
tele sau perioadele de tectogeneză majoră care au fost urmate de mor- 
fogeneze active ; 

— volumul molaselor acumulate este proporţional cu intensitatea 
și durata perioadelor de morfogeneză și intensitatea subsidenţei in ariile 
depoziţionale ale acestor formațiuni ; 

— molasele au în multe cazuri o poziţie duplicitară în raport cu 
momentele sau perioadele majore de tectogeneză ; ele pot fi post-tecto- 
genetice într-o anumită arie și pretectogenetice în zone învecinate ; acest 
aspect este cu atit mai pregnant cu cît molasele sint mai vechi în cadrul 
aceleiași catene orogenice ; 

— sursa materialului detritic constituent al moiaselor este in cele 
mai multe cazuri situată în interiorul catenei orogenice, iar alte surse 
(vorland) sînt accidentale. 


FLIŞ ŞI MOLASĂ — CARACTERE COMPARATE 
ȘI RELAȚII MUTUALE 


Din analiza comparată a caracterelor litologice, genetice și contex- 
tuale ale flișului și molasei se pot desprinde unele concluzii care dove- 
desc că soluția (sau soluţiile) in această problemă nu poate şi nu trebuie 
să urmeze o cale dogmatică, ci una nuanţată și multilaterală. 

1. Molasele și flișurile pot coexista în timp și spaţiu, în unele cazuri 
putindu-se sesiza treceri laterale de la unele la celelalte. Această situație 
este datorată faptului că tectogenezele majore şi morfogenezeie conexe 
nu sînt ubiquiste în cadrul aceleiași zone mobile din care provine o anu- 
mită catenă orogenică. Coexistenţa flișului cu molasa nu este o regulă 
generală, ci o excepţie mai mult sau mai puţin frecventă. În parta, ea este 
determinată de condiţiile de sedimentare, dar şi de caracterul sursei 
materialului detritic. Sub acest aspect se pare că sursele molaselor sint 
morfologic (relief) mai active și sau mai apropiate de aria ior de sedi- 
mentare. Sursele arenitelor flișului sînt fie cu un relief morfologic mai 
estompat, fie mai depărtate de bazinul de sedimentare. Plecînd de la 
această constatare, morfologia cordilierelor care au alimentat unele sec- 
vențe de fliș — mai ales ortoflișul, adică cel de tipul stratelor cu hiero- 
glife — trebuie privită cu moderație. 

2. Într-o arie depoziţională determinată, în multe cazuri molasa 
succede depunerii flişului ; există însă și cazul invers, precum și posibi- 
litatea alternării celor două formaţiuni. Ultimele două situaţii se întiinesc 

de obicei în cuprinsul cuverturilor post-tectogenetice, adică în bazine de 
sedimentare cu caractere ambigue și, din punct de vedere geotectonic, 
„ezitante“. 

3. Cu unele excepţii, flișul este puternic deformat, în timp ce mola- 
sele sînt mai rar (şi numai cele pretectogenetice) antrenate în deformări 
comparabile. Acest aspect poate fi explicat parţial și prin competenţa 
diferită a flişurilor și molaselor. Unele convergenţe în caracterul defor- 
mării se pot constata în cazul flișurilor grezoase masive sau al molase- 
lor grezo-pelitice cu ritmicitate mai accentuată. 

4. Cea mai mare parte a flişurilor este pretectogenetică, iar volu- 
mul cel mai importent al molaselor este post-tectogenetic. Desigur, există 
flişuri ulterioare deformării majore a unui domeniu determinat și molase 
depuse înainte de antrenarea zonei respective în deformarea principală. 
Compararea cantitativă a formațiunilor ce se găsesc în acest caz particu- 
lar cu cele dezvoltate în condiţiile comune (obişnuite sau generale) arată 
o netă predominare a celor din urmă. De altfel flișurile post-tectogene- 
tice se întîlnesc cel mult în poziţie tardigeosinclinală (în sensul Aubouin), 
dar niciodată în poziţie postgeosinclinală (în sensul aceluiași autor). 

5. Toate flișurile sînt marine (prin chiar definiţia lor). Molasele se 
pot depune în medii foarte variate de sedimentare, fiind posibilă deci şi 
asocierea lor cu depozite evaporitice sau cărbunoase, ce nu se găsesc 
niciodată în secvențele de fliș. Această deosebire dintre flişuri și molase 
este determinată în primul rînd de condiţiile batimetrice ale ariilor depo- 
ziţionale corespunzătoare. Aspectul contradictoriu al acestei concluzii 
rezidă în primul rind în faptul că anumite secvenţe molasice, depuse evi- 
dent și dovedit în condiţii de apă puţin adîncă, prezintă caractere rit- 
mice şi de gradare apropiate cu cele ale flișului. Modelele sedimentoge- 
netice sînt probabil diferite, dar produc „obiecte“ similare. Privite în- 
tr-un context foarte general și foarte generalizat, condiţiile de sedimen- 
tare a flișurilor și a molaselor (mai ales ale tipurilor fundamentale) tră- 
dează stări diferite ale zonei mobile din care provine catena în care se 
găsesc păstrate aceste formaţiuni. 

6. Atit flișul, cît și molasa pot fi alimentate cu material detritic 
din două tipuri de surse : din interiorul zonei mobile sau al catenei cores- 
punzătoare și din vorlandul acesteia. Diferenţa r putea consta în faptul 
că flișurile pot fi alimentate cu material detritic și din părţi încă nede- 
formate ale zonei mobile, în timp cè molasele numai din arii defor- 
mate ale ci. 


WILDFLYSCH SAU OLISTOSTROMĂ ? 


O asociaţite de roci cu o semnificaţie geotectonică deosebită este 
formațiunea de wildflysch, care adesea a fost considerată sinonimă cu 
olistostroma. 

Termenul wildfiysch a fost introdus în literatura geologică de 
Kaufmann în 1870, așa cum arăta B. Studer în „Index de petrographie”. 
Definiția mai largă dată de autor (Kaufmann, 1887) este următoarea: 
„Şisturi lucioase, moi, cenușii închise pînă la negre, adesea încreţite și 
cu oglinzi de frecare striate, alternează cu gresii (de obicei Macigno), 
uneori și cu conglomerate. Stratele sînt adesea şi puternic cutate, îndo- 
ite şi rupte, gresiile crăpate transversal, fragmentele despărțite între ele, 
frecate și mai mult sau mai puţin îmbrăcate de șisturi. Cauza acestor 
modificări în sedimente nu poate fi căutată în presiunea de deformare...“ 
Din această definiţie se poate desprinde clar faptul că încă din secolul 
trecut formarea wildflyschului este presupusă a fi în legătură cu pro- 
cese diferite de cele tectonice. Atrăgind atenţia asupra acestui lucru, 
Tercier (1947) remarcă faptul că există flișuri grezo-șistoase foarte fră- 
mîntate care nu sînt wildflyschuri, după cum există wildflyschuri care 
sînt slab dislocate. El înclină spre originea sedimentară a wildflyschului 
și consideră formarea ilui „legată de eroziunea unor reliefuri marcate, 
eroziune însoțită desigur de mari alunecări submarine, aceste ultime fe- 
nomene fiind favorizate de îngustarea platformei marginale și de apro- 
pierea taluzului...*  Discutind problema wildflyschurilor din unităţile 
ultrahelvetice din Alpii centrali (Elveţia), Cadisch (1952) precizează că 
înţelege prin wildflysch „o asociaţie de roci de facies orogen de vîrstă 
cretacică pină la terţiară, care este format dintr-o masă de bază mar- 
noasă pină la argiloasă, în care sint intercalate bancuri de materiale 
calcaroase, nisipoase sau cuarțitice, precum şi elemente de diferite feluri“. 
Cadisch atrage atenţia că trebuie deosebit în wildilysch materialul auti- 
gen și cel alogen, adică partea autohtonă a lui și elementele alohtone 
sau „exotice“. 

Se poate deci reține că principalele caractere ale wildflysch- 
ului sînt : 

— existenţa unei mase de bază, preponderent pelitice (autigene) ; 

— existența unor elemente străine (alogene) de dimensiuni varia- 
bile ; ele sînt de obicei mai vechi decît masa de bază și provin din zone 
învecinate cu cea de sedimentare a acesteia din urmă ; 

— intervenţia alunecărilor submarine, ca factor important în deter- 
minarea aspectului actual al wildflyschului. 

Cu aceste caractere, formațiunea de wildflysch a fost recunos- 
cută în numeroase unități din Carpaţii românești, avind virste diferite, 
cretacice sau terțiare ; ele vor fi descrise mai detaliat în alt capitol. Deo- 
camdată merită să fie reținut faptul că wildflyschurile au apărut de cele 
mai multe ori în zone pe marginea cărora se dezvoltau pînze de alunecare 
gravitaţională sau cînd una din marginile zonei de depunere urmează să 
genereze pinze într-un moment imediat posterior depunerii acestuia. 

Secvenţe de tip, wildflysch, de grosimi foarte variabile, se interca- 
lează și în succesiuni sedimentare ce au caractere litologice diferite de 
acesta. Şi în acest caz, elementele alohtone au de obicei vîrste mai vechi 
decît matricea și provin din zone diferite de cea în care se depune aceasta 
din urmă. 

Confuzia şi implicit critica termenului „wildflysch“ provine din 
faptul că unii autori au analizat cuvintul doar etimologic, căutînd să 
regăsească unele caractere asemănătoare flişului. O asemenea analiză nu 
poate să conducă la o soluție obiectivă, deoarece în secolul trecut, cînd 
a fost introdus termenul în literatura geologică, cunoașterea sedimento- 
logică și genetică a formațiunilor de fliș era departe de stadiul actual. 
Mai importantă este adaptarea lui la gradul de cunoaștere actual. De 
altfel există și dezvoltări paratipice ale wildflyschului în care matricea 
capătă caractere stratonomice asemănătoare cu flișul, în primul rînd din 
punctul de vedere al ritmicităţii sale în care continuă să se găsească 
slementele alohtone, denumite klipe sedimentare. Trecerea de la facie- 
surile tipice la cele paratipice se face de obicei gradat. Un caz extrem al 
faciesului paratipic al wildflyschului l-ar putea constitui secvențele de 
conglomerate care înglobează klippe sedimentare. 

O mai complexă și mai dificilă discuţie priveşte deosebirile dintre 
wildflysch și olistostromă. Flores (1955) definește olistostroma ca o acu- 
mulare haotică de depozite, pusă în loc într-un bazin de sedimentare ca 
urmare a alunecărilor prin gravitație pe fundul acestuia; ea conţine 
olistolite ce sînt blocuri care aparţin acestei mase alunecate şi care sînt 
înglobate în sedimentul în curs de depunere. Formațiunea „tip“ a olis- 
tostromei este considerată formațiunea de „argile scagliose“ din Apenini. 
Cu toate că și acestea din urmă sînt depozite argiloase sau argilo-are- 
nacee, și ele conţin blocuri și lespezi mari de roci competente. Olistos- 
troma se formează prin alunecarea submarină a unei întregi stive de 
strate, depozitele mai puţin competente devenind matricea, iar cele mai 
competente, olistolitele. Se poate remarca cu ușurință că în cazul olisto- 
stromei atit matricea, cît şi olistolitele sînt de aceeași virstă și provin 
din aceeași zonă de sedimentare. Din aceste puncte de vedere, diferenţa 
față de wildflysch este destul de clară. 

Pe lîngă argilele scagliose, un exemplu de olistostromă poate fi con- 
siderat flișul disociat, descris prima dată în Alpii occidentali francezi 
(cf. Khercove, 1970), care este o stivă groasă de fliş alunecat submarin 
în masă şi în care gresiile s-au fragmentat în blocuri mai mari sau mai 
mici ce au fost ambalate în masa rocilor pelitice, care şi-au pierdut prin 
alunecare în mare parte caracterul stratificat. 

Desigur, polemica dacă wildflyschul și olistostroma sînt noţiuni 
echivalente sau diferite este alimentată și de existenţa unor aspecte 
comune, morfologice (existenţa unei matrice mai mult sau mai puţin 
stratificate și a unor elemente disparate, de regulă mai competente decit 
matricea) sau genetice (implicarea unor procese de alunecare submarină), 
care în lipsa unei analize aprofundate pot duce la confuzii. 

Dilema wildflysch sau olistostromă nu are o fundamentare reală. 
De fapt este vorba de wildflysch și olistostromă, două categorii de forma- 
țiuni cu caractere distincte. 

Dar care este semnificaţia geotectonică a wildflyschului şi a olisto- 
stromei ? 

În primul caz, luînd ca exemple formațiunile de wildflysch ce se 
cunosc în Carpaţi, se constată că o mare parte a acestora preced nemijlo- 

cit în timp punerea în loc a unor pînze de tipuri diferite (alunecare gra- 
vitaţională, forfecare de soclu, obducţie etc.) (fig. 14) klippele sedimentare 
din wildflysch fiind constituite din aceleași roci ca şi corpul pînzelor ce 
urmează să-l acopere tectonic. Raportindu-ne la virsta acestor wildfly- 
schuri, se constată că perioada lor de depunere însumează intervale rela- 
tiv lungi de timp, depășind uneori cîteva milioane de ani. S-ar putea 
deduce din această situaţie că fruntea pînzelor care au furnizat klippele 
sedimentare incluse în wildflysch au format continuu un relief activ şi 
accidentat la marginea ariei de depunere a acestuia. În consecinţă, s-ar 

Fig. 14. Schemele comparate a formării olistos- 
tromei și wildflyschului: 


l - matricea olistostromei; 2 - olistolite; 3 - matricea wildflys- 
chului; 4 - klippe sedimentare. 


putea considera că procesul de șariaj a început foarte probabil cu o rată 
a deplasării orizontale foarte redusă, dar continuă (?), cu destul de mult 
timp înaintea desfășurării fazei principale de tectogeneză de care este 
legată deplasarea principală a pînzei respective. 

Mult mai rare, dar totuși prezente, sint wildflyschurile în care 
lippele sedimentare nu provin din fruntea unei viitoare pînze de şariaj. 
În aceste cazuri klippele sedimentare provin din taluzuri marcate, cu re- 
lief activ, posibil determinat de fracturări tectonice, iar dezvoltarea ge- 
nerală a wildflyschului est mai puţin omogenă și are o răspîndire areală 
mai restrînsă decit pentru tipurile legate de fruntea pinzelor. 

În raport cu cele de mai sus, se poate considera că în majoritatea 
cazurilor wildflyschul este un precursor al proceselor de șariaj, prece- 
dîndu-le de obicei nemijlocit în timp. 

Olistostroma este generată de procese care nu sint legate necesar 
de fruntea unor unităţi tectonice în curs sau la începutul șariajului. Ele 
pot să apară în mijlocul unei succesiuni litostratigrafice, fără a avea 
legătură cu fenomene tectogenetice de mare amploare. Apariţia olisto- 
stromei necesită un taluz mai accentuat şi crearea unui dezechilibru 
într-o stivă sedimentară deja depusă, a cărei alunecare gravitaţională 
este astfel provocată. Sub acest aspect, semnificaţia geotectonică a olis- 
tostromei este mai puțin accentuată decît a wildflyschului. Ea poate fi 

dovada unui moment de instabilitate tectonică materializată printr-o 
ridicare rapidă sau o fracturare bruscă a ariei de origine a materialului 
antrenat în procesele de alunecare gravitațională ce o generează. 

Sub un alt aspect, se poate dovedi că timpul necesar pentru acu- 
mularea unei secvențe cu caracterele unei olistostrome este mult mai 
scurt decit pentru wildilysch. 


GEOTECTONICA „CLASICĂ“ ȘI TECTONICA PLĂCILOR 


În deceniile al șaptelea şi al optulea ale secolului nostru, studiile 
care au condus la fundamentarea principiilor tectonicii plăcilor au de- 
terminat o reconsiderare — uneori îndreptăţită, alteori exagerată — a 
principiilor de geotectonică ce pot fi numite „clasice“. 

Plecînd de la cercetările, mai ales geofizice şi oceanografice, făcute 
în cuprinsul marilor arii oceanice — în special ale oceanelor Atlantic 
şi Pacific —, precum și ale marginilor continentale adiacente, tecto- 
nica plăcilor s-a născut din : 

— acumularea și interpretarea datelor fizice şi chimice privind 
vîrsta și constituţia scoarței Pămîntului în ariile oceanice actuale ; 

— descifrarea unor modele spaţiale privind relaţiile, de mai multe 
feluri, ce se pot stabili între porțiunile cu crustă de tip oceanic şi 
cele cu crustă de tip continental ; 

— descifrarea mecanismului privind nașterea crustei oceanice prin 
expansiune, plecîind de la dorsaiele medio-oceanice, şi a mecanismului 
privind consumul crustei de acest tip în șanțurile oceanice adinci, prin 
subductie. 

Aplicată, potrivit principiului actualismului, la interpretarea evo- 
luției scoarței Pämîntului în timpul geologic, tectonica plăcilor — sau 
noua tectonică globală, cum mai este denumită — a devenit o teorie 
geotectonică, așa cum au fost avute în vedere la timpul lor (şi uneori 
alternativ !) teoria contracției, teoria migrației continentelor, teoria 
pulsatorie, teoria oscilatorie ete. Una din deosebirile remarcabile constă 
în aceea că tectonica plăcilor se bucură de un suport științific net supe- 
rior altor teorii geotectonice, determinat de dezvoltarea rapidă și pro- 
fundă a metodelor diversificate de investigare. 

Pentru a putea analiza comparativ principiile „clasice“ ale geo- 
tectonicii și cele ale tectonicii plăcilor — mai ales în scopul de a pre- 
ciza elementele de bază folosite în analiza geotectonică regională a 
teritoriului românesc — este necesar să fie subliniate cele mai impor- 
tante aspecte ale tectonicii plăcilor. Desigur că nu se poate intra în 
amănunte, intenţia fiind doar de a reliefa acele aspecte care sînt cel mai 
des utilizate în aplicaţiile făcute pe arii cutate de diferite virste, cunos- 
cute actualmente pe continente. Rezumînd foarte general numeroase 
contribuţii importante, se pot reține unele aspecte fundamentale de 
prim ordin. 

1. Structura arheologică a părţii superioare a globului permite dis- 
tingerea litosferei (constituită din crustă şi mantaua superioară) și a 
astenosferei (inferioară primeia şi superioară mezosferei). Caracteristica 

principală a litosferei este (Le Pichon, 1972) că „ea poate suporta pen- 
tru perioade importante de timp compresiuni de ordinul kilobarilor, 
fără să se fluidizeze (să curgă), în timp ce astenosfera  subjacentă nu 
poate să o facă“. Litosfera nu are o constituţie uniformă, acest fapt 
fiind evident în primul rind dacă se are în vedere că în litosferă se 
disting, suprapuse, crusta și mantaua superioară și că, în al doilea 
rînd, crusta poate fi de natură oceanică sau continentală (fig. 15). Ca 

Fig.15. Principalele tipuri de scoarță (după Drake 
şi Kosmynskaia, 1969): 

] - date de seismo-sondaje adinci; 2 - date seismologice; 3 - stra- 
tul de viteză scăzută presupus 


o consecință a celor menţionate, în timp ce variațiile chimice în cu- 
prinsul litosferei pot fi foarte importante, astenosfera are foarte pro- 
babil o constituție chimică omogenă. Grosimea litosferei variază între 
50—70 km (sub oceane) şi 100—150 km (sub continente), în timp ce 
astenosfera ajunge, sub litosferă, pînă la adîncimea de 700—900 km. 
Caracterul rigid al litosferei în raport cu astenosfera îi conferă particu- 
laritatea de a transmite compresiunile și permite deplasarea  primeia 
deasupra celeilalte. Pe de altă parte, acest caracter al litosferei o poate 
chivala, în linii mari, tectonosferei (Scheidegger, 1982), adică păturii 
în care se produc deformări toctonice. 

2. Suprafaţa globului este împărțită în mai multe plăci litosferice 
care pot fi: 1) numai continentale, 2) în parte continentale, în parte 
oceanice sau 3) numai oceanice (caracterul continental sau oceanic al 
litosferei este determinat de caracterul crustei pe care o are) (fig. 16). 
Limitele (marginile) unei plăci pot fi de două feluri : 

—. divergente, ca în cazul ridgeurilor (crestelor) oceanice, în lun- 
gul cărora plăcile tind să se depărteze și în acelaşi timp se regenerează 
prin formare de crustă oceanică nouă ; 

Fig.16. Principalele tipuri de plăci: 
I- exclusiv continentală ; II - exclusiv océnniai; III - continentală și oceanică; 


1 - crustă oceanică; J -crusta 
continentală; 3 - ridge oceanic; 4 - zonă de subductie. 


— convergente, ca în cazul zonelor de subducţie în care se pro- 
duce consum de litosferă (în general oceanică). 


In unele cazuri particulare, plăcile pot fi în parte delimitate și de 
falii transformante. 

Expansiunea (spreading) fundului oceanic în lungul  ridgeurilor 
medio-oceanice este compensat de consumul în zonele de subducţie. 


3. După modelul circumpacific, zonele de subducție au fost asi- 
milate cu planele Benioff. Conform aceluiași model, activitatea magma- 
tică calco-alcalină este legată de existența unui plan (Benioff) de sub- 
ducţie (fig. 17—19). Subducţia poate avea loc în condiţii diferite (Uyeda, 
1982), și anume : 

— sub arcuri continentale, după modelul chilian (fig. 174) ; 

— sub arcuri insulare, după modelul japonez (fig. 17b); 

— sub arcuri insulare, după modelul Marianelor (fig. 17c). 


Fig. 17. Principalele tipuri de subducție: 


a - modelul chilian; b- modelul japonez (cu bazin margi- 
nal pasiv); e - modelul Mariane (cu bazin marginal activ); 
1 - crustă oceanică; 2 - crustă continentală. 

Diferența dintre ultimele două tipuri de arcuri insulare constă în 
faptul că în ultimul subducţia se face practic între plăci constituite din 
litosferă oceanică ; o altă diferență este că bazinul back-arc este pasiv 
în primul caz şi activ în al doilea. 

Dintr-un alt punct de vedere (Aubouin, 1975), subducția poate fi 
(fig. 18) frontală sau radicală, această clasificare referindu-se în primul 
rind la poziţia şi sensul de înclinare al planului (Benioff) de subducţie 

Fig.18. Schema subducțiilor frontale (a) sau radicale (b,c) (după 
Aubouin, 1975): 


săgeți goule-subducţie; săgeți pline-sariaj; puncte-pinze de obducție (cu ofiolite); 
eruci-vorland, 


în raport cu vergența generală a catenei cutate faţă de care este 
considerat. 

4. În funcţie de caracterul contactului între litosfera oceanică şi 
continentală, există două tipuri de margini continentale (fig. 19) : 

— margini continentale active, de tipul circumpacific, în lungul 
cărora are loc subducţia litosferei oceanice sub cea continentală ; 

— margini continentale pasive, de tipul atlantic, în care are loc 
trecerea de la litosfera oceanică la litosfera continentală. 

Primul tip se situează la limita între plăci convergente, iar cel de 
al doilea tip, în cuprinsul aceleiași plăci. În primul caz, placa sub care 
are loc subducţia este locul unei activități magmatice calco-alcaline (fie 
de tip arc continental — fig. 17a, fie de tip arc insular — fig. 17c) ; în 
cel de-al doilea caz acest tip de magmatism lipsește. 

În cadrul marginilor continentale pasive, trecerea de la litosfera 
de tip oceanic la cea de tip continental poate fi simplă sau poate pre- 
zenta aspecte mai complexe (fig. 19c) prin apariţia unor rifturi intra- 
continentale marginale pentru care este caracteristică o litosferă sub- 


țiată (şi în consecință o scoarță subțiată). 
a De altfel, pentru zona de trecere de la 
continent la ocean se are în vedere 
(Drake, Kosminskaya, 1969) existenţa mai 
multor tipuri de cruste: continentală, 
subcontinentală, suboceanică şi oceanică. 


: Acceptind driftul continental pe o 
lungă perioadă de timp în istoria Pămiîn- 
tului, se poate ajunge la concluzia că ba- 

zinele oceanice urmează un ciclu care 
E 7 e: c este de primă importanță în orogeneză și 
REA s a tectonică (Wilson, 1968). Acest ciclu, care 
se cunoaște sub numele de ciclul lui Wil- 

Eh m 3 son, are cinci stadii : 
— stadiul embrionar, pentru care 


Fig.19. Principalele tipuri de mar- modelul actual este rift-valley din estul 
gini continentale: : 


a - tipul Pacific; b- tipul Atlantic (simplu); Africii i 

c- tipul Atlantic (cu rift intracontinenta! paea stadiul tînăr, ca de exemplu Ma- 

asociat); 7 - crustă continentală sau subțiată N d j "e 
(sub rift); 2- crustă oceanică, rea Roșie, Golful Aden, Marea Norvegiei 


sau Golful Baffin ; 
— stadiul matur, cum sînt de exemplu Oceanul Atlantic și Oceanul 
Indian ; 


— stadiul de închidere, avind ca model (după Wilson) Marea 
Mediterană, Marea Neagră sau Marea Caspică ; 

— stadiul de cicatrice sau geosutură, mârcînd locul oceanelor pre- 
cedente, ca de exemplu zona Indus în Himalaia, Munţii Urali etc. 


Este de remarcat că penultimul stadiu al ciclului Wilson, sub 
aspectul exemplelor date, este discutabil. În rest, aceste cinci situaţii 
în care se poate găsi aria oceanică în evoluţia ei sînt: valabile şi au fost 
direct sau indirect utilizate în reconstituirile paleotectonice mobilistice, 
făcute în diferite zone ale catenelor cutate. Ele pot fi grupate, în ultimă 
instanţă, în două perioade de evoluţie : 

— perioada de expansiune, care grupează primele trei stadii şi 

— perioada de compresiune, care corespunde ultimelor două. 


Ultimul stadiu, cel de cicatrice sau geosutură (sau sutură), căreia 
trebuie să i se adauge determinantul de „ofiolitică“, aduce cele două 
margini continentale primare ale fostului ocean în contact direct, situa- 
ție cunoscută sub denumirea de „coliziune continentală“. Cind acest pro- 
ces ajunge la forme paroxistice, se poate vorbi de hipercoliziune con- 
tinentală. 


Cele trei stadii ale perioadei de expansiune sînt caracterizate de 
însuşiri proprii ale crustei şi litosferei şi, de asemenea, de trăsături 
particulare ale magmatismului asociat (atunci cînd acesta este prezent). 

Stadiul de rift-valley ? este însoţit de formarea unei litosfere 
subțiate (şi a unei cruste subţiate) (fig. 20), iar magmatismul asociat 
are tendințe alcaline marcate sau este net alcalin. 

Avind în vedere reconstituirile retrotectonice realizate pentru 
diferite lanţuri cutate, mai ales alpine, se poate aprecia că pentru aces- 
tea a fost recunoscută o mare parte a elementelor morfologice ale plă- 
cilor tectonice actuale, ca și a proceselor ce însoțesc formarea, consumul 
și deplasarea lor. Această constatare reprezintă un punct de plecare util 

Fig.20. Rift-valleys cu litosfera (crusta) subțiată, 
situate in intericrul plăcilor continentale (după 
* Burke și Senger), 


în compararea și, pe cît posibil, echivalarea unora dintre noțiunile pro- 
prii geotectonicii „clasice“ cu cele ale tectonicii plăcilor. 

O problemă de prim interes o constituie întrebarea dacă concep- 
ţia tectonicii plăcilor respinge sau poate accepta noțiunea de geosincli- 
nal. În această dispută considerăm că este important să se plece de la 
ideea conform căreia geosinclinalul corespunde zonei mobile din care, 
prin procese orogenetice (tectogenetice şi morfogenetice), rezultă o catenă 
cutată (catenă orogenică). În acest context, un geosinclinal ar cuprinde 
atît porţiuni caracterizate de o crustă de tip oceanic, cît și porțiuni cu 


t Termen ce provine de la grabenele din Africa orientală în care se găsesc 
marile lacuri africane. 


crustă continentală sau intermediară (suboceanică sau subcontinentală). 
Constituţia unităţilor ce alcătuiesc centurile cutate (sau cel puțin o mare 
parte a lor) confirmă această premisă. Carpaţii și în general catena 
alpină tethysiană constituie un exemplu în acest sens. 

Se poate admite deci că noțiunea de geosinclinal, în sensul men- 
ționat mai sus, nu este respinsă de principiile tectonicii plăcilor. Tot 
atit de adevărat este însă că imaginile „clasice“ ale geosinclinalului 
trebuie revizuite în multe detalii. 


În primul rînd este de remarcat că zona mobilă tethysiană, adică 
geosinclinalul tethysian, din care au provenit catenele alpine cores- 
punzătoare, nu se situează pe o singură placă, ci se suprapune pe cel 
puţin două margini continentale majore şi înglobează, de asemenea, 
resturile unuia sau mai multor microcontinente, precum și ale zonei cu 
scoarță oceanică materializată de suturile ofiolitice. Se poate deduce 
deci că ariile mobile geosinclinale au o configuraţie extrem de com- 
plexă, înglobind diferite forme morfologice ale plăcilor tectonice, com- 
plexitate ce se regăsește şi în structura actuală a catenelor cutate ce 
le corespund. 

Modelul geodinamic al zonei mobile tethysiene, mai ales în tim- 
pul perioadei de expansiune, este de cele mai multe ori de tipul atlan- 
tic, adică cu două margini continentale pasive. Există însă destul de 
fercvent tendinţa de a asimila geosinclinalul clasic doar cu trenchul” 
situat deasupra zonelor de subducţie ale marginilor continentale ac- 
tive, adică la limita a două plăci convergente. Această imagine tinde 
să simplifice nejusificat morfologia zonei mobile corespunzătoare unei 
catene cutate, greșeală ce se poate uşor sesiza prin compararea imagi- 
nilor obţinute din reconstituirile retrotectonice făcute pentru zonele 
cutate cu cele ale trenchurilor actuale. De altfel, lărgimea trenchuri- 
lor nu atinge nici pe departe lăţimea ce trebuie admisă pentru zonele 
mobile geosinclinale din trecutul geologic. 

Un argument în plus pentru o reconsiderare pozitivă a noţiunii 
de geosinclinal o constituie posibilitatea de a recunoaște în evoluţia 
acestuia (a zonei mobile geosinclinale) etapele ciclului lui Wilson, năs- 
cut în spiritul concepției tectonicii plăcilor. Această comparaţie este 
și mai clară dacă se are în vedere gruparea etapelor din ciclul lui 
Wilson în cele două perioade menţionate mai înainte, și anume de 
expansiune și de compresiune. 

Putem deci considera ca valabilă premisa conform căreia noţiu- 
nea de zonă mobilă geosinclinală sau de geosinclinal nu numai că se 
acordă cu principiile tectonicii plăcilor, dar că acestea din urmă per- 
mit o mai completă și mai aprofundată înţelegere a genezei şi evo- 
luţiei sale. Născut în timpul perioadei de expansiune şi înglobînd por- 
ţiuni diferite ale uneia sau mai multor plăci tectonice, geosinclinalul 
sau zona mobilă geosinclinală se transformă în catenă cutată în timpul 
perioadei de compresiune, Și în prima şi în a doua perioadă au loc pro- 


* Zonă depresionară conexă ariilor de subducție. 

cese al căror mecanism a fost clarificat de tectonica plăcilor (spreading 
și formarea asociaţiilor ofiolitice, riftingul şi disecarea marginilor con- 
tinentale, separarea microcontinentelor, scurtarea crustei prin procese 
de subducție, obducţia unităţilor cu ofiolite, coliziunea și hipercoliziunea, 
imbricarea marginilor continentale etc.), procese ce erau avute în vedere 
în mare parte și în concepţiile geotectonice „clasice“ într-o formă pri- 
mară sau empirică. 

Acordarea și reinterpretarea noţiunii de geosinclinal în raport cu 
tectonica plăcilor necesită și o reevaluare a elementelor „clasice“ ale 
geosinclinalului în lumina acelorași principii. 

Fosa (sillonul, trogul sau șanțul geosinclinal), care corespunde por- 
țiunilor subsidente ale ariei geosinclinale, poate fi în unele cazuri asi- 
milată cu trenchul situat la limita plăcilor convergente. Echivalarea a 
fost mai des utilizată în cazul foselor ce găzduiesc sedimente de tip 
fliș. Foselor flişului le corespund însă și alte forme morfologice, cum 
sînt cele de rift valley, de continental slope (povirniș continental) sau 
de fund oceanic. Noţiunea de fosă (sillon, trog, şanţ) geosinclinală devine 
deci o noţiune descriptivă ce poate corespunde unor condiţii genetice 
diferite și care are ca trăsătură comună existența proceselor de subsi- 
dență accentuată care duc la acumularea unor serii sedimentare rela- 
tiv groase. 

Termenul de rid sau haut-fond poate fi menţinut pentru a de- 
semna porțiunile ridicate ce separă sau mărginesc fosele. El are un 
caracter descriptiv, întrucît poate corespunde la fel de bine unor ele- 
mente ridicate în cuprinsul ariilor continentale sau al celor oceanice. 

Cordiliera, ca element al ariilor mobile geosinclinale, furnizor de 
material arenitic sau ruditic, în special pentru fosele cu sedimentare de 
tip fliş, este de cele mai multe ori de apartenenţă continentală. Nu lip- 
sesc însă dovezile că, în unele cazuri, la alcătuirea cordilierelor iau 
parte elemente caracterizate de crustă oceanică, ceea ce face necesară 
intervenţia unor procese de compresiune pentru a putea aduce la nivelul 
de eroziune porţiuni mai mult sau mai puţin întinse de crustă de acest 
tip. Deci cordilierele pot să fie un produs al perioadei de expansiune 
din timpul evoluţiei ariilor geosinclinale, dar pot să apară și în tim- 
pul perioadei de compresiune. Desigur că, în afara cordilierelor, sursa 
materialului arenitic al seriilor de fliş se poate situa și pe marginile 
continentale ale ariilor oceanice sau pe marginile rifturilor intraconti- 
nentale, completind astfel imaginea paleogeografică posibilă pentru dife- 
ritele reconstituiri retrotectonice. 

O altă problemă care merită să fie analizată este cea a modului 
cum se împacă principiile tectonicii plăcilor cu caracterul discontinuu al 
deformării (al tectogenezelor), adică trebuie să fie confruntată perioada 
de compresiune a ariilor geosinclinale cu modelele mobilistice actuale. 
În fapt, este vorba de a detalia ultimele două stadii ale ciclului lui 
Wilson, în special închiderea ariilor oceanice și desfășurarea procese- 
lor de coliziune. 

Conform modelelor actuale, procesul de subducţie este continuu, 
în măsura în care spreadingul care îl determină este continuu. Desi- 

gur că se poate admite și o relaţie directă între viteza (sau intensitatea) 
spreadingului și cea a subducţiei corespunzătoare, care ar putea varia 
astfel în limite largi. În acest context este important să se reamin- 
tească faptul că momentele de deformare (de tectogeneză) nu privesc 
numai ariile cu crustă de tip oceanic, ci în aceeași măsură și pe cele 
cu crustă continentală. Este deci vorba de un proces mai complex care 
nu poate fi asimilat simplist numai cu cel al subducției litosferei ocea- 
nice. Un alt element care trebuie avut în vedere se referă la faptul 
că, în conformitate cu modelele retrotectonice, deformarea ariilor con- 
tinentale din cuprinsul zonelor mobile geosinclinale are loc şi înaintea 
atingerii stadiului de coliziune continent-continent. În aceeași măsură 
este de remarcat şi faptul că obducţia unităţilor ce provin din diferite 
porțiuni ale unei arii cu crustă oceanică poate avea loc în momente 
diferite şi că ele pet avea vergențe contrarii. Complexitatea procese- 
lor de tectogeneză este subliniată şi de faptul că cele două margini 
continentale ale unei zone oceanice pot fi deformate în perioade de 
timp diferite, înainte de a se ajunge la coliziune. 

În sfîrșit, nu trebuie pierdut din vedere faptul că există nume- 
roase situaţii actuale în care procesele de subducție nu sînt legate de 
deformări tectogenetice de compresiune. Din contră, în cuprinsul plăcii 
situate deasupra planului Benioft se dezvoltă un sistem de grabene de 
distensiune (Marea Egee, Filipine, Mariane etc.). 

Enumerarea situaţiilor în care se produce deformarea disconti- 
nuă a unei arii mobile geosinclinale (situaţii care sînt conforme cu 
modelele retrotectonice stabilite pentru catenele cutate) arată că pro- 
cesele de închidere a acestor arii sint mult mai complexe decit mode- 
lul actual al zonelor de subducţie de la limita plăcilor convergente. 

Referindu-ne la aria mobilă tethysiană, care interesează în pri- 
mul rînd analiza geotectonică a Carpaţilor, apare clar faptul, subliniat 
de majoritatea lucrărilor de profil, că închiderea acestei arii geosin- 
clinale este indirect legată de deschiderea Oceanului Atlantic. Sprea- 
dingul atlantic nu a produs doar consumul litosferei oceanice din do- 
meniul Tethys, ci o complexă deplasare mutuală a plăcilor euro-asiatică 
si africano-arabă, precum și a microplăcilor situate între ele. Aceste 
deplasări s-au putut conjuga în anumite momente în așa fel încît să 
ducă la realizarea unor mișcări de compresiune care să reprezinte mo- 
mentele de tectogeneză. Dacă un asemenea model poate să explice în- 
tr-o oarecare măsură episodicitatea deformărilor în centura cutată tethy- 
siană, frapează în orice caz constatarea că la scara globului momentele 
de maximă dezvoltare a compresiunilor sînt mai mult sau mai puţin 
sincrone pentru un anumit interval de timp, indiferent de lanţul cutat 
la care se face referirea. 


S-ar putea ca accelerarea bruscă şi de scurtă durată la scara 
globului a mișcării plăcilor să fie o cauză a episodicităţii, dar şi a sin- 
cronismului relativ al momentelor de tectogeneză. Ipoteza trebuie, fără 
îndoială, să fie verificată. 

Indiferent de contextul în care este privită legătura ce se poate 
stabili între caracterul episodic al deformării și principiile tectonicii 
plăcilor, se poate de pe acum conchide că: 

— legătura este încă incomplet stabilită ; 

— închiderea ariilor mobile geosinclinale în sacade corespunză- 
toare momentelor de tectogeneză este mai complexă decît modelul 
zonelor de subducție situate la marginea a două plăci convergente ; 

— sincronismul relativ al momentelor de tectogeneză, înregistrat 
la scara globului, necesită intervenţia în dinamica plăcilor a unor fac- 
tori comparabili ca scară şi intensitate. 

În ultima instanță, tectonica plăcilor nu a reuşit încă, mai mult 
decit o altă teorie geotectonică, să explice episodicitatea deformării (a 
tectogenezelor) a cărei realitate este evidentă. 

O a treia problemă interesantă, care confruntă noţiuni cunoscute 
din geotectonica „clasică“ cu principiile tectonicii plăcilor, este cea pri- 
vitoare la scurtarea crustei în ariile ocupate de catenele cutate. Această 
problemă este strîns legată și clar evidenţiată de marile procese de 
șariaj care au fost recunoscute în toate catenele cutate, mai ales în cele 
alpine. Din acest motiv, o trecere în revistă a principalelor tipuri de 
pinze nu este lipsită de interes. 

În cadrul unei anumite catene cutate, pînzele nu sînt de același 
tip și nici de aceeași vîrstă. Totuşi, cu excepția pînzelor de decolare gra- 
vitaţională pură, foarte rare de altfel, fenomenul de șariaj, indiferent de 
tipul său, este insoţit de o scurtare corespunzătoare a scoarței zonei 
mobile geosinclinale din care provine pinza respectivă. Analiza rapor- 
turilor mutuale dintre geneza și, implicit, tipul pinzelor şi procesul de 
scurtare a scoarței (continentale, intermediare sau oceanice) conduce la 
o posibilă distingere a modalităților scurtării scoarței. 

Deși există şi alte criterii pentru a clasifica pinzele vom lua în 
considerare acela pe baza căruia se disting două grupe mari — piînzele 
de soclu şi pînzele de cuvertură —, întrucît sub acest aspect se poate 
stabili mai uşor o legătură între acestea, tectonica plăcilor și scurtarea 
crustei. 

Pinzele de soclu cuprind în covstituţia lor subasmentul zonei mo- 
bile geosinclinale, în timp ce pînzeie de cuvertură sînt pînze consti- 
tuite exclusiv din depozite sedimentare, aparținind ariei mobile cores- 
punzătoare, dar lipsite de elemente ale subasmentului (continental sau 
oceanic). 

Pinzele de soclu se pot prezenta în situaţii diferite, după modul 
în care determină : 

— remobilizarea esenţială a soclului, producind o deformare sub- 
stanţială și evidentă a acestuia sau 

— forfecarea soclului ariei mobile geosinclinale (continental sau 
oceanic), fără o remobilizare generală a acestuia. 

Cele mai frecvente pînze de soclu prin forfecare sînt cele care 
provin din ariile de soclu continental, ele fiind de altfel și cele mai 
reprezentative pentru acest tip de pînze. Pinzele de soclu ce provin din 

domeniile care au avut scoarță de tip oceanic sînt cele care pot fi carac- 
terizate ca pînze de obducţie. În acest caz, unităţile șariate sînt consti- 
tuite din formaţiuni ofiolitice cărora li se asociază sau care sînt acope- 
rite de formațiuni sedimentare ; la limită, unele pinze de obducţie pot 
fi constituite mai ales din formaţiuni sedimentare (desprinse de pe 
soclul oceanic), fapt care le poate apropia destul de mult de pinzele de 
cuvertură. 

Pinzele de cuvertură sînt constituite numai din formaţiuni sedi- 
mentare „dezlipite de pe subasmentul lor primar și deplasate peste arii 
„străine“, adiacente zonelor în care s-au sedimentat. După mecanismul 
care le-a generat, pînzele de cuvertură pot fi de forfecare sau de deco- 
lare. Pînzele de cuvertură prin forfecare se pot diviza, la rîndul lor, în 
pinze de forfecare primară (cînd secvențele sedimentare sînt detaşate 
de soclul lor primar, fără a fi în prealabil cutate) sau de forfecare sub- 
secventă (cînd detașarea de soclul primar este precedată de procese de 
cutare). De asemenea, pinrele de decolare se pot diferenţia după cum 
decolarea este determinată de compresiune sau de alunecare gravita- 
tională. Între cele patru tipuri de pinze de cuvertură există şi com- 
binații complexe. Această complexitate a pînzelor de cuvertură este o 
dovadă destul de clară a complexității procesului sau a proceselor care 
le generează. Există adesea o convergenţă, dar și o adiționare a moda- 
lităților după care pînzele de cuvertură sînt puse în loc. Această adi- 
ționare poate să rezulte dintr-o sucesiune de procese diferite ce se ma- 
nifestă în momente diferite sau prin combinarea efectelor mai multor 
procese, în același moment. 

Una dintre problemele esenţiale pentru pinzele de cuvertură este 
aceea de a determina natura soclului lor primar de pe care au fost deta- 
sate. Adesea această determinare are o soluţie indirectă, iar uneori dis- 
cutabilă. 

În marea majoritate a cazurilor, piînzele, indiferent că sînt de 
soclu sau de cuvertură, sînt legate de momente tectogenetice de com- 
presiune. De aici decurge și legătura importantă ce se poate face între 
existența pinzelor și procesul de scurtare a crustei. 

Bilanțul ce se poate face între lărgimea ariilor mobile geosincli- 
nale și cea a catenelor cutate ce rezultă prin deformarea primelor și, 
în primul rînd, prin generarea pinzelor arată că scurtarea crustei este 
indubitabilă şi că ea poate să aibă loc prin modalităţi diferite, și anume: 

— scurtarea crustei prin consum și 

— scurtarea crustei prin forfecare. 

Scurtarea crustei prin consum este argumentată cu multiple dovezi 
de tectonica plăcilor. Este vorba de consumul crustei oceanice prin pro- 
cese de subducție. Sub o formă empirică și fără a se face o deosebire ca- 
litativă, acest fenomen al consumului de crustă a fost sesizat de multă 
vreme și a condus la crearea termenului de ,,verschlukung“ (Ampferer, 
1906 ; Kraus, 1956) sau de „succion“, adică de înghiţire; el era apli- 
cat, fără deosebire, la crusta continentală sau la cea oceanică. 

Posibilitatea existenței proceselor de consum prin subducţie fiind 
în funcţie de constituţia și, implicit, de densitatea litosferei care se sub- 

duce, mecanismul poate fi aplicat, pînă la un punct, şi ariilor care au 
fost caracterizate de o crustă (litosferă) subţiată (suboceanică). Mai greu 
își găseşte explicaţia, în cadrul tectonicii plăcilor, procesul de scurtare 
pentru crusta continentală. 

Necesitatea acceptării scurtării crustei continentale este determi- 
nată de realitatea structurii actuale a unora dintre segmentele catene- 
lor cutate, alpine sau mai vechi. Existenţa pînzelor de soclu continental, 
pentru care deplasări pe orizontală de ordinul a 60—100 km sînt evi- 
dente, impune căutarea unui mecanism care să explice convenabil redu- 
cerea destul de importantă a lățimii iniţiale a ariei deformate. Tocmai 
în această direcţie tectonica plăcilor oferă puţine soluţii și în primul 
rind subliniază dificultatea consumului de crustă continentală. Pentru 
a încerca o explicaţie în acest caz, se pot avea în vederea mai multe 
posibilităţi : 

— decaparea crustei continentale de pătura sa granitică ce este 
antrenată în pinzele de soclu, consumarea doar a păturii bazaltice în 
conformitate cu modelul subducţiei și îngroșarea scoarței continentale 
prin îngrămădirea pinzelor de soclu la partea ei superioară (fig. 210); 

Fig.21. Principalele moduri de scurtare a 
crustei continentale: 


a - prin desprinderea și consumul păturii bazaltice; 7 - pă- 

tura bazaltică; 2 - pătură granitică; b - prin îngroșarea 

crustei la partea inferioară 7 - crustă continentală; 2 - pînze 
de șariaj, 


— îngroșarea crustei continentale prin dublarea ei la partea infe- 
rioară (fig. 21b), însoţită de îngrămădirea prin forfecare succesivă a 
părţii superficiale a scoarței în pînze de şariaj. 

Indiferent de ipoteza aleasă, procesul scurtării crustei continentale 
rămîne o chestiune încă deschisă, mai ales atunci cînd nu este vorba de 
pînze de soclu, ci de pînze de cuvertură detaşate de pe crusta de tip 
continental. 

Pentru a completa analiza diferitelor modalităţi de scurtare a crus- 
tei trebuie să se aibă în vedere și procesul de scurtare prin etirare 
(etirement). Deși acest proces n-a fost decît rareori invocat, el poate 
eventual explica în multe situații scurtarea crustei ariilor mobile geo- 
sinclinale. El se realizează în zone situate între două porţiuni de crustă 
care suferă translații mutuale orizontale și de sens invers. Acest cuplu 
de forţe produce în zona avută în vedere o disociere tectonică a unor 
elemente ce se dispun în culise sau se succed în sensul alungirii zonei 
direcțional şi al scurtării ei în sens transversal. Acest tip de scurtare a 
crustei poate să completeze sau să se conjuge cu unul din cele două 
amintite mai înainte, prin consum sau prin forfecare. 


Indiferent de tipul de scurtare a crustei, fenomenul este prezent 
în toate catenele cutate, iar adaptarea lui la principiile tectonicii plă- 
cilor conduce la explicarea unei părți a posibilităților realizării sale. Şi 
în acest domeniu mai rămîn încă unele semne de întrebare care nece- 
sită investigaţii suplimentare. 


3 
UNITĂŢI GEOTECTONICE MAJORE 


Modalităţile de divizare geotectonică a unui anumit teritoriu şi în 
aceeași măsură a teritoriului României diferă în funcţie de modelul 
geotectonic care este adoptat si de punctul de vedere din care sînt pri- 
vite elementele principale ce trebuie evidenţiate. 

Urmiînd principiile folosite pentru întocmirea hărților tectonice ale 
României (Dumitrescu, Săndulescu, 1969, 1970, 1976), se pot distinga 
două tipuri de unităţi geotectonice majore : 

— regiuni de cutare (catenele cutate) sau orogene, adică zone de 
aflorare a structurilor generate în diferitele cicluri orogenice și care au 
ajuns să constituie un lanţ cutat ; 

— platforme, adică zone ce comportă un soclu deformat, acoperit 
de o cuvertură discordantă, aproximativ tabulară. 

Pentru teritoriul României, această modalitate de divizare a con- 
dus la recunoașterea a două regiuni orogenice: alpină şi cadomiană. 
Prima cuprinde Orogenul Carpatic și Orogenul Nord-Dobrogean, iar cea 
de a doua corespunde cu zona șisturilor verzi din Dobrogea centrală. 
Platformele recunoscute sînt platforma precambriană (Platforma Euro- 
pei Orientale sau Platiorma Moldovenească) şi platforma paleozoică, 
care cuprinde două sectoare distincte : Platforma Scitică şi Platforma 
Moesică. De fapt, acestea două sînt sectoare ale aceleiași platforme con- 
solidate în Paleozoicul superior, dar au avut o evoluţie relativ diferită, 
fapt care ar justifica, în parte, tratarea lor ca elemente distincte. 

Un dezavantaj al modalităţii de divizare menţionate mai sus este 
acela că zona șisturilor verzi, care de fapt reprezintă o zonă relativ mică 
de aflorare a subasmentului Platformei Moesice, apare de rang egal cu 
Orogenul Nord-Dobrogean și mai ales cu cel Carpatic, care sint orogene 
bine individualizate, cu limite relativ clar marcate. 

Dezavantajul menţionat mai sus ar putea fi eludat, distingind ca 
unităţi geotectonice majore ale teritoriului românesc : 

— regiuni orogenice alpine şi 

— cratone prealpine. 

În acest mod, orogenele carpatic și nord-dobrogean ar face parte 
din prima categorie, iar cele trei platforme (inclusiv aria de aflorare a 

regiunii orogenice cadomiene), din cea de a doua. Această modalitate ar 
reprezenta inconsecvența alăturării noțiunii de regiune orogenică pe cea 
de craton. În fapt, regiunea oregenică este antonimul platformei, în timp 
ce cratonul este antonimul geosinclinalului. Deşi imperfectă, această a 
doua modalitate are avantajul, oarecum scolastic, de a putea prezenta 
omogen alcătuirea Platformei Moesice, indiferent că soclul ei aflorează 
sau nu. 

O altă modalitate de divizare geotectonică ar putea să ţină seama 
de principiile tectonicii plăcilor. Sub acest aspect ar trebui ca elementele 
geotectonice majore să fie reprezentate de: plăcile continentale (mai 
precis, unitățile structurale rezultate din acestea) şi plăcile oceanice 
(adică unităţile structurale rezultate din acestea). Ar trebui recunoscute 
marginile continentale şi limitele zonelor de subductie. Toate aceste 
elemente ar trebui să se refere la perioada de timp corespunzătoare 
ciclului alpin. 

Dacă s-ar adopta această a treia modalitate de divizare geotecto- 
nică a teritoriului României, Orogenul Carpatic şi-ar pierde sensibil 
din omogenitate, întrucît în cuprinsul lui se recunosc atit elemente apar- 
tinînd suturii majore tethysiene (deci a oceanului din care ea provine), 
cît și unităţi ce provin de pe cele două margini continentale ale acesteia.. 

În lucrarea de faţă vom adopta un compromis între primele două 
modalități de divizare, distingînd, pe de o parte, orogene alpine și, pe 
de altă parte, platforme prealpine (care includ și aria de aflorare a re- 
giunii de cutare cadomiană). 


PLATFORME PREALPINE 


În limitele teritoriului românesc se regăsesc, în proporţii diferite, 
arii aparţinînd la două regiuni de platformă recunoscute la scara Euro- 
pei : 

— platforma veche precambriană şi 

— platforma tînără paleozoică. 

Virsta acestor platforme este determinată de virsta consolidării 
soclului lor și implicit de momentul înglobării în ariile cratonice con- 
tinentale. 

Platforma veche precambriană, cunoscută în Europa sub numele de 
Platforma Europei Orientale (Harta tectonică internaţională a Europei, 
ediția I, 1964), este cunoscută pe teritoriul românesc, cel puţin în ulti- 
mul timp, sub numele de Platforma Moldovenească. În decursul tim- 
pului, diferiți autori au mai întrebuințat pentru această unitate denumi- 
rile de „Platforma Podolică“ sau „Platforma Rusă“. Marginea actuală 
a Platformei Moldovenești este marcată de extinderea, pe sub cuvertura 
sa sedimentară, a soclului cristalin precambrian. Natura acestei limite 

pare a fi diferită în lungul marginii platformei, problemă asupra căreia 
se va reveni cu amănunte într-un capitol următor. Menţionăm doar că 
pe teritoriul ţării noastre marginea Platformei Europei Orientale mar- 
chează o acuzată schimbare de direcţie, de la aproximativ NNV-SSE la 
cea E-V. 

Platforma tînără paleozoică corespunde, în linii mari cu ceea ce 
Stille (1924) a denumit ,Mezoeuropa“. Pe hărţile tectonice ale României 
(Dumitrescu et al., 1962; Dumitrescu, Săndulescu, 1970, 1976) ea a fost 
separată sub denumirea de Platforma Epihercinică,  subliniindu-se în 
acest mod că teritoriul respectiv şi-a cîştigat starea de craton, alipin- 
du-se platformelor mai. vechi în Paleozoicul superior. În fapt, platforma 
tînără paleozoică înglobează, în cuprinsul ariei cutărilor hercinice, ma- 
sive consolidate (cratonizate) mai vechi. Aşa de pildă este Masivul Bre- 
ton, Masivul Central Francez (sau cel puţin o parte a acestuia), Masivul 
Bohemiei etc. sau, în limitele teritoriului românesc, Platforma Moesică, 
pentru care, prin comparaţie, ar fi mai potrivită denumirea de Masiv 
Moesic. Această heterogeneitate a platformei tinere paleozoice creează, 
din punctul de vedere al divizării geotectonice a teritoriului României, 
unele confuzii. Principala confuzie este determinată de faptul că plat- 
forma paleozoică include două sectoare cu evoluţii geotectonice diferite, 
care privite într-un context restrins ar putea să fie considerate două 
platforme diferite, cum au și fost de cele mai multe ori: Platforma 
Moesică, al cărei soclu are o vîrstă cel puţin preordoviciană și foarte 
probabil precambriană, și Platforma Scitică, al cărei'soalu este de virstă 
hercinică sau caledonian-hercinică. Menţinem denumirea de platformă 
pentru aceste două sectoare ale marii platforme paleozoice, deoarece și 
alte porţiuni ale ei au denumiri proprii (ca de exemplu, Platforma Euro- 
pei Centrale sau Platforma Iberică, deși ca și primele, sînt doar părți 
ale unui întreg. 

Platforma Scitică se mărginește direct cu Platforma Europei 
Orientale, înconjurind-o pe la vest și sud. Ea corespunde areal cu ceea 
ce se cunoaşte sub denumirea de ‚Depresiune Predobrogeană“ care în- 
globează și Depresiunea Birladului şi se continuă spre nord-vest, fiind 
în întregime acoperită prin șariaj de pinzele externe din Carpaţi (în 
speță, pinza subcarpatică și pînzele flișului). Spre sud, Platforma Sci- 
tică se mărginește în parte cu Orogenul Nord-Dobrogean şi în parte — 
atunci cînd acesta din urmă dispare ca atare cu Platforma  Moesică. 
Asupra problemelor și naturii acestei triple conjuncţii se va reveni cu 
amănunte suplimentare. 

Platforma Moesică se dezvoltă la sud și sud-vest de falia Pece- 
neaga-Camena și de prelungirea acesteia spre nord-vest, pe sub depozi- 
tele avanfosei și ale pînzelor flișului. Boncev (1947) este cel care a 
introdus denumirea de Platformă Moesică, în care înglobează. în afara 
Cîmpiei Române, și platoul prebalcanic și Dobrogea de nord. Mai tirziu, 
Băncilă (1958) restringe Platforma Moesică la aria situată la sud de 
falia Capidava-Canara, în timp ce Grigoraș (1961) cuprinde în Platforma 
Moesică doar Cimpia Română, excluzind în întregime Dobrogea. Dumi- 

trescu și Săndulescu (1968b) situează Platforma Moesică în limitele ei 
actuale, adică la sud de falia Peceneaga-Camena, considerînd-o (sub de- 
numirea de „Blocul Moesic“) o parte a platformei epihercinice. 

Platforma Moesică prezintă două sectoare separate de o fractură 
importantă numită falia intramoesică ; la nord și la est de aceasta, sec- 
torul dobrogean, la sud și la vest de ea, sectorul valah. Pe teritoriul 
bulgar se dezvoltă aproape în exclusivitate sectorul de la sud de falia 
intramoesică, ceea ce ar putea explica unele aparente nepotriviri în inter- 
pretarea de către geologii din Bulgaria a vîrstei soclului platformei. 
Atit în partea sudică a Carpaţilor Orientali, cît și pe marginea sudică a 
Carpaţilor Meridionali, Platforma Moesică este acoperită de șariajele 
alpine. Ea se prelungește și pe șelful continental al Mării Negre, cuprinsă 
și aici între cele două catene alpine,'ca și în lungul transversalei litora- 
lului româno-bulgar, adică între  Orogenul  Nord-Dobrogean, la nord 
(respectiv, prelungirea faliei Peceneaga-Camena pe şelf) și  Orogenul 
Balcanic, la sud. 


OROGENELE ALPINE 


În raport cu platformele (sau cu cratonele) prealpine (Dumitrescu, 
Săndulescu, 1968, 1970), cele două orogene alpine ce se pot recunoaşte pe 
teritoriul României se găsesc în două poziţii diferite : 

— Orogenul Carpatic cu o poziţie pericratonică ; 

— Orogenul Nord-Dobrogean cu o poziţie intracratonică. 


1. Orogenul Nord-Dobrogean are o poziţie intracratonică în raport 
cu platforma paleozoică. El se situează la nord de falia Peceneaga-Ca- 
mena şi provine în fapt din remobilizarea unei părţi a Platformei Sci- 
tice. Acest fapt, ca şi neglijarea importanţei tectonicii alpine în Dobro- 
gea de nord, a determinat pînă la un moment dat încadrarea orogenului 
la regiunile orogenice hercinice (Muratov, 1964) sau considerarea lui ca 
un geosinclinal hercinic relict (Stille, 1953 ; Dumitrescu et al., 1962) cu 
o dezvoltare particulară, prelungită pînă în Triasic. 

În cuprinsul Orogenului Nord-Dobrogean se pot distinge trei uni- 
tăți tectonice : pînza de Măcin, pinza de Niculiţel şi pinza de Tulcea. 
Între acestea există raporturi de încălcare mai mult sau mai puţin im- 
portante, vergenţa lor fiind spre Platforma Scitică. De aceasta din 
urmă, Orogenul Nord-Dobrogean este delimitat de o falie importantă — 
falia Sfintu Gheorghe. 


Orogenul Nord-Dobrogean, intracratonic, se prelungește pe şelful 


continental al Mării Negre și se racordează — după o serie de falii de 
decroșare senestră — cu orogenul alpin din Crimeea sudică (Crimeea 


alpină). Spre nord-vest, orogenul se continuă dincolo de Dunăre şi 
dispare ca atare, așa cum s-a mai menţionat. 

2. Orogenul Carpatic este dezvoltat pe mai mult de jumătate din 
suprafața teritoriului românesc. El are o structură extrem de complicată, 
constituind unul din segmentele cele mai complexe ale Europei alpine. 
Din acest motiv divizarea geotectonică a Orogenului Carpatic a suferit 
modificări succesive, în funcţie de acumularea datelor privind struc- 
tura, evoluţia și încadrarea sa în modelele geotectonice generale. 


Un prim jalon în divizarea geotectonică a Carpaţilor a fost mar- 
cat de distingerea catenelor dacice (chaînes daciennes) de către Popescu- 
Voiteşti (1921, 1929), adică a acelei părţi care a rezultat în urma tecto- 
genezelor cretacice. Extinzind diviziunile majore geotectonice distinse 
în Alpi, Kober (1931) recunoaște și în Carpaţi Internide (Zwischenge- 
birge), Centralide, corespunzînd celei mai mari părţi a zonelor interne 
carpatice, Metamorfide, care ar aflora în fereastra Parîng (de fapt, unita- 
tea danubiană) şi Externide, care acopereau zona flişului. Stille (1953) 
separă ; Extenidele, Internidele și Rucklandul (ultimele două suprapu- 
nindu-se, în linii mari, catenelor dacice distinse de Popescu-Voitești). 

Reluînd și dezvoltînd concepţia lui Popescu-Voiteşti, autorii pri- 
mei Hărţi tectonice a României (Dumitrescu et al., 1962) disting Daci- 
dele, ce grupează unitățile carpatice cu tectogeneză cretacică şi care se 
suprapun zonelor interne sau Internidelor carpatice ; și Moidavidele, cu 
tectogeneză neogenă, corespunzind zonelor externe sau Externidelor car- 
patice. Pe această hartă este delimitată și avanfosa ce cuprinde două 
zone : o zonă internă cutată (zona subcarpatică) și una externă, necu- 
tată și în mare parte suprapusă platformelor din fața Carpaţilor. Avan- 
fosa a fost separată conform sensului acordat acestei noțiuni de Ter- 
cier (1948), Bogdanov (1949) și Belousov (1948). În literatura sovietică, 
avanfosa carpatică se cunoaşte și sub denumirea de Depresiunea Precar- 
patică, denumire preluată de Grigoraș (1961) care înglobează nejustifi- 
cat la aceasta Subcarpaţii, ansamblul zonei flișului și Depresiunea Ge- 
tică. Dacă s-ar accepta această divizare, ar însemna că de fapt Carpa- 
ţii s-ar restringe doar la zona cristalino-mezozoică şi că zona flișului n-ar 
mai face parte din aria orogenică, ci dintr-o depresiune situată în afa- 
ra ei, concepţie evident eronată. 

Recent, avanfosa a fost restrinsă (Săndulescu et al., 18la,b) în 
timp și spaţiu la unitatea care cuprinde doar molasele neosarmaţian- 
pliocene ce acoperă în parte cele mai externe unități șariate din Car- 
pati (în linii mari aparţinînd Moldavidelor şi în mică măsură Dacidelor) 
și formînd mai la exterior o depresiune asimetrică (care corespunde cu 
zona externă a avanfosei sensu lato, aşa cum fusese separată pe cele trei 
ediții ale Hărţii tectonice a României). 

O altă unitate geotectonică majoră, grupînd mai multe unităţi 
structurale, o reprezintă Pienidele (Săndulescu, 1975b). Pentru acestea 
sînt cunoscute două perioade de tectogeneză principală, cea cretacică 
(dacidică) și cea neogenă (moldavidică). 

Aplicarea conceptului tectonicii plăcilor la structura Carpaţilor a 
condus implicit la considerarea, cu mai multă pregnanţă, a suturilor 
ofiolitice (resturi ale vechilor zone oceanice din timpul Mezozoicului). 

Au fost distinse două suturi (Rădulescu, Săndulescu, 1973; Rădulescu 
et al., 1976) sau una singură (Bleahu, 19741). Mai tirziu, sutura internă, 
situată în cuprinsul Dacidelor, a fost separată sub denumirea de Tran- 
diane (Săndulescu, 1980). Ele ar separa Dacidele interne de cele me- 
diane (Săndulescu, 1981). Sutura externă — intracontinentală sau, mai 
precis, în interiorul marginii continentale europene — corespunde Da- 
cidelor externe. În acest fel domeniul danubian, situat la exteriorul Da- 
cidelor externe. îşi capătă o individualitate particulară ; el aparţine Da- 
cidelor prin tectogeneza sa cretacică, dar are o poziţie foarte externă, 
comparabilă cu a Moldavidelor. Pentru a-l desemna, se poate alege de- 
numirea de Dacide marginale, consecventă cu încadrarea sa în cuprin- 
sul Dacidelor. 

Din categoria unităţilor geotectonice majore ale Carpaţilor fac parte 
şi cuverturile post-tectonice şi depresiunile. 

Cuverturile post-tectonice au fost reprezentate prima dată pe cea 
de a doua ediţie a Hărţii tectonice a României (Dumitrescu, Săndulescu, 
1970). Ele au fost considerate (Dumitrescu, Săndulescu, 1969) ca elemente 
suprapuse unui sistem orogenic corespunzind unor ansambluri de for- 
maţiuni esenţial sedimentare, de grosimi foarte variabile care acoperă 
suprafețe mai mari sau mai mici ale Dacidelor mai ales sau ale Molda- 
videlor. Virsta lor este diferită în funcţie de virsta tectogenezei princi- 
pale a sectorului pe care îl acoperă (Săndulescu, 1975 b). Cuverturile 
post-tectonice, care se pot denumi şi cuverturi post-pinză, sînt dezvol- 
tate mai ales în zonele interne carpatice, unde au suferit uneori și defor- 
mări care, deşi în unele arii ajung pînă la mici încălecări, sînt cu mult 
mai puţin importante decit ale unităților pe care le acoperă. 

Depresiunile corespund ariilor de subsidență molasică post-tecto- 
nică, care și-au păstrat în linii mari contururile iniţiale și nu au suferit 
deformări tangenţiale prin compresiune. Cele mai importante depresiuni 
suprapuse unităților carpatice sînt Depresiunea Transilvaniei și Depre- 
siunea Pannonică ; din cuprinsul acesteia din urmă, teritoriului Româ- 
niei îi aparţine doar marginea sa estică. 

În afara marilor depresiuni molasice menţionate mai sus, în inte- 
riorul Orogenului Carpatic se dezvoltă depresiuni intramontane de vîrste 
diferite, unele reprezentind „golfuri“ ale Depresiunii Pannonice (Munţii 
Apuseni şi Banat), altele dezvaltindu-se independent. 

Deși nu reprezintă unităţi structurale propriu-zise, produsele mag- 
matismului alpin subsecvent, care traversează sau acoperă unitățile cu- 
tate ale orogenului carpatic, merită să constituie o categorie aparte. Este 
vorba în primul rînd de produsele magmatismului neogen, dezvoltat prac- 
tic numai în zonele interne carpatice, dacidice şi, pe alocuri, pienidics. 
Caracterul lui post-tectogenetic este evident. Mai puţin net este carac- 
terul subsecvent al magmatismului banatitic (sensu lato). În fapt, este 
vorba de două grupe diferite de roci magmatice : 1) unele anterioare ulti- 
mei tectogeneze ce a afectat aria în cuprinsul căreia aflorează ; 2) altele 
post-tectogenetice, traversind sau acoperind net structurile mai vechi. 

Rezumiînd cele expuse mai sus în privința divizării geotectonice a 
Carpaţilor, se pot distinge (de la interior spre exterior) ; 

— Dacidele interne, grupînd unități de proveniență continentală 
(din punctul de vedere al naturii scoarţei primare) ; 

— Transilvanidele, reprezentind sutura ofiolitică majoră din oro- 
genul carpatic (şi în același timp sutura majoră tethysiană) ; 

— Pienidele, foarte probabil un releu al Transilvanidelor (purtind 
însă şi urmele unei tectogeneze neogene) ; 

— Pacidele mediane, grupind unități de proveniență continentală 
(vezi mai sus) ; 

— Dacidele externe, corespunzind unei suturi intracontinentale ; 

— PDacidele marginale, în fapt Danubianul ; 

— Moldavidele, cu tectogeneză neogenă ; 

— avanfosa (sensu stricto), cu două zone, internă (cutată) și externă 
(necutată), ce a funcţionat din Bassarabianul superior pină la sfîrşitul 
Pliocenului sau chiar pînă în Pleistocenul inferior ; 

— depresiunile molasice și cuverturile post-tectogenetice, ca ele- 
mente suprapuse elementelor deformate de principalele tectogeneze 
carpatice. 


4 
PLATFORME 


Platformele situate în vorlandul carpatic sint constituite din ele- 
mente de virste și structuri diferite, fiind intersectate oblic (fig. 22) de 
marginea externă a orogenului carpatic, pe de o parte datorită caracte- 
rului larg alohton al unităților carpatice externe (mai ales a celor din 
zona flișului), pe de altă parte constituţiei eterogene a platformelor situ- 
ate în această parte a continentului. Dispozitivul primar al vorlandului 
a fost complicat și de translaţii orizontale pe care diferitele sectoare le-au 
suferit în timpul proceselor de subșariaj. 

Platforma cea mai veche din vorlandul carpatic este cratonul sau 
Platforma Europei Orientale, care vine în contact cu arcul carpatic în 
sectorul oriental al acestuia. La nord-vest și la sud-est, în vorlandul car- 
patic se recunosc elemente ale platformei epipaleozoice, tinere, cores- 
punzătoare cu ceea ce a fost denumit de H. Stille Mezoeuropa. În raport 
cu arcul carpatic, în cadrul acesteia din urmă se pot distinge un sector 
bohemiano-polonez și un sector pontic (Săndulescu, 1975 b). 


Sectorul bohemiano-polonez din vorlandul carpatic cuprinde Masi- 
vul Bohemiei și teritoriul situat între acesta și marginea Platformei Eu- 
ropei Orientale. El face parte din unitatea tectonică majoră, ' denumită pe 
ultima ediţie a Hărţii tectonice a Europei Platforma Europei Centrale. 
Masivul Bohemiei este constituit din Moldanubicum, înconjurat la exte- 
rior (nord, est şi sud-est) de catena hercinică, ce cuprinde Sudeţii și an- 
samblul moravo-silezian. Acest ansamblu cu direcţie nord-est — sud-vest 
ar descrie, după Andrusov (1958), un arc strîns la sud de Brno, căpătind 
direcţia est-vest sub unităţile șariate ale Carpaţilor. 

În vorlandul catenei hercinice se dezvoltă o arie de platformă, 
constituţia și vîrsta căreia fiind controversate. Cel puţin o parte a sub- 
asmentului cutat al acestei arii platformice aflorează în Munţii Swieto- 
krzyskie în Polonia, unde formațiunile paleozoice (cambrian-devonian 
inferioare) sînt cutate în mai multe faze succesive (Znosko, 1964, 1974) 
(sandomirică în Ordovicianul timpuriu, ardenică și erică) care se înca- 
drează în ciclul orogenetic caledonian. După Znosko (1974), întregul vor- 
land al catenei hercinice, pînă la limita cu Platforma Europei Orientale, 
ar reprezenta o platformă epicaledoniană pe care o separă sub numele 

Fig.22. Unităţile majore ale vorlandului carpatic: 
] - Platforma Europei Orientale (a - Scutul Ucrainian, b- cuvertura platformei); 
2 - Platforma Europei Centrale si Platforma Scitică; 3 - Platforma Moesică; 4 - Ma- 
sivul Bohemiei; 5 - Hercinide moravo-sileziene; 6 - Depresiunea Sileziei ; 7 - Oror- 
genul] Nord-Dobrogean-Crimeea (a - în afloriment, b - acoperit); 8 - avanfosa carpa- 
tică; 9 - sariajele  modavidice;  Bh-Bohemia;  MS-Moravo-Silezide;  SIP-munţii 
Swietocrziskie, 


de Vistulikum, urmindu-l pe Stille (1951). Această platformă a mai sufe- 
rit deformări și în hercinic, dar reduse ca amploare și nu foarte răspin- 
dite areal (Pozaryski, 1973 ; Znosko, 1974). Pentru alţi autori (Pozaryski, 
1973), vorlandul Sudeţilor are în cea mai mare parte un soclu epibaica- 
lian, remobilizat, mai ales în horsturi şi grabene, atit în timpul ciclului 
caledonian, cît și în cel hercinic. 

Dintre elementele Platformei Vistulice, care se găsesc în apropie- 
rea marginii nordice a Carpaţilor (fig. 22) și care au importanță pentru 
corelările ce se pot face cu sectorul pontic, sînt de menţionat (de la vest 
spre est) : 

—- Bazinul Sileziei superioare, constituind avanfosa hercinică a an- 
samblului moravo-silezian, în subasmentul căreia se găseşte un masiv 
cristalin (cu gnaise și granite) precambrian sau paleozoic inferior ; 

— „ramura“ (sau virgaţia) cracoviană, orientată nord-vest — sud- 
est, urmărind marginea nord-estică a bazinului menţionat mai sus și 
fiind constituită din structuri imbricate de formaţiuni cristaline 
și sedimentare cambrian-siluriene, aparținind  Platformei  Vistulice, 
(Znosko, 1974) ; 

— Depresiunea Miechow, marcată de îngroșarea depozitelor mezo- 
zoice, în subasmentul căreia s-ar găsi aceleași structuri caledoniene și ca 
şi în „ramura“ cracoviană ; 

— zona Munţilor Swietokrzyskie, cu o orientare VNV-ESE, în ca- 
drul cărora se deosebesc două unităţi majore : Kielce, la sud, caracteri- 
zată de cutări mai vechi (sandomirice), și Lysa Gora, la nord, deformată 
în Devonian (cutări ardenice şi/sau erice) ; 

— Depresiunea Lublin-Lyvov, o structură mezozoică adincă a cuver- 
turii de platformă care acoperă parţial atît Platforma Europei Orientale, 
cît și Platforma Vistulică. 

Marginea Platformei Europei Orientale și implicit limita acesteia 
cu Platforma Europei Centrale este marcată de linia Tornguist-Teysseire, 
al cărui traseu este urmărit uneori cu dificultate sub cuvertura mezo- 
cainozoică de platformă. Traseul acestei limite la sud de Vistula a con- 
stituit, de asemenea, obiectul unor controverse. După majoritatea auto- 
rilor şi a hărților tectonice de sinteză, această linie nu depășește, spre 
vest, subasmentul avanfosei externe (sensu stricto) din Ucraina. Există 
și opinia conform căreia ea are o poziţie mai internă în raport cu Oro- 
genul Carpatic (Pozaryski, 1975), situiîndu-se în subasmentul celei mai 
externe unităţi din zona fiișului (pinza cutelor marginale). 

Sectorul pontic al varlandului carpatic cuprinde Platforma Scitică, 
acoperită de Depresiunea Predobrogeană, la nord de, Orogenul Nord-Do- 
brogean (alpin) și Platforma Moesică, la sud de acesta. Analiza structu- 
rii acestor elemente tectonice majore se va face cu mai multe detalii în 
capitole separate, în care se vor prezenta şi posibilităţile de corelare cu 
sectorul bohemiano-polonez. La exteriorul Platformei Europei Orientale 
se situează și dlementele din sectorul pontic al Platformei epipaleozoice. 


PLATFORMA MOLDOVENEASCĂ 


Porțiunea din vorlandul carpatic, denumită actualmente Platforma 
Moldovenească este o parte a ariei cratonice foarte întinse, și anume a 
Platformei Europei Orientale, care ocupă mai mult de jumătate din su- 
prafaţa continentului, fiind numită din acest motiv şi subcontinentul 
est-european (Hamilton, 1970). Subasmentul ei, cutat și metamorfozat, 
străbătut de granite, aflorează în Scutul Baltic, în Scutul sau Masivul 
Ucrainean, în antecliza Voronej şi în citeva puncte în Bielorusia ; el este 
de vîrstă anterioară Rifeanului superior sau cal puţin Vendianului, con- 
solidarea lui fiind în cea mai mare parte careliană sau, pe alocuri, 
gothiană. 

Platforma Moldovenească este situată ila vest și sud-vest de Scutul 
sau Masivul Ucrainean, ale cărui formaţiuni se găsesc în soclul ei, sub 

cuvertura sedimentară. În literatura românească, pentru această plat- 
formă s-au mai folosit denumirile de Platforma Podolică sau Platforma 
Rusă, ca şi acelea de Platforma Europei Orientale, platforma epiprote- 
rozoică sau de platforma epialgomiană. 


Limita Platiormei Moldovenești 


Principala dificultate care priveşte Platforma Moldovenească și 
care se înscrie într-o problematică mai generală este aceea a stabilirii 
marginii sale. Datele pe care le deţinem cu privire la platforma de pe 
teritoriul ţării noastre sint insuficiente pentru rezolvarea acestei pro- 
bleme, fiind necesar să se facă apel și la cele cunoscute în teritoriile 
învecinate. 

Punctul de plecare în abordarea acestui subiect îl constituie, fără 
îndoială, premisa conform căreia cuvertura Plattormei Europei Orien- 
tale — deși și a porţiunilor ei externe, cum este Platforma Moldove- 
nească — debutează cu formaţiuni rifean superioare sau vendiene, ur- 
mate de cele paleozoice și mai tinere. În consecinţă, arii de platformă 
al căror subasment a suferit tectogeneze cadomiene (baicaliene) sau mai 
noi (caledoniene, hercinice) nu trebuie să fie înglobate la Platforma 
Europei Orientale. În stabilirea mai precisă a limitei între soclurile plat- 
formelor de diferite virste există unele greutăţi mai ales datorită faptu- 
lui că ele sînt acoperite fie de formaţiuni paleozoice sau mezozoice 
groase, fie de șariajul pinzelor alpine din Carpaţii Orientali. Densitatea 
și adîncimea forajelor care au întîlnit subasmentul platformelor în dis- 
cuţie joacă un rol hotăriîtor în rezolvarea problemei. 

Pe teritoriul României, în mai multe foraje de la est de Prut (lași, 
Nicolina, Todireni, Bătrineşti) există dovezi că soclul Platformei Moldo- 
venești este de tipul Masivului Ucrainean cel puţin pînă la falia Siretu- 
lui (fig. 23). La vest de aceasta a fost separată (Visarion, Săndulescu, 1981) 
o gonă (blocul Rădăuţi-Pașcani) pentru care natura și virsta soclului 
constituie încă o problemă deschisă. Ea este limitată de două fracturi, 
la est de falia Siretului și la vest de falia Solca. În cuprinsul acestei 
zone, sub depozitele mezozoice s-au întîlnit în mai multe foraje (Rădă- 
uţi, Suceava, Horodniceni, Liteni, Bosancea, Preuţeşti) formaţiuni paleo- 
zoice asemănătoare celor din cuvertura Platformei Moldovenești (Paras- 
chiv, Paraschiv, 1978; Pătruţ, 1982). Luind deci în considerare numai 
caracterele cuverturii, s-ar putea admite că platforma se întinde pînă 
la falia Solca. 

Corelînd cele două fracturi care mărginesc blocul Rădăuţi-Paşcani 
cu elemente similare, descrise la nord de teritoriul ţării, în Ucraina 
(Glușko — edit., 1980). se poate constata că falia Siretului corespunde 
faliei Ustilug-Rogatin și că falia Solca are aceeași poziţie cu falia Rava 
Ruska, aceasta mărginind la est o zonă în care formațiunile paleozoice 
inferioare sînt cutate împreună cu subasmentul cadomian. Rezolvarea 
problemei s-ar găsi astfel mai la nord, fără a fi pe deplin soluţionată, 

Fig. 23. Schița tectonică a vorlandului carpatic din Moldova 
(după Săndulescu şi Visarion, 1981): 
7 - Platforma Europei Orientale (Moldovenească) (a - blocul Răduţi- Paşcani; b - aria 
podolo-moldavă); 2 - platformele Scitică și a Europei Centrale; 3 - prelungirea 
Depresiunii Miechov; 4 - Platforma Moesică (PM); 5 - Orogenul Nord- Dobrogean 
(OND); 6 - fracturimajore; 7 - falii; 8 - front de şariaj. (7) - falia Siretului (Ustilug- 
Rogatin); (2) -falia Solca (Rava Ruska); (3) -falia Cîmpulung Moldovenesc-Bicaz; 
(4) - falia Bistriţei; (5) - falia Vaslui (6) - falia Trotușului, (7) -falia Peceneaga- 
Camena. 


căci între autorii sovietici există divergențe privind plasarea marginii 
Platformei Europei Orientale. Unii (Dickenstein et al., 1975) consideră că 
marginea platformei se situează pe linia Rava Ruska, ce ar face parte 
dintr-un lineament mai important, materializat de linia Tornguist-Tey- 
sseire, corespondent al lineamentului balto-podalic (Stille, 1924); alţi 
autori “(Glușko — edit., 1980) consideră că falia Ustilug-Rogatin repre- 
zintă marginea Platformei Europei Orientale și că între aceasta și falia 
Rava Ruska se dezvoltă o arie în care soclul platformei este epibaicalian 
(epicadomian) (fig. 24). Acceptînd prima ipoteză, blocul Rădăuţi-Pașcani 
aparține, fără îndoială, Platformei Moldoveneşti ; urmînd pe a doua, el 

ar face parte dintr-o platformă mai ti- 
nără. Faptul că pînă în prezent prin 
forajele efectuate în cuprinsul acestui 
bloc nu s-a ajuns pînă la formațiunile 
mai vechi decît Paleozoicul inferior 
împiedică soluționarea definitivă. 

Se poate deci admite că pe teri- 
toriul României Platforma Moldove- 
nească — și implicit Platforma Euro- 
pei Orientale — se întinde spre vest 
pînă la falia Siretului; apartenența 
blocului  Rădăuţi-Pașcani la această 
platformă este posibilă, dar nu este evi- 
dentă. 


Stabilirea limitei sudice a Platfor- 
mei Moldovenești nu este mai puţin 
complicată. 

La est de Siret se pot urmări 
două fracturi importante, orientate 
vest-est : falia Vaslui și falia Bistriţei 
(fig. 23). Prima reprezintă marginea 
nordică a unei trepte mai scufundate 
a Platformei Moldovenești, cea de a 
doua, constituie limita dintre aceasta 
din urmă și Depresiunea Birladului. 
Ambele se continuă spre est pînă pe 
platforma continentală a Mării Negre. 
Există argumente ce provin din foraje 
(cîțiva kilometri la est de Prut), cit şi 
de ordin geofizic (Visarion, Săndulescu, 
1981) arătind că soclul Platformei Mo!- 
doveneşti se extinde spre sud pînă la 
falia Bistriţei. 

Subasmentul cutat al Depresiunii 
Birladului a fost considerat, mai ales 
pe baza unor corelări la scară largă, ca 
aparţinînd platformelor tinere, paleozo- 
ice (Dumitrescu, Săndulescu, 1968a, b ; 
1970), mai precis Platformei Scitice. În 
Depresiunea  Birladului, pe teritoriul 
țării noastre, ca și în prelungirea aces- 
teia la est de Prut (pînă la nord de 
Bolgrad) nu există date directe, de 
foraj, care să precizeze natura și 
virsta soclului cutat. Mai la est, între 
Chilia și Nistru (fig. 25) sau pe plat- 
forma continentală a Mării Negre, la 

Fig.24. Secţiune geologică în vorlandul Carpaților ucrainieni (după Gluşko edit. 1980, sim- 

Fig.25. Secţiune geologică intre Chilia și Nistru (după Eisberg, Bondarenko, Garetsky și 
Gorelik, 1981): 
Î - Precambrian al subasmentului Platformei Europei Orientale; 2 - subasmentul Platformei Scitice; 3 - Vendian- 
Paleozoic mediu; 4- molasă Paleozoic superioară; 5 - Jurasic mediu și superior; 6 - Cretacic-Cuaternar; 7 - falii; 8- 
foraje, 


Fig.26, Secţiune geologică Insula Șerpilor-Odesa (după Morgunor, 1982): 


A-Pr, - Archaic-Precambrian (Platforma Europei Orientale, subasment); R-z; - Riphean-Cambrian (cu cruci, 

subasmentul Platformei Scitice) ; S - Silurian; S-D, - Silurian-Devoniau (Platforma Scitică); D - Devonian, 

C= - Carbonifer inferior-medin; P-7-Permian-Triasic; J - Jurasic; A - Crotacic; f- Paleogen; N-Q - Neo- 
gen-Cuaternar. 


nord de Insula Şerpilor (fig. 26) se presupune că platforma Europei 
orientale se întinde și mai la sud de prelungirea estică a faliei Bistriţei. 

Avînd în vedere unele date geofizice (aspectul anomaliei magne- 
tice — Visarion, Săndulescu, 1981), pentru Depresiunea Birladului se 
poate admite un sodlu cutat, diferit de cel al Platformei Moldoveneşti, 
foarte probabil paleozoic, ce se prelungeşte și spre est în regiunea Cahul 
şi la nord de Bolgrad. În consecinţă, Platforma Europei Orientale s-ar 
extinde și la sud de prelungirea faliei Bistriţei doar de aici spre est. Un 
element suplimentar în explicarea acestei situaţii este caracterul de frac- 
tură cu translație orizontală senestră pe care o prezintă falia Bistriţei, 
care a avut un rol însemnat și în procesele de subșariaj. Nu poate fi 
trecută cu vederea nici posibilitatea existenței unei încălecări, la nivelul 
Paleozoicului, a soclului Platformei Scitice și a elementelor echivalente 
peste Platforma Europei Orientale. Această încălecare a fost de altfel 
presupusă și mult mai la nord, în lungul faliei Rava Ruska (v. fig. 24). 

Principalele concluzii ce se pot formula asupra delimitării marginii 
Piatformei Moldovenești (a Europei Orientale) sînt : 

— Platforma Moldovenească se întinde fără echivoc pînă la falia 
Siretului, spre vest, și pînă la falia Bistriţei, spre sud ; 

— lla vest și la sud de fracturile menţionate se găsesc blocuri mai 
mult sau mai puţin întinse, asupra apartenenţei cărora există îndoieli, 
care s-ar putea atașa eventual Platformei Moldovenești, deşi nu există 
argumente directe în acest sens ; 

— în ambele cazuri, la exteriorul  Platformei Moldovenești se situ- 
ează platforme mai tinere ce pot fi încadrate, în linii mari, în cele epi- 
paleozoice (Mezoeuropa lui H. Stille). 


Alcătuirea și structura Plattormei Moldovenești 


Soclul cutat și metamorfozat al Platformei Moldoveneşti are 
caractere comune cu formațiunile aparținind svecofeno-carelidelor 
(2600-1750 + 50 Ma *) ce aflorează în Scutul Ucrainean. Este cazul for- 
mațiunilor mezometamorfice gnaisice şi granito-gnaisice migmatitice, 
întilnite în cîteva foraje între Siret și Prut. Prin comparaţie cu formați- 
unile de această vîrstă ce aflorează în marginea sud-vestică a scutului, 
în Masivul Podolic, se poate presupune că în unele sectoare ale soclului 
platformei se dezvoltă şi formațiuni metamortozate în faciesul granulitic 
sau că ar putea să fie prezente intruziuni bazice (gabbrouri, anorthozite) 
de același tip cu cele cunoscute în Scutul Ucrainian și legate de ciclul 
gothian (1750 + 50—1200 Ma). De altfel, deși Platforma Europei Orien- 
tale poate fi considerată ca o platformă epicareliană, ea a suferit totuși, 
cel puţin în partea vestică, regenerări legate de ciclul gothian (sau com- 
plexul gothian) care se recunosc mai ales în virstele radiometrice înti- 
nerite. 

Pe teritoriui ţării noastre, cuvertura de platformă debutează (Pa- 
trulius, Iordan, 1974) cu depozite detritice aparţinind părții terminale a 
seriei de Valdai, de virstă vendiană. În alte sectoare ale marginii azovo- 
podolice a Platformei Europei Orientale, cuvertura sedimentară debu- 
tează însă cu depozite mai vechi, rifeene (seriile de Polesia și/sau de 
Volhynia), marcînd faptul că la începutul stadiului de platformă segmen- 
tul corespunzător Plattormei Moldovenești a avut o poziţie ridicată. 

Deasupra depozitelor vendiene, în cuvertura Platformei Moldove- 
nești se pot distinge mai multe cioluri de sedimentare : Cambrian, Ordo- 
vician-Silurian, Devonian, Jurasic  superior-Eocretacic (ultimele două 
fiind dezvoltate sporadic), Cretacic superior (la care, pe alocuri, se ada- 
ugă și depozite paleogene) şi Neogen (Patrulius, Iordan, 1974 ; Paraschiv, 
1975, 1979 a; Pătruţ, 1982). Ciclul de sedimentare neogen trebuie privit 
sub două aspecte, întrucit Platforma Moldovenească este în parte acope- 
rită de șariajul celei mai externe unităţi moldavidice (pinza subcarpatică). 
În partea subșariată, ciclul se încheie cu depozite sarmaţiene inferioare 


* Milioane de ani. 


sau, cel mult, bassarabiene inferioare ; în restul Platformei Moldoveneşti, 
ca și în întregul vorland carpatic, depozitele neogene de platformă urcă 
pînă în Pliocen sau chiar în Pleistocen. Totodată, este util să reamintim 
că formațiunile neogene mai noi decit Bessarabianul inferior sînt comune 
cuverturii de platformă și avanfosei externe. 

Unele dintre lacunele ce se înregistrează în succesiunea depozite- 
lor sedimentare ale cuverturii Platformei Moldovenești ar putea fi echi- 
valate cu intervale stratigrafice în care s-au desfășurat, în zonele mobile 
învecinate, tectogeneze majore. De exemplu, lacunele dintre Vendian și 
Cambrianul inferior sau dintre acesta din urmă și Ordovician își găsesc 
corespondența în faze tectogenetice cadomiene sau caledoniene timpurii, 
lacuna din baza Cretacicului superior în tectogeneza mezocretacică, iar 
cea din baza Neogenului (care debutează cu Badenianul sau cel mult cu 
partea terminală a Miocenului inferior) în faza stirică veche. Asemenea 
echivalări, deși interesante, trebuie privite cu multe rezerve, mai ales 
că numai unele dintre tectogenezele stabilite în zonele mobile din veci- 
nătatea platformei au un corespondent în cuvertura acesteia, iar lacu- 
nele echivalente nu au o răspindire generală în tot vorlandul carpatic, 
așa cum ar trebui să fie in cazul în care ele ar fi ecoul fazelor majore 
din zonele cutate. Dintr-un alt punct de vedere, și anume al amplorii 
lacunelor înregistrate în succesiunea depozitelor din cuvertura platfor- 
mei, se pot evidenția intervalele Devonian-Eocretacic şi Eocen-Miocen 
inferior, ca fiind perioade (mai ales prima) în care platforma a fost su- 
pusă eroziunii.. 

Structura proprie soclului Platformei Moldoveneşti este greu de 
stabilit din cauza datelor insuficiente. Prin comparaţie cu partea soclului 
ce aflorează în Scutul Ucrainean, se poate admite că structurile sînt ori- 
entate cu precădere nord-sud și că prezintă recutări în mai multe planuri. 

Structura rupturală a Platformei Moldovenești prezintă două sis- 
teme de fracturi. Cele orientate N-S sau NV-SE sînt fracturi mai vechi, 
după care platforma a coborit în trepte spre vest încă din timpul Paleo- 
zoicului, dovadă fiind litofaciesurile diferite ale unora dintre secvențele 
cuverturii sedimentare. Cele orientate E-V sau ESE-VNV le decalează 
pe primele (v. fig. 23), avind un rol important în dirijarea proceselor 
de subșariaj al platformei. Din primul sistem sînt de remarcat, fiind cele 
mai semnificative, faliile Vaslui și Bistriţei. În apropierea contactului 
cu platforma epipaleozoică, zonele marginale ale Platformei Moldovenești 
prezintă gradul de fracturare cel mai avansat. 


PLATFORMA SCITICĂ ȘI PLATFORMA 
EUROPEI CENTRALE 


La exteriorul Platformei Europei Orientale, de la Marea Baltică şi 
pînă dincolo de Marea Azov se întinde o arie cratonizată în timpul Pa- 
leozoicului, cu o constituție destul de heterogenă, mai ales în vecinăta- 

tea imediată a platformei precambriene. În partea de nord a bazinului 
Mării Negre, această platformă este cunoscută sub numele de Platformă 
Scitică, iar la nord de Carpaţi ea poartă numele de Platforma Europei 
Centrale. Legătura dintre cele două platforme se realizează sub avanfosa 
carpatică și sub pinzele. moldavidice din Carpaţii Orientali, în aria situ- 
ată la nord şi nord-vest de Valea Trotușului (v. fig. 23). 


PLATFORMA SCITICĂ 


Aria cuprinsă între Platforma Europei Orientale, la nord, și cate- 
nele alpine (Caucazul Mare, Crimeea meridională, Dobrogea de nord) din 
bazinul Mării Negre, la sud, este distinsă sub numele de Platforma Sci- 
tică. În sensul dat iniţial acestei unităţi structurale majore (Muratov, 
1955), la Platforma Scitică se îngloba eronat și Dobrogea de nord, fiind 
considerată ca o parte a orogenului hercinic. Mai tirziu, Platforma Scitică 
a fost restrinsă la aria de la nord de Orogenul Nord-Dobrogean, care a 
fost atașat catenelor alpine (Dumitrescu, Săndulescu, 1968 a, b; 1970) 
Pe teritoriul ţării noastre, Platforma Scitică corespunde, în linii mari, 
Depresiunii Predobrogene care include și Depresiunea Birladului. 

Într-o primă etapă de cunoaştere s-a considerat că soclul cutat al 
Platformei Scitice este în esenţă hercinic. Dezvoltarea lucrărilor de foraj 
și a cercetărilor geofizice a permis să se precizeze (Muratov, Tseisler, 
1982) caracterul său heterogen, în cuprinsul lui găsindu-se, pe lingă zone 
alungite, ocupate de depozite paleozoice inferioare și medii, cutate, struc- 
turi liniare de tipul horsturilor sau anticlinoriilor, în care formațiuni 
precambriene metamorfozate sînt acoperite de depozite paleozoice slab 
deformate, Această situaţie justifică, pînă la un punct, dificultatea de a 
stabili cu precizie, în unele sectoare, limita cu Platforma Europei 
Orientale. 


Atit în Delta Dunării, cît și în Depresiunea Birladului, cele mai 
vechi depozite atinse prin foraje aparţin Devonianului (mediu ?) (Paras- 
chiv, 1979a ; Pătruţ et al., 1983), fără să prezinte caracterele unor sec- 
vențe puternic deformate. În acest context se poate presupune că subas- 
mentul deformat al Depresiunii Predobrogene este mai vechi decit Devo- 
nianul (mediu), posibil caledonian sau cadomian. În primul caz s-ar regăsi 
o situaţie asemănătoare cu cea cunoscută în Munţii Swietokrzyskie din 
sud-estul Poloniei (Săndulescu, 1975b). 


În examinarea problemei vîrstei soclului Platformei Scitice trebuie 
avute în vedere și cele cîteva date de foraj cunoscute la vest şi nord- 
vest de Depresiunea Birladului. La Bacău, Roman și Secuieni, sub depo- 
zite mezozoice de platformă, iar la Bodești, sub depozite devoniene medii, 
s-au întilnit formaţiuni slab metamorfozate sau cel puţin puternic dia- 
genizate, cu dezvoltare relativ abundentă a cloritului. Ele au fost com- 

parate (Pătruţ et al., 1965 ; Paraschiv, Paraschiv, 1978) cu șisturile verzi 
din Dobrogea centrală. Deși punem sub semnul întrebării o asemenea 
corelare, este totuși evident faptul că în prelungirea vestică şi nord-ves- 
tică a Depresiunii Birladului, la exteriorul Platformei Europei Orientale 
(Platformei Moldovenești) se cunosc formaţiuni slab sau foarte slab meta- 
morfozate mai vechi decit Devoianul mediu. Ele au fost recent atribuite 
Rifean-Cambrianului (Pătruţ, 1982), dar pot include și termeni mai noi 
ai Paleozoicului inferior. Acceptînd parțial ideea existenței unor forma- 
țiuni vendian-eocambriene, asemănătoare şistunlor verzi (la Bodești), 
ele ar reprezenta nucleul unor structuri anticlinale ce marchează relua- 
rea lor în deformări paleozoice (predevoniene medii !?). 

În subasmentul depresiunii Birladului și mai departe pînă în Delta 
Dunării, prin extrapolarea datelor expuse mai sus se poate admite că 
la vest de Marea Neagră Platforma Scitică are un soclu cutat caledo- 
nian, în cuprinsul căruia sînt reluate și elemente aparținînd unor struc- 
turi cadomiene. 

Deformarea hercinică a soclului Plattormei Scitice, situată în sub- 
asmentul Depresiunii Predobrogene, ar fi în primul rînd de tip ruptural, 
determinînd formarea unor grabene de compresiune, înguste și alungite, 
în care s-au păstrat depozite eocarbonifere (de altfel rar întilnite în fora- 
jele săpate pînă acum). 

Formațiunile cu care debutează cuvertura de platformă aparțin 
molasei permiene (v. fig. 25) ce se continuă și în Triasicul inferior. 
Triasicul mediu și superior cunoscut în Delta Dunării (Pătruț et al., 
1983) (fig. 27) este diferit de cel din Dobrogea de nord, marcînd distincţia 
firească între caracterul alpin al acesteia din urmă și Platforma Scitică ce 
constituie vorlandul ei. Lipsa Triasicului mediu și superior în Depre- 
siunea Birladului arată că înainte de Jurasicul mediu s-au produs frac- 
turări transversale ale platformei scitice care au determinat eroziuni 
diferenţiate. 

Un caracter specific al Depresiunii Predobrogene îl constituie dez- 
voltarea largă a depozitelor jurasice medii și superioare, care îmbracă 
litofaciesuri specifice, diferite de ale depozitelor sincrone din Dobrogea 
septentrională. Pe alocuri, cuvertura de platformă mai cuprinde depozite 
cretacice și terțiare, relativ subțiri (v. fig. 25, 27). 


PLATFORMA EUROPEI CENTRALE 


La nord de Carpaţi, Platforma Europei Centrale cuprinde elemen- 
tele structurale pe care Znosko (1974) le-a atribuit Vistulicumului, pre- 
cum și porțiuni acoperite ale catenelor hercinice. Limita între această 
platformă și Platforma Europei Occidentale nu este decît convenţională, 
ambele făcînd parte din marea platformă epipaleozoică ce corespunde 
Mezoeuropei lui H. Stille. Dintre elementele acestei platforme intere- 

Fig.27. Secţiuni geologice în Delta Dunării (după Pătruţ et al 1983). 


sează în primul rînd cele situate în vorlandul (la est) orogenului herci- 
nic (Sudeți și Moravo-Silezide) ; cu o direcţie generală NV-SE (fig. 22), 
ele se afundă sub pînzele flișului din Carpaţii polonezi și ucraineni. Li- 
mita lor cu Platforma Europei Orientale este reprezentată, așa cum s-a 
mai amintit, de lineamentul Tornquist-Teysseire din care face parte 
și fractura Rava Ruska. Aceasta din urmă corespunde, pe teritoriul ro- 
mânesc, cu falia Solca, la vestul căreia, sub pinzele moldavidice, au fost 
întîlnite formațiuni paleozoice cutate (forajul Putna), cu un facies par- 
ticular (forajele Putna, Valea Seacă, Straja și Tg. Neamţ), diferit de cel 
al depozitelor echivalente din Platforma Moldovenească. Datele geofi- 
zice (Visarion, Săndulescu, 1981) arată că acest tip de soclu din vorlan- 
dul subșariat al Carpaţilor Orientali constituie un bloc mai ridicat ce 
se întinde spre vest pînă la o fractură importantă, falia Cîmpulung Mol- 
dovenesc-Bicaz (fig. 23), care mărginește la est o arie de minimum mi- 
nimorum gravimetric alungită în direcţia NNV-SSE și care se închide 
la sud de masivul Ceahlău (Visarion, 1960). Falia Cimpulung-Bicaz re- 
prezintă continuarea pe teritoriul românesc a faliei Krakoveţk din 
Ucraina. La vest de aceste fracturi, formațiunile paleozoice (superioare), 
mezozoice și eventual chiar terțiare ale cuverturii de platformă se în- 
groașă substanţial, marcînd extinderea spre sud-est, sub pînzele flișului, 
a Depresiunii Miechow din vorlandul Carpaţilor polonezi. 


79 


Conform datelor expuse mai sus rezultă că unele elemente struc- 
turale, cunoscute în cuprinsul Platformei Europei Centrale la nord de 
Carpaţi, se pot recunoaște în subasmentul subșariat al pinzelor flișului, 
cel puţin pină la paralela Văii Bicazului. Este cazul Depresiunii Miechow 
și al blocului ridicat de la est de aceasta, în cuprinsul căruia aflorează 
structurile caledoniene din Munţii Swietokrzyskie (fig. 23). 


CORELAREA PLATFORMEI EUROPEI CENTRALE 
CU PLATFORMA SCITICĂ 


Corelarea elementelor structurale ce aparțin Platformei Europei 
Centrale cu cele ale Platformei Scitice este relativă din cauza caracteru- 
lui sporadic și uneori echivoc al datelor privind partea subșariată a vor- 
landului carpatic din subasmentul piînzelor moldavidice din Carpaţii 
Orientali româneşti și ucraineni. Premisele de la care se poate porni în 
această corelare sînt : 

— Platforma Scitică are, la vest de Marea Neagră, un soclu a cărui 
consolidare principală este de vîrstă caledoniană și care cuprinde, pe de 
o parte, structuri cadomiene remobilizate, iar, pe de altă parte, structuri 
tatrogene, hercinice ; 

— blocul în cuprinsul căruia aflorează Caledonidele din Munţii 
Swietokrzyskie se poate urmări, sub pinzele moldavidice, pină în zona 
Piatra Neamţ, fiind mărginit la est de falia Solca (Rava Ruska) și la vest 
de falia Cîmpulung Moldovenesc-Bicaz (KĶKrakovețk) ; 

— Depresiunea Miechow se urmărește spre sud-est cel puţin pînă 
la paralela Bicazului, la vest de falia Cimpulung Moldovenesc-Bicaz. 

Pornind de la aceste premise, o primă conaluzie ce se impune este 
aceea că la exteriorul Platformei Europei Orientale se individualizează 
o zonă cutată caledoniană dano-polono-predobrogeană, ce înglobează ele- 
mente structurale mai vechi, cadomiene, și care a fost regenerată parţial 
în hercinic. Deocamdată este dificil să se precizeze dacă acest ansamblu 


a constituit o catenă orogenică caledoniană — în înţelesul complex pe 
care îl are această noțiune — sau dacă este vorba de deformări de tip 
aulacogen. 


Admiţind existenţa unui aulacogen dano-polono-predobrogean, este 
implicit necesar să se accepte dezvoltarea lui în cuprinsul unui craton 
mai vechi. Dacă spre nord-est, unde se învecinează cu Platforma Euro- 
pei Orientale, el își găsește o asemenea poziţie, spre sud-vest este mai 
puțin evidentă o margine similară, deși ea ar putea fi constituită din 
elementele precambriene cunoscute, pe de o parte, în zonele interne 
carpatice și, pe de altă parte, în Dobrogea centrală. Rămine valabil fap- 
tul că de la gurile Dunării pînă la Marea Baltică se întinde o catenă 
orogenică sau un aulacogen în care deformările cele mai evidente sînt, 

în primul rînd, cele corespunzătoare ciclului caledonian și, într-o măsură 
mai mică, celui hercinic. Această condluzie s-ar putea extinde eventual 
si mai la est, în tot lungul Platformei Scitice (? !). 

Depresiunea Miechow. ca şi Depresiunea Birladului sau cea din 
Delta Dunării sînt structuri permian-mezozoice de platformă, suprapuse 
soclului  dano-polono-predobrogean. Urmărirea Depresiunii Miechow 
pînă în subasmentul actual, subșariat, al pinzelor flişului din Carpaţii 
Orientali românești face caducă încercarea (Pozaryski, Zytko, 1980) de a 
lega elemente din vorlandul Carpaţilor polonezi cu elemente aparţinind 
Orogenului Carpatic, fapt subiiniat și de alţi autori (Wdowiarz, 1983). 

Legătura ce s-ar putea face între Depresiunea Miechow și cea a 
Birladului nu este evidentă, deși ambele sînt structuri subsidente mezo- 
zoice ale aceleiași platforme epipaleozoice. Depresiunea Miechow este, 
fără îndoială, decalată senestru de falia Bistriţei și ar urma să-şi gă- 
sească echivalentul mai la est. Corespondentul ei însă nu pare a fi De- 
presiunea Biîrladului, mult mai apropiată de marginea Platformei Europei 
Orientale, ci mai degrabă s-ar găsi în subasmentul Depresiunii Focșani, 
unde sub depozitele neogene ale avanfosei externe au mai fost puse 
în evidență formaţiuni sedimentare destul de groase (Rădulescu et al., 
1976). În acest mod, Depresiunea Miechow sau mai exact coresponden- 
tul ei pe teritoriul românesc ajunge din nou, la sud de Trotuș, în faţa 
orogenului carpatic, în subasmentul avanfosei, după ce a fost o mare 
parte acoperită de pînzele moldavidice și, în parte, chiar de cele ale 
Dacidelor externe (fig. 28). Este de menţionat că această importantă 
structură a vorlandului carpatic este suprapusă în extremitatea sa sudică 
Piatformei Moesice. 

Depresiunea Birladului se individualizează cu o direcţie total dife- 
rită de cea analizată mai sus. Orientată VNV-ESE, ea este aproape per- 
pendiculară pe prima și se continuă pînă pe platforma continentală din 
nord vestul Mării Negre, unde ea acoperă marginea sudică a Platformei 
Europei Orientale (fig. 26). Prin poziţia sa, Depresiunea Birladului (și 
în general Depresiunea Predobrogeană) poate fi comparată cu Depre- 
siunea Lublin. 

Dintre elementele structurale majore ale sectorului bohemiano-po- 
lonez, care își găsesc mai greu un echivalent în sectorul pontic, trebuie 
să se aibă în vedere în primul rînd orogenul hercinic (Sudeţii și Moravo- 
Silezidele). El ar putea să se curbeze strîns la sud de Brno (Andrusov, 
1958) şi să se continue în subasmentul subșariat al zonei flișului din 
Moravia și Slovacia. Elementele hercinice ale acestei catene s-ar găsi 
în continuare la sud-vest de Depresiunea Miechow și de prelungirea sud- 
estică a acesteia sau, eventual, ar constitui o parte a subasmentuiui de- 
presiunii, în sectorul situat sub pînzele flișului din Carpaţii Orientali. 

Ipoteza conform căreia catena hercinică din Sudeți și Moravo-Si- 
lezide şi-ar găsi un echivalent în subasmentul Platformei Scitice (Săn- 
dulescu, 1975b) este mai puţin susținută de cunoştinţele actuale. Singura 
arie în care Hercinidele se regăsesc cu trăsături specifice este Dobrogea 
de nord, unde, pe lingă dezvoltarea unei formaţiuni (de Carapelit) ase- 
mănătoare pînă la un punct Culmului (Mirăuţă, 1965a). sînt cunoscute 

Fig.28. Prelungirea sudică a Depresiunii Miechow (în principal 
în Jurasic): 
7 - Depresiunea Miechow-Focşani; 2- frontul șariajelor moldavidice; 3 - frontul 
șariajelor dacidice în Carpaţii Orientali; + - frontul șariajelor pienidice. 


și granite hercinice. Elementele hercinice din Dobrogea septentrională 
au fost însă reluate în zona mobilă intracratonică, alpină, prin aceasta 
deosebindu-se fundamental de cele cunoscute la nord de Carpaţi, în Masi- 
vul Bohemiei. În această corelare nu trebuie trecut cu vederea că struc- 
turi cutate hercinice se găsesc şi la exteriorul Platformei Moesice, cel pu- 
țin în parte înglobate în Orogenul Carpatic. Ele ar aparține unei ramuri 
diferite a orogenului de această vîrstă, separată de cea care aflorează 
în Dobrogea de Nord de către Platforma Moesică, ce are În acest caz 
rolul unui masiv median. 

Recunoașterea unei catene sau a unui aulacogen caledonian în tot 
lungul marginii externe a Platformei Europei Orientale ridică și pro- 
blema caracterului contactului între aceste două unități tectonice majore. 
Cel mai frecvent, acest contact este considerat a fi o fractură sau un 
fascicul de fracturi paralele apropiate, crustale (lineamentul Tornquist- 
Teysseire), verticale sau subverticale. În ultimul timp (Gluşco et al. 
1977; Glușco, edit., 1980), pe baza unor date seismometrice, neconfir- 
mate încă de lucrări de foraj, s-a avansat ipoteza conform căreia Plat- 
forma Europei Orientale este încălecată în lungul faliei Rava Ruska de 
către structurile cutate paleozoice care aparțin Platformei Europei Cen-. 
trale. Acceptarea ipotezei și extinderea ei pînă cel puţin în regiunea plat- 
formei continenteale din nord-vestul Mării Negre își găsește un oarecare 
suport în relaţiile dintre Platforma Scitică și cea a Europei Orientale, 

stabilite la est de Prut (fig. 25, 26) şi explică, pînă la un punct, contu- 
rul festonat al marginii nordice a Platformei Scitice în aceeași regiune. 
Existenţa unei încălecări caledoniene în lungul marginii sud-vestice a 
Platformei Europei Orientale n-ar face decit să repete o situație cunos- 
cută în Peninsula Scandinavă, unde Caledonidele sînt evident sariate 
peste platformă. Desigur, orice corelare directă este doar o bază de dis- 
cuţie și nicidecum o evidenţă demonstrată. 


PLATFORMA MOESICĂ 


Denumirea de Platformă Moesică a fost introdusă în literatura geo- 
logică de Boncev (1947), care cuprindea în această unitate Cimpia 
Română, podișul prebalcanic şi Dobrogea de nord, unde considera că 
aflorează subasmentul cutat al platformei. În concepţia lui Stille (1953), 
această platformă, numită pintenul valah (Walachischer Sporn), nu cu- 
prinde şi Dobrogea septentrională, în schimb face parte dintr-o arie 
mai întinsă, și anume Vistulikum, a cărei consolidare este de vîrstă cale- 
doniană, bazîndu-se parţial și pe virsta ce o acorda pe atunci șisturilor 
verzi din Dobrogea centrală, pe care le considera un produs al oroge- 
nezei caledoniene. 


Mai tîrziu (Băncilă, 1958 ; Dumitrescu et al., 1962), Platforma Moe- 
sică a fost limitată la nord pînă la falia Peceneaga-Camena, ultimii autori 
înglobînd-o în cuprinsul platformei epihercinice. Alţii au restrîns nejus- 
tificat Platforma Moesică doar la Cimpia Română (Grigoraș, 1961) sau 
la teritoriul de la sud de falia Capidava-Ovidiu 'și prelungirea ei la vest 
de Dunăre (Paraschiv, 1979 b). 

Precizarea privind virsta alpină a Orogenului Nord-Dobrogean (Du- 
mitrescu, Săndulescu, 1968 a, b; 1970) a lămurit atit conţinutul Platfor- 
mei Moesice (limitată spre nord-est de falia Peceneaga-Camena), cît și 
al Platformei Scitice (restrinsă la nord de acest orogen). 

În generalizările la scară mică (Harta tectonică a Europei, edi- 
ţia I; Harta tectonică a României), Platforma Moesică a fost înglobată 
la Platformele epipaleozoice, deși vîrsta consolidării soclului ei este mai 
veche, cadomiană. Ea a constituit un masiv mai vechi, înglobat în oro- 
genul hercinic (așa cum Moldanubicul este înglobat în același orogen). 

Limitele Platformei Moesice sînt foarte clare în raport cu Orogenul 
Nord-Dobrogean (marcată de falia Peceneaga-Camena) şi cu orogenul 
alpin din Balcani (unde se constată o trecere gradată de la platformă 
la Prebalcani). În raport cu Carpaţii, Platforma Moesică este evident sub- 
șariată ; ea se găsește în subasmentul pînzelor flișului de la curbura 
Carpaţilor românești și, în parte, al unităţilor externe din Carpaţii Meri- 
dionali. În segmentul din urmă, platforma se mărginește cu domeniul 
danubian. Extinderea spre nord a Platformei Moesice se poate urmări 

pînă la falia Trotușului, avind în vedere că soclul acestei unităţi majore 
este epicadomian și deci diferit de cel al catenei sau aulacogenului cale- 
donian dano-polono-predobrogean. 

O parte a soclului Platformei Moesice aflorează în Dobrogea cen- 
trală (în cuprinsul zonei șisturilor verzi) și a fost urmărit cu aceeași 
constituţie și la nord-vest de Dunăre. Cu o alcătuire diferită, soclul a 
mai fost întîlnit în foraje în Dobrogea meridională și în arealul dintre 
Dunăre și Carpaţi. Platforma Moesică este împărţită de falia intramoe- 
sică (falia Călărași-Fierbinţi, prelungită atit la sud de Dunăre, cit şi în 
subasmentul subșariat al Carpaţilor) în două sectoare distincte (fig. 29), 
mai mult din punct de vedere structural şi al constituţiei soclului și mai 
puţin din punctul de vedere al cuverturii. La nord de falia intramoesică 
se situează compartimentul dobrogean al platformei, iar la sud de această 
falie se află compartimentul valah (sau valah-prebalcanic, dacă se are 
în vedere întreaga suprafaţă a Platformei Moesice care se întinde și la sud 
de Dunăre). 


Alcătuirea şi structura soclului Platiormei Moesice 


Aria în care se poate examina cu mai multe detalii structura soclu- 
lui Platformei Moesice este sectorul central și sudic al Dobrogei şi, in 
general, compartimentul dobrogean. 

Mărginită la nord de falia Peceneaga-Camena (Mrazec, Pascu, 1912) 
și la sud de falia Capidava-Ovidiu (Airinei, 1955; Botezatu, Băcioiu, 
1957), Dobrogea centrală (fig. 30) reprezintă un bloc ridicat la marginea 
nord-estică a Platformei Moesice, în cuprinsul căruia aflorează două serii 
metamorfice, seria de Altin Tepe (Mureșan, 1971) și formațiunea șistu- 
rilor verzi (Mirăuţă, 1969) sau seria șisturilor verzi (Mureșan, 1971). Ra- 
porturile dintre aceste două serii, structura și virsta metamorfismului 
lor constituie principalele probleme geotectonice ale Dobrogei centrale. 

Luiînd în considerare virsta cadomiană a metamorfismului (ankime- 
tamorfismululi) seriei şisturilor verzi din Dobrogea centrală (Iliescu, 
Mutihac, 1965 ; Mirăuţă, 1965, 1969; Giușcă et al., 1969) și caracterul de 
discontinuitate (tectonică, stratigrafică sau metamorfică) al contactului 
ei cu seria mezometamorfică de Altin Tepe rezultă virsta mai veche (pre- 
cadomiană) a acesteia din urmă. După unii autori (Giușcă et al., 1969) 
ea ar fi o serie careliană, ca și formațiunile metamorfice din Dobrogea 
de sud, şi ar fi separată de o discordanţă stratigrafică și de metamor- 
fism de seria șisturilor verzi care o acoperă. După alţi autori (Gurău, 
1970 ; Mureşan, 1971) relaţiile între seria șisturilor verzi și seria de 
Altin Tepe ar fi tectonice (fig. 31), Mureșan considerînd chiar că ar fi 
vorba de un plan de șariaj. Existenţa unui contact tectonic între cele 
două serii metamorfice suprapuse a fost tot mai mult documentată în 
ultimul timp (I. Berbeleac, A. Ștefan — date inedite), fără a se ajunge 
cu certitudine la precizarea existenței unor fenomene de șariaj. 

Inchiderea periclinală sud-estică a anticlinalului Ceamurlia-Başpu- 
nar, în nucleul căruia aflorează seria de Altîn Tepe de sub cea a șistu- 

Fig. 29. Principalele sectoare ale Platformei Moesice: 
7 - sectorul dobrogean (şisturi verzi şi Dobrogea sudică); 2 - sectorul valah. 

Fig. 30. Schița structurală a Dobrogei centrale (sim- 
plificată după O.Mirăuță, 1969): 


1 - anticlinalul Ciamurlia-Bașpunar; 2 - seria șisturilor verzi. 

Fig. 31. Structura anticlinalului Ciamurlia-Başpunar (după Berbeleac 
şi Ştefan): 
1 - Cu aternar; 2 - Triasic-Cretacic; 3 - riolite; 4 - seria şisturilor verzi; 5 - seria de Altiîn 
Tepe cu unitatea superioară (a) şi inferioară (b). 


rilor verzi (fig. 30, 31), subliniază caracterul regional al contactului tec- 
tonic ce se poate stabili între aceste două serii, chiar dacă nu este vorba 
decit de o pinză intracutanată, de tipul celor recunoscute în cuprinsul 
formațiunilor prealpine din Carpaţii Orientali, care ar presupune des- 
prinderea tectonică a seriei șisturilor verzi de pe subasmentul lor, re- 
prezentat de seria de Altîn Tepe. Amploarea deplasării orizontale este 
greu de apreciat și s-ar putea să nu atingă anvergura unui proces de 
şariaj. 

Independența structurală între seria șisturilor verzi şi formațiu- 
nile mezometamorfice din anticlinalul Ciamurlia-Bașpunar este susținută 
în primul rînd de tectonica de detaliu a,primeia (fig. 30), în care struc- 
turile majore au o orientare diferită față de cea a antidlinalului menţio- 
nat. Acest fapt nu se poate datora numai existenţei unor fracturi paralele 
cu falia Peceneaga-Camena, ca de exemplu falia Ostrov-Sinoe, ci și unei 
cutări diferite a formațiunilor situate în acoperișul discontinuităţii, care 
în acest caz aparţin seriei șisturilor verzi. Pe de altă parte, relaţiile de 
detaliu în lungul contactului dintre șisturile verzi şi formațiunile mezo- 
metamorfice (fig. 31), precum și structura acestora din urmă (Gurău, 
1970 ; Mureșan, 1971 ; I. Berbeleac, A. Ştefan — date inedite) pledează 
în favoarea unei discontinuități tectonice între cele două serii metamor- 
fice din Dobrogea centrală. 


Acceptarea existenţei unei discontinuități tectonice între seria șis- 
turilor verzi şi seria de Altin Tepe nu implică și acceptarea existenţei 
unei pînze a șisturilor verzi, aşa cum a fost presupusă de Preda (1963), 
Mureșan (1971) sau Olteanu (1975). Argumentele în favoarea unei ase- 
menea structuri sînt, cel puţin pînă acum, insuficiente, mai ales în ideea 
unei vîrste alpine timpurii (chimerice) a acesteia. 

Vîrsta discontinuităţii tectonice dintre seria de Altin Tepe și seria 
şisturilor verzi poate fi cel mai de vreme contemporană cu ankimeta- 
morfismul și cutarea celei din urmă, deci cadomiană. Ea s-ar fi instalat 
în general pe suprafaţa discontinuităţii stratigrafice ce a separat cele 
două serii încă înainte de metamorfismul șisturilor verzi. Cutele majore 
distinse în Dobrogea centrală sînt însoţite de o şistozitate axială foarte 
strinsă (Mirăuţă, 1965, 1969) care uneori a fost confundată cu stratifica- 
ţia și care este contemporană cu metamorfismul. Cu excepția marginilor 
nordică și sudică a Dobrogei centrale, ele au o orientare preferenţială 
est-vest (fig. 30). În apropierea marginilor blocului central dobrogean, 
paralel cu cele două fracturi care îl delimitează, se individualizează unele 
fracturi longitudinale importante (fig. 30) care determină în parte schim- 
barea orientării structurilor majore (cu precădere a anticlinalului Cia- 
murlia-Bașpunar). Intervenţia unor importante translații orizontale 
dextre în lungul faliei Peceneaga-Camena își găsesc ecoul şi în fracturile 
orientate NV-SE din Dobrogea centrală și, fără îndoială, în aproape întreg 
cuprinsul compartimentului dobrogean (fig. 29) al Platformei Moesice. 


Caracterele sedimentologice ale seriei șisturilor verzi o apropie 
destul de mult de formațiunile de tip fliș (Mirăuţă, 1969; Jipa, 1970), 
în acest sens un argument pozitiv constituindu-l şi grosimea ei de aproape 

5000 m (Mirăuţă, 1969). Sursa materialului arenitic era situată la sud- 
est de Dobrogea centrală (Jipa, 1970). Ţinind seama de răspindirea foarte 
largă a șisturilor verzi spre nord-vest pînă în subasmentul subșariat al 
pinzelor flișului, se poate considera că sursa materialului s-a situat în 
general pe marginea sudică și sud-vestică a bazinului de sedimentare a 
tlișului cadomian. 


Metamorfismul slab al șisturilor verzi este evident în Dobrogea 
centrală. Dacă se au în vedere însă caracterele metamorfice ale unora 
dintre galeții de șisturi verzi, remaniaţi în depozitele cretacice și terțiare 
din pînzele moldavidice ale Carpaţilor Orientali, s-ar putea trage conclu- 
zia că spre nord-vest gradul de metamorfism creşte odată cu unele schim- 
bări litofaciale, printre care cele mai importante ar fi apariţia amfibo- 
litelor. Acestea ar putea să aparţină unor nivele mai profunde ale seriei 
șisturilor verzi, care nu aflorează sau nu s-au dezvoltat în Dobrogea 
centrală, sau să provină și din formațiunile precadomiene din subas- 
mentul șisturilor verzi, antrenate în aria de eroziune în simburele unor 
structuri comparabile cu anticlinalul Ciamurlia-Bașpunar. 


Dobrogea meridională, situată între falia Capidava-Ovidiu, la nord, 
și falia intramoesică, la sud (fig. 29), este caracterizată de dezvoltarea 
în soclul ei de platformă a unor formaţiuni metamorfice foarte vechi, 
precambriene inferioare (arhaice) și sau precambriene medii (protero- 
zoice inferioare). Formațiunile cele mai vechi, cata-mezozonale, gnaisice, 
suportă o serie mezometamorfică cuarțitic-amfibolitică (seria de Palazu- 
Maier, Micu, fide Visarion et al., 1979) pentru care s-au determinat virste 
radiometrice K/Ar de 1850—1670 Ma (Giuşcă et al., 1967) ce se înscriu 
în limitele ciclului orogenic svecofeno-carelian (2600—1750 + 50 Ma), 
cu eventuale întineriri gothiene. Aceste caractere amintesc pe cele ale 
soclului Platformei Europei Orientale, permiţind presupunerea (lanovici, 
Giuşcă, 1961 ; Giuşcă et al., 1969) că acesta se întindea mult mai la sud, 
pînă în subasmentul actualei Platforme Moesice. Bineînţeles, această 
imagine are în vedere momentul precambrian mediu, înainte de rege- 
nerările cadomiene, caledoniene și hercinice care au afectat teritoriul 
situat la sud și sud-vest de marginea actuală a Platformei Europei Ori- 
entale. i 

În Dobrogea meridională, seriile  mezometamorfice precambriene 
sint acoperite discordant de formațiunile vulcano-sedimentare bazice, 
slab metamorfozate (Mirăuţă, 1965, 1969) ale seriei de Cocoșu. Deși dife- 
rită de seria şisturilor verzi, ea ar putea fi sincronă cu aceasta atit ca 
vîrstă a depozitelor premetamorfice, cit și ca vîrstă a metamorfismului 
(din seria de Cocoșu s-au determinat vîrste radiometrice K/Ar de 
550 Ma — Giușşcă et al., 1967). Cutarea strînsă a seriei de Cocoșu dove- 
dește extinderea tectogenezei cadomiene și în Dobrogea meridională, 
marcînd regenerarea soclutui mai vechi. 

Datele de foraj, precum și cele geofizice (Visarion et al., 1979) arată 
că formațiunile precambriene din zona Palazu Mare încalecă formați- 
uni aparținînd seriei șisturilor verzi (fig. 32). Amploarea acestei încă- 
“lecări este greu de apreciat, ca de altfel și extinderea ei pe direcţie. 

Fig. 32. Structura zonei Palazu (după Visarion et al., 


1979): 


] - seria enaisici ă (arehaică); 2 - seria de Paluzu (Pre cambrian inferior) ;.3 - Formaţiunea de Cocosu (Vendian- Cambrian) ; 
4- seria Şisturilor verzi (Vendiuu-Cambriun); 3 = gresii şi conglomerate (Jurasic mediu); 6 - calcare (Jurasic superior) 

Virsta încălecării de la Palazu Mare nu poate fi contemporană cu 
tectogeneza și metamorfismul seriei șisturilor verzi, deoarece este o 
încălcare epigliptică (post-eroziune). Ea poate să fie de vîrstă cambriană, 
mai veche decît primele depozite ale cuverturii sedimentare a Platformei 
„Moesice, înscriindu-se într-o fază cadomiană tirzie sau în caledonia- 
nul foarte timpuriu. De asemenea, ea ar putea să fie pusă în legătură 
și cu deformări mai noi, dacă se are în vedere existenţa unei încăle- 
cări cel puţin postsiluriene și fără îndoială prepermiană, pusă în evi- 
dență la vest de Dunăre de forajele săpate în regiunea Bordei Verde 
(Paraschiv, 1979b). Această încălecare, marcată de suprapunerea gre- 
siilor ordoviciene peste depozite siluriene, ar putea însă să reprezinte 
deformări situate numai la nivelul cuverturii de platformă, fără impli- 
carea soclului. 


Încălecarea Palazu Mare poate eventual să fie contemporană cu 
cea de la Bordei Verde, fără a fi necesar din acest motiv ca ele să 
fie corelate genetic sau pe direcţie. De altfel, încălecarea de la Bordei 
Verde se plasează în cuprinsul domeniului șisturilor verzi, care au fost 
întîlnite și de o parte şi de alta a ei. 


Conform datelor geofizice (Visarion et al., 1979), soclul de tip 
Palazu Mare, caracteristic Dobrogei meridionale, se întinde pînă în 
subasmentul subșariat al pinzelor  moldavidice din partea sudică a 
curburii Carpaţilor românești, mărginind spre sud-vest şi apoi spre 
sud aria de dezvoltare a șisturilor verzi (fig. 29). Este de domeniul 
ipotezei să se considere că raporturile de încălecare de la Palazu Mare 
se continuă în tot lungul acestui contact, deși o astfel de situaţei nu 
ar fi imposibilă. 

Ansamblul elementelor structurale recunoscute în soclul Platfor- 
mei Moesice în Dobrogea centrală și meridională, care pot fi gene- 
ralizate la întregul compartiment dobrogean al platformei, situate la 


nord şi nord-est de falia intramoesică, conduce la susţinerea următoa- 
relor concluzii : 


— cele mai vechi elemente de soclu în Platforma Moesică sînt 
svecofeno-careliene de tipul soclului Platformei Europei Orientale ; 

— soclul platformei a fost remobilizat şi regenerat în cel puţin 
un ciclu orogenetic mai nou, şi anume cel cadomian, în timpul căruia 
au avut loc procese tectonice și metamorfice specifice ; 

— remobilizarea hercinică a afectat se pare mai mult cuvertura 
de platformă, fără a implica prea mult soclul acesteia ; 

— vergenţele deformărilor principale ce au afectat soclul Plat- 


formei Moesice, cel puțin în compartimentul dobrogean, au fost nordice 
sau nord-estice. 


În afara compartimentului dobrogean, soclul Platformei Moesice 
a fost întîlnit în puţine foraje, în regiunea de la vest de Vedea, unde 
s-au întîlnit roci metamorfice mezozonale sau retromorfozate, proba- 
bil precambriene. După datele geofizice (Visarion et al., 1981), s-ar 
putea presupune că la sud-vest de falia intramoesică, în sectorul valah 


al platformei, constituţia soclului ar fi oarecum diferită față de cea 

cunoscută în Dobrogea centrală și sudică. O particularitate o consti- 
tuje existenţa unor intruziuni granitice,  granodioritice şi gabbroice 
(Paraschiv, 1979 a) a căror virstă nu este încă pe deplin precizată. Ele 
au fost considerate ca aparţinind soclului platformei și în consecință 
ar fi preordoviciene sau chiar precambriene. Datări radiometrice mai 
noi au arătat virste hercinice, fapt pentru care granitele ar trebui să 
fie considerate contemporane unei părţi a cuverturii de platformă și 
ar străbate eventual o parte a acesteia. Pe de altă parte, existenţa unor 
intruziuni hercinice ar constitui, într-o oarecare măsură, dovada unei 
mobilități mai ridicate în compartimentul valah al soclului moesic în 
„timpul Paleozoicului sau cel puţin în aria mai ridicată Craiova-Balș- 
Optași (ridicarea sau pragul oltean). 

Indiferent de virsta granitoidelor cunoscute în compartimentul 
valah al Platformei Moesice, virsta consolidării soclului este evident 
anterioară Ordovicianului sau Cambrianului (superior ?), întrucît cu- 
vertura sedimentară debutează cu depozite cambrian-ordoviciene. 


Acceptînd că soclul de tip valah se întinde la sud și sud-vest de 
falia intramoesică, el trebuie extins la sud de Dunăre în toată aria Plat- 
formei Moesice din Bulgaria. 


Alcătuirea și structura cuverturii Platiormei Moesice 


Cuvertura Platformei Moesice debutează în practic toate sectoarele 
sale cu depozite detritice ce sînt atribuite Ordovicianului și, eventual, 
și unei părţi a Cambrianului. Ea se continuă, cu unele lacune, pînă în 
Neogenul superior sau Pleistocen. Mai multe decenii de studii strati- 
grafice asupra materialelor provenite din foraje (Murgeanu, Patrulius, 
1960 ; Grigoraș et al., 1963 ; Paraschiv, 1975, 1979a; Iordan, 1981; Pă- 
truț et al., 1985; Vinogradov, 1983; etc.) au condus la stabilirea mai 
multor cicluri majore de sedimentare. 

Ciclul Ordovician (--Cambrian superior?) — Carbonifer. Carac- 
terul predominant al acestui ciclu este detritic. Grosier sau mediu gro- 
sier în intervalul Ordovician și Devonianul mediu, el este predominant 
pelitic în Silurian şi Devonianul inferior. Din Devonianul superior și 
pînă în Namurian, sedimentarea este predominant carbonatică (dolomi- 
tic-calcaroasă, cu nivele evaporitice), pentru ca în restul Carboniferu- 
lui să revină sedimentarea detritică, pe alocuri cu episoade cărbunoase. 
Una din problemele fundamentale privind paleogeografia acestui ciciu 
este stabilirea sursei de material detritic pentru serii care depășesc, în 
unele zone, una sau mai multe mii de metri grosime. Luind în conside- 
rare răspîndirea şi grosimea formațiunilor sincrone din cele mai apro- 
piate unităţi (Prebalcanii, domeniul danubian extern), s-ar părea că 
sursa era situată în aceste arii, lipsite sau acoperite doar de depozite 
subțiri de această vîrstă. Secvența carbonatică marchează o perioadă de 
încetinire a subsidenţei și de instalare a unui regim sedimentar de apă 
puțin adincă, pentru unele momente chiar de sedimentare intratidală. 

Grosimea depozitelor corespunzătoare acestui ciclu este variabilă, sub- 
sidenţa mai accentuată înregistrindu-se în depresiunile Alexandria și 
Călărași ; în zonele ridicate, pe lingă reducerea grosimii s-au înregistrat 
şi lacune (locale) de sedimentare. Formațiunile detritice carbonifiere se 
încheie cu Stephanianul sau Westphalianul. În orice caz, între acestea 
și Permian se recunoaște o lacună de sedimentare. Depozitele detritice 
carbonifere au o răspindire paleogeografică independentă în raport cu 
formațiunile mai vechi (mai ales în zonele ridicate), marcînd în acest 
fel faptul că ele pot fi asimilate molaselor hercinice. 


Ciclul Permian-Triasic. În cuprinsul acestui ciclu se disting trei 
secvenţe majore : cea inferioară și cea superioară sînt detritice, între 
ele interpunîndu-se o secvență carbonatică. În ansamblu, atît prin ca- 
racterele litofaciale, cît și prin resturile organice pe care le conține, 
Permian-Triasicul Platformei Moesice este de tip germanic. Acest ca- 
racter se recunoaște și în Prebalcani care reprezintă de fapt margi- 
nea deformată a platformei. La nivelul Permianului și al Triasicului in- 
ferior, dar mai ales în Triasicul superior se cunosc nivele de evaporite, 
anhidritice şi/sau salifere. Foarte caracteristic pentru ciclul Permian- 
Triasic din Platforma Moesică este prezenţa efuziunilor acide şi bazice 
situate la mai multe nivele (Paraschiv, 1978) în Permian-Eotriasic, în 
Triasicul mediu şi chiar în Triasicul superior (fig. 33b). Efuziunile aso- 
ciate depozitelor permian-triasice inferioare sînt cantonate în cuprinsul 
unor structuri tafrogene, orientate cu precădere est-vest; cele triasice 
urmăresc direcţii diferite, în linii mari N-S (fig. 334). Prezenţa magma- 
tismului efuziv permian-eotriasic se înscrie în caracterele general euro- 
pene ale acestui interval stratigrafic ; particularitatea Plaiformei Moe- 
sice o constituie prezența produselor efuzive în Triasicul mediu şi su- 
perior. Originea magmatismului permian-triasic, subsecvent în raport 
cu ciclul orogenic hercinic, contemporan mai ales molaselor acestui ciclu, 
își găseşte explicația într-un model care nu poate face apel la procese 
de consum (subducție), care la acea dată încetaseră, ci la procese tafro- 
gene. 

Ciclul Jurasic-Cretacic. Detritic în bază (Jurasicul mediu), pre- 
dominant carbonatic masiv din Jurasicul superior pînă în Barremian, 
carbonatic-marnos în Cretacicul superior, cel de al treilea ciclu major 
de sedimentare din cuvertura Platformei Moesice are caractere litcfa- 
ciale variate, cu schimbări de facies izocrone (Vinogradov et al., 1978 ; 
Costea et al., 1978; Vinogradov, 1983). În raport cu depozitele paleo- 
zoice (mai ales) și cele permian-triasice, formațiunile jurasic-cretacice 
sînt mai puţin groase, în primul rînd datorită caracterului mediului de 
sedimentare, predominant calcaros (neritic sau pelagic), pe alocuri eva- 
poritic (la limita Jurasic-Cretacic și în Apţian). Discontinuitatea preal- 
biană marchează o ridicare a platformei care poate fi corelată cu înce- 
putul intervalului tectogenetic mezocretacic, bine exprimat în cuprinsul 
Carpațailor interni. În timpul tectogenezelor mezocretacice, Platforma 
Moesică a avut un rol important și activ în realizarea unora din struc- 
turile legate de primul paroxism getic. 

Fig. 33. Dezvoltarea for- 
mațiunilor magmatice per- 
mo-triasice în Platforma 
Mocsică (după Paraschiv, 

1978) : i 


a - dezvoltarea  tafrogenică au + 4 
erupțiunilor; 1 - erupțiuni per- wo 
mo-triusice nedivizate; b- core- + + 
larea magmatitelor; 7 - Keuper, d Voce 
„Buntsandstein“; 2- Muchelkak ; n i 
3 - maumatite bazice; 4- magma- 4 


tite acide. 


Ciclul Terţiar. Ultimul ciclu important de sedimentare (Badenian- 
Pleistocen) cuprinde depozite predominant detritice, molasice. În cîteva 
puncte se cunosc și depozitele calcaroase eocene (depresiunea Lom pe 
teritoriul Bulgariei și prelungirea ei la sud de Craiova; Dobrogea de 
sud) ce constituie un ciciu restrîns şi în timp și în spaţiu, fiind legat 
paleogeografice cu Prebalcanii și Depresiunea Varnei. Depozitele neo- 
gene ale cuverturii de platformă sînt comune cu cele ale  avanfosei; 
diferenţa notabilă între acestea priveşte în primul rind grosimea mult 
mai mare a celor din urmă. 


Structura cuverturii de platformă. Două procese au concurat la 
realizarea structurii actuale a cuverturii de platformă: 1) subsidenţa 
și eroziunea diferențială și 2) fracturarea și deformarea (de tip ger- 
manic, de platformă). 


Zonele de subsidență marcată din timpul Paleozoicului au format 
două depresiuni principale (fig. 34a): depresiunea Călărași, orientată 
în linii mari NV-SE, și depresiunea Alexandria, care pe teritoriul de la 
nord de Dunăre apare ca un hemisinclinal, dar care se închide cores- 
punzător la sud de Dunăre, pe teritoriul Bulgariei. Ridicarea olteană 
(Craiova-Balș-Optași) a funcţionat încă din această perioadă. La nord 
de ea, depozitele paleozoice se îngroaşă din nou, ajungind să formeze 
in Permian-Carbonifer un fel de avanfosă hercinică presupusă (Visa- 
rion et al., 1981) a se întinde în lungul marginii externe a domeniului 
danubian şi luînd eventual contact cu acestea prin intermediul unei 
falii inverse (fig. 35). Avanfosa hercinică se poate urmări pînă în aria 
subșariată a Platformei Mosice din zona de curbură, în subasmentul 
pînzelor flișului. Caracterul de avanfosă a acestei depresiuni este con- 
siderat în raport cu elementele hercinice cunoscute actualmente în cu- 
prinsul unităţilor carpatice ; față de orogenul nord-dobrogean, ea este o 
ariertosă, racordîndu-se eventual cu depresiunea Călărași. 


Zonele de subsidenţă mai accentuată și/sau de adincime mai mare 
a mediului de sedimentare sînt diferite pentru depozitele mezozoice, 
atit în raport cu cele paleozoice, cît și între diferitele episoade ale aces- 
tora. Pentru Triasicul mediu și superior, ridicarea olteană joacă un rol 
însemnat, ariile de subsidenţă plasîndu-se la sud și avind direcţii apro- 
ximativ paralele cu ea. În Jurasic și Cretacicul inferior (Prealbian), 
ariile depresionare (fig. 34b, c) au o dezvoltare şi o orientare relativ 
transversală pe ridicarea olteană, fragmentind substanţial pe acesta din 
urmă. Se constată chiar o rotire a direcţiei axei depresiunilor, de la 
NV-SE în Jurasicul mediu, la NE-SV în Tithonic și Cretacicul inferior. 
Depresiunea din timpul Tithonicului şi Cretacicului inferior — care se 
suprapune cel mai fidel depresiunii de soclu denumită Depresiunea Va- 
lahă (Dumitrescu et al., 1962) — ar putea fi considerată extinderea cea 
mai sudică a zonei depresionare mezozoice, urmărită de la nord de Car- 
paţi (Depresiunea Miechow), pe sub pînzele flișului din Carpaţii Orien- 

Fig.34. Principalele zone depresionare din Platforma 
Moesică: 


I - paleozoice (A - Alexandria, C - Călărași, M - Mangalia, AF - 
avanfosă hercinică); JT - jurasice (după Paraschiv, 1983), ZII - ti- 
thonic-eocretacice (după Vinogradov et al., 1978); 


7-fîormaţiuni din cuvertura de platformă; 2- -ormani molasice. 


tali şi subasmentul Depresiunii Focşani (avanfosa externă). În sectorul 
valah al platformei moesice, zona depresionară ar fi decalată dextru de 
falia intramoesică, ce a avut această mişcare de translație orizontală în 
decursul intervalului tectogenetic mezocretacic, dirijind procesele de 
subimpingere diferențiată a vorlandului. 

Sedimentarea Neogenului Platformei Moesice este guvernată în 
primul rînd de subsidenţa accentuată din avanfosa externă (suprapusă 
vorlandului). Cu excepția unei depresiuni morfologice de eroziune din 
lungul Jiului. umplută cu depozite neogene (relief negativ îngropat), 
forma subsidenţei neogene a platformei situată la sud de avanfosă este 
cu precădere tabulară. 

Fig.35. Corelarea posibilă a catenei hercinice in 
“rorlandul carpatic: 


1 - Platforma Europei Orientale; 2 - Platforma Mossică ; 3 - Masi» 
vul Bohem; 4- Platforma Europei Centrale-Scitică; 5 - catena 
hercinică, 


Fracturarea Plaiformei Moesice este relativ complexă și însumează 
mai multe momente de structogeneză casantă, care diferenţiază și deli- 
mitează perioadele în care zonele de sedimentare și-au schimbat subs- 
tanţial dispunerea areală și direcţiile preferenţiale. Dintre acestea, cele 
mai însemnate s-ar părea a fi: între Visean și Namurian, înaintea Per- 
mianului, între Triasic și Jurasicul mediu, in Apţian şi Albianul infe- 
rior, la sfirșitul Cretacicului si înainte de Badenian. 

Luind în considerare cele mai importante fracturi, puse în evi- 
cență atit prin foraje, cit și prin cercetări geofizice (Paraschiv, 1983; 
Visarion, Săndulescu, inedit) (fig. 36), cele două compartimente distinse 
în cuprinsul Platformei Moesice (dobrogean și valah) se individualizează 
prin direcţii structurale diferite. Primul este caracterizat de direcţia 
NV-SE a principalelor fracturi, cele de al doilea, de direcţia E-V. În 
aceasta din urmă se înscrie și orientarea ridicării oltene care a avut și 
un rol paleogeografic important în decursul evoluției cuverturii de 
platformă. Dintre fracturile mai importante ale Platformei Moesice sînt 
de evidențiat următoarele : 

— falia intramoesică, transcrustală, care se extinde pe o distanţă 
foarte mare, de pe platforma continentală a Mării Negre (in sud-est) 
pînă sub pinza getică (în nord-est), are caracterele faliilor compozite, 
cu compartimentul sudic mai coborit şi suferind succesiv translaţii mai 
întîi dextre şi apoi senestre (cu acest din urmă caracter este activă și 
astăzi) ; 

— falia Peceneaga-Camena, marcînd marginea nord-estică a Plat- 
formei Moesice, dovedită a fi şi ea o falie transcrustală cu o săritură 

Fig.36. Principalele sisteme de fracturare ale Platformei Moesice (după Visarion, Săndulescu). 

verticală de cel puţin 10 km, cu compartimentul nordic coborit și care 
a suferit translaţii orizontale mai ales dextre (fiind încă activă cu 
acest caracter) ; 

— falia Capidava-Ovidiu, recunoscută cel puţin pînă la nivelul 
discontinuităţii Conrad, cu compartimentul sudic coborit și cu unele trans- 
laţii orizontale probabil dextre ; 

— falia Trotușului, care delimitează în colțul de nord-est extinde- 
vea Platformei Moesice și o separă de cea corespunzătoare catenei sau 
aulacogenului dano-polono-predobrogean, fiind sub acest aspect comună 
mai multor elemente ale vorlandului ; 

— grupul de falii asociat ridicării oltene (Craiova-Balş-Optași), 
care are actualmente morfologia unui horst ce coboară în trepte suc- 
cesive atit spre nord (mai ales), cît și spre sud (fig. 35); 

— falia Jiului, cu compartimentul estic coborit și probabil cu 
translații senestre ; 

— falia Motrului, care reprezintă continuarea nordică a faliei Ti- 
mocului, are de asemenea caracterul faliilor compozite, cu compartimen- 
tul estic ridicat și cu o importantă translație orizontală dextră. 

Aceste fracturi principale sînt însoţite de sisteme mai mult sau 
mai puţin dezvoltate de fracturi secundare, cu amploare și extindere pe 
direcţie variabile. Totodată, se constată că afundarea în trepte, spre 
avanfosa carpatică şi sub aceasta, a platformei se face după un sistem 
de fracturi care se curbează treptat, paralel cu direcţia catenei carpa- 
tice. Acest grup de fracturi este probabil cel mai tinăr sau cel puţin a 
fost generat și în parte reactivat în Neogen, în același timp cu subsi- 
dența avanfosei. 

Se cunosc puţine date privind sistemul de fracturare a Platfor- 
mei Moesice în fundamentul subșariat al pinzelor flișului, singurele in- 
formații în acest sens fiind furnizate de datele geofizice (Visarion et 
al., 1979). Ele arată dominarea direcțiilor compartimentului dobrogean 
în tot cuprinsul ariei situată între prelungirea spre nord-est a faliei 
Peceneaga-Camena și falia intramoesică. De altfel. această arie repre- 
zintă un panou al vorlandului care înaintează încă spre aria carpatică 
(Rădulescu et al., 1976) și de subîmpingerea căruia se pot lega cele mai 
noi cutări (intrapleistocene) cunoscute în zona de curbură. 

Fracturarea avansată a Platformei Moesice a determinat și o adap- 
tare relativ plastică a cuverturii la tectonica de blocuri. În multe cazuri, 
această adaptare a dus la formarea unor structuri cu morfologii asemă- 
nătoare cutelor de învelire sau cutelor în formă de cufăr, care carac- 
terizează tectonica de tip germanic a multor platforme. Dezvoltarea 
brachiformă sau circulară a acestor structuri, precum şi dimensiunile 
lor reduse, frecvenţa lor fiind relativ mare, subliniază asocierea lor ge- 
netică cu procesele de fracturare. Deşi unele structuri pot fi legate de 
procese de alunecare sinsedimentară sau de tectonica sării (Paraschiv, 
1983), totuși ele sînt restriînse, puţin frecvente și nu pot explica comple- 
xitatea arhitecturii cuverturii Platformei Moesice. 

Existenţa unor înclinări relativ mari (40—50°), care nu sînt decit 
locale, poate fi explicată prin caracterul specific structurilor de platfor- 
mă care pe marginile blocurilor cu deplasări verticale contrare pot fi 
dislocate destul de intens. Prezența formațiunilor salifere poate accen- 
tua dislocațiile de îmbrăcare a blocurilor, dar în cazul Platformei Moe- 
sice nu joacă un rol primordial în generarea acestora. 


EVOLUŢIA GEOTECTONICĂ PREALPINĂ 
A VORLANDULUI CARPATIC 


În vorlandul carpatic se recunosc produsele a patru cicluri sau ere 
veotectonice prealpine : svecofeno-carelian, cadomian,  caledonian și 
hercinic. Răspîndirea areală a structurilor rezultate din aceste patru 
cicluri este inegală, ca și intensitatea deformării și a proceselor care o 
însoțesc, inclusiv a proceselor de metamorfism. 


Ciclul svecofeno-carelian a cuprins arii întinse din vorlandul car- 
patic, din afara limitelor soclului Platformei Europei Orientale. Dovada 
este în primul rînd recunoașterea produselor acestui ciclu în cuprinsul 
Platformei Moesice și presupunerea (Pozaryski, 1973) că întreaga plat- 
formă poloneză din faţa Carpaţilor și a Sudeţilor este situată deasupra 
unui soclu regenerat, similar cu cel al Europei orientale. Acceptind aceste 
premise, svecofeno-carelidele s-au extins practic în tot vorlandul carpa- 
tic. Caracterul lor predominant granitic sau gnaisic conduce la încadra- 
rea lor într-o arie continentală. Este încă lipsit de un suport convingă- 
tor căutarea în cuprinsul acesei arii a unor elemente care să poată fi 
comparate cu suturile ofiolitice din catenele fanerozoice, mai ales avînd 
în vedere raritatea informaţiilor privind structura formațiunilor sveco- 
feno-careliene din soclul platformelor. S-ar putea pune în discuţie, ca o 
ipoteză de lucru, semnificația seriilor amfibolitice cu dezvoltare impor- 
tantă. Deocamdată, nu este însă demonstrat că ele au o origine şi o alcă- 
tuire comparabile cu seriile ofiolitice cunoscute actualmente în catenele 
tinere. Dacă s-ar admite totuşi o astfel de asemănare, ar trebui ca ele 
să fie considerate peste tot în poziţie tectonică alohtonă, întrucit sînt 
suprapuse unor complexe caracteristice scoarței continentale (granite şi 
gnaise). De altfel, este posibil ca evoluţia scoarței și/sau a litosferei să 
fi fost dirijată în Precambrianul mai vechi decît ciclul cadomian după 
legi care ar putea să fie diferite în unele aspecte de cele ale tectonicii 
plăcilor. 

Ciclul cadomian (assyntic sau baicalian), ale cărui produse au fost 
recunoscute în afloriment în Dobrogea, iar în froaje în mai multe locuri 
din vorlandul carpatic, a cuprins o arie ceva mai largă decit viitorul 
aulacogen caledonian dano-polono-predobrogean, dar cu o orientare și 
extindere pe direcție foarte asemănătoare. Existenţa unor formaţiuni 

metamorfice care aparțin ciclului cadomian (seria de Cocoșu), recunos- 
cute în Dobrogea meridională, arată că remobilizarea cadomiană a cu- 
prins toată aria Svecofeno-Carelidelor din vorlandul carpatic, situate la 
exteriorul Platformei Europei Orientale, fapt presupus (Pozaryski, 1973) 
și în vorlandul carpatic din Polonia. Această situaţie este conformă cu 
faptul că atît în cadrul metamorfitelor din Carpaţi, cît și al celor din 
Sudeți au fost recunoscute tectogenezele cadomiene, arătind că aria 
mobilă de această vîrstă era mult mai extinsă. 

O analiză într-o oarecare măsură mai detaliată a Cadomidelor din 
vorlandul carpatic se poate face în lungul transversalei dobrogene. Avind 
în vedere caracterele metamorfice ale seriei cadomiene de Megina din 
Dobrogea de nord, se poate constata că, în raport cu ea, seria șisturilor 
verzi este mult mai slab metamorfozată (ankimetamorfozată). Sub acest 
aspect, sensul polarității de metamorfism al Cadomidelor din Dobrogea 
este de la nord la sud (în sensul invers creșterii gradului de metamor- 
fism). Mai greu de precizat este gradul metamorfic al elementelor cado- 
miene din subasmentul Depresiunii Predobrogene. Ele ar putea să aibă 
un metamorfism mai ridicat (în sensul polarității menţionate mai sus) 
sau ar putea să fie asemănătoare şisturilor verzi, marcînd trecerea la 
depozitele nemetamorfozate ale cuverturii Platformei Europei Orientale. 
Conform celei de a doua ipoteze, polaritatea de metamorfism a Cadomi- 
delor, pe transversala dobrogeană, ar fi bilaterală și centrifugă. Ținind 
seama de gradul mai ridicat de metamorfism al formațiunilor corespun- 
zătoare ciclului cadomian din domeniul danubian, care este unitatea 
cea mai apropiată de Platforma Moesică, se ajunge la o polaritate meta- 
morfică bilaterală, centripetă, conform căreia seria șşisturilor verzi este 
situată în zona de simetrie a cuplului. Sub un alt aspect, prezenţa rela- 
tiv abundentă a granitelor cadomiene în domeniul danubian creează o 
oarecare asimetrie a cuplului. 

Conform caracterelor sale sedimentologice, seria șisturilor verzi re- 
prezintă cel mai vechi fliș din vorlandul carpatic și se situează printre pri: 
mele flișuri dovedite în dezvoltarea geotectonică a Europei. Desigur că 
unele serii terigene groase, recunoscute în succesiunea terenurilor meta- 
morfice precambriene (mai vechi decit ciclul cadomian) din diferite zone 
cutate, ar putea fi asimilate flișurilor, dar este evident că în timpul 
ciclului cadomian sînt înregistrate pentru prima oară procese sedimen- 
tare comparabile cu cele care au generat formațiunile de fliș paleozoice, 
mezozoice sau terțiare. Acest fapt, recunoscut și în Dobrogea, ar putea 
constitui unul dintre argumentele ce se pot aduce în sprijinul distinge- 
rii a două mari perioade în dezvoltarea scoarței terestre, presupuse de 
Stille : Protogeicul şi Neogeicul, separate de umbruchul algonkian. Nu 
este lipsit de valoare a presupune că și evoluţiile geotectonice au fost 
diferite, desigur nu fundamental, ci doar în unele aspecte, ipoteză care 
ar explica particularităţi ale terenurilor precadomiene, de care am amin- 
tit mai înainte și la care vom reveni. 

Ciclul caledonian este relativ bine exprimat în vorlandul carpa- 
tic. În primul rînd este vorba de catena sau aulacogenul dano-polono- 
predobrogean. Lărgimea ariei în care s-a manifestat acest ciclu în 

vorland este mai restrinsă în raport cu cea a Cadomidelor. Existenţa 
metamorfitelor caledoniene și în Carpaţi arată, și de data aceasta, că 
aria mobilă corespunzătoare acestui ciclu geotectonic era mult mai ex- 
tinsă. Este însă evident că cele două arii — cea recunoscută actualmente 
în vorland și cea din aria alpină — constituiau două ramuri diferite. 

Analiza cea mai concludentă ce se poate face elementelor caledo- 
niene din vorlandul carpatic se poate realiza pe o transversală situată la 
nord de Carpaţi. Aici se poate constata (Znosko, 1974), aşa cum s-a ară- 
tat mai înainte, că atit polaritatea metamorfică, cît și vergenţa structu- 
rilor este în sensul de la vest spre est, adică spre Platforma Europei 
Orientale. Mult mai puţin evidente sint caracterele caledonidelor pe 
transversala dobrogeană. Vergența elementelor ce ar putea fi caledo- 
niene din Dobrogea de nord pare a fi de asemenea spre Platforma Euro- 
pei Orientale ; probabil că și polaritatea metamorfică are același sens, 
deși metamorfitele de această vîrstă aflorează pe suprafețe prea mici 
pentru a permite concluzii concludente. 

Caracterul ensialic al zonei mobile care a generat Caledonidele ce 
se întind în lungul vorlandului carpatic este subliniat, pînă la un punct, 
şi de lipsa unor manifestări magmatice importante atît cu caractere ba- 
zice şi/sau ultrabazice, cît și cu caracter calco-alcalin. Acest context sus- 
ține conaluzia că zona a avut mai degrabă trăsăturile unui aulacogen 
decît cele ale unei zone mobile geosinclinale tipice. 

Contemporan cu dezvoltarea zonei caledoniene dano-polono-predo- 
brogene, în vorlandul carpatic au existat arii cratonizate, pe care s-au 
dezvoltat cuverturi sedimentare. Reamintim că ele sint cele care aco- 
peră Platforma Moesică și Platforma Europei Orientale. Dacă pentru cea 
din urmă ea reprezintă continuarea unei cuverturi mai vechi, în cuprin- 
sul primeia reprezintă începutul ei. Dezvoltarea Caledonidelor în vorlan- 
dul Carpaţilor românești între două arii de platformă subliniază şi din 
acest punct de vedere condiţiile de tip aulacogen. 

Ciclul hercinic este, cu excepţia Dobrogei de nord, a Sudeţilor și a 
posibilei prelungiri a acestora în fundamentul subșariat al pinzelor fli- 
șului, mai puţin reprezentat în vorlandul carpatic. De altfel, ariile mobile 
hercinice au o cu totul altă configuraţie decit cele cadomiene și cale- 
doniene. 

În limitele orogenului nord-dobrogean, remobilizarea hercinică pri- 
vește o arie ce nu depășește cu mult pe cea a viitorului geosinclinal 
intracratonic alpin. Legătura lui cu centura hercinică din Europa cen- 
trală este doar ipotetică, amendată de multe necunoscute. Atit aceasta, 
cît și corelările posibile spre est vor fi analizate într-un alt capitol. 

Continuarea elementelor hercinice din Sudeți și Moravo-Silezide 
în vorlandul subşariat al Carpaţilor externi este condiționată de accep- 
tarea premisei conform căreia, la sud de Brno, acestea se curbează pu- 
ternic spre est. Ele ar fi putut constitui astfel în parte subasmentul pri- 
mar al foselor de sedimentare ale unei părţi a unităţilor moldavidice. 
Sub acest aspect, datele indirecte, oferite de analiza materialului prove- 
nit din cordilierele intrageosinclinale, aduc unele clarificări în sensul că 
în depozita de fliș cunoscute în Carpatii Septentrionali și Carpaţii Ori- 


101 


entali se recunosc resturi care dovedesc că cel puţin depozite carboni- 
fere și permiene, de molasă, au luat parte la alcătuirea cordilierelor 
amintite. În consecință, cel puţin zona externă, de tipul avanfosei sude- 
tice, s-ar fi putut continua în aria actualmente situată în subasmentul 
pînzelor flișului. 

În general, exceptînd orogenul nord-dobrogean, vorlandul carpatic 
nu a înregistrat în timpul cidlului hercinic o evoluţie geotectonică accen- 
tuat mobilă care să poată fi comparată cu ariile geosinelinale. Existenţa 
orogenuilui nord-dobrogean hercinic prefigurează oarecum geosinclina- 
lul intracratonic alpin și subliniază poziţia intraorogenică a Platfor- 
mei Moesice care are astfel caracterele unui masiv median. O astfel de 
situaţie ar explica, pînă la un punct, unele particularități ale Platformei 
Moesice, ca de exemplu subsidenţa în timpul Paleozoicului, posibilitatea 
existenţei unor intruziuni  paleozoice, fracturarea avansată, dezvoltarea 
vulcanismului permian-triasic etc. 

Zona dano-polono-predobrogeană a avut în timpul ciclului herci- 
nic o evoluţie predominant tafrogenică. Desigur că s-ar putea ca struc- 
turile de această virstă să fie în parte grabene și horsturi de compre- 
siune, cu marginile de tipul faliilor inverse. În orice caz, din Carboni- 
ferul superior și/sau Permian, Depresiunea Predobrogeană este locul de 
acumulare a unor depozite molasice, putînd fi considerată avanfosa her- 
cinică a Dobrogei septentrionale. 

Evoluţia grotectonică a vorlandului carpatic, analizată din Precam- 
brian pînă la sfîrşitul Paleozoicului, permite următoarele condluzii ; 

— ciclurile geotectonice care s-au succedat și, în parte, s-au supra- 
pus au afectat arii din ce în ce mai înguste ; 

— caracterele zonelor mobile au îmbrăcat aspecte diferite de la un 
ciclu la altul; 

— corelarea elementelor din vornland cu cele de aceeași virstă ce 
aflorează în unitățile orogenului carpatic se face cu greutate, cele două 
ansambluri aparținind unor domenii diferite în timpul evoluţiei lor 
prealpine ; 

— relaţiile primare dintre zonele cutate din vorlandul carpatic au 
fost parţial schimbate datorită translaţiilor orizontale mutuale care au 
avut loc între diferite porţiuni ale acestuia în timpul proceselor de sub- 
șariaj contemporane tectogenezelor alpine. 


z 
OROGENE 


Cele două catene orogenice alpine cunoscute pe teritoriul Româ- 
niei ocupă arii net diferite din punctul de vedere al întinderii lor. În 
timp ce Orogenul Carpatic, la care se poate atașa și avanfosa, acoperă 
mai mult de jumătate din teritoriul ţării, Orogenul Nord-Dobrogean for- 
mează un cordon relativ îngust și cu extindere redusă pe direcţie. Deo- 
sebirea dintre aceste două orogene nu privește doar dimensiunile lor, 
dar și poziţia, complexitarea și evoluţia temporală și geotectonică. Car- 
paţii reprezintă un segment dintr-o importantă zonă de cutări alpine, ce 
se extinde de la Gibraltar pînă în sud-estul Asiei. Dobrogea nordică, 
împreună cu prelungirea ei nord-vestică, constituie doar capătul occiden- 
tal al unei catene ce se continuă spre est pînă în Asia centrală, fiind 
situată la nord de aria alpină majoră din care fac parte Carpaţii. În 
timp ce Carpaţii înglobează porţiuni ale marginii sudice a plăcii conti- 
nentale europene, precum și elemente oceanice sau continentale 
situate la sud de aceasta, Orogenul Nord-Dobrogean este situat în cuprin- 
sul plăcii europene. Dacă pentru Carpaţi evoluţia alpină a durat pină în 
Neogen și pe alocuri chiar pînă în Pleistocen, ea s-a încheiat în Oroge- 
nul Nord-Dobrogean în timpul Cretacicului inferior, după care el s-a 
integrat în vorlandul carpatic. În linii cu totul generale, dacă Carpaţii 
pot fi comparați cu Alpii, Orogenul Nord-Dobrogean are poziţia Piri- 
neilor. 

Diferite prin unele caractere importante, cele două catene, Carpa- 
ţii și Dobrogea nordică, se aseamănă însă printr-unul fundamental, acela ` 
de a materializa produsele etapelor aceluiaşi ciclu geotectonic, și anume 
cel alpin. 


OROGENUL NORD-DOBROGEAN 


Aria cutată alpină, situată între falia Peceneaga-Camena, la sud și 
sud-vest, și falia Sfintu Gheorghe, la nord şi nord-est, constituie Oroge- 
nul Nord-Dobrogean. El atlorează în cuprinsul Dobrogei septentrionale 


103 


și se prelungește la nord-vest de Dunăre sub depozite tinere de vîrstă 
neogenă ; în acest din urmă sector este cunoscut sub numele de promon- 
toriu nord-dobrogean. 

Suess (1902) este cel care a subliniat importanţa și, pînă la un 
punct, independența ariei cutate din Dobrogea septentrională pe care o 
îngloba în catena chimerică, împreună cu Crimeea muntoasă și Insula 
Şerpilor. Acest autor extinde aria chimerică și în Platforma Prebalca- 
nică, precum şi în stepele Crimeii. 

Murgoci (1911) dezvoltă problema ariei, chimerice, pe care o consi- 
deră că se întinde spre nord-vest în subasmentul autohton al pînzelor 
flișului din Carpaţi, iar spre est pînă în Crimeea și Caucaz (fig. 2). Mur- 
goci cuprinde în aria chimerică și structurile din Dobrogea centrală şi 
meridională pe care le extindea în fundamentul Cîmpiei Române. Folo- 
sind denumirea de „arie chimerică“, el acordă o mare importanţă defor- 
mărilor mezozoice (precenomaniene) care au afectat-o, pe care le para- 
lelizează cu deformările de aceeași vîrstă din Carpaţii interni (dacici). 

Sublinierea explicită a poziţiei particulare a Dobrogei de nord în 
raport cu platformele mai vechi de la sud și de la nord de aceasta o 
face Stille (1953). El consideră că Dobrogea septentrională face parte 
dintr-o zonă cutată pe care o separă sub denumirea de Sarmatide, ce se 
întinde din Munţii Swietokrzyskie din Polonia, prin Dobrogea de nord, 
pînă în Crimeea şi Caucaz (fig. 37). Sarmatidele provin, după acest autor, 
dintr-un geosinclinal aparte (Sondergeosynklinale), a cărui cutare şi con- 
solidare s-a făcut treptat din capătul său nord-vestic, unde a început în 
hercinic (după Stille), prin Dobrogea de nord (chimerică) pînă în capătul 
estic (Caucaz) unde este alpină tînără. Geosindlinalul era situat între 


Fig.37. Dezvoltarea Sondergeosynclinalului Sarmatidelor (între 
Fenosarmaţia și Vistulikum (punctat) (după Stille, 1953). 


104 


Feno-Sarmaţia (Platforma Europei Orientale) și Vistulikum (cu precă- 
dere de vîrstă caledoniană). La acesta din urmă Stille îngloba Dobrogea 
centrală și de sud. 

Boncev (1947), ca și Muratov (1955), considerau Dobrogea de nord 
ca aparţinînd ariei cutate hercinice, primul înglobînd-o la Platforma 
Moesică, cel de al doilea la Platforma Scitică. 

Pe prima ediţie a Hărţii tectonice a României (Dumitrescu et al., 
1962) Orogenul Nord-Dobrogean era considerat ca provenind dintr-un 
geosinclinal hercinic special, care a găzduit și deformări tectogenetice 
chimerice vechi. 

Datele de detaliu privind structura Dobrogei de nord, în primul 
rînd datele postume pe care le datorăm lui O. Mirăuţă, au subliniat tot 
mai mult importanța deformărilor alpine în cuprinsul acestei zone. Deși 
a rămas să fie considerată o catenă alpină cu caractere particulare (ca- 
tenă intracratonică — Dumitrescu, Săndulescu, 1968, 1970), apartenenţa 
ei la regiunile de cutare alpină nu a mai prezentat dubii. 

Considerată mult timp ca o unitate relativ omogenă, Dobrogea de 
nord s-a dovedit a avea o structură diversificată, în cuprinsul ei putin- 
du-se distinge mai multe unităţi tectonice. Mai întîi a fost scoasă în evi- 
dență (Ianovici et al., 1961 ; Mirăuţă, Mirăuţă, 1965 ; Mutihac, 1964) dife- 

Fig.38. Schita tectonică a Orogenului Nord-Dobrogean: 


7 - pinza de Măcin; 2 - pinza de Niculiţel; 3 - pinza de Tulcea (punctat - cuvertura post- tectogene- 
tică; PM - platforma Moesică; PS - Platforma Scitică; DPD - Depresiunea Predobrogeană). 

rența dintre partea internă, sud-vestică, care constituia zona paleozoică 
(Măcin) și partea nord-estică, adică zona Tulcea. Partea internă a zonei 
Tulcea a fost mai tirziu separată (Patrulius et al., 1973 ; Mureşan, 1975; 
Rădulescu et al., 1976) ca o unitate independentă și denumită unitatea 
de Consul — Niculiţel sau unitatea de Niculiţel. S-a ajuns astfel ca în 
cuprinsul Orogenului Nord-Dobrogean să fie distinse trei unităţi tecto- 
nice majore (Măcin, Niculiţel și Tulcea) între care există relaţii de încă- 
lecare de virstă alpină (fig. 38). Amploarea încălecărilor este încă nepre- 
cizată, dar există premise conform cărora ele se pot asemăna cu pinzele 
de șariaj. 

Cele trei unităţi alpine amintite mai sus sint acoperite discordant 
de formațiunile cretacice superioare ale bazinului Babadag, care debu- 
tează cu depozite cenomaniene. 


PINZA DE MĂCIN 


Cea mai internă unitate alpină recunoscută, în afioriment, în cu- 
prinsul Orogenului Nord-Dobrogean este reprezentată de unitatea sau 
pinza de Măcin. Conturul său frontal este marcat de încălecarea forma- 
țţiunilor paleozoice și prepaleozoice din Munţii Măcinului, peste depo- 
zitele triasice situate la est, contur cunoscut și sub denumirea de linia 
Luncavița-Consul. Încălecarea este confirmată de mai multe petice de 
acoperire (O. Mirăuţă — date inedite), păstrate deasupra pinzei de Nicu- 
lițel (fig. 38, 39). 

În cuprinsul pînzei de Măcin au fost distinși mai mulţi solzi a că- 
ror parte frontală era marcată de încălecarea formațiunilor metamorfice 
sau magmatice peste formațiunea de Carapelit sau peste formațiuni 
mezozoice (lanovici et al., 1961; Mirăuţă, 1966c). După alţi autori (Pa- 
trulius et al., 1974), pînza de Măcin se poate diviza în două subunități : 
Măcin-Balabancea (externă) și Carcaliu-Atmagea (internă). falia ce le 
separă fiind marcată de încălecarea granitelor și seriei de Megina peste 
formațiunea de Carapelit. Mai recent, Seghedi (1980) distinge trei sub- 
unităţi în cadrul pînzei de Măcin (Greci, Megina și Pricopan), conside- 
rind fruntea ultimei ca fiind marcată de încălecarea cuarţilor de Prico- 
pan peste seria de Megina. 


Lămurirea structurii pînzei de Măcin este îngreuiată de gradul mare 
de acoperire și de relativa raritate a contactelor tectonice ce pot fi exa- 
minate în afloriment. Din acest motiv, urmărirea pe direcție a unora din- 
tre faliile inverse ce pot fi stabilite în citeva sectoare din Munţii Măci- 
nului este într-o oarecare măsură ipotetică. Pe de altă parte, se menţin 
unele incertitudini și datorită greutăților în stabilirea vîrstei și în core- 
larea formațiunilor metamorfice presiluriene. Se pot totuși avea în ve- 
dere cîteva elemente mai bine definite care constituie puncte de plecare 
în descifrarea structurii piînzei de Măcin : 

Fig.39. Schița tectonică a pinzei de Mäcin: 


7 - Patforma Moesică; 2- pinza de Niculiţel; 3-9 - pinza de Măcin (3-solzul Orliga; 

4 - solzul Balabancca-Buceag; J - soizul Megina; 6 - soizul Cirjelari; 7 - granite alcaline in 

solzul Megina; 8 - granite ṣi granodiorite, ir solzii Megina și Balabancea-Buceag; 9 - gnaisele 

de Megina, în solzul Megina); 70- cuvertura post-tectogeneticã; 77 -falia Peceneaga-Ca- 

mena; 72 - conturul de eroziune al pinzei de Măcin; 73- solzi și petece de acoperire (al- 
pine); 74 - solzi prealpini; 75 - fozlecări intracutanate. 


— cea mai evidentă încălecare ce se poate urmări în cuprinsul 
unității este falia Megina, ce se întinde pe mai mult de 40 km lungime 
de la sud-est de localitatea Atmagea pînă la vest de Dealul Carcaliu ; 

— formațiunea de Carapelit din fața faliei Megina (în sensul încă- 
lecării) se urmărește pe o distanţă egală cu cea din urmă ; 

— solzul Cîrjelari din marginea sud-vestică a pinzei de Măcin 
implică în structura sa și formațiuni mezozoice ; 

— în acoperișul faliilor inverse ce se pot stabili cu destulă certi- 
tudine sînt dezvoltate de cele mai multe ori formaţiuni metamorfice 
presiluriene (face excepţie solzul Cirjelari). 

TŢinînd seama de consideraţiile de mai sus, în pinza de Măcin se 
pot recunoaște solzii : Balabancea-Bugeac, Megina, Orliga și Ciîrjelari 
(fig. 39). 


Alcătuirea şi structura 'formațiunilor metamorfice 
presiluriene 


Cea mai mare parte a cercetătorilor Munţilor Măcinului acceptă 
ipoteza conform căreia seria de Onliga este cea mai veche secvență me- 
tamorfică ce aflorează în Dobrogea de nord, diferită de seria de Megina 
(Mirăuță, 1966 ; Giuşcă et al., 1969; Seghedi, 1980), deși la un moment 
dat (lanovici et al., 1961; lanovici, Giușcă, 1961) cele două serii erau 
considerat izocrone. 


Seria de Orliga este predominant metaterigenă, cu nivele amfibo- 
litice în partea inferioară și carbonatice la partea superioară (Seghedi 
et al., 1980), fiind metamorfozată în faciesul amfibolitelor cu almandin. 
In aria relativ restrinsă în care aflorează, structurile recunoscute în cu- 
prinsul seriei de Orliga sînt orientate est-vest. Ele au fost recutate mai 
tîrziu conform unei direcţii NV-SE care a fost presupusă a fi proprie 
seriei de Megina (Seghedi, 1980). Virstele K/Ar stabilite pentru seria de 
Owliga reflectă întineriri paleozoice sau mai noi și nu pot fi luate în con- 
siderare pentru stabilirea vîrstei acesteia. 


Corelate cu formațiunile mezozonale ale serie de Altin Tepe ce 
aflorează în anticlinalul Ceamurlia-Başpunar din Dobrogea centrală (Ia- 
novici, Giușcă, 1961), metamorfitele seriei de Orliga ar reprezenta un 
ves: al Svecofeno-Carelidelor, reluat, fără indoială, de mai multe ori de 
tectogenezele cadomiene, caledoniene, hercinice și alpine. 


Seria de Megina este caracterizată de un metamorfism mezozonal 
și de predominarea rocilor metaeruptive bazice (metadiorite, metagab- 
brouri, metabazalte, metatufuri bazice), pe lîngă care, la partea supe- 
rioară, se dezvoltă roci cuarțo-feldspatice (Mirăuţă, 1966 ; Seghedi, 1980). 

Formațiumnile metamorfice aparţinind seriei de Megina aflorează 
în succesiuni oarecum diferite în doi dintre solzii pinzei de Măcin : 


— în solzul Megina această serie succede gnaisele (sau granitele 
gnaisice) de Megina și este acoperită, cel puţin geometric, de cuarţitele 
de Priopcea ; 


108 


— în solzul Balabancea-Bugeac, seria de Megina este acoperită dis- 
cordant de seria de Boclugea şi/sau de cuarțitele de Priopcea. 

Acceptiînd virsta cambriană a seriei de Boclugea, precum și exis- 
tența discordanței de metamorfism între aceasta şi seria de Megina, cea 
de a doua poate fi atribuită Precambrianului superior și eventual bazei 
Cambrianului, metamorfismul şi cutarea ei înscriindu-se în ciclul cado- 
mian. 


Seria de Boclugea este o serie epizonală şi a provenit din metamor- 
fozarea unei succesiuni predominant terigene. Acestei serii i s-au atașat, 
fie la partea inferioară, fie la partea superioară (Mirăuţă, 1966; Patru- 
lius et al., 1973) secvenţe amfibolitice. Este mult mai probabil (Seghedi — 
date inedite) ca aceste roci să aparțină seriei de Megina și să se găsească 
fie în subasmentul seriei de Boclugea, fie să ia contact tectonic de 
încălecare cu ea. 


Atit în metamorfitele seriei de Boclugea, cît și în ale celei de Me- 
gina predomină structurile cu orientări NV-SE, recutate însă şi de 
deformări mai tinere. 


Metamorfismul seriei de Boclugea este datorat cel mai tirziu tec- 
togenezei sandomirice (sau sardinice), care este cea mai veche tectoge- 
neză caledoniană, deoarece pe roci din această serie au fost determinate 
virste K/Ar de 508 Ma (Minzatu et al., 1975). Virsta cambriană a forma- 
țiunilor premetamorfice a seriei de Boclugea apare astfel verosimilă. 


Seria de Boclugea se dezvoltă caracteristic doar în solzul Balaban- 
cea-Bugeac. În solzul Megina ea a fost considerată (Mirăuţă, 1966 ; Patru- 
lius et al., 1973) ca fiind reprezentată de cuarțitale de Priopcea, al căror 
contact cu seria de Megina în acest solz este tectonic. Problema echiva- 
lării cuarțitelor de Priopcea (şi a echivalentelor lor din Bugeac) cu seria 
de Boclugea sau acordarea unei vîrste mai noi, ordoviciene (Seghedi et 
al., 1980), celor dintii rămîne o problemă deschisă. Virstele K/Ar deter- 
minate pe cuarţite de Priopcea (417—445 Ma — Giușcă et al., 1967) 
arată că metamorfisn.ul lor nu poate. fi mai nou decit tectogeneza taco- 
nică ; desigur că aceste date ar putea reprezenta valori întinerite ale 
unui metamorfism sandomiric, izocron cu al seriei de Boclugea. 

Structurile recunoscute în cuarţitele de Priopcea din solzul Megina 
au o orientare generală NV-SE ; în Bugeac, formațiunile cuarțitice pre- 
zintă structuri cu orientări E-V şi cu recutări orientate NV-SE. 

Din sintetizarea datelor privind formațiunile metamorfice presilu- 
riene se desprind cîteva concluzii, și anume : 

— formațiunile metamorfice au fost generate în trei cicluri geotec- 
tonice : precadomian (foarte probabil svecofeno-carelian), cadomian și 
caledonian ; 

— formațiunile precambriene au fost metamorfozate în condiţiile 
mezozonale, iar cele cambriene sau cambrian-ordoviciene, în condiţii de 
epizonă ; 

— tectogeneza caledoniană ar putea să se fi realizat în două faze, 
sandomirică și taconică, sau într-una singură, sandomirică. 

Alcătuirea și structura formațiunilor silurian-carbonifere 
şi mesozoice 


Formațiunile slab sau nemetamortozate din pinza de Măcin se pot 
grupa în mai multe cicluri sedimentare, două fiind paleozoice și două 
mesozoice. Principalele contribuţii din ultimele decenii care au condus 
la stabilirea succesiunii și litostratigrafiei acestor formaţiuni se datoresc 
lui Mirăuţă și Mirăuţă (1962), Mirăuţă (1966 a, b, c), lanovici et al., (1961) 
şi Patrulius et al. (1973). 

Silurianul (formațiunea de Cerna), calcaros în bază și predominant 
filitos în rest, şi Devonianul inferior (formațiunea de Bujoarele), calca- 
ros în jumătatea inferioară şi grezo-șistos cu caractere de fliș în cea 
superioară, formează primul ciclu de sedimentare. Succesiunea prezintă 
urmele unui slab metamorfism, precum și o şistozitate relativ avansată. 


Carboniferul inferior (formațiunea de Carapelit), separat de o clară 
lacună cu discordanţă de termenii mai vechi, constituie al doilea ciclu 
de sedimentare. Între primul și al doilea ciclu a avut loc o primă fază 
de instruziuni granitice. 


Formâţiunea de Carapelit este o serie predominant detritică, debu- 
tind cu secvențe conglomeratice. urmate de o succesiune grezo-şistoasă 
cu caractere de fliș (faciesul de Măcin) în solzul Balabancea-Bugeac şi 
cu caractere predominant pelitic-șistoase (faciesul de Camena) în solzul 
Megina (Mirăuţă, 1966 b). Afectată de o şistozitate aproape generală, 
formațiunea de Carapelit este slab metamorfozată (ankimetamortism). 

In formațiunea de Carapelit se cunosc intercalaţii sau silluri de 
roci ignimbritice, respectiv riolitice și bazaltice (Mirăuţă, Mirăuţă, 1962 ; 
Mirăuţă, 1966 ; Russo-Săndulescu et al., 1975). 

Caracterele litologice ale rocilor conglomeratice sau grezoase gro- 
siere din formațiunea de Carapelit arată că ele sint de tipul polimictic. 
Galeţii sînt constituiți din șisturi metamorfice și granite de tipul celor 
care se cunosc în pinza de Măcin. Sursa pentru materialul ruditic și are- 
nitic nu trebuie deci căutată prea departe ; ea era situată în interiorul 
și pe marginea externă a zonei corespunzătoare actualei pînze. 'Trogurile 
în care se depuneau depozitele arenitice, ce constituie cea mai groasă 
formațiune paleozoică, erau alungite pe distanţe relativ mari, dacă se ia 
în considerare și promontoriul nord-dobrogean. Persistența faciesurilor 
mai grosiere mai ales în partea externă a pinzei de Măcin arată că sursa 
externă a fost mai îndelung activă ; ea putea include și zone situate la est 
de pînza de Măcin, în cuprinsul ariei unităţilor de Niculiţel şi Tulcea. 

Urmărind repartiţia areală a formațiunilor paleozoice descrise mai 
sus, se poate constata că : 


— formațiunile siluriene — devoniene inferioare sînt cunoscute cu 
precădere în solzul Megina ; 

— formațiunile carbonifere inferioare, discordante, se dezvoltă atit 
în solzul de Megina, cît şi în solzul Balabancea-Bugeac, dar cu litofa- 
ciesuri diferite. 


110 


Aceste caractere, precum şi cele care privesc formațiunile metamor- 
fice presiluriene (gradul de metamorfism, litologia) subliniază destul de 
clar caracterele specifice ale celor doi solzi, Megina și Balabancea-Bugeac. 

Cele două cicluri de sedimentare paleozoice descrise au fost meta- 
morfozate în două momente diferite. Dovada o constituie, printre altele, 
existenţa celor două generații de granite ale căror intruziuni au produs 
fenomene de contact : prima numai în cuprinsul formațiunilor silurian- 
devoniene inferioare, iar cea de a doua în ambele cicluri de sedimen- 
tare. Primul moment de metamorfism este mai nou decît Devonianul 
inferior și mai vechi decit Carboniferul inferior, cel de al doilea fiind 
posterior Carboniferului inferior și anterior Carboniferului mediu (după 
vîrstele K/Ar — Giușcă et al., 1967 ; Minzatu et al., 1975). Ele corespund 
tectogenezelor bretonă și sudetă, aparținind orogenezei hercinice. 


Înaintea începerii celui de al treilea ciclu de sedimentare (Triasic), 
sint puse în loc efuziuni acide, riolitice (ignimbritice), de vîrstă permi- 
ană, după datele obţinute prin metoda K/Ar (Minzatu et al., 1975). Ele 
sînt dezvoltate cu precădere în solzul Megina. În solzul Balabancea-Bu- 
geac, riolitele permiene sînt mai rare şi formează filoane de dimensiuni 
relativ reduse ; în acest solz se cunosc şi filoane de dolerite, probabil 
tot permiene. 


Ciclurile de sedimentare mezozoice (lanovici et al., 1961; Grădi- 
naru, 1981) sînt restrînse ca suprafaţă de aflorare la două zone situate 
în marginea sudică a unităţii Măcin. Formațiunile triasice medii, calca- 
roase, se găsesc numai în solzul Megina, pe cînd cele marnocalcaroase 
jurasice superioare se cunosc atit în acesta, cit şi în solzul Cîrjelari. 
Depozitelor oxfordiene din solzul Megina le sint asociate și roci riolitice 
(Grădinaru, 1981). 

Lacuna de sedimentare și/sau de eroziune dintre Triasicul mediu 
şi Jurasicul superior include și intervalul de timp corespunzător prime- 
lor deformări alpine din Orogenul Nord-Dobrogean. Ele pot fi determi- 
nate cu mai multă precizie în pinza de Tulcea și reprezintă tectogeneza 
chimerică veche, intraliasică (Săndulescu, 1980 b). Prezenţa depozitelor 
jurasice superioare în solzii Megina şi Cirjelari atestă existența unor 
deformări mai tinere, cel puţin chimerice noi (intraneocomiene — Săn- 
dulescu, 1980b) sau, eventual, cretacice inferioare (austro-alpine sau 
austrice). 

Succesiunea deformărilor 'care au condus la structura majoră actu- 
ală a pînzei de Măcin este rezultatul tectogenezelor hercinice, precum şi 
al celor alpine. Departajarea efectelor uneia sau alteia dintre deformă- 
rile aparținind celor două cicluri orogenetice este uneori greu de făcut, 
incertitudinea persistînd mai ales datorită faptului că depozitele mezo- 
zoice sînt foarte puţin dezvoltate în pinza de Măcin. 


Structurile de tipul solzilor, pentru care vîrsta hercinică este rela- 
tiv sigură, au o extindere pe direcţie limitată (v. fig. 39). Așa este cazul 
încălecării de la nord-est de Turcoaia, care se arată a fi anterioară intru- 
ziunii granitelor alcaline carbonifere superioare sau permiene. O altă 
încălecare pentru care virsta precarapelitică este suficient de argumen- 

tată se urmăreşte în lungul Văii Taiţei, între formațiunile metaeruptive 
bazice aparţinind seriei de Megina şi cele ale seriei de Boclugea. Cei doi 
solzi secundari sînt paraleli, la interior și la exterior, cu încălecarea fron- 
tală a solzului Megina. Aceste structuri hercinice de mai mică amploare 
sint înglobate în solzii majori Megina și Balabancea-Bugeac. Ele pot fi 
contemporane şi cu generarea contactelor tectonice ce se urmăresc în 
solzul Megina şi în baza cuarţitelor de Priopcea sau în baza formaţiu- 
nilor siluriene (v. fig. 39). 

Datarea convenabil exactă a virstei solzilor Orliga şi Megina este 
îngreuiată, pe de o parte, de inexistența formațiunilor acoperitoare ale 
planului de încălecare și, pe de altă parte, de faptul că sub acesta din 
urmă nu se cunosc decit formaţiuni paleozoice. Din acest motiv se poate 
avea în vedere atit virsta paleozoică, cit şi virsta mesozoică sau chiar 
ambele virste. Pentru solzul Megina cea mai plauzibilă soluţie este 
aceea de a considera că a fost schițat în timpul tectogenezei hercinice, 
odată cu cei doi solzi paraleli, şi că a fost reluat și amplificat în timpul 
deformărilor alpine. 


Solzul: Orliga, prin poziţia particulară pe care o ocupă și prin forma 
lui apropiată de un petic de acoperire, ar putea aparţine unei încălecări 
de amploare. Venind în contact tectonic cu granitele de Pricopan, care 
fac parte din grupa celor carbonifere superioare, solzul Orliga poate de 
asemenea să fie considerat ca provenind din două perioade de defor- 
mare — hercinică și alpină. 

Amploarea încălecării solzilor Megina și Orliga este greu de apre- 
ciat cu precizie. Ea nu poate să fie însă mică, dacă se ţine seama de ca- 
racterele specifice particulare ale fiecărui solz și de conturul frontal în 
cazul solzului Orliga. Sub acest ultim aspect se poate discuta poziţia sol- 
zului Orliga în raport cu cel de Megina, în sensul posibilităţii ca primul 
să fie mai intern decit cel de al doilea, poziţia sa actuală datorindu-se 
proceselor de încălecare. 


Solzul Cirjelari, cel mai intern din pinza de Măcin, este cert de 
vîrstă alpină, structura sa implicind formațiuni mesozoice. El poate să 
urmeze stilul general al solzilor din pînză și să se fi schiţat încă din 
timpul tectogenezelor hercinice. Extinderea sa direcțională  restrinsă 
este datorată, pe de o parte, acoperirii cu depozite post-tectonice seno- 
niene, cu depozite de loess şi depozite aluviale, iar, pe de altă parte, 
intervenţiei faliei Peceneaga-Camena care, în mișcarea de translație ori- 
zontală dextră, a putut determina efilări ale structurilor situate la 
nord de ea. 


Pînza de Măcin se prelungește în cuprinsul promontoriului nord- 
dobrogean de la nord-vest de Dunăre. Aici au fost recunoscute (Barbu 
et al., 1970; Paraschiv et'al., 1983) formaţiuni mezo- și epimetamorfice, 
comparate cu seriile de Orliga, Megina și Boclugea, formaţiuni siluriene, 
devoniene şi carbonifere (formațiunea de Carapelit) (fig. 40). Acestea din 
urmă formează două sinclinale din care cel extern aparține solzului Ba- 
labancea-Bugeac. Cea mai mare parte a promontoriului corespunde însă 
solzului Megina, fapt subliniat de posibilitatea de a paraleliza cuarţitele 

de Priopcea cu cuarţitele de Buciumeni (fig. 40). Locul pe care îl ocupă 
solzul Orliga în cuprinsul promontoriului este greu de precizat deocam- 
dată, deoarece nu s-a putut separa, după datele de foraj, seria de Orliga 
de seria de Megina. Nu este exclus ca prima să fie păstrată și în cuprin- 
sul promontoriului doar sub formă de petice de acoperire, așa cum este 
sugerat de conturul zonei ei de aflorare din Munţii Măcinului. În această 
ipoteză, solzul Orliga ar căpăta o independenţă structurală remarcabilă 
în raport cu pinza de Măcin și ar deveni a patra unitate majoră a Oro- 
genului Nord-Dobrogean, și anume pinza de Orliga. 

Accidentul tectonic care, între Prut și Siret, limitează la nord pro- 
montoriul nord-dobrogean, reprezintă frontul de încălecare a acestuia 
peste Depresiunea Predobrogeană. El este prelungirea faliei  Sfintu 


n ———— 


——— 


La? j1 
7177172 
a 3 


O 5 10 1'5km 
NI UNIRII VI | 


Fig. 40. Schița tectonică a promontoriului nord-do- 
brogean (simplificată după Paraschiv et al., 1955, 
cu completări): 

7 - seria de Orliga; 2 - seria de Boclugea (și Megina); 3 - cuar- 
titele de Buciumeni (Pricopani) ; 4 - formațiunea de Carapelit; 
j - şariaje, 6 -talii inverse (solzi). 

Gheorghe și, în același timp, al liniei Luncaviţa-Consul ce marchează 
fruntea pinzei de Măcin. Această situaţie poate fi interpretată în două 
ipoteze : 

1) Pinza de Măcin, de aceeași vîrstă cu pinza de Tulcea, depășește 
toate unităţile din faţa sa, ajungînd pînă la marginea externă a Oroge- 
nului Nord- Dobrogean ; 


2) falia Sfintu Gheorghe, ce mmarakează fruntea pinzei de Tulcea, 
este o falie mai nouă, subsecventă în raport cu celelalte unităţi alpine 
din Dobrogea de nord, intersectînd oblic unitățile mai interne. 


Cele trei petice de acoperire aparţinind pînzei de Măcin, două în 
zona Cilic și unul în Dealul Isaccei, sînt constituite din roci aparținînd 
<olzului Balabancea-Bugeac, cel mai extern solz al pinzei. Ele sînt consti- 
tuite din granite de Coșlugea și/sau formaţiuni metamorfice ale seriei de 
Boclugea (Mureșan, 1975). Existenţa peticelor de acoperire arată că actu- 
alul contur frontal al pînzei de Măcin, materializat pe linia Luncaviţa- 
Consul, este un contur de eroziune și că ea acoperea iniţial o mare parte 
a pînzei de Niculiţel. 


Succesiunea şi cadrul geotectonic al magmatitelor 
din pinze de Măcin 


Exceptind amfibolitele din seria de Orliga, cele mai vechi roci 
magmatice din pinza de Măcin sînt reprezentate de ansamblul rocilor 
metaeruptive bazice ale seriei de Megina și de granitele gnaisice sau 
gnaisele de Megina. Pentru ambele au fost determinate virste radiome- 
trice K/Ar de 508 Ma (Minzatu et al., 1975), care reprezintă amprenta 
reluărilor caledoniene, întrucit ele aparțin de fapt ciclului cadomian. 

Suprapunerea seriei amfibolice peste gnaisele de Megina repune 
problema semnificației geotectonice a primei. Ele ar putea fi asimilate 
unui complex ofiolitic în care caz gnaisele ar trebui ori să fie mai noi, 
rezultate din procese magmatice greu de explicat într-o arie cu scoarță 
de natură oceanică, ori să fie separate de amfibolite printr-un contact 
tectonic de încălecare a celor din urmă. Și într-un caz şi în altul există 
o sumă de nedeterminări care măresc gradul de incertitudine al ipote- 
zelor formulate. Desigur, secvența metaeruptivă bazică a seriei de Megina 
poate fi considerată ca fiind pusă în loc în condiţii ensialice, eventual de 
rift cu scoarță subţiată, în care caz relaţiile cu migmatitele de dedesubt 
pot fi explicate cu mai multă ușurință. 

Intruziunile granitice paleozoice au fost puse în loc, aşa cum s-a 
mai menționat, în două perioade succesive (lanovici et al., 1961 ; Mirăuţă, 
Mirăuţă, 1962 ; Mirăuţă, 1966), înainte și după depunerea și metamorfo- 
zarea formațiunii de Carapelit. 

Intruziunile precarapelitice au o compoziţie predominant granitică 
și o structură orientată, gnaisică, pentru care motiv au fost considerate 
sincinematice. Ele sînt cantonate numai în solzul Balabancea-Bugeac (gra- 
nitele de Hamcearca, Coșlugea și echivalentele), gnaisele de Megina fiind 

de altă vîrstă. Granite aparținînd acestui grup se cunosc de asemenea 
in cîteva puncte și în pînza de Tulcea. 

Intruziunile postcarapelitice sînt discordante şi au o compoziţie 
mai variată. În solzul Balabancea-Bugeac (masivele Greci, Pricopan etc.) 
s-au recunoscut granite, granodiorite, diorite şi chiar separaţii de gab- 
brouri. În solzul Megina se află cantonate granitele alcaline (Turcoaia, 
Piatra Roșie, Sacar) cu riebekit și/sau egirin. 

Fiecare moment intruziv a fost urmat de un moment efuziv pre- 
dominant acid. Aceste efuziuni se cunosc intercalate în formațiunea de 
Carapelit sau formează acumulări mai mari, în primul rînd în solzul 
Megina (Camena, Cirjelari, Turcoaia), dar și în solzul Balabancea-Bugeac, 
mai noi decît granitele postearapelitice și mai vechi decît Triasicul. 

Relaţiile dintre structura terenurilor paleozoice şi ariile în care 
sînt introduse granitoidele arată că cele gnaisice, precarapelitice, sint 
în structurile anticlinale, pe cînd cele postcarapelitice preferă structu- 
rile sinclinale. Şi într-un caz şi în altul, dar mai ales pentru intru- 
ziunile postcarapelitice se pune problema adincimii la care s-au consoli- 
dat. Luînd ca exemplu masivele Greci, Pricopan, pe de o parte, şi 
Turcoaia, Piatra Roșie, Sacar, pe de altă parte, se constată că ele stră- 
bat formațiunea de Carapelit, cutată pînă la nivelele ei superioare. Faţă 
de această situaţie, se poate admite că : 


— formațiunea de Carapelit era de trei-patru ori mai groasă, 
putînd în acest fel să formeze un acoperiş convenabil intruziunilor, sau 
că 


— masivele intrusive s-au consolidat destul de aproape de supra- 
faţă. 

În ambele cazuri :există greutăți în explicarea ipotezei, deși prima 
ar beneficia de mai puţine contraargumente. 

Cadrul geotectonic al desfășurării magmatismului hercinic ridică 
unele nedumeriri mai ales dacă se are în vedere caracterul calco-alcalin 


al întruziunilor din solzul Balabancea-Bugeac și natura alcalină a celor 
din solzul Megina. 


Pentru masivele granitice din prima generaţie și pentru cele gra- 
nitice-granodioritice-dioritice din a doua generaţie s-ar putea avea în 
vedere un model de subducţie care să fi funcţionat din Devonian pină 
in Carboniferul mediu sau superior. În această ipoteză ar trebui admisă 
existența unei suturi 'ofiolitice hercinice, care s-ar plasa la exteriorul 
unității Tulcea, întrucît și aici se cunosc granite. Nu există, din păcate, 
nici un fel de date, directe sau indirecte, care să susțină existența unei 
asemenea suturi nici în subasmentul depresiunii predobrogene și nici 
mai departe spre est, în Crimeea, adică în prelungirea orogenului nord- 
dobrogean. 

Pentru intruziunile alcaline din solzul Megina regimul tectonic 
este distensional, iar originea lor ar trebui să fie diferită de cea a 
intruziunilor postearapelitice calco-alcaline, mai de la est. Se poate avea 
în vedere și posibilitatea existenţei unui decalaj în timp între magma- 
tismul calco-alcalin postcarapelitic și cel alcalin, deoarece pentru pri- 

mul cele mai vechi virste K/Ar sint de 320 Ma, iar pentru cel de al doi- 
lea de 264 Ma (Minzatu et al., 1975). 


Diferența petrologică şi genetică între intruziunile postcarapelitice 
din solzii Balabancea-Bugeac și Megina ar constitui un argument pen- 
tru faptul că în Paleozoicul superior cele două elemente structurale se 
găseau la o mai mare distanţă unul de altul și că apropierea lor se dato- 
rează în primul rînd încălecărilor alpine, care ar cîştiga astfel substan- 
tial în amploare. Abundenţa magmatitelor subsecvente acide în solzul 
Megina, frecvenţa și dimensiunile lor reduse în solzul  Balabancea- 
Bugeac constituie un argument în plus în sprijinul consideraţiilor de 
mai sus. 


PINZA DE NICULIȚEL 


La exteriorul pinzei de Măcin, avind pină la un punct caracterul 
apropiat pînzelor de obducție, se dezvoltă o unitate tectonică alpină — 
pinza de Niculiţel — în constituţia căreia rolul principal îl joacă for- 
maţiunile triasice. Ea a fost distinsă sub numele de unitatea de Consul- 
Niculiţel (Patrulius et al., 1973 ; Mureșan, 1975) sau de unitatea de Nicu- 
lițel (Rădulescu et al., 1976 ; Săndulescu, 1980 b). 


Pinza de Niculiţel este alcătuită din două digitaţii : digitaţia Consul, 
internă. şi digitaţia Sarica, externă. Ele corespund cu ceea ce a fost 
separat (Patrulius et al., 1974) ca pinza-solz de Consul și pinza-solz de 
Niculiţel. 

Cele mai vechi formaţiuni presupuse a face parte din pinza de 
Niculiţel sînt de vîrstă devoniană (formațiunea de Boclugea). Ele aflo- 
rează în citeva puncte izolate la vest de Isaccea, în axa unei structuri 
anticlinale. Relaţiile cu formațiunile triasice nu sint vizibile, dar în 
contextul general în care pinza de Niculiţel poate fi interpretată, aceste 
formaţiuni paleozoice ar putea să reprezinte o fereastră tectonică în 
care ar apare unitatea de Tulcea de sub cea de Niculiţel. 


Digitaţia Consul 


Subunitatea internă a pinzei de Niculiţel aflorează într-o fişie rela- 
tiv îngustă în lungul contactului cu pinza de Măcin şi în două petice 
de acoperire din zona Cilic. La alcătuirea ei iau parte formaţiuni sedi- 
mentare și eruptive de vîrstă triasică. 

Fondul succesiunii litostratigrafice ce alcătuieşte  digitaţia este 
constituit dintr-o secvenţă calcaros-detritică (calcarenite,  calcirudite, 
pelite, gresii — Mirăuţă et al., 1968; Patrulius et al., 1973) care arată 
o oarecare ritmicitate. La diferite nivele se găsesc filoane sau silluri de 
roci eruptive acide sau bazice. Acestea din urmă formează chiar corpuri 
mai mari ce par a constitui baza succesiunii. Formațiunile sint atri- 
buite Triasicului mediu. Caracterul ritmic al succesiunii şi intercalarea 

rocilor grezoase subliniază caracterul mai particular al zonei de sedi- 
mentare corespunzătoare digitației Consul. Originea materialului detri- 
tic, cuarțo-feldspatic, poate fi pusă pe seama unei surse situate la inte- 
riorul zonei de sedimentare, de partea pinzei de Măcin. Se poate consi- 
dera că, în linii generale, digitaţia Consul provine din primul trog 
schițat în aria nord-dobrogeană în timpul Mezozoicului care ocupă, cum 
este și firesc, o poziţie internă în raport cu celelalte troguri, mai tinere. 

Asocierea magmatitelor acide și bazice în cuprinsul aceleiași suc- 
cesiuni amintește situaţii care sînt frecvente în secvențele permiene din 
diferite alte centuri orogenice şi pentru care nu s-a găsit încă un model 
genetic satisfăcător. Pentru întregirea cadrului este necesar să fie amin- 
tit că formațiunile din digitaţia Consul sînt izocrone formațiunii vul- 
cano-sedimentare bazice din digitaţia Sarica. 

Elemente aparținind digitației Consul, în poziţie inferioară, sint 
asociate cu cele aparţinind pinzei de Măcin, în poziție superioară, și se 
pot observa în peticele de acoperire de la Cilic. Acest fapt sugerează 
aceeași vîrstă pentru încălecările celor două unități. 


Digitaţia Sarica 


Corpul principal al pinzei de Niculiţel este constituit din subuni- 
tatea sa externă, digitaţia Sarica. La alcătuirea acesteia iau parte de 
asemenea formaţiuni sedimentare și eruptive, triasice. Rămine desigur 
deschisă problema formațiunilor devoniene de la vest de Isaccea, care 
pot însă reprezenta, aşa cum s-a mai menţionat, o fereastră tectonică, 
eventual un petic de rabotaj la baza pinzei Niculiţel. 

Digitaţia este formată din două secvenţe principale suprapuse, cea 
inferioară fiind o formaţiune vulcano-sedimentară bazică, cea superioară, 
o formaţiune de fliș. 

Formaţiunea vulcano-sedimentară bazică (formațiunea de Izvoa- 
rele) debutează în Anisianul inferior și urcă pînă în baza Norianului 
(Patrulius et al., 1974). Rocile eruptive (Savu et al., 1980) sînt repre- 
zentate de bazalte, anamesite, piroclastite bazice şi corpuri de gabbrouri 
şi dolerite. Curgerile succed sau au intercalate calcare sau brecii cal- 
caroase. 

Formațiunile de fiiș (formațiunea de Alba) de tipul grezos-şistos, cu 
secvențe de grosimi de la subdecimetrice pînă la submetrice, sînt de 
virstă noriană (Patrulius et al., 1971), dar nu este exclus ca ele să 
urce pină în Jurasicul inferior. Direcţiile de transport al materialului are- 
nitic sînt orientate dinspre nord-vest, probabil în lungul trogului de 
sedimentare. Aria-sursă ar putea să fi fost situată tot în domeniul pin- 
zei de Măcin, ca și pentru rocile grezoase din digitația Consul. Mate- 
rialul detritic trebuia să traverseze şi această din urmă zonă, eventual 
exondată în timpul Norianului, sau de pe care au fost erodate, înainte 
de șariaj, depozite izocrone şi izopice flișului de Alba. 

Structura digitaţiei Sarica este relativ simplă. În zona de izvoare 
a Văii Teliţa se recunoaște un solz frontal care determină repetarea 

tectonică a formaţiunii vulcano-sedimentare. Flişul de Alba este cutat, 
cu vergenţe estice. 

Conturul frontal al piînzei de Niculiţel și implicit al digitaţiei Sa- 
rica este un contur de eroziune semnificativ festonat, arătînd înclinarea 
lui nu prea mare şi amploarea încălecării. Din acest punct de vedere 
este de precizat faptul că pînza de Niculiţel este o pinză în care forma- 
țiunile prealpine lipsesc (acceptind ipoteza ferestrei tectonice de la vest 
de localitatea Isaccea). Ea provine dintr-o zonă de rift intracontinental 
(Vlad, 1978; Săndulescu, 1980b), bazaltele din această unitate fiind, după 
analizele chimice (Savu et al., 1980), de tip intraplacă. Formarea riftu- 
lui mediodobrogean a început în Triasicul mediu, în Anisianul mediu 
sau superior şi a funcţionat pînă în Norian. El a corespuns la început 
zonei din care provine digitația Consul și mai tirziu s-a extins și în 
aceea din care provine cea de Sarica. Sedimentarea ritmică de tip fliș 
a debutat în zona internă (Consul) și a migrat mai tirziu spre exterior 
(digitaţia Sarica), unde a cîștigat și trăsături mai specifice. 

Tectonica proprie pînzei de Niculiţel este chimerică veche (intra- 
liasică). Şariajul pinzei poate să fie contemporan cu această tectogeneză, 
dar poate să fi fost reluat şi în tectogenezele mai tinere care au afec- 
tat orogenul nord-dobrogean. 


PINZA DE TULCEA 


Cea mai externă unitate din cuprinsul orogenului nord-dobrogean 
corespunde celei mai mari părți a unităţii triasice, distinsă de autorii 
anteriori. Principalele jaloane care au marcat cunoașterea alcătuirii li- 
tostratigrafice a pinzei de Tulcea (lanovici et al., 1961; Mutihac, 1964; 
Mirăuţă, Mirăuţă, 1965a ; Mirăuţă, 1966b ; Mirăuţă et al., 1968 ; Mirăuţă, 
1971, 1974; Patrulius et al., 1974) au scos în evidenţă caracterele spe- 
cifice particulare ale acesteia in raport cu celelalte unități alpine din 
Dobrogea septentrională. 


Alcătuirea și structura formațiunilor prealpine 


Formațiunile pretriasice din pinza de Tulcea aflorează în lungul 
celor două structuri anticlinale majore : Rediu, în partea centrală, şi 
Colinele Mahmudiei-Tulcea, în fruntea unităţii. 

Cele mai vechi formaţiuni care aflorează în anticlinalul Rediu sînt 
slab metamorfozate (epi- sau ankimetamorfice ?), fiind comparate (Gri- 
goraș, Dăneţ, 1961; Mutihac, 1964) cu seria șisturilor verzi din Dobro- 
gea centrală sau considerate (Mirăuţă, 1966 b; Patrulius et al., 1974) 
un echivalent al seriei de Boclugea. Vîrsta presiluriană a acestor for- 
maţiuni este certă, astfel încît și una și alta dintre cele două ipoteze ar 
putea fi acceptate cu amendamentul că în primul caz ele ar reprezenta 
un facies extern al seriei de Megina, iar în al doilea, un facies extern 


118 


SSV NNEISSE 1AT TTS NNV 


DUZUMBAIR ___——"BiPUTUROSU D.REDIUN 
[] li 


| aeey 


Pai 


Fig.41. Secţiune geologică între Uzum Bair și Dealul Rediu (după Mirăuță, 1966): 


7 - şisturi şi cuarțite sericitice; 2 - cuarțite negre; 3 - șisturi ardeziene; 4 - şisturi micacee; 5 - conglome- 
rate werfeniene; 6 - strate de Campil; 7 - calcare dolomitice; 5 - calcare cenușii; m - porfire; y - granite. 


al celei de Boclugea. Virsta K/Ar de 543 Ma, determinată pentru fili- 
tele de la Tulcea-Monument (Minzatu et al., 1975), ar pleda pentru pri- 
ma ipoteză, adică pentru încadrarea lor în ciclul geotectonic cadomian. 
Acceptarea celei de a doua ipoteze ar conduce la considerarea forma- 
ţiunilor presiluriene din pînza de Tulcea ca un produs al tectogenezei 
caledoniene timpurii (sandomirică). Cum nu există încă dovezi că for- 
maţiunile slab metamorfozate de la Tulcea-Monument sînt izocrone cu 
cele din Dealul Rediu s-ar putea admite şi o a treia ipoteză conform 
căreia în pinza de Tulcea ar fi prezente atit formaţiuni aparţinînd ciclu- 
lui cadomian (Tulcea), cît și celui caledonian timpuriu (Rediu). 

Formațiunile siluriene sînt superioare celor slab  metamorfozate 
menţionate mai sus și aflorează în anticlinalul Rediu (fig. 41). Ele au 
caractere comune cu cele din pînza de Măcin (Mirăuţă, 1966 b) și sînt 
afectate de șşistozitate generală. 

Devonianul este bine dezvoltat în Colinele Mahmudiei, unde a fost 
pusă în evidenţă o succesiune (Mirăuţă, Mirăuţă, 1965 a, b; Mirăuţă, 
1966c) cu caractere litofaciale diferite față de cele din unitatea de 
Măcin. Se remarcă în acest sens, pe de o parte, dezvoltarea unor forma- 
țiuni de tip fliș în Devonianul inferior şi mediu și, pe de altă parte, 
dezvoltarea întregului Devonian, inclusiv cel superior. Prezența depo- 
zitelor de tip fliș şi succesiunea completă a Devonianului arată că aria 
cu subsidenţă mai accentuată, înainte de tectogeneza bretonă, era 
situată în cuprinsul unităţii Tulcea și că unitatea Măcin ocupa o pozi- 
ție comparabilă cu aceea a unui rid. Dezvoltarea silicolitelor în Devo- 
nianul superior din pînza de Tulcea subliniază acest caracter. 


Structura formațiunilor devoniene (fig. 42) din Colinele Mahmu- 
diei arată o deformare avansată ce trebuie pusă pe seama tectogenezei 
bretone. Diferenţa dintre constituţia formațiunilor prealpine din sim- 
burele anticlinalului Rediu și a celor din Colinele Mahmudiei ar putea 
sugera existența între cele două zone a unor raporturi tectonice de 
vîrstă paleozoică, mascate actualmente de depozitele triasice. Ele s-ar 
înscrie în vergența generală a structurilor prealpine din  Orogenul 
Nord-Dobrogean, către nord-est. Este foarte greu de apreciat amploa- 
rea unei încălecări de această vîrstă acoperită în întregime. Ea s-ar 

Fig. 42. Secţiune geologică prin Colinele Mahmudiei (după Mi- 
răuță, 1966): 


7] - complexul flişoid şi șistos-calcaros; 2 - complexul silicolitic; 3 - Triasic inferior; 
1 şi 5 - Triasic mediu, 


situa între anticlinalul Rediu și Colinele Mahmudiei și ar putea trece 
pe la nord-est de aflorimentul de filite de la Tulcea-Monument, ce ar 
face parte din compartimentul care încalecă. 

Formaţiunea de Carapelit lipsește din pinza de Tulcea pe al cărui 
teritoriu era plasată cel puțin o parte a sursei materialului arenitic al 
acestor depozite. 

Rocile magmatice intruzive paleozoice sînt mult mai rare în pînza 
de Tulcea în raport cu cea de Măcin. Granitele de Uzum Bair aflo- 
rează în axa anticlinalului Rediu. Este greu de precizat dacă ele apar- 
țin primei sau celei de a doua generaţii de granitoide hercinice, întru- 
cît datele de vîrstă izotopică arată evident regenerări ulterioare intruziu- 
nii. Şi pentru aceste granite, ca și pentru cele din pînza de Măcin, se 
pune problema adincimii la care au fost consolidate și care erau forma- 
iunile din acoperişul lor în momentul întruziunii. 


Alcătuirea și structura formațiunilor mezozoice 


Trăsăturile lito- şi biostratigrafice ale Triasicului din pinza de 
Tulcea sint specific tethysiene, mai pregnant chiar dacă cele din pinzele 
de Niculiţel şi Măcin. care, și ele, au caractere de acest tip. 

Ciclul de sedimentare triasic debutează cu formațiuni  detritice 
werfenian inferioare, care, pe alocuri, ar putea să cuprindă în bază și 
nivele de vîrstă permiană. Din Werfenianul superior și pînă în Norian, 
în cuprinsul pînzei de Tulcea se dezvoltă o succesiune carbonatică. Ea 
debutează cu depozite marnocalcaroase, succedate de o stivă ce provine 
dintr-o platformă carbonatică care prezintă diferențieri la aproape toate 
nivelele Triasicului mediu și superior. Faciesurile neritice predomină în 
partea externă, iar cele de apă mai adincă în partea internă. 

Formaţiuni de tip fliș sînt cunoscute şi în pinza de Tulcea, unde 
ocupă însă intervalul Jurasic inferior şi mediu (flișul de Nalbant de ti- 
pul stratelor cu hieroglife și flişul de Denis Tepe de tip grezos, masiv). 

Migrarea în timp și spaţiu a fosei de sedimentare a flişurilor mezozoice 
din Orogenul Nord-Dobrogean este evidentă, cele mai tinere formațiuni 
de acest tip (Nalbant) găsindu-se în unitatea cea mai externă (Tulcea). 

Caracterul predominant cuarţos-argilos al flişurilor jurasice din 
pinza de Tulcea, diferit de cel al flişului norian din pinza de Niculi- 
tel, sugerează surse diferite. Plasarea sursei flișurilor de Nalbant și 
Denis Tepe la exteriorul pînzei de Tulcea sugerează situarea unei zone 
exondate între domeniul acesteia și cel al Depresiunii Predobrogene. 
Ipoteza nu are deocamdată un suport direct evident și necesită admite- 
rea unor deplasări orizontale importante ale piînzei de Tulcea, nicide- 
cum surprinzătoare în contextul structurii alpine a Orogenului Nord- 
Dobrogean. Situarea sursei la interiorul zonei de sedimentare a flișu- 
rilor jurasice ar conduce la admiterea existenței unei cordiliere ce a des- 
părțit-o de domeniul flișului de Alba, cordilieră dispărută în timpul pro- 
ceselor de şariaj pe care le-a suferit pinza de Niculiţel. 

Cele mai noi depozite cunoscute în pinza de Tulcea aparţin Ju- 
rasicului superior (Oxtordianului — Grădinaru, 1974) şi sint dezvoltate 
într-un facies calcaros. Pe de altă parte, în regiunea Zebil au fost stră- 
bătute de un foraj depozite argilo-siltice negricioase, groase de peste 
600 m, care ar putea aparţine Jurasicului mediu. Poziţia tectonică pe 
care o ocupă aceste depozite este cel puţin curioasă, fiind situate în 
apropierea aflorimentelor de roci triasice din Dealul Zebilului și excen- 
trice în raport cu axa sinclinalului în care este cantonat flișul de Denis 
Tepe. Ele ar putea reprezenta umplutura unui sinclinal discordant în 
raport cu structurile anterioare, chimerice vechi, după cum asemănarea 
cu depozite jurasice din Depresiunea Predobrogeană ar putea conduce la 
ideea unei ferestre tectonice. Ultima ipoteză, lipsită deocamdată de un 
suport mai substanţial, însemnind acceptarea alohtoniei totale a pinzei 
de Tulcea. 

Magmatitele alpine din pinza de Tulcea sînt restrinse ca răpin- 
dire areală. Ele străbat depozitele triasice din anticlinalul Somova, unde 
se cunosc și riolite și roci bazice, sau se găsesc răspindite, rar. în lun- 
gul anticlinalului Rediu și la Tulcea, fiind reprezentate numai de rio- 
lite. Contemporane magmatitelor din pinza de Niculiţel, cele din pinza 
de Tulcea sînt legate de fracturi situate la marginea riftului triasic 
nord-dobrogean din care provine prima unitate amintită. 

Structura alpină a pinzei de Tulcea este simplă. Se recunosc cute 
antielinale drepte, larg dezvoltate, racordate de sinclinale relativ plate. 
Anticlinalul frontal, marcat de aflorarea formațiunilor devoniene din 
Colinele Mahmudiei, arată tendințe de deversare spre exterior. El este 
paralel cu falia Sfîntu Gheorghe ce reprezintă conturul frontal al încă- 
lecării pinzei peste Depresiunea Predobrogeană. Această încălecare esta 
evident postjurasică, probabil chimerică nouă (intraneocomiană), sau 
chiar mai nouă (anterioară Albianului). Citeva fracturi cu sărituri nu 
prea mari și unele falii cu decroșare completează aspectul structural al 
pînzei de Tulcea. 


CUVERTURA POST-TECTOGENETICĂ DIN SINCLINORIUL 
BABADAG 


Două dintre pînzele alpine, de Niculiţel şi de Măcin, sînt acoperite 
integral, iar cea de a treia, pinza de Tulcea, parțial de către formaţiu- 
nile post-tectogenetice ale sinclinoriului Babadag din sudul Dobrogei 
septentrionale. Ea debutează cu calcarele de la Enisala, considerate ap- 
țian-albiene de Mutihac et al., (1972) sau vraconiene superioare de 
Patrulius et al. (1974), fiind separate însă de o lacună evidentă de 
depozitele cretacice superioare care constituie partea principală a cuver- 
turii post-tectonice. 

Studiile stratigrafice (Mirăuţă, Mirăuţă, 1964; Szasz, in Szasz et 
al., 1982) au arătat că formațiunile neocretacice sint reprezentate prin 
aproape toate etajele, cu excepţia Senonianului superior. Litofaciesurile 
sînt calcaro-detritice, cu variații spre marginea de nord a bazinului, 
unde devin mai grosiere, marcînd în acest sector apropierea țărmului. 
Spre sud sint frecvente ingresiunile, mai ales la nivelul Senonianului. 
Zona de sedimentare a Cretaciclului superior din bazinul Babadag nu 
s-a întins mult spre nord, în schimb a acoperit evident, începînd cu 
Turonianul, și partea marginală a Dobrogei centrale. 

Structura actuală a formațiunilor post-tectogenetice este sinclino- 
rială, prezentind cute largi, relativ plate și brachiforme. Repartiția 
areală a depozitelor arată o oarecare asimetrie a sinclinoriului Babadag, 
mai coborit în partea de sud, unde se înregistrează însă și dispunerea 
ingresivă a formațiunilor senoniene. 


Tendinţa generală a sinclinoriului post-tectogenetic este de afun- 
dare spre E, SE, spre platforma continentală a Mării Negre, unde se în- 
carcă cu depozite terțiare din ce în ce mai tinere. Deformarea slabă a 
sinclinoriului este determinată de mişcări sincrone compresiunilor lara- 
mice, fără a se putea vorbi de o tectogeneză de această virstă în Dobro- 
gea de nord. 


Începînd cu sfîrşitul Cretaciclului inferior, probabil chiar mai de- 
vreme, de la sfîrsitul Neocomianului, Orogenul Nord-Dobrogean se inte- 
grează ariei stabile a vorlandului carpatic, încetindu-și istoria de zonă 
mobilă. El a avut o poziţie relativ ridicată în tot timpul  Terţiarului, 
fiind acoperit doar parţial în partea sa nord-vestică (promontoriul nord- 
dobrogean) abia în timpul Neogenului. 


OROGENUL NORD-DOBROGEAN ÎN CONTEXTUL CATENELOR 
ALPINE DIN NORDUL MĂRII NEGRE 


Orogenul Nord-Dobrogean, intracratonic, face parte dintr-o centură 
ce se întinde la nord de zona cutată alpino-carpato-pamiriană. Această 
centură are o poziție mai mult sau mai puţin evidentă de catenă intra- 
cratonică, în raport cu cea de a doua. Una dintre regiunile în care o 

asemenea poziţie este clară o reprezintă Dobrogea septentrională. Cea 
mai apropiată arie comparabilă cu Dobrogea de nord se dezvoltă în 
Crimeea de sud sau Crimeea alpină. 

Structurile alpine ale Crimeii aflorează la sud de Platforma Sci- 
tică. Cele mai vechi formaţiuni cunoscute sînt depozite de fliș triasic 
superior-jurasic inferior (flişurile taurice). Deasupra urmează, cu o dis- 
cordanţă bine exprimată (Muratov, 1973), o serie terigenă a Jurasicului 
mediu şi apoi faciesurile calcaroase și de tip fliş ale Jurasicului supe- 
rior — Valanginianului. După o nouă discordanţă, se dezvoltă (Mura- 
tov, 1973 ; Uspenskaia, fide Săndulescu, 1980b) calcare de tip urgonian. 
Cuvertura post-tectonică a Crimeii alpine debutează cu depozite albiene 
şi cuprinde, de asemenea, formațiuni cretacice superioare, paleogene și 
chiar miocene inferioare (partea superioară a seriei de Maikop). La 
partea terminală a flișurilor taurice se dezvoltă (Uspenskaia, fide Săn- 
dulescu, 1980b) un nivel care conţine klippe sedimentare, constituite 
din calcare permiene, depozite triasice şi bazalte cu pillow-lave, foarte 
importante pentru reconstituirile paleogeografice. Cele două tectogeneze 
principale ale Crimeii alpine se situează la sfîrşitul Jurasicului inferior 
(chimerică veche) și la sfîrşitul Valanginianului (chimerică nouă). 

Asemănarea dintre catena Crimeii de sud şi pînza de Tulcea din 
Dobrogea septentrională este destul de evidentă, ţinînd seama de ur- 
mătoarele considerente : 

— existența în ambele unităţi a flișurilor ce urcă pină în Jurasi- 
cul inferior ; 

— desfășurarea corelabilă a tectogenezelor principale ; 

— faciesul detritic al Jurasicului mediu și calcaros al Jurasicului 
superior (sau a unei părți a lui) în ambele segmente ; 

— poziţia identică în raport cu Platforma Scitică, dezvoltindu-se 
pe marginea sudică a acesteia. 

Piînzele de Niculiţel și Măcin nu au un corespondent care să aflo- 
reze în Crimeea alpină. O urmă a existenţei cel puţin a primei o consti- 
tuie klippele sedimentare de roci bazice din wildflyschul de la partea 
terminală a seriilor taurice. Originea acestor klippe este sudică în 
raport cu aria de depunere a flişurilor taurice, adică provenind din ele- 
mente ce ar constitui prelungirea spre est a pinzei de Niculiţel. Aceasta 
s-ar situa sub mare, la sud de Crimeea, iar mai la sud s-ar putea avea 
în vedere prezenţa unor structuri comparabile cu pinza de Măcin. Pre- 
zența în wildflyschul menţionat mai sus a unor klippe de calcare per- 
miene, necunoscute atit în Dobrogea de nord, cît şi în Crimeea alpină, 
are o semnificaţie particulară. Locul lor de origine s-ar putea lega de 
o a treia unitate, situată ectualmente tot sub mare, şi diferită de cele 
ce aflorează pe continent. 

Legătura dintre Dobrogea septentrională și Crimeea alpină se 
realizează pe sub Marea Neagră, în limitele platformei continentale (fig. 
43), larg dezvoltată la sud de golful Odesa. La sud de elementele cutate 
ale Dobrogei de nord ar urma să se găsească resturi ale Platformei 
Moesice, a căror prezenţă şi la sud de Crimeea marchează caracterul 
intracratonic și pentru acest din urmă segment. Acest caracter structu- 

Fig.43. Legătura pe sub Marea Neagră dintre Orogenul 
Nord-Dobrogean și Crimeia: 


7 - Platforma Europei Orieintale (PEO); 2- Platforma Scitică (S); 3- 
Orogenul intracratonie Dobrogea de Nord-Crimeia (DC); M - Platforma 
Moesicā. 


ral se regăseşte şi mai la est, unde formațiunile metamorfice ce aflo- 
rează în masivul Djiruli, situat între Caucazul Mare şi Caucazul Mic, 
au unele asemănări cu seria şisturilor verzi din Dobrogea centrală. Ele 
reprezintă, în orice caz, o porţiune continentală rigidă, de platformă, ce 
desparte două sisteme cutate alpine. 

Structura și dezvoltarea geotectonică a Caucazului Mare este în 
multe puncte diferită de cea a Crimeii alpine şi a Orogenului Nord-Do- 
brogean. O trăsătură esenţială comună o constituie însă caracterul său 
de catenă intracratonică, situată în vorlandul centurii alpine tethysiene 
majore, a cărei ramură nordică este reprezentată, între Marea Neagră și 
Marea Caspică, de structurile Caucazului Mic. Acesta din urmă repre- 
zintă prelungirea estică a Balcanilor şi Pontidelor din marginea nordică 
a Asiei Mici. 

În lungul catenei intracratonice Dobrogea de nord — Crimeea alpi- 
nă — Caucazul Mare se disting mai multe fracturi transversale importante, 
dintre care multe sint acoperite de apele Mării Negre (fig. 43). Ele pot 
fi puse în legătură cu „spargerea“ Platformei Moesice în aria ocupată 
de mare (Săndulescu, 1980b), proces care a determinat nașterea porțiu- 
nii lipsite de pătură granitică, pusă în evidenţă în cuprinsul părții cen- 
trale a spațiului marin. Procesul s-a produs după consolidarea orogenu- 
lui Dobrogean de nord — Crimeea alpină sau a început cel mai de- 
vreme odată cu tectogenezele alpine care au deformat acest orogen (chi- 
merică veche și/sau chimerică nouă). Unele dintre aceste fracturi trans- 
versale pot avea un rol important și în dirijarea evoluţiei unora dintre 
segmentele catenei intracratonice. Un asemenea exemplu îl constituie 
fractura transversală din zona peninsulei Kerci, care determină schim- 
barea vergenţei generale a catenei, nordică în Crimeea și sudică în Cau- 
cazul Mare. 

MODELUL GEOTECTONIC EVOLUTIV AL OROGENULUI NORD- 
DOBROGEAN 


Istoria geotectonică prealpină a Orogenului Nord-Dobrogean este, 
pînă la un punct, comună cu cea a ariei situată la exteriorul platfor- 
mei Europei orientale. 

Urmind consideraţiile făcute mai înainte cele mai vechi forma- 
țiuni rezultate din consolidarea Svecoteno-Carelidelor s-ar găsi în Do- 
brogea de nord, fiind materializate de seria de Orliga, deși ele ar putea 
să aparţină numai parțial Dobrogei septentrionale, avînd în vedere pozi- 
tia lor alohtonă și posibilitatea unei origini sudice. Este totuși posibil 
ca primele tectogeneze care au afectat spaţiul nord-dobrogean să fie 
cele svecofeno-carelidice, extinse şi mult mai la sud. 

Ciclul orogenic cadomian (baicalian, assyntic) are unele caractere 
specifice în Dobrogea septentrională, subliniate de dezvoltarea secvenţei 
metabazice corespunzătoare seriei de Megina. Condiţiile geotectonice în 
care au fost generate aceste roci sînt mai greu de precizat, relaţiile lor 
genetice și structurale cu gnaisele din substratul lor imediat fiind într-o 
oarecare măsură determinate în alegerea modelului.  Ipotezele ce ar 
putea fi avansate în acest caz ar avea în vedere următoarele posibili- 
tăți : 

— metabazitele seriei de Megina sînt de tipul secvenţelor ofiolitice 
și ocupă o poziţie tectonică, de obducţie, în acoperișul gnaiselor ; 

— în cuprinsul zonei mobile, situată între Platforma Europei Orien- 
tale şi blocul moesic precadomian, magmatismul bazic este legat de pro- 
cese de riftogeneză cadomiană, care nu au ajuns pînă la spreadincul 
oceanic. 

În ambele cazuri, caracterul mezometamorfic al seriei de Megina 
subliniază dezvoltarea diferențiată a ariei geosinclinale cadomiene, a 
cărei parte axială pare să se fi situat în cuprinsul actualei pînze de 
Măcin. Ea era flancată (fig. 44) la sud de trogul de sedimentare al 
flişului reprezentat de seria sisturilor verzi şi la nord de o arie cu 
caractere relativ similare, sugerată de prezenţa [ilitelor cloritoase de 
ia Tulcea-Monument. 

Aria mobilă caledoniană este materializată de rocile seriei de 
Buclugea, pe teritoriul Dobrogei de nord fiind puse în evidenţă defor- 
mările caledoniene timpurii. Urmînd modelul cunoscut în Polonia, este 

Fig. 44. Reconstituirea retrotectonică ipotetică a zonei mobile 
cadomiene din “rorlandul carpatic: 


SV - zona flișului șisturilor verzi (cu cruci crustă continentală); M - zona dezvol- 
tării seriei de Megina (bazică) F - zona dezvoltării filitelor de Tulcea. 


posibil ca în vorlandul dobrogean să fie păstrate elemente caledoniene 
mai tinere. Caracterele ensialice ale zonei mobile caledoniene sînt des- 
tul de evidente, fiind suprapusă elementelor deformate și metamorfo- 
zate cadomiene. 


Specific și particular Dobrogei septentrionale sînt structurile her- 
cinice. Privite în contextul general al dezvoltării ariilor mobile de 
la exteriorul Platformei Europei Orientale, elementele hercinice ale 
Dobrogei de nord arată suficiente caractere de zonă mobilă geosincli- 
nală. Extinderea pe direcţie a acestei zone pune probleme greu de rezol- 
vat. Dobrogea hercinică fiind, în afloriment, legată destul de strîns de 
Dobrogea alpină, s-ar putea ajunge nejustificat la suprapunerea lor, 
atit pe direcție, cît și în sens transversal. De fapt, Dobrogea hercinică, 
își poate găsi racordarea, în parte, prin subasmentul subşariat al pin- 
zelor flișului din Carpaţii Orientali, cu catena hercinică din Europa cen- 
trală. În acest mod, extinderea pe direcţie a Dobrogei hercinice este, 
fără îndoială, mai mare decît cea a Dobrogei alpine, care se opr opie spre 
nord-vest la Valea Siretului. 


Stabilirea modelului geotectonic al Dobrogei hercinice este condi- 
ționată de ipoteza genetică în care sînt interpretate granitoidele calco- 
alcaline din pînzele de Măcin și Tulcea.  Aceeptarea unor procese de 
subducție de care să fie legate magmatitele hercinice  calco-alcaline 
necesită admiterea (fig. 45a) următoarelor premise : 


— dezvoltarea în timpul Devonianului a unei zone de expansiune, 
situată la exteriorul actualei pînze de Tulcea, care să fi condus la for- 
marea de crustă oceanică sau cel puţin de crustă subțiată ; 


Fig. 45. Două ipoteze privind ambianța geotectonică 
pentru geneza granitoidelor din unitatea de Măcin: 
a - Ipoteza modelului de subducție; b- ipoteza ensialică; 7 - crustă 
oceanică; 2 - crustă continentală; 3 - întruziuni; M - zona Măcin; 
T - zona Tulcea; PEO - Platforma luropei Orientale; Au - aulaco- 
genul hercinie (presupus). ' 

— consumul scoarței, generată de procesele de expansiune, la 
sfîrşitul Devonianului și în timpul Carboniferului. 

Aceste premise sînt amendate de foarte multe necunoscute şi pot 
să constituie doar ipoteze de lucru. Ele fac parte de altfel dintr-un grup 
mai larg de probleme care privesc geneza granitoidelor prealpine din- 
tr-o arie mai întinsă care cuprinde Alpii, Carpaţii, Balcanii şi alte seg- 
mente ale orogenului alpin. 

Într-o ipoteză mai puţin hazardată, Dobrogea hercinică se înscrie 
intr-un model geotectonic ce are în vedere dezvoltarea unui aulacogen 
complex, suprapus celui caledonian și situat între Platforma Europei 
Orientale, la nord, și Platforma Moesică, la sud (fig. 45b). În sens trans- 
versal, partea mai mobilă a acestui aulacogen o constituie desigur cea 
sudică, corespunzătoare pînzei de Măcin, unde s-au acumulat secvențele 
de fliş ale formaţiunii de Carapelit și în care este cantonată cea mai mare 
parte a granitoidelor. Scoarța aulacogenului hercinic, cel puţin pe trans- 
versala Dobrogei era subţiată, explicind în acest fel magmatismul mai 
alcalin din Carboniferul superior și/sau Permian. 


Modelul de evoluţie geotectonică alpină a Orogenului Nord-Dobro- 
gean poate fi reconstituit cu mai multă siguranță, observaţiile fiind mai 
numeroase şi într-o oarecare măsură mai obiective. 

Prezența magmatitelor bazice de tip intraplacă din pînza de Nicu- 
lițel conduce la considerarea unui rift intracontinental  (intracratonic) 
cu dezvoltarea maximă în Triasicul mediu (fig. 46). Rittingul a putut 
începe încă din Triasicul inferior sau chiar din Permian. Predominarea 
distensiunilor mai importante în Triasicul mediu se înscrie într-un cadru 
foarte general, corespunzător deschiderii Tethysului oceanic în ariile mo- 
bile din care au provenit Carpaţii, Dinarido-Hellenide și catenele din 

Fig. 46. Riftul nord-dobrogean şi geneza pînzei de 
Niculiţel: 
7 - formațiuni predominant calcaroase; 2 -formațiuni calcaro-de- 
titice; 3 - formațiuni de fliș; 4-roci mafice; M - pinza de Mă- 
cin; T - pinza de Tulcea; c- digitația de Consul; s- digitația de 
Sarica; c + s- pinza de Niculiţel, 


Asia Mică, pentru a nu menţiona decit ariile cele mai apropiate de zona 
mobilă intracratonică (intraplacă) Dobrogea  septentrională-Crimeea- 
Caucaz. 

Instalarea sedimentării de tip fliș în zona riftului după punerea în 
loc a maselor magmatice bazice indică ridicarea mai accentuată a mar- 
ginilor lui și accentuarea proceselor de subsidenţă. Riftul triasic nord- 
dobrogean era mărginit, mai ales la nord și într-o mai mică măsură la 
sud, de o platformă carbonatică ce se intindea pînă în vorlandul predo- 
brogean. Doar marginea platformei apropiată de rift a devenit mobilă 
în Triasicul terminal și Jurasicul inferior (flișurile de Nalbant și even- 
tual de Denis Tepe). | 

Magmatismul acid (cu trăsături alcaline ?), contemporan cu mag- 
matismul bazic triasic, depășește ca arie de dezvoltare pe acesta din 
urmă, dar este evident mai frecvent în zonele în care cele două tipuri 
de roci coexistă. El trebuie să fie legat și de perioada de  distensiune 
(riftogeneză) triasică. Diferenţierea genetică între cele două grupe de 
roci magmatice este încă puţin elucidată. 


Primele compresiuni importante, cele chimerice vechi, au loc in 
timpul Jurasicului inferior (Liasicul superior ?) şi deformează în pri- 
mul rînd riftul corespunzător pînzei de Niculiţel (fig. 46). În acest mo- 
ment s-a produs o primă imbricare a structurilor pinzei menţionate și 
foarte probabil și încălecarea digitaţiei Consul peste cea de Sarica. Este 
greu de precizat dacă șariajul pinzei de Niculiţel a fost realizat în între- 
gime în momentul chimeric vechi, dar el a debutat fără îndoială în 
acest interval de timp. Discontinuitatea chimerică veche este înregistrată 
și în pinza de Măcin, ca şi în cea de Tulcea, cel puţin în parte. Ampli- 
tudinea deformărilor în aceasta din urmă pare a fi redusă. În schimb, 
cel puţin partea frontală a pinzei de Măcin a fost antrenată în procese 
de încălecare importante, contemporane cu cele care au dus la genera- 
rea digitației Consul. 


Se poate aprecia cu destulă certitudine că cea mai importantă 
scurtare a scoarței, determinată de tectogeneza chimerică veche, s-a si- 
tuat în domeniul piînzei de Niculiţel, adică în lungul riftului triasic, în 
care crusta era desigur mai subţire. 


Configurația paleogeografică a intervalului Jurasic mediu-Jurasic 
superior nu are o semnificaţie geotectonică particulară. Este de re- 
marcat poate că diferențele de facies între unităţi nu sînt esenţiale și 
că nicăieri în Dobrogea septentrională nu se cunosc depozite de fliș 
tithonic-neocomian, cum se întîlnesc în schimb în Crimeea alpină. 

Tectogeneza care a desăviîrşit structura alpină a Orogenului Nord- 
Dobrogean este postjurasică. Ea ar putea fi chimerică nouă, intraneo- 
comiană, după modelul Crimeii alpine, sau mai tinără, mezocretacică, 
prealpină. 

Cea de a doua tectogeneză nord-dobrogeană a determinat cu sigu- 
ranţă încălecarea pinzei de Tulcea peste Depresiunea Predobrogeană. 
Totodată au fost deformate și unităţi mai interne, pînă în apropierea 
faliei Peceneaga-Camena. În acest al doilea moment tectogenetic au 


128 


fost amplificaţi sau generaţi solzii alpini din pînza de Măcin. Dovada o 
constituie solzul Cîrjelari. Atît şariajul pînzei de Niculiţel, cît și cel al 
pînzei de Măcin au putut fi reluate și amplificate în timpul celei de a 
doua tectogeneze nord-dobrogene. 

Analizînd repartiţia areală a celor mai importante deformări gene- 
rate de cele două momente de tectogeneză din Orogenul Nord-Dobro- 
gean, se constată că polaritatea orogenetică este foarte slab sau chiar 
deloc exprimată. Modelul desfășurării tectogenezelor arată o migrare din 
partea centrală, corespunzătoare riftului triasic (pînza de Niculiţel) spre 
cele două margini ale orogenului (pînza de Tulcea și solzii interni din 
pinza de Măcin). În acest caz s-ar putea presupune eventual o polari- 
tate bilaterală, deși a doua tectogeneză nu exclude și zona centrală. 

Raportind evoluţia geotectonică alpină a Orogenului Nord-Dobro- 
gean la cea a centurii majore tethysiene, se poate constata că : 


— deşi perioada de distensiune a început în același timp, ea s-a 
încheiat mult mai devreme în aria Orogenului Nord-Dobrogean ; 


— perioada de compresiune, ce cuprinde două tectogeneze princi- 
pale, a început mai devreme și s-a încheiat de asemenea mai devreme, 
în Orogenul Nord-Dobrogean. 


Aceste două concluzii sint valabile pentru Dobrogea de nord și 
Crimeea alpină, dar nu şi pentru Caucazul Mare. Diferenţa ar putea fi 
explicată prin aceea că primele două segmente ale centurii intracrato- 
nice se află sub influenţa „spargerii“ Platformei Moesice în aria Mării 
Negre și a nașterii scoarţei de tip oceanic a acesteia din urmă, situație 
ce nu este valabilă în Caucaz. 


OROGENUL CARPATIC 


Ocupind mai mult de jumătate din teritoriul României, Orogenul 
Carpatic reprezintă doar un segment din centura cutată ce se întinde 
de la Gibraltar pînă în Indochina. Divizarea geotectonică a Carpaţilor 
se bazează pe acceptarea criteriului vîrstei diferite a tectogenezelor 
principale care au generat marile ansambluri structurale și a faptului că 
elementul de simetrie al catenei este sutura majoră tethysiană. 


Marginea externă a Orogenului Carpatic este marcată, în sens 
general, de marginea avanfosei (fig. 47). De fapt, partea externă a aces- 
teia din urmă este o depresiune tînără, suprapusă aproape în întregime 
platformelor din faţa orogenului. Sub acest aspect s-ar putea restringe 
orogenul la limita externă a unităților deformate, adică la fruntea pîn- 
zei subcarpatice sau, cînd aceasta este acoperită, la marginea zonei in- 
terne, cutate, a avanfosei. Întrucît în unele sectoare trecerea de la zona 
internă a avanfosei la cea externă se face fără o demarcaţie netă, întreaga 
avanfosă va fi descrisă în cuprinsul orogenului. 

Fig. 47. Schița marilcr 

diviziuni ! structurale ale 

Carpaţilor și a regiunilor 
învecinate: 


1 - Transilvanide şi Vardar; 2 - 
pinze transilvane; 3- Pienide; 
d - pinza (grupul) Măgura; 5- 
Piemontais (fercastra Rechnitz); 
(i - Dacide interne și Austroalpin; 
7 - Dacide mediane; 8 - Dacide 
externe; 9 - Dacide marginale 
(= Prebalcani și Stara Planina); 
10 - Moldavide; a - Zona îlişului; 
b - pinza subcarpatică; 77 - bana- 
tite; 72- magmatite neogene; 
73 - depresiuni molasice şi cuver- 

Partea cea mai internă a Carpaţilor şi delimitarea ei de elemen- 
tele aparţinînd Dinarizilor nu este peste tot la fel de uşor de stabilit. 
La sud de Dunăre (fig. 47), zona Vardar poate fi considerată ca repre- 
zentînd elementul structural ce separă Carpaţii și continuarea estică a 
acestora, Balcanii și Rodope, de Dinarizi și Hellenide. La nord de Du- 
năre, situația nu mai este atit de clară, discuţiile privind limita Carpaţi/ 
Dinarizi fiind numeroase şi contradictorii. Nu vom analiza încă pro- 
blema, ea fiind dezbătută mai departe, în contextul integrării Carpați- 
lor în structura catenelor alpine din sud-estul Europei. 

Descrierea marilor unităţi tectonice ale Carpaţilor românesti va îi 
făcută de la cele mai interne spre cele mai externe. 


DACIDELE INTERNE 


Unităţile care alcătuiesc Dacidele interne aflorează pe teritoriul 
românesc în Munţii Apuseni, iar în afara lui, în Carpaţii Occidentali 
centrali din Slovacia și nordul Ungariei, în Munţii Bakony și probabil 
în munţii Mecsek, Villâny și Bukk. 

În linii mari, Dacidele interne corespund cu ceea ce a fost denu- 
mit Apusenidele septentrionale, pe lingă care mai cuprind unele uni- 
tăţi de soclu din Munţii Metaliferi  (Metaliferii sialici — Săndulescu, 
1975b), precum și „insulele“ cristaline Preluca, Codru și Ticău. În aceste 
limite, Dacidele interne grupează pinze de soclu continentale, constituite, 
cel puţin parţial, din formaţiuni cristaline (metamorfice şi uneori gra- 
nitice), acoperite de depozite sedimentare mezozoice sau permian-mezo- 
zoice. 

Limitele Dacidelor interne sînt în cea mai mare parte acoperite de 
formaţiuni post-tectogenetice sau de depresiuni molasice neogene. Li- 
mita între Dacidele interne și Transilvanide. marcată de încălcarea uni- 
tăţilor aparţinînd Metaliferilor simici peste cele ale Metaliferilor sialici 
aflorează doar în Munţii Metaliferi. Dacidele interne se extind şi sub o 
parte din Depresiunea Transilvaniei și mai ales sub Depresiunea Pan- 
nonică (fig. 48), ajungînd spre nord pină în subasmentul unei părți a 
zonei vulcanice din Munţii Oaș-Gutii și a unei părţi a Depresiunii Trans- 
carpatice. O fractură importantă (falia nord-transilvană și prelungirea 
ei pînă la vest de Dunăre, în sudul Ungariei) împarte Dacidele interne 
în două segmente majore, a căror evoluţie şi alcătuire se deosebesc în 
unele detalii. 

În Dacidele interne din Munţii Apuseni se disting următoarele 
unități şi grupuri de unităţi : unitatea de Bihor (care ocupă poziţia cea 
mai de jos în eșafodajul structural), sistemul pînzelor de Codru și sis- 
temul pinzelor de Biharia (Bleahu, 1976); la ultimul pot fi atașate şi 
unitățile Metaliferilor simici, deşi unele dintre acestea au suferit şi 
deformări mai tinere decit celelalte unități din Munţii Apuseni de nord. 

Fig. 48. Schița structurală a Carpaţilor interni între Slovacia şi Tran- 
silvania: 


f - Transil'anide; 2 - Pienide; 3 - fereastra Ujgorod (7-3, unităţile suturii majore tethy- 
siene); 4 - unitatea de Bihor; 5 - pinzele subtatrice (= pinze de Codru); 6 - pîuzele de Bi- 
haria (= Gemeride); 7 - unitatea Bükk (şi echivalente). 


Sistemul pînzelor de Codru cuprinde, de jos în sus, pinzele de 
Vălani, Gîrda, Finiş, Dieva, Moma, Arieșeni, Vașcău și Colești. Unităţile 
ce alcătuiesc sistemul pînzelor de Biharia sînt pînzele de Highiș-Poiana, 
Biharia şi Baia de Arieș, ultima înglobind și, formațiunile sedimentare 
(eventual numai pe cele presenoniene) ale unităţii de Bucium din Munţii 
Metaliferi. Dacidelor interne le aparţin și pînza de Vidolm din Meta- 
liferii sialici. 

UNITATEA DE BIHOR 


Denumită curent „autohtonul “de Bihor, această unitate ocupă 
poziţia cea mai de jos în ansamblul structural al Apusenilor septen- 
vrionali. Ea poate fi comparată cu unităţile tatrice (Tatra Mare şi echi- 
valente), numite și Tatride, din Carpaţii Occidentali centrali și este 
foarte probabil șariată în adincime peste elemente aparţinînd Pienidelor 
și/sau Transilvanidelor, atît în Munţii Apuseni, cit şi mai la vest, pînă în 
Slovacia. În contextul unor corelări mai largi, unitatea de Bihor şi în 
general Tatridele corespund pinzelor austro-alpine inferioare din Alpii 
Orientali. 


Formațiunile cristaline și deformările prealpine. 


Formațiunile metamorfice ce alcătuiesc unitatea de Bihor aparţin 
în cea mai mare parte Precambrianului (seria de Someș) şi eventual 
Cambrianului (Dimitrescu, 1976 ; lanovici et al., 1976). Primele, mezo- 


metamorfice, ar fi acoperite de formațiunile epimetamorfice ale seriei de 
Arada, deși există păreri (Balintoni — date inedite) că aceasta din urmă 
reprezintă doar partea retromorfă a primei. Metamortfitele sînt in- 
_truse de granitul de Muntele Mare pentru care s-a presupus (Ianovici 
et al., 1976) o vîrstă cadomiană tirzie (530 Ma). 

Formațiuni epimetamorfice considerate pină acum ca făcînd parte 
din unitatea de Bihor s-au dovedit, în bazinul Văii Drăganului (Balin- 
toni — date inedite) şi în Munţii Mezeșului (Horvath, in Marinescu et 
al., 1982), a aparţine unei unităţi din sistemul pînzelor de Codru. 

Structura de ansamblu a cristalinului unităţii de Bihor se poate 
observa cel mai bine în masivul Gilău, unde se recunosc cute foarte 
largi. În bolta uneia dintre cutele anticlinale majore este intrus gra- 
nitul de Muntele Mare, care are forma unui phacolit (Dimitrescu, 
1966). Prezenţa acestei mase granitice de mari dimensiuni apropie uni- 
tatea de Bihor și sub acest aspect de simburi cristalini ai unităţilor 
tatrice din Carpaţii Slovaciei. 

În afara masivului Gilău, formațiunile cristaline ale seriei de 
Someș, ce aparține unității de Bihor, mai aflorează pe marginea gra- 
benului Remeţi în munţii Rez și Mezeș şi în insulele Făget și Ticău. În 
masivul Preluca, cercetări recente (Balintoni, in Rusu et al., 1983) arată 
că formațiunile cristaline aparţin seriei de Baia de Arieş sau seriei de 
Rebra şi că ar putea aparţine unei alte unităţi decît cea de Bihor. 

Sistemele de fracturare care se disting în formațiunile metamor- 
fice ale unităţii de Bihor sînt reluate sau generate în timpul Mezozoi- 


cului, aşa încit este greu să se stabilească mai exact care dintre ele 
sint prealpine. 

Formațiunile sedimentare şi deformările alpine, 


Succesiunea sedimentară proprie unității de Bihor cuprinde for- 
maţiuni mezozoice presenoniene. În cîteva puncte se cunosc și forma- 
țiuni detritice atribuite Permianului. Dintre caracterele litostratigrafice 
specifice se pot aminti următoarele (Patrulius et al., 1971; Patrulius, 
1976 ; Mantea, 1981): 

— aşezarea evident discordantă a depozitelor detritice werfeniene 
după o lacună de sedimentare şi eroziune în raport cu cele permiene, 

— dezvoltarea unei secvenţe carbonatice din Werfenianul superior 
pînă în partea inferioară a Triasicului superior și existența unei lacune 
în cea mai mare parte a acestuia din urmă ; 


— instalarea faciesului de Gresten în Jurasicul inferior ; 

— dezvoltarea unei succesiuni condensate în Jurasicul mediu și 
intr-o parte a Jurasicului superior, urmată de instalarea unei platfor- 
me carbonatice în Kimmeridgian şi Tithonic ; 


— existența unei lacune în baza Cretacicului cu care sint asociate 
formaţiuni bauxitifere ; 

— reinstalarea sedimentării carbonatice neritice din Barremian și 
trecerea treptată la o secvență calcaro-marnoasă ce urcă pe alocuri pină 
în baza Turonianului. 


Cele două lacune importante, din Triasicul superior și de la baza 
Focretacicului, corespund unor mişcări de ridicare generală, însoţite cel 
mult de o fracturare mai mult sau mai puţin avansată. Este de remar- 
cat că prima lacună se poate corela cu lipsa depozitelor triasice supe- 
rioare în domeniul pinzelor central-est-carpatice care ocupau o poziţie 
comparabilă cu cea a unității de Bihor, dar de cealaltă parte a zonei de 
spreading ce a condus la naşterea oceanului transilvan. 


Deformările care au precedat șariajului pînzelor sistemului de Codru 
au generat în unitatea de Bihor structuri cu o orientare actuală NE-SV. 
Ele pot fi observate la sud de Someşul Cald, cît şi în Munţii Pădurea 
Craiului, fiind de tipul cutelor drepte, faliate axial sau pe flancuri, cu 
afundarea axială spre sud-vest. Dacă se admite rotirea în sensul acelor 
de ceasornic a blocului Apusenidelor septentrionale (Pătrașcu, fide 
Bleahu, 1976), cutele alpine ale unităţii de Bihor ar fi avut o orientare 
apropiată de direcţia nord-sud, puțin comună în ansamblul Dacidelor 
interne. 


Caracterul epigliptic al pinzelor sistemului de Codru arată că 
structurile unităţii de Bihor sînt turoniene sau mezocretacice, mai vechi 
decit procesele de șariaj care le-au acoperit. 

Structurile tafrogenice post-tectogenetice cunoscute în aria unităţii 
de Bihor, cum sînt grabenele Remeţi şi Someșul Cald sau ansamblul 
magmatic Vlădeasa, au o orientare NE-SV, asemănătoare cu structurile 
alpine ale unităţii de Bihor, arătînd că acestea din urmă au influențat 
direcția majoră de fracturare postsenoniană din această parte a Apuse- 
nidelor septentrionale, 

Caracterul și amplitudinea încălecării unităţii de Bihor peste ele- 
mentele situate la exteriorul ei nu pot fi apreciate în cuprinsul Munți- 
lor Apuseni, în condiţiile în care marginile unităţii sînt acoperite de 
formaţiuni terțiare post-tectogenetice sau de pînze. Problema trebuie 
să fie abordată într-un cadru mai larg. Corelarea unităţii de Bihor cu 
Tatridele şi a acestora cu pinzele austro-alpine inferioare pledează pen- 
tru extinderea alohtoniei stabilite în Alpii Orientali (ferestrele Enga- 
dine, Tauern și Rechnitz) şi în cuprinsul Dacidelor interne. Există in- 
terpretări (Săndulescu, 1980a) conform cărora în subasmentul Depre- 
siunii Transcarpatice neogene ar putea să existe o fereastră tectonică 
(fereastra Ujgorod) (fig. 48), deschisă în unităţile tatrice, echivalente cu 
cele de Bihor. Amploarea încălecării poate să fie variabilă în lungul 
segmentului Alpii Orientali — Dacide interne, descrescind de la vest 
către est. Este posibil ca la sud de falia nord-transilvană amploarea 
încălecării să fie mai mică decit la nord şi la vest de ea, după cum și 
virsta încălecării este diferită. 

Elementele tectonice care sint încălecate de unitatea de Bihor tre- 
buie să aparţină grupului mare al Transilvanidelor, situate paleogeo- 
grafic la exteriorul domeniului Dacidelor interne. Care anume dintre 
elementele transilvanidice sînt situate sub încălecare este greu de sta- 
bilit, dar se poate presupune că au în constituţia lor formaţiuni ofiolitice 
și depozite sedimentare mezozoice. 

Virsta încălecării unităţii de Bihor peste structurile Transilvani- 
delor poate fi coborită pină în momentul tectogenezelor mezocretacice, 
contemporană cu prima deformare a acestora din urmă (generarea pinze- 
lor transilvane). Ea poate fi plasată şi intr-o tectogeneză mai nouă, sin- 
cronă cu șariajele pregosau ale sistemului pinzelor de Codru. De aseme- 
nea, este posibil ca încălecarea să fie polifazică, dar, conform datelor 
cunoscute pînă acum, este mai nouă decit Terţiarul inferior. 


SISTEMUL PÎNZELOR DE CODRU 


Pinzele care alcătuiesc sistemul de Codru sint constituite, cu două 
excepţii, din formațiuni sedimentare permian-mezozoice care, în sen- 
sul desfăşurării retrotectonice, arată de la exterior spre interior trece- 
rea spre lito- şi biofaciesuri cu caractere din ce în ce mai pregnant 
mezogeene. Unităţile sistemului pinzelor de Codru nu au o dezvoltare 
areală egală, cele mai extinse fiind pinzele care păstrează într-o pro- 
porţie însemnată formațiunile metamorfice prealpine. 

Limitele sistemului pinzelor de Codru sint reprezentate de con- 
tururi de eroziune. Este foarte probabil că ele au acoperit in întregime 
unitatea de Bihor, după nn model similar cu al pinzelor subtatrice cu 
care sînt echivalente. 

Fig. 49. Unităţile tectonice ale Apuse- 
uidelor septentrionale (in Munţii Apu- 
seni şi sub Depresiunea Panonică): 

] -unitatea de Bihor; 2- pinza de Vălani; 3- pinza 
de Finiş-Girda (a - pinza de Girda, b-pinza compo- 
zită de Finiş); 4- pinza de Dieva; 3 - pinzele de 
Moma (M) ṣi Arieseni (4); O - pinza de Vascău; 
7 - pinza de Colesti; 8 - pinza de Highis-Poiana; 
9- pinza de Biharia; 70 - piuzele de Baia de 
Arieş și Vidolm; 77 - banatite; 72- conturul pin- 
zelor  dacidice interne; 73 -frontul  piuzelor 

transilvanidice (Metalilerii simici). 

Pinza de Vălani 


Unitatea cea mai profundă a sistemului pinzelor de Codru iar din 
punct de vedere paleogeografic cea mai externă este unitatea de Vălani 
(Patrulius, 1971). Ea este restriînsă ca suprafaţă de aflorare (fig. 49), 
putind fi considerată pînă la urmă un gigantic petic de antrenare, depla- 
sat la baza sistemului pinzelor de Codru. 


Pînza de Vălani are caractere litostratigrafice mixte în raport cu 
unitatea de Bihor şi cu pinza de Finiș-Girda (Patrulius, 1971; Bleahu 
et al., 1981), fiind caracterizată, pe de o parte, de prezența Keuperului 
carpatic şi, pe de altă parte, de dezvoltarea Jurasicului superior şi a 
Cretacicului inferior în faciesuri asemănătoare celor din unitatea de 
Bihor din Munţii Pădurea Craiului. Locul dinainte de șariaj al pînzei de 
Vălani trebuie să fi fost pe marginea cea mai internă a unităţii de 
Bihor de pe care a fost smulsă în timpul încălecărilor pregosau. 

Pinza de Vălani este o pinză de cuvertură, constituită exclusiv din 
formaţiuni sedimentare. Apartenența la sistemul pînzelor de Codru este 
subliniată de litofaciesurile Triasicului mediu și de lacunele din Jura- 
sicul inferior (parţial) şi mediu. 

Presupunerea că pinza de Vălani ar apare într-o fereastră tecto- 
nică la sud de Crișul Alb, în subasmentul Depresiunii Pannonice (Visa- 
rion, Săndulescu, 1979), este o ipoteză care suportă discuţii, în lumina 
corelărilor actuale ce se pot face cu unităţile din subasmentul Depre- 
siunii Pannonice din Ungaria sau din munţii Mecsek și Villány. 


Pinza compozită de Finiş-Girda 


Cea mai extinsă pinză a sitemului de Codru este cea de Finis- 
Girda (Bleahu, Dimitrescu, 1957 ; Ianovici et al., 1976; Bleahu et al., 
1981), la alcătuirea căreia iau parte și formaţiuni metamorfice prealpine, 
alături de cele permian-mezozoice. Dacă se face abstracție de unitatea 
de Vălani. restrinsă ca dezvoltare areală, pinza de Finiş-Girda consti- 
tuie talpa pînzelor grupului de Codru. 

Formațiunile metamorfice prealpine sînt caracterizate de asocierea 
șisturilor cristaline mezozonale cu gnaise sau granite gnaisice. Tot pin- 
zei de Finiş-Girda trebuie ataşate peticele de acoperire descrise în 
Valea Drăganului (Balintoni) sau în Munţii Mezeş (Horvath, in Mari- 
nescu et al., 1982) în primul rînd datorită faptului că sînt imediat supe- 
rioare unităţii din Bihor. 

Repartizarea ariilor de aflorare a formațiunilor metamorfice preal- 
pine şi a celor sedimentare permian-mezozoice arată o predominare netă 
a celor din urmă la vest de Valea Arieșului. Situaţia poate fi explicată : 


— fie prin acceptarea eroziunii diferenţiale foarte avansate între 
cele două sectoare, care a avut loc înainte de şariajul pînzelor mai înalte 
din sistemul de Codru, 

— fie prin deosebirea a două unităţi sau subunități — pinza de 
Girda, pe de o parte, constituită din formaţiuni metamorfice şi foarte 
puține depozite sedimentare (Dimitrescu, 1958), pinza de Finiş în 
care predomină depozitele sedimentare. 

Cea de a doua ipoteză ar fi susținută și de unele observaţii re- 
cente (Stan — date inedite) conform cărora granitoidele din Munţii 
Codru arată caractere discordante şi o structură masivă, deosebindu-se 
astfel de gnaisele de Codru din pinza de Girda. 

Caracterul compozit al piînzei de Finiș-Girda a fost pus în evidenţă 
de curînd (Ştefănescu et al. — sub tipar) în Munţii Codru prin descope- 
rirea a două succesiuni triasice, suprapuse tectonic şi acoperite discor- 
dant (?) de formațiunile jurasice inferioare. Secvența superioară are 
caracterul unei unități alohtone decolate, constituită exclusiv din for- 
mațiuni sedimentare triasice. Ea este suprapusă peste o succesiune ce 
debutează cu depozite molasice permiene cu intercalaţii riolitice și se 
continuă, cel puţin aparent, fără întrerupere cu formaţiuni triasice in- 
terioare detritice, urmate de depozite triasice carbonatice. Fenomene de 
alunecare gravitațională submarină de proporţii însemnate au mai fost 
constatate în unităţi comparabile cu cele ale sistemului de Codru și în 
Alpii Orientali (Plâchinger, 1976), iar în pinza de Krysna din Carpaţii 
Slovaciei, echivalentă cu pinza de Finiş, dublarea sau triplarea succesiu- 
nii sedimentare prin naşterea mai multor digitaţii este destul de frec- 
ventă (Mahel, 1974). 

Dintre caracterele litostratigrafice caracteristice  pinzei de Finiş 
(Patrulius et al, 1971; lanovici et al., 1976; Bleahu et al., 1981) se 
remarcă : 

— dezvoltarea secvenței permiene fără intercalaţii de roci eruptive 
bazice ; 

— dezvoltarea completă a succesiunii triasice și prezenţa la par- 
tea sa superioară a formaţiunii Keuperului carpatic, urmată de torma- 
țiunea de Kössen ; 

— dezvoltarea Jurasicului inferior intr-un facies calcaros-marnos, 
marin ; 

— existenţa unei lacune importante intrajurasice în intervalul Do- 
merian-Oxfordian ; 

— dezvoltarea în intervalul Tithonic-Neocomian a unei secvențe 
marno-grezoase care prezintă unele caractere asemănătoare flișului. 

În pînza de Girda, formațiunile sedimentare sînt puţin dezvoltate 
și aparţin Permianului, în care se cunosc roci eruptive acide, și Triasi- 
cului inferior şi mediu. Asemănările cu depozitele izocrone din pinza 
de Finiş există, dar nu sînt suficiente pentru a decide clar că cele două 
unităţi pot fi în întregime corelate. 

Dacă cele două pinze, de Girda şi de Finiş., s-ar dovedi că repre- 
zintă două unităţi diferite, atunci în reconstituirea retrotectonică pinza 
de Girda ar ocupa o poziţie externă în raport cu cea de Finiş. Urmind 
acest model, pinza de Girda s-ar apropia de unele elemente ale Vepori- 
delor externe din Carpaţii Occidentali centrali, în primul rind prin pozi- 

tia sa între unitatea de Bihor și pinza de Finiş. Aceasta din urmă se 
corelează cu pinza de Krysna mai ales prin caracterele Triasicului. 

Există și o a treia ipoteză conform căreia formațiunile metamor- 
fice şi granitoidele din partea vestică a Munţilor Codru, împreună cu 
cuvertura lor permiană și o parte a Triasicului, să aparţină unei uni- 
tăți inferioare pinzei de Finiş, aceasta din urmă răminînd o piînză de 
cuvertură, lipsită de formațiunile metamorfice. În această a treia ipo- 
teză, unitatea inferioară din Munţii Codru ar putea fi corelată cu pinza 
de Girda și ar aflora astfel într-o fereastră tectonică (fig. 50). 

Fig. 50. Ipoteze privind relațiile intre pinza de 

Girda şi pinza compozită de Finiş; in primele 

două secțiuni de sus pinza de Finiş nu are forima- 

țiuni cristaline, in secţiunea de jus și pinza de 

Finiş şi cea de Girda cuprind formațiuni meta- 
morfice, 


Atit în cazul în care s-ar admite ipoteza că pinza de Finiş cu- 
prinde formațiunile metamorfice și granitoidele din Munţii Codru, cit 
şi în ipoteza că ele aparţin pinzei de Girda, peticele de acoperire din 
Valea Drăganului şi din Munţii Mezeșului trebuie atribuite celei din 
urmă. 

Structura pinzei de Finiş, considerată mai în detaliu, se arată a fi 
complicată. În Munţii Codru, exceptind dublarea seriilor triasice din 


bazinul Văii Finișului (Ștefănescu et al. — sub tipar), se mai poate ur- 
mări o încălecare între depozite paleozoice și cele triasice care duce la 
individualizarea unei digitaţii (unitatea de Dumbrăviţa — Bleahu et al., 


1971). La vest de Depresiunea Beiuş, în partea de nord a Munţilor Bihor, 
între pinza de Arieșeni și unitatea de Bihor au fost recunoscute (Man- 
tea, 1969; Bordea, Bordea, 1973) mai multe unități suprapuse, care, cu 

excepţia celei de mai sus (unitatea de Bătrînescu), aparţin toate (Ferice, 
Sebișel inferior şi superior) pînzei de Finiş și arată o complicare remar- 
cabilă a acesteia. 

Pinza de Gîrda are, cel puţin aparent, o structură mult mai sim- 
plă, constituită practic dintr-o unică succesiune, şi anume formațiuni 
metamorfice — formațiuni sedimentare. Această situaţie ar sugera încă 
o dată caracterul ei diferit în raport cu pinza de Finiş, mai ales că în 
ultima complicațiile tectonice se realizează la nivelul secvenţelor sedi- 
mentare. 

Vîrsta șariajului pinzelor de Girda și de Finiş sau a pinzei compo- 
zite de Finiș-Girda se înscrie în tectogeneza pregosau, ca şi a celorlalte 
unități ale sistemului pinzelor de Codru. Este posibil să fi existat și 
deformări preparoxismale de tip compresiv, greu de sesizat actualmente 
din cauza aflorării discontinue a pinzei. Una dintre deformările prepa- 
”oxismale cele mai importante, dar de natură probabil diferită, este 
dublarea seriilor triasice din Munţii Codru. 


Unitatea de Următ. Un element tectonic înrudit cu pînza de Finiş 
și care aflorează pe o suprafaţă nu prea întinsă în Munţii Bihor este uni- 
tatea sau pinza de Următ (Bordea et al., 1975). În cuprinsul acestei uni- 
tăți se recunosc formațiunile de tip Keuper carpatic și de tip Kössen, 
care subliniază afinităţile cu domeniul de Finiş. Trăsătura particulară 
o constituie litofaciesul Jurasicului inferior (Sinemurian-Pliensbachian — 
lanovici et al., 1976) argilo-siltic şi grezo-calcaros, cu aspecte de wild- 
flysch. După lacuna jurasică corelabilă cu cea din pînza de Finiş (Dome- 
rian-Oxfordian) urmează calcare kimmeridgiene, ca şi în pînzele de Finiș 
și Vălani. Prezența Keuperului carpatic și a stratelor de Kössen consti- 
tuie, fără îndoială, cele mai importante argumente pentru a acorda uni- 
tății din Următ o poziţie paleogeografică învecinată celei de Finiş. Ea ar 
putea reprezenta un foarte mare petic de rabotaj, smuls din partea cea 
mai internă a domeniului Finis în timpul șariajului pînzei de Arieșeni. 
Din considerentele expuse mai sus, ea poate fi foarte greu echivalentă 
(Bleahu et al., 1981) cu pinza de Vașcău. 


Pinza de Dieva 


Unitatea superioară pînzei de Finiş este dezvoltată tipic în partea 
estică a Munţilor Codru, unde a fost denumită pinza de Dieva (Bleahu, 
1965). Elemente tectonice izolate, echivalente cu pinza de Dieva, au fost 
descrise în partea de nord şi de sud a Munţilor Bihor (Bordea, Bordea, 
1973 ; Bordea et al., 1975) sub denumirea de unitatea de Bătrînescu, iar 
în bazinul superior al Arieșului un echivalent al acestei pînze este con- 
siderat solzul Ravicești (Bleahu, 1976). Peste tot, pînza de Dieva are 
caracterele unei pînze de cuvertură, la constituţia ei neluînd parte for- 
mațiuni metamorfice prealpine. 


Dintre caractele specifice pinzei de Dieva (Bleahu, 1965 ; Patrulius 
et al., 1971 ; Ianovici et al., 1976; Bleahu et al., 1981) se pot menţiona: 

Fig. 51. Litofaciesurile Triasicu- 
lui în Apusenii septentrionali 
(după Patrulius, 1976): 


7 - șisturi vărgate; 2- calcare recifale; 
3 - calcare fine stratificate; 4 - calcare 
bituminoase; 5 -calcare cu accidente 
silicioase; 6 - dolomite masive; 7 - dolo- 
mite adică: mite stratificate; 8- gresii 
fine si șisturi; 9- gresii grosiere masive; 
10 - conglomerate: I-IV zone de facies. 

— prezența rocilor eruptive bazice în cuprinsul Permianului, inter- 
calate între două complexe cu roci acide, riolitice ; 

— dezvoltarea unui Triasic, cu calcare de Reifling (Roșia) şi calcare 
de Dachstein, carbonatic pină în Norianul superior ; 

— existența unei lacune care cuprinde practic întreg Jurasicul ; 

— dezvoltarea în intervalul Tithonic-Neocomian a secvenței mar- 
no-grezoase cu caractere apropiate de cele ale formațiunilor de fliș, ase- 
mănătoare cu cea din pînza de Finiş. 

Succesiunea Triasicului din pînza de Dieva arată oarecare conden- 
sare în raport cu unităţile învecinate (fig. 51), comparabilă doar sub acest 
aspect cu cea din pinza de Vălani şi putind fi considerată ca provenind 
dintr-o zonă de rid (haut-fond). În acest context își găseşte locul justi- 
ficat și lacuna avută în vedere la nivelul Ladinian-Carnianului (Bleahu 
et al., 1981). 

Structura internă a pînzei de Dieva este simplă, fără deformări 
preparoxismale evidente. Dezvoltarea ei discontinuă se poate datora unei 
eroziuni care a precedat șariajul pînzelor de Arieşeni și Moma care o 
acoperă în Muntii Bihor şi, respectiv, în Munţii Codru-Moma. 

Unitatea de Vetre. În imediata vecinătate a unității de Următ 
(v. fig. 49), în sud-vestul Munţilor Bihor a fost pusă în evidență, pe o 
suprafață relativ restrinsă (Bordea et al., 1975), un mare petic de rabo- 
taj situat sub pînza de Arieșeni. La alcătuirea acestuia, denumit unita- 
tea de Vetre, iau parte numai depozite carbonatice — dolomite masive, 
urmate de marmore — atribuite Carnianului (Patrulius, 1976) sau Car- 
nian-Norianului (Bleahu et al., 1981). Poziţia superioară unității de Următ 
și inferioară celei de Arieşeni ar constitui un argument pentru ca uni- 
tatea de Vetre să fie corelată cu pinza de Dieva. Poziţia relativă, supe- 
rioară, în raport cu unitatea de Bătrinescu, prezentă şi ea în această 
regiune, s-ar datora unor deformări rupturale posttectogenetice care au 
complicat mult relaţiile iniţiale dintre unităţi, așa cum arată unele fo- 
raje mai adinci din regiune (Bordea et al., 1975) (fig. 52). 

Fig. 52. Dublări tectonice post-șariaj (după Bordea et 
al., 1975): 
a- zora Valea Fagului (4 - unigtatea de Bihor; B - pinza de Arieseni; 


C - unitatea de Ferice); b - zona Valea Mare (A - unitatea de Bihor; 
B - unitatea de Următ, C - unitatea de Vetre, D - pinza de Arieșeni). 

Pinzele de Moma și Arieşeni 


În schemele mai vechi privind tectonica Munţilor Apuseni septen- 
trionali (Bleahu, Dimitrescu, 1957; Patrulius, Bleahu, 1967), unitatea 
cea mai de sus în stiva pinzelor din grupul Codru era considerată pinza 
de Moma-Arieșeni. În ultimul timp însă, după distingerea pînzei de Vaş- 
cău (Bleahu et al., 1970), s-a pus problema corelării, de o parte și de alta 
a Depresiunii Beiuş, a acestor două unităţi. Unii autori (Bleahu, 1976; 
Bleahu et al., 1981) au ajuns la concluzia că este vorba de două pinze 
diferite ; alţii (Patrulius , 1976) rămîn la ipoteza unei singure unităţi. 

Fie că se consideră o singură unitate, fie că este vorba de două 
unităţi, din punct de vedere structural şi paleogeografic ele sînt cuprinse 
între pînza de Dieva, cu o poziţie externă, și pinza de Vașcău, cu o pozi- 
ție mai internă. 

Formațiunile cele mai vechi sînt cunoscute în pinza de Arieşeni, 
fiind reprezentate de șisturi verzi epimetamorfice și sernifite de vîrstă 
Focarboniferă. 

Foarte bine dezvoltate, atît în pînza de Moma, cît şi în pinza de 
Arieşeni, sînt formațiunile molasice permiene, cu care sînt asociate roci 
eruptive. Sub acest din urmă aspect, inte cele două pinze se pot con- 
stata deosebiri în sensul că în cea de Moma se regăsește situaţia cunos- 
cută în pinza de Dieva, în care rocile eruptice bazice sint cantonate între 
două complexe de roci eruptive acide, riolitice, pe cînd în pînza de Arie- 
şeni rocile eruptive bazice lipsesc (lanovici et al., 1976), fiind cunoscute 
doar cele riolitice. Plecînd de la această situaţie, se poate trage conclu- 
zia că pînza de Moma a avut o poziție mai externă decit cea de Arieșeni, 
adică mai apropiată de pinza de Dieva. 

Ca și în celelalte pînze ale sistemului de Codru, formațiunile per- 
miene sînt, cel puţin aparent, în continuitate de sedimentare cu cele 
triasice inferioare detritice, atit în pinza de Moma, cît și în cea de Arie- 
șeni. Secvența triasică în întregime carbonatică (fig. 51) are caractere 
specifice mai ales la nivelul Norianului și Rhetianului, deosebind pinza 
de Moma de cea de Arieşeni. Din acest punct de vedere, după Patrulius 
(în lanovici et al, 1976) pînza mai externă ar fi cea de Arieșeni, fapt 
care ar veni în contradicţie cu dezvoltarea litofaciesurilor Permianului. 


Atît pînza de Arieșeni cît şi cea de Moma sînt lipsite de depozite 
jurasice, care au putut fi îndepărtate de eroziune înainte de şariaj. Este 
însă de presupus că și pentru aceste piînze au existat lacune cel puţin în 


Jurasicul mediu, caracteristică mai generală a pînzelor din sistemul 
de Codru. 


Din analiza 'structurii interne a pînzei de Moma se desprinde con- 
cluzia că pe lîngă fracturarea obişnuită care a precedat șariajul tuturor 
pînzelor din sistemul de Codru, în pînza de Moma au existat și defor- 
mări preparoxismale mai importante. La sud de Tărcăiţa au fost puse 
în evidenţă (Bleahu et al., 1982) succesiuni de flanc invers în care sînt 
implicate formațiunile permian-triasice inferioare (fig. 52). Vergenţa 
deversării succesiunii răsturnate este aparent vestică, în sens diferit față 

Fig. 53. Secţiune de detaliu în pinza de Moma (după Bleahu et al., 1981 — simplificată): 


] - pinza compozită de Finiş; 2 - pinza de Dieva; 3 - pinza de Moma (a - bazalte permiene; b - seria feldspatică per- 
miană ; c - depozite triasice); / - movulasa neogenă a depresiunii Beius). 

de şariajul pinzei. Caracterul preparoxismal al acestei deformări este 
subliniat de faptul că planul de șariaj al pinzei de Moma intersectează 
subsecvent structura cu flanc invers. O situație asemănătoare se regă- 
sește tot în pinza de Moma, la est de Moneasa, unde se dezvoltă de ase- 
menea o cută deversată spre vest, în depozitele permiene. 


Virsta deformărilor preparoxismale din pinza de Moneasa este fără 
îndoială post-triasică, deoarece depozite de această vîrstă sînt implicate 
în structuri. Lipsa unor depozite mai noi decit Triasicul nu permite data- 
rea mai precisă a momentului deformării, dar este foarte probabil ca el 
să fie mezocretacic, contemporan dezlipirii seriei sedimentare de pe sub- 
asmentul ei primar, proces care va determina mai tirziu generarea pin- 
zei de cuvertură, așa cum și este unitatea de Moma. 


Pinza de Arieșeni, atît cît aflorează, nu arată deformări plicative 
preparoxismale de tipul celor descrise în pinza de Moma. Nu este însă 
exclus ca la o cercetare mai atentă să se găsească și aici urmele unei 
tectogeneze timpurii de mai mare amploare decit simpla fracturare a sti- 
vei ce urmează să fie mai apoi șariată. 

Un element important de semnalat mai ales în privința pînzei de 
Arieșeni este eroziunea extrem de puternică pe care a suferit-o această 
unitate după şariaj şi înainte de a fi încălecată la rindul ei de unităţile 
pinzelor sistemului de Biharia. Situaţia este evidentă în masivul Biha- 
ria, unde pînzele de Highiș-Poiana şi de Biharia încalecă direct Triasi- 
cul inferior și Permianul pînzei de Arieşeni. Și mai accentuată a fost 
eroziunea mai spre. vest, întrucît în Munţii Highiş pînzele sistemului de 
Biharia încalecă direct pinza de Finiș-Girda, fiind îndepărtate prin ero- 
ziune nu numai pinza de Arieşeni, dar probabil și cele de Moma şi Dieva, 
în măsura în care extinderea lor spre sud-vest era atît de importantă. 
Întreaga problematică este legată și de sensul de șariaj al pînzelor siste- 
mului de Codru, pentru care mai multe ipoteze, care se vor analiza mai 
departe, sint de luat în considerare. 


Pinzele de Vașcău și Colești 


Cele mai înalte unități ale sistemului pinzelor de Codru îl consti- 
tuie două pinze de cuvertură alcătuite numai din depozite mezozoice, 
situate în platoul Vașcău. Iniţial a fost distinsă o singură unitate, supe- 
rioară pinzei de Moma, şi anume pinza de Vaşcău (Bleahu et al., 1970), 
constituită dintr-o succesiune de depozite calcaroase, triasic mediu — 
liasice, urmate de formaţiuni jurasice calcaro-silitice. Mai tîrziu, pe baza 
unor diferenţe litofaciale la nivelul Triasicului superior și al Jurasicului 
inferior, precum și prin descoperirea unor ferestre tectonice, a fost sepa- 
rată (Panin et al., 1980) și pinza de Colești, superioară celei de Vașcău. 

Caracteristic pentru aceste două pinze este dezvoltarea secvențelor 
triasice ale faciesului grupului de Halstatt și Dachstein din Alpii Orien- 
tali, adică în condiţii asemănătoare pînzelor austro-alpine superioare. 
Dacă în pinzele mai externe, inclusiv în pinza de Arieșeni (v. fig. 51), 

mai există nivele detritice (asemănătoare cu stratele de Lunz), în pînza 
de Vașcău, unde succesiunea Triasicului este mai completă, sedimenta- 
rea este exclusiv calcaroasă (cu calcare de Steinalm, Schreyeralm, Rei- 
fling, Wand etc.). În pînza de Colești este remarcabilă dezvoltarea cal- 
carului de Dachstein. 

O particularitate a pinzei de Vaşcău este dezvoltarea în Jurasicul 
inferior a unei secvențe argiloase negre, străbătută de mici corpuri de 
dolerite. Prezența acestor magmatite în Mezozoicul pinzei de Vașcău 
este o particularitate importantă care o singularizează în raport cu uni- 
tățile mai externe. 

Prin caracterele litofaciale ale Triasicului, pinzele de Vașcău și 
Colești sînt evident cele mai interne unităţi ale sistemului de Codru. În 
același timp, fiind lipsite de depozite triasice inferioare și permiene, 
este greu să se facă o comparaţie mai detaliată cu celelalte unităţi ale 
acestui sistem. Din acest motiv, stabilirea ariei lor de origine poate fi 
supusă la interpretări variate, ajungînd pînă a le considera ca fiind deco- 
late de pe una dintre unităţile pînzelor de soclu ale sistemului de Biharia. 


SISTEMUL PÎNZELOR DE BIHARIA 


Cel de al doilea sistem de pinze separat în Apusenidele septentrio- 
nale (Bleahu, 1976) este constituit din pînze de soclu cu o largă dezvol- 
tare a formațiunilor metamorfice prealpine. 

Conturarea acestui sistem de pinze a început în masivul Biharia, 
unde mai întîi Rozlozsnik (1936) şi apoi Giuşcă (1937) susţin şariajul 
formațiunilor metamorfice. Bleahu și Dimitrescu (1957) aduc noi argu- 
mente privind existența pinzei de Biharia (pe care o consideră piînză 
de supracutare cu flanc invers) și a pînzei de Muncel. Cercetările lui 
Dimitrescu (1958) precizează unele aspecte ale acestor pînze spre est, în 
Valea Arieșului, unde pinza de Muncel este separată sub numele de 
pînza de Lupșa. În ultima sinteză privind geologia Munţilor Apuseni 
(lanovici et al., 1976), în sistemul pînzelor de Biharia sînt grupate pin- 
zele de Highiş-Poiana, Biharia, Muncel-Lupșa și Baia de Arieş. Foarte 
recent (Balintoni — sub tipar), numărul piînzelor aparţinind sistemului 
de Biharia este restrins la trei: Highiș-Poiana, Biharia (Lupșa) și Baia 
de Arieș (Muncel). Acestora le adăugăm pinza de Vidolm care, deși aflo- 
rează în Munţii Trascăului, aparţine tot Dacidelor interne, fiind o pînză 
de soclu cu formaţiuni metamorfice preailpine. 


Raritatea formațiunilor sedimentare implicate în structura pînzelor 
sistemului de Biharia poate constitui un impediment în aprecierea vîrstei 
acestora. Pe distanțe foarte mari, contactele tectonice între unităţi se 
stabilesc numai între formaţiuni metamorfice preapline, lăsînd loc la 
interpretări adeseori contradictorii. Prezenţa în cîteva puncte a forma- 
țiunilor permiene, încălecarea unor pînze ale sistemului de Codru și chiar 
a unității de Bihor constituie argumente care conduc la acceptarea posi- 

bilităţii ca şi pînzele sistemului de Biharia să fie considerate alpine sau 
reluate în alpin. 

Formațiunile metamorfice care iau parte la alcătuirea fiecărei pînze 
din sistemul de Biharia au caractere litologice, metamorfice și virste 
diferite. 

Pinza de Highiș-Poiana, care este unitatea inferioară și cea mai 
externă a sistemului, este constituită din secvența inferioară, metaclas- 
tică, epizonală, a seriei de Păiuşeni (Savu, 1962), de vîrstă paleozoică 
medie sau carboniferă inferioară (lanovici et al., 1976). Încălecarea aces- 
tei pinze este evidentă în nord-vestul Munţilor Highiș, unde acoperă 
pînza de Finiș-Girda, precum și în masivul Biharia, unde încalecă pinza 
de Arieșeni (Bleahu, in, lanovici et al., 1976) (fig. 54). Ea este laminată 
treptat spre est. 

Pinza de Biharia are poziţie mediană în cadrul sistemului și este 
cea mai extinsă dintre unităţile sale. În cea mai mare parte, ea este 
constituită din formaţiuni mezometamorfice ale seriei de Biharia, fiind 
predominant vulcano-sedimentară bazică, cu porfiroblaste de albit și in- 
truziuni premetamorfice de granitoide (Dimitrescu, 1958 ; Balintoni, in 
Hârtopanu et al., 1982). Extinderea acestei pînze a fost recent susținută 
(Balintoni — sub tipar) prin echivalarea complexului median al ofioli- 
telor metamorfozate (Savu, in Ianovici et al., 1976) cu seria de Biharia, 
care ar cuprinde şi granitoidele de Highiş. Acceptind această ipoteză, ar 
urma ca o mare parte a pînzei atribuită unităţii de Highiș şi conturată, 
pe baza anomaliilor gravimetrice şi magnetice pozitive, sub Depresiunea 
Panonică de la vest de Munţii Apuseni (Visarion, Săndulescu, 1979) să 

Fig.54. Ipoteze privind structura masivului Biharia (după Bleahu, 
1976): 

7 - pinza de Murcel; 2- cristalin de Biharia: 3 - serie de Păiuseni; J- pinza de 

Arieseni; 5 - pinza de Vetre; 6 - pinza de Băirinescu si Urmă; 7- unitatea 
de Bihor. 

aparţină pînzei de Biharia, care cîştigă astfel mult în dezvoltarea ei are- 
ală (v. fig. 49). 

La alcătuirea pînzei de Biharia iau parte şi formaţiuni epimetamor- 
fice paleozoice medii (seria de Belioara), predominant carbonatice (dolo- 
mite și calcare masive, cu metaconglomerate în bază) (Solomon et al., — 
sub tipar ; Balintoni, in Hârtopanu et al., 1982). Pe o suprafaţă restriînsă, 
la vest de Băișoara, acestei pinze i s-au atașat conglomerate permiene. 

Poziţia şi apartenenţa structurală a depozitelor grezo-siltice negre 
din vestul Munţilor Highiș, atribuite Permianului (Giușcă, 1962), pot fi 
interpretate diferit : 

— ele ar putea să aparţină pînzei de Highiș-Poiana şi să fie încă- 
lecate de pînza de Biharia, în conformitate cu interpretarea cartografică 
dată de Giușcă ; 

— ele pot aparţine pinzei de Biharia (Balintoni — sub tipar) şi 
încalecă, împreună cu seria de Biharia, pînza de Highiş-Drocea ; 

— depozitele permiene constituie o unitate independentă, putind 
reprezenta fie un petic de rabotaj, fie un petic de antrenare, deplasat în 
faţa pinzei de Biharia. 

Desigur, toate trei ipotezele presupun accepiarea prelungirii pinzei 
de Biharia în Munţii Highiș. 

Pinza de Baia de Arieș (Muncel) este constituită din seria precam- 
briană, mezometamorfică, cu același nume (Dimitrescu, 1958), caracteri- 
zată de dezvoltarea la mai multe nivele a unor pachete de marmore și 
de asocierea unor roci metaeruptive acide. Granite tardicinematice (gra- 
nitele de Vinţa) străbat aceste formaţiuni metamorfice. 

Formațiunile sedimentare ce pot fi atașate pinzei de Baia de Arieş 
aparţin unităţii de Bucium din Metaliferii sialici, întrucît subasmentul 
cristalin al acesteia este constituit din rocile seriei de Baia de Arieş 
(Bleahu et al., 1981). Este vorba de rocile tithonic-cenomaniene, întrucit 
cele senoniene aparţin cuverturii post-tectogenetice. Aflorarea seriei de 
Baia de Arieş în insula cristalină de la Cristești, în cuprinsul zonei de 
Bucium, confirmă și sprijină consideraţiile făcute mai sus. În acest fel 
se conturează faptul că în cuprinsul Dacidelor interne se dezvoltă şi do- 
menii de sedimentare în care se depun serii de fliș şi wildflysch (Bleahu, 
Lupu, 1963 ; Bordea et al., 1965 ; Lupu, 1976; Bleahu et al., 1981). Sursa 
materialului detritic pentru arenitele flișurilor cretacice din zona Bucium 
nu este precizată, dar, ţinind seama de natura acestuia, în constituția ei 
trebuie să intre mai ales formaţiuni cristaline. Klippele sedimentare din 
formațiunea de wildîlysch, ce se dezvoltă în partea sudică a zonei Bu- 
cium, sînt constituite (Bleahu, Dimian, 1967; Bleahu et al., 1981) din 
calcare masive jurasice și din roci bazice, proveniența lor fiind fără 
îndoială estică sau sud-estică în raport cu zona de acumulare. 

Extinderea pînzei de Baia de Arieș în domeniul Metaliferilor sia- 
lici (Săndulescu, 1975 b) ridică și problema încadrării structurale a for- 
mațiunilor metamorfice și a învelișului lor sedimentar jurasic superior — 
eocretacic din Munții Trascăului. În tratarea acestei probleme este 
necesar să se aibă în vedere mai multe fapte, și anume : 

— încadrarea la seria de Baia de Arieș a cristalinului din partea 
de nord a Munţilor Trascăului și de la nord de Valea Arieșului (cristali- 
nul de Vidolm) (lanovici et al., 1969) la care s-ar ataşa formațiunile epi- 
metamorfice ce suportă în poziţia anticlinală stratele cu Aptychus de pe 
marginea estică a Munţilor Trascăului ; 

— existenţa ferestrei tectonice Boieriște (Russo-Săndulescu, Berza, 
1976) care pledează pentru alohtonia unei importante părţi a cristalinu- 
iui de Vidolm ; 

— considerarea poziţiei alohtone a calcarelor cristaline din Fun- 
doaia, Colţii Trascăului și larul, împreună cu o parte din rocile keratofi- 
rice ce aflorează în baza lor, ansamblu care ar constitui pînza de Fun- 
doaia s .str.. ; 

— situarea în poziție superioară a pînzei de Trascău (Bedeleu) în 
raport cu cea de Fundoaia s. str ; 

— încadrarea pinzelor de Fundoaia s. str. și a pînzei de Trascău 
(Bedeleu) în grupa Transilvanidelor (Metaliferilor simici). 

În contextul celor de mai sus, cristalinul de Vidolm, cuprinzînd şi 
formațiunile epimetamorfice, împreună cu stratele cu Aptychus ce con- 
stituie învelișul sedimentar al acestora din urmă, reprezintă o pinză de 
soclu aparținînd de Metaliferii sialici și în consecință Dacidelor interne 
(fig. 55) pe care o distingem sub numele de pînza de Vidolm. 

Piînza de Vodolm este cea mai internă unitate a sistemului pînzelor 
de Biharia, în sensul invers vergenţei acestora și în acelaşi timp uni- 
tatea marginală a Dacidelor interne în raport cu domeniul Transilvani- 
delor ce provin din aria oceanică tethysiană. 


Fig. 55. Secţiuni schematice în Munţii Trascăului: 
7 - pînza de Baia de Arieş zona Bucium (e - formaţiuni metamorfice; b - formaţiuni sedimentare caracteristice zonei 
Bucium: 2 - pinza de Vidolm; 3 - pînza de Fenes, 4 - formațiunea de Remeţi; 5 - pinza de Fundoaia (s. str.); 6 - pinza 
de Trascău (Bedeleu). 

Relaţiile dintre pinzele de Baia de Arieş și de Vidolm se pot pre- 
supune a fi mascate de depozitele senoniene care au o poziție posttecto- 
nică în raport cu unităţile Dacidelor interne. Situaţia actuală ce se poate 
observa pe marginea vestică a cristalinului de Vidolm, care încalecă 
depozite senoniene, precum și aprecierea unei virste cretacice superioare 
tinere pentru formațiunile sedimentare epiclastice ce aflorează în fereas- 
tra de la Boieriște permit a considera că pinza de Vidolm a suferit și 
deformări compresive mai tinere decît cea de Baia de Arieș, încadrin- 
du-se în tectogenezele de la sfirșitul Cretacicului superior ce au afectat 
cel puţin o parte a Munţilor Metaliferi. Nu poate fi trecută cu vederea 
și ipoteza că pinza de Vidolm reprezintă partea cea mai internă a pîn- 
zei de Baia de Arieș, reluată după depunerea cuverturii post-tectogene- 
tice senoniene, moment în care s-a deplasat împreună și solidar (în bloc) 
cu unităţile transilvanidice care o acoperă tectonic şi cu depozitele cu- 
verturii neocretacice. 


VÎRSTA ŞI SUCCESIUNEA ȘARIAJELOR APARŢINÎND 
DACIDELOR INTERNE 


Datele cunoscute atit în Munţii Apuseni septentrionali, cît și mai 
la vest, în Carpaţii Occidentali centrali și în Alpii Orientali, stabilesc cu 
destulă precizie faptul că pînzele cunoscute în cuprinsul Dacidelor interne 
sînt anterioare Senonianului. Dezvoltarea destul de frecventă a litofa- 
ciesului de Gosau în cuvertura post-tectogenetică (post-piînză) a Daci- 
delor interne a condus la desemnarea tectogenezei care a generat aceste 
pînze sub numele de pregosau (Kober, 1931). Ea a mai fost denumită și 
tectogeneza mediteraneană (Tollmann) și plasată în timp în interiorul 
Turonianului. Deoarece nu este decit rareori posibil a'se preciza în care 
interval de timp al Turonianului au avut loc procesele de șariaj și mai 
ales datorită faptului că ele au acumulat mai multe momente de defor- 
mare, am preferat denumirea de tectogeneză pregosau, care este intra- 
cretacică superioară și în orice caz diferită de tectogeneza sau intervalul 
tectogenetic mezocretacic. 

Analiza modului în care se prezintă planele de șariaj ale pinzelor 
Dacidelor interne și diversitatea de virstă a termenilor peste care este 
încălecată fiecare unitate în parte conduce la concluzia că ele sînt pinze 
epigliptice, adică precedate de instalarea unei perioade de eroziune mai 
mult sau mai puţin îndelungate, care a afectat unitatea sau unităţile 
interioare celei considerate. 


Caracterul epigliptic ce se poate stabili între pînze luate ca unităţi 
individuale se aplică şi raporturilor dintre cele două sisteme de pînze, 
cel de Codru și de Biharia. 

Intervalul minim care poate fi admis pentru destășurarea succe- 
sivă a proceselor de șariaj-eroziune-șariaj și repetarea lor cel puţin o 
dată poate corespunde celei mai mari părţi a Turonianului, întinzindu-se 
pe o perioadă de 6—7 Ma. Nu trebuie pierdut însă din vedere că gene- 

rarea șariajelor s-a putut face şi în două etape succesive, una corespun- 
zind tectogenezelor mezocretacice, cea de a doua celei pregosau. 


Raporturile ce se stabilesc între pînzele sistemului de Codru și cele 
ale sistemului de Biharia (v. fig. 49) arată că primele au fost puse în loc 
și parţial erodate înainte ca următoarele să ajungă în poziția pe care o 
ocupă actualmente. Unul din argumentele grăitoare în acest sens este 
incălecarea pinzei de Highiş-Poiana, din sistemul piînzelor de Biharia, 
direct peste pinza de Finiş-Giîrda, în partea de sud a Depresiunii Zaran- 
dului. Această situaţie dovedeşte că înainte de încălecarea unităţilor din 
sistemul superior au fost erodate cel puţin trei (Dieva, Moma, Arieşeni) 
din pînzele sistemului inferior. O situaţie similară se poate avea în vedere 
și în partea estică a Munţilor Gilăului, unde pinza de Biharia ia contact, 
în unele sectoare, direct cu unitatea de Bihor. 


Nu există dovezi concludente asupra existenţei unor șariaje care 
să se fi desăvirșit în timpul tectogenezelor mezocretacice, dar nu se poate 
exclude faptul că amorsarea unora din planele de șariaj sau desprinderea 
seriilor sedimentare de pe subasmentul lor primar, în cazul pînzelor de 
cuvertură, nu s-a produs înainte de începutul Cretacicului superior. Ase- 
menea deformări ar putea să fi generat structurile preşariaj ce se observă 
în pînza de Moma sau fracturarea mai mult sau mai puţin intensă a suc- 
cesiunilor sedimentare care constituie pinzele sistemului de Codru în 
general. Urmele deformărilor mezocretacice se mai pot înregistra în zona 
de Bucium a pinzei de Baia de Arieș și în partea internă, cu strate cu 
Aptychus a pînzei de Vidolm. În acest din urmă caz, aprecierea vîrstei 
deformării depinde în cea mai mare măsură de posibilitatea precizării 
vîrstei părţii inferioare a formaţiunii de Remeţi. 


DEZVOLTAREA ZONELOR DE SEDIMENTARE IZOPICE 
ŞI CURBURA PERIBIHOREANĂ 


Distribuţia areală a pînzelor sistemului de Codru în primul rînd a 
celui de Biharia, într-o măsură mai mică, arată o inegalitate marcată 
între partea de est și cea de vest a Apusenidelor septentrionale. În timp 
ce în Munţii Bihor și la vest de meridianul acestora se regăsesc toate 
unităţile șariate ale sistemului pînzelor de Codru, la est el este repre- 
zentat practic printr-o singură pînză, cea de Girda. În privința sistemului 
de Biharia se constată că pînza de Highiș-Poiana nu se regăsește la est 
de masivul Biharia. În același timp, se constată că din bazinul superior 
al Arieșului pînzele de soclu aparţinind sistemului de Codru (Girda) și 
celui de Biharia (Baia de Arieș şi Biharia) descriu o curbă concavă, 
în raport cu vergența, în jurul unităţii de Bihor. Această curbură — pe 
care o denumim curbură peribihoreană — este urmărită paralel, la sud- 
est, și de unităţile Transilvanidelor din Metaliferii simici. 

Este semnificativ faptul că pînzele de cuvertură ale sistemului de 
Codru nu sînt antrenate în curbura peribihoreană, ele „prindu-se destul 
de brusc acolo unde pînzele de Girda, Biharia și Baia de Arieș încep să 

Fig. 56, Schița retrotectonică a pinzelor sistemului de Codru: 
Bh - unitatea de Bihor; Va - pinza de Vâlani; Gad - pinza de Girda; Fs- piuza de Finis; Dy - pinza 
de Dieva; M-Ar pinzele de Arieșeni si Moma; V + C - pinzele de Vascãu si Colețti; Bih- pinzele 
sistemului de Biharia. 


descrie arcul amintit. Situatia poate fi explicată fie prin intervenția ero- 
ziunii, fie prin dispoziția primară a zonelor de sedimentare izopice din 
care au provenit pinzele de Codru. Dintre aceste două ipoteze, conside- 
răm deocamdată mai fundamentată pe cea de a doua, conform căreia 
ariile de sedimentare izopică, eşalonate de la exterior (unitatea de Bihor) 
spre interior (pînzele de Vașcău și Colești) se închideau spre sud-est 
(fig. 56), fapt care a condus implicit și la dispariția pinzelor de cuvertură 
în aceeași direcţie. 

Curbarea pînzelor de soclu în jurul marginii sud-estice a unităţii 
de Bihor se poate explica prin aceea că și marginea continentală a Daci- 
delor interne, situată spre oceanul Transilvanidelor, avea o configuraţie 
arcuită în același sens. În fapt. pinzele de soclu arcuite s-au născut din 
forfecarea succesivă a marginii continentale a cărei formă a influențat 
și orientarea pe direcţie a șariajelor. 

Curbura peribihoreană își schimbă sensul de arcuire la nord de 
masivul Gilău, căpătind o direcție aproximativ nord-sud. Aceasta per- 
mite explicarea prezenţei în masivul Preluca a seriei de Baia de Arieș 
care ar reprezenta vestigiile cele mai nordice ale sistemului pinzelor 
de Biharia. 

Acest model structural se oprește la falia nord-transilvană care 
constituie prelungirea în domeniul continental a unei falii transformante 
din domeniul oceanic al Transilvanidelor (Săndulescu, 1980b). 

CUVERTURA POST-TECTOGENETICĂ 


Structura cu pinze de șariaj a Dacidelor interne este acoperită 
discordant de formaţiuni sedimentare senoniene, dezvoltate în mare parte 
în faciesul de Gosau (Lupu, Lupu, 1969; Ianovici et al., 1969, 1976). 
Excepţie face zona Bucium, în care, pe lîngă faciesuri înrudite cu cel de 
Gosau, se mai dezvoltă depozite cu caractere de fliș şi/sau de widflysch. 

Formațiunile cuverturii post-tectogenetice au fost în mare parte 
erodate. Ea se păstrează în unele structuri de tip graben (Remeţi, Some- 
şul Cald) ca petice de eroziune (Roșia, Vidra) sau ca homocline încăle- 
cate de pinzele Transilvanidelor (marginea sudică a Munţilor Highiş). 

În zona Bucium, formațiunile post-tectogenetice senoniene, cu fa- 
ciesurile amintite mai sus, sînt deformate mai intens, ajungîndu-se pînă 
la încălecări postmaastrichtiene (Bordea et al., 1979), contemporane cu 
ultimele deformări pe care le-au suferit Transilvanidele din Munţii Meta- 
liferi. 

Cuvertura post-tectogenetică a Dacidelor interne cuprinde și de- 
pozite mai noi, terțiare, comune și pentru cea a Transilvanidelor din 
Munţii Metaliferi și care se extinde spre nord-est la exteriorul Depre- 
siunii Transilvaniei. Ea este în mare parte dezvoltată în facies epicon- 
tinental 


TRANSILV ANIDELE 


Dacidele transilvane sau Transilvanidele (Săndulescu, 1980b), gru- 
pind unităţi în alcătuirea cărora intră complexe ofiolitice, reprezintă, 
împreună cu Pienidele, sutura majoră tethysiană în spaţiul carpatic. Din 
acest motiv, unităţile cu soclu continental, situate de o parte și de cea- 
laltă a grupei de unităţi ce alcătuiesc Transilvanidele, reprezintă restu- 
rile deformate ale marginilor continentale ale oceanului tethysian. Acesta 
este cazul Dacidelor interne, pe de o parte, și a Dacidelor mediane, pe 
de altă parte. 

Zone de afloriment ale unităţilor structurăle grupate în Transilva- 
nide se găsesc în Munţii Metaliferi, unde constituie ceea ce a fost denu- 
mit Metaliferii simici (Săndulescu, 1975b), și în Carpaţii Orientali, unde 
sînt reprezentate de pînzele transilvane. Din interpretarea datelor geo- 
fizice și de foraj, elemente structurale aparţinînd Transilvanidelor au fost 
recunoscute în subasmentul Depresiunii Transilvaniei (Rădulescu, Săn- 
dulescu, 1973 ; Rădulescu et al., 1976; Săndulescu, Visarion, 1978) și în 
cel al Depresiunii Pannonice (Săndulescu, Popescu, 1969 ; Visarion, Săn- 
dulescu, 1979). Ele reprezintă continuarea directă a Metaliferilor simici, 
atît într-o parte, cît și în cealaltă. În cuprinsul acestor elemente își gă- 
sesc rădăcina și pînzele de obducţie transilvane, a căror dezvoltare dis- 
continuă este determinată de eroziunea ulterioară șariajului lor. 

Dacidele transilvane sau Transilvanidele, avind tectogeneze creta- 
cice, se opresc la falia nord-transilvană, de unde au fost decalate senes- 
tru, spre vest, reluate în tectogeneze mai tinere și înlocuite sau acoperite 
tectonic de Pienide. 

Legătura Transilvanidelor, cel puţin parţial, cu unităţile din zona 
Vardar nu este direct demonstrată, dar a fost presupusă de mai mulţi 
autori (Andjelkoviă, Lupu, 1967; Bleahu, 1976; Săndulescu, 1980b). 

Reprezentind elementul de simetrie al catenei carpatice, Transil- 
vanidele separă de fapt marginea continentală europeană de microcon- 
tinentul austro-bihorean (Săndulescu, 1983). 


PÎNZELE METALIFERILOR SIMICI 


Prezența elementelor alohtone, la alcătuirea cărora iau parte roci 
eruptive mezozoice, a fost pusă în evidenţă pentru prima dată în Munţii 
Metaliferi de Ilie (1935), care considera că pînza de Trascău antrena în 
baza ei formațiuni ofiolitice. Contestată un timp (Bleahu, Lupu, 1963; 
Lupu, 1965), existența pinzelor de șariaj în Munţii Metaliferi a fost trep- 
tat confirmată și dezvoltată atît în lucrări de detaliu (Bordea et al., 1965, 
1979 ; Bordea, 1971, 1972; Lupu, 1972; Mantea — date inedite), cît și 
în generalizări sintetice (lanovici et al., 1969; Lupu, 1974, 1975, 1976; 
Săndulescu, 1975b ; Bleahu et al., 1981). Numărul, conținutul şi contu- 
rul pînzelor în diversele lucrări au fost variabile și uneori contradictorii. 


Piînzale Metaliferilor simici sînt pinze de obducţie, constituite din 
roci magmatice ce pot fi atribuite unor complexe ofiolitice și din roci 
sedimentare mezozoice. Formațiunile sedimentare sînt fie de tip carbo- 
natic, tie de tip fliş sau wildflysch, putind uneori forma elemente struc- 
turale de cuvertură, mai mult sau mai puţin independente. 


Complexele ofiolitice 


Rocile magmatice mezozoice sînt considerate în această lucrare 
complexe ofiolitice într-un sens general, pe baza faptului că provin din- 
tr-o arie a cărei scoarță era comparabilă cu cea a domeniilor oceanice, 
chiar dacă în anumite momente ale evoluţiei lor alcătuirea petrochimică 
a unora dintre roci nu corespunde în întregime caracterelor clasice ale 
bazaltelor tholeitice. 

În această privință părerile au fost și sînt încă divergente. Rădu- 
lescu, Săndulescu (1973), Bleahu (1974) și Herz, Savu (1974) sînt 
cei care încadrează pentru prima dată întreg ansamblul roci- 
lor eruptive mezozoice din Munţii Metaliferi, cu excepţia banatitelor 
desigur, la complexe ofiolitice provenite din domenii cu scoarță oceanică. 
Mai tirziu, Savu (1980) distinge două grupe de roci, unele mai vechi, pe 
care le acceptă ca fiind ofiolite, și altele mai noi, suprapuse în unele 
locuri primelor sau dezvoltîndu-se independent, pe care le separă sub 

denumirea de magmatite iniţiale (restringînd nejustificat denumirea dată 
de H. Stille). Cel de al doilea grup este considerat de Savu ca fiind un 
magmatism de arc insular, provenit din subducţia bilaterală a unor mi- 
croplăci sialice sau, mai recent, a unor scoarţe de tip oceanic (fig. 57a). 
Cioflica, Nicolae (1980) și Cioflica et al. (1981) consideră întregul ansam- 
blu al rocilor eruptive mezozoice ca fiind complexe ofiolitice dintre care 
unele sînt de arc insular, iar altele de bazin marginal (fig. 57b). Cioflica 
et al. (1981) distinge în cadrul complexelor ofiolitice alpine din Apusenii 
meridionali trai serii magmatice : una tholeitică (Jurasic inferior-Callo- 
vian), a doua calco-alcalină (Callovian-Neocomian) și a treia spilitică 
(Barremian-Apţian interior ?). Seria tholeitică corespunde cu ceea ce Savu 
(1980) denumește ofiolite, iar celelalte două serii corespund magmatis- 
mului de arc insular în concepția acestui autor. 

Cele trei serii magmatice distinse în Metaliferii simici apar în 
general în unităţi diferite, cu excepţia primelor două (tholeitică și calco- 
alcalină) care se asociază în alcătuirea pînzei de Techereu-Drocea. 

În ceea ce privește vîrsta celor trei serii amintite, repartizarea lor 
în intervalul Jurasic inferior — Barremian (sau Apţian inferior) în trei 
perioade distincte poate fi supusă unei analize critice. Există numeroase 
situaţii în care atit seria tholeitică, cît și seria calco-alcalină sînt acope- 
rite normal de formaţiuni sedimentare calcaroase care debutează în Ox- 
fordian sau Tithonic (Lupu, 1974; Ianovici et al., 1976; Bleahu et al., 
1981), fapt care împiedică extinderea momentului punerii lor în loc pînă 
în Neocomian. Este mai probabil că magmatismul tholeitic și cel calco- 
alcalin nu a depășit, în cea mai mare parte a ariei corespunzătoare Meta- 
liferilor simici, partea inferioară a Tithonicului, așa cum este în parte 
sugerat și de unele lucrări recente (Bleahu et al., 1981, tabel). Singura 
excepție s-ar putea găsi în pînza de Criş în care produse magmatice ale 
seriei calco-alcaline sint asociate cu depozite de tliș tithonic-neocomian. 
Datarea radiometrică a acestor magmatite (140 Ma după metoda Rb/Sr) 
indică limita Tithonic Berriasian. 

Rocile eruptive aparţinind seriei spilitice, cantonate în pinza de 
Feneş, se află asociate cu formaţiuni pentru care se admite în ultimul 
timp (Lupu și colaboratorii, fide Bleahu et al., 1981) larga dezvoltare a 
fenomenelor tectono-sedimentare de tip wildflysch. În acest context, pro- 
dusele magmatice ar putea fi considerate în poziţie alohtonă, sub formă 
de klippe sedimentare sau de material redepus (în cazul rocilor cineri- 
tice). Pină la un punct se poate invoca intervenţia proceselor tectono- 
sedimentare și pentru explicarea asocierii corpurilor eruptive cu flișul 
tithonic-neocomian din pinza de Criș. 

Sintetizind consideraţiile făcute despre complexele ofiolitice din 
Munţii Metaliferi, se poate reţine : 

— în cursul evoluţiei magmatismului ofiolitic au fost generate trei 
serii magmatice, și anume tholeitică, calco-alcalină și spilitică, dezvoltate 
inegal în unităţile tectonice alpine ; 

— principala activitate magmatică ofiolitică, în sens larg, s-a des- 
fășurat pînă în Tithonic, contextul în care apar unele produse ale aces- 

Fig. 57 a. Ipoteză privind evoluția Metaliferilor simici şi geneza arcurilor insu- 
lare prin subducție convergentă (după Savu, 1983). 

Fig. 57 b. Ipoteză privind evoluția Meta- 
liferilor simici şi geneza arcurilor insu- 
lare prin subducție unilaterală (după 
Cioflica și Nicolae, 1981): 
a -spreading oceanic legat de riltul transilvan; 
h = începulul subductiei; c - formarea arcului insu- 
lar; d- formarea calcarelor recifale; e - formarea 
unui bazin marginal activ; f- punerea în loc a 
pinzei de Bedeleu; 7 - crustă oceanică; 2- crustă 
continentală; 3- otiolite (Ja - complex predomi- 
nant tholeiitic, 3b - complex preponderent calco- 
alcalin); 4 - calcare; 5 - strate de Fenes si aliolite 
ale complexului spilititie, 


teia în formațiunile neocomiene sau barremiene putind fi explicat prin 
intrevenția proceselor tectono-sedimentare ; 

— diferenţele de constituție a complexelor ofiolitice de la o uni- 
tate la alta trebuie puse în legătură cu faptul că ele provin dintr-o arie 
oceanică în expansiune în care a fost generată scoarță de virste diferite 
şi în cadrul căreia au putut avea loc și procese de subducţie de tip arc 
insular sau au existat procese vulcanice intraplacă (hot-spot). 

Din considerente de ordin general, virsta complexelor ofiolitice din 
Munţii Metaliferi, reterindu-ne mai ales la seria tholeitică, nu este con- 
siderată a fi mai veche decît Jurasicul inferior. Din examinarea tuturor 
datelor referitoare la ofiolitele provenite din domeniul Transilvanidelor 
(vezi Pînzele transilvane) s-a putut trage concluzia că deschiderea ocea- 
nului ce îi corespunde s-a produs din Triasicul mediu. Lipsa unor sec- 
vențe ofiolitice de vîrstă triasică în Munţii Metaliferi, poate fi explicată 
în conformitate cu un model geotectonic (fig. 58) care presupune că: 

— scoarța oceanică de vîrstă triasică, născută la începutul peri- 
oadei de spreading, are poziția cea mai apropiată de cele două margini 
continentale ; 

— în timpul spreadingului au putut lua naştere chiar în cuprinsul 
domeniului oceanic în expansiune zone în care au loc procese de sub- 
ducţie (conform modelului Mariane — v. fig. 17 c); 

—- în timpul consumului prin subducție în domeniul oceanic au 
putut lua naștere produse calco-alcaline de tip arc insular, suprapuse 
bazaltelor de tip fund oceanic ale acestuia. 


Conform modelului prezentat mai sus, scoarța oceanică de vîrstă 
triasică, situată în apropierea marginii continentale a Dacidelor interne, 
a fost consumată prin procese de subducţie mai vechi decît Oxfordianul, 
în condiţiile continuării spreadingului tethysian al domeniului transil- 

Fig. Î5. Ipoteză privind generarea şi consumul ciiolitelor (crustei oceanice) tria- 
sice și formarea vulcanitelor calco-alcaline: 

vanidic. Trenchul suprapus zonei de subducţie a putut fi constituit de 
fosa celor mai nordice flișuri din sistemul pînzelor Metaliferilor simici, 
de exemplu cea corespunzătoare pinzei de Criș, în care să mai fi conti- 
nuat un timp punerea în loc a unor produse calco-alcaline. Lărgimea ariei 
în care apar produsele calco-alcaline poate varia în raport invers cu 
înclinarea planului de subducție. Absența rocilor ce aparţin seriei tholei- 
tice în unele unităţi în care se cunosc produse ale seriei calco-alcaline 
este determinată de adincimea variabilă a planului de forfecare care a 
generat șariajele respective, antrenind astfel doar porţiuni mai superfi- 
ciale ale scoarței domeniului oceanic. Aceasta s-a produs după termina- 
rea perioadei de spreading, odată cu începerea perioadei de compresiune 
care a condus la deformarea tectogenetică a ariei Transilvanidelor. 


Seriile sedimentare și alcătuirea pinzelor 
Metaliferilor simici 


Dezvoltarea inegală, în lungul Munţilor Metaliferi, a unităţilor tec- 
tonice îngreuiază în unele cazuri stabilirea poziţiei lor primare mutuale 
și în consecinţă și reconstituirile retrotectonice. O primă grupare a pîn- 
zelor Metaliferilor simici se poate face după criteriul prezenţei în alcă- 
tuirea lor a formațiunilor sedimentare de tip fliș şi/sau wildflysch sau 
a formațiunilor calcaroase masive. Această grupare arată şi o adincime 
diferită a domeniului de sedimentare şi implicit a fundului oceanic. Este 
important de subliniat în acest sens că unităţile în care se dezvoltă for- 
maţiunile calcaroase sint cele în care este larg dezvoltat magmatismul 
calco-alcalin, a cărui punere în loc a putut determina scăderea adincimii 
mediului de depunere. 

Analiza succesiunii și a poziţiei pinzelor se poate face în sensul 
v-ansversal în două segmente ale Munţilor Metaliferi : unul nord-estic şi 
altul vestic. Corelarea unităților din aceste două sectoare se poate face 
doar în parte și nu este exclus ca unele dintre ele să se găsească în releu. 
În segmentul vestic, în care analiza transversală a unităţilor se poate 
face între cristalinul  Highișului (sistemul pinzelor de Biharia) 
și cristalinul Poiana Ruscă (piînzele supragetice), se pot distinge 
următoarele pinze : Groşi, Criş, Techereu-Drocea, Căbeşti și eventual 
Bejani (Bleahu et al., 1981). În segmentul nord-estic se individualizează 
pînzele de Feneș, Curechiu-Stănija, Trascău (Bedeleu) și Bozeş (pro parte 
Bleahu et al., 1981). 

Pinzele de Groşi şi Criş. Succesiunea litostratigrafică mai completă 
se dezvoltă în pinza de Criș (Bordea, 1972; Lupu, 1975), care are și o 
dezvoitare pe direcție mai importantă (fig. 59). Succesiunea care debu- 
tezză în Titnonic-Neocomian cu o secvenţă de fliş siltic-calcaros, cu care 
se asociază jaspuri și roci eruptive calco-alcaline, este urmată de un fliş 
siltic şi se încheie cu depozite de wildflysch apţian-albian. În acesta sînt 
înglobate klippe sedimentare de dimensiuni apreciabile, constituite din 
calcare kimmeridgiene, tithonice, neocomiene și barremian-bedouliene 

Fig. 59. Schița tectonică a Apusenidelor meridionale: 
1 - pinzele sistemulni tle Biharia (e - formatiuni metamorfice, b - formaţiuni sedimentare din zma Bucium); 2 - pinza 
de Vidolm; 3- pinza de Grozi Z- pinza de Cris: 5- pinza de Fenes; 6 - pinza de Curechiu Stănija; 7 - pinza de 
Teeheren Drocea; 4 = pinza de Arden; 9- pinza de Trascău [Bedelen); na- pinza de Funtoaia is. str); 70 - pinza de 
Bozes; J) - „pinza” de Căbeşti; 12 - unitatea de Bejani; 73 - pinzele sı pragetice; 74 - strate de Remeti; J3 - depresiuni 
past-tectoniue, 


(urgoniene). Este de remarcat că o succesiune care să cuprindă roci cal- 
caroase de aceste virste nu se mai cunoaște decit în pinza de Ardeu ce 
constituie o unitate de cuvertură superioară pînzei de Techereu-Drocea 
și din care probabil provin și klippele sedimentare din wildflyschul pîn- 
zei de Criș. Aceeași origine au și peticele de acoperire izolate din Vulcan, 
Piatra Bulzului și Bulzișorul (Bordea, Constantinescu, 1975). 

Piînza de Groşi este alcătuită exclusiv din formaţiuni de tip wild- 
flysch, albiene, peste care se așază depozite senoniene (Lupu, Avram, in 
Savu et al., 1981). Caracterul klippelor sedimentare este diferit de ce! 
al wildflyschului din pînza de Criș, fiind reprezentate mai ales de strate 
cu Aptychus. Acest fapt arată că pinza de Groşi a fost mărginită spre 
exterior în poziția ei paleogeografică retrotectonică (fig. 60) de o arie în 
care se depuneau formaţiuni de tipul stratelor cu Aptychus și care „poate 
fi comparată cu partea internă a pinzei de Vidolm. Aria de origine a klip- 
pelor sedimentare de strate cu Aptychus a fost depășită în întregime de 
șariajul pînzelor Metaliferilor simici, a căror amploare, cel puţin apa- 
rentă, pare a creşte de la est spre vest. 

Pinza de Groşi încalecă depozitele senoniene în facies de Gosau 
care alcătuiesc cuvertura post-tectogenetică a Dacidelor interne din 
Munţii Highiş. La rîndul ei, sub încălecarea pinzei de Criș sînt prinse 
depozitele senoniene ale pînzei de Groşi sau, la est de Crișul Alb, depo- 
zite în facies de fliș ale aceleiași cuverturi. Totodată, depozite maastrich- 
tiene (superioare ?) se aşază discordant peste contactul frontal al pinzei 
de Criş, marcînd o tectogeneză intramaastrichtiană. 

Pinza de Techereu-Drocea. Unitate tipică de obducţie, pinza de 
Techereu-Drocea a păstrat în cuprinsul ei cel mai larg dezvoltat complex 
otiolitic din Munţii Metaliferi. Aici se întilnesc atît produsele seriei tho- 
leitice, cit și cele ale seriei calco-alcaline. Secvența sedimentară 'a pînzei 
(Bleahu et al., 1981) debutează cu jaspuri calloviene, urmate de calcare 
masive de tip Stramberg, oxfordian-tithonice. În partea sudică a unită- 

Fig. 60. Corelarea zonelor de sedimentare a unităţilor din Metaliferii 
simici: 
G - Grogi; Cr- Cris; CS - Curechiu-Stânija; TD - Techereu.Drocra : Buc - Bucium; Fe- Fe- 
neş; T - Trascãu; T + Fd - Trascău şi Fundoaia; (7) = falie transformantă, 

ţii, formaţiuni de wildflysch apţian superior sau albian, conținînd klippe 
sedimentare de calcare tithonice şi urgoniene, acoperă direct complexul 
ofiolitic, 

Continuitatea cartografică a pînzei de Techereu-Drocea este între- 
ruptă de depozitele neogene ale Depresiunii Brad și de produsele vulca- 
nice. În acest mod, corelarea masei principale a pinzei din Munţii Drocea 
cu extremitatea sa sud-estică din regiunea Techereu pune unele pro- 
bleme, mai ales că în acest din urmă sector seriile calcaroase masive sînt 
considerate în poziţie alohtonă (pinza de Arieu) (Mantea — date ine- 
dite). Această situaţie poate fi explicată prin decolarea cuverturii calca- 
roase normale din partea sudică a pînzei peste părțile ei mai externe în 
care depozite de tip wildflysch apţian sau albian stau transgresiv pe 
complexul ofiolitic, Această dezlipire parţială a cuverturii jurasic-eocre- 
tacide calcaroase a pinzei de Techereu-Drocea a depășit marginea sa ex- 
ternă și a alimentat cu klippe sedimentare wildflyschul pinzei de Criş. 


Cele mai noi depozite pe care este încălecată pînza de Techereu- 
Drocea sînt de vîrstă Albian superior (flișul de Piriul Izvorului) iar, în 
extremitatea sa estică, sînt senoniene (wildflyschul de Valea Mică — 
Galda). 


Pinzele de Căbeşti și Bejani. Cele mai sudice unităţi din partea 
vestică a Munţilor Metaliferi, pînzele de Căbești și Bejani (Lupu et al., 
1983) sînt marcate de aflorarea unor formaţiuni sedimentare barre- 
mian-apţiene, dezvoltate într-un facies mai apropiat de cel de fliș în 
prima, mai nordică, şi în facies de wildwlysch, în cea de a doua. Depo- 
zite cenomaniene (stratele de Fornădia) în pinza de Căbești şi depozite 
turonian-senoniene (stratele de Deva) în pinza de Bejani acoperă cu 
discordanţă formațiunile eocretacice. 

Contactele tectonice verticale ce mărginesc și separă aceste două 
unități tectonice nu sugerează elocvent plane de șariaj. Ele fac parte 
mai degrabă dintr-un sistem de fracturi paralele importante, cu depla- 
sare orizontală, care au produs etirarea zonelor de sedimentare pe direc- 
tia est-vest. Translaţii orizontale dextre (?) au putut să aibă loc în mo- 
mente succesive în timpul desfășurării tectogenezelor cretacice şi au 
însoțit deplasarea spre est a Dacidelor interne și formarea în conse- 
cinţă a curburii Transilvanidelor. 


Dacă pentru unitatea de Căbești apartenenţa la grupa Transilva- 
nidelor este relativ sigură, în cuprinsul ei aflorind și formaţiuni ofio- 
litice de sub flișul eocretacic, în schimb cea de Bejani ar putea să fie 
o unitate situată în afara acestui grup. Prezenţa klippelor sedimentare 
de roci triasice (Lupu et al., 1983) în wildflyschul de Bejani și veci- 
nătatea nemijlocită a acestuia cu unitățile supragetice ale  Dacidelor 
mediane poate conduce la paralelizarea unității de Bejani cu pinza 
bucovinică. Legătura nemijlocită cu pînza bucovinică nu ar fi deloc de 
așteptat, avind în vedere că în procesul de etirare unitatea de Bejani 


a putut să fie budinată (la scară foarte mare), căpătind un caracter 
discontinuu. 


161 


Fracturile ce mărginesc unitatea de Bejani, și în primul rînd cea 
sudică, se prelungesc spre est, pe la nord de masivul cristalin al Ra- 
poltului şi, deplasate dextru de falii transversale, se întind pe sub de- 
pozite tinere la nord de munţii Sebeșului, Cibinului și Făgărașului. 
Acest sistem îngust de falii se poate reuni în profunzime într-o unică 
fractură transcrustală, care a fost denumită fractura sud-transilvană 
(Săndulescu, 1980b) și considerată ca reprezentind prelungirea, în do- 
meniul continental al marginii europene, a unei falii transformate din 
domeniul oceanic transilvanidic. 

În segmentul estic și nord-estic al Munţilor Metaliferi, pînzele 
Transilvanidelor (Metaliferii simici), cu aceeași vergență spre Dacidele 
interne, se curbează treptat și ajung în Valea Arieșului la o direcţie 
aproximativ nord-sud. 

Pinza de Feneș. Una din primele încălecări cu extindere impor- 
tantă pe direcţie, figurată (Dumitrescu, Săndulescu, 1968) în Munţii 
Metaiteri, în afara pinzei de Trascău, a fost pinza de Feneș. Denumită 
(Lupu, 1975) după numele celei mai semnificative formaţiuni care ia 
parte la constituirea părţii sale inferioare, ea încalecă spre nord și 
nord-vest zona de Bucium și foarte probabil și pînza de Vidolm, adică 
unităţile marginale ale Dacidelor interne. 


Formaţiunea de Feneș (Bleahu, Dimian, 1967), în cadrul căreia 
se asociază roci sedimentare cu caractere de fliș și de wildflysch, roci 
calcaroase masive, jurasic superioare şi eocretacice, cinerite și corpuri 
de roci spilitice, a fost comparată cu o formaţiune vulcano-sedimentară 
olistostromică (Lupu et al., fide Bleahu et al., 1981). Formaţiunea de 
Feneş este singura secvență cu care sint asociate produsele seriei mag- 
matice spilitice ale complexului ofiolitic din Munţii Metaliferi. Pozi- 
ţia lor alohtonă nu este exclusă. Succesiunea continuă în unele sec- 
toare cu o secvență grezo-calcaroasă, după care urmează formaţiuni 
de wildflysch care debutează în Albian sau Apţianul superior și urcă 
pînă în Maastrichtian sau chiar în Paleocen (?) (Bleahu et al., 1968; 
Antonescu, 1973: Ion — sub tipar). Suprapunerea formațiunilor de 
wildflysch de diferite virste a creat unele contradicții, care au dus pînă 
la a considera wildflyschul senonian ca o unitate independentă (uni- 
tatea de Valea Mică — Galda — Bleahu et al., 1981). Fără îndoială că 
nu poate fi cu totul exclusă posibilitatea ca partea superioară a succe- 
siunilor de wildflysch să fi fost antrenată în deplasări tectonice com- 
presive sau gravitaționale. Este însă foarte probabil că ele nu au avut 
amploare mare și că wildflyschul de Valea Mică — Galda a rămas în 
cuprinsul ariei ei primare de sedimentare. Această arie, care corespunde 
pinzei de Feneș, a avut o predispoziţie particulară să găzduiască depu- 
neri cu caractere tectono-sedimentare, într-un interval lung de timp. 

Bine conturată în bazinul văii Ampoiului, pînza de Feneș se ín- 
gustează treptat spre nord-est, intrînd sub depozitele neogene ale De- 
presiunii Transilvaniei. Spre vest, ea se continuă pînă în regiunea Blă- 
jeni, unde are o poziţie externă în raport cu pinza de Techereu- 
Drocea. În această regiune se realizează un releu complicat între pinza 

de Feneș, mai internă, și pînza de Criș, mai externă. Tot în această 
zonă s-a păstrat un petic de acoperire (peticul Frasin — Bordea, Cons- 
tantinescu, 1975), constituit dintr-un fliș calcaros tithonic-neocomian. El 
ar putea fi atașat pinzei de Feneș, întregindu-i astfel succesiunea lito- 
stratigrafică în partea inferioară. | 

Releul tectonic între unitățile de Feneș și Criş sugerează și un 
releu similar între fosele de sedimentare ale seriilor ce alcătuiesc cele 
două pînze (v. fig. 60). Începerea sedimentării de tip wildflysch în apro- 
ximativ același timp în ambele unități și asemănarea caracterului lito- 
logic al klippelor sedimentare (predominant calcaroase, masive) cel puţin 
pentru wildflyschurile eocretacice sînt argumente în favoarea acceptării 
unui asemenea releu. 

Pinza de Curechiu-Stănija. Din Valea Crișului Alb spre est, între 
pînzele de Techereu-Drocea și Feneș se interpune pînza de Curechiu- 
Stănija (Bordea, 1971 ; Lupu, 1975). Printre caracterele litostratigrafice 
distinctive sînt de menţionat: dezvoltarea unei formaţiuni (de Cure- 
chiu) calcaro-silicolitică, tithonic-neocomiană, o lacună de sedimentare 
în Barremian (?) şi dezvoltarea unui fliș grezos-șistos (de Pîrîul Izvo- 
rului) în Albian. În cuprinsul unității sint cunoscute și depozite cre- 
tacice superioare care amintesc surprinzător de unitatea de Bucium. 
În pînza de Curechiu-Stănija aflorează produsele seriei magmatice cal- 
co-alcaline. 

Din punct de vedere paleogeografic retrotectonic, pinza de Cu- 
rechiu-Stănija face parte din grupul unităţilor situate la nord de ali- 
niamentul pinzelor cu depozite calcaroase masive (v, fig. 60) şi este 
învecinată trenchului legat de zona de subducţie intraoceanică jura- 
sică (v. fig. 58). 

Pinza de Trascău (Bedelu). În concepţia actuală, pînza de Tras- 
cău (Dumitrescu, Săndulescu, 1968, 1970), denumită şi pînza de Bede- 
leu (Lupu, 1972), cuprinde o asociaţie de roci magmatice (Callovian- 
Tithonic interior) aparținînd seriei calco-alcaline a ofiolitelor, peste care 
se așază o stivă calcaroasă de vîrstă tithonic-neocomiană (Bordea et 
al., 1965 ; Lupu, 1972). Pînza de Trascău aflorează în două zone para- 
lele : în creasta principală a Munţilor Trascău, unde are un contur de 
eroziune închis, de tip petic de acoperire, și la nord şi est de Valea 
Aiudului, întinzindu-se pînă dincolo de Valea Arieșului, în Cheile 
Turzii. Separarea areală a celor două părți ale pinzei de Trascău se 
datorează eroziunii care a succedat punerii ei în loc. Determinarea aces- 
tui moment este condiționat de stabilirea vîrstei formaţiunii de Remeţi 
si a naturii contactelor între aceasta şi unităţile învecinate. Asociaţiile 
de microfaună care au fost găsite în cuprinsul formaţiunii de Remeţi 
au vîrste diferite, de la Cenomanian pînă la Senonian (Lupu, 1972), 
dar fără a avea o suprapunere a lor pe același profil (Ianovici et al., 
1976). Se pot avea în vedere mai multe posibilităţi : 

— formațiunea de Remeţi este de virstă cenomanian-senoniană 
și reprezintă depozite post-pînză pentru unitatea de Trascău care ar fi 
în acest fel de vîrstă mezocretacică (Bleahu et al., 1981); 

— formațiunea de Remeţi este de vîrstă  cenomanian-senoniană, 
dar mai veche decit șariajul pînzei de Trascău și aparținînd pinzei de 
Feneș, în cadrul căreia reprezintă o variaţie longitudinală de facies a 
wildflyschurilor neocretacice. 


În acest din urmă caz, care este întărit de dezvoltarea unor 
nivele de tip wildflysch în cuprinsul formaţiunii de Remeţi, ea ar apă- 
rea într-o fereastră tectonică, mărginită de falii post-piînză, care inter- 
sectează oblic întreaga stivă de pînze suprapuse, începind de la cele 
dacidice interne (pinza de Vidolm) și pînă la cea mai de sus care ar fi, 
în acest caz, pînza de Trascău. În funcţie de ipoteza adoptată, se sta- 
bilește și momentul în care elemente şariate aparţinind Transilvani- 
delor ajung să acopere tectonic unităţi ale Dacidelor interne, în speţă 
pînza de de Vidolm și zona de Bucium. 

Pinza de Fundoaia s. str. Are o alcătuire asemănătoare cu cea 
de Trascău, fiind constituită dintr-o secvență magmatică cu caractere 
calco-alcaline şi o secvență sedimentară calcaroasă. În acest din urmă 
caz, diferenţa faţă de pînza de Trascău constă în faptul că rocile masive, 
calcaroase, sînt metamorfozate epizonal. Din acest motiv și fiindcă sec- 
vența magmatică și rocile sedimentare intercalate în cadrul ei nu pre- 
zintă urmele unor fenomene de metamorfism, s-ar putea ca pinza de 
Fundoaia s. str. să fie de fapt constituită din două unităţi suprapuse. 
Prezenţa unei lame de ofiolite, situată (Russo-Săndulescu, Breza, 1976) 
între calcarele metamorfice din Fundoaia şi șisturile cristaline ale uni- 
tății de Vidolm, în care este deschisă de eroziune fereastra Boieriște, 
este unul din argumentele importante pentru susţinerea pînzei de 
Fundoaia s. str. 


Pinza de Bozeș. Cea mai sudică unitate tectonică din bazinul hi- 
drografic al Văii Arieșului este pinza de Bozeş, pusă în evidenţă de 
ferestrele de la Bulbuc în care aflorează unitatea de Feneș, inculsiv 
wildflyschul senonian de Valea Mică — Galda. Pînza de Bozeş este 
o pînză de cuvertură, constituită din formaţiuni senoniene, dintre care 
cea mai mare parte este dezvoltată în litofaciesul de fliș grezos. Ea 
este mărginită la sud de falia sud-transilvană care o separă de uni- 
tățile Dacidelor mediane. 


Poziția primară și succesiunea deplasării pinzelor 
din Metaliferii simici 


Reconstituirea retrotectonică a poziţiei iniţiale a domeniilor de 
sedimentare corespunzătoare fiecărei unităţi din Metaliferii simici este 
determinată de corelarea ce se poate face între segmentele vestice și 
nord-estice ale acestui sector al Transilvanidelor. În același timp, tre- 
buie să se aibă în vedere că pe marginea sudică a Munţilor Metaliferi 
corelarea unităților poate fi îngreuiată de procesele de etirare, deter- 
minate de translaţiile dextre în lungul fracturii sud-transilvane. 


164 


Un element important în corelarea unităţilor îl constituie carac- 
terele litologice ale formațiunilor sedimentare jurasice și ecoretacice. 
Din acest punci de vedere, așa cum am mai arătat, există: 

— grupa pinzelor externe, nordice, cu fliș și wildflysch, care cu- 
prinde pînzele de Groşi, Criș, Feneș şi Curechiu-Stănija ; 

— grupa pinzelor mediane, cu formaţiuni carbonatice, care cu- 
prinde pinzele de Techereu-Drocea (inclusiv pînza de Ardeu), de Fun- 
doaia s. str. și de Trascău (Bedeleu) și 

— grupa pinzelor interne, sudice, restrinsă la pînzele de Căbești 
şi, eventual, Bejani, deşi aceasta din urmă poate să nu aparţină Transil- 
vanidelor. 

Din această grupare lipsește pinza de Bozeș care este constituită 
numai din formaţiuni senoniene şi are un caracter particular. 

Pentru grupa externă, nordică, principala problemă de corelare o 
constituie raporturile între piînzele de Criş şi Feneș. Releul care se 
realizează între aceste două unităţi în zona Blăjeni pledează pentru o 
corelare generală a lor, acceptind că în lungul zonelor sedimentare au 
avut loc uneie variaţii longitudinale de facies mai ales la nivelul Bar- 
remian-Apţianului, net diferit în cele două unități. 

O poziţie particulară o are pinza de Curechiu-Stănija, mai ales 
datorită faptului că în intervalul Apţian (superior) — Albian nu sînt 
prezente formațiunile de wildflysch. Este adevărat că pe segmentul în 
care se dezvoltă pînza de Curechiu-Stănija, situată între pînzele de Te- 
chereu-Drocea şi Feneș, nici în aceasta din urmă nu se cunosc depo- 
zite de wildflysch. Deoarece originea klippelor sedimentare din forma- 
(iunile apțian-albiene ale pînzelor de Criş și Feneș este legată de uni- 
cice, se impune una dintre următoarele soluţii : 

— în dreptul segmentului pe care îl ocupa pinza de Curechiu- 
Stănija nu au existat fenomene de dezlipire şi alunecare a cuverturii 
unităților mediane, care să genereze klippe sedimentare ; 

— pinza de Curechiu-Stănija aflorează într-o fereastră tectonică 
foarte mare și a avut iniţial o poziţie externă în raport cu cea de Feneș, 
fiind situată paleogeografic între aceasta şi zona de Bucium. 

Pentru ultima ipoteză ar pleda asemănările faciale cu unele nivele 
din zona Bucium, în schimb ar fi în contradicţie cu prezenţa în această 
din urmă zonă a wildflyschurilor albiene. 

Pornind de la faptul general că în intervalul Apţian (superior ?) 
—Albian în majoritatea unităţilor externe, ba chiar pe marginea Daci- 
delor interne (Bucium), se dezvoltă formaţiuni de tip wildflysch ale 
căror klippe sedimentare își au originea în domenuil median, se poate 
avea în vedere că prima tectogeneză mai importantă care a afectat do- 
meniul Metaliferilor simici a fost cea mezocretacică. Această concluzie 
este în acord cu virsta proceselor de deformare a părţii opuse a dome- 
niului oceanic transilvanidic, reprezentat de pînzele transilvane din 
Carpaţii Orientali. 

Amploarea deformărilor mezocretacice este greu de apreciat, multe 
din planele de șariaj fiind reluate în tectogeneze mai tîrzii. În Munţii 
Trascăului doar, acceptîindu-se ideea că formațiunea de Remeţi repre- 
zintă o cuvertură post-pînză şi că sedimentarea ei debutează în Ceno- 
manian, s-ar putea aprecia că amploarea pînzelor de Trascău şi de Fun- 
doaia s. str. a fost apreciabilă, ele depășind în întregime domeniul pîn- 
zelor externe şi ajungînd să repauzeze tectonic pe unităţile de Vidolm 
și Bucium. Chiar dacă se acceptă virsta lor mezocretacică, nu trebuie 
însă pierdut din vedere că pinzele de Trascău și Fundoaia s.str. nu pot 
face parte din același sistem cu cele ale Dacidelor interne (Bleahu et al., 
1981), întrucît sînt pînze de tipuri genetice net diferite. 

Următoarea tectogeneză de compresiune, care a deformat Metali- 
ferii simici, ar putea fi considerată cea pregosau, dar sînt prea puţine 
elemente sigure care să permită aprecierea importanţei acesteia. 

Deplasarea importantă a pinzelor Metaliferilor simici a avut loc la 
sfîrșitul Cretacicului superior, încadrindu-se în grupa  tectogenezelor 
laramice. Dezvoltarea formațiunilor de wildflysch în Senonianul supe- 
rior, atit în cuprinsul pînzelor (wildflyschull de Valea Mică — Galda), 
cît și la exteriorul lor (în cuvertura post-tectogenetică a Dacidelor in- 
terne) subliniază acest eveniment, precedindu-l. 

Din datele existente se poate aprecia că tectogeneza importantă 
de la sfîrșitul Cretacicului superior a fost intramaastrichtiană, laramică 
fimpurie. În timpul acestei tectogeneze s-au accentuat sau au fost gene- 
rate încălecările pinzelor de Groşi, Criș, Feneș și Techereu-Drocea. Încă- 
lecarea acesteia din urmă a generat wildfyschul de Valea Mică — Galda, 
dar a fost acoperită de dezlipirea și șariajul pinzei de Bozeş, de aseme- 
nea laramică. În ipoteza virstei mezocretacice a pînzelor de Trascău 
și Fundoaia s. str. trebuie avut în vedere că tectogeneza laramică a 
determinat deformarea şi transportul lor în bloc cu pinza de Vidolm, 
dovadă fiind fereastra tectonică de la Boierişte. Dacă formațiunea de 
Remeţi se dovedește a aparţine pinzei de Feneș, atunci pinzele de Tras- 
cău și Fundoia s. str. sînt de asemenea pinze laramice. 


PÎNZELE TRANSILVANE 


Sariate deasupra pînzelor central-est-carpatice, și anume deasupra 
pinzei bucovinice, pînzele transilvane sînt pînze de obducţie, constituite 
din formaţiuni sedimentare mezozoice și ofiolite de aceeași virstă. 


În sinteza tectonică a Carpaţilor, Uhlig (1907) distingea o singură 
pînză transilvană, șariată deasupra pinzei sale bucovinice, constituită 
din formaţiuni sedimentare triasice şi jurasice şi din roci bazice sau 
ultrabazice care erau considerate klippe tectonice „amestecate“ cu rocile 
sedimentare. Popescu-Voitești (1936) utilizează eronat denumirea de 
pînză transilvană pentru o pînză în constituţia căreia iau parte forma- 
țiuni metamorfice. Preda (1940) reia ideea lui Uhlig, distingînd, în sin- 
clinalele Hăghimașş și Rarău și în Munţii Perşani, pînze constituite din 

depozite sedimentare cărora li se asociază roci bazice și ultrabazice, 
înglobînd în aceste unități pînzele transilvane de astăzi și formațiunea 
de wildflysch bucovinic. 

Prima reprezentare cartografică apropiată de cunoștințele actuale 
privind pinzele transilvane se datorează lui Ilie (1953, 1954), care dis- 
tinge şi conturează pinza Munţilor Perșani ; ofiolitele din acest masiv 
muntos le considera „autohtone“, elementele alohtone fiind doar forma- 
ţiunile triasice şi jurasice transilvane. Alohtonia ofiolitelor din Munţii 
Perșani este demonstrată mai tirziu (Patrulius et al., 1966) şi atașată 
alohtoniei seriilor sedimentare transilvane. Pinzele transilvane sînt recu- 
noscute în forma și constituţia lor actuală și în sinclinalele Hăghimaș 
(Săndulescu, 1967, 1969, 1975a) și Rarău (Mutihac, 1968, Săndulescu, 
1973, 1976b ; Patrulius et al., 1971, 1979). 

Aria de origine a piînzelor transilvane a fost presupusă încă de 
Uhlig ca fiind situată sub Depresiunea Transilvaniei — de unde și denu- 
mirea acestor unităţi. Cercetări recente (Rădulescu et al., 1976 ; Săndu- 
lescu, Visarion, 1978) au adus dovezi substanţiale în această direcţie, 
confirmând modelul propus de Rădulescu și Săndulescu (1973) privind 
originea pinzelor transilvane. 

Prin corelarea şi detalierea stratigrafiei formațiunilor sedimentare 
alohtone din munţii Perșani, Hăghimaș și Rarău s-a ajuns să se dis- 
tingă mai multe pînze transilvane, caracterizate fiecare de o serie sedi- 
mentară specifică și uneori de ofiolite de virste diferite. Dezvoltarea 
areală a acestor pînze este inegală ; în schimb, elemente aparţinînd fie- 
căreia se regăsesc, mai mult sau mai puţin constant, în tot lungul zonei 
cristalino-mezozoice a Carpaţilor Orientali. 

În stabilirea sau completarea succesiunilor litostratigrafice din 
pînzele transilvane trebuie luate în considerare atit formațiunile recu- 
noscute în unităţile respective, cît și parţial în klippele sedimentare de 
origine transilvană, înglobate în formațiunea de wildflysch a pinzei bu- 
covinice. Din acest motiv reconstituirea alcătuirii domeniului din care 
au provenit pinzele transilvane este deosebit de dificilă și lacunară ; în 
acelaşi timp, reiese suficient de clar complexitatea acestora. 

Pentru a înțelege relațiile mutuale între pinzele transilvane şi 
poziţia lor originară este necesar să fie precizat că ele provin dintr-un 
domeniu oceanic în expansiune (spreading) în care sedimentele se de- 
puneau pe o crustă ce avea virstă diferită, conform modelului tectoni- 
cii plăcilor. Această precizare face posibilă înțelegerea faptului că pin- 
zele transilvane sînt constituite din secvenţe sedimentare heterocrone 
sau că ofiolitele din unele pinze sînt de virste diferite (Săndulescu, 
1976b, 1980b). 


Pinza de Hăghimaș 
Distinsă pentru prima oară în Munţii Hăghimaș (Săndulescu, 1976), 
pinza cu acest nume este constituită în primul rind din formaţiuni se- 


dimentare jurasice superioare şi cretacice inferioare (preapţiene ?). La 

Bicazului: 
Pinza transilvană de Hăgimaş : 
] - calcare ncojurasice-neocomiene; 2 - calcare urgo- 
niene; pinza bucovinică; 3- formaţiuni cristaline; 
4 - Triasic; 5 - Jurasic; 6- Barremian sup. - Albian 
(wildflysch); 7 - conglomerate postpiuză; &- pinza 
Sub-bucovinică; 9 - pinza de Ceahlau, 


baza ei apar sporadic roci bazice, prekimmeridgiene (Săndulescu, Ruso- 
Săndulescu, 1981). , 

Secvența sedimentară a pînzei de Hăghimașş este exclusiv carbo- 
natică, cu depozite kimmeridgiene de tip „ammonitico rosso“, tithonice 
de facies neritic (tip Stramberg), berriasiene pelagice (cu nivele de apă 
dulce), neocomiene neritice (din nou de tip  Stramberg) şi barremiene 
cu pachiodonte (fig. 61) (Săndulescu, 1969, 1975b ; Grasu, 1970, Dragas- 
tan, 1974). În regiunea Lacu Roşu și pe Valea Deremoxa (la nord de 
Breaza, în cursul superior al Văii Moldovei), depozitele sedimentare 
kimmeridgiene se așază peste pillow-lave, în primul caz, sau peste ser- 
pentinite, în cel de al doilea; sînt roci ofiolitice probabil de virstă 
callovian-oxfordiană, antrenate la baza pînzei de  Hăghimaș sau la 
baza unor klippe sedimentare provenind din aceasta. Depozitele urgo- 
niene (barremiene) sînt evident discordante peste cele neocomiene şi 
neojurasice (fig. 62), marcînd cel puţin o lacună de eroziune, dacă nu 
chiar o slabă deformare. l 

Depozitele triasice şi jurasice medii ataşate pinzei de Hăghimaș 
(Săndulescu, 1968, 1969, 1975 a) sînt — în contextul succesiunii mențio- 
nate mai sus — petice de rabotaj, antrenate din unități transilvane mai 
externe în raport cu pînza de Hăghimaș. Din acest punct de vedere, pînza 
de Hăghimaş are originea cea mai internă din pinzele transilvane. Afir- 
mația este susținută, pe de o parte, de faptul că la baza ei se găsesc 
ofiolite prekimmeridgiene și, pe de altă parte, de faptul că ea antrenează 
depozite triasice cunoscute în alte pînze transilvane mai externe și care 
au în constituția lor ofiolite triasice. 

În sinclinalul Hăghimaș, vîrsta albiană a pînzei de Hăghimaș este 
evident demonstrată de așezarea discordantă a conglomeratelor de Bir- 
nadu  (vraconian-cenomaniene sau cenomaniene — Săndulescu, 1967, 
1975 a ; Săndulescu J., 1967) peste conturul de eroziune al acesteia, pre- 
cum și de faptul că ea este șariată deasupra formaţiunii de wildflysch. 
În acest context, pînza de Hăghimaș a fost pusă în loc — în poziţia ei 
actuală — spre sfîrşitul Albianului. Mişcarea de alunecare gravitaţio- 
nală a pinzei a putut să înceapă mai înainte, dovadă fiind klippele sedi- 
mentare înglobate în formațiunea de wildflysch bucovinic, constituite 
din aceleaşi roci ca și pinza (atit roci sedimentare, cît și ofiolite), klippe 
ce au precedat punerea ei în loc. 

În Munţii Perșani, pinza de Hăghimaş este reprezentată de peticul 
de acoperire Merești, cu calcare masive de tip Stramberg. 

În sinclinalul Rarău, peticele de acoperire Pietrele Doamnei și 
Muntele Rarău, constituite din calcare urgoniene, pot fi atribuite de 
asemenea pînzei de Hăghimaș. În acest caz, peticul de acoperire Muntele 
Rarău ar cuprinde în bază și un petic de rabotaj, reprezentat de dolomi- 
tele mediotriasice ce aflorează pe versantul său estic și care n-ar mai 
aparţine piînzei de Hăghimaș, așa cum s-a menționat mai sus. 

Pinza de Perșani 


Pinza Munţilor Perșani a fost conturată de Ilie (1953, 1954) care o 
considera alcătuită exclusiv din formaţiuni sedimentare. Mai tîrziu s-a 
arătat (Patrulius et al., 1966) că şi rocile ofiolitice participă la alcătuirea 
acestei pinze, care ar fi constituită din două „eşaloane“ suprapuse, pro- 
venite din diverticularea unei serii sedimentare unice. În ultimul timp 
s-au distins (Patrulius et al., 1979) două unităţi diferite care ar cores- 
punde, în linii mari, celor două „eşaloane“. Ca urmare, „eșalonul“ infe- 
rior a devenit pinza de Olt, iar cel superior pinza de Perșani (sens 
restrîns). 

La alcătuirea pinzei de Perșani, în sensul restrins, iau parte mai ales 
depozite triasice : strate de Werfen, șisturi calcaroase de tip Campil, 
calcare vermiculate, închise la culoare, cu lentile de dolomite și calcare 
nodulare roșii, ultimele două fiind anisiene. 

Este de remarcat că în pinza de Perșani (sens restrins) nu se cunosc 
ofiolite. 

Klippe sedimentare constituite din roci asemănătoare pinzei de 
Perşani se găsesc înglobate în wildflyschul bucovinic atit din Munţii 
Perșani, cît și din sinolinalele Hăghimaș și Rarău — strate de Werfen 
și şisturi de tip Campil, în primul caz, calcare şi dolomite bituminoase 
mediotriasice (Valea Cailor, Tătarca), în cel de al doilea. Gresii musco- 
vitice masive, eotriasice (gresii de Werfen) formează în sinclinalul Rarău 
cîteva petice de acoperire atribuite tot pinzei de Perșani (Săndulescu, 
1976 b) ; aceleaşi roci se regăsesc în klippe sedimentare atit în Rarău, 
cît și în Hăghimaș. În sfîrşit, merită să fie menţionate gresii eotriasice 
ce formează un petic de rabotaj la baza peticului de acoperire Breaza 
(fig. 63) aparţinind probabil pînzei de Olt și constituit din roci ultraba- 
zice, fapt care ar pleda pentru o origine mai internă a acestei unităţi în 
raport cu pînza de Perșani (sens restrins). 

Elementele aparținind pinzei de Perșani, ca și celei de Hăghimaș 
de altfel, se regăsesc și în klippele maramureșene (Ucraina subcarpatică) 
(Săndulescu, 1972, 1980 a). Se dovedește în acest fel extinderea pinzelor 
transilvane în tot lungul Carpaţilor Orientali interni și în același timp 
și extinderea ariei lor de origine (Transilvanidele) pină cel puţin la 
transversala Carpaţilor ucraineni. 


Pinza de Olt 


Detașată din pinza de Perşani sens larg, pinza de Oit este carac= 
terizată, printre altele, de dezvoltarea în corpul ei a ofiolitelor triasice. 

Dezvoltarea ei caracteristică este recunoscută în Munţii Perşani, 
în defileul Oltului, precum și la nord și la sud de acesta. 

Ofiolitele alcătuite din roci ultrabazice, pillow-lave și jaspuri — 
cărora li se asociază și roci alcaline — sînt acoperite normal (Patrulius 

Fig. 63. Schița geologică a zonei Breaza (Valea Moldovei): 


Pinza bicovinică: 7 -roci metamorfice; 2- Triasic-Jurasic; 3 - Berremian sup. - 
Albian (wildflwsch); pinza transilvană: J- roci ofiolitice; 3 - Triasic inferior; 6 - 
Trias icmediu; cuvertura postpiruâ: 7 - conglomerate de Birnadu. 


et al., 1971, 1979) de formaţiuni sedimentare carbonatice carnian-noriene. 
Depozitele jurasice inferioare cunoscute în pinza de Olt sînt dezvoltate 
în facies de Adneth ; formaţiuni mai noi decit acestea aparţin Jurasicu- 
lui mediu. 

Peticul de acoperire Breaza, format din roci ultrabazice intruse în 
formaţiuni aparţinind domeniului oceanic (Săndulescu, Russo-Săndulescu, 
1981), aparţine probabil pinzei de Olt ; nedeterminarea este datorată lip- 
sei unor formaţiuni sedimentare în acoperișul ofiolitelor ce alcătuiesc 
peticul, 

Sub forma unui mic lambou de rabotaj se cunosc şi la baza pînzei 
de Hăghimaș calcare de Adneth (din pinza de Olt): în peticul de acope- 
rire Piatra Singuratică. Acest fapt subliniază poziția mai internă a pîn- 
zei de Hăghimaș în raport cu pînza de Olt și implicit în raport cu cea 
de la Perșani (sens restrîns). 

Petice de rabotaj și klippe sedimentare 


În afara seriilor sedimentare recunoscute în cele trei pinze tran- 
silvane descrise mai înainte, se cunosc klippe sedimentare înglobate în 
wildflyschul bucovinic sau petice de rabotaj (altele decit cele menţio- 
nate mai sus) ce prezintă succesiuni diferite ; pentru ele trebuie căutate 
alte zone de origine, desigur tot în domeniul transilvanidic. La baza pîn- 
zei de Hăghimaș sînt antrenate, sub formă de petice de rabotaj, dolomite 
mediotriasice cu care se asociază jaspuri probabil de aceeași vîrstă. Tot 
în sinclinalul Hăghimaş, peticul! Criminiș este constituit din dolomite 
triasice medii, jaspuri și calcare cu silex tithonice (cu Aptychus — Grasu, 
1978), arătiînd clar un facies heteropic faţă de cel al depozitelor din pînză. 
Și acest petic are caracterul unui element rabotat sau al unei klippe 
sedimentare de dimensiuni mari. 


Klippe sedimentare constituite din dolomite mediotriasice se cunosc 
atit în sinclinalul Hăghimaș (Săndulescu, 1975 a), cît și în Rarău (Po- 
pescu, Patrulius, 1964; Săndulescu, 1975b, 1976b), unde sînt asociate 
cu cuarţite werfeniene (?) în bază sau sint acoperite discordant de cal- 
care tithonice (fig. 64). 


Depozite triasice medii şi/sau superioare (jaspuri și calcare cu silex, 
calcare masive, marne cu Monotis etc.) au fost descrise mai ales în sin- 
clinalul Rarău (Piatra Zimbrului, Piatra Șoimului, Muntele Rarău, Pop- 
chii Rarăului) (Popescu, Patrulius, 1964; Patrulius et al., 1971; Muti- 
hac, 1968 ; Turculeţ, 1971; Săndulescu, Tomescu, 1978) ca luînd parte 
la alcătuirea unor klippe sedimentare aparținind seriilor transilvane. 

Fig. 64. Klippe sedimentare transilvane cu forma- 
țiuni jurasic superioare discordante pe depozite 
mediotriasice: 


7 - calcare masive; 2- calcare şi marne stratificate des; 3 - jaspuri; 
J - dolomite, 


Klippele sedimentare de la Botuş (Săndulescu, Tomescu, 1978), for- 
mate din roci carbonatice triasice medii sînt străbătute de roci eruptive 
bazice (Russo-Săndulescu et al., 1982). 


Pe baza datelor menţionate mai sus, se ajunge la a recunoaște încă 
trei (?) succecesiuni caracteristice (v. fig. 61) izocrone și heteropice care 
aparțin elementelor transilvane ; în consecință, numărul zonelor de sedi- 
mentare din care provin unităţile transilvane și implicit complexitatea 
acestui domeniu crește. Este de remarcat că prezenţa jaspurilor (Piatra 
Zimbrului) și a rocilor bazice (Botuș) pledează pentru un subasment si- 
mic al acestor două succesiuni. Succecesiunea dolomitică (cu cuarțite în 
bază) se poate atașa unei zone marginale a domeniului transilvan, sepa- 
rat sub denumirea de ridul peritransilvan (Săndulescu, 1973 b). 

Exceptind calcarele de Adneth, a căror apartenenţă la pinza de 
Perşani este destul de clară, depozitele jurasice inferioare și medii cu- 
noscute în klippe sedimentare — mai ales în sinclinalul Rarău — pot fi 
mai greu atașate uneia dintre unităţile transilvane enumerate pînă acum. 
Aceeași situaţie o are și formațiunea de Carhaga, berriasian-hauteriviană 
ce se regăsește sub formă de klippe sedimentare în wildflyschul bucovi- 
nic din Munţii Perșani. Ele ar putea proveni în mare parte din același 
rid peritransilvan sau din pinzele de Olt și Perșani. 


Virsta şi succesiunea șariajelor pinzelor transilvane 


Cuvertura post-pînză în sinclinalele Hăghimaș și Rarău este comună 
pentru pînzele transilvane și pentru pînza bucovinică. În aceste arii, cele 
mai noi depozite peste care sînt șariate pinzele transilvane sint albiene. 
Fiind pinză de alunecare gravitaţională, cel puţin pentru ultima parte a 
deplasării lor unităţile transilvane din aceste două sinclinale s-au pus 
în loc în poziţia lor actuală spre sfîrşitul Albianului. De fapt, aceste con- 
sideraţii sînt valabile în primul rînd pentru pînza de Hăghimaș (mai 
puţin klippele sedimentare ce provin din fruntea ei, înainte de oprirea 
deplasării prin alunecare). 

Pinzele de Perșani și de Olt acoperă tectonic wildflyschul din Mun- 
ţii Perșani, presupus a nu depăși ca vîrstă Apţianul inferior (Patrulius 
et al., 1966, 1968) şi sînt acoperite de depozite calcaroase apţiene supe- 
rioare sau de flișul cu orbitoline de aceeași vîrstă. Urmind această 
schemă, cele două pînze au fost puse în loc înainte de Apţianul superior. 

Pentru precizarea problemei mai trebuie amintit că : 

— în wildflyschul bucovinic din Munţii Perșani nu se cunosc în 
general klippe sedimentare înrudite cu pinza de Hăghimaș ; 

— în sinclinalele Rarău și Hăghimaș, klippe sedimentare sau petice 
de acoperire aparținind piînzelor de Perșani şi de Olt coexistă cu cele 
ale pînzei de Hăghimaş ; 

— succesiunea ariilor de sedimentare enumerate de la exterior spre 
interior (în raport cu vergenţa), este : ridul peritransilvan — pinza de 
Perşani — pinza de Olt — pinza de Hăghimaș. locul seriilor de Botuş 
şi Piatra Zimbrului fiind fie la exteriorul, fie la interiorul celei de Olt. 

În contextul acestor repere, șariajul și implicit obducţia pînzelor 
transilvane a început înainte de Apţianul superior, posibil încă din Barre- 
mian. Punerea lor în mișcare s-a datorat deformărilor compresive care 
au determinat în unele cazuri dezlipirea seriilor sedimentare de pe sub- 
asmentul lor și în alte cazuri antrenarea unei părți mai mult sau mai 
puţin importante a acestuia din urmă, la baza pînzelor. Îngrămădite una 
peste alta sau mişcîndu-se independent, pînzele s-au deplasat împreună 
și cu aceeași viteză sau separat și cu viteze diferite. Este posibil ca încă 
din aria de origine, fracturi transversale — probabil vechi falii transfor- 
mante — să fi dirijat diferit, în lungul domeniului corespunzător seriilor 
transilvane, deplasarea și poate și începutul procesului de obducţie a 
pînzelor. 


O astfel de fractură a putut separa aria din care a provenit pîn- 
zele de Perșani și de Olt ce se găsesc actualmente în Munţii Perșani de 
cea care a generat pinza de Hăghimaş din sinclinalele Rarău şi Hă- 
ghimaș şi din care au provenit de 
asemenea resturile (klippe sedimen- 
tare și petice de acoperire) aparţi- 
nînd celor două pînze menţionate 
mai sus (fig. 65). 

Vîrsta mai timpurie a pinzelor 
transilvane din Munţii Perşani poate 
fi datorată şi unei viteze de alune- 
care gravitaţională mai mare în ra- 
port cu cele situate mai la nord. 
Totodată, nu trebuie uitat că în Hă- 
ghimaş și Rarău există klippe sedi- 
mentare înglobate în formațiunea de 
wildflysch încă din nivelele cele mai 
de jos ale acesteia, adică din Barre- 
mianul superior sau Apţianul infe- 
rior. 

La o imagine relativ diferită 
privind heterocronismul punerii în 
loc a pînzelor transilvane în secto- 
rul sudic (Perșani) în raport cu cel 
nordic (Hăghimaş şi Rarău) s-ar 
ajunge dacă s-ar admite o poziţie 
alohtonă pentru formațiunile de 
vîrstă apțiană superioară, atit cele 

| moe i calcaroase, cît și flișul cu orbitoline. 
Fig. 65. Punerea în loc diferențiată a pin- În acest caz se pot formula urmă- 
zelor transilvane în Munţii Perșani în ra- x 
port cu Munții Hăghimaș și Rarău: toarele ipoteze : aai i 
1 - pînzele transilvane în poziţii tectonice succesive st wildflyschul bucovinic din 
(între Barremian și Albian); 2- pinza bucovinică; Munţii Perşani ar putea fi conside- 


3 - frontul de șariaj la începutul intervalului tectoge- 


netic mezocretacic; + - conturul pînzelor transilvane rat de aceeași vîrstă cu cel din sin- 
în poziția ocupată în Apţian; 5- conturul pinzelor 


transilvane care au înaintat și în Albian. clinalele Hăghimaș și Rarău ; 

— punerea în loc a pînzelor transilvane din Munţii Perșani ar fi 
mai mult sau mai puţin sincronă cu a celor din Hăghimaș și Rarău ; 

— primele depozite post-pînză (post-tectogenetice) din Munţii Per- 
șani ar fi eventual albiene (superioare) sau vraconian-cenomaniene ; 

— pînza depozitelor aptiene ar fi mai internă decît pînza de Hă- 
ghimaş şi s-ar apropia de contstituția unora dintre pînzele cunoscute 
în Munţii Metaliferi. 

Indiferent care dintre cele două ipoteze privind virsta şi succe- 
siunea punerii în loc a pinzelor transilvane este acceptată, este de 
reținut că : 

— pinzele transilvane sînt mai vechi decit Vraconianul ; 

— obducţia 'pînzelor transilvane a început cel mai tîrziu în Barre- 
mianul superior, eventual chiar mai devreme ; 

— ultima parte a deplasării pînzelor transilvane a fost prin alu- 
necare gravitaţională ; 

— pinzele transilvane s-au mișcat în unele sectoare îngrămădite 
una peste alta, iar în alte sectoare independent. 

Punerea în loc a pinzelor transilvane spre partea externă (Dacidele 
mediane) a domeniului oceanic în timpul tectogenezelor mezocretacice 
poate fi comparată cu primele deformări pe care le-a suferit același do- 
meniu în partea opusă, spre Dacidele interne. Diferenţa dintre cele două 
părți constă în aceea că în timp ce spre Dacidele interne tectogenezele 
au mai afectat domeniul 'Transilvanidelor (Metaliferii simici) pînă la 
sfîrşitul Cretacicului superior, obducția pinzelor transilvane peste mar- 
ginea continentală europeană (Dacidele mediane) s-a încheiat înaintea 
Vraconianului sau Cenomanianului. 


PIENIDELE 


La nord de fractura nord-transilvană, sutura majoră tethysiană, 
reprezentată la sud de aceasta de elementele Transilvanidelor „este deca- 
lată spre vest. În același timp, ea își schimbă caracterul, în sensul că 
unitățile cu ofiolite nu mai aflorează sau sînt extrem de rare, iar tecto- 
genezele cretacice sînt dublate și de tectogeneze miocene. Poziţia pe care 
Transilvanidele o au între Dacidele interne şi mediane este preluată spre 
nord şi vest de Pienide care se situează, în partea de nord a Carpaţilor 
Orientali (Maramureş și Ucraina subcarpatică), între aceleași două mari 
ansambluri de unităţi de soclu continental. 

Una dintre trăsăturile fundamentale care caracterizează Pienidele 
este dubla tectogeneză, cretacică şi miocenă (inferioară). Atit una, cît și 
cealaltă au produs structuri importante, determinînd scurtare de scoarță. 
Tectogeneza eomiocenă a şters într-o oarecare măsură efectele celor cre- 


tacice, antrenînd elementele deja deformate în structuri de tipul pînze- 

lor de șariaj sau acoperind unele structuri prin încălecarea celor situate 
mai la interior. 

Cel mai important și mai specific element al Pienidelor este repre- 
zentat de zona klippelor pienine. Pe lingă aceasta, ele mai cuprind și 
structuri situate la exteriorul zonei, aparținind pinzei de Măgura din Car- 
paţii Occidentali și echivalentei acesteia în Carpaţii Orientali — pinza 
de Petrova (Săndulescu, 1972, 1975). 

Zona klippelor pienine se întinde pe o lungime ce depășește 900 km, 
de la Viena pînă în Munţii Lăpușului (Poiana Botizei) din sudul Mara- 
mureșului. Exceptind cele două extremități (Alpii Orientali și Munţii 
Lăpușului), zona klippelor pienine se prezintă ca un cordon îngust 
(2—20 km lărgime/900 km lungime), dar continuu. Structura tectonică 
a acestei zone are un caracter particular, determinat de existența a două 
grupe de roci cu competenţă foarte diferită : klippele, competente, con- 
stituite mai ales din roci calcaroase, și cuvertura lor, constituită din 
formaţiuni mai plastice, marnoase, argiloase şi de tip fliș. Deformarea 
acestor două grupe de roci împreună, precum și etirarea întregii zone 
în sensul longitudinal au creat aspectul structural și morfologic cunos- 
cut actualmente. La alcătuirea klippelor pienine iau parte succesiuni 
litostratigrafice foarte variate, pentru intervalul Jurasic-Cretacic putin- 
du-se stabili mai multe serii (litofaciesuri) principale și o sumă de suc- 
cesiuni cu caractere de tranziţie între acestea două. Principalele litofa- 
ciesuri ce se întîlnesc în zona klippelor pienine din Slovacia și Polonia 
(Andrusov, 1964, 1968 ; Andrusov et al., 1973 ; Scheibner in Mahel, Buday, 
adit., 1968 ; Birkenmajer, 1970, 1977), caracterizind zone paleotectonice 
cu funcţii specifice, sint, în sensul reconstituirilor retrotectonice, de la 
nord spre sud (fig. 66) : 

— Grajcarek sau Magura, cu depozite jurasice şi cretacice inferi- 
dare foarte condensate și cu dezvoltarea unui fliș vărgat în Cretacicul 
superior şi a unei secvenţe grezoase masive în Senonianul superior (gre- 
sia de Jarmuta, cu discondanţă în bază) ; 

— Czorsztyn, avînd caracterul unui rid (geanticlinal) în care pre- 
domină secvențele calcaroase neritice de apă puţin adincă, iar în Creta- 
cicul superior dezvoltarea faciesului marnelor roșii de Puchov ; 

Fig. 66. Secţiune retrotectonică privind principalele zone litofaciale ale zonei 
klippelor pienine: 
M - Magura; Cz- Czorsztyn; Px - Pienin s-str.; Ex- „ridul exotic“; M - Manin; N - Niedzica, 
Cz - Czertezic. 

Fig. 67. Schița struc- i ia 27 ~ E ae 
turală a zonei fli- < 
şului transcarpatic 
şi a regiunilor ín- 
vecinate: 
] - Dacide interne; 2 - 
Dacide mediane; 3- Da- 
cide externe (pînza flişu- 
iui negru); 4 - cuvertura 
postpinză a Dacidelor; 
3 - pinza de Petrova (Ma- 
pura); 6 - pinza de Bo- 
tiza; 7-zona klippelor 
pienine şi solzii frontali 
ui pinzei de Botiza; 5 - 
pinza wildflyschului ; 9 - 
format iuni  molasice şi 
eruptive neogene; a- in- 
truziuni neogene. 

— Pieniny s. str. (Kysuca, Branisko), avind caracterul unui șanț 
geosinclinal, cu predominarea secvențelor pelagice și cu dezvoltarea unui 
fliș cretacice superior cu intercalaţii de conglomerate (conglomeratele de 
Upohlav) ; 

— „vidul exotic“, cu funcţia de cordilieră ce furnizează material 
detritic grosier secvențelor conglomeratice sau brecioase cunoscute în de- 
pozitele cretacice inferioare și superioare din fosele adiacente, în consti- 
tuţia sa intrînd și roci ofiolitice alpine ; 

— Manin, cu caractere apropiate de cele ale Tatridelor şi cu dez- 
voltarea caracteristică a unui fliș grezo-șistos în Albian, discordant pe 
calcarele urgoniene. 


După deformările cretacice ale acestor zone izopice în domeniul 
klippelor pienine s-au instalat fose subsidente în care s-au acumulat se- 
rii de fliș cu precădere de vîrstă eocenă. Dintre acestea, cea mai impor- 
tantă este fosta cea mai externă, corespunzătoare pînzei de Magura, 
șariată spre exterior în Miocenul inferior. 


Prezentarea succintă a constituției şi evoluţiei zonei klippelor pie- 
nine este necesară pentru a putea înțelege mai bine alcătuirea şi evolu- 
ţia Pienidelor maramureșene. În această zonă, elementele structurale care 
pot fi cel mai ușor comparate cu zona klippelor pienine sînt solzii fron- 
tali din pînza Botizei (sensu lato). Corpul principal al acestei pînze (pinza 
Botizei s. str.), într-o poziție superioară şi în consecinţă mai internă, ar 
aparţine tot zonei pienine. Aceste elemente structurale aflorează la sud 
de o importantă fractură (falia Bogdan Vodă — Săndulescu, 1976) la 
nord de care Pienidele sînt reprezentate în afloriment de o altă unitate, 
și anume de pînza de Petrova, corespunzătoare pînzei de Magura (fig. 67). 
Ea nu-și găsește, cel puţin deocamdată, un corespondent la sud de falia 
Bogdan Vodă. 


Atiît pinza Botizei, cu solzii ei frontali, cît şi pînza de Petrova se 
încadrează într-o zonă mai largă, numită zona flișului transcarpatic 
(Dumitrescu et al., 1962), care, pe lîngă unităţile Pienidelor, mai cuprinde 
și formațiunile sedimentare post-tectogenetice ale Dacidelor mediane, în 
speţă ale zonei cristalino-mezozoice a Carpaţilor Orientali. Peste această 
cuvertură, care reprezintă un neoautohton, sînt şariate pînzele de cuver- 
tură ce alcătuiesc Pienidele, șariaj de vîrstă intraburdigaliană (tectoge- 
neză stirică veche), contemporan cu cel al Moldavidelor interne. 

În faţa piînzei Botizei se individualizează încă o unitate șariată, și 
anume pinza wildflyschului, care poate reprezenta de asemenea un ele- 
ment structural al Pienidelor. 


Pinza Botizei 


Unitatea în partea frontală a căreia sînt înglobate klippele de tip 
pienin de la Poiana Botizei a fost definită de Dumitrescu (1957) ca pinza 
Botizei. Compararea klippelor cu seria pienină din Carpaţii Occidentali 
fusese făcută încă mai înainte de Anton (1943). În cadrul pînzei Boti- 

zei s.l. se pot distinge două unităţi tectonice distincte, şi anume corpul 
principal al pinzei sau pînza Botizei s.str. și solzii frontali care pot fi 
comparaţi cu zona klippelor pienine propriu-zisă (Săndulescu, 19808). 

Solzii frontali și klippele de tip pienin de la Boiana Botizei. În con- 
stituţia solzilor frontali intră două elemente inegal dezvoltate areal, pe 
de o parte klippele aflorînd discontinuu și, pe de altă parte, depozitele 
senonian-eocene ce formează solzii propriu-ziși. Sub acest aspect există 
două categorii de structuri imbricate : cele proprii klippelor, care sînt 
prepaleogene, și cele de ordinul întîi care determină repetarea succesiu- 
nilor senonian-paleogene. 

De la exterior spre interior, în regiunea Poiana Botizei au fost 
recunoscuți patru solzi, dintre care numai doi includ și depozite aparți- 
nînd klippelor de tip pienin (fig. 68). 

Structura de detaliu a klippelor poate să ajungă la complicaţii des- 
tul de accentuate, așa cum este cazul celei ce aflorează pe piriul Vărăș- 
tia (fig. 69). Aici se pot face următoarele observaţii : 

Fig. 68. Schița geologică a zonei Poiana Botizei-Băiuţ: 
7- eruptiv neogen; 2- Badenian; 3 - pinza Botizei s-str. ; 4-7 - solzii frontali ai pîinzei Bptizei; 4- gresia de Secătura 
Oligocen ; 5 - fliș tip strate cu hieroglife Eocen + Paleocen ; 6 - marne roșii; 7 - klippe); 8 - pinza wildilyschului: 

Fig. 69. Secţiune geologică prin solzii klippei de pe Valea Vărăștia (Poiana Botizei): 
7 - cinerite bazice; 2 - jaspuri (Callovian-Oxfordian, 3 - caleare detrilice (Oxfordian-Kimmeridgian ); 4 - strate cu 
Aptychus (Kimmeridgian-Beriasian) ; 5 - calcare „biancone“ (Beriasian) ; 6 - brecii calcaroase (Neocomian); 7 - strate 
de Tisalo (Apţian-Cenomanian) ; $ - formaţiuni marnoase roșii (Ceomanian-Senon) ; 9 - flig Eocen. 


—  solzii ce se recunosc în cuprinsul klippelor pot să aibă succesiuni 
stratigrafice diferite ; 

— repetarea succesiunilor se face fie la nivelul stratelor de Tisalo, 
apţian-albiene, fie la nivelul marnelor roșii senoniene ; 

— în solzii klippelor nu sînt implicate depozite paleogene ; 

— în solzul de ordin superior (ordinul 1) în care sint incluse klip- 
peie lipsesc depozitele paleocene şi probabil şi eocene inferioare, pre- 
zente atit în solzii mai externi, cît și în cei mai interni. 

Elementele expuse mai sus, precum și diferența dintre succesiu- 
nile litostratigrafice din intervalul Paleogen de la un solz frontal la altul 
arată că lățimea restrinsă a părții frontale a pînzei Botizei s. 1. este rezul- 
tatul unor importante scurtări ale scoarței, această unitate fiind o pînză 
de cuvertură. 

Pentru a putea plasa succesiunile litostratigrafice ale klippelor de 
la Poiana Botizei (Săndulescu et al., 1982) într-un context mai general 
este necesar să subliniem că : 

— grosimea redusă a depozitelor jurasice superioare și cretacice 
inferioare se datorează în primul rînd condensărilor stratigrafice și nu- 
mai în mică măsură întreruperilor în sedimentare, în fapt fiind pusă 
în evidenţă o singură lacună la nivelul Hauterivianului și/sau al Barre- 
mianului ; 


— în succesiunea depozitelor cretacice superioare nu se interca- 
lează nivele grosiere, în schimb intervalul corespunzător Turonianului 
este marcat de o extrem de importantă condensare sau chiar de o lacună 
de sedimentare ; 


— caracterul depozitelor care constituie succesiunea klippelor este 
predominant pelagică, domeniul lor de sedimentare fiind de tip fosă 
geosinclinală ; 

— prezenţa tufitelor mafice cu elemente de bazalte variolitice și 
hyalobazalte palagonitice la baza succesiunii jurasice superioare, a radio- 
laritelor şi a numeroaselor accidente silicioase și abundența fragmente- 
lor de roci bazice în calcarele detritice oxfordian-kimmeridgiene arată 


că în cuprinsul sau în vecinătatea domeniului de sedimentare aveau loc 
efuziuni submarine. 


Caracterele specificate mai sus apropie succesiunile de la Poiana 
Botizei de cele pienine, adică de litofaciesurile geosinclinale şi nu gean- 
ticlinale. Condensarea foarte puternică ar aminti și de litofaciesul de 
Grajcarek, dar caracterele Cretacicului superior sînt net diferite, la Poiana 
Botizei lipsind cu desăvirșire faciesurile de fliș sau gresia de Iarmuta, 
cunoscute în Neocretacicul de Grajcarek. 


Klippele de la Poiana Botizei sînt cel mai îndepărtat punct înspre 
sud-est în care mai aflorează elemente de tip pienin. Încadrarea lor 
într-o arie de sedimentare cu caractere relativ omogene constituie un 
argument în a considera că domeniul corespunzător zonei pienine în 
general se îngustează în același sens. Paleogeografia foselor cu sedimen- 
tare de tip fliş din timpul Paleogenului aduce argumente în plus în spri- 
jinul acestei concluzii. 

Fig, 70. Coloane litostratigrafice comparative în pinza Botizei și solzii fron- 
tali ai acesteia: 
] - cinerite bazice; 2 - jaspuri; 3 - calcare detritice; 4 - „strate cu Aptychus“; 5 - calcare noduloase; 
6 - brecii, 7 - strate de Tisalo; 8 - facies marnos cenușiu; 9 - facies marnos roșu; 70 > argile vărgate; 
71 - fliș tip strate cu hieroglife; 72 - fliș grezos (gresia de Secu); 73-fliș grezos (gresia de Secătura) ; 
FT - îliş de Tocila; GS - gresia de Secu; FVV -fliș de Valea Vinului; DSc - gresie de Secătura. 


Formațiunile de fliș cunoscute în solzii frontali ai pinzei Botizei 
s.l. debutează fie în Paleocen, fie doar în Eocen, situaţia fiind diferită 
de la solz la solz. În cel de al doilea caz, flișul eocen poate urma direct 
și discordant (?!) marnele senoniene sau succede unei serii vărgate argi- 
loase paleogen-eocen inferioare (fig. 70). 

Pinza Botizei s. str. Corpul principal al pinzei Botizei s.l. este ca- 
racterizat de o succesiune litostratigrafică dominată de dezvoltarea pe 
mai multe mii de metri grosime a depozitelor de fliş eocene (fig. 70). 
Fondul depozițional general al acestuia este un fliş de tipul stratelor cu 
hieroglife, în mijlocul căruia (Luteţian) se individualizează un pachet de 
fliş grezos grosier, pe alocuri fluxoturbiditic (gresia de Secu). În raport 
cu solzii frontali, fosa de sedimentare corespunzătoare pinzei de Botiza 
s. str. este mult mai activ subsidentă. Din acest punct de vedere solzii 
frontali au ocupat în timpul Paleogenului o poziţie geanticlinală, mai 
slab subsidentă, în parte cu sedimentare pelagică (rid). 

Aria-sursă a materialului detritic ce constituie arenitele flișurilor 
paleogene din pinza Botizei poate fi plasată în interiorul zonei de sedi- 
mentare, adică pe partea Dacidelor interne, care în acel timp constitu- 
iau un bloc consolidat cu evoluţia mobilă tectogenetică încheiată. Desi- 
gur că problema sursei flişurilor este legată şi de poziţia inițială a pînzei 
Botizei, înainte de șariaj. Situarea ei la sud de falia Bogdan Vodă și im- 
plicit la sud de aria de dezvoltare a pînzei de Petrova este un argu- 
ment care poate conduce la încadrarea pînzei Botizei în categoria pîn- 
zelor „ultra“, adică a acelora care prin șariaj au depășit în întregime una 
sau mai multe unităţi situate la exteriorul lor. Nu se poate trece cu 
vederea în acest context și faptul că Pienidele în general descriu o 
curbură convexă în sensul vergenţei în jurul marginii Dacidelor interne, 
avansate mult spre nord-est în acest sector (v. fig. 67). Existenţa curbu- 
rii și caracterul „ultra“ al pinzei Botizei ar putea concura și la o anu- 
mită rotire, în sensul acelor de ceasornic, a acestei pînze în timpul 
șariajului. 


Pinza wildilyschului 


La sud de pinza Botizei și încălecînd depozitele miocene inferioare 
ale cuverturii post-tectogenetice ale Dacidelor mediane, a fost identifi- 
cată (Dumitrescu, 1957 ; Mutihac, 1956) o pînză de cuvertură denumită 
pînza wildflyschului, deoarece formaţiuni de acest tip se dezvoltă la mai 
multe nivele în cadrul Eocenului. Structura nu este foarte complicată, 
în cuprinsul ei putindu-se recunoaşte doi pînă la trei solzi mari. Carac- 
terul alohton al pînzei wildflyschului, ca și al pînzei Botizei (fig. 71) care 
o acoperă, a putut fi verificat prin mai multe foraje efectuate între Băiuț 
și Baia Sprie. 

Caracterele tipice de wildflysch sînt mai bine exprimate în partea 
vestică a ariei de aflorare a pînzei. Spre est se trece treptat la forma- 
ţiuni ritmice de fliș de tipul stratelor cu hieroglife. În același sens scade 

Fig. 71. Secţiune geologică în partea de sud a zonei flişului transcarpatic (Țara Lăpuşului): 

și frecvența klippelor sedimentare de cal- 
care  algolitice (lutețian superioare — 
Bombiţă, 1971), caracteristice wildfly- 
schului eocen din această pinză. 

Spre deosebire de pinza Botizei, 
pinza wildflyschului cuprinde și depo- 
zite mai noi decit Eocenul, şi anume for- 
maţiuni de fliș grezos asemănător cu gre- 
sia de Borșa de vîrstă oligocen-miocenă 
inferioară (Dicea et al., 1980 ; Săndulescu, 
1980a). 

Una dintre problemele importante 
care privesc pinza wildflyschului este 
aceea a ariei de origine a klippelor sedi- 
mentare, constituite din calcare organo- 
gene (algolitice) cu nummuliți. Rezolvarea 
acestei chestiuni este strîns legată de 
modul în care este privită geneza pînzei 
și poziţia ei primară, înaintea şariajului. 
Acceptind o poziție „ultra“ pentru pinza 
wildflyschului și în același timp o rotire 
în sensul acelor de ceasornic, similar cu 
cel al pînzei Botizei, se poate ajunge la 
două modele : 

— pinza wildilyschului a fost ex- 
ternă, înainte de rotire, în raport cu 
pinza Botizei şi atunci klippele au trebuit 
să provină dintr-o zonă ridicată cu sedi- 
mentare calcaroasă neritică, depăşită în 
întregime prin procesele de şariaj eomio- 
cene ; 

— pinza wildflyschului a fost in- 
ternă, înainte de rotire, în raport cu cea 
a Botizei şi klippele de calcare au pro- 
venit din arii situate pe marginea blocu- 
lui consolidat al Dacidelor interne. 

Cel de al doilea model are avantajul 
de a-și găsi un corespondent în Carpaţii 
Slovaciei, unde între zona klippelor pie- 
nine și Carpaţii Occidentali centrali (Da- 
cidele interne) se dezvoltă, în Depresiu- 
nea Mijava, formaţiuni paleogene care 
înglobează klippe sedimentare de calcare 
eocene. Diferenţa față de pînza wildfly- 
schului este că Depresiunea Mijava nu a 
fost antrenată în şariaje terțiare. 


Este posibil să se considere de asemenea că pinza wildflyschului 
este un element paraautohton, provenind dintr-o arie internă a cuvertu- 
rii post-tectogenetice a Dacidelor mediane, acoperită actualmente de 
șariajele Pienidelor. Dezavantajul acestei ipoteze constă în faptul că 
pinza wildflyschului este legată în dezvoltarea ei areală de fruntea pîn- 
zei Botizei și nu se regăsește și în fața piînzei de Petrova, cum ar fi nor- 
mal dacă ar fi fost smulsă din aria cuverturii Dacidelor mediane. Pe de 
altă parte, alipirea ei la cuvertura post-tectogenetică nu rezolvă problema 
originii klippelor de calcare luteţiene, pe marginile bazinului de sedi- 
mentare a cuverturii fiind necunoscute asemenea depozite. 


Pinza de Petrova 


Flișul de Petrova, care aflorează în bazinul inferior al Văii Vişeu- 
lui, a fost considerat mai întîi ca formînd un bloc ridicat (blocul Petrova), 
înconjurat de falii dispuse ortogonal (Atanasiu, 1956; Patrulius, 1956). 
Contactul tectonic de încălcare ce-l mărginește la exterior a fost figu- 
rat prima dată pe harta geologică la scara 1 : 200 000, foaia Vişeu. Inte- 
grarea flişului de Petrova într-o unitate șariată aparținind Pienidelor 
(Dumitrescu, Săndulescu, 1970) a permis paralelizarea acesteia cu pinza 
de Magura (Săndulescu, 1972, 1975, 19808). 

Pinza de Petrova este constituită din două secvențe groase de fliş, 
suprapuse, și anume flișul de Petrova (Atanasiu, 1956) și gresia de 
Strimtura (Motaș, 1956). Primul este un fliș de tipul stratelor cu hiero- 
glife, cu intercalaţii de gresii masive și nivele discontinue de argile roșii 
resedimentate (Săndulescu, Bratu, 1984) de vîrstă luteţian (superior) — 
priaboniană inferioară, cea de a doua un fliș grezos în parte, fluxoturbi- 
ditic priabonian, asemănător gresiei de Magura. 

Structura pinzei de Petrova nu este foarte complicată, în cuprinsul 
ei distingîndu-se cîteva cute-solzi deversate spre exterior, care sînt doar 
în parte paralele cu curbura convexă pe care o descrie fruntea acestei 
unități. Intersectarea cutelor-solzi de către planul de șariaj al pinzei 
arată că ei s-au format înainte de desăvirșirea încălecării. 

Solzul Leordina. În partea frontală a pînzei de Petrova se indivi- 
dualizează (Săndulescu et al., 1981) o subunitate independentă a cărei 
constituţie diferă de cea a corpului principal al pînzei. Această subuni- 
tate, denumită solzul Leordina, este constituită din doi termeni. Cel infe- 
rior este un fliș marnos-grezos, cu intercalaţii de marne și argile roșii 
și de „roci oligoceniforme“* (marne de Lacko, caracteristice domeniului 
pînzei de Magura), de vîrstă  paleocen-priaboniană. Termenul superior 
este un fliș grezos (gresia de Voroniciu — Motaș, 1956) oligocen (Dicea et 
al., 1980 ; Săndulescu, Bratu, 1984). 


În timp ce succesiunea depozitelor ce constituie pinza de Petrova 
însumează mai multe mii de metri grosime, cea din solzul Leordina nu 
depășește 1 000 m. Deosebirile nu constau numai în diferența de grosime, 

PÎNZA DE PETROVA SOLZUL LEORDINA 


Fig. 72. Coloane stratigrafice comparative în 
pinza de Petrova şi solzii frontali ai acesteia: 


7 -fliş grezos; 2-fliș grezos-șistos; 3 -argile vărpate; 

5 - marne roșii; 6 - fliş șistos-grezos; fp - fliş de Petrova; 

gSt - gresie de Strîmtura; gF - gresie de Voroniciu; 

Ch , Cys- asociație cu Cystaminella și Chilostomella; 

Cy+Gi - asoc. cu Cyclammina şi Globigerinatheca ; Ms - 

asociație cu Morozoviela (date micropaleontologice după 
E. Bratu). 


ci şi în alcătuirea litologică a celor două succesiuni (fig. 72). Fosa cu sub- 
sidență accentuată este marcată de flișul de Petrova şi gresia de Strimtura, 
în timp ce aria solzului Leordina a avut poziţia unui rid submers, evi- 
dențiată și de frecvența nivelelor de marne și argile roșii. Microfauna 
paleocenă și eocen inferioară, redepusă în Luteţianul și Priabonianul 
interior ale flișului de Petrova, a provenit foarte probabil de pe aria mai 
ridicată corespunzătoare solzului Leordina, de pe care au putut avea loc 
alunecări submarine. 


Sursa materialului detritic din arenitele flișurilor din pinza de 
Petrova poate fi considerată internă în raport cu fosa de sedimentare. 
Este mai greu de precizat, deocamdată, dacă este comună cu cea a fli- 
șurilor izocrone din zona klippelor pienine sau este diferită de acestea. 
Problema nu se poate rezolva doar în cadrul restrins al Pienidelor 
maramureșene. 

Poziţia primară a Pienidelor şi suc- 
cesiunea tectogenezelor 


Problemele fundamentale care tre- 
buie rezolvate pentru a putea stabili po- 
ziţia primară a  Pienidelor în timpul 
Mezozoicului se referă la relaţiile aces- 
tora cu Dacidele interne, pe de o parte, și 
cu Transilvanidele, pe de altă parte. Tot- 
odată, unităţile Pienidelor fiind pinze de 
cuvertură, se pune problema naturii scoar- 
tei din subasmentul lor. 

Considerînd ca punct de plecare si- 
tuaţia din Carpaţii Occidentali şi avind 
în vedere afinităţile seriei de Manin, cea 
mai internă succesiune din zona klippe- 
lor pienine, cu seriile tatrice, s-ar putea 
trage concluzia că aceasta era nemijlocit 
alăturată spre exterior domeniului Daci- 
delor interne. Prezenţa ferestrei tecto- 
nice de la Ujgorod (v. fig. 67), în care se 
presupune că apar elemente peninice 
ofiolitice în spatele zonei klippelor pie- 
nine, ridică problema existenţei unei zone 
mai mult sau mai puţin largi care ar se- 
para domeniul Pienidelor de cel al Daci- 
delor interne. Această dilemă însă poate 
fi rezolvată acceptindu-se că Pienidele au 
depășit prin șariaj, în timpul tectogene- 
zelor cretacice şi/sau terțiare, elementele 
structurale din fereastra Ujgorod, fiind 
transportate în fruntea încălecării Daci- 
delor interne (fig. 73). Conform acestui 
model, aria din care provin structurile cu 
ofiolite din fereastra Ujgorod au avut o 
poziţie primară externă în raport cu 
Pienidele. 

Relaţiile cu Transilvanidele, consi- 
derate în timpul Mezozoicului, pot fi ana- 
lizate în Ucraina subcarpatică. Aici zona 
lklippelor maramureșene, în cuprinsul că- 
rora aflorează formațiunile de wildflysch 
ale pînzei bucovinice (Săndulescu, 1972; 
Bizova, 1972), cuprind klippe aparţinînd 
seriilor caracteristice pînzelor transil- 
vane (Săndulescu, 1980a). Prezenţa aces- 
tor elemente alohtone arată că domeniul 
oceanic al Transilvanidelor se prelungea 

Fig. 73. Secţiune geologică prin Ucraina subcarpatică și Carpaţii ucrainieni 

(reinterpretată 


după Krulgliov, Gluşko, Smirnov, Sollogub ș.a): 


emeride, 3 - pinze subtatrice ṣi tatride, 


Kricevo, 
- cuvertură 


10 - pînza de Dukla, 77 - 


subsariate, 75 


unit. Ujgorod, 5 - unit. 


4- 


negru, 9 - pinza de Burkut (Ceahlău), 


cute marginale /3 - Subcarpaţii, 74 - soclul platformei și unit. 


10 - Depr. Pannonică. 


Magura, & - pinza flişulu 


7- 


E] 


? - Carpaţii Orientali centrali, 2- G 
pinza de Skole (Tarcău). 72 - 


6 - klippele pier 


la interiorul Dacidelor mediane (zona klippelor maramureșene) și la ex- 
teriorul domeniului Pienidelor, întrucit acestea din urmă încalecă din- 
spre sud cuvertura post-tectogenetică a pînzei bucovinice abia în timpul 
Terţiarului. Poziţia externă a domeniului Transilvanidelor în raport cu 
cel al Pienidelor permite atașarea structurilor din fereastra Ujgorod la 
primele, conform ipotezei propuse mai sus. 

Natura scoarței domeniului Pienidelor în timpul Mezozoicului re- 
prezintă o problemă cu foarte multe necunoscute. Se pot totuşi prezenta 
mai multe ipoteze : 

— întregul domeniu al Pienidelor era caracterizat de o scoarță de 
tip oceanic ; 

— zona Manin și „ridul exotic“ aveau o scoarță subţiată sau chiar 
tipic continentală, iar restul zonelor pienidice erau caracterizate de 
scoarță oceanică ; 

— întregul domeniu pienidic avea o scoarță subţiată care făcea 
trecerea la domeniul tipic oceanic transilvanidic, situat mai la exterior ; 

— scoarța domeniului pienidic era în întregime de tip continental. 

Din datele cunoscute şi mai ales din examinarea blocurilor prove- 
nite din „ridul exotic“ (între care și granite, dar și roci ofiolitice), prima 
și ultima dintre ipotezele expuse mai sus au cele mai mici șanse de a 
se apropia de situaţia reală. 

Domeniul pienidic a fost deformat mai întîi în timpul Cretacicu- 
lui, Există dovezi atit pentru compresiuni mezocretacice, cît şi pentru 
compresiuni laramice (timpurii). Acestea din urmă au provocat cel mai 
evident structuri imbricate și probabil şi încălecări de tipul șariajelor. 

După tectogenezele cretacice, peste elementele deformate s-au insta- 
lat fose de sedimentare de tip fliș care au fost active în special în timpul 
Paleocenului și/sau Eocenului. Prezenţa flișurilor senoniene în digita- 
tiile externe ale pînzei de Magura (Carpaţii Occidentali) ar indica faptul 
că ele au fost suprapuse structurilor deja deformate în timpul tectogene- 
zelor mezocretacice ale Transilvanidelor. 

Tectogeneza intraburdigaliană a determinat formarea structurii 
actuale a Pienidelor. Pînza de Magura a fost dezlipită de pe subasmentul 
ei presenonian, formînd o unitate de cuvertură. Zona klippelor pienine 
a suferit un alt stil de deformare îndeosebi în partea centrală. În schimb, 
spre est și mai ales în zona curburii din bazinul Văii Tisa (v. fig. 67) şi 
aceasta a suferit încălecări importante spre exterior. 


DACIDELE MEDIANE 


Grupul de unităţi tectonice care constituie Dacidele mediane for- 
mează, mai mult sau mai puțin, coloana vertebrală a sigmoidei carpa- 
tice, urmînd cel mai evident dubla curbură a acestui sistem orogenic. În 
esenţă, este un grup de pînze de soclu formate prin forfecare. Fiecare 

pînză este alcătuită din formațiuni metamorfice prealpine, străbătute 
rareori de granitoide de asemenea prealpine, și din formaţiuni sedimen- 
tare mezozoice sau neopaleozoic-mezozoice. 

Zonele în limitele cărora afiorează unitățile Dacidelor mediane 
reprezintă numai o parte a dezvoltării areale a acestora; formațiunile 
sedimentare ale cuverturii post-tectogenetice (post-pînză) sau/și ale de- 
presiunilor molasice neogene, în speță ale Depresiunii Transilvaniei şi 
ale Depresiunii Pannonice acoperă o importantă parte a Dacidelor me- 
diane. Se conturează astfel două segmente aparent distincte, dar care 
se corelează de fapt în regiunea curburii interne a Carpaţilor româ- 
nești (Sândulescu, 1976a): segmentul oriental, reprezentat de sistemul 
(sau grupa) pinzelor central-est-carpatice şi segmentul meridional, repre- 
zentat de pinza getică şi pînzele supragetice. Primul corespunde în linii 
mari, dacă se face abstracţie de pinzele transilvane, zonei cristalino- 
mezozoice a Carpaţilor Orientali. Al doilea se suprapune domeniului 
getic în sens larg (Codarcea et al., 1961, 1968), cuprinzind şi masivul 
serbo-macedonian ce aflorează la sud de Dunăre. 

Limita externă a Dacidelor mediane este de natură tectonică şi 
coincide, în Carpaţii Orientali, cu limita dintre zona cristalino-meso- 
zoică şi zona flișului (acestuia din urmă aparţinind şi pinza flișului 
negru), iar în Carpaţii Meridionali, corespunde conturului de eroziune al 
pinzei getice, 

Limita internă a Dacidelor mediane este marcată de contactul 
lor cu Transilvanidele (Dacidele transilvane) sau de cel cu Pienidele, 
la nord de falia nord-transilvană. În fapt, acest contact tectonic este 
acoperit pe toată lungimea lui în primul rind de cuvertura post-tec- 
togenetică și, în plus, de depresiunile molasice neogene menţionate 
mai sus. 


PINZELE CENTRAL-EST-CARPATICE 


În prima sinteză tectonică a Carpaţilor Orientali realizată de Uhlig 
(1907), întreaga masă a formațiunilor metamorfice care constituiau zona 
cristalino-mesozoică, împreună cu o mare parte a formațiunilor permian- 
triasice ce le acoperă, era considerată ca formînd o pinză unică, și anume 
pinza bucovinică. Deasupra ei, pinza transilvană (Uhlig, 1907) era consti- 
tuită din formaţiuni sedimentare, cărora li se adăugau roci magmatice 
bazice şi ultrabazice de aceeaşi virstă. 

Popescu-Voitești (1929) este primul care distinge două pinze cu 
şisturi cristaline în Carpaţii Orientali: cea inferioară, cu formaţiuni 
epimetamortice (pînza bucovinică, sensu Voitești); cea superioară, cu 
formațiuni mezometamorfice (pinza transilvană, sensu Popești-Voitești). 
Kober (1931) recunoaște în profilul Iacobeni-Pojorita două pînze cu 
formațiuni metamorfice (pinzele bucovinice I și II), separate de depo- 
zite mezozoice (de la Iacobeni şi Valea Putnei). Într-o mai largă sinteză 

a cristalinului din Carpaţii Orientali, Krăutner (1938) generalizează ideea 
lui Popescu-Voitești, distingînd două unităţi cu șisturi cristaline, supra- 
puse tectonic, pe care le consideră însă de virstă hercinică (prealpină). 
Streckeisen (1934) ajunsese la aceleași concluzii în zona limitrofă masi- 
vului Ditrău. 

Existenţa unei singure pînze alpine, reprezentată de ansamblul 
zonei cristallino-mesozoice, este susținută de Băncilă (1958) care o separă 
sub denumirea de „unitatea centrală“. Ea este corelată cu pinza getică 
din Carpaţii Meridionali. 

Ultimele două decenii — al șaptelea și al optulea — au fost mar- 
cate de progrese substanţiale în descifrarea structurii pînzelor suprapuse 
din zona cristalino-mezozoică a Carpaţilor Orientali. Mai întîi au fost 
separate, ca unități distincte și aparţinînd unui sistem aparte (Săndu- 
lescu, 1967, 1968), piînzele transilvane, generalizindu-se astfel progresele 
făcute în descifrarea tectonicii Munţilor Perșani (Ilie, 1953, 1954 ; Patru- 
lius et al., 1966). Ulterior, eforturile cercetătorilor se îndreaptă spre re- 
cunoașterea pînzelor cu formațiuni metamorfice. În această direcţie s-au 
dezvoltat două tendințe : una care urmărea descifrarea tectonicii pin- 
zelor central-est-carpatice, considerînd în primul rind faciesurile şi dez- 
voltarea paleogeografică a formațiunilor mesozoice (Săndulescu, 1967, 
1972, 1975a, b, 1976b etc.), și alta care interpreta tectonica alpină a sis- 
temului central-est-carpatic prin prisma dezvoltării seriilor cristalofiliene 
și a echivalării (ca vîrstă și importanţă) tuturor contactelor de superpo- 
ziţie tectonică a seriilor metamorfice (Joja et al., 1968; Mureşan, 1967, 
1976 ; Bercia et al., 1971, 1976, Balintoni, Gheuca, 1977;  Balintoni, 
1981). Disputa între cele două concepţii pornea de fa aceptarea (Săndu- 
lescu, 1972, 1975a, b, 1976b) sau respingerea (Mureșan, 1976; Bercia et 
al., 1971, 1976 ; Balintoni, 1981) existenţei unor piînze prealpine în struc- 
tura proprie formațiunilor metamorfice care iau parte la constituirea 
pînzelor alpine din sistemul central-est-carpatic. Acumularea datelor de 
cunoaștere și detalierea structurii zonei cristalino-mesozoice au adus 
argumente suficiente (Săndulescu, 1976b, Săndulescu et al., 1981 ; Balin- 
toni et al., 1981; Zincenco, 1982; Vodă, 1982) pentru a arăta că în 
structura formațiunilor metamorfice ce alcătuiesc pinzele alpine ale sis- 
temului central-est-carpatic se pot recunoaște suprapuneri tectonice pre- 
alpine (pretriasice) între serii cristaline de virste diferite. S-a ajuns 
astfel la generalizarea modelului conform căruia există mai multe pînze 
de forfecare alpină suprapuse. în cuprinsul cărora se păstrează urmele 
șariajelor hercinice sau mai vechi. 


Pinzele central-est-carpatice se succed de sus în jos, în ordinea 
următoare : pinza bucovinică, pinza sub-bucovinică și pînzele infrabuco- 
vinice, Prima suportă resturile pinzelor transilvane (ce aparţin Tran- 
silvanidelor), elemente constitutive ale unui sistem de pînze diferit; 
ultimele apar dezvoltate discontinuu în mai multe ferestre sau semife- 
restre tectonice și constituie elementele structurale cele mai apropiate 
paleogeografic de pînzele dacidice externe (fig. 74). 

Fig. 74. Schița tectonică a pinzelor central-est-carpatice. 


Pinza bucovinică 


Pinza bucovinică este unitatea superioară a pinzelor central-est- 
carpatice, fiind caracterizată de sedimentarul „autohton“ din sinclina- 
lele Rarău și Hăghimaș, precum și de cel din Munţii Perșani. Ea gru- 
pează pînzele de Putna şi de Rarău (Joja et al., 1968; Mureşan, 1967; 
Bercia et al., 1971, 1976), precum și pinza de Pietrosul Bistriţei (Balin- 
toni, Gheuca, 1977 ; Balintoni, 1981), distinse în ultimul timp şi care 
sînt de fapt unităţi prealpine. 

Seriile critalofiliene și structura prealpină. Pinza bucovinică este 
unitatea alpină în cadrul căreia se pot analiza cel mai bine raporturile 
tectonice între diferitele serii cristalofiliene cunoscute în Carpaţii 
Orientali. 

După virstă și gradul de metamorfism, seriile metamorfice cunos- 
cute în pinza bucovinică sînt : 

— seria de Bretila, precambriană superioară,  mezometamorfică, 
bogată în gnaise și cuprinzind și intruziuni granitice și granodioritice 
premetamorfice (granitoidele de Hăghimaș) ; este cea mai veche serie 
metamorfică din Carpaţii Orientali (Bercia et al., 1971, 1976) și poate 
fi paralelizată cu seria de Sebeş-Lotru din Carpaţii Meridionali (Srăut- 
ner, 1980); 

— seria de Rebra, de asemenea precambriană superioară, mezo- 
metamorfică, caracterizată prin dezvoltarea unor nivele caracteristice de 
roci amfibolice şi/sau de marmore ; 

— seria de Negrișoara (Balintoni, Gheuca, 1977),  precambriană 
superioară, mezometamorfică, incluzind gnaisele porfiroide de Pietrosu; 

— seria de Tulgheș, vendian (?) — cambriană, epimetamortică, pro- 
venind dintr-o stivă. groasă de formaţiuni terigene și vulcano-sedimen- 
tare (Bercia et al., 1971, 1976). 

În afara acestor serii metamorfice principale, au mai fost distinse 
şi alte entități litologice, ca de exemplu seria de Chiril (Nedelcu, 1980), 
seria de Dămuc (Mureşan, 1968), seria de Mindra (Balintoni et al., 1983; 
Vodă, 1982) sau diferite litofaciesuri ale seriei de Tulgheș (Vodă, 1982), 
care fie că reprezintă secvenţe puternic retromorfe ale unora din seriile 
principale, fie că au o dezvoltare locală, restriînsă. fără o semnificaţie 
majoră pentru descifrarea structurii prealpine a terenuilor  cristalo- 
filiene. 

Pinza de Rarău. Raporturi evidente de șariaj, recunoscute de multă 
vreme (Popescu-Voitești, 1928 ; Streckeisen, 1934; Krăutner, 1938), se 
remarcă între seriile de Bretila şi de Tulgheș, raporturi motivate atît 
de vîrsta diferită a acestora, așa cum s-a menţionat mai sus, cît şi de 
gradul de metamorfism diferit al lor. Seria de Bretila, ce constituie 
pinza de Rarău, ocupă în multe zone (Tulgheş-Grintieş; Gemenea- 
Rarău) poziţii evident sinclinale deasupra seriei de Tulgheș. În alte zone, 
din cauza recutării planului de şariaj, acesta are o poziţie verticală sau 
chiar răsturnată, de exemplu în zona „crestei Dămucului (Săndulescu, 
1975 a ; Mureșan, 1976). 

Virsta prealpină a acestui şariaj, deci a pînzei de Rarău, este do- 
vedită de acoperirea discordantă a conturului de eroziune al pînzei 
de către depozitele triasice (Săndulescu, 1975a, 1976b). Un argument su- 
plimentar este că între seria de Bretila din pînză şi seria de Tulgheș 
din culcușul acesteia nu se cunosc depozite sedimentare mesozoice. Virsta 
liasică a masivului alcalin de la Ditrău (Streckeisen, Hunziker, 1974), 
ale cărui apofize îndepărtate traversează şi planul pinzei de Rarău, 
sprijină de asemenea virsta prealpină a şariajului, cunoscut fiind faptul 
că piînzele alpine din zona cristalino-mesozoică a Carpaţilor Orientali 
este mezocretacică. , 

Vergenţa pînzei de Rarău — descrisă şi sub numele de pinza gnai- 
selor de Rarău (Săndulescu, 1975a) — a fost considerată fie estică (Joja 
et al., 1968; Bercia et al., 1971, 1976; Mureşan, 1976; Balintoni, 1981; 
Vodă, 1982), fie vestică (Săndulescu, 1975 a, b). De fapt, majoritatea 
autorilor care au susținut sau susțin vergența estică a pinzei de Rarău 
sint aceia care îi acordau virsta alpină. Argumentele în favoarea ver- 
genței vestice ar fi : 

— în afara pinzei de Rarău, seria de Bretila este larg răspîndită 
în unităţile alpine infrabucovinice, care aveau o poziție externă înainte 
de șariajele mezocretacice (fig. 75) ; 


— înrădăcinarea pînzei de Rarău spre est ar grupa mai logic do- 
meniul prealpin de dezvoltare a seriei de Bretila, care ar fi în între- 
gime limitrof platformelor prealpine din vorlandul Carpaţilor Orien- 
tali ; 


— în structura formațiunilor metamorfice prealpine au fost deter- 
minate deformări cu vergenţă vestică (Krâutner, Krăutner, 1970) ; 

— seria de Rebra nu se cunoaște în superpoziție geometrică dea- 
supra de Bretila. 

În baza pînzei de Rarău și deasupra seriei de Tulgheș se dezvoltă 
discontinuu o unitate tectonică (pinza de Chiril — Krăutner et al., 
1981 ; pînza de Borsec — Balintoni et al., 1981; lama de rabotaj Gre- 
bin — Vodă, 1982) care este constituită din formaţiuni mezometamor- 
fice, uneori puternic retromorfe, și care poate fi legată de unitatea de 
deasupra, în speţă pînza de Rarău, ca petice de antrenare ale acesteia. 
Ipoteza este susținută de paralelizarea ce se poate face între rocile 
constitutive ale peticelor amintite (Chiril, Brebin, Borsec) şi unele nivele 


Fig. 75. Model ipotetic privind formarea șariajelor prealpine și a 
pinzelor intracutanate: 


1 - pînzele intracutanate de Rebra (R), Pietrosul Bistriţei (PB) și Tulgheș (7); 2 - pinza 
gnaiselor de Rarău; 3 - posibile pînze hercinice din Munţii Rodrei; domeniile alpine 
bucovinc (b), sub-bucovinic (sb) și infrabucovinic (ib) în poziţie retrotectonică 

ale seriei de Bretila (Krăutner, in Săndulescu et al., 1981b). Existenţa 
peticelor de antrenare subliniază amploarea pînzei de Rarău, de care 
sînt legate, și particularizează în plus planul ei de șariaj în raport cu 
celelalte contacte tectonice prealpine recunoscute între seriile metamor- 
fice din pînza bucovinică. 

Pinzele intracutanate. Între planul de șariaj al pinzei de Rarău, 
inclusiv cel al peticelor de antrenare, și planul de șariaj alpin al pîn- 
zei bucovinice s-au recunoscut plane de discontinuitate tectonică, ce 
separă între ele seriile de Tulgheș, de Negrișoara și de Rebra. Fiecare 
serie metamorfică a fost considerată că formează o pînză: de Putna, 
de Pietrosul Bistriţei, și de Rodna (Brecia et al., 1976; Balintoni, 1981; 
Balintoni et al., 1981). Din punctul de vedere al vîrstei și gradului de 
metamorfism, ele se suprapun în sens normal, chiar dacă sint separate 
de plane tectonice. Acest caracter le deosebeşte net de pînza de Rarău, 
constituită din formaţiuni și mai vechi și cu un grad de metamorfism 
mai ridicat decit cele peste care a fost șariată. 


Geneza acestor pînze — pe care le denumim pinze intracutanate 
pentru a sublinia caracterul lor particular — poate fi legată de forma- 
rea unor plane de forfecare, mai mult sau mai puțin paralele în cu- 
prinsul unei succesiuni litostratigrafice normale. Deplasarea pachetelor 
de roci, separate de planele de discontinuitate tectonică, poate avea am- 
plori diferite, foarte greu de determinat. 


În cazul analizat al formațiunilor metamorfice din pînza bucovi- 
nică, ca de altfel şi al celor din pinza sub-bucovinică, exceptind pinza 
de Rarău, au fost generate cel puţin două plane de discontinuitate tec- 
tonică într-o stivă ce era formată din succesiunea : serie de Tulgheș, 
serie de Negrișoara, serie de Rebra (menţionată de sus în jos, adică 
de la mai tinăr la mai vechi). Nivelul la care s-au format aceste plane 
poate fi determinat eventual de gradul de competență a unor secvențe. 
Astfel se poate imagina ușor desprinderea seriei de Tulgheș deasupra 
stivei gnaiselor porfiroide de Pietrosu care au o competenţă relativă, 
evident mai ridicată. Procesul s-a repetat şi sub gnaisul porfiroid, pla- 
nul de desprindere situîndu-se în unele sectoare mai jos decît limita sa 
inferioară. 

Atît paralelizarea seriei de Negrişoara cu partea terminală a 
seriei de Rebra (Krăâutner, 1980), cît şi ipoteza conform căreia seria de 
Negrişoara este superioară seriei de Rebra (Balintoni, Gheuca, 1978) 
se acordă cu modelul prezentat mai sus. De altfel, caracterul listric al 
planelor de forfecare ar putea explica şi unele particularităţi locale ale 
pînzelor intracutanate, ca de exemplu grosimea lor variabilă şi mai ales 
cea a pînzei de Pietrosul Bistriţei. 

Deplasarea mutuală a stivelor de roci metamorfice unul în raport 
cu celălalt a putut avea și efecte mai complexe, ca de pildă dublarea 
succesiunii unora din ele și, în particular, a celui de la mijloc, cum 
este cazul pînzei de Pietrosul Bistriţei. Se explică astfel formarea du- 
blării Bărnărel (Balintoni, Gheuca, 1977), mai ales dacă se admite ver- 
gența vestică a deformării (v. fig. 75). În legătură cu această ultimă 

chestiune, este cît se poate de firesc să se considere că vergența pîn- 
zelor intracutanate să fie identică cu cea a pinzei de Rarău cu care au 
fost foarte probabil contemporane. 

Rămîne mai puţin clar dacă seria de Rebra a fost limitată la par- 
tea ei inferioară de un plan de forfecare similar cu cel de deasupra 
sau dacă nu a jucat rolul de autohton pentru cele două pînze intracuta- 
nate superioare, de Pierosul Bistriţei și de Putna. În primul caz, planul 
de forfecare ar fi putut fi reluat mai tirziu în timpul  tectogenezelor 
alpine, devenind planul de șariaj al pînzei bucovinice, respectiv al pîn- 
zei sub-bucovinice. 

Vîrsta pînzelor intracutanate este preliasică, masivul Ditrău traver- 
sînd planele lor de șariaj (Balintoni, 1981; Mureșan, 1981). Este logic 
să fie considerate prealpine, întrucît șariaje de soclu intratriasice nu 
sint cunoscute în Dacidele mediane şi de asemenea fiindcă pe planul 
lor de forfecare nu sint prinse nicăieri depozite mesozoice. 


Formațiunile mesozoice și deformările preparoxismale. Succesiu- 
nea sedimentară proprie pinzei bucovinice cuprinde depozite  triasice, 
jurasice, și eocretacice (Patrulius et at., 1966, 1963;  Mutihac, 1968; 
Grasu, 1972; Turculeţ, 1971; Săndulescu, 1974, 1975a, b, 1976b; An- 
tonescu et al., 1978). Acestea se grupează în mai multe cicluri de sedi- 
mentare, separate de discordanţe simple sau unghiulare. 

Cele mai vechi depozite sedimentare bucovinice aparţin Triasicu- 
lui mediu și eventual unei părţi superioare a Triasicului inferior. Sînt 
depozite de şelf între care domină dolomitele anisiene, separate de 
depozitele mai vechi, uneori de o discordanţă simplă. Triasicul superior 
este în general absent, ca de altfel în toate pinzele Dacidelor mediane. 
Această lacună, ce corespunde unei discordanţe simple, este urmată de 
depunerea unor formaţiuni eojurasice subțiri și pe alocuri (Hăghimaş) 
puternic condensate, în mare parte erodate. 


Prima discordanţă unghiulară recunoscută în succesiunea bucovi- 
nică (Săndulescu, 1975a) se situează în partea terminală a Jurasicului 
inferior, la baza Toarcianului sau a Aalenianului. După datele cunoscute 
în sinclinalul Hăghimaş, unde discordanța este bine marcată, vergenţa 
deformărilor este vestică (fig. 76). Lipsa sau raritatea formațiunilor me- 
diojurasice în sinclinalul Rarău și în masivul Giîrbova din Munţii Per- 
șani îngreuiază aprecierea extinderii areale a acestei discordante unghiu- 
lare şi în consecință a deformărilor care au provocat-o, deși într-un 
context mai general ea corespunde unor evenimente importante, cum ar 
îi formarea riftului intracontinental al Dacidelor externe. 


Depozitele mediojurasice detritic-calcaroase sau calcarenitice su- 
portă un nivel de jaspuri callovian-oxfordiene. În pinza bucovinică se 
pare că este al doilea nivel de jaspuri, primul fiind presupus de vîrstă 
triasică (Săndulescu, 1975a, 1976b ; Tomescu, Săndulescu, 1978). 


O a doua discordanță unghiulară recunoscută în pînza bucovinică 
(Patrulius et al.. 1968 ; Săndulescu, 1975a) se situează în baza stratelor 
de Lunca, tithonic-neocomiene, din sinclinalul Hăghimaș (fig. 77). Exis- 
tența unei discordanțe la baza Tithonicului și în sinclinalul Rarău, ca 

Fig. 76. Discordanța pre-mediojurasică în sinclinalul Hăghimaş (pinza 
bucovinică): 

/ - formațiuni cristaline; 2 - cuarțite triasice; 3 - dolomite mediotriasice; 4 - calcare me- 

diotriasice; 5 - dolomite și calcare mediotriasice; 6 - calcare grezoase mediojurasice (Toar- 
ciar în bază ). 

Fig. 77. Discordanţa pretithonică în pinza bucovinică (sinclinalul Hă- 
ghimaș) : 


Sus - secțiune pe Valea Mare: 7 -formațiuni metamorfice; 2 -dolomite mediotriasice; 

3 - silturi bathonian-calloviene; 4 - strate de Lunca (Tithonic-Neocomian); 5 - fliș de Sinaia 

(pinza de Ceahlău); 6 - wildflysch bucovinic; 7 - succesiune normală; 8 - succesiune in- 

versă ; 9 - sariaj; Jos - secțiune pe Valea Javardi (după Patrulius et al., 1969); 7 - şisturi 

cristaline; 2 - dolomite mediotriasice; 3 - siltite brune; 4- strate de Lunca (tithonic-neoco- 
mian); 5 - strate de Sinaia. 


şi în Munţii Perșani (Valea Comanei) atestă extinderea deformărilor de 
această vîrstă, chiar dacă în ultimele două regiuni citate discordanţța nu 
este evident unghiulară. 

În intervalul Tithonic-Neocomian, caracterul sedimentării în dome- 
niul corespunzător pinzei bucovinice se diversifică. Tithonicul este mo- 
mentul în care apar primele flișuri în domeniul carpatic, relativ mai 
slab dezvoltate în Dacidele mediane în raport cu cele externe (flișul de 
Sinaia). În pînza bucovinică flișul ocupă o poziţie paleogeografică ex- 
ternă,  caracterizind digitaţiile frontale. Este cazul flișului de Pojorita 
şi al unui Jlitofacies mai extern și mai grosier al acestuia, flișul de Cli- 
fele (Săndulescu, 1973a, 1981a). Aceste flişuri au și corespondente spre 
sud, în Munţii Perșani, de exemplu flișul de Comana corespunzînd fli- 
șului de Pojorita și flișul de Stejar (Ştefănescu, Ştefănescu, 1981), cores- 
punzînd flișului de Clifele. 

Toate aceste flişuri sînt de tipul binar, cu arenite polimictice cele 
mai interne — Pojorita, Comana — cu matrice predominant silicioasă ; 
rar (în flișul de Pojorita) se remarcă intercalaţii de marne sau marno- 
calcare. 

Contemporan cu flișurile menţionate mai sus şi situate mai spre 
interior (fig. 78) se depun şi faciesuri pelagice cu tintinide, reprezen- 
tate de stratele de Lunca (secvențe predominant marnoase şi calcaro- 
marnoase, cu rare intercalaţii de turbidite lipsite de ritmicitate) și stra- 
tele cu Aptychus (facies marnocalcaros). Dezvoltarea spaţială a flișuri- 
lor pledează pentru o sursă externă a materialului arenitic, foarte pro- 
babil în partea internă a domeniului sub-bucovinic (fig. 78). 

Dezvoltarea flişurilor bucovinice sugerează existența unor frac- 
turări active în domeniul sub-bucovinic, ce au fost marcate și în cu- 
prinsul acestuia de dezvoltarea unor brecii polimictice, așa cum se va 
arăta mai departe. 

Cea mai tînără discordanţă unghiulară cunoscută în seria sedi- 
mentară bucovinică este evidenţiată la baza formaţiunii de wildflysch 
(Patrulius et al., 1966, 1968; Săndulescu, 1968, 1975a). Virsta acesteia 
este preapţiană, eventual prebarremiană superioară, în funcţie de virsta 
nivelelor de bază ale wildflyschului. După datele cunoscute în special 
în sinclinalul Rarău (Săndulescu, 1973a, 1976b), dar și în Hăghimaş și 

Fig. 78. Poziția retrotectonică a litofaciesurilor tithonic-necomiene in pinzele bucovinică 
și sub-bucovinică: 
7 - litofacies pelagic („strate cu Aptychus"); 2 - litotfacies de fliş; 3- litofacies brecios; p-flișul de Pojorita; 
c - flișul (cu brecii) de Clifele; sb- breciile sub-bucovinice. 

Perșani, deformările legate de această discordanță unghiulară au ajuns 
pînă la încălecări mai mult sau mai puţin importante (fig. 78). 

Dezvoltarea formaţiunii de wildflysch în pînza bucovinică repre- 
zintă, pe de o parte, o caracteristică a acestei unități şi, pe de altă parte, 
are o semnificație geotectonică însemnată, deoarece marchează inter- 
valul în care pînzele transilvane s-au deplasat — în partea finală a 
șariajului lor — ca pinze de alunecare gravitaţională. Klippele sedimen- 
tare, ca şi megabreciile înglobate în wildflysch, sînt alcătuite doar din 
roci aparțţinînd seriilor transilvane (depozite sedimentare şi ofiolite). 

Din ansamblul piînzelor central-est-carpatice, deformările prepa- 
roxismale cunoscute în pinza bucovinică sînt cel mai bine marcate. În 
parte, această situaţie se datorește faptului că sedimentarul bucovinic 
aflorează pe suprafeţe relativ mari și deci observaţiile de teren sînt 
mai numeroase, dar probabil și poziţiei paleotectonice a domeniului 
bucovinic în vecinătatea imediată al celui transilvan, în bordura mar- 
ginii continentale europene. 

O trăsătură particulară a pînzei bucovinice în Munţii Perșani o 
constituie dezvoltarea unui fliș apţian superior (flișul cu orbitoline — 
Patrulius et al., 1966) cu care sînt asociate conglomerate și calcare or- 
ganogene. Apartenența acestui fliș la seria sedimentară bucovinică a 
fost argumentată prin îndinţarea lui cu formațiuni calcaroase de aceeaşi 
vîrstă, ce acoperă discordant masivul cristalin al Girbovei, care aparţine 
pînzei bucovinice. În consecinţă, wilflyschul bucovinic din Munţii Per- 
șani nu depășește ca vîrstă Apţianul inferior, deosebindu-se prin aceasta 
de echivalentele lui din Hăghimaș și Rarău. Dacă s-ar admite o vîrstă 
mai nouă, pînă în Albian, a wildflyschului, poziţia alohtonă a flișului 
cu orbitoline s-ar impune fără îndoială. Ar fi singurul caz în care din 
grupa pinzelor transilvane ar face parte şi o unitate alicătuită din de- 
pozite de fliș. Faptul n-ar fi incompatibil cu dezvoltarea paleogeogra- 
fică a Transilvanidelor, unitatea posibil să fie constituită din slișul cu 
orbitoline, avînd în acest caz originea cea mai îndepărtată (cea mai 
internă) din toate pînzele transilvane din Carpaţii Orientali. Desigur, 
această variantă de interpretare rămine o ipoteză de lucru. 

Digitaţiile frontale ale pinzei bucovinice. Partea externă a pinzei 
bucovinice prezintă o structură pe alocuri mai complicată, aici putîn- 
du-se distinge cel puţin trei digitaţii frontale : digitația de Sadova-Gir- 
bova, digitația de Tarniţa și digitația de Virghiș (Săndulescu, 1973b, 
1981b ; Ştefănescu, Ştefănescu, 1981). 

Digitaţiile frontale sint caracterizate, printre altele, de faptul că 
găzduiesc flişurile bucovinice, tithonic-neocomiene sau doar neocomiene, 
în rest succesiunea sedimentară fiind de tip bucovinic. 

Formarea digitaţiei de Sadova-Girbova este legată de deformările 
preparoxismale. Formaţiunea de wildflysch acoperă discordant contactul 
tectonic ce mărginește la interior digitaţia. Este foarte posibil ca și în- 
călecarea Clifele (Tănăsescu, Pitulea, 1964 ; Săndulescu, 1981b), care măr- 
ginește la vest digitaţia Tarniţa, să fie de aceeași vîrstă, preapţiană 
sau intrabarremiană. Dezvoltarea unor roci asemănătoare unora din nive- 

vele wildflyschului bucovinic și în digitaţia Virghiș  (olistostroma de 
Păru — Ştefănescu, Ștefănescu, 1981) ar putea constitui un argument 
indirect că și această digitație frontală este preparoxismală. 

În sensul celor menţionate mai sus, se conturează imaginea con- 
form căreia trogul flișului bucovinic a fost cel mai puternic afectat 
de ultima, şi cea mai importantă, deformare preparoxismală — cea 
preapţiană sau intrabarremiană —, fiind generați mai mulţi solzi cu 
dezvoltare regională importantă, care pot fi asimilați unor digitaţii. 

În timpul șariajului pînzei bucovinice, ce a avut loc spre sfîr- 
situ] Albianului, digitaţiile au fost afectate subsecvent de planul de 
forfecare, unele fiind probabil laminate în parte. Așa este cazul digi- 
tației Tarniţa care se regăsește spre nord, în peticul de rabotaj Lefele, 
transportat în fruntea pînzei bucovinice (fig. 79) și care aflorează în 
cursul superior al Văii Moldovei. De altfel, caracterul subsecvent al 
planului de șariaj al piînzei bucovinice în raport cu digitaţiile frontale 


Breaza 


Fundu Moldovei“ 


Fig, 79. Digitaţiile frontale ale pinzei bucovinice: 
] - corpul principal al pîuzei; 2 - digitaţia de Sadova; 3 - digitaţia de Tarniţa. 

se poate remarca şi în Munții Perșani, unde digitația Virghiș, de exem- 
plu, este constituită exclusiv din formaţiuni sedimentare, în timp ce la 
alcătuirea digitației Girbova iau parte atît depozite sedimentare, cît 
și formaţiuni metamorfice prealpine. 

Ferestre tectonice şi petice de acoperire. Eroziunea inegală a pîn- 
zei bucovinice a determinat, pe de o parte, separarea din corpul ei 
a unor petice de acoperire și, pe de altă parte, deschiderea unor ferestre 
tectonice. Privită în ansamblu, erodarea pînzei bucovinice a fost mult 
mai intensă la nord şi vest de Valea Bistriţei. Acest fapt explică lipsa 
pînzei în Munţii Rodnei şi restrîngerea ei la citeva petice de acope- 
rire în Munţii Maramureşului. Spre sud, din contră, pînza bucovinică 
acoperă cea mai mare suprafaţă a Dacidelor mediane, unităţi infe- 
rioare ei aflorind numai în ferestrele tectonice  Barnar, Borsec și 
Tomești. 

În Munţii Maramureșului cel mai important petic de acoperire 
este peticul Burloaia (Zincenco, 1972), constituit din formațiunile seriei 
de Tulgheș, ca şi peticul de acoperire Bardău, situat mai la vest. În 
versantul dreapta al Văii Vaser s-au păstrat, sub cuvertura post-tecto- 
genetică, citeva petice de acoperire (Lostun, Comanu) care se continuă 
şi pe teritoriul Carpaţilor ucrainieni. 

Între Valea Putnei și Valea Bistriţei se înșiră mai multe ferestre 
tectonice de dimensiuni restrinse, determinate de o falie direcţională 
cu compartimentul estic ridicat. În toate aceste ferestre — cele mai im- 
portante fiind cea de pe Valea Putnei şi cea de la Arseneasa — aflorea- 
ză pînza sub-bucovinică. 

În bazinul Văii Barnar, o fereastră tectonică mai importantă (Balin- 
toni, Gheucă, 1978) scoate în afloriment, pe lingă elemente aparținind 
pînzei sub-bucovinice (Vodă, 1982), şi unităţi infrabucovinice. 

Fereastra tectonică de la Tomești (Săndulescu, 1967; Mureşan, 
1967) este cea mai sudică, în cuprinsul ei aflorînd depozite ale pînzei 
sub-bucovinice. 


Pinza sub-bucovinică 


Pinza sub-bucovinică (Săndulescu, 1967, 1972, 1975b) corespunde 
în mare parte pinzei de Rodna-Mestecăniș (Bercia et al., 1971, 1976) sau 
pînzelor de Rodna și de Mestecăniş (Mureșan, 1967, 1976; Joja et al., 
1968 ; Balintoni, 1981) luate împreună. Sedimentarul caracteristic pînzei 
sud-bucovinice aflorează în citeva ferestre (Valea Putnei, Tomeşti), pe 
marginea unor semiferestre (Delniţa, Valea Putnei) sau ca petice de ero- 
ziune acoperind cristalinul sub-bucovinic (bazinul Vaser) (v. fig. 74). 


Seriile metamorfice și structura prealpină. În linii generale, la 
alcătuirea pinzei sub-bucovinice iau parte aceleași serii metamorfice ca 
și în pinza bucovinică, dar cu particularități specifice şi dezvoltări 
areale diferite. 

Seria de Bretila a fost recunoscută în pinza sub-bucovinică în 
culcuşul formațiunilor sedimentare în fereastra Tomești (Mureșan, 1967, 
1976) sau semifereastra Valea Putnei, ca și în fereastra Arseneasa (Ba- 
lintoni, 1981). Acest fapt pledează implicit pentru recunoașterea pînzei 
prealpine de Rarău și în domeniul sub-bucovinic ; pînza este însă mult 
mai puternic afectată de eroziunea pretriasică (sau prepermiană), care 
a îndepărtat-o în mare parte. 

Cele două pinze intracutanate, de Putna și de Pietrosul Bistriţei, 
au fost recunoscute și în pinza sub-bucovinică (Balintoni, 1981 ; Balin- 
toni et al., 1981 ; Săndulescu et al., 1981; Vodă, 1982) în aceleași rapor- 
turi geometrice ca şi în cea bucovinică. În general sînt constituite tot 
dintr-o singură serie metamorfică, de Tulgheș, respectiv, de Negrișoara. 
Unele excepţii de la schema generală ar fi de semnalat în Munţii Bis- 
triței şi în Munţii Maramureşului. 

Recent a fost separată în bazinul piriului Borca (Vodă, 1982) » 
serie metamorfică (seria de Steghioara), caracterizată la partea supe- 
rioară de dezvoltarea unor formaţiuni magmatice bazice paleozoice (?) 
și atribută unităţilor prealpine din pinza sub-bucovinică. Interpretarea 
este discutabilă, mai ales din cauza dificultății de a o încadra într-una 
din pinzele prealpine recunoscute pină acum în domeniul sub-bucovinic, 
dacă se admite virsta paleozoică a rocilor bazice. Nu trebuie exclusă 
deci ipoteza că ea reprezintă un important petic de rabotaj de origine 
infrabucovinică, antrenat la baza pînzei bucovinice. 

În Munţii Maramureşului, cea mai mare parte a formațiunilor me- 
tamorfice aparținînd pînzei sub-bucovinice aparțin „complexului“ de 
Vaser care ar putea fi echivalat (Zincenco, 1982) parţial şi cu seria de 
Tulgheș şi cu seria de Rebra (limita între cele două serii s-ar plasa în 
baza cuarțitelor ce Gliganu). Respectarea schemei generale stabilite pen- 
tru unitățile prealpine ar impune trasarea unui contact tectonic la baza 
cuarţitelor menţionate, contact ce ar explica şi lipsa pînzei de Pietro- 
sul Bistriţei în bazinul Vaser sau cel puţin a gnaiselor porfiroide de Pie- 
trosu ; acestea din urmă, în schimb, se găsesc în Valea Ruscovei şi în 
pînza sub-bucovinică (Balintoni, fide Săndulescu et al., 1981). 

O particularitate a metamorfitelor ce alcătuiesc pînza sub-bucovi- 
nică este prezența formațiunilor carbonifere inferioare, preponderent 
carbonatice, reprezentate de seria de Țibău (Bercia et al., 1971, 1976). 
Ea acoperă discordant atît seria de Tulgheș, cit și seria de Rebra și 
„complexul“ de Vaser. Deși unele aflorimente atribuite seriei de Țibău 
(în versantul drept al Văii Bistriţei) au fost considerate ca aparținind 
seriei de Rebra (Balintoni, date inedite), există totuși zone în care 
această serie se individualizează ca o serie paleozoică atît prin poziţia 
geometrică, cît și prin faptul că suportă direct depozite mezozoice. Roci 
atribuite seriei de Țibău se găsesc antrenate și ca petice de rabotaj 
pe planul pînzei bucovinice (Valea Putnei, Delniţa). 

Așezarea discordantă a seriei de Ţibău pe diferite formaţiuni 
aparținind pinzelor intracutanate prealpine ar constitui un argument 
(Krăutner, 1980) pentru vîrsta precarboniferă inferioară a acestora. 

Problema este încă nerezolvată, întrucît s-ar putea ca şi la baza seriei 
de 'Ţibău să se fi format un plan de alunecare tectonică (de compre- 
siune) contemporan cu planele pînzelor intracutanate, virsta acestora 
putînd fi deci mai nouă, probabil legată de faza sudetă. Sub acest as- 
pect, menţionăm că atribuirea șariajului pinzei de Rarău şi a pinzelor 
intracutanate unei faze hercinice tirzii (faza saalică — Balintoni et al., 
1981), este puţin probabilă din mai multe motive, şi anume : 

— seriile sedimentare bucovinică și sub-bucovinică, posterioare 
șariajelor prealpine, debutează cu formaţiuni brecioase (breciile de 
Hăghimaș) atribuite Permianului (Mureșan, 1970) sau chiar Carbonife- 
rului superior (Săndulescu, 1975a, b) ; 

— fazele hercinice tîrzii nu sînt cunoscute decit în zonele externe 
sau foarte externe ale catenelor hercinice din Europa, aria în care s-au 
format pînzele prealpine din Dacidele mediane neîncadrîndu-se în aces- 
tea. 

Formațiunile mezozoice şi discordanţele preparoxismale. Seria se- 
dimentară sub-bucovinică se caracterizează prin grosimea foarte redusă 
și prin numeroase lacune; ea reprezintă o serie tipică de rid (sens 
Aubouin). 

Ca și pentru pinza bucovinică, este greu de stabilit caracterul de 
autohton sau de pînză intracutanată a seriei de Rebra și deci a pinzei 
prealpine de Rodna. În orice caz, dacă s-a format această pînză intra- 
cutanată, planul ei de forfecare a fost reluat de planul pinzei sub-bu- 
covinice. 

În raport cu seria sedimentară bucovinică, se remarcă asemănarea 
generală a litostratigrafiei Triasicului. În schimb, în pinza sub-buco- 
vinică este de subliniat prezența depozitelor permiene, care lipsesc în 
general în pinza bucovinică. Diferențe însemnate se înregistrează între 
cele două pinze în litofaciesurile depozitelor jurasice și neocomiene 
(fig. 80). 

Discordanţele ce au putut fi înregistrate în succesiunea sedimentară 
sub-bucovinică se plasează în baza Triasicului, a Toarcianului, a Dog- 
gerului și în baza Neocomianului. Este dificil de stabilit dacă este cazul 
unor discordanțe unghiulare sau simple, dar ele sînt însoţite de eroziuni 
importante și foarte probabil de lacune de depunere. În acest sens, re- 
marcăm lipsa Triasicului superior, caracter general pentru pinzele Da- 
cidelor mediane. 

Argumente indirecte, rezultate din observaţiile făcute asupra unor 
petice de rabotaj provenite din pinza sub-bucovinică, așa cum este cel 
de la Gura Dămucului (Săndulescu, 1975a), ar pleda pentru existenţa 
unor deformări tectonice de compresiune ce s-ar fi format înainte de 
acoperirea tectonică a pînzei sub-bucovinice de către cea bucovinică. 
Aceste deformări ar fi posterioare Neocomianului și s-ar corela cu cele 
preapţiene (sau intrabarremiene) din domeniul bucovinic. 


Peticele de rabotaj sub-bucovinice. În fruntea pînzei bucovinice 
au fost recunoscute (Săndulescu, 1967, 1972, 1975a, 1981a; Vodă, Vodă, 
1982 ; Vodă, 1982) numeroase petice de rabotaj, alcătuite din roci apar- 

PINZA 


PÎNZA BUCOVINICĂ SUB- BUCOVINICĂ PÎNZELE  INFRA BUCOVINICE 
Sinclinal Sinclinal i 
Hăghimas Rarău lacobeni Scarisoara Poleanca Pentaia Vaser 


Lig. 80. Coloane litostratigrafice comparative între pinzele central-est-carpatice. 


ținînd seriei sedimentare mesozoice sub-bucovinice. Cele mai importante 
sînt cele de la Gura Dămucului, Bitca Rotundă (nord Toşorog), din 
bazinul Văii Borca, bazinul Văii Holdiţa şi din bazinul Văii Ostra. Ele 
au fost antrenate de pînza bucovinică în timpul șariajului și provin 
din arii diferite ale pinzei sub-bucovinice, fapt subliniat de unele dife- 
rente litofaciale ce se pot sesiza între ele. 

În afara peticelor de rabotaj din fruntea pînzei bucovinice, trebuie 
menționate și cele constituite din rocile seriei de Tibău, care se întîlnesc 
mai ales în regiunea Valea Putnei-Delniţa. Nu este exclus ca peticele de 
rabotaj situate mai la vest, sub planul pînzei bucovinice, cu serie de 
Tibău, dar fără depozite sedimentare, să fi fost acoperite iniţial de for- 
maţiunile mesozoice ale unora dintre peticele de rabotaj din fruntea pîn- 
zei, de care au fost despărțite mai tirziu în timpul şariajului acesteia. 
Situaţia este subliniată de existența în Munţii Maramureșului — în ver- 
santul drept al Văii Vaser — a unor petice de rabotaj în care peste 
seria de Ţibău s-au păstrat și depozitele sedimentare mezozoice, în pozi- 
ție discordantă bineînțeles. 


Ferestre tectonice şi petice de acoperire. Ferestrele tectonice des- 
chise în pinza sub-bucovinică se cunosc în munţii Bistriţei, Dornei și 
Maramureşului. 

Fereastra tectonică Iacobeni-Vatra Dornei permite aflorarea pinze- 
lor infrabucovinice de Iacobeni și Panaci. Spre nord, fereastra tectonică 
Rusaia și fereastra tectonică a Munţilor Rodnei se situează la sud de 
falia Dragoș Vodă, dezvelind pe suprafeţe relativ întinse unităţile infra- 
bucovinice. În Munţii Maramureșului, cea mai extinsă fereastră tecto- 
nică este fereastra Vaser, în cuprinsul căreia aflorează cea mai de jos 
unitate infrabucovinică. 

În versantul drept al Vaserului, mai multe ferestre tectonice — 
Ştevioara, Lostun, Făina, Șuligu etc. — marchează aflorarea unităților 
infrabucovinice, dar şi a unora din zona flişului (Dacidelor externe) toate 
fiind deschise în corpul pînzei sub-bucovinice. 

La nord de localitatea Vişeu de Sus, în fereastra Valea Peșştilor 
aflorează de asemenea unităţi infrabucovinice, ca şi în semifereastra 
Tomnatec, ce se continuă spre est în masivul Rahov. 

Pe teritoriul românesc, în cursul superior al Văii Repedea, apa- 
rent ca un petic de acoperire al pînzei sub-bucovinice, aflorează de 
fapt un cap tectonic al acestei pinze, care închide spre nord semife- 
reastra Tomnatec. 

Ca şi pentru pinza bucovinică, se remarcă erodarea diferențiată 
a pînzei sub-bucovinice, mai acentuată spre partea de nord-vest a Da- 
cidelor mediane. 


Pînzele infrabucovinice 

Analiza pînzelor infrabucovinice întîmpină greutăţi obiective dato- 
rită faptului că acestea aflorează discontinuu, putind fi cercetate doar 
în cîteva ferestre tectonice. Din acest motiv corelarea unităţilor infrabu- 

covinice este încă ipotetică și se bazează pe argumente în mare parte indi- 
recte. Punctele de sprijin în corelarea unităților infrabucovinice sînt 
seriile mezozoice din ferestrele tectonice lacobeni-Vatra Dornei, Vaser, 
Ștevioara şi Pentaia și din semifereastra tectonică Tomnatec. Se mai 
poate lua în considerare şi fereastra tectonică de pe Valei Tisei din 
masivul Rahov (URSS). 

Analiza comparată a tuturor seriilor sedimentare infrabucovinice 
conduce la cîteva concluzii generale, şi anume : 

— unităţile tectonice ce aflorează în fereastra Vaser (unitatea 
Vaser) şi în fereastra de pe Tisa (unitatea Belopotok) sint cele mai 
externe ; 

— pinza de Iacobeni ce aflorează în fereastra lacobeni-Vatra Dor- 
nei este una dintre cele mai interne, adică are o poziție superioară între 
pînzele infrabucovinice ; 

— pînza de Poleanca are doar aparent o poziţie mai externă decit 
cea din Petriceaua, față de care este paleogeografic mai internă; 

— în ferastra Pentaia aflorează, la nivelul inferior, o unitate echi- 
valentă cu cea din Vaser, iar deasupra, unităţi mai interne decit aceas- 
ta, dar mai externe decit pinza de Petriceaua ; 

— peticul de acoperire Stinișoara este un echivalent al pinzei de 
Rozis din masivul Rahov (URSS). 

În consecinţă, de la exterior spre interior, pînzele infrabucovinice 
sînt caracterizate astfel : 

— unităţile externe cuprind secvenţe sedimentare lipsite de depo- 
zite triasice, care încep în general cu Jurasicul inferior sau mediu ; 


— spre interior, sucesiunile sedimentare infrabucovinice se com- 
pletează mai întîi cu formaţiuni triasice și concomitent sau ulterior şi 
cu formaţiuni permiene (v. fig. 80). 

Seriile metamorfice. Singura serie metamorfică precambriană cu- 
noscută în unităţile infrabucovinice este seria de Bretţila. Din acest 
motiv, ele au fost numite şi unități bretiliene (Săndulescu, 1972, 1975b), 
corespunzind grupului de unități dorneene (Bercia et al, 1971) sau 
maramureșene (Krăutner, 1972). Atribuirea metamorfitelor din pinza de 
lacobeni — una dintre pînzele infrabucovinice — seriei de Rebra (Ber- 
cia, Bercia, 1970) a produs unele confuzii și corelări greşite (Mureşan, 
1976 ; Balintoni, 1981). Cercetări recente (Balintoni, date inedite) au 
arătat că şi pinza de Iacobeni cuprinde metamorfite aparţinind seriei 
de Bretila ; se restituie astfel unitatea de constituţie a cristalinului 
precambrian infrabucovinic de care s-a amintit mai sus. 

În ferestrele Rusaia, Rodna și Valea Peștilor (Vişeu), seria de 
Bretila este acoperită discordant de formaţiuni epimetamorfice paleo- 
zoice, cum sînt seriile de Rusaia și Repedea, ordovician-siluriene (Ilies- 
cu, Krăutner, 1976, 1978) și seria de Cimpoiasa,  devonian-carboniferă 
inferioară (Iliescu, Krăutner, 1975) ; seria de Valea Peștilor este proba- 
bil un echivalent (Zincenco, 1982) al seriei de Repedea. 

Unităţile în care aflorează seriile metamorfice paleozoice au fost 
stabilite în fereastra Rodna (Krăutner, 1968, 1972, 1980) și sînt în ordine, 

de jos în sus, unităţile de Anieș, de Stiol și de Valea Vinului. În fereas- 
tra Rusaia aflorează unitatea de Valea Vinului, iar în cea de pe Valea 
Peștilor unitatea de Anieș sau de Stiol. Aceste unități sînt lipsite de 
depozite mezozoice, fapt care ar putea constitui un argument în spri- 
jinul vîrstei prealpine a şariajului lor, caz în care ar putea fi contem- 
porane pînzei de Rarău (v. fig. 75). N-ar fi exclus ca după terminarea 
șariajului unitatea superioară să fi fost acoperită de depozite mezozoice 
și ca acestea să fi fost complet erodate. Ele ar fi trebuit să prezinte 
faciesuri interne, apropiate de cele din piînzele de Poleanca sau Iaco- 
beni. 


Formațiunile sedimentare. Unul din caracterele specifice ale sedi- 
mentarului infrabucovinic este litofaciesul bituminos-sulfuros al for- 
mațiunilor carbonatice mediotriasice, constituit din calcare sau dolo- 
mite. Sub acest aspect, Triasicul mediu din pînzele central-est-carpatice 
prezintă două litofaciesuri majore : 

— cel dolomitic masiv al pînzelor bucovinică şi sub-bucovinică ; 
acestui grup litofacial i se pot asocia jaspuri ; 

— cel carbonatic-bituminos, în general bine stratificat, fără jas- 
puri, caracteristic pinzelor infabucovinice. 

O altă trăsătură specifică unora dintre pinzele infrabucovinice este 
asocierea rocilor vulcanice cu depozitele permiene (atunci cînd ele apar 
în unitatea respectivă). 


De la exterior spre interior, succesiunile caracteristice fiecărei uni- 
tăţi infrabucovinice pot fi stabilite după cum urmează. 

Unitatea de Vaser-Belopotok. Cu caracter autohton sau parautoh- 
ton, această unitate este lipsită de depozite triasice. Formațiunile jura- 
sice (v. fig. 80) sînt metamorfozate (Bizova et al., 1971 ; Zincenco, 1982); 
succesiunea se încheie (în masivul Rahov-URSS) cu formațiunea de 
Dovgorun, metamorfozată, ce urcă probabil pînă în Cretacicul inferior. 

Unitatea de Pentaia. Această unitate, care ar putea reprezenta 
doar un solz cu dezvoltarea restrînsă, cuprinde depozite triasice medii, 
calcaroase, în care sînt intercalate silluri de bazalte și tufuri bazice. Jura- 
sicul reprezentat numai prin nivelele sale inferioare este asemănător 
unității de Vaser (v. fig. 80). 

Pînza de Iacobeni. Situată mult spre sud, această unitate tectonică 
este greu de corelat cu cele din Munţii Maramureșului. Lipsa depozi- 
telor permiene nu o plasează printre unităţile cele mai interne. Peste 
Triasicul mediu, dolomitic-bituminos, se mai cunosc depozite medioju- 
rasice grezo-calcaroase și tithonice marnocalcaroase. 


Unitatea de Panaci. Este greu de corelat, întrucît singurele depo- 
zite cunoscute sînt cele permiene ; ea este inferioară pînzei de Iaco- 
beni. 

Unitatea de Petriceaua. Secvența triasică medie este predominant 
calcaroasă, cu nivele sau noduli dolomitici, fiind prezente și în această 
unitate calcarele stratificate bituminoase, ca și depozitele permiene. 

Unitatea de Poleanca. Caracteristic este Permianul bine dezvol- 
tat, cu roci eruptive acide, și Triasicul calcaros, cu nivele bituminoase. 
Se pare că această unitate este cea mai internă în ansamblul unităţilor 
infrabucovinice din Munţii Maramureșului. 

Peticul Stinișoara. Aparține unității de Rozis, care a fost distinsă 
mai întîi (Hain et al., 1968; Bizova et al., 1971) în masivul Rahov. 
Triasicul mediu calcaros-dolomitic acoperă gresii werfeniene masive ; 
Permianul (?), slab metamorfozat, este șşistos-vărgat, trăsătură litofa- 
cială specifică acestei unităţi. 

În afara unităţilor menţionate, în ferestrele Ștevioara (Munţii Ma- 
ramureșului) și Barnar (Munţii Bistriţei) aflorează elemente infrabuco- 
vinice pentru care corelarea cu unităţile enumerate mai sus nu este 
ușor de stabilit. 

Petice de rabotaj infrabucovinice. Petice de rabotaj aparţinind pîn- 
zelor infrabucovinice nu au fost identificate în multe locuri, deși poate 
o parte din micile unităţi infrabucovinice din Munţii Maramureșului 
(Poleanca, Pentaia, Stînișoara, fereastra Ștevioara, marginea nord-estică 
a ferestrei Vaser) ar putea fi asemuite unor petice de rabotaj de mari 
dimensiuni. 

În fruntea pînzei bucovinice — la nord de Sadova, la Măgurele — 
se cunosc formaţiuni triasice, tithonice şi neocomiene, ce formează mai 
multe petice de rabotaj și care aparţin unităţilor infrabucovinice (Săn- 
dulescu, 1973a, 1976b); elemente infrabucovinice asemănătoare ca al- 
cătuirea (la nivelul Triasicului mediu și al Cretacicului inferior) aflo- 
rează în fereastra Ștevioara, prinse între pinza sub-bucovinică și pînza 
de Ceahlău. 

Ca un petic de rabotaj, de dimensiuni mari, a fost interpretată şi 
unitatea de Argestru (Bercia, Bercia, 1970), contestată de curînd ca 
unitate independentă (Balintoni, date inedite) şi atașată bazei  pinzei 
sub-bucovinice. Admiţind ipoteza conform căreia seria de Argestru ar 
fi paleozoică, ea ar aparţine, conform poziţiei geometrice, domeniului 
infrabucovinic şi ar trebui să provină dintr-una din unităţile interne în 
care sînt cunoscute formațiuni de această vîrstă. 


VIRSTA ȘI SUCCESIUNEA ȘARIAJELOR PÎNZELOR 
CENTRAL—EST-CARPATICE 


Cuvertura post-pînză sau post-tectogenetică, ce acoperă discordant 
pînzele central-est-carpatice, debutează cu depozite conglomerațice sau 
grezoase, masive. În general se admite că ele cuprind  Vraconianul 
și/sau Cenomanianul ; în unele sectoare ar putea fi admisă şi virsta 
albiană terminală, deși nu există argumente directe în acest sens. În 
orice caz, nu se poate stabili vreo legătură directă între grosimea de- 
pozitelor în discuţie și vîrsta lor. 

Cele mai noi formaţiuni cunoscute în pînzele central-est-carpa- 
tice, și anume în pînza bucovinică, aparțin Albianului (Mutihac, Bra- 

tu, 1965; Săndulescu J., 1967). În consecinţă, cel puţin pentru pinza 
bucovinică virsta șariajului este intra-albiană sau albiană terminală. 

Pentru unităţile inferioare pînzei bucovinice, în speță pinza sub- 
bucovinică și pînzele infrabucovinice, intervalul de timp în care s-ar 
fi putut produce şariajul este mai mare, fiind cuprins între Barre- 
mian și sfîrşitul Albianului. Fiindcă în unele ferestre tectonice cunos- 
cute în Munţii Maramureşului (Ștevioara, Făina) pînza sub-bucovinică 
acoperă formațiuni de fliș ce urcă pînă în Apţian sau eventual în Albian 
(flişul de Vinderelu sau flişul de Corbu), se poate admite şi pentru 
această pînză virsta albiană sau apţiană terminală. Pînzele infrabuco- 
vinice au fost şariate şi parţial erodate înainte de a fi acoperite de 
pinza sub-bucovinică ; ele pot fi apţiene sau chiar intrabarremiene, deci 
cele mai vechi din sistemul central-est-carpatic. 

Din menţionarea vîrstei pinzelor  central-est-carpatice se peate 
deduce destul de ușor succesiunea punerii lor în loc. Ea s-a realizat de 
la exterior spre interior (deci invers vergenţei pînzelor) şi demonstrează 
de fapt că piînzele de soclu din Dacidele mediane ale Carpaţilor Orien- 
tali s-au format prin subșariaj succesiv, începînd cu unitățile cele mai 
estice, adică cu cele infrabucovinice. Acest mod de a interpreta succe- 
siunea proceselor de șariaj care au generat piînzele central-est carpa- 
tice are avantajul de a explica o sumă de stituaţii, şi anume: 

— dezvoltarea foarte discontinuă a piînzelor infrabucovinice sub 
pînza sub-bucovinică din cauza intervenţiei proceselor de eroziune după 
formarea pînzelor infrabucovinice și înainte de acoperirea lor de către 
pinza sub-bucovinică ; 

— existenţa unor petice de rabotaj aparţinînd pînzelor infrabu- 
covinice în fruntea pinzei bucovinice; smulgerea acestor petice a 
fost posibilă prin erodarea parţială a pînzei sub-bucovinice înainte de 
a fi acoperită de pînza bucovinică (fig. 81) ; 

Fig. 81. Succesiunea de punere în loc a pînzelor central-est-carpatice: 
b - pinza bucovinică; sb - pînza sub-bucovinică; id - pinzele infrabucovinice. 

— lipsa formațiunilor apţiene, dar mai ales a celor albiene din 
succesiunea sedimentarului infrabucovinic și sub-bucovinic, 


Începerea proceselor de șariaj al pinzelor  central-est-carpatice 
încă de la sfîrşitul Barremianului sau cel mai tîrziu din Apţianul infe- 
rior se corelează — așa cum se va arăta mai departe — cu începutul 
obducţiei pînzelor transilvane care, în parte, a putut fi chiar mai veche. 
În orice caz, punerea succesivă în loc a pînzelor central-est-carpatice 
s-a făcut în timpul unui interval tectogenetic și a comportat mai multe 
momente (sau faze) tectogenetice apropiate în timp și separate de pe- 
rioade de eroziune, mai mult sau mai puţin importante şi extinse. 


PĪNZA GETICĂ ŞI PINZELE SUPRAGETICE 


Conturarea pinzei getice de către Murgoci (1905, 1910) a des- 
chis istoria descifrării structurii tectonice a Carpaţilor Meridionali. Re- 
marcabil este faptul că, după cercetări numeroase, conturul de ero- 
ziune al acestei pînze a rămas pînă astăzi practic neschimbat. În această 
primă etapă, în segmentul sud-carpatic erau distinse două mari uni- 
tăți : pînza getică și autohtonul danubian, constituite din formaţiuni me- 
tamorfice (cu care se asociază granitoide mai ales danubiene) și depo- 
zite sedimentare, Mai tirziu au fost distinse încă două unităţi (sau gru- 
puri de unităţi) : pinzele supragetice (Streckeisen, 1934) şi pînza de Se- 
verin (Codarcea, 1934, 1940). Multă vreme însă s-a considerat că în 
Carpaţii Meridionali există două mari domenii : domeniul getic în pînză 
(înglobind şi piînzele supragetice) şi cel danubian autohton, între care 
se situează un element parautohton, reprezentat de pinza de Severin 
(Codarcea et al., 1961, 1968). În ultimele două decenii, importanţa pîn- 
zelor supragetice a fost din nou evidenţiată (Codarcea et al., 1967; 
Săndulescu, 1970, 1975b, 1976a; Săndulescu et al., 1974, Krăutner, 
1980) și, în plus, în fruntea lor au fost distinse (Săndulescu, 1975; Năs- 
tăseanu, 1978) unităţi independente, ca pinza de Sasca-Gornjak şi pînza 
de Reşiţa, constituite numai din formaţiuni sedimentare. Existenţa aces- 
tor pinze de cuvertură subliniază faptul că șariajele supragetice sint de 
amploare. 

Legătura ce se poate face între pinzele central-est-carpatice din 
Carpaţii Orientali şi unităţile distinse în Carpaţii Meridionali arată că 
primele sînt echivalente cu pinza getică și cu pînzele supragetice (Săn- 
dulescu, 1975b, 1976a). 


Sub acest aspect, zona curburii interne a Carpaţilor românești re- 
prezintă zona de racordare a unităţilor din cele două segmente ale Da- 
cidelor mediane. Racordarea — așa cum se va arăta — întimpină unele 
dificultăţi, în primul rînd datorită faptului că la sud de culoarul Vlă- 
deni (care separă geografic Dacidele mediane din Munţii Perșani de 
cele care aflorează în Munţii Făgăraș şi Tara Birsei) depozitele mezo- 
zoice sînt puternic erodate, lipsa sau raritatea lor împiedicînd uneori 

corelări mai detaliate. În unele privințe există dificultăţi și în corela- 
rea formațiunilor metamorfice și a structurii prealpine, deși acest as- 
pect este mai puțin determinant. 


Pinza getică 


Dintre toate unităţile şariate ale Dacidelor mediane, şi chiar ale 
celorlalte grupe de unități carpatice, pinza getică are cea mai mare 
arie de aflorare. Adăugînd şi suprafeţele care au fost erodate — între 
peticele de acoperire și conturul de eroziune al pinzei —, pînza getică se 
conturează ca o mare carapace, constituită din formaţiuni cristaline 
acoperite de depozite sedimentare, şariată deasupra unităţii danubiene 
și antrenînd în baza și în fruntea ei pinza de Severin. 


Datorită eroziunii, depozitele sedimentare ale pînzei getice sînt 
restrîinse la cîteva zone mai importante, și anume: Brașov-Dimbovi- 
cioara, Vînturariţa, Haţeg și Reșiţa-Moldova Nouă. În rest, formaţiu- 
nile cristalofiliene aflorează pe arii largi în munţii Sebeșului, Cibinu- 
lui, Căpăţinii, Semenicului, Leaota etc. 


Seriile cristalofiliene și structura prealpină. Partea principală a 
cristalinului getic este constituită din formațiunile  mezometamorfice 
precambriene superioare ale seriei de Sebeș-Lotru, cu o litostratigrafie 
și o istorie metamorfică complexe (Bercia, 1975; Savu, 1975; Hârto- 
panu, 1975; Savu et al.. 1978 a; Krăutner, 1980 etc.). În afara ele- 
mentelor structurale legate de momentele metamorfice şi/sau de retro- 
morfism şi care sînt de ordinul structurilor micro- sau mezotectonice, 
în cuprinsul seriei de Sebeș-Lotru nu au fost puse în evidenţă pînă în 
prezent deformări prealpine de mare amploare. Ar face excepţie ipo- 
teza conform căreia în seria de Sebeș-Lotru din sudul Munţilor Poiana 
Ruscăi s-ar recunoaşte un mare flanc invers (Maier et al., 1975), fără 
îndoială prealpin, deoarece formaţiuni mezozoice se așază discordant 
peste această structură, care ar implica și alte formaţiuni precambriene 
superioare mai noi. 

Desigur că privind tectonica prealpină, și chiar foarte veche, pre- 
cambriană, s-ar putea pune problema secvenţei groase, amfibolitice, 
situată relativ în mijlocul seriei de Sebeş-Lotru. Recent (Savu et al, 
1982), aceste amfibolite au fost asimilate cu un ansamblu ofiolitic, pre- 
cambrian. Dacă această echivalare este valabilă (fapt care ar trebui 
eventual. aprofundat), atunci poziția lor ar putea fi considertă ca tec- 
tonică, ele formînd o pînză de obducţie de mari dimensiuni; virsta 
acestei pînze ar fi precambriană și ar trebui să fi fost pusă în loc îna- 
intea metamorfismului. Desigur, gradul de nedeterminare a acestei ipo- 
teze este foarte mare. De fapt, este problema tuturor ansamblurilor 
amfibolitice situate în cuprinsul seriilor metamorfice, care ar putea fi 
asimilate cu unele complexe ofiolitice vechi (precambriene sau paleo- 
zoice, după vîrsta seriilor în care sînt cuprinse). Fără îndoială că pot fi 
aduse și alte explicaţii pentru aceste secvenţe cu caracter bazic (ca de 

exemplu, mari pinze de lavă de tip trappe), ce se extind pe arii relativ 
întinse și ar fi generate în timpul evoluţiei premetamorfice. Cercetări 
detaliate, geochimice în primul rînd, vor trebui să aducă mai multă 
lumină în această problemă. 

Seria de Sebeș-Lotru este acoperită în unele zone de formaţiuni 
mai noi, de asemenea precambriene superioare, care urcă probabil și în 
Paleozoicul inferior (Cambrian ? !), metamorfozate în faciesul șşisturilor 
verzi, cunoscute sub diferite nume (vezi Krăutner et al., 1981) şi care 
debutează cu un complex bazic. Și în acest caz — poate mai clar decit 
precedentul — s-ar putea avea în vedere o pînză de obductie premeta- 
morfică cu ofiolite în bază (reprezentate de secvenţa vulcano-sedimen- 
tară bazică), acoperite normal de secvențele terigene sau calcaro-teri- 
gene de deasupra. Desigur că și de această dată se pot avea în vedere 
și alte ipoteze pentru explicarea succesiunilor. 


Posibilitatea existenței unor șariaje prealpine poate fi presupusă 
și în Munţii Leaota, tot în cuprinsul pînzei getice. În ultimul timp s-a 
discutat (R. Dimitrescu, Gh. Dinică, I. Gheucă) foarte mult și în con- 
tradictoriu, despre poziția, natura și geneza granitului de Albeşti. Aces- 
ta, pe lîngă faptul că are o formă de zăcămint mai mult sau mai puţin 
tabulară, se găseşte situat geometric aproximativ la același nivel dea- 
supra seriei de Voinești (probabil un echivalent parţial al seriei de 
Sebeș-Lotru) şi sub seria de Leaota (grupind ceea ce s-a separat ca serii 
sau formațiuni de Lerești şi de Călușu-Tămășel). Aproximativ la ace- 
lași nivel s-au găsit (Dimitrescu, 1978 ; Dinică, Gheuca — date inedite) 
eclogite. Atît granitele de Albeşti, cît și eclogitele sînt cantonate în- 
tr-o secvenţă cu amfibolite (denumită recent formațiunea de Bughea- 
Dinică, Gheuca, date inedite). Acceptind existenţa unui plan de  șariaj 
la baza formaţiunii de Bughea și deci în acoperişul seriei de Voineşti, 
s-ar regăsi situaţia din celelalte zone ale pînzei getice (vezi mai sus) şi 
s-ar explica mai ușor atît prezenţa eclogitelor, cît și a granitelor de 
Albești. 

Particularitatea pinzei prealpine (paleozoică inferioară) ce s-ar 
putea recunoaște în acoperişul seriei de Sebeș-Lotru, în raport cu pîn- 
zele prealpine descrise în cristalinul pînzelor central-est-carpatice, este 
că prima reprezintă o pînză de obducţie  premetamorfică, în timp ce 
celelalte sînt pînze de forfecare sau intracutanate postmetamorfice. 


În continuare, avînd în vedere că pinza getică are o poziţie asemă- 
nătoare cu pînzele infrabucovinice, s-ar putea pune problema dacă pînza 
de obducție. premetamorfică nu s-ar putea recunoaște şi la baza sec- 
venței amfibolitice din seria de Repedea şi a echivalentelor acesteia 
(seria de Valea Pesștilor, de exemplu), mai ales că echivalarea (Kräut- 
ner, 1980) seriei de Sebeş-Lotru cu seria de Bretila pare a fi acceptabilă. 

Desigur că prezența piînzelor prealpine este, deocamdată, mai 
puţin evidentă în cuprinsul cristalinului getic. Situaţia se poate datora 
unei cercetări incomplete în această direcţie, precum și caracterului 
premetamorfic al acestui eventual șariaj care îl face mai greu sesiza- 


211 


bil. Fără îndoială, o considerăm o ipoteză ce se poate verifica prin 
cercetări ulterioare. 

Granitoidele prealpine sînt puţin dezvoltate în cristalinul pînzei 
getice, mai ales dacă acesta este comparat cu cel danubian. Granitele 
de Sicheviţa, Poniasca şi Buchin ce aflorează în Banat sînt cele mai 
mari corpuri intruzive cunoscute în pinza getică. Judecînd după carac- 
terul subsecvent al contactului lor în raport cu seriile metamorfice pre- 
cambrian superior -cambriene, granitoidele sînt de virstă paleozoică in- 
terioară, puse în loc după metamorfismul și deformarea metamorfitelor. 
Determinări de virstă izotopică (K/Ar, 250—310 Ma; Rb/Sr, 250—272 
Ma) confirmă aceasta, cel puțin pentru granitoidul de Sicheviţa. 

Formațiunile sedimentare și deformările  preparoxismale. Cele 
mai vechi depozite sedimentare din pinza getică sînt carbonifere supe- 
rioare, iar cele mai noi, sînt cretacice superioare. Între aceste două ex- 
Lreme se mai recunosc cîteva secvențe separate de discordanţe simple sau 
unghiulare. 

Depozitele sedimentare paleozoice superioare ale pinzei getice 
s-au păstrat în zona Reşiţa-Moldova Nouă și sint reprezentate de 
molasa hercinică carbonifer superior-permiană inferioară (Antonescu, 
Năstăseanu, 1977 ; Năstăseanu, 1979b), grezo-conglomeratică, cu cărbuni. 
Ele sînt găzduite de zona de sedimentare cea mai internă a pinzei getice 
(făcînd abstracţie de pînzele de Sasca-Gornajak şi de Reşiţa). Spre ex- 
terior, se mai recunosc doar citeva puncte unde sint citate depozite 
permiene, şi anume în partea de nord-est a peticului Godeanu şi even- 
tual la Halbav. Molasa hercinică este urmată de o lacună ce corespunde 
cel puţin unei discordante simple. 


Triasicul este puţin cunoscut în pinza getică; cel mai bine este 
dezvoltat în zona Braşov, unde cuprinde doar depozite eotriasice (şi 
permiene ?) și mediotriasice, urmate de prima discordanţă unghiulară 
cunoscută în domeniul getic (fig. 82), situată la baza Jurasicului in- 
ferior (dezvoltat în facies de Gresten). Suprafaţa restrinsă în raport cu 
cea a piînzei getice, pe care se poate pune în evidenţă discordanţa pre- 
liasică, nu permite generalizarea ei, mai ales că în tot restul ariei pîn- 
zei getice (la nord de Dunăre) nu se mai cunosc depozite triasice în 
culcușul celor eojurasice. 


După sedimentarea terigenă-paralică din Jurasicul inferior şi 
leripen-calcaroasă, încheiată cu nivele silicioase (jaspuri, calcare cu 


Fig. 82. Discordanță unghiulară preliasică (masivul Postăvaru): 


1 - calcare de Guttenstein; Za, b, c, - Liasic; 3 - Jurasic mediu; 4 - conglomerate 
de Postăvaru. 

silex etc.) din Jurasicul mediu, în Jurasicul superior şi Cretacicul in- 
ferior se instalează condiţii de sedimentare carbonatică predominant 
neritică, dar și cu perioade de tip pelagic (Răileanu et al., 1964; Năs- 
tăseanu, 1964, 1979b ; Stillă, 1979 ; Boldur et al., 1969; Patrulius, 1969; 
Săndulescu, 1964, 1967). Prima discordanţă mai înseamnă, ce se recu- 
noaște pe tot cuprinsul piînzei getice, este prealbiană ; ea corespunde 
unor evenimente tectogenetice care au determinat începutul șariajului 
getic, materializat în ceea ce Codarcea (1940) a denumit „prima fază 
getică“. 

După „prima fază getică“ sedimentarea este reluată în Albian sau 
Vraconian, avind caractere molasice în partea frontală a pînzei pe care 
o și „sigilează“ în zona Postăvaru-Bucegi ; în ariile mai interne ale 
pînzei getice, Albianul este detritic, glauconitic. În linii generale, Cre- 
tacicul superior este terigen sau pelagic, cu episoade de tip fliș (Haţeg, 
Rusca Montană, Şopot — Pop, 1967, 1968; Dincă, 1917; Pop. et al., 1972 
etc. ; Brașov — Săndulescu, 1964, 1967; Ion, 1975, 1983; Olăneşti — 
Popescu, Patrulius, 1968 ; Boldur et al., 1970, Popescu et al., 1978), de 
grosime relativ mică și care apar la unul sau mai multe nivele; în 


bazinul Rusca Montană se cunosc şi nivele de tip wildilysch (Stru- 
tinski, et al., 1983). 


„Prima fază getică“ — detormările mezocretacice.  Deformările 
corespunzătoare intervalului tectogenetic mezocretacic au implicat evi- 
dent şi pinza getică, determinînd încălcarea mai mult sau mai puțin 
pronunțată a părţii ei frontale peste sillonul dacidic extern (v. fig. 
128). Modelul a fost imaginat de Codarcea (1940), care a considerat că 
aceasta reprezintă prima etapă a şariajului pinzei getice, 


Virsta primei încălecări a pînzei getice se plasează după Apţianul 
inferior şi înainte de sfîrşitul Apţianului superior, adică este intra-ap- 
țiană. Determinarea vîrstei încălecării ţine seama de faptul că cele 
mai noi depozite cunoscute în pînza de Severin aparțin Apţianului in- 
ferior şi că pe marginea masivului Leaota primele depozite comune pîn- 
zei getice și pînzei de Ceahlău (sigilînd contactul între acestea) sînt de 
vîrstă apțiană superioară (brecia de Raciu — Patrulius, 1969); în ma- 
sivul Bucegi, acest contact este acoperit apoi de conglomeratele de 
Bucegi. În marginea nordică a masivului Piatra Mare, fruntea pinzei 
getice aflorează în Muntele Bunloc. Depozitele jurasice getice încalecă 
aici flișul barremian-apţian al pinzei de Ceahlău,  încălecarea fiind 


acoperită de conglomeratele din sinclinalul Timișului, ce debutează pro- 
babil în Albian. 


Virsta intra-apțiană a primului șariaj getic se înscrie în corelarea 
generală care se poate face între această pînză și pînzele infrabucovinice 
din Carpaţii Orientali, care sînt pînze puse în loc de asemenea la în- 
ceputul intervalului tectogenetic mezocretacic. 


În timpul primului șariaj getic, fruntea pînzei a suferit deformări, 
uneori destul de importante ; ele pot fi observate în zona Brașov (Ţara 
Bîrsei) (v. fig. 86). Depozitele cele mai noi implicate în aceste defor- 
mări (Săndulescu, 1964) sînt apţiene inferioare (marnele de Brașov), iar 


213 


formațiunile discordante ce acoperă structurile formate ‘sînt vraconiene 
sau albiene terminale (conglomeratele de Postăvaru). 

Încălecarea intra-apțiană a părţii frontale a pînzei getice este mar- 
cată şi de existența unor klippe sedimentare, înglobate în depozite ap- 
tiene superioare (Patrulius, 1969) aparţinind pînzei de Ceahlău, adică 
sillonului dacidic extern. Litofaciesul depozitelor jurasice şi eocretacice 
(fig. 83) ce constituie aceste klippe este asemănător cu cel din partea 
frontală a pinzei getice. 


Mi.Postăvoru 

ea Coke œ mM 


Fig. 83. Secţiune geologică în Țara Birsei: 


7 - pînzele supragetice; 2 - formaţiuni metamorfice; 3 - formațiuni mezozoice în unitatea de Brașov; 4 - formațiuni 
mezozoice în unitatea de Holbav; 5 - pînza de Baraolt; 6 - pînza de Ceahlău; 7 - conglomerate de Postăvaru, 


Unitatea de Holbav — digitaţie frontală mezocretacică a pînzei 
getice. Deformările legate de „prima fază getică“ au determinat încăle- 
cări destul de importante în fruntea pînzei, conducînd, pe lingă imbri- 
caţiile și cutările menţionate, la generarea unei unităţi relativ indepen- 
dente — unitatea de Holbav (Săndulescu, 1975, 1976). Ea atlorează într-o 
fereastră tectonică în împrejurimile localităţii Holbav și a fost intercep- 
tată şi în foraje (fig. 83) mai la est de această fereastră. 

Unitatea de Holbav este alcătuită din formaţiuni metamorfice (serie 
de Leaota), acoperite de depozite eojurasice (în facies de Gresten și sec- 
vențe vulcano-sedimentare alcaline), urmate de gresii mediojurasice, cal- 
care neojurasice și brecii calcaroase cretacice inferioare. 

Lipsa depozitelor triasice, care sînt prezente, în schimb, în unita- 
tea de deasupra, apropie unitatea de Holbav de pînzele infrabucovinice 
externe (cu care a şi fost echivalată — Săndulescu, 1975, 1976). Această 
corelare explică în parte și amploarea încălecărilor din fruntea pînzei 
getice în zona de curbură a Carpaţilor românești, acolo unde se trece de 
la segmentul oriental la cel meridional al Dacidelor mediane. S-ar putea 
ca pe direcție — în lungul catenei — amploarea acestor încălecări fron- 
tale să diminueze, explicînd lipsa lor la vest de Olt. 

„Faza a doua getică“ — şariajul principal laramic. Acoperirea tec- 
tonică a unităţilor danubiene de către pinza getică, purtind la baza ei 
pinza de Severin, a avut loc în general după Senonian. eventual după 
Senonianul inferior (cele mai noi depozite dovedite paleontologic la par- 

tea superioară a Cretacicului danubian — 
Pop, 1973). Conturul de eroziune al pînzei 
getice este acoperit discordant de depozite 
noi, neogene, dar există citeva locuri în care 
depozite grezo-conglomeratice paleogene — 
în speţă eocene —, situate în contact atît cu 
pinza getică, cit şi cu unităţile danubiene, 
conţin galeți de roci getice şi danubiene; 
este cazul depozitelor eocene din culoarul 
Bucova (la vest de Depresiunea Haţeg). 


În judecarea vîrstei laramice a pînzei 
getice trebuie avută în vedere şi situaţia de 
la curbura internă a Carpaţilor. Aici, urma 
planului de șariaj al pînzei este acoperit şi 
„sigilat+ de depozite neoapţiene și/sau al- 
biene. Șariajul laramic nu a remobilizat pla- 
nul mezocretacic, cel puţin în partea lui 
frontală. Deplasarea pinzei getice s-a făcut 
aici împreună și solidar cu pinza de Cea- 
hlău — echivalentă cu pinza de Severin —, 
care a fost antrenată în faţa și sub fruntea 
primeia (fig. 84). În acest fel problema vîr- 
stei celui de al doilea șariaj al pînzei getice 
devine comună cu cea a şariajului pînzei de 
Ceahlău (şi a pînzei de Severin, bineînţeles). 
Din datele cunoscute (Ştefănescu, 1976, 
1978), pînza de Ceahlău este intrasenoniană, 
mai precis intracampaniană sau intramaas- 
trichtiană. 


Se poate conchide că șariajul princi- 
pal — al doilea — al pînzei getice este intra- 
senonian (superior ?), corespunzind unei tec- 
togeneze laramice timpurii. În acest context, 
depozitele neosenoniene din regiunea Olă- 
neşti—Călimănești—Brezoi—Titești sînt pos- 
terioare șariajului getic şi aparţin cuvertu- 
rii post-pînză (post-tectogenetice), împreună, 
evident, cu cele paleogene şi mai noi din 
aceeași regiune. 


Pinza de Sasca-Gornjak 
şi pinza de Reşiţa 


Distinse în Banat între pînza getică şi 
pînzele supragetice, pinzele de Sasca-Gorn- 
jak şi Reşiţa au particularitatea de a repre- 

zenta pînze de cuvertură, diferite din acest punct de vedere atît de cea 
getică, cît şi de cele supragetice (pinze de forfecare de soclu). 

Pinza de Sasca-Gornjak (Săndulescu, 1975) este constituită — cel 
puţin în partea în care aflorează — din depozite triasice inferioare (ter- 
minale) şi medii, la care se adaugă depozite jurasice în general conden- 
sate și lacunare, dar cu litofaciesuri apropiate de cele din zona Reșiţa- 
Moldova Nouă. La sud de Dunăre, în Serbia orientală, succesiunea aces- 
tei unităţi se completează în bază cu depozite permiene (de tipul mola- 
sei hercinice). 

Pînza de Reşiţa (Năstăseanu, 1978) este constituită exclusiv din 
depozite de molasă carbonifere superioare şi permiene inferioare, de ace- 
lași tip cu cele din zona Reșița — Moldova Nouă. 


Citeva consideraţii generale asupra acestor două pinze permit să 
se presupună că : 

— ambele unităţi, fiind pînze de cuvertură, au fost rabotate de 
pînzele supragetice din aceeași zonă învecinată spre interior cu zona 
Reşiţa — Moldova Nouă, în care au fost sedimentate (sau păstrate după 
eroziunea preliasică) şi depozite triasice ; 

— ambele unităţi pot reprezenta părți ale aceleiaşi pinze, diferen- 
tele de conținut litostratigrafic datorîndu-se caracterului epigliptic ; 

— caracterul de pînze de cuvertură accentuează amploarea șaria- 
jelor supragetice, față de care aceste două unităţi (sau două părți ale 
aceleiași unităţi) ar juca rolul de imense petice de rabotaj. 

Considerăm utilă sublinierea faptului că în fruntea pînzelor supra- 
getice se mai cunosc asemenea unităţi cu caracter discontinuu și rela- 
tiv înguste. 

Solzul Măgura Codlei. În extremitatea estică a Munţilor Făgăraș, 
în fruntea pînzelor supragetice este antrenat un solz constituit din depo- 
zite sedimentare jurasice (fig. 86). Acest solz este șariat peste unitatea 
de Holbav, dar, avînd în vedere că este foarte probabil laramic (sau cel 
puţin reluat în şariajele de la sfîrşitul Cretacicului), caracterul său epi- 
gliptic este evident. Litofaciesul depozitelor jurasice din solzul Măgura 
Codlei (Săndulescu, 1967) are afinități cu cele getice din zona Braşov 
(unitatea din Brașov, superioară unității de Holbav); el se deosebeşte 
atit de succesiunea litostratigrafică a unităţii de Holbav, cît şi de a pîn- 
zelor supragetice. Într-un context general, solzul Măgura Codlei poate 
fi asimilat unui mare petic de rabotaj de origine getică, deplasat de pîn- 
zele supragetice. 


Pinzele supragetice 


În vestul Banatului, în Munţii Poiana Ruscăi şi Munţii Făgăraș 
aflorează unităţile supragetice ce constituie pînze de forfecare de soclu, 
alcătuite din formaţiuni cristaline prealpine și depozite sedimentare 
paleozoice superioare şi mezozoice, subţiri, cu multe lacune, formînd 
cîteva petice de eroziune de dimensiuni relativ reduse. Raritatea aflori- 

mentelor cu depozite sedimentare supragetice se datorește mai ales ero- 
ziunii puternice pe care au suferit-o Carpaţii Meridionali în timpul Ter- 
țiarului, eroziune ce a afectat în primul rînd unităţile superioare 
(supragetice). 

Corelarea pinzelor supragetice în lungul lanțului muntos sud-car- 
patic este încă dificilă ; din acest motiv, în parte, unităţile vor fi anali- 
zate succesiv în diferitele segmente ale catenei. 

Pinzele supragetice în Banat și Munţii Poiana Ruscăi. Conturul de 
eroziune al pinzelor supragetice este marcat în Banat de ceea ce se cu- 
noaște sub denumirea de „linia Oraviţa“ (Codarcea et al., 1961 ; Răileanu 
et al., 1964). La vest de aceasta se pot distinge trei pînze (Năstăseanu et 
al., 1981 ; Iancu, sub tipar}: pînza de Moniom, pinza de Locva și pinza 
de Bocșa (în sensul exterior-interior sau inferior-superior). 

Pinza de Moniom este constituită din formaţiuni metamorfice (fa- 
ciesul şisturilor verzi) paleozoice (medii ?), șariate atît peste depozitele 
sedimentare ale pînzei de Reșița, cît și ale pinzei getice (zona Reșiţa- 
Moldova Nouă). Foarte îngustă și restrinsă, pe o lungime de aproximativ 
15 km, pînza de Moniom este probabil doar o digitaţie frontală a pîn- 
zei de Locva. 

Pinza de Locva este constituită, de asemenea, exclusiv din forma- 
țiuni cristalofiliene mezo- și epimetamorfice. Seria de Bocşiţa-Drimoxa, 
mezozonală (Precambrian superior-Cambrian ?) este acoperită de seria 
de Locva (Paleozoic inferior) şi apoi de seria de Lescoviţa (Paleozoic 
mediu). În cuprinsul acestei pînze se presupune că există șariaje (intra- 
cutanate ?) prealpine (Iancu, sub tipar) cel puţin la nord de Valea Cara- 
şului. Cu excepția unei mici porţiuni din zona Văii Birzava, conturul de 
eroziune al pinzei de Locva corespunde „liniei Oraviţa“. 


Lipsa depozitelor mezozoice în pînzele de Moniom şi de Locva ar 
putea sugera că aceste două unități — și în consecinţă și pînza de Bocşa — 
ar putea fi pînze prealpine care ar intra în constituția unei singure pînze 
supragetice, alpine, a cărei frunte ar fi marcată de „linia Oraviţa“. Luînd 
în considerare și datele cunoscute la sud de Dunăre, în Serbia orientală 
(unde pinza de Locva corespunde pinzei de Morava), se constată că pe 
această unitate s-au păstrat depozite mezozoice care evidenţiază rangul 
de pînză alpină a unităţii de Locva. 

Pînza de Bocșa este cea mai internă unitate supragetică din Banat. 
Formațiunile metamorfice prealpine sînt reprezentate de seria mezome- 
tamorfică de Bocșiţa-Drimoxa. În pînza de Bocşa s-au păstrat şi depozite 
sedimentare paleozoice superioare și mezozoice. Se cunosc depozite neo- 
carbonifere (molasă hercinică), acoperite discordant de formaţiuni carbo- 
natice jurasic mediu-eocretacice, prezentind probabil condensări și la- 
cune mai greu de sesizat din cauza uniformităţilor litofaciale. 

O problemă particulară o constituie apartenenţa structurală a 
metamorfitelor și depozitelor sedimentare din zona Valea Pai. În această 
arie, formațiunile mezometamorfice aparţinînd seriei de Tilva Drenii 
(echivalentă probabil cu seria de Sebeș-Lotru) sînt acoperite de depozite 
carbonifere superioare care prezintă particularitatea de a fi asociate cu 

roci eruptive acide (dacite — Russo-Săndulescu et al., 1978), necunoscute 
atit în pinza de Bocşa, cît şi în pînzele de Reşiţa și getică. Urmează cal- 
care jurasice medii, calcare urgoniene și marne roşii senoniene. Succe- 
siunea litostratigrafică este particulară şi fără să aibă un corespondent 
în celelalte unităţi din Banat, fapt care ar susține încadrarea cristalinu- 
lui şi sedimentarului de la Valea Pai (și, de asemenea, a insulei crista- 
line de la Buziaș) într-o unitate tectonică diferită și mai internă decît 
pinza de Bocşa. Aceasta ar reprezenta un echivalent al masivului serbo- 
macedonian de la sud de Dunăre și ar constitui astfel cea mai internă 
unitate din cadrul Dacidelor mediane din Carpaţii Meridionali. Relaţiile 
cu pinza de Bocșa sint mascate de masivul banatitic Bocșa. În schimb, 
în cuprinsul insulei cristaline Vîrșeţ-Vărădia se pare că se pot presu- 
pune relaţii tectonice între pînza de Bocșa și formațiunile mai interne 
ale masivului serbo-macedonian, marcat de aflorarea formațiunilor mezo- 
metamorfice gnaisice („granitele“ de Virşeţ). 

Accidentul tectonic care împarte masivul intrusiv Bocșa în două 
părți diferite (Russo-Săndulescu et al., 1978) ar putea reprezenta ecoul 
fracturii care separă unitatea tectonică ce aflorează la Valea Pai de pinza 
de Bocșa, adică ar fi fractura ce mărginește la est masivul serbo-mace- 
donian. În acest context, formațiunile gnaisice de la Tilva Drenii, ridicate 
în spinarea masivului intrusiv Bocșa 3, ar putea reprezenta vestigiile 
unui petic de acoperire al încălecării Masivului Serbo-Macedonian peste 
pînza de Bocşa. 


În Munţii Poiana Ruscăi s-ar putea recunoaște o singură pînză 
supragetică, larg dezvoltată areal. Ea este constituită din formaţiuni cris- 
talofiliene mezometamorfice (seria de Sebeș-Lotru) și epimetamorfice 
paleozoice inferioare și medii („,cristalinul“ de Poiana Ruscă) (Krăutner 
et al., 1969; Krăutner et al., 1981). Depozitele sedimentare cunoscute în 
cuprinsul acestei unități aparţin Albianului, Vraconian-Cenomanianului 
(strate de Deva) și Turonian-Senonianului (strate de Fornădia) care se 
așază transgresiv pe soclul cristalin și sînt în general neritice şi relativ 
diferite de cele din masivul serbo-macedonian și/sau pinza de Bocșa. 
Este de remarcat, în schimb, că aceste depozite (cele neocretacice) se 
regăsesc în poziţie transgresivă pe marginea sudică a Apusenidelor meri- 
dionale, în speţă a unităților din sudul Munţilor Metaliferi, inclusiv pe 
formațiunile ofiolitice. 


Pinzei supragetice de Poiana Ruscă ar aparține și masivul crista- 
lin Rapolt, situat la nord de Mureș. El este acoperit de formaţiuni sedi- 
mentare neocretacice (mai precis, senoniene), diferite de cele din masi- 
vul Poiana Ruscă. 


Încercarea de a corela pînzele supragetice de o parte și de alta a 
Depresiunii Caransebeş este îngreuiată în primul rînd de raritatea depo- 
zitelor mezozoice în aceste pînze care ar permite o comparaţie mai strictă. 
În al doilea rînd, trebuie avut în vedere că sub Depresiunea Caranse- 
beş — mai precis sub marginea sa orientală — se individualizează o frac- 
tură importantă (falia Lugoj-Zarand — Visarion, Săndulescu, 1979) care 
determină ridicarea compartimentului ei estic, deci al masivului Poiana 

Fig. 85. Schița tectonică a Dacidelor mediane în Banat și subasmentul Depresiunii Panonice 
(după Visarion, Săndulescu, 1979): 


I  Transilvanide; II - Dacide interne (pinzele de Biharia) ;777 - „masivul“ serbo-macedonian; IV - pinzele suprage- 
tice (a - pinza de Bocșa, b - pinza de Locva); V - pînza de Reșița - Sasca; VZ - pinza getică, 


Ruscă. Mai la vest, sub marginea occidentală a Depresiunii Caransebeș, 
o altă fractură (falia Buziaş-Arad) determină ridicarea compartimentului 
ei vestic, marcată de aflorarea masivului cristalin de la Buziaș (fig. v. 85). 
Ţinînd seama și de faptul că cele două fracturi pot avea un caracter 
compozit — în sensul că, pe lingă mișcările verticale în lungul lor, pot 
avea loc și deplasări orizontale — corelarea pînzelor supragetice din 
Banat și din Poiana Ruscă nu se poate face într-o manieră cilindristă. 

Cea mai la îndemînă corelare ar putea echivala pînza de Poiana 
Ruscă cu cea de Locva, ținînd seama mai ales de caracterul seriilor me- 

tamorfice. Pinza de Bocşa şi masivul serbo-macedonian nu și-ar găsi 
echivalentul la est de falia Lugoj-Zarand, în mare parte probabil din 
cauza eroziunii mai avansate pe care l-a suferit acest compartiment rtdi- 
cat. Ele s-ar dezvolta însă suficient de larg în subasmentul Depresiunii 
Pannonice din Banatul de vest (v. fig. 85). Fractura sud-transilvană ar 
limita spre nord dezvoltarea tuturor unităţilor supragetice atît în Banat, 
cît şi la nord de masivul Poiana Ruscă. În acest context nu trebuie negli- 
jat faptul că în lungul acestei fracturi crustale au avut loc importante 
deplasări orizontale dextre, legate de tectogenezele mezocretacice. 
Pinzele supragetice în Valea Oltului și Munţii Făgăraș. Din partea 
de nord-est a Munţilor Cibinului și pînă la sud de Valea Lotrului, la vest 
de Valea Oltului au fost puse în evidență mai multe plane de gşariaj 
(Dessila-Codarcea, 1962 ; Codarcea et al., 1967 ; Gheuca, in Popescu et al., 
1978 ; Hann, Szasz, 1984) din care cel mai vestic reprezintă conturul de 
eroziune al pînzelor supragetice, adică limita între acestea și pînza getică. 
Cel mai larg dezvoltată și în același timp mai bine exprimată — 
printr-un petic de acoperire important — pare să fie pinza supragetică 
de Făgăraş. În Valea Oltului, ea are poziţia cea mai internă, deci şi cea 
mai de sus. În fruntea și sub pînza de Făgăraș se individualizează mai 
multe unităţi înguste și parţial discontinuu dezvoltate : unitatea de Uria, 
unitatea de Călinești şi unitate de Brezoi (Hann, Szasz, 1984). În sfîrşit, 
la sud de Valea Lotrului, pot fi recunoscute două plane de şariaj: unul 
conform căruia cristalinul Coziei încalecă unitatea cu depozite triasice de 
la Valea lui Stan și altul, după care aceasta din urmă încalecă pinza 
getică (Gheuca, in Popescu et al., 1978). Virsta şi corelarea tuturor 
acestor unităţi frontale ale grupului supragetic sînt încă în discuţie. 
Una din principalele dificultăţi în corelarea unităţilor supragetice 
menţionate mai sus o constituie incertitudinea sau duplicitatea vîrstei 
planelor de şariaj. La sud de Valea Lotrului există dovezi că cel puţin 
planele cele mai externe (unitatea de Valea lui Stan şi unitatea de Cozia) 
sînt, în linii mari, mai vechi decît Cretacicul superior. În schimb, în Valea 
Oltului, unitatea de Brezoi este evident intrasenoniană. Ea reprezintă 
foarte probabil o dublare neocretacică a unității de Cozia sau Făgăraș, al 
cărei contact frontal mezocretacic ar fi acoperit transgresiv de depozitele 
neocretacice din Bazinul Brezoi (fig. 86). Asemenea deformări neocreta- 
cice se pot urmări discontinuu și pe marginea sudică a cr;stalinului Coziei. 
Unităţile de Călinești şi Uria ar putea fi tot mezocretacice, în 
parte reluate în încălecările laramice timpurii („a doua fază getică“). 


O echivalare a pînzei de Făgăraș cu unitatea de Cozia, aceasta din 
urmă putind reprezenta eventual o mare digitaţie frontală a primeia 
(fig. 86), ar simplifica imaginea piînzelor supragetice din bazinul Văii 
Oltului. Principala unitate supragetică ar reprezenta-o în acest caz pînza 
de Făgăraș, care ar avea în fața ei o digitaţie frontală (de Cozia) ce s-ar 
putea regăsi în peticul de Turnu Roșu. Unitatea de Brezoi ar constitui 
o complicaţie mai tirzie a acestei mari pînze. Unităţile de Călinești şi 
Uria ar reprezenta două pinze distincte sau două digitaţii ale aceleiași 

Fig. 86. Schița tectonică a Dacidelor mediane între Valea Oltului și Ţara Birsci: 


7 - formațiuni terțiare; 2 - formaţiuni neocretacice; 3 - pinza getică; 4 - unitatea de Braşov-Dimbovicioara ; $ - uni- 

tatea de Holbav; 6 - pinza de Uria; 7 - unitatea de Călinești; 8 - solzii de Poiana Mărului (a) şi Măgura Codlei (2); 

9 - pînza de Făgăraș (a - digitația Cozia), 70- pinza de Birsa Fierului; 77 - pînza bucovinică (Strimba); 72 - şariaj 
mezocretacic; 73 - şariaj laramic; 74 - pinză intracutanată (prealpină). 


pînze, fiind externe în raport cu pinza de Făgăraș. Unitatea de Valea 
lui Stan ar putea fi echivalată cu pînza de Călinești. 

Desigur că legătura ce s-ar putea stabili între unitățile supragetice 
din bazinul Văii Oltului și cele din Banat și Poiana Ruscă este amendată 
de un înalt grad de incertitudine. Se poate totuși remarca faptul că în 
ambele zone pînzele supragetice mai interne (Făgăraș, Cozia, Bocșa, even- 
tual masivul serbo-macedonian) sînt constituite din formaţiuni mezome- 
tamorfice echivalente ca vîrstă cu cristalinul getic, în timp ce unitățile 
externe (Locva, Moniom, Poiana Ruscă, Călinești, Uria) au în constituţia 
lor formaţiuni epimetamorfice, și în mai mică măsură formaţiuni mezo- 
metamorfice (deși acestea nu lipsesc). Fără îndoială că pentru corelarea 
unităţilor alpine aceste trăsături nu sînt pe deplin definitorii, dar, în 
parte, ele ar putea sugera unele afinități. 

În partea estică a Munţilor Făgăraș au fost de asemenea puse în 
evidență mai multe plane de șariaj (Streckeisen, 1934; Codarcea et al., 
1967 ; Săndulescu, 1975b, 1976a; Nedelcu, Anton, 1984) care aparțin 
grupului de pînze supragetice. Ca și în partea vestică a Munţilor Făgă- 
raș și în Valea Oltului, încălecările mezocretacice au fost urmate și aici, 
cel puţin parțial, de cele laramice timpurii, complicînd imaginea struc- 
turală. 

Cel mai extern plan de șariaj este constituit de ceea ce s-a numit 
talia Holbav și de pre.ungirea sa sud-vestică ; el ar trebui să se continuie 
pe sub depozitele neocretacice şi paleogene din extremitatea estică a 
Depresiunii Brezoi-Titești și pe la sud de masivul Cozia. Planul de şariaj 
mezocretacic a fost reluat în segmentul său nordic, la Holbav, de tecto- 
geneza laramică timpurie. Unitatea mărginită de acest plan de şariaj 
reprezintă un echivalent al unităţii Cozia a pinzei de Făgăraș. Depozi- 
tele sedimentare ale acestei unităţi sînt subţiri şi lacunare, ca și în cele- 
lalte pînze supragetice. Ele sint reprezentate de gresii cuarţitice, dolomite 
mediotriasice și calcare organogene urgonian-apţiene. 

La interiorul planului de șariaj Holbav au mai fost puse în evi- 
denţă cel puţin două plane de şariaj alpine (v. fig. 86): unul în bazinul 
superior al piriului Birsa Fierului şi al doilea la baza peticului de aco- 
perire Strimba. Planul de șariaj Bîrsa Fierului se urmărește pînă în mar- 
ginea nord-estică a masivului cristalin Făgăraș, unde este acoperit dis- 
cordant de depozite vraconian-cenomaniene ; aceeaşi situaţie se poate 
accepta şi pentru peticul de acoperire Strimba. Cele două unităţi astfel 
definite sînt caracterizate de larga dezvoltare a formațiunilor meta- 
morfice și de depozite sedimentare subţiri permiene, detritice, triasice 
medii, dolomitice şi urgonian-apţiene calcaroase. 

Un al treilea plan de șariaj este situat (Nedelcu, Anton, 1984) între 
cel de Birsa Fierului și de Holbav şi implică în încălecare doar forma- 
țiuni metamorfice: El este situat în baza granitoidelor de Birsa Fierului, 
sau între formaţiuni mezometamorfice precambriene. Vîrsta sa poate fi 
prealpină sau alpină. Virstele radiometrice (110-105 Ma) măsurate re- 
cent (Vâjdea, Tănăsescu — date inedite) pe roci situate în apropierea 
planului (granitoide de Bîrsa Fierului) nu sînt concludente, întrucît arată 

regenerările datorate tectogenezelor mezocretacice ; ele ar putea sugera 
doar că planul de șariaj menţionat, chiar dacă este preaplin, a fost reac- 
tivat, probabil în timpul Cretacicului. 

Într-o încercare de corelare a unităţilor din cele două extremităţi 
ale Munţilor Făgăraş s-ar putea avea în vedere că : 

— unitatea de Birsa Fierului și peticul de acoperire Strimba sînt 
superioare pînzei de Făgăraș ; à 

— planul de șariaj Holbav reprezintă fruntea digitației de Cozia 
şi deci a pînzeï de Făgăraş, reluată în parte în Senonian ; 

— planul de șariaj de la baza granitoidelor de Birsa Fierului, dacă 
este alpin, ar putea reprezenta limita dintre digitația frontală (sau uni- 
tatea) de Cozia şi partea principală a pînzei de Făgăraș ; 

— cele două sau trei plane de şariaj alpine ar fi de vîrstă mezo- 
cretacică, numai local fiind reluate mai tîrziu. 

Unitățile externe din bazinul Văii Oltului (Călinești, Uria) nu ar 
avea echivalent decît în solzul Poiana Mărului (v. fig. 86) în care se gă- 
sesc depozite triasice şi permiene comparabile eventual cu cele de la 
Valea lui Stan. 

Caracterele generale ale sedimentarului supragetic. Spre deosebire 
de formațiunile sedimentare cunoscute în pînza getică care prezintă suc- 
cesiuni în general complete (în intervalul Jurasic — Cretacic inferior), 
cu lacune numai cu caracter local, sedimentarul cunoscut în pînzele su- 
pragetice este de grosime redusă, lacunar și discontinuu. El se apropie 
cel mai mult de caracterele de rid (sens Auboin, 1965). 

Privind în ansamblu grupul de pinze supragetice, deși se recunosc 
depozite începînd cu Carboniferul superior și terminînd cu Senonianul, 
totuşi nu se recunoaşte o succesiune completă în acest interval strati- 
grafic. De altfel, sînt unele intervale stratigrafice nereprezentate în pîn- 
zele supragetice, cum ar fi Triasicdul superior, Jurasicul inferior, Titho- 
nicul, Neocomianul și Albianul (cu o singură excepţie). 

Fiecare unitate litostratigrafică este separată de precedenta prin 
discordanțe simple, de eroziune, sugerînd numeroase exondări, urmate 
de procese de gliptogeneză. 

În constituţia sedimentarului pînzelor supragetice există unele va- 
riaţii și în sens longitudinal. Astfel, depozitele triasice (medii și proba- 
bil eotriasice terminale) sînt cunoscute în toate unităţile supragetice din 
partea estică a Munţilor Făgăraș, lipsind, cu o singură excepţie (Valea 
lui Stan), în restul grupului. Acest fapt sugerează trecerea spre unită- 
tile Dacidelor mediane din Carpaţii Orientali. Nu întimplător, tot în 
acest sector estic al masivului Făgăraș se cunosc de altfel şi depozitele 
urgonian-apţiene ce aflorează şi în piînzele central- -est-carpatice din Mun- 
ţii Perșani. 

Congideraţiile de mai sus sînt valabile în primul rînd în ceea ce 
priveşte depozitele precenomaniene (sau prevraconiene). În Cretacicul 
superior, (după „prima fază getică“) au existat unele zone cu o. subsi- 
dență mai accentuată, care au acoperit anumite porţiuni din pînzele supra- 
getice. Așa sînt, de exemplu, partea estică a masivului Poiana Ruscă, 
aria din sudul masivului Făgăraș (Depresiunea Brezoi-Titeşti) sau a Mun- 

ților Cozia. Rămin însă și zone (Valea Pai, Şinca Nouă) unde depozitele 
cretacice superioare sînt restrînse la cele senoniene, în general subțiri şi 
dezvoltate în litofaciesuri pelagice (cu globotruncane). 


Virsta pinzelor supragetice. Este probabil destul de evident, în urma 
analizei constituţiei pînzelor supragetice, că aceste unităţi au suferit două 
momente de tectogeneză : primul mezocretacic, contemporan cu „prima 
fază getică“, iar al doilea, laramic (timpuriu ?), corespunzător cu a „a 
doua fază getică“. 

Spre deosebire de pinza getică, unde principala deplasare orizon- 
tală se pare că a avut loc în cea de „a doua fază getică“, pînzele supra- 
getice au fost puse în loc, în cea mai mare parte, în poziţia lor actuală în 
tectogeneza mezocretacică. „Sigilarea“ urmei de eroziune a unora dintre 
pinzele supragetice de către depozite vraconian-cenomaniene sau ceno- 
maniene subliniază acest fapt şi permite o corelare logică între pinzele 
supragetice şi unele pînze central est-carpatice. 

Reluările de la sfirşitul Cretacicului superior nu au afectat toate 
unităţile supragetice, iar atunci cînd au avut loc au implicat doar o parte 
a unora. Cele mai evidente reactivări laramice ale planelor de șariaj 
supragetice sînt : 

— în sudul masivului Poiana Ruscă și probabil în lungul „liniei 
Oraviţa“, deşi în ultimul caz nu există argumente directe în acest sens; 

— în extremitatea estică a Munţilor Făgăraș, în lungul faliei 
Holbav ; 

— în Valea Oltului, în bazinul Brezoi și la sud-vest de Munţii Cozia. 

În unele cazuri s-ar părea că reactivarea planelor supragetice a de- 
terminat deplasarea „în bloc“ a două sau mai multe unităţi, ca de exem- 
plu în Valea Oltului (v. fig. 86). 

Încălecările supragetice laramice sînt cel puţin în parte epigliptice 
Exemplul cel mai elocvent este falia Holbavului (v. fig. 83), care acoperă, 
în încălecarea ei neocretacică, două unităţi getice (de Holbav și de Brașov) 
şi poartă în fruntea ei solzul Măgura Codlei și pe cel de Poiana Mărului. 

Reluarea sau dublarea la sfîrșitul Cretacicului a unora dintre pla- 
nele de șariaj supragetice de vîrstă mezocretacică produce confuzii pri- 
vind vîrsta principală a tectogenezelor care au condus la formarea acestor 
pinze. Din această cauză evidenţierea vîrstei mezocretacice a șariajelor 
supragetice este mai dificil de făcut, dar în fapt reprezintă elementul 
primordial în istoria genezei acestor unități. 


CORELAREA DACIDELOR MEDIANE DIN CARPAȚII ORIENTALI 
ŞI MERIDIONALI 


Compararea şi corelarea pînzelor central-est-carpatice cu pinza ge- 
tică și pînzele supragetice conduce, pe de o parte, la găsirea unor 
similitudini care permit urmărirea în lungul arcului a unei unităţi sau 
a unui grup de unităţi și, pe de altă parte, sesizarea 'unor schimbări ale 
particularităților structurale ale acestora. 

Regiunea de curbură a Carpaţilor românești oferă posibilitatea de 
a corela unităţile din Dacidele mediane în cele două segmente, oriental 
și meridional. Deși dificilă, din cauza lipsei sau rarităţii seriilor sedi- 
mentare în segmentul meridional, la sud de culoarul Vlădeni s-a putut 
ajunge (Săndulescu, 1976a) la o echivalare a unităţilor structurale. 

Comparîndu-se secvențele triasice şi jurasice inferioare din Țara 
Birsei cu cele cunoscute în pînzele infrabucovinice, se constată că: 

— în baza succesiunii sedimentare permian (?)-triasice, în ambele 
grupe de unităţi secvenţelor detritice le sînt asociate roci eruptive (sil- 
turi și tufuri) acide și/sau bazice ; 

— depozitele triasice medii sînt dezvoltate în ambele sectoare în 
litofaciesuri cu caractere bituminoase, în general litate și deformate 
înainte de depunerea depozitelor jurasice inferioare ; 


— Jurasicul inferior, acolo unde se cunoaște, este dezvoltat în 
facies de Gresten sau în litofaciesuri înrudite și se găsește în poziţie dis- 
cordantă fie direct peste subasmentul metamorfic prealpin (în unităţile 
externe, ca de exemplu Holbav sau Vaser), fie peste depozite mediotria- 
sice carbonatice (Brașov, Pentaia etc.) ; 


— deformările mezocretacice au avut rolul primordial în stabilirea 


configurației structurale şi a raporturilor dintre principalele unități 
tectonice. 


Aceste caractere comune permit corelarea domeniului infrabucovi- 
nic cu domeniul getic și implicit al pînzelor infrabucovinice cu pinza 
getică, în general, și cu elementele ei din Țara Biîrsei, în special. 


Existența mai multor unităţi structurale mai mult sau mai puţin 
independente în domeniul infrabucovinic constituie o diferență numai în 
parte adevărată în raport cu domeniul getic. În fapt, în extremitatea sa 
orientală și pinza getică prezintă (Tara Birsei) mai multe complicaţii fron- 
tale decit în restul Carpaţilor Meridionali. Existenţa deformărilor mezo- 
cretacice ale părţii frontale ale pînzei getice este în perfectă concordanţă 
cu desfăşurarea „primului paroxism getic“ (legat în primul rînd de partea 
externă a pinzei și de fenomenul acoperirii parţiale sau totale a dome- 
niului Dacidelor externe) (pînzele de Ceahlău și Severin, în special). 

Echivalarea unităților de Brașov şi Holbav cu unităţile infrabuco- 
vinice conduce la compararea unităţilor supragetice cu pînzele sub-buco- 
vinică și bucovinică din sistemul pînzelor central-est-carpatice. Reluările 
neocretacice in Carpaţii Meridionali ale unora dintre planele de șariaj 
mezocretacice din domeniul supragetic îngreuiază realizarea unor core- 
lări de detaliu. Se poate totuși considera că pinzădle supragetice, prin 
caracterul de rid al formațiunilor sedimentare mezozoice și prin prezența 
numeroaselor discordanţe şi lacune din cuprinsul succesiunii acestora, 
se aseamănă cel mai mult cu seria sub-bucovinică (Săndulescu, 1975 b; 
1976 a). În consecinţă, de la falia Holbav spre interior pînzele suprage- 
tice pot fi comparate cel puţin cu pînza sub-bucovinică, dar cele superi- 
oare corespund probabil pînzei bucovinice. Faptul că în partea de est 
a Masivului Făgăraş există mai mult de două plane de șariaj poate fi 
explicat după cum urmează : 

— fie prin existența atît a pînzelor alpine, cît și a pînzelor intra- 
cutanate prealpine ; 

— fie prin recunoașterea planelor de încălecare a digitaţiilor fron- 
tale ale pinzei bucovinice, puse în evidenţă, la sud de falia Dealul Mare, 
de poziţia mai ridicată a sistemului de unităţi suprapuse ale Dacidelor 
mediane și în consecință de eroziunea mai avansată ; 

— fie de complicaţii locale greu corelabile atit spre nord, cît și 
spre vest. 

În constituția pînzei de Făgăraș, în sensul în care este definită în 
această lucrare, se pot recunoaște elemente litostratigrafice și structurale 
caracteristice în primul rînd pînzei sub-bucovinice. Aşa, de exemplu, 
dezvoltarea secvenței metamorfice calcaroase din Munţii Făgăraș este 
comparabilă cu pînza prealpină de Rodna, caracterizată de dezvoltarea 
seriei de Rebra. İn acest fel pînzele intracutanate recunoscute în Carpa- 
ţii Orientali s-ar prelungi și în Carpaţii Meridionali. 

Resturile pinzei bucovinice sînt puţin reprezentate la sud de culoa- 
rul Vlădeni, respectiv de falia Dealul Mare. Ele trebuie privite ca fiind 
reprezentate de cel mai de sus element, eventual de cele două elemente 
structurale superioare din estul Munţilor Făgăraş. Continuarea acestora 
spre vest este o problemă încă nerezolvată. Unele indicaţii privind posi- 
bilitatea regăsirii elementelor bucovinice sînt oferite de cea mai sudică 
unitate din Munţii Metaliferi, unitatea de Bejani, tratată în cadrul Tran- 
silvanidelor. 

Cele mai sudice elemente aparţinind pinzelor transilvane sînt cu- 
noscute în Munţii Perșani. În Carpaţii Meridionali, lipsa unităţilor obduse 
aparţininr acestor pînze se poate datora : 

— epoziunii foarte avansate, care a îndepărtat în întregime aceste 
unități și chiar pînza bucovinică inferioară lor ; 

— predominării vergențelor nordice în cuprinsul Transilvanidelor 
din Metaliferii simici ; 

— existenţei fracturii sud-transilvane, care a avut rolul unei falii 
transcurente cu deplasare orizontală dextră, limitind obducţia pînzelor 
transilvane la aria situată la nord de ea. 

Consideraţiile făcute mai sus arată că, în afara unor probleme rä- 
mase încă nerezolvate din cauza necunoaşterii uniforme a detaliilor de 
structură, marile domenii structurale din cuprinsul Dacidelor mediane 
din Carpaţii Orientali (pinzele central-est-carpatice) îşi găsesc corespon- 
dentul în Carpaţii Meridionali (pinza getică și cele supragetice). O dată 
emisă această concluzie, elementul principal de corelare și de referință 
în structura Carpaţilor devine „coloana vertebrală“ reprezentată de Da- 
cidele mediane, care se dovedesc a fi şi partea cea mai externă (spre 
ocean) a marginii continentale europene. 


CUVERTURILE ŞI DEFORMĂRILE POST-TECTOGENETICE 
Viîrsta diferită a desăvirșirii şariajelor în lungul sigmoidei repre- 


zentate de Dacidele mediane a determinat și virsta diferită a debutului 
cuverturilor post-pînză ale principalelor lor segmente. În aria pînzelor 

central-est-carpatice, în care se cunosc şi pînzele transilvane, cuvertura 
post-tectogenetică debutează cu formaţiuni vraconian-cenomaniene. Unele 
dintre elementele deformate ale Dacidelor mediane din Carpaţii Meri- 
dionali, mai ales în regiunea de curbură și cu precădere pentru partea 
frontală a pînzei getice, au aceeași cuvertură post-pînză. 


Acolo unde reluările neocretacice sau deformările de această vîrstă 
s-au manifestat mai pregnant, cuvertura post-tectogenetică debutează cu 
depozite maastrichtiene sau paleogene. 


Cea mai spectaculară dezvoltare a cuverturii post-tectogenetice a 
Dacidelor mediane (şi a pinzelor transilvane) se individualizează în nor- 
dul Carpaţilor Orientali româneşti, în zona flişului transcarpatic (Dumi- 
trescu et al., 1962). Ea este păstrată de eroziune în Munţii Bîrgăului, 
Munţii 'Țibleșului, bazinele văilor Vişeu, Țibău şi Ruscova. În această 
arie, cuvertura post-tectogenetică debutează cu formaţiuni conglomera- 
tice cenomaniene (sau vraconian-cenomaniene), urmate de depozite în 
general marnoase turonian-senoniene (Szasz, 1974). După o lacună cores- 
punzătoare unei părți a Paleocenului și a Eocenului inferior, al doilea 
ciclu de sedimentare al cuverturii post-tectogenetice cuprinde formaţiuni 
epicontinentale sau conglomeratice eocene, depozite de wildflysch oligo- 
cen și formațiuni de fliş oligocen-miocen inferior (Szasz, 1976; Dicea et 
al., 1980). 


Caracteristic cuverturii post-tectogenetice din zona flișului transcar- 
patic este faptul că ea este deformată înaintea Miocenului mediu (Bade- 
nianului), odată cu şariajul pînzelor aparţinind Pienidelor. Deformarea 
este superficială și nu implică subasmentul precenomanian decit în mă- 
sura în care el a răspuns fracturărilor. Deformările plicative și superfi- 
ciale ale cuverturii sedimentare pot ajunge pină la pînze-solzi, aşa cum 
este cazul pînzei-solz de Șetrev (v. fig. 67), dezvoltată la sud de falia 
Bogdan Vodă și care urmăreşte oarecum paralel dezvoltarea pînzelor 
wildflyschului şi Botizei aparţinind Pienidelor. 

Fracturarea majoră care a afectat zona flișului transcarpatic după 
desăvirșirea şariajelor eomiocene ale unităţilor pienidice a determinat 
formarea unui graben major — grabenul sătmărean —, situat între falia 
Bogdan Vodă la nord și falia nord-transilvană (Preluca) la sud. În inte- 
riorul acestui graben, mai multe trepte dirijate paralel sau oblic în raport 
cu cele două fracturi majore îl compartimentează în blocuri ale căror 
configurație şi fracturări marginale au fost importante în distribuţia are- 
ală a magmatismului neogen. Grabenul sătmărean îşi găseşte parțial 
corespondentul în grabenul Szolnok de pe teritoriul Ungariei, din su- 
basmentul Depresiunii Pannonice. 


Activitatea tatrogenetică ce a precedat Miocenul mediu și a succe- 
dat deformările intraburdigaliene a fost'dirijată după un plan structural 
diferit decît acela care a dus la formarea marilor depresiuni molasice 
neogene (fig. 87). 

Deformarea cuverturii post-tectogenetice a Dacidelor mediane se 
poate observa și în alte citeva zone situate în masivul Hăghimaș (Săn- 

Fig.87. Dezvoltarea grabenului sătmărean generat la sfirșitul Mioce- 
nului inferior: 


I - blocul Silvaniei; J - grabenul; JII - blocul maramureşan, 


dulescu, 1975a),'ca şi în Ţara Birsei (Săndulescu, 1964, 1967). Elementul 
caracteristic al acestor deformări, care s-au produs în cel puţin două 
momente (laramic și eomiocen) este vergenţa subcarpatică de tip retroîn- 
călecări sau retrocutări. Ele au deformat împreună și cuvertura post- 
pînză şi unităţile acoperite de aceasta (v. fig. 62), determinind în unele 
cazuri inversarea raporturilor iniţiale dintre unităţi, fapt care a îngreu- 
iat descifrarea structurii complicate a sistemelor de pînze suprapuse. 

Deformările post-tectogenetice în Carpaţii Meridionali sînt cu 
precădere de tip ruptural. Cea mai importantă zonă în acest sens este 
reprezentată de grabenul Cernei și de elemente asociate  prelungirii 
acestuia spre est, cum este Depresiunea Petroşani sau sistemul faliilor 
Lotrului și Brezoi. Grabenul Cernei are o dezvoltare post-pînză eviden- 
tă, în cuprinsul lui fiind deformate porţiuni din pinzele getică şi de 
Severin. El a existat însă și înainte de șariaj, dirijind procesele de ero- 
ziune diferenţială de o parte şi de alta a lui sau avînd roiul de structură 
extremitatea sinsedimentară. Urmărirea efectelor grabenului Cernei pînă 
în extremitatea estică a Munţilor Cozia, pînă unde se poate urmări falia 
Brezoi arată că unitatea danubiană se prelungește sub pinza getică cel 
puţin pînă la acel meridian. 

Deformările post-tectogenetice au imprimat morfologia actuală a 
unei importante părți a Dacidelor mediane. Atunci cind efectele lor tar- 
dive nu au fost deosebite de cele ale proceselor de deformare tangenţială, 
materializată în pînzele de șariaj, erorile la care s-a ajuns au constituit 
piedici serioase în înţelegerea structurii complicate a catenelor cutate 
în general și a Carpaţiilor în special. 

DACIDELE EXTERNE 


Ocupind o arie îngustă, Dacidele externe se pot urmări în lungul 
întregii sigmoide dublu arcuite a Carpaţilor, din Ucraina subcarpatică 
pînă la est de Timoc. La alcătuirea acestui grup de unități iau parte pîn- 
zele flișului negru sau Civcin, Ceahlău, Baraolt și Bobu, în Carpaţii 
Orientali, și pînza de Severin, în Carpaţii Meridionali. 

Unităţile Dacidelor externe sînt alcătuite din formaţiuni sedimen- 
tare, în cea mai mare măsură de tip fliș, cărora li se asociază în pro- 
porţii variabile roci eruptive bazice şi uneori ultrabazice. Aceste trăsă- 
turi au condus la consideraţia (Rădulescu, Săndulescu, 1973 ; Debelmas 
et al., 1980; Săndulescu, 1980b) că Dacidele externe constituie o a doua 
sutură în aria carpatică, în afara celei a Transilvanidelor. Este o sutură 
de o natură mai specială, provenind din deformarea unui rift de tip 
Afars-Marea Roșie, situat în interiorul marginii continentale europene 
(Săndulescu, 1980b, 1983). 


Pinza flișului negru 


Aflorînd numai în Munţii Maramureșului, pinza flișului negru a 
fost descrisă prima dată de Bleahu (1962). Ea corespunde cu unitatea 
de Kameny Potok sau Civcin din Ucraina. Caracterul specific al aces- 
tei unități este dezvoltarea unui complex bazic situat în partea infe- 
rioară a solzilor care alcătuiesc pînza, acoperit de flişul negru jurasice 
superior-eocretacic. 

Complexul bazic al pînzei flişului negru este în general mai 
vechi decît succesiunile sedimentare. Totuși, în citeva locuri el admite 
intercalaţii subţiri de roci carbonatice sau produsele complexului bazic 
sînt intercalate în formaţiuni sedimentare, sincrone cu acesta. 


Complexul bazic este constituit dintr-o asociaţie de bazalte, tufuri 
bazice şi roci tufitice.  Bazaltele constituie fie curgeri masive, fie 
pillow-lave, ultimele fiind distribuite mai ales în solzii mediani ai pîn- 
zei. Rocile tufitice și tufurile sint foarte variate. Roci stromatitice sînt 
de asemenea asociate complexului bazic sau îl acoperă. Întregul com- 
plex este intrus de silluri și dykeuri de dolerite, care străbat și for- 
mațiunile sedimentare acoperitoare. După caracterele sale geochimice, 
complexul mafic este de tipul intraplacă (Săndulescu et al., 1981b), 
fapt care subliniază poziția intracontinentală a riftului din care pro- 
vine pinza flișului negru. 

Cele mai vechi depozite datate paleontologic, superioare com- 
plexului bazic, sînt de vîrstă kimmeridgiană (în fereastra Ştevioara), dar 
este de presupus că secvenţa siltică neagră, bogată în grafit (formaţiu- 
nea de Obnuj) (fig. 88) din solzii interni poate cobori în Jurasicul mediu 
sau chiar inferior (?). Flișul negru, dezvoltat în solzii mediani şi externi 
ai piînzei, este un fliș silto-grezos, bogat în grafit (pelite) mai ales în 
solzii mediani. El este de vîrstă tithonic-neocomiană și are în bază un 

complex calcaros-brecios-stromatitic (formațiunea de Mihailec-Virtop, 
de virstă Malm inferior). Succesiunea depozitelor sedimentare din pînză 
se încheie cu flișul de Vinderelu grezo-șistos, grosier, barremian-apţian. 
Atiît în formațiunea de Obnuj, cit și în flișul negru sînt înglobate klippe 
sedimentare constituite din depozite permiene (gresii şi conglomerate) 
și triasice (gresii cuarţitice, dolomite și calcare) care provin din aria 
pinzelor infrabucovinice, învecinate spre interior cu riftul dacidic extern, 
din care provine pinza flișului negru. 

Sursa materialului detritic pentru arenitele flișurilor, precum și a 
altor secvenţe (formațiunea de Mihailec-Virtop) este de asemenea in- 
ternă, producînd elemente de cuarţ și șisturi cristaline. Există însă şi 
elemente detritice constituite din roci bazice a căror prezență dovedește 
că erau supuse eroziunii şi porțiuni ale subasmentului imediat al ariei 
de sedimentare, reprezentat de complexul bazic. Aceste porțiuni se 
situau pe marginea internă a riftului dacidic extern și erau antrenate 
într-o mișcare ascendentă tocmai de procesele de riftogeneză. 

Întreaga pînză a flișului negru este afectată de procese metamor- 
fice de presiune înaltă şi temperatură joasă (hp/tT)* (Săndulescu et al., 
1981). Odată cu metamorfismul s-a dezvoltat și o şistozitate generală 
care este paralelă cu planele de încălecare ale solzilor din care este 
formată pînza flișului negru. Acest fapt dovedește că metamorfismul 
si imbricarea recunoscute în pinza flişului negru sint anterioare șaria- 
jului ei general. 

Pinza flișului negru este încălecată de la interior de diferite ele- 
mente ale Dacidelor mediane (fig. 74, 89), iar spre exterior încalecă for- 
maţiunile pinzei de Ceahlău. Așezarea discordantă a conglomeratelor 
vraconian-cenomaniene din Muntele Lostun atit peste pinzele Dacide- 
lor mediane, cît și peste pînza de Ceahlău arată că : 


— pinza flișului negru a fost şariată în timpul  tectogenezelor 
mezocretacice în fruntea pînzelor central-est-carpatice şi în parte ero- 
dată înainte ca șariajul acestora din urmă să se fi încheiat ; 

— fiind cunoscut faptul că pinzele central-est-carpatice au fost 
subşariate succesiv de la exterior spre interior în intervalul  Apţian 
(Barremian ?) Albian, șariajul pînzei flișului negru trebuie să fie 
contemporan celui al pinzelor infrabucovinice ; 


— eroziunea care a afectat pinzele infrabucovinice şi pe cea sub- 
bucovinică înainte de a fi acoperite de pinza cea mai de sus, adică de 
pînza bucovinică, a îndepărtat pe alocuri și pînza flișului negru, par- 
tial sau în întregime, explicînd astfel așezarea discordantă a conglo- 
meratelor menţionate mai sus direct peste pinza de Ceahlău. 

Virsta mezocretacică a piînzei flişului negru nu contravine încadră- 
rii ei la Dacidele externe, deoarece deformări de această vîrstă sînt 
cunoscute și în pinza de Ceahlău, unde au condus la formarea unora 
dintre digitaţiile pinzei, precum şi la discordanțe unghiulare sau la 
desprinderea secvenţei sedimentare de pe soclul ei primar. Deformări 

Fig. 89. Secţiuni geologice în pinza flișului negru: 
7 - formațiuni metamoriice; 2 - serie de Rozis; 3 - gresii eotriasice; 4 - dolomite şi/sau calcare mediotriasice; 3 - for- 
mațiunea de Mihailec-Virtop; 6 - fliş de Vindereu; 7 - fliș negru; 8 - [liș de Bistra; 9 - fliş de Sinaia; 70 - complexul 
bazic. 


importante mezocretacice din partea internă a riftului corespunzător 
Dacidelor externe sînt legate de vecinătatea piînzelor  central-est-car- 
patice de această virstă. Situaţia este cunoscută și mai la sud, unde 
pînza de Baraolt, aparținînd de asemenea Dacidelor externe, este tot 
mezocretacică. 


Pinza de Baraolt 


Distinsă în partea sudică a zonei flișului Carpaţilor Orientali (Ște- 
fănescu, 1970), pinza de Baraolt acoperă partea cea mai internă a pîn- 
zei de Ceahlău. La constituţia ei iau parte depozite de fliș eocretacic, 
dezvoltate într-un facies specific, diferit de cele izocrone ale unităţilor 
mai externe. 


Tectogeneza principală (şariajul) a pînzei de Baraolt este mezo- 
cretacică, frontul ei și contactul cu pînza de Ceahlău fiind acoperite dis- 
cordant de formaţiuni vraconian-cenomaniene. 

Atit prin poziţie, cît și prin virsta ei mezocretacică, pinza de 
Baraolt se apropie de pinza flișului negru. Ea poate proveni tot din 
partea internă a riftului corespunzător Dacidelor externe, lipsa rocilor 
mafice la baza pinzei datorîndu-se dezlipirii formațiunilor sedimentare 
de pe acesta în timpul sariajului. 

Pinza de Ceahlău 


Cel mai larg dezvoltată și cea mai reprezentativă unitate a Daci- 
delor externe este pinza de Ceahlău. Distinsă sub această denumire pe 
prima ediţie a Hărţii tectonice a României (Dumitrescu et al., 1962), 
pinza de Ceahlău corespunde cu ceea ce Băncilă (1958) a denumit „uni- 
tate vest-internă“, iar Filipescu (1955) „pinza internă superioară“, şi 
parţial cu pinza de Bratocea (Popescu, 1958). 

Limita internă a pinzei de Ceahlău este marcată de încălecarea 
fie a piînzei flişului negru sau de Baraolt, fie de cea a pinzelor central- 
est-carpatice, În afloriment, pînza de Ceahlău vine în contact direct mai 
ales cu pinza bucovinică. Situaţia este numai aparentă, întrucît pinza 
bucovinică a depăşit toate celelalte pinze central-est-carpatice și chiar 
pe cea a flișului negru. Relaţiile reale se pot examina în partea de nord 
a Carpaţilor Orientali românești, în Munţii Maramureşului, unde pinza 
bucovinică fiind erodată se poate observa (v. fig. 74) că pinzele infe- 
rioare ei încalecă și ele flișurile pînzei de Ceahlău. În unele locuri con- 
tactul tectonic de șariaj ce limitează la interior pinza de Ceahlău este 
acoperit fie de depozitele post-piînză ale Dacidelor mediane (Bucegi și 
alte mici petice în Valea Moldovei sau Maramureş), fie de depozitele 
tinere ale depresiunilor intramontane sau de produsele arcului vulca- 
nic neogen. 

Limita externă a pînzei de Ceahlău este de natură tectonică, re- 
prezentată de urma planului ei de şariaj. În cîteva locuri (Stănișoara în 
Munţii Bistriţei, Bratocea în Munţii Ciucaş), conturul de eroziune al 
pînzei descrie forme sugestive (capete tectonice) pentru caracterul im- 
portant al șariajului. În Munţii Ciucului sînt deschise de eroziune două 
ferestre tectonice (Bancu și Lăzărești) în cuprinsul cărora aflorează 
depozite ale pînzei flişului curbicortical, mai externă. 

Elementul caracteristic și comun tuturor subunităţilor (digitaţii- 
lor) care au fost distinse în cuprinsul pînzei de Ceahlău este flișul de 
Sinaia, cea mai veche secvenţă de acest tip cunoscută în Carpaţi. 
După sedimentarea flișului de Sinaia, aria de depunere corespunză- 
toare pînzei de Ceahlău s-a diversificat, în intervalul Barremian-Al- 
bian dezvoltîndu-se litofaciesuri izocrone şi heteropice, în general carac- 
teristic fiecăreia dintre digitaţiile pinzei. Sub acest aspect, pinza de 
Ceahlău este o pînză polifacială ca şi pinza de Tarcău din grupa Mol- 
davidelor, de care se deosebește printr-o structură mai complicată. 

Digitaţiile pinzei de Ceahlău au fost stabilite (Săndulescu, 1964; 
Ștefănescu, 1969, 1976; Săndulescu et al., 1981) în partea centrală și 
sudică a pinzei de Ceahlău. Corelarea celor două sectoare și implicit a 
digitaţiilor stabilite întîmpină unele dificultăţi. Totuși, din compara- 
rea succesiunilor litostratigrafice și a relaţiilor mutuale între digitații pe 
diferite transversale se poate obţine următoarea succesiune, de la inte- 
rior spre exterior (fig. 90): digitația Ciuc, Bratocea-Durău, Comarnic- 
Ticoş și Bodoc. 

Digitaţia Ciuc este caracterizată de dez- 
voltarea importantă a flișului de Sinaia. El 
debutează cu o secvenţă (tithonică) şistoasă se- 
ricitoasă cu caractere de prefiș, urmată de fli- 
şul calcaros tipic şi specific pînzei de Ceahlău, 
şi se încheie cu o secvenţă de fliș grezo-mar- 
nos cu brecii. Barremian-Apţianul este repre- 
zentat de flișul de Bistra, grezos polimictic, în 
arenitele căruia se recunosc şi fragmente de 
roci eruptive bazice (bazalte, spilite — Săndu- 
lescu, 1964). Depozitele mai noi decît Apţianul 
nu sînt cunoscute în digitaţia Ciuc; ele pot 
lipsi datorită nedepunerii sau eroziunii, deo- 
camdată neputindu-se preciza dacă este vorba 
de unul sau de altul dintre cele două procese 
sau dacă ele nu au fost depuse și apoi erodate, 
înainte de deformarea mezocretacică. 

Digitaţia  Bratocea-Durău cuprinde în 
partea sudică întreaga secvență a îlișului de 
Sinaia (Ștefănescu, 1976), cu o secvenţă infe- 
rioară dezvoltată de asemenea într-un facies de 
prefliş calcaros, urmată de secvența mediană 
şi apoi de cea superioară, bogată în brecii. 
Intervalul Barremian-Apţian este caracterizat 
de dezvoltarea unui fliș grezos-marnos (flișul 
de Piscu cu Brazi sau flişul marnos-grezos ru- 
Fig. 90. Zonele de sedimen-  giniu), cu caractere polimictice, cu intercalaţii 
mi oaie aci ra ta de brecii sau conglomerate cu dezvoltare lenti- 
Ce- Ciue; B - Bratocea; D- Durău; CUlară, în care în sectorul sudic se găsesc În- 
C - Comarpie; + Ticoţi Bă- Bodoc:  globate uneori şi klippe sedimentare de cal- 

care urgoniene sau jurasice superioare. Acest 

fliș, care nu este exclus să urce şi în Albian, 
este acoperit de o secvență groasă de conglomerate polimictice (conglo- 
merate de Bucegi, Ciucaş, Ceahlău) cu rol de molasă mezocretacică pre- 
tectogenetică. Vîrsta lor poate fi dedusă indirect, fiind albiană (supe- 
vioară ?). 


În cuprinsul digitaţiei Bratocea sînt cunoscute în cîteva puncte 
aflorimente de bazalte şi silicolite roșii şi verzi, asociate părţii infe- 
rioare a stratelor de Sinaia. Ele constituie puținele vestigii ale activi- 
tăţii magmatice bazice ce s-a desfășurat în aria de sedimentare a pinzei 
de Ceahlău. Lipsa în general a unui complex bazic lla partea inferioară 
a acestei unități se datorește, ca şi în alte cazuri, dezlipirii în timpul 
proceselor tectogenetice a seriilor sedimentare de pe sodlul lor primar. 

Digitația Comarnic-Ticoş este caracterizată de dezvoltarea în in- 
tervalul Barremian-Apţian inferior a unei secvențe calcaro-șistoase (fli- 

şul de Comarnic), bogată în brecii polimictice, relativ subţire în raport 
cu flișurile echivalente de la interior și exterior. Digitaţia Comarnic- 
Ticoş aflorează în două zone restrinse, şi anume în zona de curbură și 
in Valea Bicazului, caracterul ei foarte discontinuu putindu-se datora 
grosimii reduse a succesiunii litostratigrafice şi îngustimii zonei de 
sedimentare. Lipsa depozitelor albiene în cuprinsul digitației Comarnic- 
Ticoş poate căpăta aceeași explicaţie duplicitară ca şi pentru digitația 
Ciuc : lacună de sedimentare și/sau eroziune. 

Digitaţia Bodoc este cea mai externă subunitate a pinzei de 
Ceahlău. Deasupra părţii superioare, cu brecii, a flișului de Sinaia ur- 
mează o succesiune groasă în care secvenţe de fliș grezo-şistos, asemă- 
nătoare cu flişul de Piscu cu Brazi, alternează cu secvențe de fliș gre- 
zos, acestea din urmă predominînd spre partea superioară, unde admit 
şi intercalaţii de conglomerate polimictice. În sectorul sudic se reali- 
zează o variaţie longitudinală de facies, în sensul că secvențele grezoase 
masive dispar treptat, rămînind mai ales litofaciesul flişului de Piscu 
cu Brazi. În Munţii Ciucului și mai la nord, în Stănișoara și Munţii 
Maramureșului, succesiunea barremian-albiană a digitaţiei Bodoc este 
bogată în fragmente de mică (în special secvențele de fliş grezos), ase- 
mănîndu-se pînă la un punct cu gresiile masive cunoscute în seria 
flișului curbicortical ce aparţine Moldavidelor. 

Dintre caracterele litologice generale ale flișurilor din diferite di- 
gitaţii ale pinzei de Ceahlău se pot reţine, printre altele : 


— arenitele au un caracter polimictic pronunțat, elementele litice 
pe care le cuprind fiind deopotrivă șisturi cristaline, roci sedimentare 
carbonatice şi roci eruptive bazice ; 

— digitaţiile cu cele mai groase succesiuni litostratigrafice sînt 


cele de Bratocea-Durău și Bodoc, în alcătuirea lor luînd parte și for- 
maţiuni albiene ; 


— digitațiile Ciuc şi Comarnic-Ticoș, lipsite de depozite albiene, 
au putut avea poziţii mai ridicate la sfîrşitul Cretacicului inferior, cea 
de a doua avînd probabil poziţia unui rid submers și în timpul Barre- 
mian-Apţianului. 

Sursa materialului detritic din arenitele și breciile flişurilor eocre- 
tacice ale pînzei de Ceahlău trebuie plasată la interiorul ariei de sedi- 
mentare. În acest caz se pune întrebarea dacă ea era comună cu cea 
a depozitelor sincrone din pinza flișului negru, la nord, sau cu a celor 
din pînza de Baraolt, în sud. Dezvoltarea restrinsă pe direcţie a pin- 
zelor flişului negru şi de Baraolt nu constituie un argument suficient 
pentru a trage concluzia că erau şi paleogeografic reduse ca extindere 
longitudinală, aşa că ele pot fi considerate ca fiind situate la interiorul 
ariei de sedimentare corespunzătoare pinzei de Ceahlău pe distanțe 
importante. Pe de altă parte, caracterele litologice ale arenitelor din 
îlișul de Sinaia în primul rînd, dar și din celelalte formaţiuni care iau 
parte la alcătuirea pinzei de Ceahlău sînt relativ constante pe direcţia 

unităţilor în care aflorează. Din aceste motive şi ţinînd seama că pînza 
de Ceahlău provine dintr-o arie în care procesele de riftogeneză au 
predominat, se pot face următoarele consideraţii : 

— riftul Dacidelor externe avea o configuraţie paleogeografică 
complexă în cuprinsul lui și în timpul proceselor de subţiere a scoarţei 
continentale (streching), rămînind porțiuni alungite mai mult sau mai 
puţin înguste, alcătuite din depozite metamorfice acoperite de forma- 
țiuni calcaroase care au avut rolul de cordiliere ; 

— în constituţia cordilierelor au luat parte și produse ale mag- 
matismului bazic contemporan cu procesele de riftogeneză, care a fost 
erodat și depus în zonele adiacente mai coborite, cu rol de fose intra- 
rift ; 

— cordilierele nu aveau o dezvoltare longitudinală continuă, în 
unele porțiuni în lungul ariei corespunzătoare pînzei de Ceahlău fosele 
situate de o parte și de alta a lor putindu-se uni. 

Distribuţia areală, caracterele litologice ale fragmentelor, frec- 
vența și grosimea nivelelor cu brecii la partea superioară a flișului de 
Sinaia susţin și confirmă concluzia de mai sus. 

Problema poziţiei și caracterului zonei corespunzătoare digitaţiei 
Comarnic-Ticoș poate fi discutată ţinindu-se seama de faptul că în 
constituţia ei nu se cunosc termeni mai vechi decit flișul de Comarnic. 
Lipsa flişului de Sinaia ar putea fi explicată în două moduri: 

— prin nedepunerea lui pe o zonă mai ridicată, furnizoare de ma- 
terial detritic atit în fosa de la vest (Bratocea-Durău), cît şi în cea de 
la est (Bodoc) ; 


— prin desprinderea formațiunilor care alcătuiesc digitația la un 
nivel mai înalt decit celelalte cazuri, adică deasupra flișului de Sinaia. 


Abundența breciilor în flişul de Comarnic ar susține prima ipo- 
teză (fig. 90), mai ales că pe marginea externă a digitației Bratocea se 
cunosc nivele cu fliș de Comarnic. 


Flișul digitaţiei Bodoc a fost tributar şi unei surse externe. Este 
posibil ca aceasta să fie reprezentată de cordiliera perimoldaviană, care 
a alimentat spre exterior fosa flișului curbicortical. Descreşterea par- 
ticipării materialului detritic provenit din această cordilieră la sud de 
Munţii Bodoc ar fi explicată de interpunerea fosei în care se sedimenta 
flișul de Bobu (v. fig. 90). 


Modul în care sint distribuite areal digitaţiile pinzei de Ceahlău 
(fig. 91) şi raporturile în care se găsesc cu pianul de şariaj arată că 
acesta din urmă este ulterior genezei lor. Intervalul de timp care des- 
parte momentul în care s-au format digitaţiile de momentul în care s-a 
produs şariajul este greu de precizat, dar ambele procese sînt epi- 
gliptice. 

Caracterul discontinuu pe care îl au unele digitații în sens lon- 
gitudinal, cum este de exemplu Bratocea-Durău, se poate datora pe de 
o parte variaţiei de lățime a zonei corespunzătoare (fig. 90), iar pe de 
altă parte, înaintării tectonice exagerate a digitației Ciuc (fig. 91). 
O situație asemănătoare ar putea să fie consiedrată și în cazul digita- 

Fig. 91. Schița tectonică a Dacidelor externe în Carpaţii 
Orientali: 
7 - pînzele central-est-carpatice; 2 - pinza flişului negru; 3 - pinza de 
Baraolt; 4 - pinza de Ceahlău (a - digitația Ciuc; b- digitația Bratocea- 
Durău; c- digitația Comarnic-Ticoș; d- digitația Bodoc); 5 - pinza de 
Bobu; 6 - şariaj; 7 - digitație; 8 - retroincălecare. 


tiei Comarnic-Ticoş, cu precizarea că între segmentele din care au 
provenit cele două porţiuni ale digitației s-ar putea fie să nu fi existat 
ridul ce le corespunde, fie ca acesta să nu fi fost acoperit cu depozite, 
funcţionînd mai departe ca o cordilieră. 

Formațiunile cretacice superioare sînt puţin reprezentate în cu- 
prinsul pînzei de Ceahlău. în parte datorită eroziunii care le-a înde- 
părtat după punerea în loc a pînzei, în parte datorită probabil nede- 
punerii. Ele sînt discordante pe depozitele eocretacice, în baza secvențţei 
cenomaniene identificîndu-se și Vraconianul superior. Această discor- 
danţă corespunde sfirșitului deformărilor tectogenetice importante care 
au avut loc mai la interior, în domeniul Dacidelor mediane şi chiar în 
domeniul Dacidelor externe (pînza flișului negru și pînza de Baraolt). 

Virsta șariajului pînzei de Ceahlău este intrasenoniană (laramică 
timpurie). Imediat ulterior şariajului pînzei de Ceahlău, s-au produs 
fenomene de retroîncălecare ce au afectat unele elemente din cuprinsul 
acesteia, precum şi partea internă a pînzei de Bobu (v. fig. 91) (Şte- 
fănescu, 1976). Procesele de retroîncălecare sînt anterioare depunerii 
cuverturii post-tectogenetice care acoperă şi pînza de Bobu şi pînza 
de Ceahlău în aceeași măsură. 

Cuvertura post-tectogenetică debutează cu marnele de Gura Be- 
liei, cuprinzind și formaţiuni de fliș paleocen-eocene (faciesul de Şo- 
trile) şi șistoase-bituminoase oligocen-miocene. La vest de Valea Pra- 
hovei, fruntea pinzei de Ceahlău este acoperită în întregime de 
cuvertura post-teciogenetică (flancul intern al sinclinalului Buciumeni 
— Ștefănescu, 1967) care în această zonă se suprapune normal depozi- 
telor pînzei flișului curbicortical, şariată mai tirziu, în Miocenul infe- 
rior. În raport cu pinza din urmă, cea de Ceahlău a fost transportată 
pasiv în timpul subșariajului vorlandului. 

Deformările  post-iectogenetice au afectat împreună pinza şi 
cuvertura ei sedimentară, materializate mai ales prin fracturări și cu- 
tări largi şi foarte largi. 


Pinza de Bobu 


Dezvoltarea areală a pinzei de Bobu este relativ restrinsă, ea 
aflorind doar în zona de curbură a Carpaţilor româneşti. Depozitele 
care constituie această unitate au fost distinse inițial (Popescu, 1958) 
sub denumirea de serie de Bobu, ca un litofacies mai intern al seriei 
flișului curbicortical (seria de Teleajen), presupunîndu-se că îndințarea 
dintre cele două serii se realizează pe sub sinclinalul Nebunul Sterp- 
Boncuţa (marcat de aflorarea depozitelor neocretacice). Mai tirziu s-a 
stabilit (Ștefănescu, 1976) că depozitele seriei de Bobu aflorează şi la 
sud-est de sinclinalul menţionat și că sînt în raporturi tectonice de 
încălecare cu cele ale pînzei flișului curbicortical (cunoscută în această 
regiune și sub denumirea de pînză de Teleajen). În fapt, urma planu- 

lui de șariaj a pînzei de Bobu aflorează numai din bazinul hidrografic 
al Văii Teleajenului spre sud şi la nord de Valea Buzăului (v. fig. 91); 
între aceste văi ea este înlocuită de o falie subverticală, post-piînză, ce 
delimitează formațiunile din pinza flişului curbicortical de cele neo- 
cretacice ale pînzei de Bobu. La sud de Valea Teleajenului, această 
falie se extinde în cuprinsul pinzei de Bobu, iar la nord de Valea Bu- 
zăului în pînza flișului curbicortical, marcînd astfel foarte clar caracte- 
rul ei posterior șariajului primei unităţi, mai interne. 

De la sud de Depresiunea Breţcu pînă în bazinul Văii Dofteana, 
pinza de Bobu este parţial acoperită tectonic de la interior de pinza 
de Ceahlău. De aici spre vest, contactul cu pinza de Ceahlău se reali- 
zează în lungul planului de retroîncălecare a depozitelor pînzei de 
Bobu, amintite mai înainte. 


În bazinul Văii Teleajenului, la baza pînzei de Bobu şi separat 
de aceasta printr-un contact tectonic se individualizează un petic de 
antrenare, distins sub numele de digitația Secăria (Ştefănescu, 1976). 
Constituit din depozite aparţinind părţii superioare a flişului de Sinaia, 
în care sînt înglobate klippe sedimentare de roci bazice, și dintr-un 
fliș şistos barremian-apţian, acest pachet ar reprezenta un petic de 
antrenare situat la baza pînzei de Bobu şi aparţinind implicit dome- 
niului ei de sedimentare. Modelul reprezintă un argument în plus că 
pînza de Bobu aparţine Dacidelor externe, pe lingă faptul că virsta 
șariajului ei este intrasenonian ca şi a pînzei de Ceahlău. 


Flișul de Bobu are unele caractere particulare în sensul că lito- 
logic o mare parte a arenitelor sale se apropie de cele ale flișului 
curbicortical, fiind bogate în mice și relativ puţin polimictice. Aceasta 
se datorează alimentării cu material detritic provenit din cordiliera 
perimoldaviană care a separat aria de sedimentare a flișului de Bobu 
de cea a seriei flișului cuirbicortical (v. fig. 90 şi 115). 


Pinza de Severin 


Corespondentul pînzei de Ceahlău în Carpaţii Meridionali este 
pinza de Severin. Ea reprezintă în întregime Dacidele externe, fiind 
situată între pinza getică (Dacide mediane) şi unitatea danubiană (Da- 
cide marginale). Dezvoltarea areală cea mai importantă o are pinza de 
Severin în Munţii Mehedinţi, între Motru şi Dunăre. Ea este situată 
tectonic deasupra formațiunilor neocretacice ale unităţii danubiene şi 
suportă, de asemenea tectonic, cristalinul getic. În afara acestei zone, 
formațiuni aparținînd pînzei de Severin se mai găsesc la baza piînzei 
getice la Polovraci, în Munţii Lotrului şi în bazinul Jiului de vest. 
Totodată, klippe sedimentare constituite din roci ale acestei pinze sînt 
înglobate în wildflyschul turonian superior-senonian al domeniului 
danubian. 


Pînza de Severin a fost precizată de Codarcea (1940) atît ca po- 
ziţie structurală actuală, cît şi ca domeniu de origine, situat între cel 

danubian și cel getic. Alți autori români, iar în ultimul timp şi iugo- 
slavi au confirmat existenţa la sud de Dunăre a acestei unități. 

La alcătuirea pinzei de Severin iau parte două grupuri de roci 
distincte ; roci bazice și ultrabazice, pe de o parte, şi roci sedimentare 
reprezentate în cea mai mare parte de flișul de Sinaia, pe de altă parte. 

Rocile eruptive constituie un complex ofiolitic în care se asociază 
peridotite, dolerite, gabbrouri, bazalte și tufuri (Cioflica et al., 1981). 
Acestea se găsesc atît în pinza de Severin, cît şi sub formă de klippe 
sedimentare în wildflyschul senonian în care formează uneori mega- 
brecii de dimensiuni importante (Stănoiu, 1981). 

Sub numele de strate de Azuga, în pînza de Severin s-au descris 
roci siltice vărgate, uneori asociate cu silicolite sau cu tufuri bazice, 
considerate a se situa în baza flișului de Sinaia, după un model mai 
vechi presupus în Carpaţii Orientali. 

Flișul de Sinaia este dezvoltat cu caractere asemănătoare cu cele 
cunoscute în pinza de Ceahlău. În Podișul Mehedinţi, în pînza de 
Severin se cunosc (Codarcea, Murgeanu, 1936) şi roci aparţinind fli- 
șului de Comarnic. Faptul nu trebuie implicit să ducă la o paralelizare 
cilindristă a pînzei de Severin cu digitaţiile pinzei de Ceahlău în care 
este cunoscut acest tip de roci, mai întîi pentru faptul că faciesul de 
Comarnic este cunoscut într-un singur loc, în partea externă a unităţii, 
și în al doilea rînd pentru că el poate să se extindă în Carpaţii Meri- 
dionali pe o lărgime mai mare a zonei de sedimentare decit în Carpaţii 
Orientali. 

Din cauza aflorării discontinue a pinzei de Severin, structura de 
detaliu a acesteia este greu de stabilit. Legătura ce există între aria 
de aflorare a elementelor pînzei de Severin şi jumătatea externă a 
pînzei getice trebuie pusă pe seama faptului că şariajul acesteia din 
urmă s-a produs în două momente tectogenetice. În primul moment 
(mezocretacic), pînza getică a acoperit aria de sedimentare a pînzei de 
Severin, fapt pentru care în cuprinsul ei nu se întîlnesc depozite neo- 
cretacice. În al doilea moment tectogenetic (laramic timpuriu), forma- 
tiunile pinzei de Severin s-au deplasat mai mult sau mai puţin solidar 
cu cele getice din acoperiș. Întrucît doar partea externă a pînzei getice 
a acoperit elementele deformate ale pinzei de Severin, ele au fost păs- 
trate numai în această parte. În fapt, în unele zone unde pînza de 
Severin se află sub pînza getică planul de șariaj dintre ele este de 
vîrstă mezocretacică posibil reluat mai tîrziu odată cu cel din baza 
pînzei de Severin, adică în timpul șariajului laramic; pînza s-a com- 
portat ca un element inferior al pînzei getice. Acest model permite, 
printre altele, şi explicarea faptului că în Carpaţii Orientali contactul 
dintre 'pînza etică și pînza de Ceahlău este acoperit discordant de 
depozite albiene (conglomeratele de Bucegi). Aici planul de șşariaj la- 
ramic al pînzei getice este preluat la extzrior de cel al pînzei de 
Ceahlău, sau a uneia din digitaţiile sale. 

Evoluţia riftului corespunzător Dacidelor externe 


Comparind caracterul soclului pînzei flişului negru și al celei de 
Ceahlău, care poate fi considerat de tipul scoarţei subţiate, cu acela 
al piînzei de Severin, de tip scoarță oceanică, se ajunge la concluzia 
(Săndulescu, 1980 b) că în lungul riftului corespunzător Dacidelor ex- 
terne se trece de la un tip de scoarță la altul, aşa cum este cazul şi în 
riftul Afars-Marea Roșie. 

Evoluţia acestui rift a început cel mai devreme în Jurasicul in- 
ferior sau mediu, în interiorul marginii continentale europene. Din 
acest punct de vedere el este decalat în timp în raport cu deschiderea 
domeniului oceanic al Transilvanidelor, care este mediotriasică. Pro- 
cesele de distensiune care au dus la formarea riftului Dacidalor externe 
au cuprins întreaga arie a marginii continentale, cu intensităţi diferite 
desigur. Sub acest aspect este de remarcat că în timpul formării riftu- 
lui în domeniul adiacent, reprezentat de Dacidele mediane, au avut loc 
procese magmatice cu caracter alcalin (Braşov, Holbav. Sinca, Ditrău) 
care se înscriu foarte normal într-o perioadă de predominare a disten- 
siunilor. În acelaşi sens pledează şi caracterul mai alcalin al bazaltelor 
din pînza flișului negru. 

Perioada de extensiune care a dus la formarea scoarţei subţiate 
sau a scoarţei oceanice a durat pînă la începutul Jurasicului superior, 
cel mult pînă în Tithonic. Ea a fost urmată de depunerea seriilor de 
fliș. În timpul sedimentării acestora nu există dovezi că extensiunea 
ar fi continuat. 

Totuşi, pentru explicarea formării cordilierelor și/sau a ridurilor 
din interiorul ariei supuse riftogenezei, este necesar să se admită că 
cel puţin deplasările verticale au existat pină la începutul perioadei 
de compresiune şi chiar în prima parte a acesteia. 


Compresiunea riftului, care a condus la formarea pinzelor Daci- 
delor externe, a început încă din Apţianul superior, desfășurindu-se în 
cele două momente de tectogeneză : mezocretacic și laramic timpuriu. 


DACIDELE MARGINALE 


Domeniul danubian sau unitatea danubiană, care constituie Daci- 
dele marginale, grupează cele mai externe elemente deformate în tim- 
pul tectogenezelor cretacice. Ele sînt situate între Dacidele externe 
(pinza de Severin) şi platforma moesică. Această unitate complexă este, 
constituită din formaţiuni metamorfice şi granitoide prealpine și din- 
tr-o cuvertură de formaţiuni mai ales sedimentare carbonifere supe- 
rioare, permiene şi mezozoice. 

Dacidele marginale aflorează numai în Carpaţii Meridionali, la 
vest de Valea Oltului. Ele se continuă și la sud de Dunăre și apoi la 
est de Timoc, prelungindu-se în unităţile Prebalcanilor şi ale Stara 
Planinei. Unitatea danubiană suportă mai multe petice de acoperire 
aparținind pînzei getice şi celei de Severin (Godeanu, Bahna, Mehe- 
dinţi, Vălari). Conturul în limitele căruia aflorează este, pe de o parte 
un contur de eroziune al pinzei getice şi, pe de altă parte, pe limita 
externă, marginea avanfosei carpatice care acoperă discordant elemen- 
tele structurale ale Dacidelor. 


Formațiunile cristaline și deformările prealpine. Formațiunile me- 
tamorfice care aflorează în cuprinsul domeniului danubian pot fi în- 
cadrate la mai multe cicluri geotectonice, dintre care cel mai tînăr este 
cel hercinic. Cea mai mare parte a lor aparţine însă ciclurilor precam- 
briene, după unii autori celui cadomian (Giuşcă et al., 1969; Savu 
et al., 1978), după alţii (Bercia, Bercia, 1975; 1980; Berza, 1978; 
Krăutner et al., 1981) celui precadomian și în mai mică măsură celui 
cadomian. Controversa nu este încă tranșată, soluţionarea ei depinzind 
de factori diferiţi care privesc în primul rînd corelarea seriilor stabilite 
în diferite sectoare ale danubianului, precum și vîrsta unora dintre 
masivele granitoide sincinematice (pentru care au fost obţinute cel 
puţin vîrste cadomiene) sau a migmatitelor. 

Cele mai vechi serii metamorfice din domeniul danubian pot fi 
grupate în două categorii principale, și anume : 

— serii metamorfice, în care predomină formațiunile metaclas- 
tice (Lainici-Păiuş, Poiana Mraconia, Zeicani) ; 

— serii metamorfice, în care predomină formațiunile metaerup- 
tive bazice (Drăgșan, lelova, Poiana Mărului, Neamţu). 


Această grupare poate sugera existența a două domenii majore 
precambriene pentru care constituţia scoarţei era diferită de cea în 
care predomină formațiunile amfibolitice putind fi încadrate la ansam- 
blul complexelor ofiolitice (Savu et al., 1981). În consecință, se pot 
avea în vedere și relaţiile tectonice între aceste domenii. Generalizarea 
contactului tectonic de încălecare între seriile de Drăgșan şi Lainici- 
Păiuş (Krăutner et al., 1981) pe toată aria în care acestea aflorează ar 
conduce la imaginarea unor procese de obducţie. Ele nu pot fi privite 
însă în sensul obișnuit al acestei noţiuni. deoarece încălecarea a avut 
loc după metamorfozarea lor regională, după punerea în loc a masive- 
lor granitoide și după depunerea și metamorfozarea seriilor ordovician- 
siluriene (Stănoiu, 1972). Sub acest aspect, încălecarea seriei de Drăgșan 
(fig. 92) are caracterul unei pînze de soclu hercinice (sau caledoniene ?). 
Amploarea ei atinge pe aceea a unui şariaj destul de important, întru- 
cît aflorarea seriei de Lainici-Păiuş la nord de Valea Jiului de vest are 
caracterul unei ferestre tectonice. 

Generalizarea raporturilor de încălecare între seriile de Drăgșan 
și Lainici-Păiuş și pentru sectorul sudic al unităţii danubiene rămine 
încă o problemă, deformări mai tinere complicînd relaţiile mutuale 
dintre serii. În cazul unei asemenea generalizări, zona de aflorare a 

Fig. 92. Schița șariajului prealpin a seriei de Drăgșan: 
] -seria de Mraconia şi echivalente; 2 - masivele Iuți și Deli Iovan (mafice și 
ultramafice) ; 3 - seria de Drăgșan; 4 - seria de Lainici-Păiuși și echivalente. 


seriei de Neamţu ar corespunde unui petic de acoperire a cărui înră- 
dăcinare s-ar face la vest de cea a seriei de Poiana Mraconia. 

Datarea cu mai multă precizie a vîrstei șşariajului de Drăgșan este 
condiţionată de stabilirea vîrstei seriei de Oslea. Partea inferioară a ei 
poate fi eventual atribuită Carboniferului (Năstăseanu, 1973; Năstă- 
seanu et al., 1978), astfel fiind justificată virsta bretonă sau sudetă a 
șariajului. 

Existenţa unor deformări hercinice de amploare în domeniul da- 
nubian arată că ramura catenei de această vîrstă, situată la exteriorul 
și vestul Platformei Moesice, era bine individualizată și că tectogene- 
zele care au afectat-o sînt comparabile și chiar de mai mare amploare 
cu cele din Dobrogea de nord, situată de cealaltă parte a platformei. 

Legat de asemenea de geodinamica ciclului hercinic, se pune pro- 
blema semnificației masivului de roci bazice şi ultrabazice de la Iuți. 
Faptul că dinspre vest el este încălecat de formațiunile metamorfice 
ale seriei de Poiana Mraconia şi încalecă, probabil, pe cele ale seriei 
de Corbu și Neamţu, de la est. ar putea să confere acestui masiv ca- 
racterul unei suturi în care s-au păstrat resturile unor porţiuni de 
scoarță oceanică hercinică. În principiu, o asemnea ipoteză nu este lip- 

sită de logică, dar urmărirea unei astfel de suturi rămîne o chestiune 
greu de realizat, în primul rînd datorită deformărilor destul de impor- 
tante pe care le-a suferit domeniul danubian în ciclul alpin, care au 
condus fără îndoială şi la schimbarea relaţiilor primare dintre elemen- 
tele hercinice, situate de o parte și de alta a presupusei suturi, şi în 
al doilea rînd datorită rarităţii unor asemenea masive în Carpaţii Me- 
ridionali (se mai cunosc doar două la sud de Dunăre). În ideea conti- 
nuării spre nord a posibilei suturi, ar trebui admis faptul că ea este 
acoperită tectonic de încălecări alpine care o maschează în acest fel. 

O structură complicată, ale cărei relaţii cu șariajul de Drăgșan 
sînt puţin clare, a fost pusă în evidenţă la vest de Munţii Retezat 
(Berza et al., 1983). Este de remarcat doar că încălecarea amfibolitelor 
de Măru peste granitoidul de Muntele Mic ce străbate seria de Zăicani 
poate fi comparată cu şariajul de Drăgşan. Desigur că o corelare a 
celor două plane tectonice într-o singură unitate ar conduce la ima- 
ginarea unui șariaj hercinic deosebit de important, comparabil cu ma- 
rile pînze alpine din catenele mai tinere. 

Tectonica hercinică particulară a domeniului danubian îl indivi- 
dualizează în raport cu celelalte mari unităţi carpatice. Într-o oarecare 
măsură ea ar putea fi comparată cu structura prealpină a formațiuni- 
lor metamorfice din cuprinsul Dacidelor mediane. Acolo însă pînzele 
intracutanate, deși probabil de aceeași vîrstă cu șariajul de Drăgşan, 
sînt de alt tip. 

Punerea în loc a masivelor granitoide din domeniul danubian, a 
căror abundență îi conferă acestuia o trăsătură specifică, trebuie să fi 
avut loc în cea mai mare parte înaintea tectogenezei hercinice, ce a 
generat șariajul de Drăgşan. Argumentele în acest sens sînt date de 
faptul că în mai multe locuri planul de șariaj este situat imediat dea- 
supra granitelor sau de faptul că acestea din urmă sînt antrenate în 
procese de încălecare. 

În privința contextului geotectonic în care au fost generate mag- 
mele granitice există mai multe modele ce pot fi luate în considerare. 
Dintre acestea, modelul oferit de tectonica plăcilor este mai greu de 
aplicat. din următoarele considerente : 

— în aceeaşi arie coexistă masive granitoide de virste diferite, 
aparţinînd unor cicluri diferite, pentru care nu se poate considera exis- 
tența unui singur și aceluiaşi plan de subducţie ; 

— reconstituirea retrotectonică a elementelor preapine din do- 
meniul danubian nu oferă posibilitatea de a obţine un mecanism con- 
form căruia să fie recunoscute elementele cu crustă oceanică care prin 
consum să fi dat naştere granitelor prehercinice ; 

— singurul element pozitiv în acest sens ar fi interpretarea ma- 
sivului de la Iuţi ca fiind resturile unei suturi, deşi în legătură cu un 
asemenea presupus plan de consum nu poate fi legat aproape nici un 
masiv granitoid, cu excepţia celor de Cherbelezu şi Sfîrdinu. 

Formațiunile sedimentare și deformările preparoxismale. Succesiu- 
nea seriei sedimentare danubiene debutează cu formaţiuni molasice ale 

Carboniferului superior şi mai ales ale Permianului (Năstăseanu, 1979), 
cu care sînt asociate roci vulcanice acide, riolitice. Ca şi în pinza ge- 
tică, aceste formațiuni au poziția temporală a molaselor hercinice. Ele 
nu sînt depuse însă în avanfosă sau depresiuni intramontane, ci for- 
mează mai degrabă zone mai largi de sedimentare care prefigurează 
pe cele ale ciclului alpin. 

Se poate presupune totuşi că la exteriorul domeniului danubian 
a funcţionat în timpul Permianului o depresiune asimetrică cu rolul 
de avanfosă, sprijinită în cea mai mare parte pe Platforma Moesică. 
Această avanfosă hercinică corespunde din întimplare, parţial cu avan- 
fosa alpină din sectorul meridional al Carpaţilor. Ea se prelungeşte 
spre est și nord-est în fața ramurii catenei hercinice în subasmentul 
pînzelor flişului, bineînțeles în măsura în care și elementele catenei se 
prelungesc în această direcţie. 

La nord de Dunăre, domeniul danubian este lipsit de formaţiuni 
triasice. În unităţile echivalente din Balcani, depozitele triasice s-au 
depus şi nu au fost îndepărtate de eroziune, dezvoltindu-se într-un 
litofacies asemănător celui moesic. Este încă o dovadă că domeniul da- 
nubian este învecinat direct cu Platforma Moesică şi că reprezintă 
într-un anumit fel prelungirea ei în aria deformată alpină. Lipsa depo- 
zitelor de această vîrstă la nord de Dunăre poate fi interpretată ca o 
lacună de eroziune constituind prima discordanță simplă, înregistrată 
în evoluţia unităţii danubiene și datorită unor mișcări de ridicare și 
cel mult fracturare. 


Primele depozite mezozoice cunoscute în domeniul danubian, la 
nord de Dunăre, aparțin Jurasicului inferior, dezvotat în facies de 
Gresten sau înrudit cu acesta. Între partea internă a domeniului și cea 
externă există unele diferenţe ce privesc în primul rînd caracterul 
metamorfic (cu cloritoid) al Jurasicului inferior dezvoltat în faciesul de 
Schela. 


Începînd din Jurasicul mediu, se schițează mai multe zone lon- 
gitudinale de facies (Codarcea, 1940; Năstăseanu, 1975, 1980; Pop, 
1973) în care cele mai interne arată condiţii de sedimentare mai pro- 
funde, unele au intercalaţii de roci vulcanice alcaline și/sau bazice 


(fig. 93), iar cele mai externe sînt caracterizate mai mult de faciesuri 
calcaroase neritice. 


Grabenul Cernei, care este legat de o fractură crustală profundă, 
ramificată spre partea superioară într-un sistem de falii paralele, mai 
mult sau mai puțin depărtate, a avut un rol destul de important și 
în distribuţia faciesurilor, în sensul că a constituit limita între cele 
predominant neritice si cele predominant pelagice. Această situaţie este 
valabilă mai ales la sud de izvoarele Jiului de vest. 


Existenţa magmatismului alcalin asociat zonei de facies interne 
(zona Feneș) poate fi pusă în legătură cu poziția acesteia în apropierea 
riftului Dacidelor externe şi cu predominarea proceselor de fracturare 
prin distensiune (fig. 94). Ea ar reprezenta o replică externă, similară 
cu situația din partea frontală a pînzei getice (Ţara Biîrsei) unde un 

Fig. 94. Riftul Dacidelor externe şi magmatismul alcalin: 


- crustă continentală; 2 - intruziuni alcaline; 3 - vulcanism alcalin; DM - Da- 
de mediane; RDE - Riftul Dacidelor externe; ji - unitatea de Holbav; fa - zona 
de Feneș. 


magmatism alcalin cam de aceeași virstă flanchează spre interior riftul 
amintit. Desfășurarea unui magmatism alcalin în partea superioară a 
Jurasicului inferior și în Jurasicul mediu corespunde perioadei de înce- 
put. a formării riftului Dacidelor externe, în cuprinsul căruia au con- 
tinuat ulterior procese magmatice de natură bazică sau bazică şi ultra- 
bazică. 

O primă discontinuitate generală în domeniul danubian este si- 
tuată înaintea Cenomanianului (baza stratelor de Nadanova — Pop, 
1973). Ea corespunde tectogenezei mezocretacice şi implicit „primei 
faze getice“. Deformările din domeniul danubian ce pot fi atribuite 
acestei tectogeneze nu par a depăși amploarea unor cute relativ bine 
schițate sau a unei fracturări de compresiune cu încălecări nu prea 
mari. Rămine în discuţie problema momentului de metamorfism al for- 

maţiunilor jurasice, îndeosebi al celei de Schela și al echivalentelor 
acesteia (Stănoiu, 1983). Soluţia nu este evidentă și depinde în mare 
măsură de datarea corectă a formațiunilor metamorfozate. Dintre con- 
sideraţiile ce se pot face în jurul acestui subiect se pot reține urmă- 
toarele : 

— acceptarea unui metamorfism general mezocretacic, al părţii 
externe a domeniului danubian, acolo unde se cunosc formaţiuni de 
tip Schela, este contrazisă, cel puţin parţial, de slaba recristalizare sau 
de lipsa acesteia în formațiunile calcaroase jurasice medii și eocreta- 
cice ; 

— acceptarea unui metamorfism anterior Jurasicului mediu are 
dezavantajul de a implica domeniul danubian într-o tectogeneză chi- 
merică veche de mai mare importanţă, puţin cunoscută în Carpaţi şi 
care ar putea fi susținută doar de poziţia particulară a acestuia în ime- 
diata vecinătate a Platformei Moesice și în partea opusă catenei intra- 
cratonice a Dobrogei de nord ; 

— acceptarea unui metamorfism diferențiat atît pe verticală, în 
funcţie de caracterul litologic al secvenţelor implicate, cît şi în distri- 
buția sa areală, mai puternic în anumite zone și mai slab sau inexistent 
în altele, este posibilă, dar greu de explicat ; 

— acceptarea poziţiei tectonice a tuturor seriilor metamorfice jura- 
sice ar complica schema structurală alpină a domeniului danubian și în 
multe situații nu ar explica prima contradicție menţionată mai sus. 


Fără a putea considera o soluţie definitivă, este posibil ca aso- 
cierea primei şi a celei de a treia ipoteze să ofere un cadru genetic 
acceptabil. 


Formațiunile cretacice superioare ale domeniului danubian pre- 
zintă o mai mică diversitate litofacială (Năstăseanu, 1975, 1980; Pop, 
1973 ; Stănoiu, 1982) decît cele jurasic-eocretacice. În cea mai mare 
parte a domeniului se recunoaște o secvenţă inferioară pelitică (stra- 
tele de Nadanova), urmată de dezvoltarea formațiunilor de wildflysch 
turonian superior-senoniene. Doar în partea cea mai internă a dome- 
niului (Rîul Alb) se dezvoltă formaţiuni conglomeratice masive, neo- 
cretacice. 


Formaţiunea de wildflysch neocretacică are particularitatea de a 
găzdui klippe sedimentare aparținînd atît unităţilor tectonice supe- 
rioare domeniului danubian, în speță pinzele getică și de Severin, cît 
și secvenţelor sedimentare mesozoice proprii acestuia. Situaţia poate fi 
explicată prin considerarea unor riduri emerse care separau trogurile 
de sedimentare ale formațiunilor de wildflysch din care proveneau 
klippele sedimentare de origine danubiană. Celelalte erau generate de 
fruntea pinzelor getică şi de Severin, ce se deplasau împreună 


Structura alpină a dacidelor marginale. Complexitatea structurii 
alpine a domeniului danubian a fost descifrată treptat, începînd cu 
lucrarea sintetică a lui Codarcea (1940) şi continuînd cu contribuţiile 
succesive ale altor cercetători (printre care Năstăseanu, 1967, 1975, 
1980; Pop, 1973; Stănoiu, 1973; Berza et al., 1983), care au dus la 

Fig. 95. Schița principalelor incălecări alpine din unitatea 
danubiană: 
(1) - Cozla; (2) - Svinecea; (3) - Bistra Mărului; (7) - Schela. 


distingerea mai multor elemente structurale de tipul încălecărilor de 
soclu sau a decolărilor de cuvertură. Particularitatea acestor structuri 
este aceea că ele pot fi urmărite cu certitudine pe distanţe mai mult 
sau mai puțin limitate, nefiind nici una evident generalizată în tot 
lungul unităţii danubiene (fig. 95). 

În partea sud-vestică a domeniului danubian „pînzele“ de Cozla 
și Svinecea (Năstăseanu et al., 1981) au poziţia cea mai internă, fiind 
încălecate peste depozitele sedimentare ale zonei Sviniţa. Dintre aces- 
tea, solzul Cozla prezintă particularitatea de a avea un contur de ero- 
ziune ce se închide pe falia Rudăria, cu caracter post-pînză. În aceste 
condiţii el poate fi considerat un petic de antrenare al piînzei getice, 
deci aparținînd acestui domeniu. Ipoteza are avantajul că explică, pe 
de o parte, unele inadvertenţe privind poziţia depozitelor cretacice su- 
perioare de la sud de bazinul Sopot, ca și existența intruziunilor bana- 
titice în cristalinul acestui solz. Consideraţii similare pot fi făcute şi 
pentru solzul Svinecea, cu deosebirea că deocamdată nu se cunoaște 
continuarea spre nord a planului lui de încălecare. 

La sud de Valea Bistra Mărului, metamorfitele de tip Zeicani și 
granitoidul de Muntele Mic încalecă depozitele jurasice ale zonei Feneș. 
Corelarea planului acestei încălecări spre nord sau est este controver- 


sată. 

In jurul granitoidului de Virful Pietrii și al formațiunilor meta- 
morfice în care este intrus a fost pusă în evidenţă (Gherasi, 1937) o 
încălecare al cărei contur de eroziune este puternic concav spre est. 
Ea a fost generalizată atit spre nord-est, cit şi spre sud-est (Stănoiu, 
1973 ; Berza et al., 1983), ajungind să fie considerată principala linie 
de încălecare distinsă în domeniul danubian și care ar reprezenta con- 
turul de eroziune al unei unităţi danubiene superioare (Berza et al., 
1983). Fără îndoială că forma conturului ei incită la acceptarea unei 
importante majore pentru această unitate. În schimb, problema găsirii 
unui corespondent valabil la sud de peticul de Godeanu scade simţitor 
posibilitățile de generalizare a încălecării. Curbarea importantă din 
regiunea Poiana Mărului ar putea fi în parte explicată prin translaţia 
dextră a celor două mari panouri ale domeniului danubian, separate 
de grabenul Cernei şi de prelungirea acestuia spre est-nord-est. Această 
deplasare. care a avut loc şi înainte de acoperirea danubianului de 
către pinza getică, a determinat tensiuni de compresiune în comparti- 
mentul situat la nord-vest de graben, rezolvate în încălecarea cu ver- 
genţă nordică a curburii amintite. O asemenea interpretare explică 
faptul că doar în Valea Lăpuşului, sub planul încălecării, sînt prinse 
și depozite mezozoice. Ea ar putea reprezenta doar aici reluarea şi am- 
plificarea unei încălecări mai vechi, hercinice. Decroşările dextre în 
lungul grabenului Cernei au avut loc şi după punerea în loc a pînzei 
getice (Bercia, 1975), amplificîndu-le pe cele anterioare. 

În partea sudică a domeniului danubian, în bazinul Văii Jiului 
a fost pusă în evidenţă (Savu, 1970) încălecarea soclului cristalin peste 
formațiunea de Schela. Această încălecare a fost prelungită pînă în 
partea estică a Munţilor Parîng (Krâutner et al., 1981), schițindu-se 
astfel cea mai sudică subunitate a domeniului danubian. Închiderea es- 
tică a acestei încălecări este problematică, după cum şi vîrsta ei chi- 
merică sau mezocretacică este controversată. 

Începînd de la sud de Obirşia Cloșani şi pînă la vest de Schela, 
deasupra formațiunii de wildflysch neocretacic au fost conturate (Co- 
darcea, 1940; Pop, 1973) mai multe petice alohtone, constituite exclu- 
siv din depozite calcaroase jurasic-eocretacice. Caracterul de structuri 
de cuvertură este evident, iar geneza lor ar putea fi explicată în mai 
multe feluri : 

— ca elemente decolate de pe zone mai interne și mai ridicate 
ale danubianului, înainte de punerea în loc a pinzei gatice; 

— ca petice de rabotaj, situate la baza pînzei getice şi/sau a pîn- 
zei de Severin. 

Existenţa unor klippe sedimentare constituite din roci de același 
tip şi vîrstă ca și cele din petice pledează pentru prima ipoteză. 

În partea de nord și nord-est a peticului Godeanu se pot avea în 
considerare două petice antrenate la baza pinzei getice, a căror origine 
poate fi discutată. Descrieri recente (Gherasi et al: — sub tipar) ar 
putea duce la concluzia că ele sînt petice de rabotaj ce ar proveni din 
aria Dacidelor externe. Într-adevăr, există unele asemănări cu succe- 


249 


siuni ce se cunosc în pinza flișului negru din Maramureş, iar existența 
unui metamorfism alpin și într-o parte și în cealaltă nu face decit să 
apropie cele două unități comparate. Peticele de rabotaj din Valea 
Lăpuşnicului și din Soarbele ar proveni de la interiorul ariei de ori- 
gine a pînzei de Severin. 

Unitatea danubiană fiind inferioară piînzelor de Severin şi getică, 
cuvertura sa post-tectogeneiică este comună cu a acestora din urmă. 
Dintre structurile post-tectogenetice cele mai importante care afectează 
și domeniul danubian este de remarcat în primul rînd grabenul Cernei. 
Această structură tafrogenică, activă pînă în Neogenul superior și chiar 
actualmente, a fost generată cel puţin din timpul Mezozoicului. Unele 
diferenţe de facies, eroziunea diferențiată de o parte şi de alta a gra- 
benului, imaginarea unor deplasări orizontale dextre în lungul său, 
înainte de sfîrşitul Cretacicului sînt elemente care susțin vîrsta sa mai 
veche decit mişcările de șariaj laramic al pînzei getice. 

Relaţiile dacidelor marginale cu Platforma  Moesică. Marginea 
externă a domeniului danubian este acoperită de formațiunile de mo- 
lasă ale avaniosei carpatice şi/sau de acelea ale cuverturii post-tecto- 
genetice paleogene de tip getic. În aceste condiţii, relaţiile cu unităţi 
situate la exterior nu sînt accesibile observaţiei directe. Pentru dezba- 
terea acestei chestiuni este nevoie să se ţină seama de următoarele 
tapte : 

— foraje situate pînă aproape de marginea externă aparentă a 
unităţii danubiene au arătat că sub depozitele terțiare se găsesc ele- 
mente aparţinînd Platformei Moesice ; 

— în prelungirea unităţii danubiene spre est, în Prebalcani, se 
poate observa direct trecerea treptată de la elementele cutate ale aces- 
tora la cuvertura Platformei Moesice. 


În aceste condiţii se poate accepta că între unitatea danubiană 
și Platforma Moesică nu se interpune la nivelul formațiunilor preter- 
tiare o altă unitate sau un alt grup de unităţi alpine, cel puţin din 
Valea Argeșului spre vest. 

Pentru a discuta natura raporturilor ce există între platformă şi 
domeniul danubian este necesar să ne raportăm la două nivele struc- 
turale diferite : cel al soclului prealpin și cel al unității alpine pro- 
priu-zise. 

La nivelul soclului prealpin se constată (fig. 96) că există posibi- 
litatea de a accepta o încălecare a acestuia peste depresiunea permiană 
(sau neocarbonifer-permiană) ce se dezvoltă în subasmentul subcar- 
patic cu rolul de avanfosă hercinică, suprapusă Platformei Moesice. 
Această încălecare sau flexură poate să fie pretriasică sau prejurasică, 
dar amploarea ei este greu de stabilit. La nivelul formațiunilor mezo- 
zoice, existența unor fracturi care să separe domeniul danubian de cel 
moesic nu este exclusă (v. fig. 84), dar ele se înscriu în categoria fa- 
liilor verticale sau subverticale, posibil inverse, sincrone subsidenţei 
terțiare a avanfosei și admiţind de asemenea translaţii orizontale dextre, 
paralele cu falia Timocului (fig. 120) și situate la interiorul acesteia. 

Relaţiile dintre domeniul danubian și Platforma Moesică, consi- 
derate conform modelului expus mai sus, pot fi extinse spre est pînă 
la falia intramoesică şi a prelungirii acesteia spre nord-vest. Dincolo 
de falia menţionată se pune problema existenţei domeniului danubian 
ca unitate alpină și a eventualelor lui relații cu domeniul Moldavi- 
delor. 


MOLDAVIDELE 


Distinse în partea externă a Carpaţilor Orientali (Dumitrescu et al., 
1962 ; Dumitrescu, Săndulescu, 1968, 1970), Moldavidele grupează uni- 
tățile cu tectogeneză majoră de vîrstă miocenă. Din acest grup fac 
parte, exceptind pinzele dacidice externe, majoritatea pinzelor din zona 
flișului precum şi pînza subcarpatică. 

Unităţile Moldavidelor sînt pînze de cuvertură, constituite numai 
din formaţiuni sedimentare — în cea mai mare parte de tip fliș și subor- 
donat de tip molasic —, dezlipite de pe subasmentul lor primar și șariate 
spre exterior, în cea mai mare parte peste platformele din faţa Carpați- 
lor (fig. 97). 

În Carpaţii Orientali, limita internă a Moldavidelor coincide cu 
limita externă a Dacidelor, aceasta fiind marcată de fruntea pinzei sub- 
carpatice acolo unde aflorează, adică la nord de Valea Trotușului. La sud 
de această vale, aria de aflorare a Moldvidelor este limitată spre exte- 
rior, mai întîi de falia Caşin-Bisoca și, aproximativ din Valea Rîmnicu- 
lui Sărat spre sud şi vest, de conturul de eroziune al depozitelor mola- 
sice neosarmaţian-pliocene ce le acoperă discordant şi care aparţin zonei 
interne a avantosei. În acest sector, zona internă a avanfosei se supra- 
pune în mare parte unităților moldavidice, pe care le acoperă în între- 
gime la vest de Valea Ialomiţei. 

Unităţile moldavidice pot fi pînze monofaciale sau plurifaciale. Va- 
riațiile de facies în cadrul fiecărei unităţi se realizează cu precădere în 
sens transversal. Se cunosc însă și variații longitudinale de facies în 
lungul aceleiași pînze. 

De la interior spre exterior, unităţile moldavidice sînt următoarele : 
pinza flișului curbicortical, pinza de Macla, pinza de Audia, pinza de 
Tarcău, pînza cutelor marginale și pînza subcarpatică. 


Pinza flișului curbicortical 

Existența unui contact tectonic pe marginea internă a zonei șistu- 
rilor negre, adică a pinzei de Audia, a fost sesizată prima dată de Cernea 
(1952) care, deși bazat pe date stratigrafice discutabile, trasează între 

Valea Moldovei şi Valea Bistriței fruntea viitoarei pînze a flișului curbi- 
cortical. Aceasta este generalizată pentru toată zona flișului, mai întîi 
ca o digitaţie, apoi ca o pînză, de Băncilă (1955, 1958), care o denumește 
„unitatea est-internă“, și Filipescu (1955), care o distinge sub numele 
de „pinza internă inferioară“, Denumirea de pinza flișului curbicortical 
a fost utilizată pentru prima dată (1958) pe ediţia I a Hărţii tectonice 
a României (Dumitrescu et al., 1962). Pentru această unitate s-au mai 
folosit şi denumirile de unitate de Teleajen (Popescu et al., 1961), pinza 
de Teleajen (Ştefănescu, 1969) sau pinza de Palanca (Joja et al., 1968). 

Urma planului de şariaj a pînzei flişului curbicortical se cunoaşte 
în tot lungul zonei îlișului din Carpaţii Orientali românești şi se continuă 
şi în Carpaţii ucraineni, cel puţin pină în bazinul hidrografic al văii 
superioare a Tisei. Limita internă a zonei de aflorare a acestei piînze este 
marcată de fruntea Dacidelor externe ; ea se extinde şi mai la vest, sub 
pînzele dacidelor externe, fapt dovedit de cîteva ferestre tectonice (Bancu 
şi Lăzăreşti în Munţii Ciucului — Săndulescu, Săndulescu, 1965), ca și 
de unele foraje (Valea Rece pe Valea Trotușului, Ceahlău, pe marginea 
sudică a lacului Bicaz). 

Litogeneză și stratigrafie. Volumul cel mai important în alcătuirea 
pînzei îl ocupă seria flişului curbicortical. În linii mari, aceasta este 
constituită dintr-un fliş binar, apropiat de tipul stratelor cu hieroglife 
în care, la diferite nivele şi cu caracter heterocron, se individualizează 
(fig. 98) una sau mai multe secvențe de fliş grezos (gresia de Cotumba, 
gresia de Sita-Tătaru, gresia de Ciugheș, gresia de Măciucu Berţii). Are- 
nitele seriei Slișului curbicortical — atît cele din flișul binar, cît şi cele 

Fig. 98. Schema de corelare litostratigrafică a pinzei flișului curbicortical (după 
Săndulescu et al., 1974). 

din flișul grezos — se caracterizează prin abundența granulelor de cuarţ 
și de mică, sub acest aspect fiind arenite oligomictice micafere ; frag- 
mentele litice sînt rare. În cuprinsul gresiei de Cotumba se cunosc micro- 
conglomerate sau conglomerate cu aspect lenticular — de Letești şi de 
Tărhăuş —, primele cu aceleași caractere litologice ca și gresiile, iar ulti- 
mele cu un pronunţat caracter polimictic. Constituţia ariei-sursă în cazul 
celor două tipuri de conglomerate era local diferită. 


Caracterul heterocron al secvenţelor de fliș grezos, intercalate în 
seria fîlișului curbicortical, arată o activiare neuniformă în timp şi spaţiu 
a morfologiei sursei materialului arenitic, proces care migrează, într-o oa- 
recare măsură, din partea centrală (în sens longitudinal) a ariei spre partea 
sudică a ei. Sursa arenitelor din seria flișului curbicortical, ca și a unei 
părţi a celor din flișul de Toroclej, subiacent, era situată în interiorul 
(vestul) zonei de sedimentare. Ea constituie o cordilieră largă — cordi- 
liera perimoldaviană (Săndulescu, 1980b) — în alcătuirea căreia predo- 
minau formațiunile metamorfice (abundența fragmentelor de cuarț și 
mică), acoperite discontinuu de formaţiuni sedimentare subţiri, paleozoice 
superioare și mezozoice (Săndulescu, Antonescu — sub tipar). 

Vîrsta seriei flișului curbicortical este în linii mari albian-vraco- 
niană (Băncilă, 1958 ; Filipescu, 1955; Popescu, 1958; Săndulescu, Săn- 
dulescu, 1965 ; Ion, 1976; Ştefănescu, 1978), în anumite sectoare urcînd 
pînă în Cenomanian sau chiar Turonian (v. fig. 98). Sincron cu partea 
superioară a seriei, se dezvoltă secvențe pelagice lipsite de intercalaţii 
grezoase, fapt care ar putea sugera că sursa de material arenitic a înce- 
tat să funcționeze pe anumite porțiuni (corespunzătoare adiacent ariilor 
în care se depuneau formațiunile lipsite sau sărace în intercalaţii gre- 
zoase). Aceste porțiuni au devenit în parte submerse și au permis comu- 
nicarea între aria de sedimentare a formațiunilor pelagice similare (seria 
de Dumbrăvioara) din Dacidele externe cu cele din zona de sedimentare 
corespunzătoare pinzei flișului curbicortical. 

Secvenţele de fliș turonian-senonian, cunoscute în partea sudică și 
centrală a pînzei îlișului curbicortical, arată, prin caracterul lor polimic- 
tic, o sursă diferită în raport cu cea a areniteor mai vechi. Ele coexistă 
cu depozite pelagice (v. fig. 98) care se recunosc în multe puncte ale pîn- 
zei, arătind că sursa sau sursele secvențelor de fliș turonian-senonian au 
debitat în sectoare restrinse. 

Problema poziţiei sursei pentru aceste flișuri se conjugă cu cea pri- 
vind flișurile senoniene din pinza de Audia și în primul rînd a gresiei de 
Siriu. Spre deosebire de cea din urmă (care va fi analizată mai departe), 
pentru flișurile marno-grezoase din pinza flişului curbicortical se poate 
admite, fără prea multe semne de întrebare, că materialul arenitic provine 
din aria orogenică deja deformată, în speță Dacidele mediane, sau chiar din 
părţi exondate ale Dacidelor externe. Unele secvențe mai masive, gre- 
zoase (Valea Mare-Boroșneu, Cernatu-Dobirlău — Neagu, 1970; Ion, in 
Săndulescu et al., 1971), ce apar în Senonianul inferior, sugerează fie in- 
tervenţia unei alte surse (comună cu a gresiei de Siriu ?), fie activarea 
morfologiei sursei flișurilor marno-grezoase. În schimb, sursa materialu- 

lui arenitic al gresiei de Măciucu Berţii, ce poate urca eventual pînă în 
Turonian (?) (Popescu, 1958), rămîne aceeaşi cu cea care a alimentat seria 
flișului curbicortical, marcînd faptul că cel puţin în zona curburii cordi- 
liera premoldaviană era încă exondată. 


În partea centrală (în sens longitudinal) a pînzei flişului curbicorti- 
cal, cele mai noi depozite sînt reprezentate de o serie detritic-conglo- 
meratică (Săndulescu et al., 1979) turonian-senoniană, cu caractere poli- 
mictice. Şi pentru această secvenţă trebuie avută în vedere o sursă dife- 
rită față de seria flișului curbicortical, situată probabil tot în aria oro- 
genă deja deformată. 


Dezvoltarea areală restrinsă, grosimea relativ mică și intercalarea 
între formaţiuni pelagice arată că secvențele de fliş din intervalul Tu- 
ronian-Senonian reprezintă faciesuri în general mai îndepărtate de sursa 
materialului arenitic sau că această sursă a avut o morfologie mai puţin 
activă şi o extindere redusă și discontinuă, în raport cu alte serii de 
fliș de aceeaşi vîrstă. 

O particularitate litologică a pinzei flişului curbicortical în par- 
tea vestică a curburii o constituie dezvoltarea în intervalul Vraconian- 
Turonian a flișului de Fieni (Ștefănescu, 1976) (fliș marnos), în care se 
intercalează brecii sedimentare ce conţin blocuri predominant pelito- 
siltice cu faună albiană şi/sau vraconiană, ce au fost considerate ca 
provenind dintr-o cordilieră (cordiliera pecenegiană — Ştefănescu, 1978), 
situată pe marginea sudică a ariei de sedimentare. Ea ar fi de 
fapt un rid (haut-fond) de pe care au alunecat blocurile menţionate și 
mai puţin o cordilieră de tipul celor care debitează materialul arenitic 
pentru diferitele serii de fliş. 


Depozitele mai vechi decit seria flișului curbicortical  aflorează 
doar in Valea Bistriţei și Tirgu Secuiesc. Ele sînt reprezentate de flișul 
de Toroclej şi de stratele de Plăieşti. Primul are o constituţie compo- 
zită, arătind o alternanță de pachete de tipul flișului binar din seria 
flișului curbicortical, cu pachete șistoase de tipul şisturilor negre. Stra- 
tele de Plăieși sînt similare părţii inferioare a seriei șisturilor negre. 
Aceste caractere dovedesc că aria de sedimentare corespunzătoare pîn- 
zei flișului curbicortical era adiacentă nemijlocit spre interior ariei din 
care au provenit pînzele de Macla şi de Audia, pentru care litofaciesul 
specific al Eocretacicului este reprezentat de seria şisturilor negre, adică 
de litofaciesul silezian care caracterizează de altfel întregul domeniu mol- 
davidic. 

Caracterul specific al ariei de sedimentare corespunzătoare pînzei 
flișului curbicortica! este acela că începînd din Barremian (superior ?) 
sau Apţian, dar mai ales în Albian, aporturi arenitice importante dins- 
pre interiorul ariei de sedimentare (cordiliera perimoldavidiană) au înlo- 
cuit litofaciesul silezian. Diferenţele de grosime dintre depozitele eocre- 
iacice din aria de sedimentare a flişului curbicortical și cele din unită- 
tile moldavidice mai externe (fig. 99) arată că cea mai activ subsidentă 
zonă longitudinală a domeniului moldavidic corespunde, în Cretacicul 
inferior, ariei din care provine pinza flișului curbicortical. 

Fig. 99. Secţiune schematică privind poziţia cordilierei 
perimoldavridiene. 


În partea sudică a curburii Carpaţilor românești în pînza flișului 
curbicortical s-au păstrat și formaţiuni paleogene și miocene inferioare. 
În Eocen (faciesul de Șotrile), ele îmbracă un litofacies de fliș binar de 
tipul stratelor cu hieroglife, pentru care sursa arenitelor trebuie accep- 
tată ca fiind situată spre nord-vestul ariei de sedimentare, în orogenul 
deja deformat. Depozitele oligocene și o parte din cele miocene infe- 
rioare îmbracă un facies șşistos-bituminos (faciesul de Valea Caselor — 
Ştefănescu, 1978), urmat de nivelul evaporitic miocen inferior și de 
stratele de Cornu, burdigaliene. Nu există dovezi directe privind extin- 
derea spre nord, în lungul flișului curbicortical, a flișului eocen sau a 
depozitelor mai noi, cunoscute în zona de curbură. Indirect, interpre- 
tind prezența în cantitate relativ mare a microfaunei specifice faciesu- 
lui de Șotrile în depozitele burdigaliene din molasele subcarpatice (Săn- 
dulescu et al., 1980) se poate presupune că faciesul de Şotrile cel puţin 
s-a dezvoltat mult spre nord de zona de curbură, ulterior fiind com- 
plet îndepărtat de eroziune. 


Structură și tectogeneză. Un caracter specific pentru o bună parte 
a piînzei flișului curbicortical este dezvoltarea cutelor care își păstrează 
ambele flancuri, adesea deversate spre exterior. Cutele sînt în general 
largi, mai ales cele anticlinale, înscriindu-se într-un stil de cutare de- 
jectiv. Descifrarea structurii cu flancuri inverse permite o mai clară 
înțelegere a stratigrafiei seriei flişului curbicortical şi unele variații 
transversale de facies. 

În sectorul central (în sens longitudinal) al pînzei se constată o 
avansare mai importantă a celei mai externe cute deversate (Săndulescu, 
Săndulescu, 1965), fapt care pune în contact tectonic seria flișului curbi- 
cortical (secvențele sale superioare) cu flișul de Torodlej (fig. 100). Acest 
contact tectonic — limitat în extinderea sa direcțională — a fost gene- 
ralizat pentru întreaga arie a pînzei de către Bucur (1980) care ajunge 
astfel să separe o unitate de Toroclej ce nu-şi găsește nici suportul strati- 
grafic şi nici pe cel structural. 

Dintre caracterele specifice pinzei flișului curbicortical trebuie 
menţionată și dezvoltarea, de asemenea în sectorul central, a faliilor nor- 

Fig. 100. Secţiune transversală prin pinza flişului curbicortical (bazinul 
Văii Trotușului): 
? - pinza de Ceahlău; 2 - pinza [lişului curbicortical (a - flis curbicortical: b - flis de Toroclej): 
3 - pinza de Avdia; 4 - pinza de Larcâu; 5 - ciivitaţie; Ø - şariaj, 


male listrice (falii normale curbe — Săndulescu et al., 1962), care arată 
aparent o vergență inversă faţă de cea generală (adică spre interior), 
determinată în fapt de curbura planului faliei, (concavă spre interior) ; 
asemenea falii se mai regăsesc in partea sudică a pinzei de Tarcău. 

Spre extremitatea nordică şi sudică, structura pinzei devine mai 
simplă, probabil datorită faptului că și aria de sedimentare corespunză- 
toare se îngustează. 

Planul de şariaj al pînzei flișului curbicortical are un caracter sub- 
secvent în raport cu structurile unităţii, aşa cum se întimplă de fapt 
cu toate piînzele din zona flișului. Datorită recutării ulterioare, poziţia 
planului de șariaj în partea frontală a pînzei poate fi verticală sau chiar 
deversată spre interior (fig. 101). Citeva foraje care au traversat pinza 

Fig. 101. Partea frontală recutată a pinzelor de Au- 
dia şi a flișului curbicortical: 


7 - pinza flişului curbicortical (a - tliş curbicortical; b- flis de 
Toroclej); 2 - pinza de Audia: 3 - pinza de Tarcău; 


256 


(Ceahlău, Ghimeș, Valea Teleajenului) arată însă că planul de șariaj 
devine spre interior mai mult sau mai puţin suborizontal, apropiindu-se 
de poziţia lui iniţială din timpul deplasării pînzei. 

Prima deformare care a afectat aria de origine a pînzei flișului 
curbicortical se plasează (Ştefănescu, 1978) spre sfîrşitul Senonianului 
(faza laramică timpurie), marcînd, în raport cu pinza de Audia, un deca- 
laj invers în sensul polarităţii orogenice, dar contemporan cu șariajul 
Dacidelor externe. Acest moment poate fi considerat responsabil și pen- 
tru dezlipirea (fără deplasare orizontală) formațiunilor care vor alcătui 
pinza în raport cu subasmentul lor primar (fig. 102). Depozitele mai noi 
decit această deformare, depuse în aria corespunzătoare pinzei flișu- 
lui curbicortical, au făcut parte din aceeași zonă de sedimentare cu 
cele ale cuverturii post-pînză a Dacidelor externe. 

Următoarea tectogeneză importantă ce a afectat pinza este cea 
stirică veche, intraburdigaliană. Precizarea acestei faze este determinată 
de faptul că cele mai noi formaţiuni, situate sub planul de șariaj al pîn- 
zei. aparţin Miocenului inferior (Burdigalianului), în timp ce conturul de 
eroziune (urma) al planului de șariaj este acoperit discordant de molasa 
de Dofteana (Ştefănescu, Mărunţeanu, 1980) ce debutează tot în Burdi- 
galian *. 

Recutarea planului de şariaj a avut loc mai tîrziu, probabil în tim- 
pul tectogenezei principale a pînzei de Tarcău și a pînzei cutelor mar- 
ginale. 


Pinza de Macla 


Seria de Macla a fost considerată (Popescu, 1958) ca reprezentind 
un facies lateral al flișului curbicortical (în speţă a seriei de Teleajen) 
sau a fost înglobată (Băncilă, 1958) în partea inferioară a acesteia din 
urmă. O parte din aflorimentele aparținînd seriei de Macla — în sensul 
acordat în prezent — au fost cuprinse în stratele de Zagon (Filipescu, 
1955), care erau atașate „zonei de solzi“, adică pinzei de Audia. Separa- 
rea unităţii mai întîi la sud de Valea Buzăului (Popescu et al., 1961), 
apoi pînă la Covasna (Dumitrescu et al, 1968) a delimitat aria de aflo- 
rare a acesteia. Conţinutul litostratigrafic al unităţii a fost în cea mai 
mare parte precizat de Ştefănescu (1976, 1978). 

Conturul de eroziune al planului de șariaj al pinzei de Macla se 
urmărește de la Covasna — unde descrie o mică semifereastră și un cap 
tectonic — spre sud și apoi spre sud-vest, pină aproape în Valea Telea- 
jenului, unde este acoperit discordant de molasa de Dofteana. 

Ea reapare în bazinul Văii Dimboviţa, aflorind între pinza flișului 
curbicortical și cea de Tarcău. Extinderea spre vest, sub pînza îlișului 


* Burdigalianul este înțeles în sensul acceptat de Congresul Neogenului de 
la Lyon şi acoperă intervalul de timp dintre Acvitanian și Badenian (Langhian). 

Fig.102, Schema formării succesive a pinzelor de cuvertură în zona flișului din Carpații Orien- 
tali. 


curbicortical, a fost dovedită de forajele din Valea Teleajenului. La nord 
de Depresiunea Breţcu, formaţiuni aparținind pînzei de Macla au mai 
fost întilnite — sub pinza flișului curbicortical — în forajul de la Ghimeș 
(pe Valea Trotușului) și, în afloriment, pe Valea Brateşului (bazinul 
Tarcăului). 

Pinza de Macla este încălecată de la interior de pinza flișului cur- 
bicortical care o acoperă complet la nord de Depresiunea Breţcu (cu ex- 
cepția Văii Brateşului). Între Covasna și Valea Siriului, pînza încalecă 
cea de Audia, pe care o acoperă apoi complet şi ajunge în contact direct 
cu pînza de Tarcău. 

Cele mai vechi depozite (albian superior ? — vraconiene) cunoscute 
în pinza de Macla îmbracă un litofacies asemănător cu cel al flișului 
curbicortical (exceptînd flișurile grezoase), cu particularitatea că admite 
intercalații de marne și argile roșii. Următorii doi termeni cuprind un 
fliş șşistos cenușiu închis (vraconian-turonian), urmat de un fliș grezos 
arcozian (turonian) (Ștefănescu, 1976). Începînd cu Senonianul superior, 
în pinza de Macla se urmăreşte o succesiune asemănătoare cu cea din 
pinza flișului curbicortical (Ştefănescu, 1976, 1978), arătînd o omogeni- 
zare a ariei de sedimentare a celor două unităţi. Molasa de Dofteana 
reprezintă pentru pînza de Macdla depozite post-tectogenetice (post-pînză). 

Structura internă a pinzei de Macla arată o imbricare avansată, 
în solzi fiind antrenate și depozite oligocen-eomiocene (facies de Slon) 
(Ştefănescu et al., 1980). Şariajul pînzei este contemporan cu cel al pîn- 
zei flișului curbicortical, precum și cu cel al pînzei de Audia, înscriin- 
du-se în faza stirică veche. 


Pinza de Audia 


Încălecarea şisturilor negre din aria ce alcătuiește astăzi pinza de 
Audia peste depozitele paleogene de la exteriorul lor a fost semnalată 
mai întîi de Uhlig (1907) care separă în zona flișului două pînze majore: 
pînza beskidică (în a cărei parte frontală aflorează șisturile negre) şi 
pinza sub-beskidică (situată la exteriorul primeia). Mai tîrziu această 
încălecare a fost asimilată, în linii mari, cu fruntea pînzei marnelor 
roșii senoniene (Mrazec, Popescu-Voiteşti, 1914). După o perioadă în care 
amploarea și importanţa încălecării șisturilor negre au fost diminuate 
(Macovei, 1927), Preda (1939) și mai tîrziu Atanasiu (1943) reconsideră 
planul din fruntea şisturilor negre, considerindu-l un plan de şariaj; 
ultimul o denumește pînză internă. Băncilă (1952) aduce noi argumente 
în favoarea existenţei șariajului șisturilor negre peste Paleogen în fa- 
ciesul gresiei de Tarcău şi o denumeşte mai întîi „„pînza șisturilor negre“, 
iar ulterior (Băncilă, 1958) „unitatea medio-internă“. Pe Harta tectonică 
a României, ea a fost figurată sub numele de „pînza șisturilor negre“ 
(Dumitrescu et al., 1962; Dumitrescu, Săndulescu, 1970). 

Urma planului de şariaj al pinzei de Audia se urmărește de la gra- 
niţa de nord a ţării, în tot lungul zonei flișului pînă în bazinul Văii 
Buzăului, în regiunea de curbură a Carpaţilor româneşti. De aici spre 
sud-vest, ea este acoperită tectonic de pînza de Macla şi implicit de 
pînza flişului curbicortical, unităţi pe sub care se mai prelungeşte, de-a 
lungul curburii, dar este greu de precizat deocamdată pînă unde. 

Marginea internă a pînzei de Audia este marcată în afloriment de 
urma planelor de şariaj ale pînzei flişului curbicortical sau, de la sud de 
Covasna, ale pinzei de Macla. Unele foraje (Ceahlău, pe malul lacului 
Bicaz, Ghimeș, pe Valea Trotușului, și forajul Dofteana, în Munţii Ciu- 
caș) au arătat că pinza de Audia se dezvoltă mult spre interior în 
raport cu aria ei de aflorare pină la verticala pînzei de Ceahlău (sau cel 
puţin a părţii frontale a acesteia). 

Litogeneză şi stratigrafie. Partea principală a pinzei de Audia este 
constituită din seria șisturilor negre, a cărei dezvoltare litologică este 
specifică grupului facial silezian din aria flișului carpatic. În primele 
două treimi este vorba de o suită predominant argiloasă sau siltică, în 
parte bituminoasă, de culoare închisă, iar în treimea superioară are carac- 
tere mai pronunţate de fliş, cu gresii cuarțoase glauconitice. Exceptînd 
treimea superioară, seria şisturilor negre nu reprezintă un fliș tipic; 
numai în unele secvenţe ale treimii inferioare se recunoaște o anumită 
ritmicitate a intercalaţiilor de arenite, gradate. 

În linii mari, seria șisturilor negre ocupă intervalul Barremian- 
Albian (Băncilă, 1955, 1958; Filipescu, 1955); există unele opinii că ea 
ar putea cobori şi în Hautervianul superior (Filipescu, 1955), precum şi 
date recente conform cărora ultimii metri ai flişului cu gresii cuarţoase 
glauconitice ar urca în Vraconian (Antonescu et al., 1978). 


Arenitele din seria şisturilor negre sînt polimictice în treimea infe- 
rioară şi medie, oligomictice, în treimea superioară de tip fliș. În ambele 
cazuri. ele conţin fragmente de şisturi verzi de tip dobrogean, fiind cele 
mai vechi depozite în aria flișului din Carpaţii Orientali, în care se 
cunosc aceste roci remaniate din vorland. Situarea sursei materialului 
arenitic în cadrul vorlandului, prezent în seria şisturilor negre, pare evi- 
dentă, conform celor de mai sus, diversificarea ei fiind o necesitate im- 
pusă de caracterele diferite ale arenitelor flișului cu gresii cuarțoase, în 
raport cu arenitele din primele două treimi ale seriei. De fapt, problema 
principală ar fi explicarea apariţiei masive şi relativ bruște a materia- 
ului oligomictie cuarțos în locul celui cu caractere polimictice. O ipo- 
teză ar putea fi aceea conform căreia aria-sursă a arenitelor s-a extins 
asupra unei zone largi care era constituită doar din depozite grezoase- 
cuarțoase (paleozoice sau vendiene) și care au furnizat — în zăcămînt 
secundar — gresiile cuarțoase ale flișului albian din seria şisturilor negre. 
Pe de altă parte, s-ar putea invoca o origine asemănătoare cu a gresiilor 
de Kiliwa din depozitele oligocene ale pînzelor moldavidice externe, adică 
o origine eoliană a materialului oligomictic care a fost redepus apoi în 
bazinul marin adiacent. Această ipoteză ar avea avantajul că ar putea 
explic mai uşor extinderea remarcabilă în suprafaţă a gresiilor cuar- 

țoase glauconitice (glauconitul fiind autigen) în tot cuprinsul faciesu- 
lui silezian al Eocretacicului din flișul carpatic (din regiunea de curbură 
a Carpaţilor românești pînă în Carpaţii Cehoslovaciei şi chiar mai departe, 
în unele flișuri din Alpii orientali). Cea de a doua ipoteză ar necesita 
un context oarecum greu de realizat, și anume expunerea pe o mare 
suprafaţă a unei singure formaţiuni, dificultate care rezidă și în consti- 
tuția destul de neomogenă a ariei de aflorare a vorlandului carpatic (în 
timpul Cretacicului inferior). | 

La alcătuirea pinzei de Audia participă, cu un volum restrins da- 
torită grosimii reduse, şi depozite vraconian-turoniene, predominant ar- 
giloase și vărgate, depuse în continuitate peste seria șisturilor negre. O 
particularitate a acestor formaţiuni este aceea că între ele se intercalează 
brecii sau gresii grosiere, bogate în fragmente de granodiorite roşii. Sursa 
acestor granodiorite a fost considerată a fi o cordilieră intrageosincli- 
nală, denumită „cordiliera cumană“ (Murgeanu, 1934). La alcătuirea cor- 
dilierei comune mai luau parte și roci verzi, asemănătoare  şisturilor 
verzi dobrogene (Filipescu, Alexandrescu, 1962). Poziţia cordilierei cu- 
mane în raport cu ariile de sedimentare ale pinzelor moldavice este doar 
în parte precizată. Sînt două probabilităţi care se pot avea în vedere: 

— cordilierea cumană era situată între aria de sedimentare a pîn- 
zei de Audia şi cea pinzei de Macla ; 


— cordiliera cumană se găsea între zona de sedimentare a depozi- 
telor din pinza de Audia și cea a depozitelor din pînza de Tarcău. 


Cele două ipoteze se bazează pe faptul că elementele de granodio- 
rite roşii se găsesc, pe lîngă rocile menţionate în pinza de Audia, și în 
roci detritice cunoscute în „pinza de Macla, precum și în roci detritice 
intercalate în stratele de Lupchianu (echivalente cu argilele vărgate) din 
pinza de Tarcău (partea ei internă). 


În ambele cazuri trebuie avut în vedere că această cordilieră a 
funcţionat în intervalul Vraconian-Turonian (cu totul excepţional şi pe 
o arie restrinsă și în Senonian — „pinza argilelor rubanate“ — Ștefă- 
nescu, 1978) și că ea reprezintă un şir de insule mai mult sau mai puţin 
extinse în lungime şi probabil nu prea largi, orientate în lungul zonelor 
izopice de sedimentare. Ținînd seama de faptul că cel mai frecvent rocile 
cu granodiorite roşii se găsesc în pinzele de Audia și de Macla, s-ar 
putea accepta că majoritatea insulelor erau situate între ariile de sedi- 
mentare corespunzătoare acestor unități și mai rar între cele corespun- 
zătoare pînzei de Audia şi celei de Tarcău. Sub acest aspect, cordiliera 
cumană propriu-zisă ar corespunde situației menţionate în prima ipo- 
teză, cea de a doua fiind o cordilieră secundară, paralelă cu cea prin- 
cipală şi avînd aceeași constituție petrografică. 

Modelul paleogeografic expuse mai sus (v. fig. 99) aduce indirect 
informaţii asupra constituției subasmentului primar al pinzelor molda- 
vidice care, conform naturii materialului furnizat de cordilierele situate 
în interiorul domeniului lor de sedimentare, era de tip continental (grano- 
diorite, șisturi epimetamorfice) sau mai precis caracterizează o arie cu 
scoarță continentală. Prezența elementelor de șisturi verzi de tip dobro- 

gean arată că el poate fi comparat cu cel din vorlandul carpatic, cu 
precizarea că în zona cordilierei cumane (incluzind o arie mai extinsă 
decît cordiliera propriu-zisă) au fost puse în loc granodiorite ce ar tre- 
bui să fie cel puţin de vîrstă paleozoică, adică mai noi decît seria șistu- 
rilor verzi, și cel mult de vîrstă jurasică sau neocomiană, adică mai vechi 
decît seria şisturilor negre. Prima presupunere pare mai uşor de acceptat. 

Caracterul discontinuu, insular, al cordilierei cumane, ca şi al cor- 
dilierei-satelit al acesteia, explică faptul că domeniile de sedimentare 
corespunzătoare pînzelor de Audia, Macla şi Tarcău puteau comunica — 
cel puţin înainte de Senonian —, justificind asemănări şi îndinţări lito- 
faciale. 

În partea inferioară a argilelor vărgate din pinza de Audia şi a 
echivalentelor lor din pinza de Tarcău se cunosc intercalaţii de tufite și 
de silicolite a căror origine este legată de procese vulcanice (Papiu et 
al., 1976). Acest nivel se extinde în toată aria faciesului silezian al zonei 
Plișului carpatic, fiind întîlnit şi în alte zone mai interne, de exemplu 
în zona klippelor pienine (Birkenmajer, 1977). 

Originea materialului vulcanic din tufite — care prin poziţia lor au 
o virstă vraconian-cenomaniană — ar putea fi legată de procese mag- 
matice extruzive care au succedat deformărilor tectogenezei mesocre- 
tacice. Locul și amploarea proceselor este mai greu de precizat. Urmînd 
o ipoteză formulată de Rădulescu (Rădulescu, Dimitrescu, 1982) pentru 
explicarea originii tufurilor (andezitice ?) cunoscute în depozite turo- 
nian-senoniene şi paleogene din zona flișului, s-ar admite că tufitele sint 
legate de un magmatism andezitic de arc insular care ar fi apărut în 
aria corespunzătoare Dacidelor externe ca urmare a unor subducţii cre- 
tacice, în speţă mezocretacice. Desigur, nu este exclusă, și probabilitatea, 
mai ales că acest nivel tufitic vraconian-cenomanian se extinde pînă în 
zona klippelor pienine, ca materialul vulcanic să provină din aria Transil- 
vanidelor, unde de asemenea au avut loc subducţii mesocretacice. Pro- 
blema rămîne deschisă mai ales pînă cînd se vor putea aduce noi pre- 
cizări privind caracterul andezitic (calco-alcalin) al materialului vulcanic, 
presupus mai demult de Băncilă și Papiu (1962). 

Cele mai noi depozite din pinza de Audia cunoscute pe teritoriul 
Carpaţilor Orientali românești sînt reprezentate de un îliș grezos, masiv, 
cum este gresia de Siriu (senonian-paleocenă — Popescu et al., 1961 ; 
Bratu, 1966) în regiunea de curbură sau gresia de Prisaca,  senonian- 
eocenă (Agheorghiesi et al., 1967 ; lonesi, 1971) în Valea Moldovei și mai 
ia nord. Materialul detritic ce constituie flişurile grezoase senoian-paleo- 
gene are un caracter polimictic, bogat în mice ; o particularitate semnifi- 
cativă este dată de prezența, cel puţin în gresia de Siriu, a elementelor 
detritice de roci bazice (şi ultrabazice ?). 

Dezvoltarea unui fliș grezos masiv, senonian-paleogen, în aria de 
depunere a pînzei de Audia este — cel puţin în aria de curbură — un 
„accident“ sedimentologic înserat între o arie cu sedimentare de tip 
fliș marno-grezos sau chiar depozite palagice, spre interior (pînza fli- 
șului curbicortical și pînza de Macla), şi alt fliș marno-grezos (îlişul de 
Horgazu, din partea internă a piînzei de Tarcău), spre exterior. În acesta 

din urmă se intercalează şi secvenţe de fliș grezos (cu fragmente de roci 
bazice) (Săndulescu, Săndulescu, 1964b) care ar reprezenta un „ecou“ al 
gresiilor de Siriu spre exterior. 

Predominarea transportului dinspre sud-sud-vest în gresia de Siriu 
(Dumitriu, Dumitriu, 1964), face destul de dificilă, cel puţin pentru acest 
fliș, recunoașterea sursei materialului detritic și mai ales a poziţiei ei. 
Ea ar trebui plasată pe marginea internă a zonei corespunzătoare pinzei 
de Audia și ar avea o poziţie comparabilă cu a cordilierei cumane. Unei 
astfel de asemănări i se opune natura materialului detritic din gresia 
de Siriu — bogată în cuarţ și mică —, diferit în raport cu cel al gresiilor 
şi breciilor arcoziene cu granodiorite, produs de cordiliera cumană în 
intervalul Vraconian-Turonian. Este deci nevoie să se aibă în vedere o 
altă sursă în care să predomine formațiunile cristalofiliene, dar în cu- 
prinsul căreia să existe și roci bazice. Această sursă ar putea fi: 

— paralelă și eventual adiacentă cordilierei cumane, dar cu o con- 
stituție net diferită, deși tot de natură continentală ; 

— situată în zone mai interne (Dacide mediane sau externe) mate- 
rialul detritic fiind transportat (prin canioane submerse ?) peste aria 
corespunzătoare pinzelor flișului curbicortical și de Macla şi redistribuit 
apoi în lungul zonei de sedimentare ; 

— situată direct în prelungirea direcțională a ariei de sedimen- 
tare corespunzătoare pînzei de Audia, care ar fi suferit o ridicare peri- 
clinală la începutul Senonianului. 


Apariţia sursei de material detritic pentru gresia de Siriu ar coin- 
cide, în aria pinzei de Audia, cu un moment de deformare redusă, ma- 
nifestată prin caracterul slab discordant al gresiei de Siriu pe formaţiu- 
nile mai vechi din 'această unitate (fig. 103). Aceeaşi poziție slab discor- 
dantă este recunoscută parţial și pentru gresia de Prisaca. 


Sursa materialului detritic pentru gresia de Prisaca poate fi ase- 
mănătoare cu cea a gresiei de Siriu doar în cazul primelor două ipoteze 
menționate mai sus. Cea de a treia s-ar exclude din cauza distanței prea 
mari de la sursă la aria de depunere a gresiilor de Prisaca. 

Structură şi tectogeneză. Stilul de deformare a depozitelor din 
pînza de Audia este caracterizat de imbricarea deasă a unor solzi consti- 
tuiți în primul rînd din depozite ale seriei şisturilor negre şi din argile 
vărgate, în unele cazuri antrenînd şi flișuri grezoase senonian-paleogene. 
Această particularitate structurală a fost de altfel socotită un criteriu de 
nominalizare a piînzei de Audia, denumită de Filipescu (1955) „zona de 
solzi“ și considerată nejustificat o digitaţie a pînzei de Tarcău. Solzii re- 
cunoscuţi în pînza de Audia au o direcţie apropiată de marginea ei ex- 
ternă, faţă de care formează totuși un unghi foarte ascuţit, dovedind 
astfel că generarea lor, a precedat șariajul pînzei. Decalajul între forma- 
rea solzilor și șariaj poate să fie mic şi să se înscrie în durata ace- 
luiași moment de tectogeneză sau poate să corespundă la momente de 
tectogeneză diferite. 

La nord de Valea Moldovei, în cuprinsul pinzei de Audia se pot 
distinge două subunități. Cea externă este caracterizată de larga dez- 

Fig. 103. Poziţia discordantă a gresiei de Siriu în 
pinza de Audia (in Valea Trotușului): 


? - pinza flişului curbicortical; 2 - pinza de Audia (2 - seria șistu- 
rilor negre: 3 - argilele văreate; 4 - gresia de Siriu); 5 - pinza de 
Tarcâu; 6 - sariaj; 7 - falii inverse. 


voltare a gresiei de Prisaca, care constituie partea principală a corpului 
subunității. De altfel, numai în această subunitate s-a dovedit prezența 
și a nivelelor eocene în flişul grezos ; ea corespunde cu zona Skupova a 
pînzei de Cernahora (echivalentă cu pinza de Audia) din Carpaţii ucrai- 
nieni. Subunitatea internă (corespunzătoare zonei Cernahora s. str.) se 
prelungește și la sud de Valea Moldovei în tot lungul pînzei de Audia 
pînă în zona de curbură. Flișul grezos superior argilelor vărgate este 
cunoscut și în subunitatea internă, dar aici nu există dovezi că el ar 
urca pînă în Eocen, putînd fi comparat în consecinţă cu gresia de Siriu 
(senonian-paleocenă). Această diferență privind vîrsta cea mai nouă a 
flișului grezos ar constitui un caracter distinctiv între cele două subuni- 
tăți (sau digitaţii) ale pînzei de Audia. Lipsa, la sud de Valea Moldovei, 
a digitaţiei externe s-ar datora îngustării și dispariţiei zonei de sedimen- 
tare ce-i corespunde. 

Planul de șariaj al pinzei de Audia a fost deformat ulterior termi- 
nării procesului de încălecare. Ca urmare a recutării planului, este des- 
tul de frecventă situaţia în care acesta are în partea frontală a pinzei 
o poziţie verticală sau chiar răsturnată (v. fig. 101). Existenţa șaria- 
jului este controlată însă de cîteva foraje săpate în aria de aflorare a 
pînzei de Audia (Siriu, Negrileasa, vest Frasin) care au traversat pla- 
nul de șariaj şi au interceptat depozitele pinzei de Tarcău de dedesubt. 

Vîrsta şariajului piînzei de Audia este intraburdigaliană. Cele mai 
noi depozite încălecate de pînză sînt fie flişul de Vineţişu, fie formaţiu- 
nea de Sion, echivalentă cu el. Conţinutul micropaleontologic al flişu- 
lui de Vineţișu arată că acesta urcă pînă în Miocenul inferior, probabil 
în Burdigalianul bazal (Ștefănescu et al., 1979 ; Gh. Popescu — date ine- 
dite). Primele depozite discordante ce acoperă conturul de eroziune al 
pînzei sînt cele aparținînd molasei de Dofteana (Ștefănescu, Mărunţeanu, 
1980) a cărei parte inferioară este de asemenea burdigaliană. Dacă se 
face referință la denumirile „clasice“ ale momentelor de tectogeneză, 
șariajul pinzei de Audia corespunde fazei stirice vechi, așa cum a fost 
arătat mai demult de Dumitrescu şi Săndulescu (1968). El este contem- 
poran cu șariajul pînzelor de Macla și al flișului curbicortical. 

Șariajul pinzei de Audia a fost precedat, ca de altfel al tuturor 
piînzelor moldavidice, de o deformare a depozitelor ce le alcătuiesc, con- 
temporană cu dezlipirea acestora de pe subasmentul lor primar (v. fig. 
102). În cazul pînzei de Audia, dezlipirea a putut începe încă din timpul 
Cretacicului superior, odată cu deformarea care a precedat depunerea 
gresiei de Siriu și/sau a gresiei de Prisaca. Întrucît deformările corespun- 
zătoare tectogenezei savice nu mai sint dovedite în aria Moldavidelor, 
deoarece în stratele de Vineţişu, încălecate de pinză, s-a dovedit pre- 
zența Miocenului inferior, se poate trage concluzia că procesul de for- 
mare a solzilor pînzei de Audia a precedat cu puţin procesul de depla- 
sare prin șariaj şi că ambele se înscriu în cadrul tectogenezei stirice 
vechi, intraburdigaliene. Cum pinzele de Macla și a flișului curbicortical, 
care sint șariate peste cea de Audia, sînt pinze epigliptice, momentul 
tectogenetic intraburdigalian a trebuit să fie însoţit şi de o perioadă de 
eroziune, eventual scurtă, dar destul de intensă, care a separat în timp 
formarea solzilor și procesul de șariaj. 

Recutarea planului de șariaj mai ales în partea frontală a pinzei 
de Audia (v. fig. 101) este contemporană cu șariajul unităţilor mai exter- 
ne, în speţă a pinzei de Tarcău și a cutelor marginale. Succesiunea celor 
trei procese, cutare şi solzare-șariaj-recutare, se poate recunoaște la fie- 
care din pinzele de cuvertură ale Moldavidelor. Ceea ce diferă de la o 
unitate la alta este lungimea intervalului de timp ce le separă. 


Pinza de Tarcău 


Definirea pînzei de Tarcău ca o unitate plurifacială, grupînd mai 
multe digitaţii, se datorează lui Dumitrescu (1948, 1952) care a conturat 
și semiferestrele Oituz și Vrancea. 

Într-o sinteză privind zona flișului din Moldova centrală, Atanasiu 
(1943) acordase rang de pinză fiecărei subunități a pinzei de Tarcău, 
corespunzînd unor faciesuri specifice. Ulterior s-a dovedit că o parte 
din aceste pinze aparţin pînzei de Tarcău, iar altă parte, pinzei cute- 
ior marginale. 

În unele porţiuni, conturul de eroziune al pînzei de Tarcău a fost 
recunoscut aproximativ în forma lui actuală încă din deceniul al patru- 
lea (în sudul Munţilor Vrancei, de Murgeanu și Filipescu, 1937, în bazi- 
nul Văii Tazlăului, de Băncilă, 1940 ; etc.). 

Distingerea zonelor izopice de facies s-a făcut în tot lungul pînzei 
(Dumitrescu, 1952 ; Joja, 1952; Grigoraș, 1955 ; Popescu, 1952; Pătruţ, 
1955 ; Băncilă, 1955; Dumitrescu et al., 1971), luîndu-se în considerare 
mai ales intervalul corespunzător Eocenului în care se constată cea mai 
accentuată diversificare litofacială. 


Conturul de eroziune al pînzei de Tarcău (urma planului de şariaj) 
este extrem de festonat, în raport cu alte pinze moldavidice din Carpaţii 
Orientali. La nord de frontiera țării, ea se racordează cu pinza de Skole 
(sau zona skibelor). În bazinul Văii Buzăului, partea frontală a pînzei 
este acoperită discordant de depozite molasice  neosarmaţian-pliocene 
aparţinînd zonei interne a avanfosei. Acestea din urmă ajung treptat ca 
la vest de Valea Ialomiţei să acopere în întregime pinza. Foarte caracte- 
ristic sînt semiferestrele Vrancea și Oituz (Dumitrescu, 1948, 1952), Bis- 
trița (Băncilă, 1955 ; Joja, 1955) și Putna (Joja, 1954), precum și ferestrele 
Dumesnic (Atanasiu, 1939) sau Mitocul lui Bălan (Joja, 1955). 

In afloriment, marginea internă a pinzei de Tarcău este marcată 
de urma planului de șariaj a pinzei de Audia sau a celei de Macla. Ea 
se prelungește însă, conform unor date de foraj, și mai la vest, sub în- 
călecarea unităţilor mai interne, ajungind în unele sectoare (forajul 
Ceahlău) pînă sub pinza flișului curbicortical. 

Litogeneză și stratigrafie. Pinza de Tarcău se pretează la o analiză 
interesantă a dezvoltării faciesurilor de fliș și a particularităților bazi- 
nului de sedimentare a acestora. 

Cele mai vechi depozite cunoscute în pinza de Tarcău, în afloriment 
sau în foraje, sînt reprezentate de seria șisturilor negre care au, în linii 
mari, caractere asemănătoare cu cele din pinza de Audia. Deosebiri se 
înregistrează mai ales la nivelul Albianului : 

— în unele părți (Ojdula, Ghelinţa), gresiile cuarţoase glauconitice 
sînt aproape absente (Săndulescu, Săndulescu, 1964 b), iar litofaciesul 
șistos urcă pînă la limita superioară a seriei ; 

— în alte părţi (Valea Uzului), la nivelul Albianului se dezvoltă 
gresii cuarțoase micacee, cu matrice calcaroase (gresiile de Farcu-Băn- 
cilă, 1955). 

Aceste situaţii, corelate cu cele cunoscute în pinza cutelor margi- 
nale, mai externă, de asemenea la nivelul Albianului, sugerează destul 
de clar că sursa gresiilor glauconitice, deși externă, a debitat doar în 
anumite segmente ale marginii ariei de sedimentare a Moldavidelor în 

timpul Albianului şi că materialul detritic, transportat probabil prin ca- 
nioane submarine, s-a distribuit longitudinal şi uniform mai ales în 
cuprinsul ariei corespunzătoare pînzei de Audia. 


Depozitele vraconian-turoniene, predominant pelagice, din pinza 
de Tarcău (strate de Lupchianu, Dumitrescu, 1952, sau strate de Ciîrnu, 
Băncilă, 1955) sînt mai bogate în roci marnoase şi marnocalcaroase decit 
echivalentele lor din pinza de Audia. Faptul ar sugera o adincime mai 
mare de sedimentare a celor din urmă, situată sub nivelul de compen- 
sare a calciului (CCL) *. În pînza de Tarcău se cunosc şi nivelele cine- 
ritice şi silicolitice în partea inferioară a intervalului Vraconian-Turonian, 
sincrone cu cele din pinza de Audia. 


Sedimentarea de tip fliș debutează pe întreaga arie a pinzei de Tar- 
cău în partea terminală a Turonianului sau în extrema bază a Senonia- 
nului. Ea va continua în partea internă a pînzei în Miocenul inferior, în 
timp ce în partea externă, începînd din Oligocen, litofaciesurile de tip 
fliș vor fi înloauite de alte tipuri de depozite sau se vor dezvolta doar 
la cîteva nivele restrinse. 


Flișurile senonime prezintă două litofaciesuri, unul marnogrezos 
(Horgazu) la interior și al doilea calcaros (Hangu) la exterior. Litofaciesul 
de Hangu este mai larg răspîndit în pînza de Tarcău, cel de Horgazu fiind 
restrins uneori la zonele ei cele mai vestice. Sursele materialului detri- 
tic din cele două litofaciesuri sînt opuse, situaţie care se va menţine 
pentru întreaga succesiune pînă în Miocen. Sursa internă, carpatică, 
poate îi considerată. pînă la un punct comună cu cea a gresiei de Siriu, 
flișul de Horgazu putind fi o secvenţă mai îndepărtată a primeia. Ipoteza 
este susținută de prezenţa unor secvențe grezoase intercalate în flișul 
de Horgazu, care au caractere petrografice asemănătoare cu gresia de 
Siriu (Săndulescu, Săndulescu, 1964 b). Sursa externă, plattormică, este 
bine marcată de prezenţa detritusului de şisturi verzi de tip dobrogean, 
prezent în arenitele flișului de Hangu. Zona axială a trogului de sedi- 
mentare a flișurilor senoniene din aria corespunzătoare pînzei de Tarcău 
era situată în treimea internă a acesteia. 


Prin alcătuirea lor litologică, flișurile paleocene arată o sedimen- 
tare relativ complexă. În partea internă, litofaciesul flișului de Horgazu 
urcă pină în baza Paleocenului (Săndulescu J., 1972) și este urmat mai 
întîi de o secvenţă vărgată (orizontal bazal al gresiei de Tarcău — Săn- 
dulescu et al., 1962) și apoi de o parte a flișului grezos, reprezentat de 
gresia de Tarcău, inferioară (fig. 104). Sursa materialului detritic pentru 
acest interval, ca şi pentru întreaga suită a gresiei de Tarcău, este internă, 
carpatică. În partea mediană şi externă a pinzei de Tarcău, o mare parte 
a Paleocenului este reprezentat de un fliş marno-grezos (flișul de Putna), 
urmat de stratele de Straja (fliș vărgat), situate la partea terminală a 
Paleocenului și în baza Eocenului inferior (Joja et al.. 1963 ; Bratu, Ale- 
xandrescu, 1970; Dumitrescu et al., 1971). Heterocronismul flișului văr- 
gat (fig. 104) este urmat de migrarea spre exterior a zonei axiale a fosei 


* Calcium Compensation Level. 

Fig. 104. Faciesurile Paleccen-Eocenului infericr în pinza de Tarcău: 


7 - flis de Putna (parțial Horgizu); 2 - fliş vărgat; 3 - flis grezos; 4 - flis grezo-marnos: 5 - nivel de corelare 
stratiyrafică. 


de sedimentare, evidenţiată de extinderea ariei în care se depun depozite 
asemănătoare gresiei de Tarcău (flișul de Ciunget) și de restrîngerea 
treptată a celei în care se mai cunosc fragmente de șisturi verzi de tip 
dobrogean. Procesul se continuă mai puţin evident în timpul Eocenului 
şi Oligocenului, dar foarte net în Miocenul inferior, la sfîrşitul căruia 
practic întreaga arie a piînzei de Tarcău este dependentă de sursa internă, 
carpatică. Această schimbare remarcabilă, intraburdigaliană, a fost pre- 
cedată de instalarea unei perioade de sedimentare evaporitică (gipsurile 
inferioare și, pe alocuri, sarea) şi a corespuns primului episod molasic 
cunoscut în cuprinsul Moldavidelor (molasa de Doftana — Ștefănescu, 
Mărunţeanu, 1980). 


Apariţia sedimentării molasice în aria corespunzătoare pînzei de 
Tarcău succede primei tectogeneze moldavidice, celei stirice vechi, care 
a afectat unităţi mai interne. Ea ilustrează exemplul în care aceeași for- 
mațiune molasică poate fi post-tectogenetică pentru un anumit grup de 
unități şi pretectogenetică pentru altul. 


Migrarea zonei axiale a fosei de sedimentare a flișurilor din pinza 
de Tarcău s-a realizat în condiţiile unei sedimentări neîntrerupte. Ea a 
prezentat cîteva deplasări mai accentuate, dintre care ultima este evi- 
dent legată de desfășurarea unor tectogeneze majore în imediata apro- 
piere, cele mai timpurii avind mai puţin clar o asemenea legătură 
(fig. 105), care nu este însă exclusă. 


Procese tectono-sedimentare. O particularitate tectono-sedimentară 
a secvenţei oligocen-eomiocene din partea internă a pinzei de Tarcău o 
constituie dezvoltarea unor nivele de tip wildflysch. Este vorba de fa- 
ciesul de Slon (Popescu, 1958) pus în evidență mai întîi la curbură, în 
Munţii Buzăului, și apoi extins atît spre nord (Bucur, 1980 ; Săndulescu, 
1965), cît şi spre sud-vest (Ștefănescu, 1978). Caracteristica acestui facies 
o constituie dezvoltarea unor nivele de brecii sedimentare sau de sedi- 
mente redepuse (olistostromă) în cuprinsul părții superioare a gresiei de 
Fusaru (oligocenă) sau a stratelor de Vineţișu (oligocen-miocene). Recent, 
asemenea nivele au putut fi stabilite şi în cuprinsul părţii inferioare a 
Oligocenului, sub gresia de Fusaru (văile Uzu și Ciobănuş). Problema 
esențială care priveşte aceste nivele de tip wildflysch este aceea a originii 
materialului alohton. Kilippele sedimentare sînt constituite din roci ase- 
mănătoare cu cele cunoscute în faciesul de Şotrile paleocen-eocen. Pe 


268 


Fig. 105. Migraţia axei fosei de sedimentare 
a flișurilor din Moldavidele externe; zone de 
facies: 


Hg - Horgazu; Hn- Hangu; Le - Lepşa; Te- Tarcău; 
Tz - Tazlău; Sv-Le - Sucevița-Leşunț; Dm - Doamna; 
ic - pinza de Tarcău; mg - cute marginale. 


de altă parte, la vest de Valea Teleajenului a fost distinsă o „pinză a 
argilelor rubanate“ (Ştefănescu, 1978) care reprezintă de fapt mari cor- 
puri dezrădăcinate, alcătuite din argile vărgate, brecii arcoziene cu gra- 
nodiorite şi gresii masive, de vîrstă cretacice superior-paleocenă, diferite 
de faciesull de Șotrile. Cele două grupe de roci ar putea proveni din arii 
diferite, după cum, exceptiînd în parte intervalul Paleocen, ele ar putea 
fi reunite într-o succesiune unitară cu caractere specifice. 


Stabilirea ariei de origine a materialului şi a elementelor alohtone 
este dificilă, deoarece, cel puţin din Valea Siriului spre nord, la vest de 
pînza de Tarcău nu se cunosc actualmente depozite aparținind faciesului 
de Șotrile care să fi alimentat wildflyschul de Slon, așa cum este cazul 
la sud și vest. În această situaţie se pot avea în vedere următoarele 
ipoteze : 

— formațiunile paleocene și eocene ale faciesului de Șotrile erau 
dezvoltate și în acoperișul gresiei de Siriu de unde au fost îndepărtate 
prin dealipire şi alunecare, dar și prin eroziune înainte de încălecarea 
pînzelor de Macla și a flișului curbicortical ; 

— aria pinzei de Audia era în mare parte exondată cu excepţia 
unor sectoare transversale care facilitau deplasarea spre exterior în aria 
de sedimentare a wildflyschului de Slon a unor secvenţe din faciesul de 
Șotrille situat pe pînza de Madla și/sau cea a flişului curbicortical ; 

— a existat o arie situată între domeniul pinzei de Audia și cel 
al pînzei de Tarcău cu caractere de rid, pe care s-a depus în Paleogen 
o secvenţă asemănătoare cu cea de Șotrile, dar mai ales bogată în argile 
și marne roșii, rid de pe care au decolat klippele sedimentare și mate- 
rialhul resedimentat în faciesul de Slon. 

Fiecare ipoteză este conformă cu situația materialului alohton din 
wildflyschul oligocen-miocen de Slon. Ultima dintre ele poate să explice 
mai ales lipsa la nord de Valea Buzăului a klippelor sedimentare consti- 
tuite din pachete de îliș de tipul stratelor cu hieroglife și predominarea 
materialului roşu. Este totodată curios de ce nu există klippe sedimen- 
tare constituite din roci mai vechi decit faciesul de Șotrile (fliș de Macla, 
gresie de Siriu etc.). Trebuie remarcat de asemenea că faciesul cu brecii 
sedimentare și material resedimentat se întilnește la partea internă a 
Depresiunii Krosno din Carpaţii Orientali ucrainieni (corespunzătoare păr- 
ţii interne a pînzei de Tarcău), pînă în văile Latoriţei şi Ujului şi acolo 
fiind prezent tot materialul argilos sau marnos roşu. Intercalarea unei 
arii relativ înguste de rid în intervalul Paleocen-Eocen între domeniul 
pînzei de Audia şi cel al celei de Tarcău este documentată indirect şi 
necesită acceptarea acoperirii ei complete prin procese de şariaj de către 
pînza de Audia. 

Structură şi tectogeneză. Caracterul polifacial al pînzei de Tarcău 
a condus și la deformarea ei diferită în funcţie de caracterele litologice 
‘ale flişurilor ce o compun. În același sens trebuie privită și geneza digi- 
tațiilor sale. 

În partea internă în care sînt dezvoltate faciesurile flișurilor gre- 
zoase masive (gresia de Tarcău, gresia de Fusaru), digitaţia formată, 
denumită „digitaţia gresiei de Tarcău“ (fig. 106), este cea mai largă sub- 
unitate a pinzei. Ea este caracterizată de o cutare în care predomină 
cutele verticale sau deversate, largi şi bine exprimate, faliate pe flancuri. 
Acest caracter se menţine și la nord de frontiera ţării, caracterizînd de- 
presiunea centrală sau Depresiunea Krosno din Carpaţii ucrainieni și 
polonezi. Înspre sud-vest, unde structurile pînzei se afundă, caracterele 
structurale ale digitaţiei gresiei de Tarcău sînt prezente în special în 
pintenul de Homoriciu. 

Digitaţiile mediane ale pinzei de, Tarcău — digitaţia Ciunget, digi- 
taţia Sboina Frumoasă — în care persistă faciesuri de fliș grezos în 
special în Eocenul mediu arată de asemenea structuri largi. Ele sînt 
înguste (fig. 106), întrucît şi aria corespunzătoare acestor litofaciesuri 
nu era prea largă. 


Digitaţiile externe ale pinzei de Tarcău în care faciesurile de îliș 
grezos dispar aproape complet se caracterizează printr-o imbricare avan- 
sată. La nord de semifereastra Bistriţei, cutele-solzi ce se succed aproape 
paralel prezintă același stil tectonic ca și în zona skibelor din continua- 
rea peste graniță a unităţii Carpaţilor Orientali ucrainieni. În conformi- 
tate cu faciesurile Paleogenului, au putut fi distinse skibele externe și 
skibele interne (Micu, 1982), primele prezentind un grad de imbricare 
mai avansat. 


Erodate parțial în aria semiferestrelor deschise de eroziune în 
cuprinsul pînzei de Tarcău, digitaţiile externe ale acesteia se regăsesc 
bine dezvoltate la sud de fereastra Vrancei. Ele prezintă aici o particu- 
laritate specifică : în timp ce în partea frontală a pînzei au vergența 

externă, normală, în partea in- 
ternă sînt separate de falii nor- 
male curbe (falii listrice) care dau 
impresia unor vergențe inverse, 
spre interior. 

Relaţiile dintre structurile 
pînzei de Tarcău şi planul de şa- 
riaj al acesteia arată clar că de- 
formarea seriilor sedimentare şi 
şariajul s-au produs în două mo- 
mente diferite, așa cum s-a mai 
arătat și pentru alte pinze de cu- 
ertură din zona flișului (v. 
fig. 102). Prima deformare im- 
plică și depozite miocene inferi- 
oare, fiind contemporană cu şa- 
riajul pînzelor moldavidice mai 
interne. Ea a determinat dezlipi- 
rea seriilor sedimentare de pe 
soclul lor primar, fără a presu- 
pune deplasarea spre exterior a 
acestora. 


Cel de al doilea moment este 
cel al șariajului principal, care a 
dus la acoperirea tectonică a pîn- 
zei cutelor marginale şi a unei 
părți a celei subcarpatice. Pre- 
zența sub planul de încălecare a 
pînzei de Tarcău a unor depozite 
badeniene inferioare permite da- 
tarea acestui şariaj ca fiind post- 
langhian. Cele mai vechi depozite 
post-piînză care acoperă clar con- 
turul de eroziune al unităţii de 
Tarcău sînt sarmaţian superioa- 
re (Depresiunea Comănești zona 
cutelor diapire). În acest inter- 
val de timp trebuie plasat şi 
momentul tectogenezei principale 
a pînzei de Tarcău. El poate fi 
intrabadenian sau, mai nou, in- 
trasarmaţian. Din considerente 
regionale și ținînd seama de înti- 
nerirea progresivă a vîrstei șaria- 
jelor pînzelor moldavidice, consi- 

Fig. 106. Schița digitatiilor pînzei de Tarcău: 


7 - depresiuni molasice (db - depresiunea Breţcu; de- de- 
presiunea Comănești); 2- pînzele moldavidice interne 
mi ); 3 - pînza de Tarcău (a - digitaţia gresiei de Tarcău; 

- digitația de Ciunget - Sboina Frumoasă; c- digitația 
ra Valea Rea = Skibele interne; d- "'digitația ex- 
ternă = skibele externe); 4 - petecele de rabotaj al pîn- 
zei de Tarcău; 5 - pînza cutelor marginale (CM); 6 - pînza 

subcarpatică (SB). 


derăm  îndreptățită prima supoziţie, a  virstelor intrabadeniene, care 
corespunde tectogenezei stirice noi. Un argument indirect în acest sens 
ar fi constituit de dezvoltarea formațiunii superioare cu sare din Car- 

paţii Orientali la limita între Badenianul inferior (Langhian) şi Bade- 
nianul superior (Kossovian), la fel cum formațiunea inferioară cu sare, 
burdigaliană, este contemporană tectogenezei stirice vechi. 

Pînza de Tarcău este o pinză epigliptică, șariajul ei fiind precedat, 
în cuprinsul cutelor marginale, de o perioadă de eroziune. Dovezile pri- 
vind amploarea mare a pînzei de Tarcău sînt, pe lingă ferestrele (Dumes- 
nic, Mitocul lui Bălan), și semiferestrele (Putna, Bistriţa, Oituz, Vran- 
cea) pe care le prezintă și numeroasele foraje care au străbătut-o, intrînd 
în pînza cutelor marginale sau în elemente aparținind pînzei subcarpa- 
tice (în partea sudică a curburii). 

Peticele de rabotaj ale pinzei de Tarcău. În partea frontală a pînzei 
de Tarcău au fost antrenate elemente structurale mai mult sau mai puţin 
dezvoltate areal, smulse din domeniul cutelor marginale și transportate 
peste aceasta. Aceste petice de rabotaj (Dumitrescu et al., 1969) sînt 
constituite cu precădere din depozite oligocene și miocene inferioare, pe 
alocuri şi eocene, dezvoltate în faciesuri similare cu cele cunoscute în 
pinza cutelor marginale. Ele nu trebuie confundate (lonesi, 1968 ; Muti- 
hac, Ionesi, 1974) cu această din urmă unitate, rangul în clasificarea 
structurală fiind diferit (pînza fiind de rang superior peticului de rabotaj). 

Principalele petice de rabotaj sînt, de la sud la nord : Voevodeasa, 
Gura Humorului, Manahia-Moinești și Tirgu Ocna. Origine și poziţie 
tectonică similare prezintă peticul de rabotaj al sării ce se dezvoltă în 
partea frontală a pînzei de Tarcău din Valea Nărujii pînă în Valea Rim- 
nicului Sărat. 

Structura peticelor de rabotaj arată că ele au fost antrenate de 
pînza de Tarcău după ce fuseseră afectate de eroziune, subliniind și con- 
firmînd în acest fel caracterul său epigliptic. 


Pinza cutelor marginale 


În forma ei actuală, pinza cutelor marginale a fost distinsă după 
conturarea semiferestrelor Vrancei și Oituz (Dumitrescu, 1948, 1952), a 
Bistriţei (Băncilă, 1955 ; Joja, 1955) şi a Putnei (Joja, 1954). Ea a mai fost 
cunoscută sub denumirea de „unitate marginală“ (Dumitrescu, 1952), 
„unitatea externă“ (Băncilă, 1955) sau „unitate submarginală“ (Joja, 1952). 

Limita internă a unităţii în afloriment este marcată de conturul de 
eroziune al pinzei de Tarcău. Pinza cutelor marginale a fost însă găsită 
prin numeroase foraje mult spre vest, sub pinza de Tarcău. În unele 
sectoare, de exemplu în Munţii Oituzului, forajele au întilnit cutele 
marginale sub pinza de Tarcău, pe aproape toată lărgimea acestora din 
urmă. Şi mai la nord, la vest de fereastra Dumesnic, cutele marginale 
se găsesc în aceeași situație. 

Limita externă a pînzei cutelor marginale a fost mai mult timp 
controversată, participarea depozitelor miocene la alcătuirea părţii sale 
trontale fiind un impediment în separarea ei de pinza subcarpatică. 
Forajele şi cercetările de detaliu (Mirăuţă, 1962; Micu, 1976a,b) au 
ajuns să precizeze traseul acestei limite, în semifereastra Bistriţei, co- 

relînd datele de suprafaţă cu cele de foraj. La sud de Valea Trotușului, 
limita externă a pînzei cutelor marginale (Dumitrescu, 1952) corespunde 
cu „linia marginală a flișului“. Ea este acoperită tectonic la sud de 
semifereastra Vrancei de către pinza de Tarcău. 


Litogeneză şi stratigrafie. Formațiunile care iau parte la alcătuirea 
pinzei cutelor marginale sînt în exclusivitate sedimentare și se extind pe 
intervalul Cretacic inferior — Miocen inferior. 

Cretacicul inferior este dezvoltat într-un litofacies apropiat de al 
șisturilor negre, cu caractere mai pregnante de fliș în semifereastra Vran- 
cei (stratele de Streiu — Dumitrescu, 1952) și mai puţin ritmice în semi- 
fereastra Bistriței (stratele de Sărata — Băncilă, 1955). Cretacicul supe- 
vior nu este dezvoltat în facies de îliş (vărgat, radiolaritic în bază şi cal- 
caros-detritic în secvenţa superioară), în schimb în Paleocen se dezvoltă 
un fliș de tipul stratelor cu hieroglife, relativ subţire. 


Eocenul îmbracă faciesuri de fliș doar în digitaţia Greșu din semi- 
fereastra Vrancei, cu o poziţie,mai internă. În rest sînt dezvoltări detri- 
tic-calcaroase sau marno-şistoase, de grosimi relativ reduse. De altfel, 
întreaga secvență sedimentară a pînzei cutelor marginale este redusă ca 
grosime în raport cu succesiunile izocrone din pînza de Tarcău, în spe- 
cial cu cele interne (v. fig. 105). 


La nivelul Oligocenului și Miocenului inferior, pe lingă dezvoltarea 
litofaciesuiui bituminos cu gresie de Kliwa, cunoscut și în pînza de Tar- 
cău, se remarcă intervenţia uneori predominantă a sedimentării grosiere, 
conglomeratice, cu elemente detritice de șisiuri verzi de tip dobrogean. 
Acest caracter care marchează poziţia externă în aria de sedimentare 
moidavidică este prezent şi ia nivele mai vechi, în Paleocen (conglome- 
rate de Strei, conglomerate de Horăicioara) şi uneori și în Eocen (con- 
giomerate de Cernegura). 


Dezvoltarea secvenţelor de fliș numai la nivele disparate și rela- 
tiva absență a intercalaţiilor de conglomerate cu elemente provenind 
din vorland sînt unele dintre caracterele principale ale succesiunii sedi- 
mentare a pînzei cutelor marginale. 


Atit transversal, cît și longitudinal se pot recunoaşte variaţii de 
facies, uneori substanţiale. Așa de exemplu în semifereastra Bistriţei 
(Săndulescu, Micu, in Micu et al., 1976a) cutele cele mai interne arată 
la nivelul Paleocenului litofaciesul flișului de Putna, propriu pînzei de 
Tarcău. O variaţie de facies asemănătoare se stabilește și în sens longi- 
tudinal dacă se au învedere succesiunile de la nord de semifereastra 
Putnei, în Carpaţii ucrainieni. În cutele Pocuţiei, care reprezintă con- 
tinuarea septentrională a pînzei cutelor marginale, cea mai mare parte 
a stivei sedimentare îmbracă faciesuri asemănătoare cu cele din pinza 
de Tarcău, abia în partea lor externă apropiindu-se de cele cunoscute 
în semifereastra Bistriţei. Situaţia poate fi explicată prin, variaţii de 
facies, dar şi prin distingerea a două subunități în cuprinsul pînzei, 
așa cum ele sînt clar dezvoltate în sud, în Munţii Vrancei (v. fig. 105). 

Întrucît în unitatea cea mai externă a Moldavidelor, pînza subcar- 
patică, nu sînt cunoscute depozite mai vechi decit cele eocene supe- 

rioare, asemănătoare cu cele din cutele marginale, s-ar putea trage 
concluzia că și la nivele inferioare sedimentarea avea aceleași carac- 
tere. În caz contrar, trebuie admis că cel puţin pînă în Eocenul superior, 
aria corespunzătoare cutelor marginale era cea mai externă arie mobilă 
aparţinind Moldavidelor şi că în domeniul subcarpatice sedimentarea 
putea îmbrăca aspecte de tip platformă. În ambele cazuri, dezvoltarea 
mai substanţială a secvențelor de tip fliș doar în partea internă a pîn- 
zei cutelor marginale arată apropierea de arii mai stabile, reprezentate 
de domeniul vorlandului. 

Structură și tectogeneză. Caracterul structural principal al pînzei 
cutelor marginale este dezvoltarea cutelor cu flanc invers, deversate, 
culcate sau răsturnate. Acest caracter este pregnant mai ales în partea 
externă a unităţii (fig. 107) şi se urmărește în tot lungul ei. 

Complexitatea structurală a pinzei este, cel puţin aparent, variabilă 
de la un sector la altul. În linii mari se constată că : 

— în semifereastra Vrancei se disting foarte clar două subunități 
(Dumitrescu, 1963), cea internă (Greşșu) acoperind-o practic în întregime 
pe cea externă (Coza) (v. fig. 106, 108); 

— o asemenea situaţie nu se mai întilneşte în celelalte sectoare 
în care cutele marginale aflorează, deşi ar putea să fie doar aparentă, 
determinată de eroziunea mai puţin întinsă în comparaţie cu Munţii 
Vrancei sau de faptul că subunitatea internă a fost erodată de pe o 
mare parte a ariei cutelor marginale înainte ca acestea să fie acoperite 
tectonic de pinza de Tarcău ; 


— între cutele marginale din semifereastra Bistriţei şi cele din 
Pocuția există diferențe de facies care îndreptățesc să se distingă de 
asemenea două subunități (Săndulescu, 1980a) (Pocuția, mai internă, 
și Bistrița, mai externă) între care există relaţii de încălecare şi de 
înlocuire în releu ; 

— dezvoltarea litostratigrafică diferită atit între subunitățile de 
Greșu şi de Coza din semifereastra Vrancei, cît și între cele de Pocuția 
și Bistriţa ar apropia subunitățile interne, în care flișurile sînt mai sub- 
stanţial reprezentate, lăsînd totodată posibilitatea corelării celor externe. 

Corelarea prezentată mai sus este conformă cu faptul că atît înspre 
nord (Pocuția), cît şi spre sud (Vrancea) subunitatea externă este com- 
plet depășită tectonic de cea internă, precum și cu faptul că peticele 
de rabotaj din fruntea pînzei de Tarcău, smulse din cutele marginale, au 
unele afinități cu subunitățile lor interne. Ea mai explică şi faptul că 
la nord de fereastra Dumesnic cutele marginale nu au mai fost întilnite 
în foraje sub pînza de Tarcău (v. fig. 107), fiind depășite mult de șaria- 
jul acesteia. Rămiînerea în urmă a pînzei cutelor marginale în acest 
sector se poate datora opririi într-un prag mai ridicat al platformei 
care în mișcarea sa de subșariaj a provocat și o forfecare senestră a 
unităţii, decalînd spre interior segmentul situat la nord. 


Cele mai noi depozite implicate în structura pînzei cutelor mar- 
ginale sînt de virstă miocenă inferioară (burdigaliană). În consecinţă, 


prima deformare importantă a avut loc, ca și pentru pinza de Tarcău, 

Fig. 107. Secţiuni 
transversale prin 
Moldavide şi vor- 
land (după Săndu- 
lescu şi Visarion, 
1981): 


7 - pinzele central-est- 
carpatice; 2 - pinza fli- 
şului negru; 3 - pînza de 
Ceahlău; 4 - pinza flişu- 
lui  curbicortical; 5 - 
pinza de Audia; 6 - pinza 
de Tarcău ; 7 - pinza cute» 
lor marginale; 8 - pinza 
subcarpatică; 9- cuver- 
tura de platformă {Pz - 
Paleozoic; Mz - Mezo- 
zoic; Maya - Badenian şi 
Sarimnaţian inf.); 70 - so- 
clul platformei; 77 - şa- 
riaj; 72 - digitaţie; 73- 
falie. 

în tectogeneza stirică veche. Al doilea moment de tectogeneză este și 
el contemporan cu al pinzei de Tarcău, de vîrstă stirică nouă. Ambele 
unități au făcut mai tîrziu corp comun cu pinza subcarpatică în tim- 
pul subsariajului intrasarmaţian al vorlandului, situație dovedită de fo- 
rajele care au întîlnit sub pînza de Tarcău sau sub cea a cutelor mar- 
ginale depozite badeniene și/sau eosarmaţiene aparţinind cuverturii de 
platformă. 


Între prima tectogeneză (stirică veche) şi a doua (stirică nouă) 
cutele marginale deja deformate au suferit o eroziune diferențiată, care 
explică distribuţia inegală a celor două subunități, internă (Pocuţia- 
Greșu) și externă (Bistriţa-Coza). 


Pinza subcarpatică 


Cea mai externă unitate a Moldavidelor, pinza subcarpatică, este 
în cea mai mare parte constituită din depozite miocene inferioare și 
medii în care predomină cele de molasă. Mrazec și Popescu-Voiteşti 
(1914) au distins această unitate ca o pinză incipientă, șariată peste 
formațiunea cu sare 'depusă direct pe vorland. Ea a fost confirmată mai 
tîrziu de foraje și denumită unitatea pericarpatică (Băncilă, 1958). Pre- 
dominarea depozitelor de molasă care iau parte la alcătuirea acestei 
unități, precum și faptul că este acoperită la vest de Valea Buzăului 
de molase sarmaţian-pliocene a determinat încadrarea ei la zona internă 
a avanfosei (Dumitrescu et al., 1962; Dumitrescu, Săndulescu, 1970). 
Restriîngerea avanfosei în timp şi spaţiu la depresiunea care găzduieşte 
sedimentarea madlasică neosarmațian-pliocenă (Săndulescu et al., 1981 
a, b), post-tectogenetică în raport cu cele mai noi șariaje, dă posibili- 
tatea unei mai precise definiri a pinzei subcarpatice. Ea este cea mai 
extinsă unitate moldavidică, încălecarea ei urmărindu-se pînă în sec- 
torul meridional al Subcarpaților. 

Limita externă a pinzei subcarpatice este marcată de încălecarea 
depozitelor miocene peste cuvertura de platformă a vorlandului. Acest 
contact tectonic aflorează doar la nord de Valea Trotușului unde cores- 
punde și cu ceea ce s-a denumit falia pericarpatică. La sud de Trotuș, 
fruntea pînzei subcarpatice şi implicit și falia pericarpatică sînt acope- 
rite discordant de molasa sarmaţian superioară-pliiocenă a avanfosei ex- 
terne (s. str.). Pe baza datelor de foraj, falia pericarpatică a fost urmă- 
rită (Motaș, 1967) pînă la vest de Valea Oltului (v. fig. 96), depăşind 
în sens longitudinal dezvoltarea celorlalte unităţi ale Maoldavidelor. În 
unele sectoare, între Valea Trotușului şi Valea Buzăului, falia pericar- 
patică este înlocuită la interior de o altă falie inversă, Cașin-Bisoca, cu 
care nu trebuie confundată, aceasta din urmă fiind mult mai tînără, 
intrapleistocenă, contemporană deformărilor corespunzătoare tectogene- 
zei valahe. 


Limita internă a pînzei subcarpatice este marcată în afloriment 
de conturul frontal al pinzei cutelor marginale sau al celei de Tarcău. 

În fapt, depozitele pînzei se continuă şi sub acestea din urmă, dar cu 
grosimi relativ mici (v. fig. 107, 108). 

Litogeneză şi stratigrafie. Cele mai vechi depozite întilnite în 
afloriment în pinza subcarpatică sînt de vîrstă pr'aboniană (Culmea 
Pleșu — strate de Bisericani). În afara acestora se mai cunosc în cîteva 
puncte (Sărata-Bacău, Valea Mare, Ciortea, Năruja) depozite oligocene 
dezvoltate în litofaciesul bituminos-menilitic, cu gresii de Kliwa sau 
conglomerate. 


Elementul caracteristic unităţii subcarpatice îl constituie însă de- 
pozitele miocene inferioare, dezvoltate în litofacies molasic şi/sau de 
schlier. Molasele debutează după un episod sedimentogen 'evaporitic (ha- 
logen) reprezentat de formațiunea inferioară cu sare, cunoscut în aflori- 
ment şi din foraje pînă cel puţin în Valea Oltului. Formațiunile mola- 
sice sînt fie conglomeratice, fie grezoase, distribuţia acestor două lito- 
faciesuri fiind neuniformă şi neregulată în funcție de direcţia și energia 
agenţilor de transport. La partea terminală a Miocenului inferior se 
instalează un facies predominant pelitic, cu intercalaţii de grosimi foarte 
variabile de nisipuri (litofacesul de schlier) care urcă și în baza Bade- 
nianului. În secvenţa de schlier se intercalează unul sau două pachete 
de cîţiva zeci de metri grosime de evaporite (gipsuri), cu cel superior 
fiind asociate şi tufuri. Ele nu sînt cele mai vechi tufuri cunoscute în 
depozitele terțiare ale Moldavidelor, întrucît în partea inferioară a Mio- 
cenului din pînza de Tarcău (flișul de Vineţișu şi de Podu Morii) sau 
din cutele marginale (şisturile disodilice superioare) se cunosc nivele 
cineritice. Un nivel foarte răspîndit de tufuri este cunoscut în Bade- 
nianul inferior (Langhian), pe întreg cuprinsul pînzei subcarpatice, și 
chiar mai la interior decît aceasta. După sedimentarea celei de a doua 
formațiuni evaporitice (formațiunea superioară cu sare), badeniană, se- 
dimestarea molasică se reinstalează pînă în Sarmațianul inferior şi sau 
mediu. 

Sursa materialului detritic din molasele miocene inferioare sînt 
variabile în lungul ariei corespunzătoare pînzei subcarpatice. În Sub- 
carpaţii Moldovei, sursa este evident externă, situată în vorland, mar- 
cată de abundența fragmentelor de şisturi verzi de tip dobrogean. Con- 
comitent cu această sursă, care alimentează rocile grosiere (gresii şi 
conglomerate, în domeniul de sedimentare subcarpatice ajung și produ- 
sele fine (recunoscute în pelite).ce provin din ariile interne. Ele au fost 
recunoscute datorită abundenței microfaunelor eocene şi senoniene, rese- 
dimentate în pelitele molasei și schlierului miocene inferioare. Modul 
de transport și sedimentare ale acestor produse fine este încă puţin cu- 
noscut, avind în vedere că ele provin de la interiorul domeniului pin- 
zei de Tarcău, pe care se cunosc de asemenea depozite miocene infe- 
rioare. | 

Sursa molaselor în unitatea subcarpatică din Subcarpaţii Meridio- 
nali este dublă, avind în vedere că la vest de Diîmboviţa unităţile Mol- 
davidelor, situate mai la interior, deci și ariile lor de sedimentare se 
restrîng şi se efilează treptat pînă la dispariție. În acest fel domeniul 

Fig. 109. Schița digitaţiilor pînzei subcarpatice în 
Moldova: 
1 - digitația de Scăriga — P rchiu; 2 - digitația de Pietricica; 3 - 
digitaţia Valea Mare; 4 - șariaj; 5 - digitaţie; 6 - fruntea pînzei 
subcarpatice în subasmentul avantosei externe; T - pînza de Tar- 
cău; CM - pinza cutelor marginale. 


unităţii subcarpatice se suprapune în partea nordică depozitelor cuver- 
turii post-tectbgenetice ale Dacidelor, iar în partea sudică se mărginește 
cu vorlandul. 

Structură şi tectogeneză. Structura piînzei subcarpatice poate fi 
analizată în Subcarpaţii Moldovei, unde unitatea aflorează larg. În acest 
segment au fost distinse (Săndulescu et al., 1980) mai multe digitaţii 
(fig. 109). Cea mai internă, digitația Măgirești-Perchiu, se caracteri- 
zează prin dezvoltarea unei molase roşii grezoase și prin două nivele 
de gipsuri în schlierul miocen inferior-langhian bazal. Digitaţia Pietri- 
cica, mai externă, cuprinde molase conglomeratice în baza celei roșii, 
care este heterocronă, şi numai nivelul superior de gipsuri. Cea mai 
externă digitaţie, și anume Valea Mare, este restrinsă la o fîşie îngustă 
în fruntea pînzei subcarpatice. La vest de Valea Buzăului distingerea 
acestor digitaţii este dificilă datorită faptului că pinza este acoperită 
de depozitele molasice neosarmațian-pliocene ale avanfosei interne. Uni- 
formizarea litofaciesurilor poate conduce la uniformizarea structurii și 
la dispariţia digitaţiilor. 

Stilul tectonic al pînzei subcarpatice în sectorul moldav arată 
predominarea cutelor-falii (solzi) în digitația Măgirești-Perchiu, unde 
lipsesc formațiunile masive conglomeratice, şi a cutelor faliate în cea 
de Pietricica, unde acestea din urmă sînt prezente. În partea vestică 
a unităţii subcarpatice, cutele faliate sînt cele mai frecvente structuri 
întilnite în foraje. 

Evoluţia amplitudinii și naturii planului de șariaj al pînzei merită 
o atenţie specială. În lungul Subcarpaților orientali (v. fig. 107, 108) ea 
reprezintă o unitate de cuvertură detașată de pe subasmentul primar 
și suprapusă tectonic cuverturii de platformă a vorlandului. Această 
situaţie poate fi propusă şi în zona de curbură atîta timp cît în spa- 
teje pinzei subcarpatice se găsesc celelatle unităţi moldavidice, de ase- 
menea de cuvertură. Prin dispariţia spre vest a unităților moldavidice 
din zona flişului din Carpaţii Orientali și ţinînd seama de vîrsta creta- 
cică a tectogenezelor care au generat unităţile dacidice, domeniul sub- 
carpatic devine, la sud de Carpaţii Meridionali, avanfosa Dacidelor încă 
din Paleogen. Schimbarea este determinată de jocul faliei intramoesice, 
mai precis al prelungirii ei în domeniul ariei mobile carpatice, atit în 
timpul sedimentării seriilor de fliș cretacice, paleogene și miocene infe- 
rioare, cît și în timpul subșariajului pe care l-a suferit vorlandul în 
timpul tectogenezelor miocene. Blocat'la vest de falia intramoesică, vor- 
landul carpatic s-a deplasat prin subșariaj la est de ea în tectogenezele 
stirică veche și stirică nouă. Astfel se explică alohtonia pînzelor molda- 
vidice în Carpaţii Orientali, inclusiv zona de curbură, şi lipsa acestor 
unităţi la exteriorul Carpaţilor Meridionali. Tectogeneza moldavă, in- 
trasarmaţiană (Dumtirescu, Săndulescu, 1968) se face simțită şi la vest 
de falia intramoesică, dar cu intensitate scăzută, determinînd prelun- 
girea faliei pericarpatice a cărei săritură pe orizontală este diminuată, 
reducîndu-se treptat spre vest. De la caracterul unui plan de șariaj care 
delimitează o pînză de cuvertură, falia pericarpatică se transformă în- 
tr-un plan de dezlipire frontală a stivei sedimentare. 

În afara tectogenezei moldave (intrasarmaţiene), care a determi- 
nat formarea pînzei subcarpatice (Dicea, 1967 ; Dumitrescu, Săndulescu, 
1968), în cuprinsul acesteia au fost înregistrate și efectele tectogeneze- 
lor miocene mai vechi. Atit tectogeneza stirică veche, intraburdigaliană, 
cît și cea stirică nouă, intrabadeniană, au avut ca ecou în domeniul 
subcarpatic depunerea formațiunilor cu sare, inferioară și respectiv su- 
perioară. Momentele halogene au fost urmate și de discordanțe care 
au determinat lacune de sedimentare și/sau de eroziune. Tectogeneza 
stirică nouă a fost însoţită şi de cutarea domeniului subcarpatic, la baza 
depozitelor badeniene superioară înregistrîndu-se discordanțe unghiulare. 


AVANFOSA ȘI DEPRESIUNILE INTRACARPATICE 


Elementele structurale cele ma tinere din aria carpatică sau de 
pe marginea sa externă sînt reprezentate de avanfosă și de depresiunile 
molasice intracarpatice, În primul rînd de Depresiunea Transilvaniei şi 
Depresiunea pannonică. 


AVANFOSA 


Separarea avanfosei, așa cum a fost făcută pe cele două ediţii ale 
Hărţii tectonice a României, a urmat definiția clasică dată acestei uni- 
tăţi majore (Tercier, 1948 ; Belousov, 1948; Bogdanov 1949), conform 
căreia avanfosa este depresiunea molasică ce se formează la marginea 
sistemelor cutate în stadiul final al evoluţiei lor. Ea are două zone sau 
flancuri. Cea externă, necutată, suprapusă în general platformelor din 
fața lanțului orogenic, şi cea internă, cutată, suprapusă elemntelor de- 
formate ale acestuia. Încadrarea pinzei subcarpatice ca o unitate a Mol- 
davidelor restringe simţitor avanfosa atît areal, cît şi ca dezvoltare 
temporală, deoarece : 

— ultimele deformări importante care au avut loc în Carpaţii ex- 
terni sînt cele intrasarmaţiene (tectogeneza moldavă), care au deter- 
minat, mai ales în sectorul oriental, șariaje ; 

— începînd cu Sarmațţianul, depozitele de molasă au ca sursă a 
materialului detritic exclusiv catena carpatică, spre deosebire de mola- 
sele miocene inferioare care au principala sursă în platformă ; 

— depozitele neosarmațian-pliocene acoperă discordant conturul de 
eroziune a mai multor pînze moldavidice. 

Schema propusă se aplică în primul rînd Carpaţilor Orientali, in- 
clusiv zonei de curbură unde au existat principalele deformări molda- 
vidice. În Carpaţii Meridionali, avanfosa ar trebui să fie considerată ca 
existînd încă din Paleogen, întrucît deformările importante s-au încheiat 
cu tectogeneza laramică. 

Cele două zone se pot distinge și în cazul avanfosei sens restrins 
(s. str.). 

Avanfosa internă, cutată, se dezvoltă din Valea Rîmnicului Sărat 
spre sud și vest, corespunzînd în sudul curburii cu ceea ce a fost denumit 
zona cutelor diapire. Ea se prelungeşte în Depresiunea Getică, unde sint 
de asemenea cunoscute depozite miocene deformate (cute în general 
simple sau cute faliate). 


Avanfosa externă reprezintă o depresiune în general asimetrică, 
cu flancul intern sprijinit pe elemntele cutate ale catenei. Dezvoltarea 
cea mai tipică a avanfosei carpatice o constituie Depresiunea Focşani 
a cărui flanc intern, mărginit de fala Caşin-Bisoca, acoperă o fîşie în- 
gustă din frunte pînzei subcarpatice (v. fig. 108, 109), în timp ce marea 
parte a ei este suprapusă vorlandului (v. fig. 108). Atit spre sud și vest 
de Valea Buzăului, cît și mai ales la nord de Valea Trotușului avanfosa 
externă se îngustează simţitor. 

Limita internă a avanfosei este reprezentată de elemente foarte 
eterogene : falia pericarpatică la nord de Trotuș, falia Cașin-Bisoca la 
sud de această vale, iar spre vest de conturul de eroziune al depozitelor 
neosarmațian-pliocene. De altfel treptat aceste depozite acoperă discor- 
dant elemente mereu mai interne din cuprinsul Moldavidelor pe măsură 
ce ne apropiem de Valea Dimboviţei, la vest de care ajung să fie supra- 
puse cuverturii post-tectogenetice paleogene a Dacidelor sau, la vest de 
Olt, chiar elemnetelor deformate ale acestora. La nord de Valea Bistri- 
tei avanfosa externă suferă o ridicare puternică, depozitele sarmaţiene 
superioare fiind erodate. Ea se confundă practic, de la această vale 
spre nord, cu platforma. 

Limita externă a avanfosei este convenţională, fiind marcată de o 
îngroșare mai accentuată a depozitelor neosarmaţian-pliocene ale cuver- 
turii de platformă, materializată într-o flexură mai mult sau mai puțin 
evidentă. 

Limita dintre cele două zone ale avanfosei este marcată și ea de 
o flexură, în parte reprezentind îmbrăcarea frontului de încălecare al 
faliei pericarpatice. 

Structura zonei interne, cutate, a avanfosei este bine exprimată în 
nord-estul Munteniei, în cuprinsul zonei cutelor diapire. Cele mai noi 
depozite implicate în deformări sînt aici cele pleistocene inferioare, iar 
tectogeneza corespunzătoare este cea valahă. Deformările valahe sînt 
cantonate numai la exteriorul curburii Carpaţilor românești, limitate în 
dezvoltarea lor la segmentul cuprins între falia intramoesică la vest și 
prelungirea faliei Peceneaga-Camena, la nord (Rădulescu et al., 1976). 
Situaţia se datorește faptului că porțiunea din vorland cuprinsă între 
aceste două fracturi a suferit cele mai noi și ultimele deplasări spre 
orogen. De altfel, toate epicentrele cutremurelor vrincene se proiectează 
în limitele acestui panou al vorlandului în care se găsesc și cutări va- 
lahe. Falia' Cașin-Bisoca este şi ea o fractură nouă, legată de tectoge- 
neza valahă. 

Procesele de diapirism, carcteristice 
zonei interne a avanfosei din Muntenia, 
îmbracă forme diferite (fig. 110). Intensi- 
tatea lor scade de la nord spre sud, în 
sensul descreșterii amplitudinii deformă- 
rii. Acest fapt subliniază legătura directă 
între deformarea prin compresiune și dia- 
pirism. Precizarea este necesară avînd în 
vedere că Mrazec (1927) a definit diapi- 
rismul în această zonă și că alt mecanism 
de generare a diapirelor priveşte ariile 
fără deformări prin compresiune, ascen- 
siunea sîmburilor de sare datorîndu-se 
presiunii izostatice și diferenţei de densi- 
tate a formațiunilor salifere. Dezvoltarea 
unor procese asemănătoare diapirismului 
în lungul cutelor-solzi din pînza subcar- 
patică este de asemenea un alt model de 
antrenare a formațiunilor salifere în de- 
formările tectonice. Ele sînt în această 
pinză de tipul cutării injective (injektive 
faltung), definită de H. Stille, în care as- 
censiunea formațiunii cu sare este legată 
de falia de încălecare ce limitează la ex- 
terior solzul în care este antrenat acest 
tip de depozite. 

Diapire de compresiune, diapire gra- 
vitaţionale și diapire injective sînt cele 
trei forme de străpungere a formațiuni- 
lor salifere, pentru fiecare dintre ele gă- 
sindu-se exemple în cuprinsul teritoriului 
Carpaţilor româneşti. 

Structura zonei interne a avanfosei 
Pig 110. Primaipaieia tipuri de cute situată la vest de Valea Dimboviţei, deci | 
dipire (de sus în jos): exagerate, la vest de falia intramoesică, virsta de- j 
revărsate, deschise, criptodiapire. formării este mai veche, intrasarmațiană j 

sau intrapliocenă. Este marcată astfel | 
foarte clar independența de mișcare a vorlandului de o parte și de alta 
a acestei importante fracturi crustale. 


DEPRESIUNEA TRANSILVANIEI 


Cea mai mare depresiune molasică neogenă dezvoltată pe teritoriul 
românesc este Depresiunea Transilvaniei. Ea reprezintă, în același timp, 
un element paleogeografic, ca arie de sedimentare şi subsidență activă 
situată între segmente ale catenei orogenice în curs de ridicare, un ele- 

ment structural, ca depresiune molasică post- 
tectogenetică ce acoperă o parte a zonei cu- 
tate, dar și un element morfologic, cel puțin 
în parte, și anume Podișul Transilvaniei. 
Depresiunea Transilvaniei este supra- 
pusă peste două etaje tectonice (sens Weg- 
man): 1) elementele deformate ale diferite- 
lor segmente aparițnind Dacidelor, inclusiv 
Dacidelor transilvane (Transilvanide) ; 2) cu- 
verturii lor post-tectogenetice, care urcă 
pină în Miocenul inferior (fig. 97, 111). 
Schițarea depresiunii a avut loc la sfir- 
şitul Miocenului inferior, după tectogeneza 
stirică veche, primele depozite ce îi pot fi 
atașate fiind reprezentate de molasa de Hida. 
Generalizarea conturului și ariei ocupate de 
depresiune s-a făcut odată cu depunerea tu- 
fului de Dej, urmată de depunerea forma- 
țiunii cu sare badeniană. Subsidenţa activă 
este reluată în Badenianul superior și con- 
tinuă în Sarmaţian și Pannonian, cînd se 


depun formațiuni de molasă și/sau de schlier. - 


Repartiția areală a depozitelor badeniene, 
sarmaţiene și pannoniene permite presupu- 
nerea că axa depresiunii a suferit în timp 
o rotaţie de la direcția nord-sud la cea nord- 
est — sud-vest, 

Structura depresiunii Transilvaniei 
prezintă o zonalitate subliniată de mai mult 
timp (Mrazec, Jekelius, 1927). În centrul de- 
presiunii sînt domuri circulare sau elipsoi- 
dale de dimensiuni care variază de la 10 pînă 
la 50 km diametru. Fiecare dom corespunde 
unui masiv de sare criptodiapir a cărui par- 
ticularitate este aceea că el nu a străpuns în 
întregime secvenţa depozitelor badeniene. 

Pe marginile sale orientală și occiden- 
tală sînt dezvoltate cute alungite orientate 
N-S sau NNV-SSE (fig. 112). În lungul aces- 
tora se eșalonează diapire deschise de tipul 
stockurilor de sare. 

Atiît domurile, cît și cutele marginale 
nu au afectat decit depozitele superioare 
formațiunii cu sare. Tuful de Dej a rămas 
nedeformat în aceste cute, în schimb este 
afectat de un sistem de frâcturi cu sărituri 
în general mici. Această situație dovedește 
că deformările molaselor din acoperișul for- 

Fig. 111. Structura subasmentului Depresiunii Transilvaniei (după Săndulescu și Visarion, 


; haşuri verticale - Dacidele mediane; 


1978): 


pPumnctat-cuvertura post-tectogenetică; hașuri încrucişate-pîuzele transilvanidice 
inclinate - Dacide interne, 

Fig. 112. Schița structurală a Depresiunii 
Transilvaniei: 
7 - zone cutate; 2 - cuverturi post-tectogenetice; 3 - mag- 
matite neogene; J- domuri criptodiapire; 5 - stockuri de 
sare (diapire deschise); 6 - cute Lordiere. 

maţiunii cu sare nu au fost determinate de compresiuni tectogenetice, 
ci de decolarea lor spre partea mai profundă a depresiunii. Sarea a 
constituit un strat plastic care a favorizat alunecarea (Dumitrescu et al., 
1962). Luînd în considerare cutele marginale, decolarea s-a produs de 
la est spre vest pe marginea orientală şi în sens invers pe cea occiden- 
tală. Absența unor cute paralele cu marginile nordică şi sudică susțin 
această interpretare. 

Viîrsta deformărilor prin decolare pe care le-au suferit depozitele 
depresiunii poate fi apreciată avînd în vedere că pe marginea estică sînt 
antrenate în cute și rocile formaţiunii vulcano-sedimentare andezitice de 
vîrstă ponţiană sau mai nouă. Pe de altă parte, este evident că unele 
structuri de pe marginea sud-estică a depresiunii au o,direcţie oblică în 
raport cu orientarea părţii sudice a catenei vulcanice. Se poate admite 
că deformarea prin decolare a avut loc în timpul sau la sfîrșitul Ponţia- 
nului. În orice caz tectonica plastică a sării a permis continuarea ascen- 
siunii diapire a unora dintre stockurile de pe margine și mai tîrziu, 
după terminarea deformării prin decolare. 

Prin structura și poziţia sa, Depresiunea Transilvaniei reprezintă 
un caz particular în cuprinsul catenelor alpine din Europa. Particulari- 
tatea structurală este în primul rînd determinată de tectonica sării, com- 
binată cu decolarea convergentă a molaselor. Poziţia sa deasupra suturii 
majore tethysiene și pe unitățile de pe marginile acesteia o deosebesc de 
Depresiunea Pannonică care este aproape în întregime situată la sud 
și vest de sutură. 


DEPRESIUNEA PANNONICĂ ȘI DEPRESIUNILE 
INTRAMONTANE ADIACENTE 


Partea de vest a teritoriului românesc cuprinde o mică parte din 
Depresiunea Pannonică ce acoperă o mare suprafaţă a Carpaţilor interni, 
a Dinarizilor interni şi a Alpilor orientali. Ca și Depresiunea Transilva- 
niei, ea este o depresiune neogenă post-tectogenetică și se suprapune atît 
elementelor cutate, cit și cuverturilor post-tectogenetice (post-pinză) ale 
acestora. 

Generalizarea subsidenţei, cel puţin în partea de est a depresiunii 
care se găsește și în țara noastră, a avut loc în Badenian, moment în 
care se'individualizează și ramificaţiile ei intramontane cum sînt depre- 
siunile Borod, Beiuș, Brad, Caransebeș-Mehadia. Spre nord-est Depre- 
siunea Pannonică ajunge pînă pe marginea sudică a lanţului vulcanic 
Oaș-Gutii, ale cărui produse sînt sincrone cu subsidenţa ariei depresio- 
nare. 

Din nord (Baia Mare) pînă în sud (Oraviţa), Depresiunea Panno- 
nică acoperă elemente aparţinînd Pienidelor, Dacidelor interne, Transil- 
vanidelor şi Dacidelor mediane. În afara elementelor deformate, în subas- 
mentul depresiunii s-au păstrat depozite din cuvertura post-pînză a 
Dacidelor interne, mai ales formaţiuni senoniene de tip Gosau, prezer- 
vate de eroziune în citeva grabene (fig. 113). 

Una dintre deosebirile evidente față de Depresiunea Transilva- 
niei este lipsa formațiunii cu sare badeniene. În schimb aceasta este 
prezentă în Depresiunea Transcarpatică intramontană, dezvoltată paralel 
cu marginea nord-estică a celei Pannonice. Segmentul sud-estic al aces- 
tei depresiuni se dezvoltă în zona Sighet-Ocna Șugatag şi cuprinde for- 
mațiuni badeniene și sarmaţiene *, primele avînd dezvoltat nivelul eva- 
poritic cu sare atit la sud (Ocna Şugatag, Coștiui), cît și la nord (Solot- 
vin) de Tisa. 

Deformările depozitelor molasice din Depreșiunea Pannonică se 
datorează fracturării disjunctive sau realizării unor structuri îngropate 
cu tasări diferenţiale (Paraschiv, 1979). Și sub acest aspect, deosebirea 
de Depresiunea Transilvaniei este importantă. 


* Semnificaţia cronostratizrafică dată Sarmaţianului este diferită la inte- 
riorul și exteriorul Carpaţilor. În primul caz el corespunde doar Volhynianuiui 
şi  Bessarabianului inferior, în al doilea cuprinzind şi Bessarabianul superior 
si Kersonianu]. 

Fig. 113. Schița principalelor grabene post-tectogenetice 
din subasmentul Depresiunii Pannonice, 


DEPRESIUNILE PLIOCEN-CUATERNARE 
DIN CARPAȚII ORIENTALI 


În partea internă a curburii Carpaților românești şi la nord de 
aceasta se dezvoltă cel mai tînăr sistem de depresiuni intramontane din 
aria carpatică. 


În partea internă a curburii se individualizează trei depresiuni para- 
lele, orientate în general nord-sud : depresiunile Birsa-Baraolt, Sfîntu 
Gheorghe și Breţcu (fig. 114). Cea mai extinsă pe direcţie este Depresiu- 
nea Birsa-Baraolt, care pare să fie și cea mai veche, debutînd, cel puţin 
în partea de nord, încă din Ponţian (Savu, 1979). Depresiunea Sfîntu 
Gheorghe debutează în Romanian, iar Depresiunea Breţcu în Pleistoce- 

nul inferior, subliniind migraţia de la 
interior spre exterior a momentului lor 
de generare. În Pleistocen aria cu- 
prinsă în subsidență era mai mare de- 
cît cea pe care o prezintă actualmente 
depresiunile. Dovada o constituie de- 
pozitele de această virstă situate în 
cuprinsul ariilor muntoase înconjură- 
toare (Poiana Braşov, Predeal) la înăl- 
timi de mai mult de 1000 m (în timp 
ce altitudinea depresiunilor este de 
500—600 m). 


Cele trei depresiuni sînt separate 
de praguri marcate de aflorarea depo- 
zitelor din subasment şi acoperite par- 
tial numai în stadiul final de subsi- 
denţă. 

În bazinele superioare ale Oltu- 
lui şi Mureșului sînt cunoscute trei 
depresiuni intramontane, înșirate pe 
direcția nord-sud. Acestea sînt depre- 
siunile Ciucurilor (de jos, de mijloc și 
de sus) și Depresiunea Gheorghieni 
(fig. 114). Ele se situează la exteriorul 
zonei vulcanice şi însoțesc marginea 
acesteia. Virsta acestor depresiuni este 
tinără, pleistocenă. 

Ca o remarcă generală, nu tre- 
buie trecut cu vederea că depresiunile 
pliocen-cuaternare din Carpaţii Orien- 
tali se dezvoltă la interiorul zonei în 

Fig, 114. Depresiunile pliocen-cuater- 
nare din Carpaţii Orientali: 


(7) - Depresiunea Biîrsa-Baraolt; (2) - Depresiunea 
Sfintu Gheorghe; (3) - Depresiunea Breţcu; (4) - 
Depresiunea Ciucului inferior; (5) - Depresiunea 
Ciucului de mijloc; (6) - Depresiunea Ciucului su- 
perior; (7) - Depresiunea Gheorghieni, 


care pe marginea externă a Carpaţilor au avut loc deformările valahe, 
precum și la interiorul ariei în care se situează epicentrele cutremure- 
lor vrîncene. Dacă s-ar accepta o legătură genetică între aceste trei ele- 
mente atunci s-ar putea trage concluzia că activitatea seismică vrinceană 


a început în Ponţian. 


6. 


CARPAŢII ÎN CONTEXTUL GEOTECTONIC 
AL CATENELOR ALPINE DIN EUROPA CENTRALA 
ŞI DE SUD-EST; CORELAREA STRUCTURII 
ŞI EVOLUȚIEI 


Încadrarea unităţilor tectonice majore din Carpaţii româneşti în- 
tr-un context mai general presupune mai întîi stabilirea coresponden- 
telor structurale cu celelalte unități carpatice și apoi corelarea întregu- 
lui ansamblu cu Alpii, pe de o parte, cu Balcanii și Rhodope, pe de 
altă parte. Raporturile cu Dinarizii și Helenidele reprezintă o altă pro- 
blemă ce trebuie de asemenea dezbătută. 

Odată stabilit cadrul structural general al catenelor alpine din cen- 
trul și sud-estul Europei, se poate analiza modelul evoluţiei geotecto- 
nice, raportat în special la modelele promovate de tectonica plăcilor. 


Corelarea principalelor unităţi tectonice carpatice 


Pe teritoriul românesc sînt reprezentate, în proporţii diferite, toate 
marile ansambluri structurale carpatice, de la Dacidele interne pînă la 
avanfosă. Corelarea unităților din Carpaţii româneşti spre nord-vest şi 
vest se poate face plecînd de la exterior spre interior, în primul rînd da- 
torită faptului că pentru unităţile externe se pot stabili legături directe, 
ele aflorind în tot lungul catenei. Corelăriie se bazează în mare parte pe 
datele oferite de Harta tectonică a ariei carpato-balcanice și pe Memoriul 
explicativ care o însoţeşte (Mahel, ed., 1974), ca și pe o sumă de lucrări 
de sinteză mai recente (Glușko, Krugliov, 1971; Vialov et al., 1977; 
Ksiazkiewicz, 1977; Andrusov et al., 1973; Săndulescu, 1975b, 1980 b. 

Corelările cele mai evidente se pot face în cuprinsul Moldavide- 
lor care din Carpaţii Orientali românești trec fără întrerupere în cei 
ucrainieni. În acest mod se poate stabili că : 

— pinza subcarpatică este echivalentă cu unitatea de Stebnic, ce 
se afundă şi dispare sub pinza de Skole la vest de Przemysl ; 

— pinza cutelor marginale se regăsește în cutele Pocuţiei și în 
cutele profunde de la Borislav ; 

— pinza de Tarcău corespunde zonei skibelor şi Depresiunii Krosno 
(depresiunea centrală) ; 


— pînza de Audia se prelungește în pinza de Cernahora. 


Prezenţa în cursul superior al văilor Latoriţa și Uj a litofaciesu- 
lui de wildflysch tip Slon marchează destul de clar extinderea pînă la 
această transversală a domeniului pînzei de Tarcău, inclusiv faptul că 
ea este încălecată de la interior de pînza de Dukla. În acest fel se 
poate stabili corespondența piînzei de Tarcău din Carpaţii Orientali 
românești cu pînzele sileziană, subsileziană și de Skole din Carpaţii 
polonezi. Şariajul primelor două pînze se pierde treptat spre sud-est, în 
conformitate cu opiniile geologilor polonezi, în cuprinsul Depresiunii 
Krosno, similară cu partea internă a pînzei de Tarcău. 

În același timp, pînza de Cernahora este înlocuită în releu de cea 
de Dukla, care ajunge în contact direct cu pinza sileziană. Se poate 
deci stabili că : 


Pinza zona skibelor pinza de Skole 
de = E = pinza subsileziană 
Tarcău depresiunea Krosno pînza sileziană 

Fig. 115. Schița paleogeografică a cordilierei 
perimoldaviene și dezvoltarea fosei flișului 
curbicortical: 


RDE - riftul Dacidelor externe; CPM - cordiliera peri- 
moldaviană; FC -fosa flișului curbicortical; FS - zona 
faciesului silezian, 

Fig. 116. Sectiune schematică prn Carpatii Slovaciei (după Andrusoz, 1973) 


Toate aceste unităţi, ca și cele de Cernahora și Dukla, mai inter- 
ne, aparțin Moldavidelor şi sînt caracterizate de dezvoltarea formaţiu- 
nilor cretacice inferioare în facies silezian (şisturi negre). 


Pinza flişului curbicortical dispare din punct de vedere structural, 
precum şi ca domeniu de sedimentare la vest de Valea Tisei, unde se 
mai recunoaște doar ca o unitate îngustă (pînza de Svedovetzk), în cu- 
prinsul căreia numai depozitele neocretacice amintesc de ea. Fosa flișu- 
lui curbicortical ar avea în consecință dezvoltarea sa caracteristică în 
Carpaţii Orientali românești, îngustindu-se treptat spre nord, pînă la 
dispariţie totală (fig. 115). 

Moldavidele sînt prezente în tot lungul Carpaţilor Occidentali 
externi și trec în unităţile nordice ale zonei flișului din Alpii Orientali, 
ca și în unităţile subalpine. Ele sînt acoperite în mare parte de șariajul 
pînzei de Magura, dovada fiind făcută de cîteva ferestre tectonice des- 
chise în cuprinsul acesteia în Slovacia orientală (fereastra Smilno) și în 
Polonia (ferestrele Grybow şi Mzana Dolna). 


Pinza de Magura își găseşte corespondentul spre sud-est în pînza 
de Petrova din Pienidele maramureșene, situată la interiorul Dacidelor 
mediane. Acestea din urmă, ca și Dacidele externe, se prelungesc spre 
nord-vest numai în Carpaţii ucraineni, fiind apoi acoperite de șariajul. 
intraburdigalian al pinzei de Magura şi al zonei klippelor pienine 
(v. fig. 73). În consecinţă, ele nu-și găsesc un corespondent care să aflo- 
reze în Carpaţii Occidentali. Din punct de vedere paleotectonic fosa în 
care s-au sedimentat seriile de fliș care alcătuiesc pînza de Magura avea 
o poziţie sudică în raport.cu Dacidele mediane și externe, deformate de 
tectogenezele cretacice și acoperite, cel puţin în parte, de formaţiuni 
post-pînză neocretacice şi/sau paleogen-eomiocene. 


Subasmentul domeniului de sedimentare a flișurilor paleogene de 
Magura este de un tip asemănător klippelor pienine în partea sa sudică 
(internă) şi poate fi presupus de tip transilvanidic în partea de nord 
(externă). Ipoteza este susținută de poziția mai internă a zonei klippelor 
pienine în raport cu aria de origine a pînzelor transilvane. Desigur că 
în situaţia structurală actuală, subasmentul primar de pe care s-a dezli- 
pit pînza de Magura a fost consumat în timpul scurtărilor scoarței deter- 
minate de tectogenezele eomiocene. Sutura majoră tethysiană se consi- 
deră ca fiind materializată în Carpaţii Occidentali de zona klippelor 
pienine, în care aflorează unități (Klappe, Manin) ce provin (Mahel, 
1981) dintr-o zonă cu crustă oceanică denumită Wahicum, situată la nord 
de Tatride (care aparţin Dacidelor interne). Corelarea în lungul suturii 
arată că : 


Transilvanidele din Car- Elementele transilvanidice din subasmen- 
pații românești (la sud de = tul pînzei de Magura + zona klippelor 
falia nord-transilvană pienine, inclusiv Vahicum 


În acest context, flișurile de Manin și Klappe, cretacice medii, ar putea 
fi comparate ca poziţie cu unele flișuri din Metaliferii simici. 

Zona klippelor pienine se urmăreşte pină la Viena (klippele de la 
St. Veit) unde are o poziţie inferioară şi externă în raport cu pinzele 
austro-alpine, încălecind zona flișului. 

Echivalările făcute mai sus între Transilvanide şi elemente situ- 
ate mai la vest se referă la perioada anterioară deformărilor eomiocene, 
adică la situaţia existentă la sfîrşitul Cretacicului. Șariajele intraburdi- 
galiene, active la nord și inexistente la sud de falia nord-transilvană, 
au introdus un grad suplimentar de complexitate în structura suturii 
majore tethysiene din Carpaţi. 

Opinii relativ contradictorii au existat și mai există în privința 
corelării unităţilor din Dacidele interne, în primul rînd datorită carac- 
terului discontinuu al zonelor în care acestea aflorează și repartiţiei are- 
ale inegale a datelor furnizate de foraje. 

În Carpaţii Occidentali centrali succesiunea unităţilor majore de la 
cele inferioare (externe) la cele superioare (interne) este: Tatride — 
Veporide — pinze subtatrice (Fatride și Hronide) — Gemeride (fig. 116). 
Prin facies și poziţie, Tatridele se corelează cu unitatea de Bihor din 
Munţii Apuseni septentrionali. În linii mari, pînzele subtatrice se regă- 
sesc în sistemul pînzelor de Codru. Veporidele, care la prima vedere 
nu-şi găsesc un corespondent spre sud-est, sînt de fapt constituite din 
două zone, una nordică și alta sudică, între care se înrădăcinează pinza 
de Kryšna (principala unitate fatrică) (Mahel, 1983). 


În acest context și ţinînd seama de interpretarea conform căreia 
pinza de Galda este o unitate independentă față de pînza de Feneș și 
situată mai la exterior se poate echivala pinza de Galda cu Veporidele 
nordice care încalecă Tatridele (respectiv unitatea de Bihor) şi se poate 
considera pînza de Feneş ca un echivalent al pinzei de Krysna sau în 
linii mari al Fatridelor. 


Hronidele, din care pînza de Choč este unitatea cea mai reprezen- 
tativă, corespund în Munţii Apuseni cu pînzele de Dieva, Moma și, even- 
tual, Arieşeni, în timp ce pinza de Strazow, superioară pînzei de Choč, 
ar fi echivalentul pînzelor de Vașcău și Coleşti. 

Prin poziţia lor internă, Gemeridele sînt comparabile cu sistemul 
pînzelor de Biharia. O corelare mai strictă între ele este mai greu de 
făcut, ţinînd seama de faptul că depozitele mezozoice, care oferă crite- 
riul specific și definitoriu, lipsesc în pînzele de Biharia. Există doar posi- 
bilitatea echivalării unora dintre seriile metamorfice cunoscute în anti- 
clinoriul Volovec din domeniul Gemeridelor cu formaţiuni metamorfice 
din pînzele sistemului de Biharia. 


Problematica se complică în partea sudică a Gemeridelor în care 
au fost distinse în ultimul timp două pînze suprapuse, pinza de Meliata 
(cu jaspuri şi roci bazice triasice şi procese de metamorfism alpin de tip 
hP/IT) şi pînza de Silica (cu litofaciesuri austro-alpine superioare şi chiar 
sud-alpine), prima fiind inferioară celei de a doua. Poziţia primară a 
zonelor de sedimentare a acestor două pinze ridică probleme multiple, 
în schema structurală şi în reconstrucțiile retrotectonice intervenind şi 
unităţile mai sudice din Munţii Bükk (Bükkide — Mahel, 1981, 1983). 

Nici una dintre aceste ultime trei unităţi menţionate nu au un 
corespondent în Munţii Apuseni, bineînţeles în măsura în care nu se con- 
sideră că au fost îndepărtate de eroziune sau au fost acoperite tecto- 
nic (?) de pînzele Metaliferilor simici. În schimb, stabilirea poziţiei lor 
structurale și a relațiilor mutuale este importantă pentru delimitarea Car- 
paților de Dinarizi. Exceptind unitatea centrală din Munţii Bükk, în care 
se cunoaște Carboniferul superior și Permianul dezvoltate în faciesuri 
calcaroase marine şi în care Triasicul inferior este în întregime calcaros 
(trăsături specific dinarice), toate celelalte unităţi pot fi socotite carpa- 
tice. Această încadrare se aplică și elementelor structurale ce aflorează 
în munţii Mecsek și Villâny din sudul Ungariei. 

Trăsăturile particulare ale pinzei de Meliata și a Biikkului meri- 
dional, în care sînt dezvoltate secvențe ofiolitoide triasice şi/sau jura- 
sice, le imprimă un caracter aparte. Ele au putut proveni dintr-o zonă 
de rift cu scoarță subțiată, situat în interiorul ariei continentale a Daci- 
delor interne, sau au o poziție în întregime alohtonă, aria lor de origine 
fiind situată pe marginea sudică, perioceanică, a acestora. 

Fig. 117. Marile unități carpatice (fără cuverturi post-tectogenetice 
sau depresiuni molasice) : 


7 - Dacide interne (= Austroalpin); a - Bukk, 2 - sutura majoră tethysiană (Iransilvanide, Vardar, 

sutura sud-pannonică, zona klippelor pienine, ferestrele Tauern și Rechnitz); 3 - flişurile grupului 

Magura (şi echivalente); 4 - Dacide mediane; 5 - Dacide externe; 6 - Dacide marginale (Danubian); 
7 - Moldavide. 


Trecerea în revistă a posibilităţilor de corelare a unităţilor tecto- 
nice majore din întreaga arie carpatică permite sintetizarea cîtorva con- 
cluzii mai importante (fig. 117) : 

— Moldavidele se urmăresc fără întrerupere din vestul zonei de 
curbură a Carpaţilor româneşti pînă în Carpaţii Occidentali şi mai de- 

parte spre vest în zona flișului și elementele subalpine din Alpii Ori- 
entali ; 

— Dacidele mediane şi externe sînt acoperite tectonic la vest de 
Carpaţii Orientali de unităţi mai interne, continuîndu-se mai departe în 
adincime, pe sub acestea ; 

— în Carpaţii Meridionali, Dacidele mediane și externe sînt bine 
dezvoltate, continuîndu-se fără întrerupere înspre est în Balcani ;. 

— sutura intracontinentală a Dacidelor externe nu aflorează în 
Carpaţii Occidentali, fiind acoperită tectonic, echivalentul ei trebuind să 
fie căutat în Alpii centrali ; 

— sutura majoră tethysiană are o structură complexă şi cuprinde 
două segmente : 1) la sud de falia nord-transilvană, unde grupează uni- 
tăţi cu tectogeneză cretacică (Transilvanidele sau Dacidele transilvane) 
și 2) la nord de această falie, unde sutura a suferit și deformări mio- 
cene (Pienidele) ; 

— pinza sau grupul de pînze Magura are aria de origine în cuprin- 
sul unităților cu subasment de tip oceanic din domeniul suturii majore 
tethysiene şi o poziţie primară internă în raport cu Dacidele mediane 
(marginea continentală europeană) pe care le-a depășit prin şariaj ; 

— Dacidele interne, situate la sud și vest de domeniul oceanic 
transformat mai tîrziu în sutura majoră tethysiană, au o constituție com- 
plexă, cu zone de rifting intracratonic, dar sînt independente în raport 
cu Dinaridele. 

Toate aceste trăsături structurale generale ale Carpaţilor trebuie 
avute în vedere pentru corelarea lor cu segmentele alpine înconjurătoare. 


Corelarea Carpaţilor cu Alpii 


Elementele structurale ce se iau în considerare în primul rînd în 
corelarea Carpaţilor și a Alpilor privesc unităţile flişului, cele austro-al- 
pine şi poziţia suturii majore tethysiene. 

În Alpii Orientali şi Alpii Centrali aflorează toate marile ansam- 
bluri structurale cunoscute în această catenă. În sensul ascendent al 
unităţilor tectonice şi paleotectonic de la exterior spre interior, ele se 
succed în următoarea ordine (Triimpy, 1975, 1983; Tollmann, 1978; 
Debelmas et al., 1980) (fig. 118, 119): 

— zona helvetică, reprezentind marginea mobilă a vorlandului 
alpin, cu serii sedimentare neritice şi/sau pelagice calcaro-marnoase, cu 
foarte puţine secvenţe de fliș ; 

— zona valaisană, ce constituie o fosă complexă, cu scoarță sub- 
țiată, formațiuni ofiolitoide, serii şistoase metamorfozate (Biindnerschie- 
fer) şi formaţiuni de fliș ; 

Lig. 118. Evoluţia palinspastică a Alpilor Centrali (după Trumpy, 
1975): 


haşuri verticale - sedimente; hașuri încrucişate - crustă continentală 


— zona brianconeză, cu soclu continental, avind caractere de rid 
(geanticlinal) pe care s-au depus serii sedimentare condensate și lacu- 
nare, în parte dezlipite tectonic și antrenate în pinze de cuvertură; 

— zona piemonteză externă, cu soclu continental și formațiuni 
mezozoice metamorfozate (,„schistes lustres“, fără ofiolite) ; 

— zona piemonteză internă sau zona liguro-piemonteză cu ofio- 
lite și „schistes lustres“, din care provin şi unităţi constituite din for- 
maţiuni de fliș neocretacic și paleogen ; 

— zona austro-alpină cu soclu continental și formaţiuni sedimen- 
tare mezozoice predominant calcaroase. 

Sutura majoră tethysiană este reprezentată de unităţile liguro-pie- 
monteze, cu ofiolite și metamorfism de tip hP/1T, şariate peste zonele 
mai externe și suportind tectonic ansamblul austro-alpin (Grisoni, feres- 
trele Engadine, Tauern și Rechnitz — fig. 119). Din această sutură pro- 
vin o mare parte din unităţile flișurilor rheno-danubiene, șariate în 
faţa şi sub ansamblul austro-alpin. În acest context este important să se 


294 


Fig. 119. Schița tectonică a Alpilor (după Debelmas' et al., 1980): 


1 - Munţii Jura ; 2 - Hoelvetide -+ Dauphinois ; 3 - ultrahelvetic; 4 - Brianconais ; 5 - fliş 
6 - flig pe montais; 7 - unități ofiolitice ; 8 - Austroalpin ; 9 - Alpii sudici, 


rheno-danubius ; 


reamintească faptul că zona flișului rheno-danubian se racordează la est 
de Viena cu zona flişului din Carpaţii occidentali. 


Unităţile situate la exteriorul şi dedesubtul celor liguro-piemon- 
teze sînt și ele acoperite tectonic la est de cursul superior al Rinului, 
aflorînd apoi doar în elementele cele mai profunde din ferestrele Enga- 
dine şi Tauern. 

Sutura valaisană situată între unităţile brianconeze și cele helve- 
tice are caracterul unei suturi intracontinentale, evoluînd dintr-o zonă 
de rift. 

Scurta prezentare a structurii Alpilor permite următoarele conclu- 
zii privind corelarea lor cu unităţile majore carpatice : 

— unităţile liguro-piemonteze au o poziţie similară cu unităţile 
pienidice şi  transilvanidice, constituind împreună sutura majoră 
tethysiană ; 

— pinza sau grupul de Magura se corelează cu piînzele flişurilor 
rheno-danubiene, cu excepţia poate a celor mai externe dintre ele, inclu- 
siv a elementelor subalpine, care corespund pînzelor moldavidice ; 

— ridul brianconez este comparabil din multe puncte de vedere, 
mai ales al funcţiei sale paleotectonice, cu Dacidele mediane ;, 

— fosa sau riftul valaisian se regăseşte în riftul Dacidelor externe, 
în ambele fiind prezente formaţiuni ofiolitoide și procese de metamor- 
fism de tip hP/1T ; 

— unităţile austro-alpine își găsesc un echivalent în unităţile Daci- 
delor interne ; 

— Helvetidele au o poziţie asemănătoare cu a Dacidelor marginale, 
între aceste două extreme ele fiind indirect înlocuite, în sens longitudi- 
nal, de unităţile Moldavidelor. 

Pină la un punct şi istoria tectogenetică a Alpilor se poate sincro- 
niza cu aceea a Carpaţilor. Astfel, tectogenezele pregosau care au gene- 
rat pînzele austro-alpine sînt de aceeaşi vîrstă cu cele cunoscute în Daci- 
dele interne. Șariajul „în bloc“ al ansamblului austro-alpin, de vîrstă 
post-eocenă, purtind în frunte pînzele flişurilor rheno-danubiene, poate 
fi comparat cu depăşirea prin șariaj, intraburdigaliană, a Dacidelor medi- 
ane şi externe, de către pinza de Magura, Pienide și Dacide interne șari- 
ate de asemenea „în bloc“. 

Desigur, rămîn şi deosebiri, dintre care în primul rînd este de sem- 
nalat acuitatea tectogenezelor mezocretacice în cuprinsul Dacidelor 
mediane și în parte în aria Transilvanidelor, mai puţin clar exprimată 
în Alpi, deși există indicii şi în acest segment orogenic. Nici tectogenezele 
laramice timpurii nu sînt evidente în cuprinsul Alpilor, deşi în unele 
unități flișurile nu depășesc limita superioară a Cretacicului. 

Una dintre diferențele notabile între Alpi și Carpaţi este dezvolta- 
rea mult mai pregnantă şi mai.importantă a proceselor de metamorfism 
alpin. Ea poate fi explicată în parte prin nivelul diferit de eroziune la 
care se găsesc cele două catene și în parte prin intensitatea diferită a 
coliziunii ce a avut loc de o parte și de cealaltă a suturii majore. 

Corelarea Carpaţilor cu Balcanii și Rhodope 


Legăturile ce se pot stabili între unităţile Carpaţilor Meridionali şi 
cele ale Balcanilor sint uşurate de posibilitatea urmăririi directe în lun- 
gul catenei a unora dintre ele. Dificultăţile provin în schimb de la faptul 
că şcoala geologică bulgară a adoptat foarte tirziu și incomplet princi- 
piile mobiliste ale tectonicii tangenţiale, atît de clar și general demon- 
strate în cuprinsul catenelor alpine europene. Din acest motiv unele, şi 
nu puţine, din lucrările de profil sînt greu utilizabile și necesită rein- 
terpretări. 

Între Carpaţi și Balcani nu există o limită tranșantă așa cum pre- 
supun unii autori (Boncev, 1965, 1966; Gocev et al., 1970). O mare parte 
din unităţile şi zonele de facies din Carpaţii Meridionali se regăsesc în 
Balcani. Desigur că există fracturi transversale importante la limita 
între Carpaţi şi Balcani, una dintre acestea fiind falia Timocului (fig. 120), 
dar ele sînt falii post-tectogenetice (post-pînză) care intersectează uni- 
tăţi deja deformate. 

Elementele care apar în plus la sud de Dunăre sînt Kraijstide şi 
Rhodope. Ele ar reprezenta elemente diferite în raport cu Balcanidele 
(Gocev, 1979, 1982), fiind situate la nord de nord-est de acestea. Combi- 
nînd schéma tectonică propusă de Boncev (1974) şi cea propusă de Gocev 
(1979, 1982) se poate considera că de la nord la sud se dezvoltă următoa- 
rele unităţi majore : Prebalcani, Starea Planina, Srednegorie, Strandja. 
Kraijstide, Rhodope şi Masivul Serbo-Macedonian. Relaţiile primare 
între ultimele trei unităţi nu sînt încă bine lămurite, fapt care produce 
şi unele dificultăţi în corelarea lor cu Carpaţii Meridionali. 

Prebalcanii, situați la sud de Platforma Moesică, reprezintă în fapt 
marginea meridională tectonizată a acesteia, putind fi deosebită chiar o 
zonă de tranziţie între ele. Succesiunea sedimentară permian-eocenă arată 
asemănări cu cele moesice mai ales pentru intervalul Triasic şi cu do- 
meniul danubian pentru Jurasic și Cretacic inferior. Mai la sud și mai 
internă, Stara Planina prezintă de asemenea litofaciesuri danubiene 
pentru Jurasic-Eocretacic, ca şi pentru Cretacicul superior în care se 
cunoaște un „fliș cu olistostrome“ în Senonian (flişul de Emine) care 
este foarte probabil echivalentul wildflyschului danubian. Klippele sedi- 
mentare (Nacev, 1977), reprezentate și de roci triasice, arată o constitu- 
ție a sursei puţin diferită, ceea ce nu schimbă esenţial problema. Mai 
multe petice de acoperire, constituite din depozite carbonatice triasice, 
sînt suprapuse flișului de Emine, provenind din zone de sedimentare 
situate pe marginea meridională a Stara Planinei sau mai de la sud. În 
partea orientală a Stara Planinei (Luda Kamcija) se cunosc și fli- 
șuri eocene. 


Tectogenezele principale care au deformat unităţile Balcanidelor 
externe (Prebalcani și Stara Planina) sînt laramiană și pireneană. 

Fig. 120, Arcul Carpaţii Meridionali— Balcani: 
1 - masivul Serbo-Macedonian ; 2 - pinzele supragetice; pinza de Morava și pinza de Osogovo; 
3 - pînzele de Reșița, Saska-Gornjak, Penkjovţi; 4- pînzele Rhodopiene; 3 - Kraijstide (5,str.); 
6 - pinza getică, Srednegore; 7 - Danubianul intern Stara Planina; 8 - Danubianul extern, Prebal- 
canii; 9 - Dacide externe (Ceahlău, Severin, Baraolt, Trojan ); 70-zona flişului (Moldavide); 
11 - pinza subcarpatică; 72 - platforma și depresiunile. 


Corelarea Balcanidelor externe cu danubianul este susținută, prin- 
tre altele, de următoarele fapte : 

— în soclul prealpin există relativ numeroase masive granitoide 
hercinice şi mai vechi ; 

— molasele hercinice sînt bogate în produse vulcanice acide ; 

— formațiunile mezozoice au litofaciesuri asemănătoare mai ales 
cu cele jurasice inferioare, tithonice, cretacice inferioare și cretacice supe- 
rioare (în special cele senoniene) ; 

— poziţia perimoesiană este identică, trecerea la platformă fiind 
evidentă în Prebalcani ; 

— legătura structurală directă se face prin anticlinalul Miro din 
Serbia orientală, aparținind evident domeniului danubian. 

În cuprinsul ariei de aflorare a Balcanidelor externe sînt înserate 
două elemente tectonice a căror poziţie ridică unele probleme. Este cazul 
flișului de Trojan și al zonei Kotel. Flişul de Trojan, care prezintă afi- 
nităţi litologice cu flișul de Sinaia (Joja, 1967), poate fi interpretat (Săn- 
dulescu, 1975b, 1980b) ca reprezentind un element alohton similar cu 
pinza de Severin, deci cu Dacidele externe. Zona Kotel este considerată 
o „olistostromă“ (Haidutov et al., 1974) şi ea poate de asemenea să re- 
prezinte o unitate alohtonă de provenienţă mai internă. După Gocev 
(1982) această unitate ar fi mezocretacică, provenind dintr-o arie situată 
înainte.de şariaj la sud de masivul Rhodope (fig. 121). 

Încerciînd corelarea unităților celor mai interne din Carpaţii Meri- 
dionali spre sud și sud-est, se poate constata că unităţile de la vest de 
pînza getică se continuă fără întrerupere dincolo de Dunăre. Pinzele 
supragetice se continuă în masivul serbo-macedonian și pinza de Morava 
(= Osogovo) şi au fost urmărite pînă la Marea Egee (Mercier, 1966). La 
exteriorul lor se dezvoltă o unitate tectonică (pinza de Penkovizy) ce 
poate fi comparată prin faciesurile carbonatice ale Triasicului şi Jurasi- 
cului cu pînza de Sasca-Gornjak, distinsă mai la nord (v. fig. 120). 

Acceptind schema tectonică promovată de Gocev (1979, 1982), masi- 
vul serbo-macedonian şi pinza de Morava constituie un element struc- 
tural mai intern şi suprapus tectonic Rhodopelor (v. fig. 120). În acest 
fel piînzele supragetice s-ar prelungi pe la nord de Marea Egee și ar avea 
o poziţie alohtonă foarte avansată, dacă se are în vedere că o parte din 
Strandja ar aparține acestor unităţi. 

Kraijstidele (s. str.) reprezintă o zonă îngustă, situată la exteriorul 
pînzei de Penkovtzy și sînt caracterizate de dezvoltarea unor formaţiuni 
de fliş tithonic (zona Luznica din Serbia orientală — Grubic, 1967). 
Această unitate nu se întilnește în Carpaţii Meridionali, unde ar putea 
fi acoperită tectonic de pînzele mai interne (supragetice). 

Nici Rhodope n-ar mai avea un corespondent în Carpaţi, ei fiind 
restrînși în schema lui Gocev (1979, 1982) la o mare fereastră tectonică. 

În acest cadru domeniul getic își găseşte corespondentul firesc în 
Balcanidele interne sau Srednegorie. Faciesurile Neocretacicului în spe- 
cial şi poziţia lor la interiorul Stara Planinei (— Danubian) întăresc 
această corelare. 

Una dintre problemele spinoase ale Peninsulei Balcanice o repre- 
zintă structura și poziţia elementelor tectonice din Strandja. Tollmann 
(1965) a presupus că metamorfitele mezozoice și soclul lor prealpin din 
Munţii Strandja aflorează într-o fereastră tectonică de sub pinza de 
Srednegorie. Gocev (1979 1982) distinge în această zonă două unităţi 
majore : Strandjidele nordice, constituite dintr-un soclu cristalin preal- 
pin şi formaţiuni triasice epimetamorfice, şi Strandjidele sudice în pozi- 
ție alohtonă „ultra“ cu formaţiuni mezozoice metamorfozate (triasic-eo- 


299 


cretacice) şi cu roci metabazice de asemenea mezozoice. În timp ce Strand- 
jidele nordice sînt corelabile cu pinzele supragetice, Strandjidele sudice 
ar avea rădăcina în zona Vardar. Conform acestei scheme, compararea 
Strandjidelor sudice cu piînzele transilvane este susținută mai ales de 
poziția lor și de faptul că provin dintr-o zonă care a fost caracterizată. 
de o crustă de tip oceanic. Virsta mezocretacică atribuită pînzelor din 
Strandja (Gocev, 1982) este un argument în plus pentru o asemenea 
comparație. 

Înglobarea pînzelor din Strandja în domeniul Srednegorie s-a făcut. 
la începutul Cretacicului superior. Ele au fost acoperite discordant de 
depozitele neocretacice care reprezintă pentru ele cuvertura post-tecto- 
genetică (neoautohton — Gocev, 1979). Şariajul laramic al unităţii Sred- 
negorie, corelabilă cu pinza getică, a transportat pasiv („în bloc“) ele- 
mentele alohtone din Strandja. În acest moment au avut loc şi încălecări 
pe marginea nordică a masivului Rhodope care au complicat relaţiile 
între unităţi (fig. 121). 


SW NE SSW NNE 


Kustendil BALKANIDE — INTERNE BALKANIDE - EXTER NE - PLATEFORMA-MOESICĂ 
Se cai A 
Pe Devene 
0 Pz pr Aa A» ae > Cro . 
|) ate P OP: aen 
2000 ATAN oii; DA SPC Z Naaa Cr bo 
i + da - m caii aci PO e 
ssw Crat-sn, a ` A 7 
N 
RHODOPE CENTRAL m N & N NNE 
ovdiv 
2000 EA 


s a 
RHODOPE ORIENTAL > STRANDJA SEPTENTRIONAL ~~ Lu 
20004" "i N N 


L (e tb CP LE: MM: C E P: 


- AN p v - 

Fig. 121, Secţiuni geologice prin Balcani și Rhodope (după Gocev, 1979): 
e soclu „prerhodopic” (precambrian); 2 - granitoide „sudbulgare (paleozoic); 3 - complex „rhodu- 
pian” (precamhrian); 4- marmore (precambrian); 5 - Paleozoic (Balcanide interne și Strandjide); 
O- Paleozoic (Balcunide externe și platformă; 7 - Trias balcanic; 8 - Trias alpin; 9 - Trias și Jura- 
Sie „eggean”; 70 - Trias și Jurasic de Koţel; 77- Jurasic Eocretacic balcanic; 72- urgoalb; 73- 

Cret. sup.; 74 - Cretacic sup. vulcanic; 75 - intruziuni. 

Tectogeneza posteocenă, pireneană, recunoscută în Balcani şi Rho- 
dope, nu este resimţită în Carpaţii Meridionali. De altfel ea a reactivat 
doar unele plane mai vechi, de exemplu fruntea pînzei de Srednegorie 
(șariajul de Triglav — Hajdutov et al., 1974) sau a determinat retroîncă- 
lecări în Rhodope. 

Din consideraţiile făcute se pot reține cîteva concluzii mai impor- 
tante, și anume : 

— toate marile unităţi tectonice din Carpaţii Meridionali își găsesc 
corespondentele în Balcani și Rhodope : Danubianul în Prebalcani şi Stara 
Planina, pinza getică în Srednegorie, pinzele supragetice în Masivul Ser- 
bo-Macedonian, pinza de Morava şi Strandjidele nordice, pînza de Seve- 
rin în flișul de Trojan ; 

— există elemente structurale (Kraijstidele s. str., o parte din 
Rhodope) care nu au, cel puţin în afloriment, un echivalent în Carpaţii 
Meridionali ; 

— unele elemente structurale (Strandjidele sudice) pot fi compa- 
rate cu pinzele transilvane ; 

— în linii generale, unitățile situate la est și nord de zona Vardar 
şi care constituie ansamblul structural balcano-rhodopean nu-și găsesc 
nici un echivalent în cuprinsul Dacidelor interne ; 

— sutura majoră tethysiană fiind reprezentată de zona Vardar, 
toate unitățile ansamblului balcano-rhodopean sînt situate în cuprinsul 
marginii continentale și al plăcii europene. 


Problema limitei Carpaţi-Dinarizi 


În Europa centrală şi de sud-est simetria catenelor alpine este sta- 
bilită în funcţie de poziţia suturii majore tethysiene. Aceasta desparte o 
ramură perieuropeană de una periapuliană. În această schemă, Carpaţii 
ca şi Alpii nu mai sînt în întregime cuprinși în ramura perieuropeană, 
întrucît Dacidele interne și corespondentele lor austro-alpine sînt situate 
la sud și vest de sutură. În acelaşi timp, acestea nu au avut o istorie ase- 
mănătoare unităţilor periapuliene, constituind în acest fel o zonă oare- 
cum independentă. 

La sud de Dunăre (de la Belgrad spre sud) sutura majoră tethysiană 
este reprezentată de zona Vardar care separă Masivul Serbo-Macedonian 
de unităţile dinarice interne, reprezentate de masivele Pelagonian, Korab 
şi Golija (Aubouin, 1973, 1977; Grubic, ed., 1980). La nord de Dunăre, 
zona Vardar se bifurcă, o parte (poate cea mai importantă) continuîn- 
du-se în Transilvanide (Andjelkoviă, Lupu, 1967; Bleahu, 1976; Durand 
Delga, 1980; Săndulescu, 1980b), iar alta orientîndu-se spre nord-vest 
și vest (Fruška Gora — Zagreb) (fig. 122). În acest mod Dacidele interne 

Fig. 122. Schița structurală a Europei centrale și de sud-est: 


7 - sutura majoră tethysiană (a - unităţi cu ofiolite; b - unităţi asociate - Magura); 

2 - Dacide interne (Austroalpin); 3 - Dacide mediane (a - masivul serbo-macedo- 

nian); 4- Dacide externe; 5- Dacide marginale; 6 - Moldavide; 7 - avantosa 
carpatică; 8 - Dinarizii interni; 9 - Dinarizii externi. 


sînt prinse între cele două ramuri ale zonei Vardar, dintre care cea ves- 
tică ce poate fi numită sutura sud-pannonică le separă de Dinaridele 
interne. Continuarea suturii sud-pannonice spre vest este o problemă 
în soluționarea căreia intervin modele geotectonice diferite. Fără a intra 
în amănunte, se poate imagina că sutura se continuă printr-o fractură 
transcrustală cu deplasări orizontale, dar fără a provoca deschiderea 
oceanică, fractură care poate fi comparată funcţional cu falia nord-pi- 
reneană raportată la deschiderea Golfului Gasconiei. Această fractură, 
care este în parte (la vest de Alpii Iulieni) falia periadriatică, limitează 
la nord dezvoltarea Alpilor meridionali. 

Comparaţiile care se fac între caracterele formațiunilor triasice dez- 
voltate în unităţile sudice ale Dacidelor interne (Kozur, Mock, 1973; 
Chanell et al., 1979) cu a celor dinarice de aceeași vîrstă pot fi explicate 
prin faptul că deschiderea ramurii sud-panonice a zonei Vardar a avut 
loc după Triasicul superior şi că pînă atunci domeniul Dacidelor interne 
a putut face corp comun cu Dinaridele. De altfel, dezvoltarea total dife- 
vită a secvenţelor jurasice și cretacice în Dacidele interne și Dinarzi este 
un argument important și evident în sprijinul unei astfel de ipoteze. 

În acest context, situarea unităţilor cu soclu continental din Dina- 
rizii interni, cum sînt masivele Golija, Korab, Pelagonian (Aubouin, 1973, 
1977 ; Grubi€, ed., 1980), în raport cu zona Vardar, pe de o parte, şi cu 
zona Pindului sau zona serbă (Zlatar), pe de altă parte, are importanţă 
pentru compararea constituției marginilor continentale apuliană şi euro- 
peană. Încadrarea zonei Pindului la un bazin intra-continental de exten- 
siune (Le Pichon et al., 1982), situat în cuprinsul marginii continentale 
apuliene, îl apropie foarte mult de riftul Dacidelor externe, care este de 
asemenea un bazin în extensiune cu scoarță subțiată. Simetria celor două 
margini continentale se remarcă mai ales pe transversala Belgral— Turnu 
Severin. Mai la nord, interpunerea Dacidelor interne aduce un element 
în plus în aranjamentul unităţilor structurale, fiind înconjurate din două 
părți de zone cu crustă oceanică (suturile transilvanidică şi sud-panno- 
nică). Masive cu soclu cristalin din Dinarizii interni sînt şi ele flan- 
cate de două suturi (Vardar şi Pind / Zlatar /) dintre care cea vestică 
este însă o sutură intracontinentală. Ele au în domeniul dinaro-hellenic 
același rol și poziţie paleotectonică pe care o au Dacidele mediane și 
corespondentele lor (Balcanidele interne, Rhodope şi masivul serbo-ma- 
cedonian) în aria carpato-balcanică. | 

În concluzie, se poate admite că separarea domeniului carpatic de 
cel dinaric este realizată de segmentul vardarian al suturii majore tethy- 
siene şi de ramificaţia sud-pannonică a acesteia. De asemenea, este nece- 
sar să se menţioneze că în funcţie de modelul adoptat se poate consi- 
dera că: 

— unele elemente structurale din aria Dacidelor interne (Bukki- 
dele) constituie unități alohtone ce ar proveni din aria oceanică repre- 
zentată de sutura sud-pannonică ori de pe marginea acesteia sau că, 

— elementele cu afinități dinarice sînt rezultate dintr-o zonă de 
rift intracontinental, situat în domeniul Dacidelor interne. 

Mai trebuie semnalat faptul că în timp ce catena dinaro-hellenică 
este în întregime situată pe marginea blocului continental apulian, Car- 
paţii şi Alpii au o poziţie mai complexă, în aria lor fiind cuprinsă mar- 
ginea continentală europeană, segmentul transilvanido-liguro-piemontez 
al suturii majore tethysiene şi blocul austro-bihorean (care grupează 
Dacidele interne şi echivalentele lor în Alpi). 

Modelul geotectonic evolutiv al Carpaţilor 
în contextul Europei alpine 


Orice model care abordează evoluţia geotectonică a unei catene sau 
a unui ansamblu de catene orogenice trebuie să aibă ca punct de ple- 
care un model structural. Incertitudinile care privesc pe acesta din urmă 
se regăsesc fără voie şi în stabilirea primului. Orice îndepărtare de la 
faptele stabilite pentru modelul structural va conduce modelul evolutiv 
spre concluzii inexacte. 

Existenţa arcurilor vulcanice, precum și a uneia sau a mai multor 
suturi ofiolitice i-au incitat pe diferiţi autori să aplice principiile tecto- 
nicii plăcilor pentru descifrarea evoluţiei Carpaţilor și a catenelor 
învecinate. 

Pentru marea majoritate a autorilor, existenţa catenei vulcanice 
predominant andezitice a fost punctul de plecare pentru elaborarea mo- 
delelor, acceptind geneza magmelor ca urmare a existenţei unor paleo- 
plane de consum. Poziţia acestor paleoplane, evoluţia lor în timp și 
caracterul scoarței consumate sînt diferite în lucrările prezentate 
pînă acum. 

Fig. 123. Evoluția schematică a Carpaților în lumina tec- 
tonicii plăcilor (după Rădulescu şi Săndulescu, 1973): 


7 - crustă oceanică; 2- crustă oceanică în consum; 3- crustă subțiată; 

4 - crustă continentală; 5 - fliș; 6 - depresiuni molasice; 7 intruziuni calco- 

alcaline; 8 - efuziuni calcoalcaline; A - Jurasic sup., B - Albian, C, C’, 
C++ - Paleocen; D - Neogen. 


Paleoplanul de consum de care sînt legate produsele vulcanice din 
Carpaţii Orientali a fost considerat de unii autori (Rădulescu, Săndu- 
lescu, 1973 ; Rădulescu et al., 1976) (fig. 123) ca fiind locul de consum 
al subasmentului unei părți a zonei flișului, de tip oceanic, cu care s-au 
asociat și blocuri sialice, în timp ce pentru alţii (Roman, 1970; Constan- 
tinescu et al., 1973, 1975) el este legat de zona seismică Vrancea sau este 
înlocuit cu curenţi descendenţi de subducție“ (fig. 124) care de fapt 

Fig. 124, Schema ipotezei unor „curenți de subducție“ în zona curburii 
Carpaţilor Orientali (după Constantinescu et al., 1973), 


nu antrenează litosferă în procese de consum. Căutind similitudini cu 
arcurile insulare, unii autori (Bleahu et al., 1973 ; Boccaletti et al., 1974; 
Morelli et al., 1976) au comparat Depresiunea Transilvaniei cu un bazin 
back-arc, admiţind în subasmentul ei un spreading (sau eventual un 
streching) terțiar. S-a considerat (Rădulescu, Săndulescu, 1975) că datele 
existente privind subasmentul Depresiunii Transilvaniei nu permit o ase- 
menea interpretare. 

Un al doilea paleoplan de consum a fost aceptat (Rădulescu, Săndu- 
lescu, 1973 ; pro parte Bleahu, 1974) în legătură cu sutura transilvanidică, 
de care ar fi legate produse magmatice neocretacic-paleogene și neogene. 
Continuarea şi înclinarea acestui al doilea paleoplan de consum sînt 
probleme care necesită încă discuţii. 

Pornind de la suturile presupuse sau dovedite a exista în Carpaţi 
și în catenele înconjurătoare, s-a ajuns la modele variate privind plăcile 
tectonice ce sînt implicate în structura catenelor alpine din centrul și 
sud-estul Europei. 

O reconstituire foarte cuprinzătoare făcută de Dewey et al. (1973) 
se remarcă prin aceea că sub denumirea de „placă carnică“ disting o 
microplacă de tip continental care grupează în linii mari ansamblul 
austro-alpin ca un element independent (fig. 125). Acești autori consi- 
deră, nejustificat, dezvoltarea unui larg spaţiu oceanic între Rhodope şi 
Platforma Moesică, adoptind, de asemenea fără o fundamentare accep- 

Fig. 125. Reconstituirea retrotectonică a plăcilor și microplăcilor din zona 
tethysiană (după Dewey et al., 1970). 

tabilă, modelul propus de Herz şi Savu (1974) privind legătura între 
Dobrogea septentrională şi structuri carpatice. 

Conexiuni incompatibile cu situaţia structurală sînt făcute de Biju- 
Duval et al. (1977), care analizează evoluţia plăcilor în spaţiul mesogean. 
Ei plasează domeniul getic pe marginea nord-apuliană și leagă sistemul 
de Codru și unitatea de Bihor cu Rhodope, contrar tuturor evidenţelor 
structurale. Şi acești autori leagă eronat Dobrogea de nord cu elemen- 
tele carpatice. 

Boccaletti et al. (1974) se referă în primul rînd la Balcani, consi- 
derîndu-i o catenă retro-arc, plasind justificat întregul ansamblu balca- 
no-rhodopean pe placa europeană, dar interpretind greșit poziţia şi 
geneza Depresiunii Transilvaniei. 

Tapponier (1977) ca și Chanell et al. (1979) acordă o mare impor- 
tanță promontoriului apulian în structura alpino-carpatică, dar adoptă 
soluţii discutabile privind domeniile ce pot fi atașate marginii nordice 
sau nord-estice a acestuia. 

Tollmann (1978), modernizind conceptul lui Koder privind carac- 
terul bilateral al catenelor alpine, distinge un continent independent 
(Kreios), flancat de două domenii oceanice, în cuprinsul căruia grupează 
elemente foarte eterogene și face conexiuni greu de susținut în lumina 
cunoștințelor actuale privind structura ariei carpato-balcanice. 

Multe dintre reconstituirile retrotectonice care au condus la con- 
turarea marginii plăcilor și/sau microplăcilor au fost amendate de necu- 
noașterea sau ignorarea existenţei în cuprinsul ariei Carpaţilor a cîtorva 
situaţii, și anume : 

— existenţa a două suturi, dintre care cea externă este intraconti- 
nentală, paralele şi ale căror diferite porţiuni nu pot fi legate între ele; 

— poziția internă a ansamblului klippelor pienine în raport cu 
Dacidele mediane ; 

— caracterul intracratonic al Orogenului Nord-Dobrogean alpin, 
și lipsa unei legături structurale actuale sau paleotectonice cu elemen- 
tele carpatice ; 

— legătura directă și continuă între elementele structurale cu 
soclu de tip continental atît în cuprinsul curburii interne a Carpaţilor 
românești (între Carpaţii Orientali și Carpaţii Meridionali), cît şi în zona 
de trecere de la Carpaţi la Balcani. 

Ca şi în alte catene cutate, în evoluţia alpină a Carpaţilor se pot 
distinge două mari perioade : prima în care predomină eforturile de dis- 
tensiune şi a doua în care predomină cele de compresiune. În ambele se 
poate vorbi de paroxisme, fie de distensiune, fie de compresiune, ulti- 
mele corespunzînd momentelor de tectogeneză. 

Începutul evoluţiei alpine poate fi considerat încă în timpul dez- 
voltării molaselor hercinice, ciclurile geotectonice suprapunîndu-se pe 
o anumită perioadă de timp. În acest sens există un cadru de debut al 
istoriei alpine a Carpaţilor care trebuie avut în vedere pentru că în anu- 
mite privinţe elemente prealpine au putut influența configuraţia și/sau 
trăsăturile specifice ale unor zone majore alpine sau evoluţia lor geo- 
dinamică. 

Cadrul inițial. Evoluţia prealpină a Carpaţilor a condus la supra- 
punerea mai multor cicluri orogenice, fiecare dintre ele fiind exprimat 
prin procese importante de metamorfism regional şi de granitizare mai 
mult sau mai puţin intensă. Pentru ultimul dintre ele, cel hercinic, dez- 
voltarea areală și particularitățile evoluţiei sale au o importanță mai 
mare, întrucit a precedat instalarea ariei mobile carpatice, care a moşte- 
nit unele dintre trăsăturile sale. 

În primul rînd, la scară foarte mare, în aria carpato-balcanică ci- 
clul hercinic s-a individualizat foarte pregnant prin tectogeneza sudetă 
de care sînt legate procesele de metamorfism. Molasele care au urmat 
arată că o eroziune foarte activă a ajuns să îndepărteze o mare parte a 
metamorfitelor. Între acest domeniu european cu orogeneza hercinică 
bine exprimată şi domeniul plăcii africano-arabe, unde succesiunea 
cuverturii de platformă sedimentară se urmărește fără întrerupere din 
Paleozoic pînă în Mezozoic fără implicaţii tectogenetice hercincie, dife- 
rența este netă. În măsura în care se poate observa, marginea apuliană 
a evoluat într-un context apropiat, în aria dinarică şi sud-alpină depo- 
zitele paleozoice superioare fiind dezvoltate în litofaciesuri marine şi 
în continuitate cu cele mezozoice. 


Limita sudică a dezvoltării metamorfitelor hercinice şi mai ales 
natura acestei limite sînt probleme mai puțin elucidate deocamdată. Se 
poate totuşi remarca faptul că deschiderea tethysiană nu a urmărit cu 
rigoare această limită (Argyriadis et al., 1980), lăsînd unele porţiuni cu 
caractere euro-hercinice (masivele Pelagonian, Korab, Golija) pe margi- 
nea apuliană. În schimb, nu se cunosc fragmente de tip afro-hercinic pe 
marginea europeană. O singură excepţie ar Constitul-o succesiunea recu- 
noscută în Munţii Bükk centrali, dar acolo ea poate fi alohtonă. 


Consolidarea generală care a urmat ciclului orogenic hercinic a 
fost diferită în aria actualului orogen carpâtic. Au existat regiuni mai 
rigidizate care au fost mai tirziu înglobate în aria mobilă alpină, după 
cum alte zone au început evoluţia lor mobilă din Permian sau chiar din 
Carboniferul superior. Este cazul unor arii vaste acoperite de depozite 
detritice, cărora li se asociază de obicei vulcanite acide şi doar pe alocuri 
şi etuziuni bazice. În zonele din urmă, magmatismul permian mixt poate 
fi considerat ca fiind legat de o fracturare mai accentuată a scoarței. 
Modelul geotectonic care a guvernat magmatismul permian este încă 
puţin elucidat. El nu este însă un magmatism legat de zone de subduc- 
ţie, în acel moment neexistind în viitoarea arie mobilă alpină nici paleo- 
plane de consum ca urmare a închiderii oceanelor hercinice şi nici zone 
de expansiune care să conducă la formarea unor margini continentale 
active. Acelaşi model genetic lipsit de procese de consum trebuie de 
altfel aplicat şi ariei de platformă (moesică), în care un magmatism, acid 
și bazic, este de asemenea cunoscut. 

O chestiune importantă privind cadrul iniţial în care a început evo- 
luţia alpină este cea referitoare la existenţa unor curburi prealpine. Desi- 
gur că nu se poate accepta imaginea propusă de Carey (1958) în care 
marginea europeană, ca și cea africană erau considerate aproximativ 

rectilinii şi paralele. Între această imagine și aprecierea amploarei curbu- 
rilor primare (protocurburilor) există o gamă întreagă de posibilităţi. Fap- 
tul că se cunosc structuri sinmetamorfice prealpine arcuite a căror alură 
nu este fundamental diferită de cea a catenei alpine ne face să consi- 
derăm că au existat protocurburi, care s-au accentuat desigur în cursul 
evoluţiei alpine, dar care au preexistat într-o formă sau alta. 

Un exemplu în sensul celor de mai sus îl constituie elementele 
hercinice recunoscute în Dacidele marginale care ocolesc, arcuindu-se, 
Platforma Moesică, ce constituia atunci un masiv consolidat. Relaţiile 
areale mutuale între această parte a catenei hercinice și Platforma Moe- 
sică nu s-au modificat, așa încît trebuie admisă existența unei curburi 
prealpine. Exemple similare se mai pot găsi în soclul unităţilor din Daci- 
dele mediane, ca şi cele interne, în toate cazurile constatîndu-se o apro- 
piere a direcţiei şi amplitudinii de curbare, dar nu o coincidenţă sau 
coaxialitate. 


Perioada de distensiune. Geneza complexelor ofiolitice a fost de 
mult timp considerată (H. Stille) ca reprezentind ilustrarea cea mai mar- 
cantă a perioadei de distensiune din istoria dezvoltării unei arii mobile 
geosinclinale. Tectonica plăcilor a confirmat, completat şi diversificat 
acest concept. 

Deschiderea oceanului tethysian poate fi urmărită după virsta celor 
mai vechi ofiolite cunoscute în actualele suturi. Pentru Carpaţi, deschi- 
derea poate fi plasată în Triasicul mediu (Săndulescu, 1976b, 1980b) şi a 
început conform modelelor actualistice prin procese de rifting care au 
evoluat apoi în procese de spreading. De aici provine şi magmatismul 
alcalin triasic mediu, asociat unora dintre pînzele transilvane (pînza de 
Olt) care a precedat pe cel bazaltic. 

În contextul general al Europei alpine, deschiderea segmentului 
transilvanidic al oceanului tethysian este contemporană celor vardarian 
și anatolian (Argyriadis et al., 1980). Procesul este de tipul spreadingu- 
lui atlantic cu margini continentale pasive (fig. 126). Din datele cunos- 
cute în Alpii Centrali şi Occidentali, spreadingul a început în Liasic 
și este întîrziat în raport cu Carpaţii (Debelmas et al., 1980), arătînd o 
migrare în timp a deschiderii oceanului tethysian de la est spre vest 
(Aubouin, 1977). 


În același timp cu deschiderea oceanului tethysian au avut loc și 
procese de rifting intracontinental, unele în cuprinsul marginii continen- 
tale, altele în interiorul plăcilor. Este cazul bazinelor extensionale cu 
scoarță subţiată, pe alocuri cu caractere de scoarță oceanică tipică, atit 
pe marginea apuliană (zona Pindului) (v. fig. 127), cît și, mai tîrziu, pe 
cea europeană (Dacidele externe) (fig. 126, 128). Mai la interiorul plăcii 
europene, de asemenea în Triasicul: mediu, a apărut riftul intracratonic 
nord-dobrogean (extins în Crimeea alpină și Caucazul Mare — Hain, 
1976), care a avut însă o perioadă de distensiune scurtă, închiderea sa 
debutînd deja din Jurasicul inferior. 

Spreadingul tethysian continuă în jurasicul inferior și mediu, con- 
temporan de această dată și cu strechingul scoarței Dacidelor externe 

fig. 126. Evoluţia geotectonică a Carpaţilor în lungul transversalei Carpaţii Orientali — Munţii Apuseni. 

Fig. 127. Evoluţia geotectonică a Hellenidelor (după Boileau, 1977). 

(v. fig. 126) care a condus la apariția magmatismului alcalin pe margi- 
nile bazinului extensional (Codlea—Brașov și Feneș în Carpaţii Meri- 
dionali). 

Viteza și deci intensitatea spreadingului tethysian poate fi greu 
apreciată în condiţiile deformării și fragmentării avansate a acestei zone 
în cursul tectogenezelor de compresiune. Sint unele indicii că au exis- 
tat două paroxisme de distensiune, și anume primul în timpul Triasicu- 
lui mediu și superior, iar cel de al doilea de la jumătatea Jurasicului 
mediu pînă la începutul Tithonicului. De aceste două perioade sînt legate 
cele mai multe secvenţe ofiolitice datate în catenele alpine mezogeene. 

Cel de al doilea paroxism de distensiune a încheiat deschiderea 
oceanului tethysian în care au apărut însă și complicaţii suplimentare. 
În unele sectoare (Transilvanide), în condiţii de distensiune au putut 
apărea şi procese de subducţie în interiorul domeniului oceanic (v. fig. 58, 
130). În timpul perioadei de distensiune s-a format și ramificaţia sud- 
pannonică a oceanului tethysian ce s-a deschis ca un sphenochasm între 
Dacidele interne la nord și blocůl nord-apulian la sud. Formarea sheno- 
chasmului sud-pannonic a putut începe în Triasicul mediu/superior și 
s-a extins pînă în Jurasicul superior. El explică asemănarea unora din- 
tre secvențele Triasicului din Dacidele interne sudice cu cele ale zone- 
lor dinarice şi mai ales schimbarea substanţială a litofaciesurilor Jura- 
sicului. Diferenţa între marginea apuliană și Dacidele interne în timpul 
Jurasicului este esenţială și justifică și în acest sens existența spheno- 
chasmului sud-pannonic. 

Fig. 129 a. Schița evoluţiei zonei mobile (tethysiene in timpul 
Triasicului mediu și superior și a Jurasicului (inclusiv, Neo- 
comianul ): 


AP - marginea continentală apuliană; PN - riftul Pindusului; PE - masivul Pe- 
lagonian; V - oceanul Va'dar; T - Transilvanide; Pi- Pienidele; PM - Picmon- 
tais; DI - Dacide interne; AA - Austroalpin; bk - Bukk; BR - Brianconais; DM - 
Dacide mediane; Sg - Supragetic; G - getic; SM - serbo-macedonian; Sr - Sredne- 
gore; Rh- Rhodope; VR - riftul Valais; RDE -riftul Dacidelor externe; D - Danu- 
bian; Pb + Sp - Prebalcani și Stara Planina; M - Plat forma Moesică; Ca - Crimeia 
alpină; Te - unitatea Tulcea; N -unitatea Niculiţel; Mc - unitatea de Măcin; 
DN - Orogenul Nord-Dobrogean; SP - sfenochasmul sud-pannonic; 7 - crustă ocea- 
nică; 2 - rifturi intra-margine continentală; 3 - rifturi intracontinentale (intracrato- 
nice); a?b-crustă continentală. 


Continuarea perioadei de distensiune în unele sectoare pînă în 
Neocomian este o problemă încă neprecizată. Există însă opinii (Aubouin, 
1977 ; Argyriadis et al., 1980) conform cărora încă de la sfîrşitul Titho- 
nicului a început tectonizarea domeniului oceanic (v. fig. 127), care a 
produs obducţii şi formarea de asociaţii specifice de tip mélange. 

Condiţiile de sedimentare care au însoţit perioada de distensiune 
sînt destul de variate. După datele ce pot fi obținute din analiza pînze- 
lor transilvane şi a celor ale Metaliferilor simici, complexele ofiolitice 
(deci scoarță de tip oceanic) sînt acoperite nemijlocit de depozite calca- 
roase pelagice sau neritice, de jaspuri sau de asociaţii de tip fliș sau de 
serii pelitice marnoase sau argiloase. Toate acestea arată că morfologia 
şi adîncimea ariei oceanice erau variate și variabile. 

Fig. 129 b, Schițele evoluţiei 

curburilor carpato-balcanice, 

a scurtării scoarței și a „des- 
chiderii“ Mării Negre: 


Doc - Dacide interne; T- Trasilva- 
nide; V - Vardar; Pi- Pienide; Pg- 
Pienide paleogene; Dor - Dacide me- 
di:ne în Carpații Oric.tali; Sg - su- 
pragetic; G - getic; SM - serbo-mace- 
donian; Sr-Srednegorie; R-Rhodope; 
Mde - Dacide externe; Fm - flișuri 
moldavidice; D - Danubian; M - Plat- 
forma  Moesică; P - Pontide; DC- 
orogenul intracratonic Dobrogea de 
Nord - Crimeia alpină. 

Perioadele de compresiune. Încetarea spreadingului tethysian şi 
trecerea de la un regim predominant distensional la un regim de com- 
presiune și de treptată închidere a domeniului oceanic are drept cauză 
principală deschiderea Oceanului Atlantic. Ea a provocat mișcarea dife- 
renţială relativă a Africii față de Europa şi apropierea acestora două în 
lungul ariei mobile tethysiene, conducînd la formarea lanțurilor cutate 
corespunzătoare. În acest cîmp vast de compresiune, un rol important 
în dirijarea eforturilor și a orientării principalelor structuri ale catene- 
lor cutate au avut-o forma marginilor continentale, precum şi a micro- 
continentelor situate între cele două plăci, europeană și africană. 


Primele compresiuni care au condus la formarea de structuri sînt 
cele chimerice vechi, locul lor principal de manifestare fiind însă în 
afara ariei mobile carpato-balcanice, și anume în Dobrogea de nord 
(fig. 129), în care în Jurasicul inferior începe închiderea riftului intra- 
cratonic. Detformări relativ izocrone se fac simţite și pe marginea con- 
tinentală europeană (Dacidele mediane), marcate de discordanțe unghiu- 
lare, dar fără a determina scurtare de scoarță prin consum. Asemenea 
evenimente apar și în cuprinsul Dacidelor interne, dar în schimb nu sînt 
cunoscute pe marginea apuliană a oceanului (Aubouin, 1973 ; Argyriadis 
et al., 1980). Şi acest fapt subliniază diferența între Dacidele interne și 
marginea apuliană. 

Deformările de la sfîrşitul Jurasicului au afectat partea sudică și 
sud-vestică a segmentului vardarian al oceanului tethysian (Oceanul 
Almopias — Boileau, 1977) și a determinat obducţia largă a complexe- 
lor ofiolitice spre marginea apuliană (v. fig. 127). Această tectogeneză 
jurasică terminală pare să fie determinată de mișcarea spre est a blocu- 
lui apulian, fapt care poate explica distribuţia areală a deformărilor. Pe 
marginea europeană (Dacidele mediane și externe), dar şi în domeniul 
oceanic al Transilvanidelor și Pienidelor, secvențele tithonic-neocomiene 
sînt neîntrerupte. În schimb, pe marginea continentală europeană există 
discordante unghiulare în baza Jurasicului superior, fapt care sugerează 
un anumit heterocronism între procesele de obducţie din zona Vardar și 
deformările slabe ale acesteia. Luînd în considerare zona oceanică, se 
constată că tectogenezele de la sfîrşitul Jurasicului sînt inegal dezvoltate 
(lipsesc în Carpaţi) tot din cauza mișcării spre est doar a blocului apulian. 


Tectogeneze mezocretacice sînt foarte bine exprimate pe marginea 
continentală europeană, ca și într-o mare parte a domeniului oceanic. 
Ele se întind pe un interval de timp mai lung și sînt de fapt o grupare 
de mai multe paroxisme ce formează un interval tectogenetic major. 
Un exemplu îl constituie formarea pînzelor central-est-carpatice ce se 
întind din Barremian sau Apţian pînă în Albian. 

Obducţia piînzelor transilvane peste marginea continentală euro- 
peană (v. fig. 126) este un proces comparabil cu cel de la sfîrşitul Jura- 
sicului raportat la marginea apuliană. 

În același mod poate fi privită şi poziţia alohtonă a Strandjidelor 
sudice în raport cu elementele continentale balcano-rhodopene. În acest 
caz unitățile șariate provin din partea nordică a segmentului vardarian 

Tig. 130. Schița evoluției Tethysului oceanic în aria Transilvanidelor : 
a — perioada de spreading Triasic-mediu-Jurasic mediu; b - perioada de spreading Jurasic superior - Neocomian com- 
plicată de subducţie tip Mariane, crusta oceanică triasică (T), Jurasică inferioară și medie (/442), Juaasică supe- 
rioară (Ja), tithonic - neocomiană (J$ - ne); domeniul pînzelor de Perșani (P); Olt (Ot); Hăghimaş (Hg), Bedeleu (Bd), 
bucovinică (Be), +++ crustă continentală, vyv - magmatism de are insular calco alcalin, puncte-fliş. 


al Oceanului Tethys, posibil din „Oceanul“ Peonias (v. fig. 127) al aces- 
tei zone. 


Se constată, în linii mari, o balansare a vîrstei compresiunilor im- 
portante de pe o margine continentală pe alta. 


Distribuţia  areală a principalelor structuri mezocretacice este 
controlată de mișcare spre sud a păcii europene care determină 
(fig. 126, 128): 

— obducţia și deformarea zonei oceanice odată cu 

— forfecarea și imbricarea în pînze de șariaj a însăși părţii externe 
a marginii continentale. 

Un alt exemplu de nesincronizare a deformărilor de pe marginile 
continentale este oferit de tectogenezele pregosau foarte active în Daci- 
dele interne, dar absente pe marginea nord-apuliană. Încă o dată evo- 
luția geotectonică a Dacidelor interne și în general a blocului austro-biho- 
rean se arată a fi diferită de blocul apulian. Șariajele pregosau au 
determinat scurtarea scoarței în cuprinsul ariei austro-alpine și dacidice 
interne şi foarte probabil și pe marginea sudică a acesteia în zona de 
trecere la sphenochasmul sud-pannonic. 


Tectogenezele laramice sînt larg reprezentate în aria carpato-bal- 
canică prin şariaje importante ce au implicat Dacidele mediane (și echi- 
valentele) și Dacidele externe. Și domeniul oceanic este deformat (in 
Munţii Metaliferi), vergențele șariajelor fiind spre marginea Dacidelor 
interne. Din nou marginea apuliană, ca şi segmentul vardarian al sutu- 
rii tethysiene sînt slab afectate de aceste compresiuni sau sînt lipsite 
total de deformări. 


Analiza primei perioade de compresiune, perioada dacidică (la care 
se includ şi deformările de la sfîrşitul Jurasicului), conduce la următoa- 
rele concluzii generale : 

— intervalele tectogenetice mezocretacice și laramice sînt de fapt 
un grup de paroxisme tectogenetice ce se repetă la scurte intervale 
de timp; , 

— în timpul perioadei dacidice au fost generate cele mai impor- 
tante pîinze de obducție din spaţiul carpato-balcanic şi în parte și cel 
dinaro-hellenic ; 

— pînzele de obducție sînt contemporane cu forfecarea și imbri- 
carea unor şariaje de soclu pe marginile continentale ; 

— tectogenezele dacice deformează atît aria oceanică tethysiană, 
cît și marginile sale continentale, dar nu simultan cu aceeași intensitate ; 

— la sfîrșitul perioadei tectogenetice cretacice (dacidice) a avut loc 
închiderea (distrugerea) unei importante părți a oceanului tethysian; 

— în aria actualei Europe alpine nu au existat spreadinguri con- 
temporane tectogenezelor de compresiune cretacice ; 

— cu excepţia marginii apuliene, tectogenezele cretacice au defor- 
mat o mare parte a ariei alpine din Europa centrală și de sud-est; 

— în timpul perioadei tectogenetice cretacice, deformările princi- 
pale au alternat dintr-o parte în alta a domeniului oceanic, implicînd 
succesiv părți din acesta şi marginile continentale învecinate. 

Ca urmare a consumului de litosferă oceanică, în timpul perioa- 
dei dacidice apar și primele produse calco-alcaline legate de aceste pro- 
cese. Ele sînt tributare la două procese de consum (Rădulescu, Săndu- 
lescu, 1973) : unul extern, situat în Carpaţii Meridionali și Balcani, legat 
de sutura intracontinentală a Dacidelor externe, și unul intern, legat de 
sutura Transilvanidelor. De planul de consum extern de tipul subduc- 
tiei frontale sînt legate produsele magmatice neocretacic-paleogene din 
cuprinsul Dacidelor mediane și a echivalentelor lor în Balcani și Rho- 
dope. De fapt în sectorul din urmă este mai greu de deosebit deocam- 
dată care dintre produsele calco-alcaline neocretacice sînt dependente 
de consumul litosferei pe paleoplanul corespunzător suturii Dacidelor 
externe şi care anume de consumul pe paleoplanul corespunzător părţii 
interne a suturii vardariene, aceasta fiind de tipul subducţiei radicale. 
Produsele magmatice neocretacice și paleogene ale Dacidelor interne sînt 
legate de sutura Transilvanidalor. În acestea din urmă există masive 
intrusive calco-alcaline pentru care apartenența la una sau alta dintre 
suturi este încă neclară. 

Acolo unde paleoplanele de consum au înclinări convergente, adică 
începînd din Banat spre sud şi est, se pune problema dacă au funcţionat 
simultan. Este de menţionat că o tectogeneză importantă în zona Vardar 
este eocenă (cf. Aubouin, 1973) și că există posibilitatea unor scurtări 
de scoarță remarcabile în faza de la sfîrşitul Jurasicului (Aubouin, 1973, 
1977). Pentru aceste două momente nu a funcţionat decît paleoplanul 
vardarian, deci nu se pune problema convergenței. În schimb, în Cre- 
tacicul mediu şi superior paleoplanul dacidic extern a fost activ, iar 
scurtările vardariene sînt mai puţin evidente. S-ar putea întrevedea 
două soluţii : 

— paleoplanele au funcţionat doar alternativ sau 

— paleoplanele tind să devină subverticale (pentru a nu se încru- 
cişa !) în cazul în care sînt izocrone în părţile inferioare ale litosferei. 

În timpul perioadei tectogenetice dacidice s-a realizat și o parte a 
curburilor actuale ale catenelor carpato-balcanice. Este cazul în primul 
rînd al curburilor Transilvanidelor și ale Dacidelor mediane (fig. 129). 
Un rol important în realizarea curburilor l-au avut translaţiile diferite- 
lor panouri ale vorlandului, dar și ale unora dintre blocurile sialice opuse 
acestuia. Aceste translaţii au fost facilitate de existenţa fracturilor trans- 
crustale din care majoritatea au fost falii transformante active în timpul 
perioadei de distensiune și care se prelungeau și în cuprinsul marginilor 
continentale. Printre aceste fracturi importante sînt de amintit : 

— falia nord-transilvană, care a dirijat distribuţia deformărilor 
cretacice şi terțiare în lungul suturii transilvanido-pieninice ; 

— falia sud-transilvană, care delimitează Transilvanidele în raport 
cu Dacidele mediane din Carpaţii Meridionali ; 

— falia Peceneaga—Camena, care limitează la nord platforma 
moesică ; 

— falia intramoesică, care actualmente are translație senestră, dar 
care a avut mișcări dextre în timpul Cretacicului, facilitînd curbura con- 
cavă (de tip recess) a Carpaţilor Meridionali ; 

— falia Bistriţei care a facilitat mişcarea diferențiată a panourilor 
din vorlandul Carpaţilor Orientali. 

Mai există desigur şi numeroase alte falii cu decroșare mai mult 
sau mai puţin importantă, paralele cu cele menţionate mai sus și care 
s-au înscris prin însumarea deplasării lor în realizarea curburilor. 

Mișcările combinate ale faliei sud-transilvane (dextră), pe de o 
parte, și a faliilor Peceneaga—Camena și intramoesică (tot dextre în 
acea perioadă), pe de altă parte, au determinat (v. fig. 129) formarea 
curburii Carpaţilor Meridionali, care nu s-a mai accentuat de la sfîrşitul 
Cretacicului, și a curburii peribihorene. 

Întrucît din cauza curburilor subşariajele vorlandului au devenit 
centrifuge, în cuprinsul său s-au născut forțe de distensiune importante. 
În consecinţă a început „spargerea“ Platformei Moesice pe amplasamen- 
tul actual al Mării Negre (v. fig. 129). Ca urmare a acestei fracturări, 
diferite panouri de crustă sialică s-au depărtat unele de altele, deter- 
minînd geneza scoarţei lipsite de pătură granitică ce se cunoaște astăzi. 
Procesul trebuie să fi fost foarte intens la sfîrşitul perioadei dacidice, 
atunci cînd subșariajele divergente au fost generale în Platforma Moe- 
sică. El a continuat și în Terţiar, deşi subșariajele divergente nu au mai 
fost în acest timp foarte evidente și au fost în orice caz heterocrone. 

Subșariajele vorlandului au putut avea amploare diferită în func- 
ție de amplitudinea mișcării panourilor dirijate de marile fracturi crus- 
tale. Un exemplu îl constituie falia intramoesică ce separa în timpul 
Cretacicului două panouri care au avansat spre Carpaţi cu viteze dife- 
rite, subșariajul spre Carpaţii Meridionali fiind mai important și scurtă- 
rile de scoarță corespunzătoare fiind mai mari. În timpul subșariajelor 
miocene situația s-a schimbat, panoul de la sud-vest de falie fiind prac- 
tic blocat, iar celălalt suferind deplasări importante. Această situaţie 
explică, cel puţin în parte, absenţa produselor magmatice calco-alcaline 
neocretacic-paleogene în Carpaţii Orientali. 

La sfirșitul perioadei dacidice, o mare parte a ariei carpato-balca- 
nice era deformată și rigidizată, constituind blocuri de forme şi dimen- 
siuni variabile care vor juca rolul de hinterland pentru viitoarele zone 
cu tectogeneză moldavidică. Aceste blocuri vor fi afectate în Terţiar doar 
de fracturări mai mult sau mai puţin importante, iar în Dacidele interne 
de șariaje „în bloc“ pe marginea lor externă. 

Tectogeneze terțiare sînt inegal dezvoltate în spaţiul carpato-bal- 
canic şi dinaro-hellenic. Cea mai veche, pireneană, este cunoscută mai 
ales în Balcani, Rhodope și Dinaro-Hellenide. Cele miocene lipsesc în 
Balcani și sînt foarte bine reprezentate în Carpaţi ; ele sînt recunoscute 
şi în Dinaridele externe. 

Tectogeneza pireneană din Balcanidele externe poate să fi condus 
doar la reluarea unor plane de șariaj sau încălecări mai vechi ca un 
ecou al coliziunii importante ce s-a produs în lungul zonei Vardar 

(Aubouin, 1973, 1977) la sfirşitul Eocenului. În Rhodope deformările ce 
implică depozitele paleogene (v. fig. 121) sînt în primul rînd de tipul 
alunecărilor gravitaționale sau cel mult al retroîncălecărilor. 

O problemă mai puţin clarificată priveşte corelarea șariajelor „în 
bloc“ pe care le-a suferit ansamblul austro-alpin și Dacidele interne. În 
Alpi acest şariaj este posterior depozitelor eocene și a fost încadrat în 
faza pireneană. În Carpaţi, pentru Dacidele interne nu se poate stabili 
cu precizie eventuala mișcare „în bloc“. Se pot avea în vedere dife- 
rite soluţii : 

— planul de șariaj „în bloc“ a Dacidelor interne peste elemente 
situate în faţa lor se află doar la nivele mai profunde și nu aflorează 
ca în Alpi ; 

— există două momente diferite ale încălecării în lungul aceluiași 
plan, mai timpuriu în Alpi și mai tîrziu în Carpaţi ; 

— șariajul pirenean în Carpaţi a acoperit numai anumite zone situ- 
ate la exteriorul Dacidalor interne (elementele aparținind Vahicumului, 
de exemplu) şi a fost reluat, împreună cu Pienidele, în compresiunea 
intraburdigaliană ; 

— şariajul pînzellor austro-alpine este și el intraburdigalian. 

Comparind șariajele pireneene în aria dinaro-hellenică cu cele din 
aria carpato-balcanică, se constată că în timp ce în primul caz ele for- 
mează o fișie continuă în lungul arcului, în cel de al doilea sînt disconti- 
nue, deoarece nu există legătură directă între încălecările din Balcani şi 
șariajele din Alpi și Carpaţii occidentali. 

Tectogeneza pireneană din Dinaro-Hellenide poate fi comparată cu 
tectogenezele dacidice din Carpaţi, deoarece și ea a determinat cicatri- 
zarea suturilor ofiolitice. 

Tectogenezele moldavidice dezvoltate în Carpaţi au determinat și 
ee scurtări de scoarță pe piane de consum. Existenţa acestora este legată 
de dezvoltarea unor arcuri vulcanice neogene, suprapuse părților interne 
carpatice. Datele actuale permit să se considere că paleoplanele terțiare 
sînt suprapuse, în linii mari, celor cretacice (v. fig. 126), marcînd relua- 
rea unor procese întrerupte penrtu un anumit interval de timp. 

Tectogeneza stirică veche (intraburdigaliană) se întilnește în Car- 
paţi în aria Pienidelor (inclusiv pînza de Magura), în aria Moldavidelor 
interne, dar și pe marginea arcului dinaro-heiilenic. Tectogenezele stirică 
nouă şi moldavă sînt înregistrate cu dezvoltarea lor marcată în Moldavi- 
dele externe. 

Atit pe marginea continentală europeană, cit şi pe cea apuliană 
tectogenezele miocene sînt responsabile pentru geneza unor șariaje în 
majoritate de cuvertură care deplasează formațiuni depuse pe arii cu 
crustă continentală. 

Trăsăturile specifice ale tectogenezelor terțiare pot fi rezumate 
astfel : 

— exceptiînd tectogeneza pireneană din ansamblul dinaro-hellenic, 
tectogenezele terțiare au antrenat numai porţiuni din marginile conti- 
nentale, în condiţiile coliziunii continent/continent ; 

— perioada tectogenetică moldavidică grupează trei momente de 
deformare (stiric vechi și nou, moldavian) ce se încadrează într-un inter- 
val de timp relativ scurt (4—6 Ma) în raport cu numai un interval din 
tectogenezele cretacice, ca de exemplu cel mezocretacic care se întinde 
pe aproximativ 10 Ma; 

— în comparaţie cu tectogenezele cretacice, cele terțiare cuprind 
zone mai restrînse, în același sens tectogenezele terțiare tinere fiind areal 
mai restrinse decit cele terțiare vechi ; 

— în timp ce tectogenezele pireneană și stirică veche sînt dezvol- 
tate atît pe marginea continentală europeană, cît și pe cea apuliană, cele 
mai tinere sînt restrinse la marginea europeană (această concluzie nu 
este valabilă pentru Apenini şi Sicilia, unde există tectogeneze contem- 
porane celor moldavidice tinere) ; 

— în timpul tectogenezelor terțiare nu au fost puse în loc pinze 
de obducțţie ; în unele părţi au avut loc încălecări „în bloc“ care au antre- 
nat pînze de obducţie mai vechi, dar nicăieri nu se cunosc obducţii ter- 
tiare propriu-zise. 

În perioada de compresiune corespunzătoare tectogenezelor molda- 
vidice, unele dintre curburile preexistente au fost accentuate. Este vorba 
în primul rînd de curbura din partea de sud-est a Pienidelor (v. fig. 129), 
determinată de deplasarea blocului Dacidelor interne, translație care a 
fost dirijată de falia nord-transilvană. Această mișcare este responsabilă 
şi de șariajul terțiar „în bloc“ al părţii vestice a Dacidelor interne. 

Falia intramoesică a avut și pentru tectogenezele miocene un rol 
important, limitîind spre vest dezvoltarea pînzelor moldavidice. Este 
subliniat în acest fel rolul activ al subșariajului vorlandului prin care 
s-a produs ejectarea pînzelor din zona flișului spre exterior. 

„Am crezut întotdeauna în ce-am 
făcut“. 


FORY ETERLE 


ÎNCHEIERE 


O sinteză înseamnă mai ales un început. În primul rînd 
pentru autorul ei care, constrîns de spaţiu, de timp și de limi- 
tele cunoașterii lui și mai ales ale altora, se face exponentul 
unui anumit grad de dezvoltare a domeniului abordat. Pînă la 
un punct toate aceste circumstanţe îi sînt favorabile dar nu 
pe deplin atenuante. 

În al doilea rînd o sinteză este un punct de plecare pentru 
toţi cei care ar putea să o schimbe, să o amelioreze, sau să o 
aducă mai aproape de ceea ce în geologie se poate accepta ca 
realitate. În ultimul rînd o sinteză este punctul de plecare al 
multor întrebări care pot duce la progresul obiectiv al înţe- 
legerii. 

O sinteză este o contribuţie deznădăjduitor de personală, 
mai ales în măsura în care autorul se oferă sincer lapidării 
detaliilor contradictorii. 

O sinteză care abordează domeniul geotectonicii trebuie 
să împace cît se poate de armonios particularitățile majorităţii 
disciplinelor științelor Pămîntului. Dar acest deziderat depinde 
de atît de mulți factori încît reușita este de la început plină 
de îndoieli. Pe de altă parte sinteza regională nu are graniţe 
nici în timp și nici în spaţiu, mai ales pentru că fenomenul 
geologic respinge delimitarea. Înțelegerea este a noastră sau a 
altora în măsura în care se poate pătrunde în intimitatea și 


nuanțele unor procese pe care le sesizăm cu mijloace diverse 
şi diversificate. 

Sinteza alcătuirii și evoluţiei geotectonice a teritoriului 
românesc reprezintă, prin complexitatea subiectului o riguroasă 
angajare. Dincolo de ariditatea obiectivă a faptelor trebuie 
acceptată şi frumuseţea interpretărilor îndrăzneţe care au 
marcat încă de la început școala de geologie românească. Cit 
de bine am reușit să fim epigoni merituoși vor aprecia tinerii 
care astăzi se îndreaptă spre științele Pămîntului. 

Fig. 105, Secţiune geologică prin zona flişului in aria curburii (după Săndulescu, Stofðuesen, 
Polonie, 1939): 
} pinza sie Cruhlău: 2 - pinza flisului ctrhicurtical, 3 - piuza de Mela; /- pinsa de Audia; J = pinza de Tarcău; G- 
pinza ctitor marginale; 7 - pinza =ubearpetică; 8 - soclul platformei (a - dobrogean: 4- șisturi verzij; 9 - cuvertura 
platformei; J0 o a ame, 


BIBLIOGRAFIE 


AGHEORGHIESEI, V., BĂNCILĂ I, COSTEA I, ROSA A. (1967), D. S. Com. 
Geol., L III 1, p. 251—280, București. 

AIRINEI ȘT. (1955), Bul. Științ. (Biol.-Agron.-Geol.-Geogr), VII, 1, p. 155—175, 
Bucureşti. 

AIRINEI ȘT. (1976), Symp. Int. Split., oct. 1976. 

AMPFERER O. (1906), Jhrb. Geol. RA, 56, 3—4, p. 539—621, Wien. 

ANDJELKOVICI M, Z., LUPU M. (1967), Carp. Balk. Geol. Assoc., 8th Congr. 
Rep. Geotect., I, p. 15—28, Belgrad. 

ANDRUSOV PI. (1958), Geol. Jahrb., 7, p. 3—6, Wien. 

ANDRUSOV D. (1960—63), Liv. Mém, P. Fallot, II, Mém, SGF, p. 519—529, Paris. 

ANDRUSOV D, (1964), Geologie der tschechoslovakischen Karpaten, vol. I, şi II, 
Akad. Verl., Berlin. 

ANDRUSOV D. (1968), Grundriss der Tektonik der Nördlicher Karpaten, Bra- 
tislava. 

ANDRUSOV D., BYSTRICKY J. FUSAN O, (1973), Carp.-Balk. Geol, Assoc., 10th 
Congr, Bratislava. 

ANTON S. (1943), Bull, Sect, Sci, Acad. Roum., XXV, 10, p. 631—640, Bucureşti. 

ANTONESCU E. (1973), D. S. Inst. Geol., LX, 4, p. 25—29, București. 

ANTONESCU E., NĂSTĂSEANU S, (1977), D. S. Imst. Geol. Geoţiz., LXIII, 4, 
p. 73—114, Bucureşti. 

ANTONESCU E., ION J., ALEXANDRESCU GR. (1978), D. S. Inst. Geol. Geofiz., 
LXIV, 4, p. 23—41, București. 

ARGYRIADIS I, GRACIANSKY P., MARCOUX J., RICOU L, E. (1980), 26e Congr. 
Géol. Int., Coll. C5, p. 199—214, Paris. 

ATANASIU I. (1927), Assoc. Géol. Carp.-Balk., Ile réun., Bucureşti. 

ATANASIU I. (1939), Ann. Sci. Univ. Jassy, XXV, 1, p. 320—326, București. 

ATANASIU I. (1940), Lucr. Soc. Geogr. Cantem., III, p. 89, Iaşi. 

ATANASIU I. (1943), Ann. Inst. Géol. Roum., XXII, p. 149—176, București. 

ATANASIU I. (1952), An. Com, Geol., XXIV, p. 13—27, Bucureşti. 

ATANASIU L. (1956), D. S. Com. Geol., XL, p. 28—33, București. 

AOUBOUIN J. (1964), Ecl. Geol. Helv., 57, 2, p. 451—496, Basel. 

AUBOUIN J. (1965), Geosynclines, 355, p., 67, fig., Elsevier, Amsterdam. 

AUBOUIN J. (1973), Bull. SGF, (7), XV, 5—6, p. 426—460, Paris. 

AUBOUIN J. (1975), C. R. Acad. Sci., 281, D, p. 99—102, Paris. 

AUBOUIN J. (1977), Bull. SGF, (7), XIX, 3, p. 421—435, Paris. 


324 


BALINTONI I, GHEUCA I. (1977), D. S. Inst. Geol, Geofiz., LXII, 5, p. 11—36, 
Bucureşti. 

BALINTONI I., GHEUCA I. (1978), D. S. Inst. Geol, Geofiz., LXIV, 5, p. 5—16, 
Bucureşti. 

BALINTONI I, (1981), Rev. roum. géol, géophys. géogr., Géol., 25, p. 24—31, Bucu- 


reşti. 

BALINTONI I., GHEUCA I., VODĂ AL. (1983), An. Inst. Geol. Geofiz., LX, p. 15—22, 
Bucureşti. 

BARBU C., VASILESCU E. (1967), Assoc. Géol. Carp.-Balk., Vile Congr. I, Belgrad. 

BARBU C, ALI MEHMET N., PARASCHIV C. (1970), Acta. Geol. Acad. Sci., 
Hung. 14, p. 243—249, Budapest. 

BĂNCILĂ I. (1940), C. R. Inst. Géol. Roum., XXIII, p. 64—78, Bucureşti. 

BĂNCILĂ I. (1952), D. S. Com. Geol., XXXVI, p. 4—21, București. 

BĂNCILĂ I. (1955), Bul. Ştiinț. (Agron.-Biol.-Geol.-Geogr.), VII, p. 1201—1234, 
Bucureşti. 

BĂNCILĂ D (1958), Geologia Carpaţilor Orientali. Editura Științifică, Bucureşti. 

BĂNCILĂ I., PAPIU C. V. (1962), D., S. Com. Geol., XLVI, p. 25—51, Bucureşti. 

BĂNCILĂ I., HRISTESCU E. (1963), Asoc. Geol. Carp.-Balk., Congr. V, IV, p. 11—33, 
Bucureşti. 

BĂNCILĂ I., MARINESCU I. (1971), Geol, Rundsch., 60, p. 705—717, Stuttgart. 

BELOUSOV V, A. (1948), Obsciaia geotektonika. Geolizdat, Moscova. 

BERCIA I., BERCIA E. (1964), D. S. Com. Geol., XLIX, p. 309—331, Bucureşti. 

BERCIA I., BERCIA E. (1970), An, Inst. Geol, XXXVIII, p. 7—49, București. 

BERCIA I. (1975), Stud. tehn. econ., Inst. Geol., Geofiz., I-12, p. 1—159, București. 

BERCIA I., BERCIA E. (1975), An. Inst. Geol., Geofiz., XLIII, p. 5—63, București. 

BERCIA I., KRAUTNER H., MUREŞAN M. (1976), An. Inst. Geol. Geofiz., p. 37—70, 
Bucureşti. 

BERZA T. (1978), Stud. cerc. geol., geofiz. geogr., Geol., 23, 2, p. 173—184, Bucureşti. 

BIJU-DUVAL B., DERCOURT J., LE PICHON X. (1977), XXV Congr. CIESM, 
Ed. Technip, p. 143—164, Paris. 

BIRKENMAJER K. (1970), Stud. Geol. Pol., XXXI, p. 1—81, Warszawa. 

BIRKENMAJER K. (1977), Stud. Geol. Pol., XLV, p. 1—158, Warszawa. 

BÎZOVA S. L, RUDACOV S., G., SLAVIN V. I, KHAIN V, E. (1971), Geotect., 6, 
(nov.-dec.), p. 79—86, Moskva. 

BÎZOVA S. L. (1972), Vestn, Mosk. Univ., Geol., 2, p. 36—44, Moskva, 

BLEAHU M. DIMITRESCU R. (1957), An. rom.-sov., (Geol.-Geogr.), 2 (31), 
p. 29—42, Bucureşti. 

BLEAHU M., LUPU M. (1963), Carp-Balk. Geol, Assoc., Bull, 6th Congr., II, 
p. 445—455, Warszawa. 

BLEAHU M., DIMITRESCU R. (1965), Foia Moneasa 1: 100.000, Inst. Geol., Bucu- 
reşti. 

BLEAHU M., DIMIAN M. (1967), D. S. Com Geol., LIII, 3, p. 195—219, Bucureşti. 

BLEAHU M. BABUCEA Y., PILIUȚĂ A. M. (1968), St. cerc. geol. geofiz. geogr., 
Geol., 13, 1, p. 137—155, Bucureşti. 

BLEAHU M. (1968), D. S. Inst. Geol., LIII, 3, p. 195—210, București. 

BLEAHU M., PATRULIUS D., TOMESCU C.. BORDEA J., PANIN S., RĂDAN S. 
(1970), D. S. Inst. Geol., LVI, 4, p. 29—41, Bucureşti. 

BLEAHU M. (1970), St. tehn., 9, p. 17—19, Bucureşti. 

BLEAHU M., ISTOCESCU D., GEAMĂNU M. (1971), D. S. Inst. Geol, LVII, 5, 
p. 5—21. 

BLEAHU M. (1971), Bul. geol., 3, p. 1—11, București. 

BLEAHU M., BOCCALETTI M., MANETTI P., PELTZ S. (1973), J. Geophys. 
Res. 78, 23, p. 5025—5032. 

BLEAHU M, (1976), Rev. roum. géol. géophys. géogr., Geol., 20, 1, p. 27—39, 
Bucureşti. 

BLEAHU M. (1974), D. S. Inst. Geol., LX, 5, București. 

BLEAHU M. (1974), Tect. Carp-Balk. Area., p. 221—234, Bratislava. 


325 


BLEAHU M., LUPU M., PATRULIUS D., BORDEA S., ŞTEFAN A. PANIN S. 
(1981), Carp.-Balk. Geol. Assoc., 12th Congr., Guide Exc. B3, 107 p., Bucu- 


reşti. . 

BLEAHU M., PANIN ŞT., TOMESCU C. MARINESCU FL., ȘTEFĂNESCU M. 
(1982), Foaia Petru Groza, sc. 1: 50.000, Inst. Geol, Geofiz., Bucureşti. . 

BOCCALETTI M., MANETTI P., PECERILLO A. (1974), Earth Plan. Sci. Lett., 
23, p. 193—184. 

BOGDANOV A. A. (1949), Sov. Geol., 49, Moscova. 

BOLCUR C., STILLĂ A., IAVORSKI M., DUMITRU I. (1970), D, S. Inst. Geol. 
LV, 5, p. 5—20, București. 

BOILEAU G. (1977), Bull. SGF (7), XIX, 1, p. 82—83, Paris. 

BONCEV E. (1947), An. Dir. rech. géol. min. Bulg., A, IV, Sofia. 

BONCEV E. (1965), Carp.-Balk. Geol, Assoc., 7th Congr., Rp. 1, p. 79—84, Sofia. 

BONCEV E. (1966), Bull. Inst. Géol., XV, p. 5—24, Sofia. 

BONCEV E. (1979), Tect. Carp.-Balk. Area, p. 307—308, Bratislava. 

BORCOŞ M. (1974), Tect. Carp.-Balk. Area, p. 278—283, Bratislava. 

BORDEA S., BORDEA J, (1973), D. S. Inst. Geol., LIX, 5, p. 5—12, București. 

BORDEA S., BORDEA J., PURICEL R. (1965), D. S. Com. Geol., LI, 1, p. 213—216, 
Bucureşti. 

BORDEA S. (1971), D. S. Inst. Geol., LXII, 4, p. 17—26, București. 

BORDEA S. (1972), D. S. Inst. Geol., LXIII, 5, p. 7—23, București. 

BORDEA 5S., CONSTANTINESCU R. (1975), Foaia Blăjeni sc. 1:50.000, Inst, Geol., 
București. 

BORDEA S., BLEAHU M. BORDEA J. (1975), D. S. Inst. Geol. Geofiz., LXI, 5, 
p. 61—83, București, 

BORDEA S., ȘTEFAN A., BORCOŞ M, (1979), Foaia Abrud, sc. 1 : 50.000, Inst. Geol. 
Geofiz., București. 

BOTEZATU R., BĂCIOIU T. (1957), Bul, Ştiinț. (Geol.-Geofiz.), II, 2, P. 237—252, 
Bucureşti. 

BRATU E. (1966). D. S. Com. Geol., LII, 2, p. 209—288, Bucureşti. 

BRATU E., ALEXANDRESCU GR. (1970), St. cerc. geol. geofiz. geogr., Geol., 11, 
1, p. 451—467, Bucureşti. 

BUCUR I. (1980), An. Inst. Geol. Geofiz., LV, p. 97—205, București. 

CADISCH J. (1953), Geologie der Schweizer Alpen, ed. 2, Basel. 

CAREY S. W. (1958), Symp. Hobart Tasmania Univ. 

CERNEA G. (1952), An. Com. Geol., XXIV, p. 37—94, Bucureşti. 

CHANELL I. E. T, L'ARGENIO B.. HORVATH F. (1979), Earth Sci. Rev., 15, 
p. 213—292, Amsterdam. 

CIOCÎRDEL R., SOCOLESCU M., TEODORESCU C. (1967), Assoc. Geol. Carp.- 
Balk., Ville Congr., Géotect., p. 49—58, Belgrad. 

CIOCÎRDEL R., SOCOLESCU M. (i969), Act. Geol, Hung., XIII, p. 157—164, 
Budapest. 

CIOFLICA, G.. LUPU M., NICOLAE I.. VLAD S. (1980), An. Inst. Geol, Geofiz., 
LVI, p. 79—95, Bucureşti. 

CIOFLICA G., NICOLAE I. (1980), Rev. roum. géol. geophps. géogr., Géol., 25, 1, 
p. 15—27, Bucureşti. 

CIOFLICA G., SAVU H. NICOLAE I. LUPU M. VLAD S. (1981), Assoc, Geol, 
Carp.-Balk., 12th Congr., Guide Exc. A3,80 p., Ed. Inst. Geol, Geofiz,, 
Bucureşti, 

CIORNEI P. (1970), D. S. Inst. Geol., LIV, 4, p. 33—49, Bucureşti. 

CIUPAGEA D., PAUCĂ M., ICHIM T. (1970), Geologia Depresiunii Transilvaniei, 
Ed. Acad. RSR, București. 

CODARCEA AL. (1934), C. R. Inst. Géol. Roum., p. 111—121, București. 

CODARCEA AL., MURGEANU G, (1936), C. R. Acad, Sci. Roum., 1, 3, p. 247—249, 
Bucureşti. 

CODARCEA AL. (1940), Ann. Inst. Géol. Roum., XX, p. 1—74, Bucureşti. 

CODARCEA AL. RĂILEANU GR., PAVELESCU L., GHERASI N. NĂSTĂ- 
SEANU S, "BERCIA Es MERCUS D. (1961), Assoc. Geol. Carp. -Balk., Guide 
Ezo; C, VeCongr., 126 p., Bucureşti. 


326 


CODARCEA AL., LUPU M., CODARCEA-DESSILA A., LUPU D. (1967), St. cerc. 
geol., geofiz. geogr., Geol., 12, 2, p. 397—392, Bucureşti. 

CODARCEA AL., BERCIA I., BOLDUR C., CONSTANTINOF D., MAIER O. MA- 
RINESCU FL., MERCUS D., NĂSTĂSEANU S. (1968), Congr. Geol, Int., 
Guide Ex., Ed. Inst Geol., București. 

DESSILA-CODARCEA M. (1962), Com. Acad, RSR, XII, 5, p. 583—588, București. 

DESSILA-CODARCEA M. BERCIA I, KRÄUTNER H. MUREŞAN M, (1964), 
D. S. Com. Geol., L, 2, p. 3—23, Bucureşti. 

CONSTANTINESCU L.. CORNEA I., ENESCU D. (1972), Rev, roum, géol: géphys. 
géogr., Géophys., 16, 1, p. 3—20, Bucureşti. 

CONSTANTINESCU L. CORNEA I. LĂZĂRESCU V, (1975), Rev. roum, géol. 
géophys. géogr., Géophys., 17, 2, Bucureşti. 

CONSTANTINESCU L. CORNEA I, LĂZĂRESCU V. (1975), St. tehn. econ., D19 
(III), p. 291—298, București. 

CONTESCU L., JIPA D.. MIHĂILESCU N. (1963), Asoc, Geol, Carp.-Balc., Congr. 
V, III, 1, p. 110—128, Bucuresti. 

CONTESCU L. JIPA D.. MIHĂILESCU N. PANIN N. (1968), Rev, roum. geo!. 
géophys. géogr.. Géol., 12. 2, p. 219—232, Bucureşti. 

CONTESCU L., MIHĂILESCU N. (1970), Acta Geol. Hung., 14, p. 317—324, 
Budapest. 

COSTEA I, COMSA D. VINOGRADOV C. (1978), St. cerc. geol. geofiz. geogr., 
Geol., 23, 2, p. 299—311. București. 

DEBELMAS J.. OBERHAUSER R.. SĂNDULESCU M. TRÜMPHY R: (1980), 26e 
Congr. Géol. Int., Coll. C5, p. 86—96, Paris. 

DEWEY I. F., PITMAN III W, C., RYAN W., BONNIN J. (1973), Geol. Soc. Am. 
Bull., 84. p. 3137—3180. 

DICEA O, (1967). Assoc, Géol, Carn.-Balk., VIIIe Congr., I, p. 73—78. Belgrade. 

DICEA O.. CUTESCU P.. ANTONESCU F., MITREA G. BOTEZ R.. DONOS i. 
LUNGU V.. MOROŞANU I. (1980), D. S. Inst. Geol. Geofiz, LXV, p. 21—85, 
Bucureşti. 

DIKENSTEIN G. H.. SOLOVIEV B. A., HAIN V, E. (1975), Geotectonica, 3, 
Moscova. 

DIMITRESCU R. (1958), An. Com. Geol. XXXI. p. 51—119. Bucureşti. 

DIMITRESCU R, (1966), Ann. Com. Géol. XXXV, p. 165—239, Bucureşti. 

DIMITRESCU R. (1978), Rev. roum. géol. géophys. géogr., Géol, 22, p. 43—45, 


Bucuresti. 

DIMITRESCU R, (1980), Rev. roum. géol. géophys. géogr., Gâol., 25, p. 31—35, 
Bucureşti. 

DRACKE C. L. KOSMINSKAIA I. P. (1969). Tectonophys., 7. 5—6, p. 363—382, 
Amsterdam. 


DRAGASTAN O, (1974). Mem. Inst. Géol, Géophys.. XXI. 87 p.. Bucureşti. 
DRĂGHICEANU M. (1937). Eurasie, Tectonica seismică, 237 p., Bucureşti. 
DUMITRESCU I. (1948), C. R. Inst. Géol. Roum., XXIX, p. 84—105, Bucureşti. 
DUMITRESCU I, (1952), An. Com. Geol., XXIV, p. 195—270, Bucureşti. 
DUMITRESCU 1. (1957), Lucr. IPGG, III, p. 19—42. București. 

DUMITRESCU I.. SĂNDULESCU M.. LĂZĂRESCU V., MIRĂUȚĂ O. PAU- 
LIUC S., GEORGESCU C. (1962), An. Com. Geol, XXXII, p. 5—96, Bucu- 
reşti. 

DUMITRESCU I. (1962), Curs de geologie structurală cu elemente de cartografie 
geologică. Ed. Did. Pedag., 292 p., București. 

DUMITRESCU I, (1963), Asoc. Geol. Carp.-Balc., Congr. V, IV, p. 65—84, Bucureştii 

i i I, SĂNDULESCU M, (1968), An. Com, Geol, XXXVI, p. 195—218, 

ucurești. 

DUMITRESCU I., SĂNDULESCU M., ȘTEFĂNESCU M., BANDRABUR T. (1968), 
Notă explic., foaia Covasna, sc. 1:200.000, Inst. Geol., Bucureşti. 

DUMITRESCU I., SĂNDULESCU M., BANDRABUR T. (1969). Notă explic. foaia 
Bacău, sc. 1 : 200.000, Inst. Geol., Bucureşti. 

i a I, SĂNDULESCU M, (1970), Harta tectonică A RSR, inst. Geol. 

ucureşti. 


327 


DUMITRESCU I., SĂNDULESCU M, (1974), Tect. Carp.-Balk. Area, Bratislava. 

DUMITRESCU 1I., SĂNDULESCU M. (1976), Harta tectonică RSR, Ed. Acad., Bucu- 
reşti. 

DUMITRIU M. (1964), St. cerc. geol. geofiz. geogr., Geol, 9, 1, p. 181—186, 
București. 

DUMITRIU M., DUMITRIU CR., (1965), St. cerc. geofiz. geogr., Geol., 10, 1, p. 265— 
271, București. 

DURAND DELGA M. (1980), Bull. SGF, (7), XXII, 1, p. 15—30, Paris. 

FILIPESCU M. G. (1955), Rev, Univ. Politehn., 8 ‚p. 293—315, Bucureşti. 

FILIPESCU M. G., ALEXANDRESCU GR. (1962), St. cerc. geol. VII, 2, p. 241—248, 
București. 

FILIPESCU M. G.. BRATU E. ILIESCU G., ILIESCU M., NEAGU T., SĂNDU- 
LESCU J., VINOGRADOV C. (1963), Asoc. Geol. Carp.-Balc,, Congr. V, 
III, 1, București. 

GAVĂT I. AIRINEI Ş., BOTEZATU R., SOCOLESCU M. STOENESCU S., VEN- 
COV I. (1963), St. cerc. geofiz., I, 1, p. 7—34, București. 

GAVĂT I, CIUPAGEA L., AIRINEI S. (1969), Acta Geol. Sci. Hung., 13, p. 183—190, 
Budapesta. 

GHIKA-DUDEȘTI S. (1939), Ann. Inst. Geol. Roum., XX, p. 175—200, Bucureşti. 

GIUŞCĂ D. (1937), Bul. Lab. min. gen. Univ. Buc., II, p. 51—59—, Bucureşti. 

GIUȘCĂ D. St. cercet. geol., VII, 2, p. 319—327. 

GIUŞCĂ D., IANOVICI V., MÎINZATU S., SOROIU M., LEMNE M. TĂNĂ- 
SESCU A., IONCICĂ M, (1967), Șt. cerc. geol. geofiz. geogr., Geol., 12, 2, 
p. 287—296, București. 

GIUŞCĂ D., SAVU H., BORCOŞ M. (1967), Şt. cerc. geol. geofiz., Geol., 12, 1, 
p. 41—56, Bucureşti. 

GIUȘCĂ D., SAVU H. BERCIA I. KRÄUTNER H. (1969), Acta Geol. Acad. Sci. 
Hung., 13. p. 221—234, Budapest. 

GLUŞKO V. V., KRUGLIOV S. S. (edit.) (1971), Ukr. NIGRI, XXV, 342 p., Ed. 
Nedra, Moscova. 

GLUŞKO V, V, (edit.) (1980), Ed. Min. Gaz. Prom. SSSR, 122, p., Kiew. 

GOCEV P., KOSTANDINOV V., SAVOV S., ZAGORCEV I. (1974), Tect. Carp.- 
Balk. Area, p. 322—330, Bratislava. 

GOCEV P. (1979), Rev. Bul. Geol. Soc., XL, 1, p. 27—26, Sofia. 

GOCEV P, (1982), Alp. Str. Elem., p. 75—94, Ed. Veda, Bratislava. 

GRABAU A. (1924), Bull. Geol. Soc. China, III, 3—4. 

GRASU C, (1970). Lucr. Stat. „Stejarul“, p. 13—25, laşi. 

GRASU C. (19 3), Muz. St. nat., St, cerc. geol. geogr., biol, Geol.-Geogr., 11, 
p. 59—64, Piatra Neamţ. 

GRĂDINARU E. (1974), Anal. Univ. Buc., XXIII, Bucureşti. 

GRĂDINARU E. (1981), Anal. Univ. Buc., XXX, p. 89—109, București. 

GRIGORAŞ N. (1955), An. Com. Geol., XXVIII, p. 99—219, București. 

GRIGORAȘ N. (1961), Geologia zăcămintelor de petrol și gaze din România, 
Editura Tehnică, Bucureşti. 

GRIGORAȘ N., DĂNEȚ T. (1961), Șt. cerc. geol, VI., 3, p. 541—557, Bucureşti, 

GRIGORAȘ N., PĂTRUȚ I, POPESCU M. (1963), Asoc. Geol. Carp.-Balk., Congr. 
V, IV, p. 115—131, Bucureşti. 

GRUBIC AL. (1967), Assoc. Geol. Carp.-Balk., 8th Congr., Guide, p. 35—38, Beograd. 

GRUBIČ AL, (edit.), (1980), 26e Congr. Geol. Int., Guide 15, 97 p., Paris-Beograd. 

GURĂU A. (1970), D. S. Inst. Geol., LVI, 5, p. 57—71, Bucureşti. 

HAIN V. E., BIZOVA S. L, RUDACOV S. G., SLAVIN V. I. (1968), Vestn, Mosk. 
Univ., Geol., 5, p. 13—24, Moskva. 

HAIN V. E. (1975), Am. J. Sci., 257-A, p. 131—156. 

HAJDUTOV I., BONCEV E., GOCEV P. (1974), Tect. Carp.-Balk. Area, p. 316—322, 
Bratislava. 

HAMILTON W. (1970), Bull. Geol. Soc. Am., 81, 9, Denver. 

HANN H., SZASZ L, (1984), D. S. Inst. Geol. Geofiz., LXVIII, 5, București. 

HAUER P., STACHE G, (1863), Geologie Siebenburgens, W. Braumler edit, Wien. 

HÂRTOPANU I. (1975), D. S. Inst. Geol. Geoţiz., LXI, 1, p. 217—238, București. 


328 


HÂRTOPANU I, BORCOŞ M., BALINTONI I. LUPU M. LAZĂR C., HÂRTO- 
PANU P. (1982), Foaia Valea lerii, sc. 1:50.000, Inst. Geol. Geofiz., Bucureşti. 

HERZ N., SAVU H. (1974), Am Geol., Soc. Bull., 85, p. 1429—1440, Denver. 

IANOVICI V., GIUȘCĂ D. (1961), Rev. geol. geogr,, V, 1, p. 95—100, Bucureşti. 

IANOVICI V., GIUȘCĂ D., MUTIHAC V., MIRĂUȚĂ O., CHIRIAC M. (1961), 
Asoc. Geol. Carp.-Balk., Congr. V, Guide D., ed. Inst. Geol., Bucureşti. 

IANOVICI V., GIUȘCĂ D., GHIŢULESCU T., BORCOŞ M., LUPU M., BLEAHU M, 
SAVU H. (1969), Evoluția geologică a Munților Apuseni. Edit. Acad, RSR, 
Bucureşti, ; 

IANOVICI V., BORCOŞ M. BLEAHU M., PATRULIUS D., LUPU M. DIMI- 
TRESCU R., SAVU H. (1976), Geologia Munților Apuseni, Edit. Acad. RSR, 
Bucureşti. 

ILIE M. (1935), Ann. Imst. Géol. Roum., XVII, 329 p., București. 

ILIE M. (1953), An. Com. Geol., XXVI, p. 265—329, București. 

ILIE M. (1954), An. Com. Geol., XXVII, București. 

ILIE M. (1956), Alcătuirea geologică a pămîntului românesc. Edit. Ştiint., Bucureşti. 

ILIE M. (1957), An. Com. Geol., XXX, p. 107—211, Bucureşti. 

ILIESCU V., MUTIHAC V. (1965), D. S. Com. Geol., LI, 1, București. 

ILIESCU V., KRĂUTNER H. (1975), D. S. Inst. Geol. Geofiz, LXI, 4, p. 11—25, 
Bucureşti. 

ILIESCU V., KRÄUTNER H, (1976), D. S. Inst. Geol. Geofiz., LXVI, 4, p. 15—23, 
Bucureşti. 

ILIESCU V.. KRÄUTNER H, (1978), D. S. Inst. Geol. Geofiz., LXIV, 7—15, 
Bucureşti. 

1ON J. (1975), 14th Eur. Micropal. Coll., Guide, ed. Inst. Geol, Geofiz., p. 99—105, 
„București, 

ION J. (1976), Ann. Soc. Geol. Pol., XLVIII, 2, p. 263—279, Krakow. 

ION J, (1983). Mem. Inst. Geol. Geophys., XXXI, p. 5—166, Bucureşti. 

IONESI L, (1968), Anal. științ. Univ. Al. 1. Cuza, II, Geol.-Geogr., XIV, p. 189—191, 
Iaşi. 

IONESI L, (1971), Flișul paleogen din bazinul văii Moldovei, Edit. Acad. RSR, 
200 p., București. 

IORDAN M. (1981), Mém. Inst. Géol. Geophys., XXX, p. 115—122, Bucureşti. 

JIPA D. (1970), An. Inst. Geol. Geofiz., XXXVIII, p. 51—110, București. 

JOJA TH. (1948), C. R. Inst. Geol. Roum., XXIX, p. 45—63, București. 

JOJA TH. (1952), An. Com. Geol, XXIV, p. 95—193, Bucureşti. 

JOJA TH. (1954), D. S. Com. Geol, XXXVII, p. 183—202, Bucureşti. 

JOJA TH. (1955), D. S. Com. Geol., XXXVIII, p. 178—192, Bucureşti. 

JOJA TH., COSMA V.. DUMITRESCU Z. (1963), Asoc. Geol. Carp.-Balc., Congr. 
V, III, 1, p. 221—252, București. 

JOJA TH. (1967), Bul. IPGG, XVI, p. 19—25, București. 

JOJA TH., MUTIHAC V.. MUREȘAN M, (1968), 23th Int. Geol. Congr., Guide 46, 
ed. Inst. Geol., București. 

KAUFMANN F. (1887). Mat. Carte. géol. Suisse, 24, 4, Basel. 

KHERKHOVE C. (1970), Géol. Alp., 45, p. 5—204, Grenoble 

KOBER, L. (1931), Das Alpine Europa, Borntraeger, 310 p., 33 fig., Berlin. 

KOZUR H.. MOCK R. (1973), Geol. Sborn., Akad. vied, XX, 2, p. 365—374, 
Bratislava. 

KRAUS E. (1951), Vergleichende Baugeschichte der Gebirge, 587 p. Berlin. 

KRĂUTNER H. (1968), St. cerc. geol. geofiz. geogr., Geol., 13, 21 p. 337—355, 
Bucureşti. 

KRÄUTNER. H., KRATUTNER FL., MUREŞAN M., MUREŞAN G. (1969), An. Com. 
Geol., XXXVII, p. 179—264, Bucureşti. 

KRÄUTNER H. (1970), Miner Dep., Berlin. 

KRĂUTNER H., KRAUTNER FL. (1970), D. S. Inst. Geol. LV, 1, 173—196, 
Bucureşti. 

KRÄUTNER. H, (1972), Rev. roum. géol. géophys. géogr., Geol., 16, 2, p. 81—90, 
Bucureşti. 


329 


KRAUTNER H, (1980), An. Inst. Geol. Geofiz., LVII, „229—296, București. 

KRAUTNER H, NĂSTĂSEANU S., BERZA T, STANOIU I. IANCU V. (1981) 
12th Congr. CBGA, Guide Al, ed. Inst. Geol. Geofiz., Bucureşti. i 

KRÄUTNER TH. (1938), An. Inst. Géol, Roum., XIX, p. 164—286, Bucureşti. 

KRAUTNER TH. (1941), C. R, Inst. Géol. Roum., XXV, p. 145—156, Bucureşti. 

KRAUTNER TH. (1941), C. R. Inst. Geol, Roum., XXVI, p. 99—105. Bucureşti. 

KSIAZKIEVICZ M. (1960—63), Livr. mém. P, Fallot, SGF, p. 530—562, Paris. 

KSIAZKIEVICZ M. (1977), Geology of Poland, Edit, Wydaw., Warszawa. 

LILIENBACH L. (1883), Mém. SGF, 1, II, Paris. 

LE PICHON X. (1972), Struct. cinem, lithos., p. 1—65, Ed. Hermann, Paris. 

LE PICHON X., ANGÉLIER J. SIBUET J ©; (1982), Tectonophys., 81, 3—4, 
p. 239—256, Amsterdam. 

LUGEON M. (1903). Bull. Lab. géol, geogr., phys. Univ. Laus., 4, Lausanne. 

LUPU M. (1966), Carp.-Balk. Geol. Assoc., 7th Congr., I, p. 273—281, Sofia. 

LUPU M. (1972), Teză Univ. Bucureşti. 

LUPU M. (1974), Tect. Carp.-Balk. Area, p. 234—239, Bratislava. 

LUPU M. (1975), Rev. roum. géol. geophys. géogr., Géol., 19, p. 95—104, București. 

LUPU M. (1976), Rev. roum, géol, géophys. géogr., Géol., 20, 1, p. 21—25, Bucureşti. 

LUPU M., KRAUTNER H., TICLEANU N., BOȘTINESCU S., BANDRABUR T, 
KRAUTNER FL., HORVATH A., NICOLAE I, (1983), Foia Deva, sc. 1: 50.000, 
Inst. Geol. Geofiz., București. 

MACOVEI G. (1912), D. S. Inst. Geol. Rom., III, București. 

MACOVEI G., (1927), Assoc, av. Géol, Carp., 2e réun., Guide exc., Bucureşti. 

MACOVEI G. (1947), Acad. Rom., Mém. Sect, Sci., (3), XXII, 2, p. 55—83, 
Bucureşti. 

MAHEL M. BUDAY T, (edit.) (1968), The West Carpathians, 722 p., 100 fig. 
Praha. 

MAHEL M. (edit.) (1974), Tect. Carp.-Balk. Area, 453 p., Bratislava. 

MAHEL M. (1981), Geol. Sborn.-Geol. Carpath., 32, 3, p. 293—305, Bratislava. 

MAHEL M. (1983), An. Inst. Geol. Geofiz.. LX, p. 131—139, București. 

MAIER O. (1974), St. tekn. econ., I-5, 173 p., București. 

MAIER O., SOLOMON I.. ZIMMERMANN P. ZIMMERMANN V. (1975), An. 
Inst. Geol. Geofiz. XLIII., p. 65—189, Bucuresti. 

MANOLESCU G. (1937), An. Inst, Géol. Roum., w p. 79—173, Bucureşti. 

MANTEA G. (1969), St. cerc, geol. geofiz. geogr., Geol., 14, 2, p. 511—522, Bucureşti. 

MANTEA G. (1981). Teză de doctorat, Univ., Iaşi. 

MARINESCU FL., HORVATH A.. POPESCU G., PAPAIANOPOL I., CĪMPEANU A. 
(1982), Foaia Tusa, sc. 1: 50.000, ed. Inst. Geol.. Geofiz.. București. 

MICU M. (1976a), Foaia Piatra Neamţ, sc. 1:50.000, Inst. Geol. Geoţiz., Bucureşti. 

MICU M. (1976b), D. S. Inst. Geol. Geofiz., LXII, 5, p. 72—89, București. 

MICU M. (1982). D. S. Imst. Geol. Geofiz., LXVI, 5, p. 51—64, Bucureşti. 

MIRĂUȚĂ O. (1962), D. S. Com. Geol., XLVIII, p. 41—55, Bucureşti. 

MIRĂUȚĂ O. (1962), D. S. Com. Geol., XLIV, Bucureşti. 

MIRĂUȚĂ O., MIRĂUŢĂ E. (1964), An. Com. Geol, XXXIII, p. 343—380, 
Bucuresti. 

MIRĂUŢĂ O. MIRĂUŢĂ E. (1965), Carp.-Balk. Geol, Assoc., 7th Congr., II, 
Sofia. 

MIRĂUTȚĂ O.. MIRĂUȚĂ E. (1965a), Carp.-Balk. Geol. Assoc., Tth Congr., I, 
p. 21—25, Sofia. 

MIRĂUȚĂ O., MIRĂUŢĂ E. (1965b), D. S. Com, Geol., LI, p. 281—288, Bucureşti. 

MIRĂUȚŢĂ O. (1966a), D. S. Com. Geol., LII, 1, p. 275—289, București. 

MIRĂÄUTĂ O. (1966b), D. S. Com. Geol., LII, 2, p. 115—134, Bucureşti. 

MIRĂUȚĂ O. (1966c), Rev. roum. géol. géophys. géogr., Géol., 10, 2, p. 215—263, 
Bucureşti. 

MIRĂUȚĂ O., MUTIHAC V., BANDRABUR T. (1968), Harta Măcin, sc. 1.200.000, 
Inst. Geol., București. 

MIRĂUȚÄ O. (1969), An. Inst. Geol., XXXVII, p. 7—36, București. 

MIRĂUȚĂ E. (1971), Mém. Inst. Geol., G XIV, p. 7—34, București. 

MIRĂUȚŢĂ E. (1974), Geol. Paleont., 8, p. 149—158, Bucureşti. 


330 


MÎNZATU S., LEMNE M. VÂJDEA E., TĂNĂSESCU A., IONCICĂ M., TIEPAC I. 
(1975), D. S. Inst. Geol. Geofiz., LXI, 5, p. 85—111, București. 

MORELLI C., CORNEA I., LĂZĂRESCU V. (1976), Procc. 14th Sess. Eur. Seism. 
Comm., Trieste. 

MOTAŞ I. (1956), D. S. Com. Geol., XL, p. 84—98, Bucureşti. 

MOTAŞ C. (1967),. Assoc. Geol. Carp.-Balk., 8e Congr., I, p. 163—166, Beograde., 

MRAZEC L. (1903), C. R. Congr. Int. Geol., 9e sess, Vienne. 

MRAZEC L. (1910), Les gisements de petrol, București. 

MRAZEC L., PASCU R. (1912), D. S. Inst. Geol. Roum., III, București. i 

igr L., POPESCU-VOITEŞTI I. (1914), An. Inst. Geol, Rom., V, p. 495—527, 
ucurești. 

MRAZEC L. (1927), C. R. Inst. Geol. Roum., VI, p. 226—270, Bucureşti. 

MRAZEC L., JEKELIUS E. (1927), Assoc, av, Geol. Carp., 2e râun., Guide exc., 
Bucureşti. 

MRAZEC L. (1931), Zulast. Otisk. Sborn. Stat, Geol. Ceskosl, X, Praha. 

MURATOV M. V. (1955), Sov. Gheol., 48, Moskva. 

MURATOV |M. V. (1964), Tect. Eur., Ed, Nauka i Nedra p. 224—236, Moskva. 

MURATOV M. V. (1973), Gheol. Krîmsk. Polost., Nedra, 198 p., Moskva. 

MURATOV M. V., TSEISLER V, M. (1982), Tect. Eur, Adj. Areas, Nedra, Moskva. 

MUREŞAN M. (1967), St. cerc. geol, geofiz. geogr., Geol., 12, 1, Bucureşti. 

MUREŞAN M, (1968), Bul. Geol. Min. Miner., 4, p. 15—18, București. 

MUREŞAN M. (1970), D. S. Inst. Geol., LVI, 4, p. 5—17, București. 

MUREŞAN M. (1971), D. S. Inst. Geol., LVII, 5, p. 127—154, Bucureşti. 

MUREŞAN M. (1975), D. S. Inst. Geol. Geofiz., LXI, 5, p. 113—133, Bucureşti. 

MUREŞAN M. (1976), D. 5. Inst. Geol. Geofiz., LXVI, 5, p. 77—94, București. 

MUREŞAN M, (1983), An. Inst. Geol. Geofiz., LX, p. 159—168, Bucureşti. 

MURGEANU G. (1934), Ann. Inst. Géol, Roum., XVI, p. 281—326, Bucureşti. 

MURGEANU G., FILIPESCU M. G. (1937), C. R. Inst. Géol. Roum., XXI, Bucureşti. 

MURGEANU G., PATRULIUS D. (1957), Bul. Științ. (Geol.-Geogr.), II, 1, p. 5—21, 
Bucureşti. 

MURGEANU G. PATRULIUS D. (1960), Anal. Publ. Inst, Hung., XLIX, 1, 
Budapest. 

MURGEANU G., PATRULIUS D., CONTESCU L., JIPA D., MIHĂILESCU N, 
PANIN N. (1963), Asoc. Geol. Carp.-Balk., Congr. V, III, 2, p. 31—58, 
Bucureşti. 

MURGOCI-MUNTEANU G. (1905), C. R. Acad. Sci., VII, 31, Paris. 

MURGOCI-MUNTEANU G. (1910), C. R. Congr. Geol. Int, XI sess., Stokholm. 

MURGOCI-MUNTEANU G. (1911), An. Inst. Geol. Rom., V, 2, p. 307—494, 
Bucureşti. 

MUTIHAC V. (1956), D. S. Com. Geol., XL, p. 20—28, Bucureşti. 

MUTIHAC V. (1964), An. Com. Geol, XXXIV, 1, p. 215—263, Bucureşti. 

MUTIHAC V. BRATU E. (1965), Carp.-Balk. Geol. Assoc., 7th Congr., II, 2, Sofia. 

MUTIHAC V, (1968), Structura geologică a compartimentului nordic al sinclina- 
tului marginal extern. Edit. Acad. RSR, București. 

MUTIHAC V.. DRAGASTAN O., LĀCĂATUŞU A. (1972), St. cerc. geol, geofiz., 
geogr., Geol., 17, 1, p. 151—159, Bucureşti. 

MUTIHAC V. IONESI L. (1974), Geologia României, Editura Tehnică, Bucureşti. 

NACEV I. (1977), Bulg. Acd. Sci, Pal. Strat. Lithol,, 7, p. 45—58, Sofia, 

NĂSTĂSEANU S, (1954), An. Com. Geol., XXXIII, p. 291—342, București. 

NĂSTĂSEANU S. (1967), D. S. Inst. Geol., LIII, 1, p. 401—412, București. 

NĂSTSĂSEANU S, (1973), D. S. Inst. Geol., LIX, p. 71—84, Bucureşti. 

NĂSTĂSEANU S. (1975), Bull. SGF, (7), 3, p. 359—368, Paris, 

NĂSTĂSEANU S. (1978), D. S. Inst. Geol. Geofiz., LXIV, 5, p. 89—106, Bucureşti. 

NĂSTĂSEANU S., MORARIU D., VISARION A. (1978), Rev. roum, geol., géophys. 
géogr., Géol., 22, p. 53—60, București. 

NĂSTĂSEANU S, (1979), Rev. roum., geol. géophys. géogr., Geol., 23, 2, p. 159—166, 
București. 

NĂSTĂSEANU S. (1980), An. Inst. Geol. Geofiz., LIV, p. 153—280, București. 

NĂSTĂSEANU S, (1980), D, S, Inst. Geol. Geoţiz., LXV, p. 109—127, București. 


331 


NĂSTĂSEANU S., BERCIA I., IANCU V., VLAD S., HÂRTOPANU I. (1981), Assoc. 
Geol. Carp.-Balk, 12th Congr., Guide B2, ed. Inst, Geol, Geofiz., București. 

NĂSTĂSEANU S., MAXIMOVICI B. (1981), An. Inst. Geol, Geofiz., LX, Bucureşti. 

NEAGU T. (1970), Mém. Inst. Géol., XII, București. 

NEDELCU L. (1980), Șt. cerc. geol. geofiz. geogr., Geol., 27, p. 69—81, Bucureşti. 

NEDELCU L., ANTON L. (1984), D. S. Inst. Geol. Geoţiz., LXVIII, 5, Bucrueşti. 

OLTEANU FL. (1958), An. Com. Geol, XXXI, p. 377—419, Bucureşti. 

OLTEANU FL. (1975), Bul. IPGGH, p. 81—99, București. 

PAPIU C. V.. ALEXANDRESCU GR., IOSOF V., POPESCU FL. BRATOSIN I, 
NEACȘU V. (1976), D. S. Inst. Geol. Geoţiz., LXIII, 1, p. 159—238, București. 

PARASCHIV D. (1975), St. tehn. econ., Inst. Geol, Geofiz., A-10, p. 2—363, 
Bucureşti. 

PARASCHIV D, (1978), St. cerc. geol. geofiz. geogr., Geol., 23, 2, p. 291—298, 
Bucureşti. 

PARASCHIV D., PARASCHIV C, (1978), Șt. cerc. geol., geofiz, geogr., Geol, 23, 
1, p. 49—58, București. 

PARASCHIV D. (1979), St. tehn. econ., A-13, 304 p., Bucureşti. 

PARASCHIV D. (1979), Mine, petrol şi gaze, 30, 6, p. 298—305, Bucureşti. 

PARASCHIV D. (1983), An. Inst. Geol. Geofiz., LIX, p. 177—188, Bucureşti. 

PARASCHIV D., PARASCHIV C., ANDREI C., POPESCU M., DĂNEȚ N. (1983), 
An. Inst. geol. geofiz., LIX, p. 19—27, București. 

PATRULIUS D. (1956), D. S. Com. Geol., XL, p. 68—84, București. 

PATRULIUS D., POPA E., POPESCU I. (1966), An. Com, Geol., XXXV, p. 397—444, 
Bucureşti. 

PATRULIUS D., BLEAHU M. (1967), Geol. Sborn, Slov. Akad, Vied., XVIII, 2, 
Bratislava. 

PATRULIUS D., ȘTEFĂNESCU M. POPA E., POPESCU I. (1968), Int. Geol. 
Congr. XXIII, Prague, Inst. Geol., Bucureşti. 

PATRULIUS D, (1969). Geologia masivului Bucegi și a culoarului Dimbovicioara. 
Edit. Acad. RSR, București. 

PATRULIUS D. (1971), D. S. Inst. Geol., LVII 5, București. 

PATRULIUS D., BLEAHU M., POPESCU I., BORDEA S, (1971), 2nd Trias. Coll. 
Carp.-Balk. Assoc. Inst. Geol., 8, 85 p., 5 fig., Bucureşti. 

PATRULIUS D., IORCAN M. (1974), D. S. Inst. Geol, geofiz., LX/4, p. 3—18, 
Bucureşti. 

PATRULIUS D. (1976), Rev. roum. géol., géophys., géogr., Geol., 20, 1, p. 49—57, 
Bucureşti. 

PATRULIUS D. NEAGU T. AVRAM E., POP GR. (1976), An. Inst. Geol. Geofiz., 
L, p. 71—125, Bucureşti. 

PAUCA M. (1941), An. Inst. Geol. Rom., XXI, p. 119—174, București. 

PATRUT 7. (1955), An. Com. Geol., XXVIII, p. 5—98, București. 

PĂTRUȚŢ I, MOLNAR M. GRIGORESCU A., RĂDESCU M., CRISTODULO TH. 
(1953), Asoc. Geol. Carp.-Balc., Congr, V, IV, p. 213—217, București. 

PĂTRUȚ I, PARASCHIV D., MOLNAR M, (1965). Carp.-Balk. Geol, Assoc., 8th 
Congr., I, p. 323—328, Sofia. 

PĂTRUȚ I. (1982), Univ. „Al. I. Cuza“, lucr. ses. științ. „Gr. Cobălcescu“, 
p. 181—190, Iaşi. 

PĂTRUȚŢ I, PARASCHIV C.. DĂNEȚ T., BALTEŞ N., DĂNEȚ N. MOTAŞ I. 
(1983), An. Inst. geol. geofiz., LIX, p. 55—62, Bucureşti. 

PLÖCHINGER B. (1976), N. Jb. Geol. Palăont. Abh., 151, 3, p. 304—324, Stuttgart. 

POP GR. (1968), St. cerc. geol., 13, 1, p. 189—200, București. 

POP GR. (1967), Assoc. Géol. Carp.-Balk., VIIIe Congr., I, p. 495—502, Belgrad. 

POP GR., NEAGU TH., SZASZ L, (1972), D. S. Inst. geol, LVII, 4, p. 95—118, 
Bucureşti. 

POP GR. (1973), Depozitele mezozoice din Munţii Vilcan. Edit. Acad. RSR, 
Bucureşti. 

POPESCU B, LUPU M., SZASZ L, HANN H., GHEUCA I., DUMITRICĂ P, 
POPESCU GH. (1978). Harta geologică a R.S.R., sc, 1:50.000, Foaia Olăneşti. 
Edit. IGG, București. 


332 


POPESCU GR. (1952), D. S. Inst. Geol, Rom., XXXVI, p. 43—125, Bucureşti. 

POPESCU GR, (1958), Șt. cerc. geol., III, 3—4, p. 159—199, București. 

POPESCU GR., PATRULIUS D. (1964), An, Com. Geol, XXXIV, II, p. 73—130, 
Bucureşti. 

POPESCU GR., PATRULIUS D. (1968), D. S. Com. Geol., LIV, 1, p. 313—340, 
Bucureşti. 

POPESCU M. PĂTRUȚ 1, PARASCHIV D., MOLNAR M. (1965), Carp.-Balk: 
Geol. Assoc., 8th Congr., 1, p. 333—337, Sofia. 

POPESCU-VOYTEȘTI I. (1921), An. Min. Roum., IV, București. 

POPESCU-VOITEȘTI I. (1929), Rev. Muz. Geol. Mimer., III, 1, Cluj. 

POPESCU-VOITEȘTI I. (1935), Evoluția geologică-paleogeografică a pămîntului 
românesc, Cluj. 

POZARYSKI W. (1973), Publ. Inst. Geophys. Pol. Acad. Sci., 60, p. 11—19, 
Warszawa. 

POZARYSKI W. (1975), Publ. Inst. Geophys. Pol. Acad. Sci., 82, p. 3—14, Warszawa. 

FOZARYSKI W., ZYTKO K. (1980), Bull. Acad. Pol. Sci., ser, Sci. terre, XXVIII, 
4, p. 303—316, Warszawa. 

PREDA D., M. (1927), D. S. Inst. Geol. Rom., X, p. 17—23, București. 

PRECA D. M. (1939), Bull. Soc. roum. géol., IV, p. 5—29, București. 

PREDA D. M. (1940), C. R. Inst. Géol. Roum., XXIV, p. 68—77, Bucureşti. 

PREDA D. M. (1963), Asoc. Geol. Carp.-Balc., Congr. V, p. 237—248, Bucureşti. 

RĂDULESCU D., SĂNDULESCU M. (1973), Tectonophysics, 16, p. 155—161, Am- 
. sterdam. 

RĂDULESCU D., SĂNDULESCU M, (1975), Nature, 257, sept. 4, p. 69. 

RĂDULESCU D., CORNEA I., SĂNDULESCU M., CONSTANTINESCU P., RĂ- 
DULESCU FL., POMPILIAN A. (1976), An. Inst. Geol. Geofiz., L, p. 5—36, 
Bucureşti. 

RĂDULESCU D., DIMITRESCU R. (1982), Petrologia endogenă a teritoriului R.S.R. 
Edit. Univ. Buc., București, 

RĂILEANU GR., NĂSTĂSEANU S., BOLDUR C. (1964), An. Com. Geol, XXXIV, 
2, p. 5—72, București. 

ROMAN C. (1970), Nature, 228, p. 1176. 

ROZLOZSNIK P. (1915), Jb. K. ung. geol. An. f. 1914, p. 326—332, București. 

ROZLOZSNIK P. (1936), Ung. Akad, Wiss., Math. Naturw., A, LV, Budapest. 

RUSSO-SÄNDULESCU L., BERZA T. (1976), D. S. Inst. Geol. Geofiz., LXII/5, 
p. 141—148, București. 

RUSSO-SĂNDULESCU D., BERZA T., BRATOSIN I., IANC. (1978), D. S. Imst. 
Geol. Geofiz., LXIV/1, p. 105—172, București. 

RUSSO-SĂNDULESCU D., UDRESCU C., MEDEŞAN A. (1981), D. S. Inst. Geol. 
Geoţiz. LXVI/1, Bucureşti. 

RUSU A. BALINTONI I. BOMBIȚĂ G., POPESCU GH. (1983), Harta geologică 
a R.S.R., sc. 1 : 50.000, Foaia Preluca. Edit. IGG, București. 

SAVU H, (1962), D. S. Com, Geol., XLIV, p. 11—36, București. 

SAVU H. (1970), D. §. Inst. Geol., LVI/5, p. 123—153, Bucureşti. 

SAVU H. (1975), An. Inst. Geol. Geofiz., XLVI, p. 219—239, București. 

SAVU H. MAIER O., BERCIA I, HÂRTOPANU I. (1978), Rev, roum, géol. 
géophys., géogr., Géol., 22, p. 19—29, București. 

SAVU H. MAIER O. BERCIA I, BERZA T. (1978), Rev. roum, géol., géophys. 
géogr., Géol., 22, p. 20—29, București. 

SAVU H. (1980), An. Inst. geol. geofiz., LVI, p. 55—75, București. 

SAVU H., UDRESCU C., NEACȘU V. (1980), D. S. Inst. Geol, Geofiz., LXV, 1, 
Bucureşti. 

SAVU H., LUPU M., AVRAM E, (1981), Harta Săvîrşin, sc. 1:50.000. Inst. Geol. 
Geofiz., București. 

SAVU H., BRATOSIN I, NEACȘU V. (1981), D. S. Inst. Geol. Geofiz., LXVIII/I, 
Bucureşti. 

SAVU H., UDRESCU C., CĂLINESCU E. (1982), D. S. Inst. Geol, Geofiz., LXVII, 
1, p. 175—212, Bucureşti. 

SAVU GH. M. (1979), Bul. tehn. științ., IX, 1, IPGGH, Bucureşti. 


333 


leii J. (1967), Assoc. Gol. Carp.-Balc., VIIIe Congr., 1, p. 337—344, 
eograd. 
SĂNDULESCU J. (1972), Mem. Inst. Geol., XVII, 52 p., 16 pl., Bucureşti. 
SĂNDULESCU M., SĂNDULESCU J., KUSKO M. (1962), D. S, Com. Geol., XLVIII, 
p. 121—140, Bucureşti. 
SĂNDULESCU M. (1964 a), D. S. Com. Geol., L, 2, p. 371—382, Bucureşti. 
SÄNDULESCU M. (1964b), An. Com. Geol., XXXIV, 2, p. 381—432, Bucureşti. 
SĂNDULESCU M.. SĂNDULESCU J. (1964), D. S. Com. Geol., L, 2, București. 
iti ai M. (1965), Carp.-Balk. Geol. Assoc., 8th Congr., I, p. 345—349, 
ofia. 
SĂNDULESCU M., SĂNDULESCU J. (1965), Carp.-Balk. Geol. Assoc., 7th Congr., 
I. p. 351—356, Sofia. 
SĂNDULESCU M. (1967 a), D. S. Com. Geol., LII, 2, p. 177—208, Bucureşti. 
iii cati M. (1967 b), Assoc. Geol, Carp.-Balk., VIIIe Comgr. I, p. 179—185, 
elgrade. 
SĂNDULESCU M. POPESCU I. (1968), Harta geologică a formatiunilor ante- 
vraconiene, sc. 1 : 1000000. Inst. Geol., Bucureşti. 
SĀNDULESCU M, (1968), D. S. Inst. Geol., LIII, 3, p. 221—244, București. 
SĂNDULESCU M. (1969). D. S. Inst. Geol., LIV, 3, p. 227—263, Bucureşti. 
SĂNDULESCU M., POPESCU I. (1969), Harta geologică a formațiunilor prevran- 
coniene, sc. 1 : 1000000. Edit. Inst. Geol., Bucureşti. 
SÂĂNDULESCU M. (1970), Symp. Orog. Faz. Alp. Eur., p. 85—94, Beograd. 
SĂNDULESCU M. (1972), D. S. Inst. Geol., LVIII, 5, p. 125—150, București. 
SANTEE M. (1973), Rev, roum, géol., géophys. géogr., Géol., 17, 1, p. 145—156, 
ucureşti. 
SĂNDULESCU M. (1973), D. S. Inst. Geol., LIX, 5, p. 51—92, București. 
SĂNDULESCU M. (1974), D. S. Inst. Geol., LX, 5, p. 119—142, Bucureşti. 
SĂNDULESCU M., BERCIA I, (1974), In: Tect. Carp.-Balk. Area, Bratislava. 
SĂNDULESCU M. (1974), In : Tect. Carp.-Balk. Area, Bratislava. 
SĂNDULESCU M. (1975a), An. Inst. geol. geofiz., XLV, 200 p., Bucureşti. 
SĂNDULESCU M. (1975 b). BSGF (7), XVII, 3, p. 299—258, Paris. 
SĂNDULESCU M. (1976), D. S. Inst. Geol. Geofiz., LXII, 5, Bucureşti. 
SĂNDULESCU M. (1976), D. S. Inst. Geol, Geofiz., LXII, 5, p. 149—176, București. 
SĂNDULESCU M.. TOMESCU C, (1978), D. S. Inst, Geol, Geofiz., LXIV, 5, 
p. 141—151, București. 
SĂNCULESCU M., VISARION M. (1978), D. S. Inst. Geol. Geofiz., LXIV, 5, 
p. 153—173, București. 
SĂNDULESCU M., MUREŞAN M. MUREŞAN G. (1979), Harta Tulgheș, 
sc. 1 :50000. Edit. Inst. geol. geofiz., București. 
SĂNDULESCU M. (1980 a), D. S. Inst. Geol. Geofiz., LXV, 5, Bucureşti. 
SĂNDULESCU M. (1980b), An. Inst. Geol. Geofiz., LVI, p. 5—54, București. 
SĂNDULESCU M. MICU M. POPESCU B. (1980), Carp.-Balk. Geol, Assoc., XI 
„Congr., Tektonika, p. 184—197, Kiev. 
SĂNDULESCU M., RUSSO-SĂNDULESCU D. (1981), D. S. Inst. Geol. Geofiz., LXVI, 
5, p. 103—114, București. 
SĂNDULESCU M. (1981), D. S. Inst, Geol, Geol. Geofiz., LXVI, 5, p. 91—101, 
Bucureşti. 
SĂNDULESCU M., ŞTEFĂNESCU M., BUTAC A., PĂTRUȚ J, ZAHARESCU P. 
(1981 a), Carp.-Balk. Geol. Assoc., 12th Congr., Guidebook A5, București. 
SĂNDULESCU M., KRÄUTNER H., BALINTONI I., RUSSO-SĂNDULESCU D, 
MICU M. (1981b), Carp.-Balk. Geol. Assoc., 12th Congr., Guidebook B1, 
Bucureşti. 
SĂNDULESCU M. NEAGU TH., ANTONESCU E, (1982), D. S. Inst. Geol. Geofiz., 
LXVII, 4, p. 79—96, București. 
SĂNDULESCU M. (1983), An. Inst. Geol. Geofiz., LX, p. 199—208, Bucureşti. 
SCHEIDEGER A. (1982), Principles of Geodynamics, 395 p., Springer Ver. Berlin. 
SEGHEĽI A. (1980), An. Inst. Geol. Geoţiz., LVII, p. 469—477, Bucureşti. 
SOCOLESCU M. POPOVICI D., VISARION M. (1963), Șt. cerc. geofiz., I, 1, 
p. 35—49. 


334 


SOLOMON I., VISARION A. IORDAN M. (1976), D. S. Inst. Geol. Geofiz., LXII, 
5, p. 195—217, Bucureşti. 

SOLOMON I., MOTOI G., MOTOI AL. MĂRGĂRIT M., MĂRGĂRIT G. (1984), 
D. S. Inst. Geol.-Geofiz., LXVIII, 5, București. 

STAN N. (1977), An. Inst. Geol. Geofiz., LII, p. 5—98, București. 

STĂNOIU I. (1972), D. S. Inst. Geol., LVIII, 4, p. 57—71, București. 

STĂNOIU I. (1973), D. S. Inst. Geol., LIX, 5, Bucureşti. 

STĂNOIU I. (1981), D. S. Inst. Geol, Geofiz, LXVII, 5, p. 112—198, Bucureşti. 

STĂNOIU I. (1982), D. S. Inst. Geol, Geofiz., LXVII, 5, p. 167—183, Bucureşti. 

STILLA A. (1979), Teză de doctorat, Univ. laşi. 

STILLE H. (1924), Grundfragen der Vergleichende Tektonik, Boerntraeger, Berlin. 

STILLE H, (1940), Einfurhung in der Bau Americas, Borthtraeger, Berlin. 

STILLE H. (1951), Z. deutch. geol. Ges, 100 Hanover. 

STILLE H. (1953), Beth. Geol. Jb., 8, Hannover. 

STRECKEISEN A. (1934), An. Inst, Géol, Roum., XVI, p. 327—417, Bucureşti. 

STRECKEISEN A., HUNZIKER I. C, (1974), Schweiz. Miner. Ptr. Mitt., 54, 1, 
p. 59—77. 

STRUTINSKI C., PAICA M. BUCUR I. (1983), An. Inst. Geol, Geoţiz., LX, 
p. 221—230. 

SUESS E. (1902), La face de la Terre, 4 vol., Libr. A. Colin, Paris. 

SZASZ L. (1974), D. S. Inst. Geol., LX, 5, p. 143—146, Bucureşti. 

SZASZ L., MIRĂUȚĂ E., GHENEA C., GHENEA A. (1982), Harta Babadag, sc. 
1 : 50.000, Inst. Geol. Geofiz., București. 

STEFĂNESCU M. (1967), Assoc. Géol, Carp.-Balk. 8e Cong., Geotect., I, p. 187—192, 
Belgrade. 

STEFANESCU M. (1969), D. S. Inst. Geol., LIV, 2, Bucureşti. 

ŞTEFĂNESCU M, (1976), D. S. Inst. Geol., Geofiz., LXII, 5, p. 257—259, București. 

ȘTEFĂNESCU M, (1978). Teză de doctorat. Univ., București. 

ȘTEFĂNESCU M., GHEȚA N., DICEA M, (1979), Rev, roum, géol, géophys. géogr., 
Géol., 231, p. 89—94, Bucureşti. 

ȘTEFĂNESCU M.. MICU M., MĂRUNŢEANU M. (1980), Harta Slănic, sc. 1: 50.000, 
Inst. Geol. Geofiz., Bucureşti. 
ȘTEFĂNESCU M., MĂRUNȚEANU M. (1980), D. S. Inst. Geol. Geofiz., LXV, 4, 
p. 169—182. ` 
ŞTEFĂNESCU M., ŞTEFĂNESCU M. (1981), D. S. Inst. Geol, Geofiz., LXVI, 5, 
p. 123—145. 

TALOS D., VISARION M., CORNEA I. (1968), Rev. roum, géol, géophys. gépgr., 
Géophys, 12, 21, București. 

TAPPONIER P. (1977), Bull. SGF, (7), XIX, 3, p. 437—460, Paris. 

TĂNĂSESCU FL., PITULEA G. (1964), D. S. Com. Geol, XLIX, 2, p. 89—91, 
Bucureşti. 

TERCIER J. (1948), Ecl. Geol. Helv., 30, 2, Bâle. 

TERMIER P. (1927), C. R. Acad. Sci. 185, Paris. 

TOLLMANN A. (1965), N. Jb. Geol. Pal. Min., 4, p. 234—248, Wien, 

TOLLMANN A. (1969), Geologie, 10, Berlin. 

TOLLMANN A. (1978). Mitt. Geol. Ges., p. 121—351, Wien. 

TOMESCU C., SĂNDULESCU M. (1978), D. S. Inst. Geol. Geofiz., LXIV, 4, 
p. 193—198, Bucureşti. 

TRÜMPY R. (1975), Am. J. Sci., 257 A, p. 193—198. 

TRÜUMPY R. (1983), Mount, Build. Proc., Edit. Acad, Press, p. 149—156, London. 

TURCULEȚ I. (1971), Șt. tehn. econ., Inst. Geol., J-10, Bucureşti. 

UHLIG V. (1903), Bau und Bild der Karpathen, 911 p. 139 fig., Wien-Leipzig. 

UHLIG V. (1907), Sitzungsber. k. Akad. Wiss. XCVI, p. 871—982, Wien. 

UNRUG R. (1980), Ann. Soc. Géol.-Pol., 50, 1, p. 3—25, Warszawa-Kreakow. 

UYEDA S. (1982), Tectotonophys., 81, 3—4, p. 133—159, Amsterdam. 

VIALOV O. S., CANÎŞ V. V., KULCIȚKY V. (red.) (1977), Karp.-Balk-Geol, Asoc., 
11 Kongr., Guide, Kiev. 

VINOGRADOV C., COSTEA I, COMŞA D. (1978), Șt. cerc. geol. geofiz. geogr., 
Geol., 23, 1, p. 65—72, Bucureşti. 


335 


VINOGRADOV C. (1983), An, Inst. Geol. Geofiz., LIX, p. 127—142, Bucureşti. 

VISARION M. (1960), Șt. cerc. geofiz., 2, 1, București. 

VISARION M., ALI MEHMET E, TALOȘ M. (1969), St. cerc. geol, geofiz, geogr., 
Geofiz., 7, 2, p. 3—13, București. 

VISARION M., SĀNDULESCU M. (1979), Șt. cerc. geol, gèofiz. geogr., Geofiz., 
17, 2, p. 191—201, București. 

VISARION M., MAIER O., NEDELCU I. C., ALEXANDRESCU R. (1979), St. cerc. 
geol. geofiz. geogr., Geofiz., 17, 1, p. 95—113, București. 

VLAD Ș. (1978), Șt. cerc. geol, geofiz. geogr., Geol., 23, 2, p. 249—258, Bucureşti. 

VODĂ AL., VODĂ D. (1982), D. S. Inst. Geol. Geofiz, LXVI, 5, p. 147—156, 
Bucureşti. l 

VODĂ AL. (1982), Teză de dectorat, Univ. București. 

WDOWIARZ S. (1963), Ann. Soc. Geol. Belg., Bull. 8, 85, p. 439—471, Bruxelles. 

WDOWIARZ S, (1983), Przegl. Geol., XXXI, 1, p. 15—21, Warszawa. 

WEIN GY. (1978), Ann, Rep. Hung. Geol. Inst., p. 245—256, Budapest. 

WILSON T. (1969), Tectonophys., 7, 5—6, p. 600—603, Amsterdam. 

ZINCENCO D. (1971), St. cerc. geol. geofiz. geogr, Geol., 16, 2, p. 387—396, 
Bucureşti. 

ZINCENCO D., SOROIU M., RĂDUȚ M. VĂILEANU I. (1982), Rev. roum, géol. 
géophys. gégr., Géol., 26, p. 11—27, București. 

ZNOSKO J. (1964), Z. deutsch. geol. Ges., 114, 3, p. 550—569, Berlin. 

ZNOSKO J. (1974), Inst. Geol., Byul. 274, Warszawa. 


M.SĂNDULESCU 
HARTA î 
GENETO-TECTONICA 
A EUROPEI ALPINE CENTRALE 
Bi DE ama DE SUD-EST 


03 | = 
A ODESSA 


ij 


LEGENDA 


z 3 3 k uta UNITĂŢI DE CUVERTURĂ PROVENIND DE PE 
SUTURI OCEANICE ŞI ELEMENTE OBDUSE CONEXE af s A Re. T SOCLURI CONTINENTALE 
i Complexe otiolitice și formaţiuni sedimentare asociate CAI \ j (TEI Unităţile de cuvertură de pe marginea 
(Transilvanide, Vardaride, Pienontais) Și i F dă 


cratonului european 
2] Formaţiuni sedimentare aparținînd suturii 


| ___] Unităţile de cuvertură de pe marginea apuliănă 
SUTURI ALE PALEORIFTURILOR DIN CUPRINSUL MARGINILOR CONTINENTALE : $ ELEMENTE POST-TECTONICE 
3 Sra paleeci ratai din cuprinsul marginei continentale europene : = ALG ba” A a] Satin! post-tectonice, Depresiuni, 
i— Se Pragul ANCORA MARJA x pens SS 2.2 = | m E Calea iai aa INTRAPLATFORMIC 
À r ` i È a pai i Aa "2 ogenul nord dobrogean și al 
E eee paleoriftului din cuprinsul blocului austro-bihorean = EA Se ai i i alpine 
B (sau alohton oceanic?) (Bukk) “a ` : E-a 


| i: o ; laga: á PLATFORME 
UNITĂŢI DE SOCLU ALE MARGINILOR CONTINENTALE ETA 


e i Eä i s PUR Platforme precambriene (a) 
Unităţi ale marginei continentale europene; a.situate între sutura PIE gi k P Platforme paleozoice (b) 
oceanica și a paleorițtului (Dacide mediane, masivul serbo-macado- i e , 


i orare ara, A 
ua exteriorul suturii paleoriftulu . : 
(Dacide marginale, Balcanide externe) 3 sai: | (steps Sinine, iasi ăi 


| i Formațiuni de fliș 
DR: ale marginei continentale austro-bihorene (Dacide interne, < 
>] a. Bihor- Tatride-Austro-alpin interior) E - 


A Unităţi ale marginei continentale apuliene (Palagonide și echivalente) ; oii AA 
i 17- == Marginea taluzului continenta! al Mării Negre 


Imprim.Àtel.Inst.Geol.Geof 


M.SÂNDULESCU 


HARTA 


TECTONO "STRUCTURALA 


ROMÂNIEI 


s.e... ».» 


y ...... 


x...%Ļ.. 
. vo... 


zoa j 
= VĂSEUF 


— 
~ 


mi 
—._ 


OROGENUL CARPATIC 
DACIDE INTERNE 
Sistemul pinzeior de Biharia, a-zona Bucium, 
b-pinza de Vidolm 
Sistemul pinzelor de Codru 
Unitatea de Bihor 


TRANSILVANIDE . 
Metaliterii simici 
[i Pinzele de Groși,Crisul Alb,Curechiu-Stănija,Fenes 
N Pinzele de Techereu-DroceaJrascau și Fundonia s.str. 
i Pinzele de Bores Căbeşti şi Bejani 
Pînzele transilvane 
Eug Pinrele de Perzani. Hăghimaș,Olt,Rarâu ete. 
VARDARIDE 


Zona Vardar si paleosphaenocasmul sud-pannonic 


PIENIDE 
[7777] Zona kiippelar pienine 
|] Pinza Batizei 
| | Pinza ce Petrovatmâgura) 
o Pinza witgtiysenului 


DACIDE MEDIANE 
Pinza bucovinică 
Pinza sub-bucovinică, pintele supragetice, masivul 

serbo macedoni 

Pinzele intrabucovinice, pinza getică 

DACIDE EXTERNE 

l Pinza Flişului Negru și pinza de Baraolt 

Pinza de Ceaniău si pinza ge Severin 
Piînza de Bobu 


DACIDE MARGINALE 
Danubian și Baicanide externe 


MOLDAVIDE 
Pinza Flișului Curbicordical 
Pinza de Macia 
Pinza de Audia 
Pinza de Tarcău 
Pinza cutelor marginale, a-petece de rabota; 
Pinza subcarpatică 


ELEMENTE POST-TECTOGENE TICE 
| ____] avantosa 
|__| Depresiuni motasice 
| ____] Cuverturi post-tectogenetice 
Magmatite subsecvente alpine, a-ncocretacic -paleo- 
gene, b-neogene 
OROGENUL NORD-DOBROGEAN 
Pinza de Măcin 
Pinza ge Niculitel 
Pinza de Tulcea 


PLATFORME 
Piattorma Morsică 
Piattorma Scitică 
Piattorma Moldovenească 


PA -m Pinza de saraj 

t m Digipatie duplicatura, retroincãtecare 
— Falie 
-prr Frexură 


imprim. Atel Inst. Geol Geot 


